
Qw«,  in  nostrd  editione^  uncinis  [hunc  in  morem] 
inclusa  leguntur^  ea  vel  plane  adulterina  aut  insi- 
ticia  sunt  —  ve^  propter  scripturcB  varietatem^  pro 
incertis  hahenda — vel^  licet  reipsdfortasse  germafia^ 
criticorum  tamen  dissensione  in  dubium  vocata. 


M.  TULLII  CICERONIS 
RHETORICORUM, 

SEU 

DE  INVENTIONE  RHETORICA, 
LIBRI  DUO, 

QUI    RELIQUI    SUNT    EX    QUATUOR. 

LIBER  PRIMUS. 

I.  SiEPE  et  multum  hoc  mecum  cogitavi,  bonine 
an  mali  plus  attulerit  hominibus  et  civitatibus  copia 
dicendi,  ac  summum  eloquentiae  studium :  nam,  cum 
et  nostras  reipublicae  detrimenta  considero,  et  maxi- 
marum  civitatum  veteres  animo  calamitates  colligo, 
non  minimam  video  per  disertissimos  homines  in- 
vectam  partem  incommodorum.  Cum  autem  res  ab 
nostra  memoria,  propter  vetustatem,  remotas,  ex  li- 
terarum  monimentis  repetere  instituo ;  multas  urbes 
constitutas,  plurima  beUa  restincta,  finnissimas  socie- 
tates,  sanctissimas  amicitias  intelligo,  cum  animi  ra- 
tione,  tum  facilius  eloquentia,  comparatas.  Ac  me 
quidem,  diu  cogitantem,  ratio  ipsa  in  hanc  potis- 
simum  sententiam  ducit,  ut  existimem,  sapientiam 
sine  eloquentia  parum  prodesse  civitatibus,  eloquen- 
tiam  vero  sine  sapientia  nimium  obesse  plerumque, 

prodesse  nunquam.  Quare,  si  quis,  omissis  rectis- 
simis  atque  honestissimis  studiis  rationis  et  officii, 
consumit  omnem  operam  in  exercitatione  dicendi,  is 
inutilis  sibi,  perniciosus  patriae,  civis  alitur ;  qui  vero 
ita  sese  armat  eloquentia,  ut  non  oppugnare  com- 
moda  patriae,  sed  pro  his  propugnare  possit,  is  mihi 
vir  et  suis  et  publicis  rationibus  utilissimus,  atque 
amicissimus  civis,  fore  videtur. 

Ac,  si  volumus  hujus  rei,  quaa  vocatur  eloquentia, 
sive  studii,  sive  artis,  sive  exercitationis  cujusdam, 
sive  facultatis  a  natura  profectae,  considerare  princi- 
pium ;  reperiemus  id  ex  honestissimis  causis  natum, 
atque  ab  optimis  rationibus  profectum. 

II.  Nam  fuit  quoddam  tempus,  cum  in  agris  ho- 
mines  passim  bestiarum  modo  vagabantur,  et  sibi  "' 
victu  fero  vitam  propagabant;  nec  ratione  animi 
quidquam,  sed  pleraque  viribus  corporis,  admini- 
strabant.  Nondum  divinae  religionis,  non  humani 
officii  ratio  colebatur:  nemo  nuptias  viderat  legiti- 
mas :  non  certos  quisquam  adspexerat  liberos :  non, 
jus  aequabile  quid  utilitatis  haberet,  acceperat.  Ita, 
propter  errorem  atque  inscientiam,  caeca  ac  temeraria 
dominatrix  animi  cupiditas,  ad  se  explendam,  viribus 
corporis  abutebatur,  perniciosissimis  satellitibus.  Quo 
tempore  quidam,  magnus  videlicet  vir  et  sapiens, 
cognovit,  quas  materia  esset,  et  quanta  ad  maximas 
res  opportunitas,  in  animis  hominum,  si  quis  eam 
posset  elicere,  et  praecipiendo  meliorem  reddere :  qui 
dispersos  homines  in  agris,  et  in  tectis  silvestribus 
abditos,  ratione  quadam  compulit  unum  in  locum,  et 
congregavit ;  et  eos  in  unamquamque  rem  inducens 
utilem  atque  honestam,  primo  propter  insolentiam 
reclamantes,  deinde  propter  rationem  atque  oratio- 
nem  studiosius  audientes,  ex  feris  et  immanibus, 
mites  reddidit  et  mansuetos.  Ac  mihi  quidem  vide- 
tur  hoc  nec  tacita  nec  inops  dicendi  sapientia  perfi- 
cere  potuisse,  ut  homines  a  consuetudine  subito  con- 
verteret,  et  ad  diversas  vitas  rationes  traduceret.  Age 

vero ;  urbibus  constitutis,  ut  fidem  colere,  et  justi- 
tiam  retinere  discerent,  et  aliis  parere  sua  voluntate 
consuescerent,  ac  non  modo  labores  excipiendos 
communis  commodi  causa,  sed  etiam  vitam  amitten- 
dam,  existimarent ;  qui  tandem  fieri  potuit,  nisi 
homines  ea,  quce  ratione  invenissent,  eloquentia  per- 
suadere  potuissent  ?  Profecto  nemo,  nisi  gravi  ac 
suavi  commotus  oratione,  cum  viribus  plurimum 
posset,  ad  jus  voluisset  sine  vi  descendere  ;  ut,  inter 
quos  posset  excellere,  cum  iis  se  pateretur  aequari,  et 
sua  voluntate  a  jucundissima  consuetudine  recederet, 
quae  praesertim  jam  naturae  vim  obtineret  propter 
vetustatem.  Ac  primo  quidem  sic  et  nata,  et  pro- 
gressa  longius  eloquentia  videtur;  et  item  postea 
maximis  in  rebus  pacis  et  belli,  cum  summis  homi- 
num  utilitatibus,  esse  versata.  Postquam  vero  com- 
moditas  quasdam,  prava  virtutis  imitatrix,  sine  ra- 
tione  officii,  dicendi  copiam  consecuta  est ;  tum,  in- 
genio  freta,  malitia  pervertere  urbes,  et  vitas  ho- 
minum  labefactare,  assuevit. 

III.  Atque  hujus  quoque  exordium  mali,  quo- 
niam  principium  boni  diximus,  explicemus. 

Verisimillimum  mihi  videtur,  quodam  tempore 
neque  in  pubhcis  rebus  infantes  et  insipientes  ho- 
mines  solitos  esse  versari,  nec  vero  ad  privatas  causas 
magnos  ac  disertos  homines  accedere:  sed,  cum  a 
summis  viris  maximae  res  administrarentur,  arbitror 
alios  fuisse,  non  incallidos  homines,  qui  ad  parvas 
controversias  privatorum  accederent :  quibus  in  con- 
troversiis,  cum  saspe  a  mendacio  contra  verum  ho- 
mines  stare  consuescerent,  dicendi  assiduitas  aluit 
audaciam,  ut  necessario  superiores  illi,  propter  in- 
jurias  civium,  resistere  audacibus,  et  opitulari  suis 
quisque  necessariis  cogerentur.  Itaque,  cum  in  di- 
cendo  saepe  par,  nonnunquam  etiam  superior,  visus 
esset  is,  qui,  omisso  studio  sapientiae,  nihil  sibi  prae- 
ter  eloquentiam  comparasset ;  fiebat,  ut,  et  multitu- 
dinis  et  suo  judicio,  dignus,  qui  rempubhcam  gere- 

ret,  videretur.  Hinc  nimirum,  non  injuria,  cum  ad 
gubernacula  reipublicae  temerarii  atque  audaces  ho- 
mines  accesserant,  maxima  ac  miserrima  naufragia 
fiebant.  Quibus  rebus  tantum  odii  atque  invidiae  sus- 
cepit  eloquentia,  ut  homines  ingeniosissimi,  quasi  ex 
aliqua  turbida  tempestate  in  portum,  sic  ex  seditiosa 
et  tumultuosa  vita  se  in  studium  aliquod  traderent 
quietum.  Quare  mihi  videntur  postea  caetera  studia 
recta  atque  honesta,  per  otium  concelebrata  ab  opti- 
mis,  enituisse ;  hoc  vero,  a  plerisque  eorum  desertum, 
obsolevisse  eo  tempore,  quo  multo  vehementius  erat 
retinendum,  et  studiosius  adaugendum.  Nam,  quo 
indignius  rem  honestissimam  et  rectissimam  violabat 
stultorum  et  improborum  temeritas  et  audacia,  sum- 
mo  cum  reipublicae  detrimento ;  eo  studiosius  et  illis 
resistendum  fuit,  et  reipublicae  consulendum. 

IV.  Quod  nostrum  illum  non  fugit  Catonem,  ne- 
que  Laelium,  neque  horum  (vere  dicam)  discipulum 
Africanum,  neque  Gracchos,  Africani  nepotes ;  qui- 
bus  in  hominibus  erat  summa  virtus,  et  summa  vir- 
tute  amphficata  auctoritas,  et,  quae  his  rebus  orna- 
mento,  et  reipubhcae  praesidio  esset,  eloquentia. 
Quare,  meo  quidem  animo,  nihilominus  eloquentise 
studendum  est,  etsi  ea  quidam  et  privatim  et  pubUce 
perverse  abutuntur ;  sed  eo  quidem  vehementius ;  ne 
mah,  magno  cum  detrimento  bonorum,  et  communi 
omnium  pernicie,  plurimum  possint ;  cum  praesertim 
hoc  unum  sit,  quod  ad  omnes  res,  et  privatas  et 
pubUcas,  maxime  pertineat ;  hoc  tuta,  hoc  honesta, 
hoc  illustris,  hoc  eodem  vita  jucunda  fiat.  Nam  hinc 
ad  rempubhcam  plurima  commoda  veniunt,  si  mo- 
deratrix  omnium  rerum  prsesto  est  sapientia :  hinc  ad 
ipsos,  qui  eam  adepti  sunt,  laus,  honos,  dignitas 
confluit :  hinc  amicis  quoque  eorum  certissimum  ac 
tutissimum  prsesidium  comparatur.  Ac  mihi  quidem 
videntur  homines,  cum  multis  rebus  humiliores  et 
infirmiores  sint,  hac  re  maxime  bestiis  praestare,  quod 
loqui  possunt.    X^uare  praeclarum  mihi  quiddam  vi- 

detur  adeptus  is,  qui,  qua  re  homines  bestiis  prse- 
stent,  ea  in  re  hominibus  ipsis  anteceUat.  Hoc  si 
forte  non  natura  modo  neque  exercitatione  conficitur, 
verum  etiam  artificio  quodam  comparatur ;  non  alie- 
num  est  videre,  quid  dicant  ii,  qui  quaedam  ejus  rei 
praecepta  nobis  reliquerunt.  Sed,  antequam  de  pree- 
ceptis  oratoriis  dicamus,  videtur  dicendum  de  genere 
ipsius  artis,  de  officio,  de  fine,  de  materia,  de  parti- 
bus :  nam,  his  rebus  cognitis,  facilius  et  expeditius 
uniuscujusque  animus  ipsam  rationem  ac  viam  artis 
considerare  poterit. 

V.  Civilis  quaedam  ratio  est,  quse  multis  et  magnis 
ex  rebus  constat.  Ejus  quaedam  magna  et  ampla 
pars  est  artificiosa  eloquentia,  quam  rhetoricam  vo- 
cant:  nam  neque  cum  iis  sentimus,  qui  civilem 
scientiam  eloquentia  non  putant  indigere ;  et  ab  iis, 
qui  eam  putant  omnem  rhetoris  vi  et  artificio  conti- 
neri,  magnopere  dissentimus  :  quare  hanc  oratoriam 
facultatem  in  eo  genere  ponemus,  ut  eam  civilis 
scientiae  partem  esse  dicamus.  Officium  autem  ejus 
facultatis  videtur  esse,  dicere  apposite  ad  persua- 
sionem ;  finis,  persuadere  dictione.  Inter  officium 
autem  et  finem  hoc  interest,  quod  in  officio,  quid 
fieri;  in  fine,  quid  officio  conveniat,  consideratur : 
ut  medici  officium  dicimus  esse,  curare  ad  sanandum 
apposite ;  finem,  sanare  curatione  :  item  oratoris  quid 
officium,  et  quid  finem  esse  dicamus,  intelligemus, 
cum  id,  quod  facere  debet,  officium  esse  dicemus : 
illud,  cujus  causa  facere  debet,  finem  appeUabimus. ' 

Materiam  artis  eam  dicimus,  in  qua  omnis  ars,  et 
ea  facultas  quae  conficitur  ex  arte,  versatur.  Ut  si 
medicinaB  materiam  dicamus  morbos  ac  vulnera, 
quod  in  his  omnis  medicina  versetur ;  item,  quibus 
in  rebus  versatur  ars  et  facultas  oratoria,  eas  res  ma- 
teriam  artis  rhetoricae  nominamus.  Has  autem  res, 
alii  plures,  alii  pauciores  existimaverunt.  Nam  Gor- 
gias  Leontinus,  antiquissimus  fere  rhetor,  omnibus 
de  rebus  oratorem  optime  posse  dicere  existimavit. 

Hic  infinitam  et  immensam  huic  artificio  materiam 
subjicere  videtur.  Aristoteles  autem,  qui  huic  arti 
plurima  adjumenta  atque  ornamenta  subministravit, 
tribus  in  generibus  rerum  versari  rhetoris  officium 
putavit,  demonstrativo,  deliberativo,  judiciali.  De- 
monstrativum  est,  quod  tribuitur  in  alicujus  certse 
personaB  laudem  aut  vituperationem  :  deliberativum, 
quod,  positum  in  disceptatione  et  consultatione  ci- 
vili,  habet  in  se  sententiae  dictionem :  judiciale,  quod, 
positum  in  judicio,  habet  in  se  accusationem  et  de- 
fensionem,  aut  petitionem  et  recusationem.  Et,  quem- 
admodum  nostra  quidem  fert  opinio,  oratoris  ars 
et  facultas  in  hac  materia  tripertita  versari  existi- 
manda  est, 

VI.  Nam  Hermagoras  quidem,  nec  quid  dicat, 
attendere,  nec  quid  polliceatur,  inteUigere  videtur, 
qui  oratoris  materiam  in  causam  et  in  quaestionem 
dividat.  Causam  esse  dicit  rem,  quae  habeat  in  se 
controversiam  in  dicendo  positam,  cum  personarum 
certarum  interpositione ;  quam  nos  quoque  oratori 
dicimus  esse  attributam :  nam  tres  ei  partes,  quas 
ante  dixunus,  supponimus,  judicialem,  deliberativam, 
demonstrativam.  Quaestionem  autem  eam  appellat, 
quae  habeat  in  se  controversiam  in  dicendo  positam, 
sine  certarum  personarum  interpositione,  ad  hunc 
modum :  Ecquid  sit  bonum  praeter  honestatem  ?  ve- 
rine  sint  sensus  ?  quse  sit  mundi  forma  ?  quae  solis 
magnitudo?  Quas  quaestiones,  procul  ab  oratoris 
officio  remotas,  facile  omnes  intelligere  existimamus. 
Nam,  quibus  in  rebus  summa  ingenia  philosophorum 
plurimo  cum  labore  consumta  inteUigimus,  eas,  sicut 
aliquas  parvas  res,  oratori  attribuere,  magna  amentia 
videtur.  Quod  si  magnam  in  his  Hermagoras  ha- 
buisset  facultatem  studio  et  disciplina  comparatam, 
videretur,  fretus  sua  scientia,  falsiim  quiddam  con- 
stituisse  de  oratoris  officio,  et  non  quid  ars,  sed  quid 
ipse  posset,  exposuisse.  Nunc  vero  ea  vis  est  in  ho- 
mine,  ut  ei  multo  rhetoricam  citius  quis  ademerit, 

quam  philosophiam  concesserit.  i  Neque  eo  dico, 
quod  ejus  ars,  quam  edidit,  mihi  mendosissime 
scripta  videatur ;  nam  satis  in  ea  videtur  ex  antiquis 
artibus  ingeniose  et  diligenter  electas  res  coUocasse, 
et  nonnihil  ipse  quoque  novi  protulisse  :  verum  ora- 
tori  minimum  est  de  arte  loqui,  quod  hic  fecit; 
multo  maximum  ex  arte  dicere;  quod  eum  minime 
potuisse  omnes  videmus.  Quare  materia  quidem  no- 
bis  rhetoricae  videtur  ea,  quam  Aristoteli  visam  esse 
diximus ; 

VII.  partes  autem  hse,  quas  plerique  dixerunt, 
inventio,  dispositio,  elocutio,  memoria,  pronuntiatio. 
Inventio  est  excogitatio  rerum  verarum,  aut  verisi- 
milium,  quae  causam  probabilem  reddant :  dispositio 
est  rerum  inventarum  in  ordinem  distributio;  elo- 
cutio  est  idoneorum  verborum  et  sententiarum  ad  in- 
ventionem  accommodatio :  memoria  est  firma  animi 
rerum  ac  verborum  ad  inventionem  perceptio :  pro- 
nuntiatio  est,  ex  rerum  et  verborum  dignitate,  vocis 
et  corporis  moderatio.  Nunc  his  rebus  breviter  con- 
stitutis,  eas  rationes,  quibus  ostendere  possimus  ge- 
nus  et  officium  et  finem  hujus  artis,  aliud  in  tempus 
difFeremus :  nam  et  multorum  verborum  indigent,  et 
non  tantopere  ad  artis  descriptionem  et  praecepta  tra- 
denda  pertinent.  Eum  autem,  qui  artem  rhetoricam 
scribat,  de  duabus  reliquis  rebus,  de  materia  artis,  ac 
partibus,  scribere  oportere  existimamus.  Ac  mihi 
quidem  videtur  conjuncte  agendum  de  materia  ac 
partibus.  Quare  inventio,  qua?  princeps  est  omnium 
partium,  potissimum  in  omni  causarum  genere,  qua- 
lis  debeat  esse,  consideretur. 

VIII.  Omnis  res,  quse  habet  in  se,  positam  in 
dictione  aut  disceptatione,  aUquam  controversiam, 
aut  facti  aut  nominis  aut  generis  aut  actionis  continet 
quaestionem.  Eam  igitur  quaestionem,  ex  qua  causa 
nascitur,  constitutionem  appeUamus.  Constitutio  est 
prima  conflictio  causarum  ex  depulsione  intentionis 
profecta,  hoc  modo :  Fecisti :  Non  feci,  aut  Jure  feci. 

Cum  facti  controversia  est,  quoniam  conjecturis  causa 
firmatur,  constitutio  conjecturalis  appellatur:  cum 
autem  nominis,  quia  vis  vocabuli  definienda  verbis 
est,  constitutio  definitiva  nominatur.  Cum  vero,  qua- 
lis  sit  res,  quasritur,  quia  et  de  vi  et  de  genere  neg- 
otii  controversia  est,  constitutio  generalis  vocatur. 
At  cum  causa  ex  eo  pendet,  quod  non  aut  is  agere 
videtur,  quem  oportet,  aut  non  cum  eo,  quicum 
oportet,  aut  non  apud  quos,  quo  tempore,  qua  lege, 
quo  crimine,  qua  poena  oportet,  translativa  dicitur 
constitutio  ;  quia  actio  translationis  et  comnmtationis 
indigere  videtur.  Atque  harum  aliquam  in  omne 
causae  genus  incidere  necesse  est :  nam,  in  quam  rem 
non  inciderit,  in  ea  nihil  esse  poterit  controversiae : 
quare  eam  ne  causam  quidem  convenit  putari. 

Ac  facti  quidem  controversia  in  omnia  tempora 
potest  distribui :  nam,  quid  factum  sit,  potest  quseri, 
hoc  modo :  Occideritne  Ajacem  Ulysses.  Et  quid 
fiat,  hoc  modo :  Bonone  animo  sint  erga  populum 
Romanum  Fregellani.  Et  quid  futurum  sit,  hoc 
modo :  Si  Carthaginem  reliquerimus  incolumem, 
num  quid  sit  incommodi  ad  rempublicam  perventu- 
rum.  Nominis  controversia  est,  cum  de  facto  con- 
venit ;  et  quaeritur,  id  quod  factum  est,  quo  nomine 
appelletur.  Quo  in  genere  necesse  est  [ideo  nominis] 
esse  controversiam,  non  quod  de  re  ipsa  non  conve- 
niat,  non  quod  de  facto  non  constet,  sed  quod  id, 
quod  factum  sit,  aliud  alii^deatur  efese,  et  idcirco 
alius  alio  nomine  id  appellet.  Quare  in  hujusmodi 
generibus  definienda  res  erit  verbis,  et  breviter  de- 
scribenda ;  ut,  si  quis  sacrum  ex  privato  surripuerit, 
utrum  fur  an  sacrilegus  sit  judicandus :  nam  id  cum 
quaeritur,  necesse  erit  definire  utrumque,  quid  sit 
fur,  quid  sacrilegus,  et  sua  descriptione  ostendere, 
alio  nomine  illam  rem,  de  qua  agitur,  appellari  opor- 
tere,  atque  adversarii  dicant. 

IX.  Generis  est  controversia,  cum,  et  quid  factum 
sit,   convenit,   et  quo  id  factum  nomine  appellari 

oporteat,  constat ;  et  tamen,  quantum,  et  cujusmodi, 
et  omnino  quale  sit,  qu^ritur ;  hoc  modo :  Justum, 
an  injustum  :  utile,  an  inutile ;  et  omnia,  in  quibus, 
quale  sit  id  quod  factilm  est,  quaeritur,  sine  ulla  no- 
minis  controversia.  Huic  generi  Hermagoras  partes 
quatuor  supposuit,  deliberativam,  demonstrativam, 
juridicialem,  negotialem.  Quod  ejus  (ut  nos  putamus) 
non  mediocre  peccatum  reprehendendum  videtur, 
verum  brevi;  ne  aut,  si  taciti  praeterierimus,  sine 
causa  non  secuti  eum  putemur ;  aut,  si  diutius  in  hoc 
constiterimus,  moram  atque  impedimentum  reliquis 
praeceptis  intulisse  videamur.  6i  deliberatio  et  de- 
monstratio  genera  sunt  causarum,  non  possunt  recte 
partes  alicujus  generis  causae  putari.  Eadem  enim 
res  alii  genus  esse,  alii  pars  potest :  eidem  genus  esse 
et  pars  non  potest.  Deliberatio  autem,  et  demonstra- 
tio,  genera  sunt  causarum :  nam  aut  nullum  causae 
genus  est,  aut  judiciale  solum,  aut  et  judiciale,  et 
demonstrativum-  et  deliberativum.  Nullum  dicere 
causae  esse  genus,  cum  causas  esse  multas  dicat,  et 
in  eas  praecepta  det,  amentia  est :  unum  autem  ju- 
diciale  solum  esse  qui  potest,  cum  deliberatio  et  de- 
monstratio  neque  ipsae  similes  inter  se  sint,  et  ab 
judiciali  genere  plurimum  dissideant,  et  suum  quas- 
que  finem  habeat,  quo  referri  debeat  ?  Relinquitur 
ergo,  ut  omnia  tria  genera  sint  causarum.  Delibe- 
ratio  igitur,  et  demonstratio,  non  possiint  recte  partes 
ahcujus  generis  causae  putari.  Male  igitur  eas  gene- 
rahs  constitutionis  partes  esse  dixit, 

X.  Quod  si  generis  causas  partes  non  possunt  recte 
putari,  multo  minus  recte  partis  causae  partes  puta- 
buntur.  Pars  autem  causse  constitutio  est  omnis : 
non  enim  causa  ad  constitutionem,  sed  constitutio  ad 
causam,  accommodatur.  Sed  demonstratio  et  delibe- 
ratio  generis  caus^e  partes  non  possunt  recte  putari, 
quod  ipsa  sunt  genera :  multo  igitur  minus  recte 
partis  ejus  (quod  hic  dicit)  partes  putabuntur.  Deinde 
si  constitutio  et  ipsa,  et  pars  constitutionis  ejus  quse- 

libet,  intentionis  depulsio  est;  quse  intentionis  de- 
pulsio  non  est,  ea  nec  constitutio,  nec  pars  constitu- 
tionis  est.  At  si,  quae  intentionis  depulsio  non  est,  ea 
nec  constitutio  nec  pars  constitutionis  est;  demon- 
stratio  et  deliberatio  neque  constitutio,  nec  pars  con- 
stitutionis,  est.  Si  igitur  constitutio  et  ipsa,  et  pars 
ejus,  intentionis  depulsio  est ;  deliberatio  et  demon- 
stratio  neque  constitutio,  neque  pars  constitutionis, 
est.  Placet  autem  ipsi,  constitutionem  intentionis  esse 
depulsionem:  placeat  igitur,  oportet,  demonstra- 
tionem  et  deliberationem  non  esse  constitutionem, 
nec  partem  constitutionis.  Atque  hoc  eodem  urge- 
bitur,  sive  constitutionem,  primam  causa?  accusatoris 
confirmationem  dixerit,  sive  defensoris  primam  de- 
precationem :  nam  eum  eadem  omnia  incommoda 
sequentur. 

Deinde  conjecturalis  causa  non  potest  simul  ex 
eadem  parte,  eodem  in  genere,  et  conjecturalis  esse 
et  definitiva.  Rursus  nec  definitiva  causa  potest  simul 
ex  eadem  parte,  eodem  in  genere,  et  definitiva  esse 
et  translativa.  Et  omnino  nulla  constitutio,  nec  pars 
constitutionis,  potest  simul  et  suam  habere,  et  alte- 
rius  in  se  vim  continere ;  ideo  quod  unaquseque  ex 
se,  et  ex  sua  natura,  simpliciter  consideratur ;  altera 
assumta,  numerus  constitutionum  duplicatur,  non  vis 
constitutionis  augetur.  At  deliberativa  causa  simul 
ex  eadem  parte,  eodem  in  genere,  et  conjecturalem 
et  generalem  et  definitivam  et  translativam  solet  ha- 
bere  constitutionem,  et  unam  aliquando,  et  plures 
nonnunquam.  Ergo  ipsa  nec  constitutio  est,  nec  pars 
constitutionis.  Idem  in  demonstratione  solet  usu  eve- 
nire.  Genera  igitur  (ut  ante  diximus)  hsec  causarum 
putanda  sunt,  non  partes  alicujus  constitutionis. 

XI.  Hsec  ergo  constitutio,  quam  generalem  no- 
minamus,  partes  nobis  videtur  duas  habere,  juridi- 
cialem,  et  negotialem.  Juridicialis  est,  in  qua  sequi 
et  iniqui  natura,  prsemii  aut  pcenae  ratio  quaeritur : 
negotialis  est,  in  qua,  quid  juris  ex  civili  more  et 

aequitate  sit,  consideratur :  cui  diligentise  praeesse 
apud  nos  jurisconsulti  existimantur.  Ac  juridicialis 
quidem  ipsa  in  duas  distribuitur  partes,  absolutam  et 
assumtivam.  Absoluta  est,  quae  ipsa  in  se  continet 
juris  et  injuriae  quaestionem  :  assumtiva,  quae  ipsa  ex 
se  nihil  fimai  dat  ad  recusationem,  foris  autem  ali- 
quid  defensionis  assumit.  Ejus  partes  sunt  quatuor, 
concessio,  remotio  criminis,  relatio  ciiminis,  compa- 
ratio.  Concessio  est,  cum  reus  non  id,  quod  factum 
est,  defendit,  sed,  ut  ignoscatur,  postulat.  Haec  in 
duas  partes  dividitur,  purgationem  et  deprecationem. 
Purgatio  est,  cum  factum  conceditur,  culpa  remo- 
vetur.  Hsec  partes  habet  tres,  imprudentiam,  casum, 
necessitatem.  Deprecatio  est,  cum  et  peccasse  et  con- 
sulto  peccasse  reus  se  confitetur,  et  tamen,  ut  ignos- 
catur,  postulat ;  quod  genus  perraro  potest  accidere. 
Remotio  criminis  est,  cum  id  crimen,  quod  infertur, 
ab  se  et  ab  sua  culpa,  vi  et  potestate  in  alium  reus 
removere  conatur :  id  dupliciter  fieri  poterit,  si  aut 
causa  aut  factum  in  alium  transferetur.  Causa  trans- 
fertur,  cum  aliena  dicitur  vi  et  potestate  factum : 
factum  autem,  cum  alius  aut  debuisse  aut  potuisse 
facere  dicitur.  Relatio  criminis  est,  cum  ideo  jure 
factum  dicitur,  quod  aliquis  ante  injuria  lacessierit. 
Comparatio  est,  cum  aliud  aliquod  alicujus  factum 
rectum  aut  utile  contenditur,  quod  ut  fieret,  illud, 
quod  arguitur,  dicitur  esse  commissum. 

In  quarta  constitutione,  quam  translativam  nomi- 
namus,  ejus  constitutionis  est  controversia,  cum  aut 
quem,  aut  quicum,  aut  quomodo,  aut  apud  quos, 
aut  quo  jure,  aut  quo  tempore,  agere  oporteat,  quae- 
ritur,  aut  omnino  aliquid  de  commutatione  aut  in- 
firmatione  actionis  agitur.  Hujus  constitutionis  Her- 
magoras  inventor  esse  existimatur ;  non  quo  non  usi 
sint  ea  veteres  oratores  saepe  multi,  sed  quia  non 
animadverterint  artis  scriptores  eam  superiores,  nec 
retulerint  in  numerum  constitutionum.  Post  autem 
ab  hoc  inventam  multi  reprehenderunt,  quos  non  tam 

imprudentia  falli  putamus,  (res  enim  perspicua  est) 
quam  invidia  atque  obtrectatione  quadam  impediri. 

XII.  Et  constitutiones  quidem,  et  earum  partes 
exposuimus :  exempla  autem  cujusque  generis  tunc 
commodius  exposituri  videmur,  cum  in  unumquod- 
que  eorum  argumentorum  copiam  dabimus :  nam 
argumentandi  ratio  dilucidior  erit,  cum  et  ad  genus 
et  ad  exemplijm  causas  statim  poterit  accommodari. 

Constitutione  causas  reperta,  statim  placet  conside-. 
rare,  utrum  causa  sit  simplex,  an  juncta;  et,  si 
juncta  erit,  utrum  sit  ex  pluribus  qusestionibus 
juncta,  an  ex  aliqua  comparatione.  Simplex  est, 
quae  absolutam  in  se  continet  unam  quaestionem,  hoc 
modo  :  Corinthiis  bellum  indicamus,  an  non.  Con- 
juncta  ex  pluribus  qusestionibus,  in  qua  plura  quae- 
runtur,  hoc  pacto:  Utrum  Carthago  diruatur,  an 
Carthaginiensibus  reddatur,  an  eo  colonia  deducatur. 
Ex  comparatione,  in  qua,  per  contentionem,  utrum 
potius,  aut  quid  potissimum  sit,  quseritur,  ad  hunc 
modum:  Utrum  exercitus  in  Macedoniam  contra 
Philippum  mittatur,  qui  sociis  sit  auxilio,  an  te- 
neatur  in  Italia,  ut  quam  maximae  contra  Hanni- 
balem  copiae  sint.  Deinde  considerandum  est,  in  ra- 
tione  an  in  scripto  sit  controversia :  nam  scripti  con- 
troversia  est  ea,  quse  ex  scriptionis  genere  nascitur. 

XIII.  Ejus  autem  genera,  quae  sunt  separata  a 
constitutionibus,  quinque  sunt :  nam  cum  verba  ipsa 
videntur  cum  sententia  scriptoris  dissidere,  tum  inter 
se  duae  leges,  aut  plures  discrepare,  tum  id,  quod 
scriptum  est,  duas  aut  plures  res  significare ;  tum  ex 
eo,  quod  scriptum  est,  aliud  quoque,  quod  non 
scriptum  est,  inveniri ;  tum  vis  verbi,  quasi  in  de- 
finitiva  constitutione,  in  quo  posita  sit,  quaeri.  Quare 
primum  genus,  de  scripto  et  sententia ;  secundum, 
ex  contrariis  legibus ;  tertium,  ambiguum ;  quar- 
tum,  ratiocinativum ;  quintum,  definitivum  nomi- 
namus.  Ratio  autem  est,  cum  omnis  quaestio  non  in 
scriptione,  sed  in  aliqua  argumentatione,  consistit. 

At  tum,  considerato  genere  causae,  et  cognita  con- 
stitutione,  cum,  simplexne  an  conjuncta  sit,  intel- 
lexeris,  et,  scripti  an  rationis  habeat  controversiam, 
videris ;  deinceps  erit  videndum,  quse  qusestio,  qua2 
ratio,  quae  judicatio,  quod  firmamentum  causae  sit ; 
quae  omnia  a  constitutione  proficiscantur  oportet 
Qusestio  est  ea,  quse  ex  conflictione  causarum  gigni- 
tur  controversia,  hoc  modo  :  Non  jure  fecisti :  Jure 
feci.  Causarum  autem  hsec  est  conflictio,  in  qua  con- 
stitutio  constat.  Ex  ea  igitur  nascitur  controversia, 
quam  quaestionem  dicimus,  hoc  modo :  Jurene  fe- 
cerit  ?  Ratio  est,  quae  continet  causam,  quae  si  sub- 
lata  sit,  nihil  in  causa  controversiae  relinquetur,  hoc 
modo,  ut  (docendi  causa)  in  facili  et  pervulgato  ex- 
emplo  consistamus :  Orestes  si  accusetur  matricidii, 
nisi  hoc  dicat,  Jure  feci ;  illa  enim  patrem  meum 
occiderat :  non  habet  defensionem :  qua  sublata, 
omnis  quoque  controversia  sublata  sit.  Ergo  ejus 
causse  ratio  est,  quod  illa  Agamemnonem  occiderit, 
Judicatio  est,  quae  ex  infirmatione  et  confirmatione 
rationis  nascitur  controversia :  nam  sit  ea  nobis  ex- 
posita  ratio,  quam  paulo  ante  exposuimus.  Illa  enim, 
inquit,  patrem  meum  occiderat.^  At  non,  inquit  ad- 
versarius,  abs  te  filio  matrem  necari  oportuit :  potuit 
enim  sine  tuo  scelere  iUius  factum  puniri. 

XIV.  Ex  hac '  deductione  rationis,  illa  summa 
nascitur  controversia,  quam  judicationem  appella- 
mus :  ea  est  hujusmodi :  Rectumne  fuerit,  ab  Oreste 
matrem  occidi,  cum  iUa  Orestis  patrem  occidisset. 
Firaiamentum  est  firmissima  argumentatio  defenso- 
ris,  et  appositissima  ad  judicationem  :  ut  si  velit 
Orestes  dicere,  ejusmodi  animum  matris  suae  fuisse 
in  patrem  suum,  in  se  ipsum  ac  sorores,  in  regnum, 
in  famam  generis  et  familiae,  ut  ab  ea  poenas  liberi 
sui  potissimum  petere  debuerint.  Et,  in  caeteris  qui- 
dem  constitutionibus,  ad  hunc  modum  judicationes 
reperiuntur:  in  conjecturali  autem  constitutione,  quia 
ratio  non  est  (factum  enim  non  conceditur),  non  po- 

iRhetor.)  voL.  i.  c 

test  ex  deductione  rationis  nasci  judicatio.  Quare  ne- 
cesse  est  eanidem  esse  qusestionem  et  judicationem : 
ut,  Factum  est ;  Non  est  factum ;  Factumne  sit  ?  Quot 
autem  in  causa  constitutiones,  aut  earum  partes 
erunt,  totidem  necesse  erit  quaestiones,  rationes,  ju- 
dicationes,  firmamenta  reperiri. 

His  omnibus  in  causa  repertis,  tum  denique  sin- 
gulge  partes  totius  causae  considerandae  sunt:  nam 
non,  ut  quidque  dicendum  primum,  ita  primum  ani- 
madvertendum  videtur ;  ideo  quod  illa,  quae  prima 
dicuntur,  si  vehementer  velis  congruere,  et  cohaerere 
cum  causa,  ex  eis  ducas  oportet,  quas  post  dicenda 
sunt.  Quare,  cum  judicatio,  et  ea,  quae  ad  judica- 
tionem  oportet  inveniri,  argumenta,  diligenter  erunt 
artificio  reperta,  cura  et  cogitatione  pertractata ;  tum 
denique  ordinandae  sunt  caeterae  partes  orationis.  Hae 
partes  sex  esse  omnino  nobis  videntur;  exordium, 
narratio,  partitio,  confirmatio,  reprehensio,  conckisio. 
Nunc,  quoniam  exordium  princeps  omnium  esse  de- 
bet,  nos  quoque  primum  in  rationem  exordiendi 
praecepta  dabimus.  '\ 

XV.  Exordium  est  oratio  animum  auditoris  ido- 
nee  comparans  ad  reliquam  dictionem :  quod  eve- 
niet,  si  eum  benevolum,  attentum,  docilem  fecerit : 
quare  qui  bene  exordiri  causam  volet,  eum  necesse 
est  genus  suae  causae  diligenter  ante  cognoscere.  Ge- 
nera  causarum  sunt  quinque,  honestum,  admirabile, 
humile,  anceps,  obscurum.  Honestum  causae  genus 
est,  cui  statim  sine  oratione  nostra  auditoris  favet 
animus ;  admirabile,  a  quo  alienatus  est  animus  eo- 
rum,  qui  audituri  sunt ;  humile,  quod  neghgitur  ab 
auditore,  et  non  magnopere  attendendum  videtur; 
anceps,  in  quo  aut  judicatio  dubia  est ;  aut  causa  et 
honestatis  et  turpitudinis  particeps,  ut  et  benevolen- 
tiam  pariat,  et  offensionem ;  obscurum,  in  quo  aut 
tardi  auditores  sunt,  aut  diflicilioribus  ad  cognoscen- 
dum  negotiis  causa  impUcita  est.  Quare,  quoniam 
tam  diversa  sunt  genera  causarum,  exordiri  quoque 

dispari  ratione  in  unoquoque  genere  necesse  est.  Igi- 
tur  exordium  in  duas  partes  dividitur,  in  principiuni 
et  insinuationem.  Principium  est  oratio,  perspicue 
et  protinus  perficiens  auditorem  benevolurn,  aut  do- 
cilem,  aut  attentum.  Insinuatio  est  oratio  quadam 
dissimulatione  et  circuitione  obscure  subiens  audito- 
ris  animum. 

In  admirabili  genere  causse,  si  non  omnino  infesti 
auditores  erunt,  principio  benevolentiam  comparare 
licebit:  sin  erunt  vehementer  abalienati,  confugere 
necesse  erit  ad  insinuationem :  nam  ab  iratis  si  per- 
spicue  pax  et  benevolentia  petitur ;  non  modo  ea  non 
invenitur,  sed  augetur  atque  inflammatur  cdium.  In 
humili  autem  genere  causae,  contemtionis  tollendse 
causa,  necesse  erit  attentum  efficere  auditorem.  An- 
ceps  genus  causae,  si  dubiam  judicationem  habebit, 
ab  ipsa  judicatione  exordiendum  est :  sin  autem  par- 
tem  turpitudinis  et  partem  honestatis  habebit,  bene- 
volentiam  captare  oportebit,  ut  in  genus  honestum 
causa  translata  videatur.  Cum  autem  erit  honestum 
causae  genus,  vel  prasteriri  principium  poterit,  vel, 
si  commodum  fuerit,  aut  a  narratione  incipiemus, 
aut  a  lege,  aut  ab  aliqua  firmissima  ratione  nostras 
dictionis  :  sin  uti  principio  placebit,  benevolentiae 
partibus  utendum  est,  ut  id,  quod  est,  augeatur.  In 
obscuro  causse  genere,  per  principium  dociles  audi- 
tores  efficere  oportebit.  ; 

XVI.  Nunc,  quoniam,  quas  res  exordio  conficere 
oporteat,  dictum  est;  reliquum  est,  ut  ostendatur, 
quibus  quseque  res  rationibus  confici  possit. 

Benevolentia  quatuor  ex  locis  comparatur :  ab 
nostra,  ab  adversariorum,  ab  judicum  persona,  ab 
ipsa  causa.  Ab  nostra,  si  de  nostris  factis  et  officiis 
sine  arrogantia  dicemus  ;  si  crimina  illata,  et  aliquas 
minus  honestas  suspiciones  injectas,  dihiemus ;  si, 
quae  incommoda  acciderint,  aut  quae  instent  difficul- 
tates,  proferemus ;  si  prece  et  obsecratione  humili 
ac  supplici  utemur.  Ab  adversariorum  autem,  si  eos 

aut  in  odium,  aut  in  invidiam,  aut  in  contemtionem 
adducemus.  In  odium  adducentur,  si  quod  eorum 
spurce,  superbe,  crudeliter,  malitiose  factum  profe- 
retur ;  in  invidiam,  si  vis  eorum,  potentia,  divitiae, 
cognatio,  pecuniae  proferentur,  atque  eorum  usus  ar- 
rogans  et  intolerabLlis ;  ut  his  rebus  magis  videantur, 
quam  causae  suse,  confidere :  in  contemtionem  addu- 
centur,  si  eorum  inertia,  negligentia,  ignavia,  desi- 
diosum  studium,  et  luxuriosum  otium  proferetur. 
Ab  auditomm  persona  benevolentia  captabitur,  si 
res  ab  his  fortiter,  sapienter,  mansuete  gestae  profe- 
rentur,  ut  ne  qua  assentatio  nimia  significetur ;  et  si 
de  his,  quam  honesta  existimatio,  quantaque  eorum 
judicii  et  auctoritatis  exspectatio  sit,  ostendetur ;  ab 
ipsis  rebus,  si  nostram  causam  laudando  extoUemus, 
adversariorum  causam  per  contemtionem  deprime- 
mus.  Attentos  autem  faciemus,  si  demonstrabimus, 
ea,  quse  dicturi  erimus,  magna,  nova,  incredibilia 
esse,  aut  ad  omnes,  aut  ad  eos  qui  audiunt,  aut  ad 
aliquos  illustres  homines,  aut  ad  Deos  immortales, 
aut  ad  summam  rempublicam  pertinere ;  et  si  pol- 
licebimur,  nos  brevi  nostram  causam  demonstratu- 
ros,  atque  exponemus  judicationem,  aut  judicationes, 
si  plures  erunt.  Dociles  auditores  faciemus,  si  aperte 
et  breviter  summam  causae  exponemus ;  hoc  est,  in 
quo  consistat  controversia :  nam  et  cum  docilem  ve- 
lis  facere,  simul  attentum  facias  oportet;  nam  is 
maxime  docilis  est,  qui  attentissime  est  paratus  au- 
dire. 

XVII.  Nunc,  insinuationes  quemadmodum  trac- 
tari  conveniat,  deinceps  dicendum  videtur.  Insinua- 
tione  igitur  utendum  est,  cum  admirabile  genus 
causae  est ;  hoc  est,  ut  ante  diximus,  cum  animus 
auditoris  infestus  est.  Id  autem  tribus  ex  causis  fit 
maxime ;  si  aut  inest  in  ipsa  causa  quaedam  turpi- 
tudo,  aut  ab  iis,  qui  ante  dixerunt,  jam  quiddam 
auditori  persuasum  videtur,  aut  eo  tempore  locus  di- 
cendi  datur,  cum  jam  iUi,  quos  audire  oportet,  de- 

fessi  sunt  audiendo :  nam  ex  hac  quoque  re  non  mi- 
nus,  quam  ex  primis  duabus,  in  oratore  nonnunquam 
animus  auditoris  ofFenditur.  Si  causae  turpitudo  con- 
trahet  ofFensionem ;  aut  pro  eo  homine,  in  quo  of- 
fenditur,  alium  hominem,  qui  diligitur,  interponi 
oportet ;  aut  pro  re,  in  qua  ofFenditur,  aliam  rem, 
quse  probatur ;  aut  pro  re  hominem,  aut  pro  homine 
rem,  ut  ab  eo,  quod  odit,  ad  id,  quod  diligit,  audi- 
toris  animus  traducatur ;  et  dissimulare  id  te  defen- 
surum,  quod  existimeris  defensurus :  deinde,  cum 
jam  mitior  factus  erit  auditor,  ingredi  pedetentim  in 
defensionem,  et  dicere,  ea,  quae  indignentur  adver- 
sarii,  tibi  quoque  indigna  videri ;  deinde,  [cum  le- 
nieris  eum,  qui  audiet,]  demonstrare,  nihil  eorum  ad 
te  pertinere,  et  negare  te  quidquam  de  adversariis 
esse  dicturum,  neque  hoc,  neque  illud ;  ut  neque 
aperte  laedas  eos,  qui  diliguntur,  et  tamen  id  obscure 
faciens,  quoad  possis,  alienes  ab  eis  auditorum  vo- 
luntatem ;  et  aliquorum  judicium  simili  de  re,  aut 
auctoritatem  proferre  imitatione  dignam  :  deinde 
eamdem,  aut  consunilem,  aut  majorem,  aut  mino- 
rem  agi  rem  in  prsesentia  demonstrare.  Sin  oratio 
adversariorum  fidem  videbitur  auditoribus  fecisse  (id 
quod  ei,  qui  intelligit,  quibus  rebus  fides  fiat,  facile 
erit  cognitu),  oportet  aut  de  eo,  quod  adversarii  sibi 
firmissimum  putarint,  et  maxime  ii,  qui  audierint, 
probarint,  primum  te  dicturum  poUiceri,  aut  ab  ad- 
versarii  dicto  exordiri,  et  ab  eo  potissimum,  quod  ille 
nuperrime  dixerit ;  aut  dubitatione  uti,  quid  primum 
dicas,  aut  cui  potissimum  loco  respondeas,  cum  ad- 
miratione.  Nam  auditor  cum  eum,  quem  adversarii 
perturbatum  putant  oratione,  videt  animo  firmissimo 
contra  dicere  paratum,  plerumque  se  potius  temere 
assensisse,  quam  iUum  sine  causa  confidere,  arbitra-  • 
tur.  Sin  auditoris  studium  defatigatio  abalienavit  a 
causa,  te  brevius,  quam  paratus  fueris,  esse  dictu- 
rum,  commodum  est  polliceri ;  non  imitaturum  ad- 
versarium.   Sin  res  dabit,  non  inutile  est,  ab  aliqua 

re  nova  aut  ridicula  iucipere,  aut  ex  tempore  quae 
natasit;  quod  genus,  [strepitum,  acclamationem ;] 
aut  jam  parata,  quae  vel  apologum,  vel  fabulam,  vel 
aliquam  contineat  irrisionem ;  aut,  si  rei  dignitas  adi- 
met  jocandi  facultatem,  aliquid  triste,  novum,  horri- 
bile,  statim  non  incommodum  est  injicere :  nam,  ut 
cibi  satietas  et  fastidium  aut  subamara  aliqua  re  re- 
levatur,  aut  dulci  mitigatur;  sic  animus,  defessus 
audiendo,  aut  admiratione  integratur,  aut  risu  no- 
vatur. 

XVIII.  Ac  separatim  quidem,  quae  de  principio 
et  insinuatione  dicenda  videbantur,  haec  fere  sunt. 
Nunc  quiddam  breviter  et  communiter  de  utroque 
praecipiendum  videtur.  Exordium  sententiarum  et 
gravitatis  plurimum  debet  habere,  et  omnino  omnia, 
quae  pertinent  ad  dignitatem,  in  se  continere,  prop- 
terea  quod  id  optime  faciendum  est,  quod  oratorem 
auditori  maxime  commendet ;  splendoris,  et  festivi- 
tatis,  et  Goncinnitudinis  minimum,  propterea  quod 
ex  his  suspicio  quaedam  apparationis  atque  artificiosae 
diligentise  nascitur ;  quae  maxime  orationi  fidem,  ora- 
tori  adimit  auctoritatem.  Vitia  vero  haec  sunt  certis- 
sima  exordiorum,  quae  summopere  vitare  oportebit ; 
vulgare,  commune,  commutabile,  longum,  separa- 
tum,  translatum,  contra  praecepta.  Vulgare  est,  quod 
in  plures  causas  potest  accommodari,  ut  convenire 
videatur.  Commune  est,  quod  nihilo  minus  in  hanc 
quam  in  contrariam  partem  causae  potest  convenire, 
Commutabile  est,  quod  ab  adversario  potest,  leviter 
mutatum,  ex  contraria  parte  dici.  Longum  est,  quod 
pluribus  verbis  aut  sententiis,  ultra  quam  satis  est, 
producitur.  Separatum  est,  quod  non  ex  ipsa  causa 
ductum  est,  nec,  sicut  aliquod  membrum,  annexum 
orationi.  Translatum  est,  quod  aliud  conficit,  quam 
causae  genus  postulat ;  ut  si  quis  docilem  faciat  au- 
ditorem,  cum  benevolentiam  causa  desiderat ;  aut,  si 
principio  utatur,  cum  insinuationem  res  postulat. 
Contra  praecepta  est,  quod  nihil  eorum  efficit,  quo- 

rum  causa  de  exordiis  praecepta  traduntur :  hoc  est, 
quod  eum,  qui  audit,  neque  benevolum,  neque  at- 
tentum,  neque  docilem  efficit ;  aut  (quo  profecto  ni- 
hil  pejus  est)  ut  contra  sit,  facit.  Ac  de  exordio  qui- 
dem  satis  dictum  est. 

XIX.  Narratio  est  rerum  gestamm,  aut  ut  gesta- 
rum,  expositio.  Narrationum  tria  sunt  genera :  unum 
genus  est,  in  quo  ipsa  causa,  et  omnis  ratio  contro- 
versise  continetur :  alterum,  in  quo  digressio  aliqua 
extra  causam,  aut  criminationis,  aut  similitudinis, 
aut  delectationis  non  aliense  ab  eo  negotio,  quo  de 
agitur,  aut  amplificationis  causa,  interponitur.  Ter- 
tium  genus  est  remotum  a  civilibus  causis,  quod  de- 
lectationis  causa,  non  inutili  cum  exercitatione,  dici- 
tur  et  scribitur.  Ejus  partes  sunt  duae,  quarum  al- 
tera  in  negotiis,  altera  in  personis,  maxime  versatur. 
Ea,  quae  in  negotiorum  expositione  posita  est,  tres 
habet  partes,  fabulam,  historiam,  argumentum.  Fa- 
bula  est,  in  qua  nec  verae  nec  verisuniles  res  conti- 
nentur :  cujusmodi  est : 

"  Angues  ingentes  alites,  juncti  jugo." 

Historia  est  gesta  res,  ab  aetatis  nostrae  memoria  re- 
mota :  quod  genus,  Appius  indixit  Carthaginiensi- 
bus  bellum.  Argumentum  est  ficta  res,  quae  tamen 
fieri  potuit.  Hujusmodi  apud  Terentium : 

''  Nam,  is  postquam  excessit  ex  ephebis,  Sosia". ... 

Illa  autem  narratio,  quse  versatur  in  personis,  ejus« 
modi  est,  ut  in  ea,  simul  cum  rebus  ipsis,  personarum 
sermones  et  animi  perspici  possint,  hoc  modo : 

"  Venit  ad  me  saepe  clamitans,  Quid  agis,  Micio  ? 
Cur  perdis  adolescentem  nobis  ?  cur  amat  ? 
Cur  potat  ?  cur  tu  his  rebus  sumtum  suggeris  ? 
Vestitu  nimio  indulges ;  nimium  ineptus  es. 
Nimium  ipse  durus   est,   praeter  aequumque  et 
bonum." 

Hoc  in  genere  narrationis  multa  inesse  debet  festivi- 
tas,  confecta  ex  rerum  varietate,  animorum  dissimili- 
tudine,  gravitate,  lenitate,  spe,  metu,  suspicione,  de- 
siderio,  dissimulatione,  errore,  misericordia,  fortunse 
commutatione,  insperato  incommodo,  subita  Isetitia, 
jucundo  exitu  rerum.  Verum  haec  ex  his,  quse  postea 
de  elocutione  praecipientur,  ornamenta  sumentur. 

XX.  Nunc  de  narratione  ea,  quae  causse  continet 
expositionem,  dicendum  videtur.  Oportet  igitur  eam 
tres  habere  res ;  ut  brevis,  ut  aperta,  ut  probabilis 
sit.  Brevis  erit,  si,  unde  necesse  est,  inde  initium  su- 
metur,  et  non  ab  ultimo  repetetur ;  et  si  cujus  rei  sa- 
tis  erit  summam  dixisse,  ejus  partes  non  dicentur : 
nam  saepe  satis  est,  quid  factum  sit,  dicere ;  non  ut 
enarres,  quemadmodum  sit  factum :  et  si  non  lon- 
gius,  quam  quod  scitu  opus  est,  in  narrando  proce- 
detur :  et  si  nuUam  in  rem  aliam  transibitur :  et  si 
ita  dicetur,  ut  nonnunquam  ex  eo,  quod  dictum  sit, 
id,  quod  dictum  non  sit,  inteUigatur :  et  si  non  modo 
id  quod  obest,  verum  etiam  id  quod  nec  obest  nec 
adjuvat,  praeteribitur :  et  si  sanel  unumquodque  di- 
cetur :  et  si  non  ab  eo,  in  quo  proxime  desitum  erit, 
deinceps  incipietur.  Ac  multos  imitatio  brevitatis  de- 
cipit,  ut,  cum  se  breves  putent  esse,  longissimi  sint ; 
cum  dent  operam,  ut  res  multas  breviter  dicant,  non 
ut  omnino  paucas  res  dicant,  et  non  plures,  quam 
necesse  sit.  Nam  plerisque  breviter  dicere  videtur, 
qui  ita  dicit :  Accessi  ad  sedes :  puerum  evocavi :  re- 
spondit :  quaesivi  dominum :  domi  negavit  esse.  Hic, 
tametsi  tot  res  brevius  non  potuit  dicere,  tamen,  quia 
satis  fuit  dixisse,  domi  negavit  esse,  fit  rerum  multi- 
tudine  longus.  Quare  hoc  quoque  in  genere  vitanda 
est  brevitatis  imitatio,  et  non  minus  rerum  non  ne- 
cessariarum,  quam  verborum  multitudine  superse- 
dendum  est.  Aperta  autem  narratio  poterit  esse,  si, 
ut  quidque  primum  gestum  erit,  ita  primum  expo- 
netur,  et  rerum  ac  temporum  ordo  servabitur,  ut  ita 
narrentur,  ut  gestae  res  erunt,  aut  ut  potuisse  geri 

videbuntur.  Hic  considerandum  erit,  ne  quid  per- 
turbate,  ne  quid  contorte  dicatur,  ne  quam  in  aliam 
rem  transeatur,  ne  ab  ultimo  repetatur,  ne  ad  extre- 
mum  prodeatur,  ne  quid,  quod  ad  rem  pertineat, 
praetereatur ;  et  omnino,  quse  prsecepta  de  brevitate 
sunt,  hoc  quoque  in  genere  sunt  conservanda :  nam 
ssepe  res  parum  est  intellecta,  longitudine  magis 
quam  obscuritate  narrationis.  Ac  verbis  quoque  di- 
lucidis  utendum  est ;  quo  de  genere  dicendum  est  in 
prgeceptis  elocutionis. 

XXI.  Probabilis  erit  narratio,  si  in  ea  videbun- 
tur  inesse  ea,  quae  solent  apparere  in  veritate ;  si  per- 
sonarum  dignitates  servabuntur ;  si  causae  factorum 
exstabunt ;  si  fuisse  facultates  faciendi  videbuntur ; 
si  tempus  idoneum ;  si  spatii  satis ;  si  locus  oppor- 
tunus  ad  eamdem  rem,  qua  de  re  narrabitur,  fuisse 
ostendetur ;  si  res  et  ad  eorum,  qui  agent,  naturam, 
et  ad  vulgi  morem,  et  ad  eorum,  qui  audient,  opinio- 
nem,  accommodabitur,  Ac  veri  quidem  similis  ex 
his  rationibus  esse  poterit.  lUud  autem  praeterea  con- 
siderare  oportebit,  ne  aut,  cum  obsit  narratio,  aut 
cum  nihil  prosit,  tamen  interponatur ;  aut  non  loco, 
aut  non,  quemadmodum  causa  postulat,  narretur. 
Obest  tum,  cum  ipsius  rei  gestae  expositio  magnam 
excipit  ofFensionem,  quam  argumentando,  et  causam 
agendo,  leniri  oportebit.  Quod  cum  acciderit,  mem- 
bratim  oportebit  partes  rei  gestae  dispergere  in  cau- 
sam,  et  ad  unamquamque  confestim  rationem  accom- 
modare,  ut  vulneri  praesto  medicamentum  sit,  et 
odium  statim  defensio  mitiget.  Nihil  prodest  narra- 
tio  tunc,  cum  aut,  ab  adversariis  re  exposita,  nostra 
nihil  interest,  iterum  aut  alio  modo  narrare;  aut 
cum  ab  iis,  qui  audiunt,  ita  tenetur  negotium,  ut 
nostra  nihil  intersit  eos  alio  pacto  docere :  quod  cum 
acciderit,  omnino  narratione  supersedendum  est.  Non 
loco  dicitur,  cum  non  in  ea  parte  orationis  collocatur, 
in  qua  res  postulat;  quo  de  genere  agemus  tum, 
cum  de  dispositione  dicemus ;  nam  hoc  ad  disposi- 

tionem  pertinet.  Non,  quemadmodum  causa  postulat, 
narratur,  cum  aut  id,  quod  adversario  prodest,  dilu- 
cide  et  ornate  exponitur,  aut  id  quod  ipsum  adjuvat, 
obscure  dicitur,  et  negligenter.  Quare,  ut  hoc  vitium 
vitetur,  omnia  torquenda  sunt  ad  commodum  suse 
causae,  contraria,  quae  prseteriri  poterunt,  praeter- 
eundo ;  quse  illius  erunt,  leviter  attingendo,  sua  dili- 
genter  et  enodate  narrando.  Ac  de  narratione  qui- 
dem  satis  dictum  videtur ;  deinceps  ad  partitionem 
transeamus. 

XXII.  Recte  habita  in  causa  partitio  iUustrem 
et  perspicuam  totam  efficit  orationem.  Ejus  partes 
duse  sunt,  quarum  utraque  magnopere  ad  aperien- 
dam  causam,  et  ad  constituendam  pertinet  controver- 
siam.  Una  pars  est,  quae,  quid  cum  adversariis  con- 
veniat,  et  quid  in  controversia  relinquatur,  ostendit ; 
ex  qua  certum  quiddam  designatur  auditori,  in  quo 
animum  debeat  habere  occupatum.  Altera  est,  in 
qua  rerum  earum,  de  quibus  erimus  dicturi,  breviter 
expositio  ponitur  distributa;  ex  qua  conficitur,  ut 
certas  animo  res  teneat  auditor,  quibus  dictis,  intel- 
ligat  fore  peroratum.  Nunc  utroque  genere  partitio- 
nis  quemadmodum  conveniat  uti,  breviter  dicendum 
videtur.  Quse  partitio,  quid  conveniat,  aut  quid  non 
conveniat,  ostendit ;  hsec  debet  illud,  quod  convenit, 
inclinare  ad  suse  causse  commodum,  hoc  modo :  In- 
terfectam  matrem  esse  a  filio,  convenit  mihi  cum  ad- 
versariis.  Item  contra  :  Interfectum  esse  a  Clytae- 
mnestra  Agamemnonera,  convenit :  nam  hic  uterque 
et  id  posuit,  quod  conveniebat,  et  tamen  suse  causae 
commodo  consuluit.  Deinde,  quid  controversise  sit, 
ponendum  est  in  judicationis  expositione ;  quse  quem- 
admodum  inveniretur,  ante  dictum  est  Quae  au- 
tem  partitio  rerum  distributam  continet  expositio- 
nem,  haec  habere  debet  brevitatem,  absolutionem, 
paucitatem.  Brevitas  est,  cum,  nisi  necessarium,  nul- 
lum  assumitur  verbum.  Haec  in  hoc  genere  idcirco 
utilis  est,  quod  rebus  ipsis,  et  partibus  causae,  non 

verbis  neque  extraneis  ornamentis,  animus  auditoris 
tenendus  est.  Absolutio  est,  per  quam  omnia,  quae 
incidunt  in  causam,  genera,  de  quibus  dicendum  est, 
amplectimur:  in  qua  partitione  videndum  est,  ne 
aut  aliquod  genus  utile  relinquatur,  aut  sero  extra 
partitionem,  id  quod  vitiosissimum  ac  turpissimum 
est,  inferatur.  Paucitas  in  partitione  servatur,  si  ge- 
nera  ipsa  rerum  ponuntur,  neque  permixte  cum  par- 
tibus  implicantur.  Nam  genus  est,  quod  plures  par- 
tes  amplectitur,  ut  animal.  Pars  est,  quae  subest  ge- 
neri,  ut  equus.  Sed  ssepe  eadem  res  alii  genus,  alii 
pars  est.  Nam  homo,  animalis  pars  est ;  Thebani 
aut  Trojani,  genus. 

XXIII.  Ilaec  ideo  diligentius  inducitur  prsescrip- 
tio,  ut,  aperte  intellecta  generali  partitione,  paucitas 
generum  in  partitione  servari  possit.  Nam  qui  ita 
partitur,  Ostendam,  propter  cupiditatem  et  audaciam 
et  avaritiam  adversariorum,  omnia  incommoda  ad 
rempublicam  pervenisse ;  is  non  inteUexit,  in  parti- 
tione,  exposito  genere,  partem  se  generis  admiscuisse. 
Nam  genus  est,  omnium  nimirum  libidinum,  cupi- 
ditas :  ejus  autem  generis  sine  dubio  pars  est  ava- 
ritia. 

Hoc  igitur  vitandum  est,  ne,  cujus  genus  posue- 
ris,  ejus  [secum]  aliquam,  sicut  diversam  ac  dissimi- 
lem  partem,  ponas  in  eadem  partitione.  Quod  si 
quod  in  genus  plures  incident  partes,  id  cum  in  pri- 
ma  partitione  causae  erit  simpliciter  expositum,  dis- 
tribuetur  eo  tempore  commodissime,  cum  ad  ipsum 
ventum  erit  expHcandum  in  causae  dictione  post  par- 
titionem.  Atque  illud  quoque  pertinet  ad  paucita- 
tem,  ne  aut  plura,  quam  satis  est,  demonstraturos 
nos  dicamus,  hoc  modo :  Ostendam,  adversarios,  quod 
arguimus,  et  potuisse  facere,  et  voluisse,  et  fecisse; 
nam  fecisse  ostendere  satis  est:  aut,  cum  in  causa 
partitio  nuUa  sit,  et  cum  quiddam  simplex  agatur, 
tamen  utamur  distributione ;  id  quod  perraro  potest 
accidere.  Ac  sunt  alia  quoque  praecepta  partitionum. 

quae  ad  hunc  usum  oratorium  non  tantopere  perti- 
neant ;  quae  versantur  in  philosophia,  ex  quibus  haec 
ipsa  transtulimus,  quae  convenire  videbantur,  quo- 
rum  nihil  in  caeteris  artibus  inveniebamus.  Atque 
his  de  partitione  prseceptis,  in  omni  dictione  memi- 
nisse  oportebit,  ut  et  prima  quaeque  pars,  ut  exposita 
est  in  partitione,  sic  ordine  transigatur,  et,  omnibus 
explicatis,  peroratum  sit ;  hoc  modo,  ut  ne  quid  pos- 
terius,  prseter  conclusionem,  inferatur.  Partitur 
apud  Terentium  breviter  et  commode  senex  in  An- 
dria,  quse  cognoscere  libertum  velit : 

"  Eo  pacto,  et  nati  vitam,  et  consilium  meum 
Cognosces,  et  quid  facere  in  hac  re  te  velim." 

Itaque,  quemadmodum  in  partitione  proposuit,  ita 
narrat,  primum  nati  vitam : 

"  Nam  is  postquam  excessit  ex  ephebis,  Sosia, 
Liberius  vivendi  fuit  potestas." 

Deinde  suum  consilium : 
"  Et  nunc  id  operam  do*" 

Deinde,  quid  Sosiam  velit  facere,  id  quod  postre- 
mum  posuit  in  partitione,  postremum  dicit : 

"  Nunc  tuum  est  officium." 

Quemadmodum  igitur  hic  et  ad  primam  quamque 
partem  primum  accessit,  et,  omnibus  absolutis,  finem 
dicendi  fecit ;  sic  nobis  placet,  et  ad  singulas  partes 
accedere,  et,  omnibus  absolutis,  perorare.  Nunc  de 
confirmatione  deinceps,  ita  ut  ordo  ipse  postulat, 
prsecipiendum  videtur. 

XXIV.  Confirmatio  est,  per  quam,  aigumentan- 
do,  nostrae  causse  fidem  et  auctoritatem  et  firmamen- 
tum  adjungit  oratio.  Hujus  partis  certa  sunt  prse- 
cepta,  quae  in  singula  causarum  genera  dividentur. 
Verumtamen  non  incommodum  videtur,  quamdam 
silvam,  atque  materiam  uuiversam,  ante  permixtam 

et  confusam,  exponere  omnium  argumentationum  ; 
post  autem  tradere,  quemadmodum  unumquodque 
genus  causae,  omnibus  hinc  argumentandi  rationi- 
bus  tractis,  confirmare  oporteat. 

Omnes  res  argumentando  confirmantur,  aut  ex  eo 
quod  personis,  aut  ex  eo  quod  negotiis,  est  attribu- 
tum.  Ac  personis  has  res  attributas  putamus,  no- 
men,  naturam,  victum,  fortunam,  habitum,  affectio- 
nem,  studia,  consilia,  facta,  casus,  orationes.  No- 
men  est,  quod  unicuique  personas  attribuitur,  quo 
suo  quaeque  proprio  et  certo  vocabulo  appelletur. 
Naturam  ipsam  dennire  difficile  est :  partes  autem 
ejus  enumerare  eas,  quarum  indigemus  ad  hanc  prag- 
ceptionem,  facilius  est.  Hae  autem  partim  divino, 
partim  mortali,  in  genere  versantur.  Mortalium  au- 
tem  pars  in  hominum,  pars  in  bestiarum,  genere  nu- 
meratur.  Atque  hominum  genus  et  in  sexu  conside- 
ratur,  virile  an  muliebre  sit ;  et  in  natione,  patria, 
cognatione,  aetate.  Natione,  Graius  an  Barbarus ; 
patria,  Atheniensis  an  Lacedaemonius ;  cognatione, 
quibus  majoribus,  quibus  consanguineis ;  aetate,  puer 
an  adolescens,  natu  grandior  an  senex.  Praeterea 
commoda  et  incommoda  considerantur  ab  natura  data 
animo  aut  corpori,  hoc  modo :  valens  an  imbecillus ; 
longus  an  brevis ;  formosus  an  deformis ;  velox  an 
tardus  sit ;  acutus  an  hebetior ;  memor  an  oblivio- 
sus:  comis,  officiosus,  pudens,  patiens,  an  contra. 
Et  omnino,  quae  a  natura  data  animo  et  corpori 
[considerabuntur],  in  natura  consideranda  sunt : 
nam  quae  industria  comparantur,  ad  habitum  perti- 
nent,  de  quo  posterius  dicendum  est. 

XXV.  In  victu  considerare  oportet,  apud  quos, 
et  quo  more,  et  cujus  arbitratu,  sit  educatus ;  quos 
habuerit  artium  hberalium  magistros,  quos  vivendi 
praeceptores  ;  quibus  amicis  utatur  ;  quo  in  negotio, 
quaestu,  artificio  sit  occupatus ;  quo  modo  rem  fa- 
miliarem  administret ;  qua  consuetudine  domestica 
sit.   In  fortuna  quaeritur,  servus  sit  an  liber ;  pecu- 

niosus  an  tenuis ;  privatus  an  cum  potestate ;  si 
cum  potestate,  jure  an  injuria ;  felix,  clarus,  an  con- 
tra ;  quales  liberos  habeat.  Ac,  si  de  non  vivo  quae- 
retur,  etiam  quali  morte  sit  afFectus,  erit  consideran- 
dum.  Habitum  autem  appellamus,  animi  aut  corpo- 
ris  constantem  et  absolutam  aliqua  in  re  perfectio- 
nem  ;  ut  virtutis  aut  artis  perceptionem  alicujus,  aut 
quamvis  scientiam ;  et  item  corporis  aliquam  com- 
moditatem,  non  natura  datam,  sed  studio  industria- 
que  partam.  AfFectio  est,  animi  aut  corporis  ex  tem- 
pore,  aliqua  de  causa,  commutatio,  ut  laetitia,  cupi- 
ditas,  metus,  molestia,  morbus,  debilitas,  et  alia, 
quae  genere  in  eodem  reperiuntur.  Studium  est  ani- 
mi  assidua  et  vehemens  ad  aliquam  rem  applicata 
magna  cum  voluntate  occupatio,  ut  philosophiae, 
poeticae,  geometriae,  literarum.  Consilium  est  aliquid 
faciendi  aut  non  faciendi  [vere]  excogitata  ratio. 
Facta  autem,  et  casus,  et  orationes,  tiibus  ex  tempo- 
ribus  considerabuntur ;  quid  fecerit,  aut  quid  ipsi 
acciderit,  aut  quid  dixerit ;  aut  quid  faciat,  quid 
ipsi  accidat,  quid  dicat ;  aut  quid  jfacturus  sit,  quid 
ipsi  casurum  sit,  qua  sit  usurus  oratione.  Ac  perso- 
nis  quidem  haec  videntur  esse  attributa. 

XXVI.  Negotiis  autem  quae  sunt  attributa,  par- 
tim  sunt  continentia  cum  ipso  negotio ;  partim  in 
gestione  negotii  considerantur ;  partim  adjuncta  neg- 
otio  sunt ;  partim  gestum  negotium  consequuntur. 
Continentia  cum  ipso  negotio  sunt  ea,  quae  semper 
affixa  esse  videntur  ad  rem,  neque  ab  ea  possunt  se- 
parari.  Ex  his  prima  est  brevis  complexio  totius  neg- 
otii,  quae  summam  continet  facti,  hoc  modo :  Pa- 
rentis  occisio,  patriae  proditio :  deinde  causa  ejus 
summae,  per  quam,  et  quamobrem  et  cujus  rei  causa 
factum  sit,  quaeritur :  deinde,  ante  rem  gestam  quae 
facta  sunt,  continenter  usque  ad  ipsum  negotium : 
deinde,  in  ipso  gerendo  negotio  quid  actum  sit :  de- 
inde,  quid  postea  factum  sit. 

In   gestione  autem  negotii,   (qui  locus  secundus 

erat  de  iis,  quae  negotiis  attributa  sunt)  queeritur  lo- 
cus,  tempus,  occasio,  modus,  facultates.  Locus  con- 
sideratur,  in  quo  res  r^esta  sit,  ex  opportunitate, 
quam  videatur  habuisse  ad  negotium  administran- 
dum.  Ea  autem  opportunitas  quaeritur  ex  magnitu- 
dine,  intervallo,  longinquitate,  propinquitate,  solitu- 
dine,  celebritate,  natura  ipsius  loci,  et  vicinitate  to- 
tius  regionis ;  ex  his  etiam  attributionibus  :  sacer  an 
profanus,  publicus  an  privatus,  alienus  an  ipsius,  de 
quo  agitur,  locus  sit  an  fuerit.  Tempus  est,  id  quo 
nunc  utimur,  (nam  ipsum  quidem  generaliter  deli- 
nire  difficile  est)  pars  quaedam  asternitatis,  cum  ali- 
cujus  annui,  menstrui,  diurni,  nocturnive  spatii  certa 
significatione.  In  hoc,  et  quae  praeterierint,  conside- 
rantur ;  et  eorum  ipsorum,  quae  propter  vetustatem 
obsoleverint,  ut  incredibilia  videantur,  et  jam  in  fa- 
bularum  numerum  reponantur ;  et  quas  jam  diu  ges- 
ta,  et  a  memoria  nostra  remxOta,  tamen  faciant  fidem, 
vere  tradita  esse,  quod  eorum  monimenta  certa  in  li- 
teris  exstent ;  et  qua  nuper  gesta  sint,  quas  scire  ple- 
rique  possint :  et  item  quas  instent  in  praesentia,  et 
quae  maxime  fiant,  et  quae  consequantur.  In  quibus 
potest  considerari,  quid  ocyus,  et  quid  serius,  futu- 
rum  sit.  Et  item  communiter,  in  tempore  perspici- 
endo,  longinquitas  ejus  est  consideranda :  nam  saepe 
oportet  commetiri  cum  tempore  negotium,  et  videre, 
potueritne  aut  magnitudo  negotii  aut  multitudo  re- 
rum  in  eo  transigi  tempore.  Consideratur  autem  tem- 
pus  et  anni,  et  mensis,  et  diei,  et  noctis,  et  vigUiae, 
et  horae,  et  in  aliqua  parte  alicujus  horum. 

XXVII.  Occasio  est  pars  temporis,  habens  in  se 
alicujus  rei  idoneam  faciendi  aut  non  faciendi  oppor- 
tunitatem :  quare  cum  tempore  hoc  differt :  nam  ge- 
nere  quidem  utrumque  idem  esse  inteUigitur ;  verum 
in  tempore  spatium  quodammodo  declaratur,  quod 
in  annis,  aut  in  anno,  aut  in  aliqua  anni  parte,  spec- 
tatur :  in  occasione,  ad  spatium  temporis,  faciendi 
quasdam  opportunitas  intelligitur  adjuncta:  quare, 


28    DE  INVENTIONE,  Lib.  I.  Cap.  28. 


cum  genere  idem  sit,  fit  aliud,  quod  parte  quadam, 
et  specie,  ut  diximus,  difFerat.  Haec  distribuitur  in 
tria  genera,  publicum,  commune,  singulare.  Publi- 
cum  est,  quod  civitas  universa  aliqua  de  causa  fre- 
quentat,  ut  ludi,  dies  festus,  bellum  :  commune, 
quod  accidit  omnibus  eodem  fere  tempore,  ut  messis, 
vindemia,  calor,  fiigus;  singulare  autem  est,  quod 
aliqua  de  causa  privatim  solet  alicui  accidere,  ut  nup- 
tise,  sacrificium,  funus,  convivium,  somnus.  Modus 
est,  in  quo,  quemadmodum,  et  quo  animo  factum 
sit,  quaeritur.  Ejus  partes  sunt,  prudentia  et  impru- 
dentia.  Prudentiae  ratio  quaeritur  ex  iis,  quae  clam, 
palam,  vi,  persuasione,  fecerit :  imprudentia  autem 
in  purgationem  confertur,  cujus  partes  sunt  inscien- 
tia,  casus,  necessitas ;  et  in  affectionem  animi,  hoc 
est,  molestiam,  iracundiam,  amorem,  et  caetera,  quae 
in  simili  genere  versantur.  Facultates  sunt,  aut  qui- 
bus  facilius  fit,  aut  sine  quibus  aliquid  confici  non 
potest. 

XXVIII.  Adjunctum  autem  negotio  id  intelligi- 
tur,  quod  majus,  et  quod  minus,  et  quod  simile  erit 
ei  negotio,  quo  de  agitur,  et  quod  aeque  magnum,  et 
quod  contrarium,  et  quod  disparatum,  et  genus,  et 
pars,  et  eventus.  Majus  et  minus,  et  aeque  magnum, 
ex  vi,  et  ex  numero,  et  ex  figura  negotii,  sicut  ex 
statura  corporis,  consideratur.  Simile  autem  ex  spe- 
cie  comparabili,  aut  ex  conferenda  atque  assimulanda 
natura  judicatur.  Contrarium  est,  quod,  positum  in 
genere  diverso,  ab  eodem,  cui  contrarium  esse  dicitur^ 
plurimum  distat,  ut  frigus  calori,  vitae  mors.  Dispa- 
ratum  autem  est  id,  quod  ab  aliqua  re  per  oppositio- 
nem  negationis  separatur,  hoc  modo ;  sapere,  et  non 
sapere.  Genus  est,  quod  partes  aliquas  amplectitur, 
ut  cupiditas.  Pars  est,  quae  subest  generi,  ut  amor, 
avaritia.  Eventus  est  ahcujus  exitus  negotii,  in  quo 
quaeri  solet,  quid  ex  quaque  re  evenerit,  eveniat, 
eventurum  sit.  Quare  hoc  in  genere,  ut  commodius, 
quid  eventurum  sit,  ante  animo  coUigi  possit,  quid 


DE  INVENTIONE,  Lib.  I.  Cap.  29.     29 

quaque  ex  re  soleat  evenire,  considerandum  est,  hoc 
modo  :  ex  arrogantia  odium,  ex  insolentia  arro- 
gantia. 

Quarta  autem  pars  est  ex  iis,  quas  negotiis  dice- 
bamus  esse  attributas,  consecutio.  In  hac  eaj  res 
quseruntur,  quae  gestum  negotium  consequuntur : 
primum,  quod  factum  est,  quo  id  nomine  appellari 
conveniat:  deinde,  ejus  facti  qui  sint  principes  et 
inventoffes,  qui  denique  auctoritatis  ejus  et  inven- 
tionis  comprobatores  atque  aemuU :  deinde,  ecquae 
ea  de  re,  aut  ejus  rei,  sit  lex,  consuetudo,  actio,  ju- 
dicium,  scientia,  artificium  :  deinde,  natura  ejus,  eve- 
nire  vulgo  soleat,  an  insolenter  et  raro  :  postea,  ho- 
mines  id  sua  auctoritate  comprobare,  an  offendi  in 
his,  consueverint ;  et  caetera,  quae  factum  aliquod 
similiter,  confestim  aut  ex  intervallo,  solent  consequi. 
Deinde,  postremo,  attendendum  est,  num  quae  res, 
ex  iis  rebus  quae  sunt  positae  in  partibus  honestatis 
aut  utilitatis,  consequantur ;  de  quibus  in  deliberativo 
genere  causae  distinctius  erit  dicendum.  Ac  negotiis 
quidem  fere  res  eae,  quas  commemoravimus,  sunt  at- 
tributae. 

XXIX.  Omnis  autem  argumentatio,  quae  ex  iis 
locis,  quos  commemoravimus,  sumetur,  aut  proba- 
bilis  aut  necessaria  debebit  esse.  Etenim,  ut  breviter 
describamus,  argumentatio  videtur  esse  inventum  ex 
aliquo  genere,  rem  aliquam  aut  probabiliter  osten- 
dens,  aut  necessarie  demonstrans.  Necessarie  demon- 
strantur  ea,  quae  aliter,  ac  dicuntur,  nec  fieri  nec 
probaripossunt,  hoc  modo :  Si  peperit,  cum  viro  con- 
cubuit.  Hoc  genus  argumentandi,  quod  in  necessaria 
demonstratione  versatur,  maxime  tractatur  in  di- 
cendo,  aut  per  complexionem,  aut  per  enumeratio- 
nem,  aut  per  simplicem  conclusionem.  Complexio 
est,  in  qua,  utrum  concesseris,  reprehenditur,  ad 
hunc  modum :  Si  improbus  est,  cur  uteris  ?  sin  pro- 
bus,  cur  accusas  ?  Enmiieratio  est,  in  qua,  pluribus 
rebus  expositis,  et  caeteris  infirmatis,  una  reliqua  ne- 

cessario  confimiatur,  hoc  pacto :  Necesse  est  aut  ini- 
micitiarum  causa  ab  hoc  esse  occisum,  aut  metfis,  aut 
spei,  aut  aHcujus  amici  gratia,  aut,  si  horum  nihil 
est,  ab  hoc  non  esse  occisum  ;  nam  sine  causa  malefi- 
cium  susceptum  esse  non  potest :  sed  neque  inimicitiae 
fuerunt,  nec  metus  uUus,  nec  spes  ex  morte  illius 
aUcujus  commodi,  neque  ad  amicum  hujus  aliquem 
mors  illius  pertinebat :  relinquitur  igitur,  ut  ab  hoc 
non  sit  occisus.  Simplex  autem  conclusio  ex  neces- 
saria  consecutione  conficitur,  hoc  modo  :  Si  vos  me 
istud  eo  tempore  fecisse  dicitis,  ego  autem  eo  ipso 
tempore  trans  mare  fui,  relinquitur,  ut  id,  quod  di- 
citis,  non  modo  non  fecerim,  sed  ne  potuerim  quidem 
facere.  Atque  hoc  diHgenter  videre  oportebit,  ne  quo 
pacto  genus  hoc  refelli  possit,  ut  ne  confirmatio  mo- 
dum  in  se  argumentationis  solum  habeat,  et  quam- 
dam  similitudinem  necessarias  conclusionis,  verum 
ipsa  argumentatio  ex  necessaria  ratione  consistat. 

Probabile  autem  est  id,  quod  fere  fieri  solet,  aut 
quod  in  opinione  positum  est,  aut  quod  habet  in  se 
ad  haec  quamdam  similitudinem,  sive  id  falsum  est, 
sive  verum.  In  eo  genere,  quod  fere  solet  fieri,  pro- 
babile  hujusmodi  est :  Si  mater  est,  diligit  filium  :  si 
avarus  est,  neghgit  jusjurandum.  In  eo  autem,  quod 
in  opinione  positum  est,  hujusmodi  sunt  probabilia : 
Impiis  apud  inferos  poenas  esse  praeparatas ;  eos,  qui 
philosophias  dent  operam,  non  arbitrari  Deos  esse. 

XXX.  Similitudo  autem  in  contrariis  et  paribus, 
et  in  iis  rebus  quae  sub  eamdem  cadunt  rationem, 
maxime  spectatur.  In  contrariis,  hoc  modo :  Nam  si 
iis,  qui  imprudentes  laeserunt,  ignosci  convenit,  iis, 
qui  necessario  profuerunt,  haberi  gratiam  non  opor- 
tet.  Ex  pari,  sic :  Nam,  ut  locus  sine  portu  navibus 
esse  non  potest  tutus,  sic  animus  sine  fide  stabilis 
amicis  non  potest  esse.  In  iis  rebus,  quae  sub  eamdem 
rationem  cadunt,  lioc  modo  probabLle  consideratur  : 
Nam,  si  Rhodiis  turpe  non  cst  portorium  locare,  ne 
Hermacreonti  quidem  turpe  est  conducere.  llsoc  tum 

vera  sunt,  hoc  pacto :  Quoniam  cicatrix  est,  fuit  vul- 
nus ;  tum  verisimilia,  hoc  modo :  Si  multus  erat  in 
calceis  pulvis,  ex  itinere  eum  venire  oportebat. 

Omne  autem  (ut  certas  quasdam  in  partes  distri- 
buamus)  probabile,  quod  sumitur  ad  argumenta- 
tionem,  aut  signum  est,  aut  credibile,  aut  judicatum, 
aut  comparabUe.  Signum  est,  quod  sub  sensum  ali- 
quem  cadit,  et  quiddam  significat,  quod  ex  ipso  pro- 
fectum  videtur,  quod  aut  ante  fuerit,  aut  in  ipso  neg- 
otio,  aut  post  sit  consecutum,  et  tamen  indiget  testi- 
monii  et  gravioris  confirmationis ;  ut  cruor,  fuga, 
pallor,  pulvis,  et  quae  his  sunt  similia.  Credibile  est, 
quod,  sine  ullo  teste,  auditoris  opinione  firmatur,  hoc 
modo :  Nemo  est,  qui  non  liberos  suos  incolumes  et 
beatos  esse  cupiat.  Judicatum  est  res,  assensione,  aut 
auctoritate,  aut  judicio  alicujus  aut  aliquorum,  com- 
probata.  Id  tribus  in  generibus  spectatur,  rehgioso, 
communi,  approbato.  ReUgiosum  est,  quod  jurati 
legibus  judicarunt :  commune  est,  quod  omnes  vulgo 
probarunt,  et  secuti  sunt,  hujusmodi :  ut  majoribus 
natu  assurgatur,  ut  supphcum  misereatur :  approba- 
tum  est,  quod  homines,  cum  dubium  esset,  quale 
haberi  oporteret,  sua  constituerunt  auctoritate ;  velut 
Gracchi  patris  factum,  quem  populus  Romanus,  eo 
quod  insciente  coliega  in  censura  nihil  egisset,  post 
censuram  consulem  fecit.  Comparabile  autem  est, 
quod  in  rebus  diversis  similem  ahquam  rationem 
continet.  Ejus  partes  sunt  tres :  imago,  coUatio,  ex- 
empUim.  Imago  est  oratio  demoiistrans  corporum 
aut  naturarum  similitudinem :  coUatio  est  oratio,  rem 
cum  re  ex  similitudine  conferens.  Exemplum  est, 
quod  rem,  auctoritate  aut  casu  alicujus  hominis  aut 
negotii,  confirmat,  aut  infirmat.  Horum  exempla  et 
descriptiones  in  praeceptis  elocutionis  cognoscentur. 
Ac  fons  quidem  confirmationis,  ut  facultas  tuUt, 
apertus  est;  nec  minus  dUucide,  quam  rei  natura 
ferebat,  demonstratus  est:  quemadmodum  autem 
quaeque  constitutio,  et  pars  constitutionis,  et  omnis 

controversia,  sive  in  ratione,  sive  in  scripto  versetur, 
tractari  debeat,  et  quae  in  quasque  argumentationes 
conveniant,  singillatim  in  secundo  libro  de  unoquo- 
que  genere  dicemus.  In  praesentia  tantummodo  nu- 
meros,  et  modos,  et  partes  argumentandi  confuse  et 
permixte  dispersimus :  post  discrete  et  electe  in  genus 
quodque  causae,  quid  cuique  conveniat,  ex  hac  copia 
digeremus. 

Atque  inveniri  quidem  omnis  ex  his  locis  argu- 
mentatio  poterit :  inventam  exornari,  et  certas  in 
partes  distingui,  et  suavissimum  est,  et  sunniie  ne- 
cessarium,  et  ab  artis  scriptoribus  maxime  neglec- 
tum :  quare  et  de  ea  prasceptione  nobis  in  hoc  loco 
dicendum  visum  est,  ut  ad  inventionem  argumenti, 
absolutio  quoque  argumentandi  adjungeretur.  Et 
magna  cum  cura  et  diligentia  locus  hic  omnis  con- 
siderandus  est,  quod  non  solum  rei  magna  utilitas 
est,  sed  praecipiendi  quoque  summa  difficultas. 

XXIII.  Omnis  igitur  argumentatio  aut  per  in- 
duction^m  tractanda  est,  aut  per  ratiocinationem. 
Inductio  est  oratio,  quae  rebus  non  dubiis  captat  as- 
sensionem  ejus,  quicum  instituta  est :  quibus  assen- 
sionibus  facit,  ut  iUi  dubia  quaedam  res,  propter 
similitudinem  earum  rerum  quibus  assensit,  probe- 
tur ;  velut,  apud  Socraticum  JEschinem,  demonstrat 
Socrates,  cum  Xenophontis  uxore  et  cum  ipso  Xe- 
nophonte  Aspasiam  locutam  :  Dic  mihi,  quaeso,  Xe- 
nophontis  uxor,  si  vicina  tua  melius  habeat  aurum, 
quam  tu  habes,  utrum  illius  an  tuum  malis  ?  Illius, 
inquit.  Quid  si  vestem,  et  caeterum  ornatum  muHe- 
brem  pretii  majoris  habeat,  quam  tu  habes,  tuumne 
an  illius  malis  ?  IUius  vero,  respondit.  Age,  inquit, 
si  virum  illa  meliorem  habeat,  quam  tu  habes,  vi- 
rumne  tuum  an  illius  maHs?  Hic  mulier  erubuit. 
Aspasia  autem  cum  ipso  Xenophonte  sermonem  in- 
stituit.  Quaeso,  inquit,  Xenophon,  si  vicinus  tuus 
equum  mehorem  habeat,  quam  tuus  est;  tuunme 
equum  malis,  an  illius  ?  Illius,  inquit.  Quid  si  fun- 

dum  meliorem  habeat,  quam  tu  habes,  utrum  tan- 
dem  fundum  habere  malis  ?  Illum,  inquit,  meliorem 
scilicet.  Quid  si  uxorem  meliorem  habeat,  quam  tu 
habes,  utram  mahs  ?  Atque  hic  Xenophon  quoque 
ipse  tacuit.  PostAspasia:  Quoniam  uterque  vestrum, 
inquit,  id  mihi  solum  non  respondit,  quod  ego  solum 
audire  volueram,  egomet  dicam,  quid  uterque  cogi- 
tet :  nam  et  tu,  muUer,  optimum  virum  mavis  ha- 
bere ;  et  tu,  Xenophon,  uxorem  habere  lectissimam 
maxime  vis.  Quare,  nisi  hoc  perfeceritis,  ut  neque 
vir  melior,  neque  femina  lectior  in  terris  sit,  profecto 
id  semper,  quod  optimum  putabitis  esse,  multo  maxi- 
me  requiretis,  ut  et  tu  maritus  sis  quam  optimae,  et 
heec  quam  optuno  viro  nupta  sit.  Hic  cum  rebus 
non  dubiis  esset  assensum,  factum  est  propter  simili- 
tudinem,  ut  etiam  illud,  quod  dubium  videbatur,  si 
quis  separatim  quaereret,  id  pro  certo,  propter  ra- 
tionem  rogandi,  concederetur.  Hoc  modo  sermonis 
plurimum  Socrates  usus  est,  propterea  quod  nihil 
ipse  afFerre  ad  persuadendum  volebat,  sed  ex  eo, 
quod  sibi  ille  dederat,  quicum  disputabat,  aliquid 
conficere  malebat,  quod  ille  ex  eo,  quod  jam  conces- 
sisset,  necessario  approbare  deberet. 

XXXII.  Hoc  in  genere  praBcipiendum  nobis  vide- 
tur,  primum,  ut  iUud,  quod  inducemus  per  similitu- 
dinem,  ejusmodi  sit,  ut  sit  necesse  concedi :  nam,  ex 
quo  postulabimus  nobis  illud,  quod  dubium  sit,  con- 
cedi,  dubium  esse  idipsum  non  oportebit.  Deinde  il- 
lud,  cujus  confirmandi  causa  fiet  inductio,  videndum 
est,  ut  simile  iis  rebus  sit,  quas  res,  quasi  non  dubias, 
ante  induxerimus  :  nam  ante  aUquid  nobis  concessum 
esse,  nihil  proderit,  si  ei  dissimile  erit  id,  cujus  causa 
iUud  concedi  prhiium  voluerimus :  deinde  non  [in- 
teUigatur,]  quo  spectent  illae  primae  inductiones,  et  ad 
quem  sint  exitum  perventuras.  Nam  qui  videt,  si  ei 
rei,  quam  primo  rogetur,  recte  assenserit,  iUam  quo- 
que  rem,  quae  sibi  dispUceat,  esse  necessario  conce- 
dendam ;  plerumque,  aut  non  respondendo,  aut  male 


34    DE  INVENTIONE,  Lib.  I.  Cap.  33. 

respondendo,  longius  procedere  rogationem  non  sinit. 
Quare,  ratione  rogationis,  imprudens,  ab  eo  quod 
concessit,  ad  id  quod  non  vult  concedere,  deducendus 
est.  Extremum  autem  aut  taceatur  oportet,  aut  con- 
cedatur,  aut  negetur.  Si  negabitur,  aut  ostendenda 
est  similitudo  earum  rerum,  quce  ante  concessag  sunt, 
aut  alia  utendum  inductione.  Si  concedetur,  conclu- 
denda  est  argumentatio.  Si  tacebitur,  aut  elicienda 
est  responsio;  aut,  quoniam  taciturnitas  imitatur 
confessionem,  pro  eo,  ac  si  concessum  sit,  concludere 
oportebit  argumentationem.  Ita  fit  hoc  genus  argu- 
mentandi  tripertitum :  prima  pars  ex  similitudine 
constat  una,  pluribusve ;  altera  ex  eo,  quod  concedi 
volumus,  cujus  causa  similitudines  adhibitas  sunt; 
tertia  ex  conclusione,  quae  aut  confirmat  conces- 
sionem,  aut,  quid  ex  ea  conficiatur,  ostendit. 

XXXIII.  Sed,  quia  non  satis  alicui  videbitur  di- 
lucide  demonstratum,  nisi  quod  ex  civili  causarum 
genere  exemplum  subjecerimus  ;  videtur  hujusmodi 
quoque  utendum  exemplo,  non  quo  prseceptio  dif- 
ferat,  aut  aliter  hoc  in  sermone  atque  in  dicendo  sit 
utendum  ;  sed  ut  eorum  voluntati  satisfiat,  qui,  quod 
aliquo  in  loco  viderint,  alio  in  loco,  nisi  demonstra- 
tum  est,  nequeunt  cognoscere.  Ergo  in  hac  causa, 
quae  apud  Graecos  est  pervagata,  quod  Epaminondas, 
Thebanorum  imperator,  ei,  qui  sibi  ex  lege  praetor 
successerat,  exercitum  non  tradidit,  et,  cum  paucos 
ipse  dies  contra  legem  exercitum  tenuisset,  Lacedae- 
monios  funditus  vicit,  poterit  accusator  argumenta- 
tione  uti  per  inductionem,  cum  scriptum  legis  contra 
sententiam  defendat,  ad  hunc  modum :  Si,  judices, 
id,  quod  Epaminondas  ait  legis  scriptorem  sensisse, 
adscribat  ad  legem,  et  addat  exceptionem  hanc, 
''  Extra  quam  si  quis  reipubUcae  causa  exercitum  non 
tradiderit,"  patiemini  ?  non  opinor.  Quod  si  vosmet- 
ipsi,  (quod  a  vestra  religione  et  sapientia  remotissi- 
mum  est)  istius  honoris  causa,  hanc  eamdem  excep- 
tionem,  injussu  populi,  ad  legem  adscribi  jubeatis, 

populus  Thebanus  id  patieturne  fieri  ?  profecto  non 
patietur.  Quod  ergo  adscribi  ad  legem  nefas  est,  id 
sequi,  quasi  adscriptum  sit,  rectum  vobis  videatur  ? 
Novi  vestram  intelligentiam ;  non  potest  ita  videri, 
judices.  Quod  si  literis  corrigi  neque  ab  illo  neque  a 
vobis  scriptoris  voluntas  potest ;  videte,  ne  multo  in- 
dignius  sit,  id  re  et  judicio  vestro  mutari,  quod  ne 
verbo  quidem  commutari  potest.  Ac  de  inductione 
quidem  satis  in  praesentia  dictum  videtur.  Nunc 
deinceps  ratiocinationis  vim  et  naturam  considere- 
mus. 

XXXIV.  Ratiocinatio  est  oratio  ex  ipsa  re  proba- 
bile  aliquid  eliciens,  quod  expositum,  et  per  se  cogni- 
tum,  sua  se  vi  et  ratione  confirmet.  Hoc  de  genere 
qui  diligentius  considerandum  putaverunt,  cum  idem 
usu  dicendi  sequerentur,  paululum  in  praecipiendi 
ratione  dissenserunt :  nam  partim  quinque  ejus  partes 
esse  dixerunt,  partim  non  plus  quam  in  tres  partes 
posse  distribui  putaverunt.  Eorum  controversiam 
non  incommodum  videtur,  cum  utrorumque  ratione, 
exponere:  nam  et  brevis  est,  et  non  ejusmodi,  ut 
alteri  prorsus  nihil  dicere  putentur ;  et  locus  hic  nobis 
in  dicendo  minime  negligendus  videtur. 

Qui  putant  in  quinque  distribui  partes  oportere, 
aiunt,  primum  convenire  exponere  summam  argu- 
mentationis,  ad  hunc  modum :  Melius  accurantur, 
quae  consilio  geruntur,  quam  quas  sine  consilio  ad- 
ministrantur.  Hanc  primam  partem  numerant :  eam 
deinceps  rationibus  variis,  et  quam  copiosissimis  ver- 
bis,  approbari  putant  oportere,  hoc  modo :  Domus 
ea,  quae  ratione  regitur,  omnibus  instructior  est  rebus, 
et  apparatior,  quam  ea,  quae  temere  et  nullo  consiHo 
administratur.  Exercitus  is,  cui  praspositus  est  sa- 
piens  et  callidus  imperator,  omnibus  partibus  com- 
modius  regitur,  quam  is,  qui  stultitia  et  temeritate 
alicujus  administratur.  Eadem  navigii  ratio  est :  nam 
navis  optime  cursum  conficit  ea,  quae  scientissimo 
gubernatore  utitur.    Cum  propositio  sit  hoc  pacto  ap- 

probata,  et  duse  partes  transierint  ratiocinationis, 
tertia  in  parte  aiunt,  quod  ostendere  velis,  id  ex  vi 
propositionis  oportere  assumere,  hoc  pacto :  Nihil  au- 
tem  omnium  rerum  melius,  quam  omnis  mundus, 
administratur,  Hujus  assumtionis  quarto  in  loco 
aliam  porro  inducunt  approbationem,  hoc  modo : 
Nam  et  signorum  ortus  et  obitus  definitum  quemdam 
ordinem  servant,  et  annuse  commutationes  non  modo 
quadam  ex  necessitate  semper  eodem  modo  fiunt ; 
verum  ad  utilitates  quoque  rerum  omnium  sunt  ac- 
commodatag ;  et  diurnae  nocturnseque  vicissitudines 
nulla  in  re  unquam  mutatas  quidquam  nocuerunt: 
quse  signo  sunt  omnia,  non  mediocri  quodam  con- 
silio  naturam  mundi  administrari.  Quinto  inducunt 
loco  complexionem  eam,  quae  aut  id  infert  solum, 
quod  ex  omnibus  partibus  cogitur,  hoc  modo :  Con- 
silio  igitur  mundus  administratur :  aut  unum  in  lo- 
cum  cum  conduxerit  breviter  propositionem  et  as- 
sumtionem,  adjungit,  quod  ex  his  conficiatur,  ad 
hunc  modum :  Quod  si  melius  geruntur  ea,  quae 
consilio,  quam  quae  sine  consilio  administrantur ; 
nihil  autem  omnium  rerum  mehus  administratur, 
quam  omnis  mundus ;  consilio  igitur  mundus  admi- 
nistratur.  Quinquepertitam  igitur  hoc  pacto  putant 
esse  argumentationem. 

XXXV.  Qui  autem  tripertitam  esse  dicunt,  ii 
non  aliter  putant  tractari  oportere  argumentationem, 
sed  partitionem  horum  reprehendunt :  negant  enim, 
neque  a  propositione  neque  ab  assumtione  appro- 
bationes  earum  separari  oportere,  neque  proposi- 
tionem  absolutam,  neque  assumtionem  sibi  perfectam 
videri,  quae  approbatione  confirmata  non  sit :  quare, 
quas  illi  duas  partes  [numerent,]  propositionem  et 
approbationem,  sibi  unam  partem  videri,  proposi- 
tionem ;  quae  si  approbata  non  sit,  propositio  non 
sit  argumentationis :  item,  quae  ab  illis  assumtio,  et 
assumtionis  approbatio  [dicatur,]  eamdem  sibi  as- 
sumtionem  solam  videri.    Ita  fit,  ut  eadem  ratione 

argumentatio  tractata,  aliis  tripertita,  aliis  quinque- 
pertita,  videatur :  quare  evenit,  ut  res  non  tani  ad 
usum  dicendi  pertineat,  quam  ad  rationem  preecep- 
tionis.  Nobis  autem  commodior  illa  partitio  videtur 
esse,  qufe  in  quinque  partes  distributa  est,  quam 
omnes  ab  Aristotele  et  Theophrasto  profecti  maxime 
secuti  sunt.  Nam,  quemadmodum  illud  superius  ge- 
nus  argumentandi,  quod  per  inductionem  sumitur, 
maxime  Socrates  et  Socratici  tractaverunt ;  sic  hoc, 
quod  per  ratiocinationem  expolitur,  summe  est  ab 
Aristotele,  atque  a  Peripateticis  et  Theophrasto  fre- 
quentatum ;  deinde  a  rhetoribus  iis,  qui  elegantissimi 
atque  artificiosissimi  putati  sunt.  Quare  autem  nobis 
illa  magis  partitio  probetur,  dicendum  videtur,  ne 
temere  secuti  putem.ur ;  et  breviter  dicendum,  ne  in 
hujusmodi  rebus  diutius,  quam  ratio  pra^cipiendi 
postulet,  commoremur. 

XXXVI.  Si  quadam  in  argumentatione  satis  est 
uti  propositione,  et  non  oportet  adjungere  approba- 
tionem  propositioni ;  quadam  autem  in  argumenta- 
tione  infirma  est  propositio,  nisi  adjuncta  sit  appro- 
batio ;  separatum  quiddam  est  a  propositione  appro- 
batio.  Quod  enim  et  adjungi  et  separari  ab  aliquo 
potest,  id  non  potest  idem  esse,  quod  est  id,  ad  quod 
adjungitur,  et  a  quo  separatur :  est  autem  quasdam 
argumentatio,  in  qua  propositio  non  indiget  appro- 
batione ;  et  quaBdam,  in  qua  nihil  valet  sine  ap- 
probatione,  ut  ostendemus  :  separata  est  igitur  a 
propositione  approbatio.  Ostendetur  autem  id,  quod 
polliciti  sumus,  hoc  modo  :  quas  propositio  in  se 
quiddam  continet  perspicuum,  et  quod  constare  inter 
omnes  necesse  est,  hanc  velle  approbare  et  firmare 
nihil  attinet.  Ea  est  hujusmodi :  Si,  quo  die  ista 
caedes  Romae  facta  est,  ego  Athenis  eo  die  fui,  inter- 
esse  in  cjede  non  potui.  Hoc  quia  perspicue  verum 
est,  nihil  attinet  approbari.  Quare  assumi  statim 
oportet,  hoc  modo  :  Fui  autem  Athenis  eo  die.  Hoc 
si  non  constat,  indiget  approbationis ;  qua  inducta, 

complexio  consequetur.  Est  igitur  quaedam  propo- 
sitio,  quae  non  indiget  approbatione  :  nam  esse 
quamdam,  quae  indigeat,  quid  attinet  ostendere, 
quod  cuivis  facile  perspicuum  est  ?  Quod  si  ita  est, 
ex  hoc,  et  ex  eo  quod  proposueramus,  hoc  confici- 
tur,  separatum  esse  quiddam  a  propositione  appro- 
bationem.  Si  autem  ita  est,  falsum  est  non  esse  plus 
quam  tripertitam  argumentationem.  Simili  modo  li- 
quet,  alteram  quoque  approbationem  separatam  esse 
ab  assumtione :  Si  quadam  in  argumentatione  satis 
est  uti  assumtione,  et  non  oportet  adjungere  appro- 
bationem  assumtioni ;  quadam  autem  in  argumen- 
tatione  infirma  est  assumtio,  nisi  adjuncta  sit  appro- 
batio ;  separatum  quiddam  est  extra  assumtionem 
approbatio.  Est  autem  argumentatio  quaedam,  iii 
qua  assumtio  non  indiget  approbationis ;  quaedam 
autem,  in  qua  nihil  valet  sine  approbatione,  ut  os- 
tendemus :  separata  est  igitur  ab  assumtione  appro- 
batio.  Ostendemus  autem  id,  quod  polliciti  sumus, 
hoc  modo :  Q\ise  perspicuam  omnibus  veritatem  con- 
tinet  assumtio,  nihil  indiget  approbationis :  ea  est 
hujusmodi :  Si  oportet  sapere,  dare  operam  philoso- 
phiae  convenit.  Haec  propositio  indiget  approbationis : 
non  enim  perspicua  est,  neque  constat  inter  omnes, 
propterea  quod  multi  nihil  prodesse  philosophiam, 
plerique  etiam  obesse,  arbitrantur.  Assumtio  per- 
spicua  est  haec  :  Oportet  autem  sapere.  Hoc  autem 
quia  ipsum  ex  re  perspicitur,  et  verum  esse  intelligi- 
tur,  nihil  attinet  approbari.  Quare  statim  conclu- 
denda  est  argumentatio :  Igitur  dare  operam  philo- 
sophiae  convenit.  Est  ergo  assumtio  quaedam,  quae 
approbationis  non  indiget :  nam  quamdam  indigere 
perspicuum  est  Separata  est  igitur  ab  assumtione 
approbatio.  Falsum  ergo  est,  non  esse  plus  quam 
tripertitam  argumentationem. 

XXXVII.  Atque  ex  his  illud  jam  perspicuum 
est,  esse  quamdam  argumentationem,  in  qua  neque 
propositio  neque  assumtio  indigeat  approbationis. 

hujusmodi,  ut  certum  quiddam  et  breve,  exempli 
causa,  ponamus :  Si  summo  opere  sapientia  petenda 
est,  summo  opere  stultitia  vitanda  est :  summo  autem 
opere  sapientia  petenda  est :  summo  igitur  opere 
stultitia  vitanda  est.  Hic  et  assumtio  et  propositio 
perspicua  est :  quare  neutra  quoque  indiget  appro- 
batione.  Ex  hisce  omnibus  illud  perspicuum  est, 
approbationem  tum  adjungi,  tum  non  adjungi.  Ex 
quo  cognoscitur,  neque  in  propositione  neque  in  as- 
sumtione  contineri  approbationem  ;  sed  utramque, 
suo  loco  positam,  vim  suam,  tamquam  certam  et 
propriam,  obtinere.  Quod  si  ita  est,  commode  partiti 
sunt  illi,  qui  in  quinque  partes  distribuerunt  argu- 
mentationem. 

Quinque  sunt  igitur  partes  ejus  argumentationis, 
qucB  per  ratiocinationem  tractatur :  propositio,  per 
quam  locus  is  breviter  exponitur,  ex  quo  vis  omnis, 
oportet,  emanet  ratiocinationis  :  propositionis  appro- 
batio,  per  quam  id,  quod  breviter  expositum  est,  ra- 
tionibus  affirmatum,  probabilius  et  apertius  iit :  as- 
sumtio,  per  quam  id,  quod  ex  propositione  ad  osten- 
dendum  pertinet,  assumitur :  assumtionis  approbatio, 
per  quam  id,  quod  assumtum  est,  rationibus  iirma- 
tur:  complexio,  per  quam  id,  quod  conficitur  ex 
omni  argumentatione,  breviter  exponitur.  Quse  plu- 
rimas  habet  argumentatio  partes,  ea  constat  ex  his 
quinque  partibus :  secunda  est  quadripertita ;  tertia 
tripertita  ;  dein  bipertita  [quod  in  controversia  est.] 
De  una  quoque  parte  potest  alicui  videri  posse  con- 
sistere. 

XXXVIII.  Eorum  igitur,  quae  constant,  exempla 
ponemus :  horum,  quae  dubia  sunt,  rationes  afFere- 
mus.  Quinquepertita  argumentalio  est  hujusmodi^ 
Omnes  leges,  judices,  ad  commodum  reipublicae  re- 
ferre  oportet,  et  eas  ex  utilitate  communi,  non  ex 
scriptione,  quae  in  literis  est,  interpretari.  Ea  enim 
virtute  et  sapientia  majores  nostri  fuerunt,  ut,  in  le- 
gibus  scribendis,  nihil  sibi  aliud,  nisi  salutem  atque 

utilitateni  reipublicae,  proponerent :  neque  enini  ipsi,. 
quod  obesset,  scribere  volebant ;  et,  si  scripsissent, 
cuni  esset  intellectum,  repudiatum  iri  legeni  intelli- 
gebant.  Nemo  enim  leges  legum  causa  salvas  esse 
vult,  sed  reipublica?,  quod  ex  legibus  omnes  rempu- 
blicam  optime  putant  administrari.  Quam  ob  rem 
igitur  leges  servari  oportet,  ad  eam  causam  scripta 
omnia  interpretari  convenit:  hoc  est,  quoniam  rei- 
pubiicje  servimus,  ex  reipublicag  commodo  atque  uti- 
litate  leges  interpretemur.  Nam,  ut  ex  medicina 
nihil  oportet  putare  proficisci,  nisi  quod  ad  corporis 
utilitatem  spectet,  quoniam  ejus  causa  est  instituta ; 
sic  a  legibus  nihil  convenit  arbitrari,  nisi  quod  rei- 
publicaB  conducat,  prolicisci,  quoniam  ejus  causa 
sunt  comparatae.  Ergo,  in  hoc  quoque  judicio,  desi- 
nite  literas  legis  perscrutari ;  et  legem,  ut  aequum 
est,  ex  utilitate  reipublic^  considerate.  Quid  enini 
magis  utile  Thebanis  fuit,  quam  Lacedcemonios  op- 
primi  ?  Cui  rei  magis  Epaminondam,  Thebanorum 
imperatorem,  quam  victorias  Thebanorum,  consulere 
decuit  ?  Quid  hunc  tauta  Thebanorum  gloria,  tam 
claro  atque  exornato  tropaso,  carius  aut  antiquius 
habere  convenit  ?  Scripto  videlicet  legis  omisso, 
scriptoris  sententiam  considerare  debebat.  Atque  hoc 
(juidem  satis  consideratum  est,  nidlam  esse  legem, 
nisi  reipublicae  causa,  scriptam.  Summam  igitur 
amentiam  esse  existimabat,  quod  scriptum  esset  rei- 
publicee  salutis  causa,  id  non  ex  reipublicee  salute 
interpretari.  Quod  si  leges  omnes  ad  utilitatem  rei- 
publicse  referri  convenit,  hic  autem  saluti  reipubhcae 
profuit ;  profecto  non  potest  eodem  facto  et  commu- 
nibus  fortunis  consuluisse,  et  legibus  non  obtem» 
perasse. 

XXXIX.  Quatuor  autem  partibus  constat  argu- 
mentatio,  cum  aut  proponimus  aut  assumimus  sine 
approbatione.  Id  facere  oportet,  cum  aut  propositio 
ex  se  intclligitur,  aut  assumtio  perspicua  est,  et  nul- 
lius  approbationis  indiget.  Propositionis  approbatione 

praeterita,  quatuor  ex  partibus  argumentatio  tracta- 
tur,  ad  hunc  tnodum :  Judices,  qui  ex  lege  jurati 
judicatis,  legibus  obtemperare  debetis.  Obtemperare 
autem  legibus  non  potestis,  nisi  id,  quod  scriptum 
est  in  lege,  sequamini :  quod  enim  certius  legis 
scriptor  testimonium  voluntatis  suae  relinquere  po- 
tuit,  quam,  quod  ipse  magna  cum  cura  atque  dili- 
gentia  scripsit  ?  Quod  si  literse  non  exstarent,  mag- 
nopere  eas  requireremus,  ut  ex  liis  scriptoris  volun- 
tas  cognosceretur.;  nec  tamen  Epaminondag  permit- 
teremus,  ne  si  extra  judicium  quidem  esset,  ut  is 
nobis  sententiam  legis  interpretaretur ;  nedum  nunc 
istum  patiamur,  cum  praesto  lex  sit,  non  ex  eo  quod 
apertissime  scriptum  est,  sed  ex  eo  quod  suae  causae 
convenit,  scriptoris  voluntatem  interpretari.  Quod 
si  vos,  judices,  legibus  obtemperare  debetis,  et  id 
facere  non  potestis,  nisi,  quod  scriptum  est  in  lege, 
sequamini,  quid  causae  est,  quin  istum  contra  legem 
fecisse  judicetis?  Assumtionis  autem  approbatione 
praeterita,  quadripertita  sic  fiet  argumentatio :  Qui 
saepenumero  nos  per  fidem  fefellerunt,  eorum  ora- 
tioni  fidem  habere  non  debemus.  Si  quid  enim  per- 
fidia  illorum  detrimenti  acceperimus,  nemo  erit, 
praeter  nosmetipsos,  quem  jure  accusare  possimus. 
Ac  primo  quidem  decipi  incommodum  est ;  iterum, 
stultum ;  tertio,  turpe.  Carthaginienses  autem  per- 
saepe  jam  nos  fefellerunt.  Summa  igitur  amentia  est 
in  eorum  fide  spem  habere,  quorum  perfidia  toties 
deceptus  sis.  Utraque  approbatione  praeterita,  triper- 
tita  fit,  hoc  pacto :  Aut  metuamus  Carthaginienses 
oportet,  si  incolumes  eos  rehquerimus;  aut  eorum 
urbem  diruamus.  Ac  metuere  quidem  non  oportet : 
restat  igitur,  ut  urbem  diruamus. 

XL.  Sunt  autem,  qui  putent,  nonnunquam  posse 
complexione  supersederi,  cum  id  perspicuum  sit, 
quod  conficiatur  ex  ratiocinatione :  quod  si  fiat,  bi- 
pertitam  quoque  fieri  argumentationcm,  hoc  modo : 
Si  peperit,  virgo  non  est :  peperit  autem.    jHic  satis 

esse  dicunt  proponere  ct  assumere ;  quoniani  perspi- 
cuum  sit,  quod  conficiatur,  complexionis  rem  non 
indigere.  Nobis  autem  videtur  et  omnis  raticcinatio 
concludenda  esse ;  et  illud  vitium,  quod  illis  dis- 
plicet,  magnopere  vitandum,  ne,  quod  perspicuum 
sit,  id  in  complexionem  inferamus.  Hoc  autem  fieri 
poterit,  si  complexionum  genera  intelligantur.  Nam 
aut  ita  complectemur,  ut  in  unum  ccnducamus  pro- 
positionem  et  assumtionem,  hoc  modo  :  Quod  si 
leges  omnes  ad  utilitatem  reipublicas  referri  convenit, 
hic  autem  sakiti  reipubliccs  profuit ;  profecto  non 
potest,  eodem  facto,  et  saluti  communi  consuluisse, 
et  legibus  non  obtemperasse :  aut  ita,  ut  ex  contrario 
sententia  conliciatur,  hoc  modo  :  Summa  igitur 
amentia  est,  in  eorum  fide  spem  habere,  quorum 
perfidia  toties  deceptus  sis  :  aut  ita,  ut  id  solum, 
quod  conficitur,  inferatur,  ad  hunc  modum :  Urbem 
igitur  diruamus  :  aut  ut  id,  quod  eam  rem,  quac 
conficitur,  sequatur,  necesse  est.  Id  est  hujusmodi : 
Si  peperit,  cum  viro  concubuit :  peperit  autem. 
Conficitur  hoc :  Concubuit  igitur  cum  viro.  Hoc  si 
nolis  inferre,  et  inferas  id  quod  sequitur :  fecit  igitur 
incestum ;  et  concluseris  argumentationem,  et  per- 
spicuam  fugeris  complexionem.  Quare,  in  longis 
argumentationibus,  ex  conductionibus  aut  ex  con- 
trario  complecti  oportet :  in  brevibus,  id  solum,  quod 
conficitur,  exponere  :  in  iis,  in  quibus  exitus  perspi- 
cuus  est,  consecutione  uti.  Si  qui  autem  ex  una 
quoque  parte  putabunt  constare  argumentationem, 
poterunt  dicere,  saepe  satis  esse  hoc  modo  argumen- 
tationem  facere  :  Quoniam  peperit,  curn  viro  concu- 
buit:  nam  hoc  nullius  neque  approbationis,  neque 
assumtionis  vel  ejus  approbationis,  neque  com- 
plexionis,  indigere.  Sed  nobis  ambiguitate  nominis 
videntur  errare :  nam  argumentatio  nomine  uno  res 
duas  significat,  ideo,  quod  et  inventum,  ahquam  in 
rem  probabile  aut  necessarium,  argumentatio  voca- 
tur,  et  ejus  in venti  artificiosa  expolitio.  Quando  igi^ 

tur  proferent  aliquid  liujusmodi :  Quoiiium  peperit, 
cum  viro  concubuit;  inventum  proferent,  non  expo- 
litionem  :  nos  autem  de  expolitionis  partibus  lo- 
quimur. 

XLI.  Nihil  igitur  ad  hanc  rem  ratio  illa  pertine- 
bit :  atque  hac  distinctione,  alia  quoque,  quce  vide- 
buntur  ofRcere  huic  partitioni,  propulsabimus,  si  qui 
aut  assumtionem  ahquando  tolli  posse  putent,  aut 
propositionem.  Quae  si  quid  habet  probabile  aut 
necessarium,  quoquo  modo  conmioveat  auditorem, 
necesse  est.  Quod  si  solum  spectaretur,  ac  nihil,  quo 
pacto  tractaretur  id  quod  excogitatum  esset,  referret ; 
nequaquam  tantum  inter  summos  oratores  et  medio- 
cres  interesse  existimaretur.  Variare  autem  oratio- 
nem  magnopere  oportebit :  nam,  oiimibus  in  rebus, 
similitudo  est  satietatis  mater.  Id  fieri  poterit,  si 
non  similiter  semper  ingrediamur  in  argumentatio- 
nem.  Nam,  primum  onmium,  generibus  ipsis  distm- 
guere  convenit  orationem ;  hoc  est,  tum  inductione 
uti,  tum  ratiocinatione.  Deinde,  in  ipsa  argumenta- 
tione,  non  semper  a  propositione  incipere,  nec  semper 
quinque  partibus  abuti,  neque  eadem  ratione  par- 
titiones  expoHre:  sed  tum  ab  assumtione  incipere 
licet,  tum  ab  approbatione  alterutra,  tum  utraque, 
tum  hoc,  tum  iUo  genere  complexionis  uti.  Id  ut 
perspiciatur,  aut  scribamus,  aut  in  quolibet  exemplo 
de  iis  quae  proposita  sunt,  hoc  idem  exerceamus,  ut 
quam  facile  factu  sit. 

Ac  de  partibus  quidem  argumentationis  satis  nobis 
dictum  videtur.  lUud  autem  volumus  inteUigi,  nos 
probe  tenere,  aliis  quoque  rationibus  tractari  argu- 
mentationes  in  phUosophia  muUis  et  obscuris,  de 
quibus  certum  est  artificium  constitutum.  Verum 
iUa  nobis  abhorrere  ab  usu  oratorio  videntur.  Quee 
pertinere  autem  ad  dicendum  putamus,  ea  nos  com- 
modius,  quam  caBteros,  attendisse,  non  affirmamus ; 
perquisitius  et  diligentius  conscripsisse  poUicemur. 

Nunc,  ut  instituimus  proficisci,  ordine  ad  reliqua 
pergemus. 

XLII.  Reprehensio  est,  per  quam  argumentando 
adversariorum  confirmatio  diluitur,  aut  infirmatur 
[aut  allevatur].  Hasc  fonte  inventionis  eodem  utetur, 
quo  utitur  confirmatio,  propterea  quod,  quibus  ex 
locis  aliqua  res  confirmari  potest,  iisdem  potest  ex 
locis  infirmari :  nihil  enim  considerandum  est  in  his 
omnibus  inventionibus,  nisi  id,  quod  personis  aut 
negotiis  attributum  est.  Quare  inventionem,  et  ar- 
gumentationum  expolitionem,  ex  illis,  quae  ante 
praecepta  sunt,  hanc  quoque  in  partem  orationis 
transferri  oportebit.  Verumtamen,  ut  qusedam  prae- 
ceptio  detur  hujus  quoque  partis,  exponemus  modos 
reprehensionis ;  quos  qui  observabunt,  facilius  ea, 
quae  contra  dicentur,  diluere  aut  infirmare  poterunt. 

Omnis  argumentatio  reprehenditur,  si  aut,  ex  iis 
quas  sumta  sunt,  non  conceditur  aliquod  unum  plu- 
rave ;  aut,  his  concessis,  complexio  confici  ex  his 
negatur;  aut  si  genus  ipsum  argumentationis  vi- 
tiosum  ostenditur ;  aut  si,  contra  firmam  argumen- 
tationem,  alia  asque  firma,  aut  firmior,  ponitur. 
Ex  iis  quae  sumuntur,  aliquid  non  conceditur,  cum 
aut  id,  quod  credibile  dicunt,  negatur  esse  ejus- 
modi ;  aut,  quod  comparabile  putant,  dissimile  os- 
tenditur;  aut  judicatum  aliam  in  partem  traducitur, 
aut  omnino  judicium  improbatur;  aut,  quod  signum 
esse  adversarii  dixerunt,  id  ejusmodi  negetur  esse; 
aut  si  complexio,  aut  ex  una  aut  ex  utraque  parte, 
reprehenditur ;  aut  si  enumeratio  falsa  ostenditur; 
aut  si  simplex  conclusio  falsi  aliquid  continere  de- 
monstratur.  Nam  omne,  quod  sumitur  ad  argumen- 
tandum,  sive  pro  probabili,  sive  pro  necessario,  ne- 
cesse  est  sumatur  ex  his  locis,  ut  ante  ostendimus. 

XLIII.  Quod  pro  credibili  sumtum  erit,  id  infir- 
mabitur,  si  aut  perspicue  falsum  erit,  hoc  modo : 
Nemo  est,  qui  non  pecuniam  quam  sapientiam  maht. 

Aut,  ex  contrario  quoque,  credibile  aliquid  habebit, 
hoc  modo :  Quis  est,  qui  non  officii  cupidior  sit, 
quam  pecunite  ?  aut  erit  omnino  incredibile,  ut  si 
qids,  quem  constet  esse  avarum,  dicat,  alicujus  me- 
diocris  officii  causa,  se  maximam  pecuniam  neg- 
lexisse.  Aut  si,  quod  in  quibusdam  rebus  aut  homi- 
nibus  accidit,  id  omnibus  dicatur  usu  evenire,  hoc 
pacto  :  Qui  pauperes  sunt,  iis  antiquior  officio  pecu- 
nia  est.  Qui  locus  desertus  est,  in  eo  caedem  factam 
esse  oportet.  In  loco  celebri  homo  occidi  qui  potuit  ? 
Aut  si  id,  quod  raro  lit,  fieii  omnino  negetur :  ut 
Curio  pro  Fulvio :  "  Nemo  potest  uno  adspectu,  ne- 
que  praeteriens,  in  amorem  incidere."  Quod  autem 
pro  signo  sumetur,  id  ex  iisdem  locis,  quibus  con- 
firmatur,  infirmabitur.  Nam,  m  signo,  primum  ve- 
rum  esse  ostendi  oportet :  deinde  ejus  esse  rei  signum 
proprium,  qua  de  re  agitur,  ut  cruorem  csedis :  deinde 
factum  esse,  quod  non  oportuerit ;  aut  non  factum, 
quod  oportuerit :  postremo  scisse  eum,  de  qua  quas- 
ritur,  ejus  rei  legem  et  consuetudinem :  nam  ete  res 
sunt  signo  attributae ;  quas  dihgentius  apeiiemus, 
cum  separatim  de  ipsa  conjecturali  constitutione  di- 
cemus.  Ergo  horum  unumquodque,  in  reprehen- 
sione,  aut  non  esse  signo,  aut  parum  magno  esse, 
aut  a  se  potius  quam  ab  adversariis  stare,  aut  omnino 
falso  dici,  aut  in  aliam  quoque  suspicionem  duci 
posse,  demonstrabitur. 

XLIV.  Cum  autem  pro  comparabili  aliquid  in- 
ducetur,  quoniam  id  per  simiHtudinem  raaxime 
tractatur,  in  reprehendendo  conveniet,  simile  id  ne- 
gare  esse,  quod  conferetur  ei  quicum  conferetur. 
Id  fieri  poterit,  si  demonstrabitur  diversum  esse  ge- 
nere,  natura,  vi,  magnitudine,  tempore,  loco,  per- 
sona,  opinione :  ac  si,  quo  in  numero  iilud,  quod 
per  similitudineni  afferetur,  ct  quo  in  loco  hoc  genus, 
cujus  causa  alTeretur,  haberi  conveniat,  ostendetur. 
Deinde,  quid  res  cum  re  dilferat,  demonstrabitur : 
ex  quo  docebimus,  aliud  de  eo  quod  comparabitur^ 

€t  de  eo  quicum  comparabitur,  existimari  oportere. 
Hujus  facultatis  maxime  indigemus,  cum  ea  ipsa 
argumentatio,  quae  per  inductionem  tractatur,  erit 
reprehendenda.  Sin  judicatum  aliquod  inf eretur,  quo- 
niam  id  ex  his  locis  maxime  firmatur ;  laude  eorum, 
qui  judicarunt ;  similitudine  ejus  rei,  qua  de  agitur, 
ad  eam  rem,  qua  de  judicatum  est ;  et  commemo- 
rando,  non  modo  non  esse  reprehensum  judicium, 
sed  ab  omnibus  approbatum ;  et  demonstrando,  dif- 
ficilius  et  majus  fuisse  id  judicatum  quod  afferatur, 
quam  id  quod  instet ;  ex  contrariis  locis,  si  res  aut 
vera  aut  verisimilis  permittat,  infirmari  oportebit. 
Atque  erit  observandum  diligenter,  ne  nihil  ad  id, 
quo  de  agatur,  pertineat  id  quod  judicatum  sit ;  et 
videndum,  ne  ea  res  proferatur,  in  qua  sit  ofFensum, 
ut  de  ipso,  qui  judicarit,  judicium  fieri  videatur. 
Oportet  autem  animadvertere,  ne,  cum  aliter  multa 
sint  judicata,  solitarium  aliquod  aut  rarum  judicatum 
afFeratur :  nam  his  rebus  auctoritas  judicati  maxime 
potest  infirmari.  Atque  ea  quidem,  quae  quasi  pro- 
babilia  sumentur,  ad  hunc  modum  tentari  oportebit. 
XLV.  Quae  vero,  sicuti  necessaria,  inducentur, 
ea  si  forte  imitabuntur  modo  necessariam  argumen- 
tationem,  neque  erunt  ejusmodi,  sic  reprehendentur. 
Primum  complexio,  quae,  utrum  concesseris,  debet 
tollere,  si  vera  est,  nunquam  reprehendetur ;  sin 
falsa,  duobus  modis,  aut  conversione,  aut  alterius 
partis  infirmatione.  Conversione,  hoc  modo : 

"  Nam  si  veretur,  quid  eum  accuses,  qui  est  pro- 

bus? 
Sin  inverecundum  animi  ingenium  possidet, 
Quid  eum  accuses,  qui  id  parvi  auditu  existimet  ?" 

Hic,  sive  vereri  dixeris,  sive  non  vereri,  conceden- 
dum  hoc  putat,  ut  neget  esse  accusandum.  Quod 
conversione  sic  reprehendetur :  Immo  vero  accusan- 
dus  est :  nam,  si  veretur,  accuses :  non  enim  parvi 
auditu  aestimabit :  sin  inverecundum  animi  ingenium 

possidet,  tamen  accuses :  non  enim  probus  est.  Al- 
terius  autem  partis  infirmatione,  hoc  modo  repre- 
hendetur:  Verum,  si  veretur,  accusatione  tua  cor- 
rectus,  ab  errato  recedet.  Enumeratio  vitiosa  intelli- 
gitur,  si  aut  praBteritum  quiddam  dicemus,  quod 
velimus  concedere,  aut  infirmum  aliquid  annumera- 
tum,  quod  aut  contra  dici  possit,  aut  causa  non  sit, 
quare  non  honeste  possimus  concedere.  Prseteritur 
quiddam  in  ejusmodi  enumerationibus :  Quoniam 
habes  istum  equum,  aut  emeris  oportet,  aut  haeredi- 
tate  possideas,  aut  munere  acceperis,  aut  domi  tibi 
natus  sit;  aut^  si  horum  nihil  est,  surripueris  ne- 
cesse  est :  sed  neque  emisti,  neque  haereditate  venit, 
neque  domi  natus  est,  neque  donatus  est :  necesse 
est  ergo  surripueris.  Hoc  commode  reprehendetur, 
si  dici  possit  ex  hostibus  equus  esse  captus,  cujus 
praedae  sectio  non  venierit :  quo  illato,  infirmatur 
enumeratio ;  quoniam  id  sit  inductum,  quod  praeter- 
itum  sit  in  enumeratione. 

XLVI.  Altero  autem  modo  reprehendetur,  si 
aut  contra  aliquid  dicetur :  hoc  est,  si,  exempli 
causa,  ut  in  eodem  versemur,  poterit  ostendi  hae- 
reditate  venisse  :  aut  si  extremum  iUud  non  erit 
turpe  concedere ;  ut  si  quis,  cum  dixerint  adver- 
sarii,  aut  insidias  facere  voluisti,  aut  amico  morem 
gessisti,  aut  cupiditate  elatus  es;  amico  se  morem 
gessisse  fateatur.  Simplex  autem  conclusio  repre- 
hendetur,  si  id,  quod  sequitur,  non  videatur  ne- 
cessario  cum  eo,  quod  antecessit,  cohaerere.  Nam 
hoc  quidem,  Si  spiritum  ducit,  vivit;  Si  dies  est, 
lucet ;  ejusmodi  est,  ut  cum  priore  necessario  poste- 
rius  cohaerere  videatur.  Hoc  autem,  Si  mater  est, 
diligit;  Si  aliquando  peccavit,  nunquam  corrigetur; 
sic  conveniet  reprehendi,  ut  demonstretur  non  neces- 
sario  cum  priore  posterius  cohaerere.  Hoc  genus,  et 
caetera  necessaria,  et  omnino  omnis  argumentatio,  et 
ejus  reprehensio,  majorem  quamdam  vim  continet, 

et  latius  patet,  quam  hic  expoiutur :  sed  ejus  arti- 
ficii  cognitio  hujusmodi  est,  ut  non  ad  hujus  artis 
partem  ahquam  adjungi  possit,  sed  ipsa  separatim 
longi  temporis,  et  magnss  atque  arduae  cogitationis, 
indigeat :  quare  illa  nobis  alio  tempore  atque  ad 
aliud  institutum,  si  facultas  erit,  explicabuntur. 
Nunc  his  prasceptionibus  rhetorum  ad  usum  orato- 
rium  contentos  nos  esse  oportebit.  Cum  igitur  ex 
iis,  quas  sumuntur,  aliquid  non  conceditur,  sic  infir- 
mabitur. 

XLVII.  Cum  autem,  his  concessis,  complexio  ex 
his  non  conficitur,  hsec  erunt  consideranda :  num 
aliud  conficiatur,  aliud  dicatur,  hoc  modo :  Si,  cum 
aliquis  dicat  se  profectum  esse  ad  exercitum,  con- 
traque  eum  quis  velit  hac  argumentatione  uti:  Si 
venisses  ad  exercitum,  a  tribunis  miHtaribus  visus 
esses :  non  es  autem  ab  his  visus ;  non  es  igitur 
profectus  ad  exercitum.  Hic  cum  concesseris  propo- 
sitionem  et  assumtionem,  complexio  est  infirmanda. 
AHud  enim,  quam  cogebatur,  illatum  est.  Ac  nunc 
quidem,  quo  facilius  res  cognosceretur,  perspicuo  et 
grandi  vitio  praeditum  posuimus  exemplum  :  sed 
saepe  obscurius  positum  vitium  pro  vero  probatur, 
cum  aut  parum  memineris  quid  concesseris,  aut  am- 
biguum  aliquid  pro  certo  concesseris.  Ambiguum  si 
concesseris  ex  ea  parte  quam  ipse  inteilexeris,  eam 
partem  si  adversarius  ad  aliam  partem  per  complexio- 
nem  velit  accommodare ;  demonstrare  oportebit,  non 
ex  eo  quod  ipse  concesseris,  sed  ex  eo  quod  ille  sum- 
serit,  confici  complexionem,  ad  hunc  modum :  Si 
pecunias  indigetis,  pecuniam  non  habetis :  si  pecu- 
niam  non  habetis,  pauperes  estis :  indigetis  autem 
pecunife ;  mercaturae  enim,  nisi  ita  esset,  operam 
non  daretis :  pauperes  igitur  estis.  Hoc  sic  repre- 
henditur :  Cum  dicebas,  si  indigetis  pecuniae,  pecu- 
niam  non  habetis ;  hoc  intelligebam,  si  propter  in~. 
ojiiam  in  egestate  estis,  pecuniam  non  habetis ;  et 

idcirco  concedebam  :  cum  autem  hoc  sumebas,  indi- 
getis  autem  pecuniae ;  illud  accipiebam,  vultis  autem 
pecuniag  plus  habere.  Ex  quibus  concessionibus  non 
conficitur  hoc :  Pauperes  igitur  estis :  conficeretur 
autem,  si  tibi  primo  quoque  hoc  concessissem,  qui 
pecuniam  majorem  vellet  habere,  eum  pecuniam  non 
habere. 

XLVIII.  Saepe  autem  oblitum  putant  quid  con- 
cesseris ;  et  idcirco  id  quod  non  conficitur,  quasi  con- 
ficiatur,  in  conclusione  infertur,  hoc  modo:  Si  ad 
illum  haereditas  veniebat,  verisunile  est,  ab  iUo  esse 
necatum.  Deinde  hoc  approbant  plurimis  verbis  : 
post  assumunt,  ad  illum  autem  hasreditas  veniebat. 
Deinde  infertur,  lUe  igitur  occidit.  Id,  ex  iis  quae 
sumserant,  non  conficitur.  Quare  observare  dili- 
genter  oportet,  et  jquid  sumatur,  et  quid  ex  his  con- 
ficiatur. 

Ipsum  autem  genus  argumentationis  vitiosum  his 
de  causis  ostendetur,  si  aut  in  ipso  vitium  erit,  aut 
si  non  ad  id,  quod  instituitur,  accommodabitur.  At- 
que  in  ipso  vitium  erit,  si  omnino  totum  falsum  erit, 
si  commune,  si  vulgare,  si  leve,  si  remotum,  si  mala 
definitio,  si  controversum,  si  perspicuum,  si  non 
concessum,  si  turpe,  si  offensum,  si  contrarium,  si 
inconstans,  si  adversum.  Falsum  est,  in  quo  per- 
spicue  mendacium  est,  hoc  modo :  Non  potest  esse 
sapiens,  qui  pecuniam  negligit.  Socrates  autem  pe- 
cuniam  negligebat:  non  igitur  sapiens  erat.  Com- 
mune  est,  quod  nihilo  magis  ab  adversariis  quam  a 
nobis  facit,  hoc  modo :  Idcirco,  judices,  quia  veram 
causam  habebam,  brevi  peroravi.  Vulgare  est,  quod 
in  aliam  quoque  rem  non  probabilem,  si  nunc  con- 
cessum  sit,  transferri  possit,  hoc  modo :  Si  veram 
causam  non  haberet,  vobis  se,  judices,  non  commi- 
sisset.  Leve  est,  quod  aut  post  tempus  dicitur,  hoc 
modo :  Si  in  mentem  venisset,  non  commisisset  • 
aut  si  perspicue  rem  turpem  levi  tegere  vult  defen-^ 
sione,  hoc  modo : 

iRhefor.)  VOL.  i.  F 

"  Cum  te  expetebiint  omnes,  florentissimo 
Regno  reliqui :  nunc  desertum  ab  omnibus, 
Summo  periclo,  sola  ut  restituam,  paro." 

XLIX.  Remotum  est,  quod  ultra,  quam  satis  est, 
petitur,  hoc  modo :  Quod  si  non  P.  Scipio  Corne- 
liam  filiam  Ti.  Grraccho  collocasset,  atque  ex  ea  duos 
Gracchos  procreasset,  tantae  seditiones  natae  non  es- 
sent :  quare  hoc  incommodum  Scipioni  adscriben- 
dum  videtur.  Hujusmodi  est  illa  quoque  conquestio : 

"  Utinam  ne  in  nemore  Pelio  securibus 
Caesa  cecidisset  abiegna  ad  terram  trabes  !" 

Longius  enim  repetita  est,  quam  res  postulabat. 
Mala  definitio  est,  cum  aut  communia  describit,  hoc 
modo  :  Seditiosus  est  is,  qui  malus  atque  inutilis 
est  civis :  nam  hoc  non  magis  seditiosi,  quam  ambi- 
tiosi,  quam  calumniatoris,  quam  ahcujus  improbi 
hominis,  vim  describit.  Aut  falsum  quiddam  dicit, 
hoc  pacto :  Sapientia  est  pecuniae  quaerendae  intelli- 
gentia.  Aut  aliquid  non  grave,  nec  magnum  conti- 
nens,  sic :  Stultitia  est  immensae  gloriae  cupiditas. 
Est  haec  quidem  stultitia,  sed  ex  parte  quadam,  non 
ex  omni  genere,  definita.  Controversum  est,  in  quo, 
ad  dubium  demonstrandum,  dubia  causa  afFertur, 
hoc  modo : 

"  Eho  tu !  Dii,  quibus  est  potestas  motus  superum 

atque  inferCim, 
Pacem   inter   sese  conciliant,   conferunt  concor- 

diam." 

Perspicuum  est,  de  quo  non  est  controversia ;  ut,  si 
quis,  cum  Oresten  accuset,  planum  faciat,  ab  eo  ma- 
trem  esse  occisam.  Non  concessum  est,  cum  id,  quod 
augetur,  in  controversia  est,  ut,  si  quis,  cum  Ulyssem 
accuset,  in  hoc  maxime  commoretur :  Indignum 
esse,  ab  homine  ignavissimo  virum  fortissimum, 
Ajacem,  necatura.   Turpe  est,  quod  aut  eo  loco  in 

quo  dicitur,  aut  eo  hoirdne  qui  dicit,  aut  eo  tempore 
quo  dicitur,  aut  iis  qui  audiunt,  aut  ea  re,  qua  de 
agitur,  indignum,  propter  inhonestam  rem,  videtur. 
OfFensum  est,  quod  eorum,  qui  audiunt,  voluntatem 
Iffidit:  ut,  si  quis  apud  equites  Romanos,  cupidos 
judicandi,  Caepionis  legem  judiciariam  laudet. 

L.  Contrarium  est,  quod  contra  ea  dicitur,  quae  ii, 
qui  audiunt,  fecerunt ;  ut,  si  quis,  apud  Alexandrum 
Macedonem,  contra  aliquem  urbis  expugnatorem  di- 
ceret,  nihil  esse  crudelius,  quam  urbes  diruere,  cum 
ipse  Alexander  Thebas  diruisset.  Inconstans  est,  quod 
ab  eodem  de  eadem  re  diverse  dicitur ;  ut,  si  quis,  cum 
dixerit,  qui  virtutem  habeat,  eum  nullius  rei  ad  bene 
vivendum  indigere,  neget  postea  sine  bona  valetu- 
dine  posse  bene  vivere :  aut,  se  amico  adesse  propter 
benevolentiam ;  sperare  enim  aliquid  commodi  ad  se 
perventurum.  Adversum  est,  quod  ipsi  causae  aliqua 
ex  parte  officit ;  ut  si  quis  hostium  vim  et  copias  et 
feHcitatem  augeat,  cum  ad  pugnandum  milites  ad- 
hortetur.  Si  non  ad  id,  quod  instituitur,  accommo- 
dabitur  aliqua  pars  argumentationis,  horum  ahquo 
in  vitio  reperietur :  si,  plura  polHcitus,  pauciora  de- 
monstrabit;  aut,  si,  cum  totum  debebit  ostendere, 
de  parte  aUqua  loquatur,  hoc  modo  :  MuHerum  ge- 
nus  avarum  est;  nam  Eriphyle  auro  viri  vitam  ven- 
didit :  aut,  si  non  id,  quod  accusabitur,  defendet ; 
ut,  si  quis,  cum  ambitds  accusabitur,  manu  se  fortem 
esse  defendet ;  ut  Amphion  apud  Euripidem,  item 
apud  Pacuvium,  qui,  vituperata  musica,  sapientiam 
laudat :  aut  si  res  ex  hominis  vitio  vituperabitur,  ut, 
si  quis  doctrinam  ex  aHcujus  docti  vitiis  reprehendat; 
aut,  si  qui,  cum  aHquem  volet  laudare,  de  feHcitate 
ejus,  non  de  virtute,  dicat :  aut,  si  qui  rem  cum  re 
ita  comparabit,  ut  alteram  se  non  putet  laudare,  nisi 
alteram  vituperarit ;  aut  si  alteram  ita  laudet,  ut  al- 
terius  non  faciat  mentionem :  aut  si,  cum  de  certa 
re  quairetur,  de  communi  instituetur  oratio ;  ut,  si 
quis,  cum  aUqui  deHberent,  bellum  gerant,  an  non. 

pacem  laudet  omnino,  non  illud  bellum  inutile  esse 
demonstret :  aut,  si  ratio  alicujus  rei  reddetur  falsa, 
hoc  modo :  Pecunia  bonum  est,  propterea  quod  ea 
maxime  vitam  beatam  efficit ;  aut  si  infirma,  ut 
Plautus, 

"  Amicum  castigare  ob  meritam  noxiam, 
Immune  est  facinus :  verum  in  setate  utile 
Et  conducibile :  nam  ego  amicum  hodie  meum 
Concastigabo  pro  commerita  noxia :" 

aut  eadem,  hoc  modo:  Maximum  malum  est  ava- 
ritia ;  multos  enim  magnis  incommodis  afFecit  pecu- 
niae  cupiditas :  aut  parum  idonea,  hoc  modo :  IMaxi- 
mum  bonum  est  amicitia;  plurimae  enim  delecta- 
tiones  sunt  in  amicitia. 

LI.  Quartus  modus  erat  reprehensionis,  per  quem, 
contra  firmam  argumentationem,  aeque  firma  aut 
firmior  ponebatur.  Hoc  genus  in  deliberationibus 
maxime  versabitur,  cum  aiiquid,  quod  contra  dica- 
tur,  a;quum  esse  concedimus,  sed  id,  quod  nos  de- 
fendimus,  necessarium  esse  demonstranius :  aut  cum 
id,  quod  illi  defendant,  utile  esse  fateamur;  quod 
nos  dicamus,  demonstremus  esse  honestum.  Ac  de 
reprehensione  hsec  quidem  existimavimus  esse  di- 
cenda.  Deinceps  nunc  de  conclusione  ponemus. 

Hermagoras  digressionem  deinde,  tum  postremam 
conclusionem  ponit.  In  hac  autem  digressione  iUe 
putat  oportere  quamdam  inferri  orationem,  a  causa 
atque  a  judicatione  ipsa  remotam,  quas  aut  sui  lau- 
dem  aut  adversarii  vituperationem  contineat,  aut  in 
aham  causam  deducat,  ex  qua  conficiat  aliquid  con- 
firmationis  aut  reprehensionis,  non  argumentando, 
sed  augendo  per  quamdam  amphficationem.  Hanc 
si  quis  partem  putarit  orationis,  sequatur  Hermago- 
ram  Hcebit.  Nam  et  augendi,  et  laudandi,  et  vitupe- 
randi  praicepta  a  nobis  partim  data  sunt,  partim  suo 
loco  dabuntur.  Nobis  autem  non  placet,  hanc  partem 
in  numero  reponi,  quod  de  causa  digredi,  nisi  per 

locum  communem,  displicet;  quo  de  genere  poste- 
rius  est  dicendum.  Laudes  autem  et  vituperationes 
non  separatim  placet  tractari,  sed  in  ipsis  argumen- 
tationibus  esse  implicitas.  Nunc  de  conclusione  di- 
cemus. 

LII.  Conclusio  est  exitus  et  determinatio  totius 
orationis.  Hac  habet  partes  tres,  enumerationem, 
indignationem,  conquestionem.  Enumeratio  est,  per 
quam  res,  disperse  et  difFuse  dictas,  unum  in  locum 
coguntur,  et,  reminiscendi  causa,  unum  sub  adspec- 
tum  subjiciuntur.  Hsec  si  semper  eodem  modo  trac- 
tabitur,  perspicue  ab  omnibus  artificio  quodam  trac- 
tari  intelligetur ;  sin  varie  fiet,  et  hanc  suspicionem 
et  satietatem  vitare  poterit.  Quare  tum  oportebit  ita 
facere,  ut  plerique  faciunt  propter  facilitatem,  sin- 
gillatim  unamquamque  rem  attingere,  et  ita  omnes 
transire  breviter  argumentationes :  tum  autem  id, 
quod  difficilius  est,  dicere,  quas  partes  exposueris  in 
partitione,  de  quibus  te  poUicitus  sis  dicturum,  et 
reducere  in  memoriam,  quibus  rationibus  unam- 
quamque  partem  confirmaris :  tum  ab  iis,  qui  au- 
diunt,  quaerere,  quid  sit,  quod  sibi  velle  debeant 
demonstrari,  hoc  modo  :  lUud  docuimus ;  illud  pla- 
num  fecimus.  Ita  simul  et  in  memoriam  redibit  au- 
ditor,  et  putabit  nihil  esse  prasterea,  quod  debeat 
desiderare.  Atque  in  his  generibus  (ut  ante  dictum 
est)  tum  tuas  argumentationes  transire  separatim, 
tum  (id,  quod  artificiosius  est)  cum  tuis  contrarias 
conjungere ;  et,  cum  tuam  argumentationem  dixeris, 
tum,  contra  eam  quod  afferebatur,  quemadmcdum 
dUueris,  ostendere.  Ita,  per  brevem  comparationem, 
auditoris  memoria  et  de  confirmatione  et  de  repre- 
hensione  redintegrabitur.  Atque  hasc  aliis  actionis 
quoque  modis  variare  oportebit.  Nam  cum  ex  tua 
persona  enumerare  possis,  ut,  quid  et  quo  quidque 
loco  dixeris,  admoneas ;  tum  vero  personam  aut  rem 
aliquam  inducere,  ct  enumerationem  ei  totam  attri- 
buere :  personam  hoc  modo :  Nam,  si  legis  scriptor 

exsistat,  et  quserat  a  vobis,  quid  dubitetis,  quid  pos- 
sitis  dicere,  cuni  vobis  hoc  et  hoc  sit  denionstratum  ? 
Atque  hic,  item  ut  in  nostra  persona,  iicebit  alias 
singillatim  transire  omnes  argunientationes,  alias  ad 
partitiones  singula  genera  referre,  alias  ab  auditore, 
quid  desideret,  quEerere,  alias  ha^c  facere  per  compa- 
rationem  suarum  et  contrariarum  argumentationum. 
Res  autem  inducetur,  si  alicui  rei  hujusmodi,  legi, 
loco,  urbi,  monimento,  attribuetur  oratio  per  enunie- 
rationem,  hoc  modo !  Quid  si  leges  loqui  possent  ? 
nonne  haec  apud  vos  quererentur  ?  Quidnam  amplius 
desideratis,  judices,  cum  vobis  hoc  et  hoc  planuni 
factum  sit  ?  In  hoc  quoque  genere  omnibus  eisdem 
modis  uti  licebit.  Comnmne  autem  prasceptum  hoc 
datur  ad  enumerationem,  ut  ex  unaquaque  argumen- 
tatione,  quoniam  tota  iterum  dici  non  potest,  id  eli- 
gatur,  quod  erit  gravissimum,  et  unumquodque  quam 
brevissime  transeatur;  ut  menioria,  non  orati^,  re- 
novata  videatur. 

LIII.  Indignatio  est  oratio,  per  quam  conficitur, 
ut  in  aliquem  hominem  magnum  odium,  aut  in  rem 
gravis  oftensio,  concitetur.  In  hoc  genere  illud  pri- 
mum  inteUigi  volumus,  posse,  omnibus  ex  locis  iis 
quos  in  confirmandi  praeceptis  posuimus,  tractari  in- 
dignationem :  nam  ex  iis  rebus  quae  personis  atque 
negotiis  attributse  ^sunt,  quaevis  amplificationes  et  in- 
dignationes  nasci  possunt :  sed  tamen  ea,  qucE  sepa- 
ratim  de  indignatione  pra^cipi  possunt,  consideremus. 
Primus  locus  sumitur  ab  auctoritate,  cum  connne- 
moramus,  quant^e  curce  res  ea  fuerit  Diis  immorta- 
libus,  aut  eis  quorum  auctoritas  gravissima  debeat 
esse  :  qui  locus  sumetur  ex  sortibus,  ex  oraculis,  va- 
tibus,  ostentis,  prodigiis,  responsis,  et  similibus  re- 
bus ;  item  ex  majoribus  nostris,  regibus,  civitatibus, 
gentibus,  hominibus  sapientissimis,  senatu,  populo, 
legum  scriptoribus.  Secundus  locus  est,  per  quem, 
illa  res  ad  quos  pertineat,  ciun  amphficatione,  per 
indignationem,  ostcnditur,  an  ad  omnes,  aut  ad  ma^ 

jorem  partem,  quod  atrocissimum  est ;  aut  ad  supe- 
riores,  quales  sunt  ii,  quorum  ex  auctoritate  indig- 
natio  sumitur,  quod  indignissimum  est ;  aut  ad  pares 
animo,  fortuna,  corpore,  quod  iniquissimum  est ;  aut 
ad  inferiores,  qucd  superbissimum  est.  Tertius  locus 
est,  per  quem  quccrimus,  quidnam  sit  eventurum,  si 
idem  C£eteri  faciant;  et  simul  ostendimus,  huic  si 
concessum  sit,  multos  aemulos  ejusdem  audacias  fu- 
turos ;  ex  quo,  quid  mali  sit  eventurum,  demonstra- 
bimus.  Quartus  locus  est,  per  quem  demonstramus, 
multos  alacres  exspectare,  quid  statuatur,  ut,  ex  eo 
quod  uni  concessum  sit,  sibi  quoque  tali  de  re  quid 
liceat,  intelligere  possint.  Quintus  locus  est,  per 
quem  ostendimus,  caeteras  res  perperam  constitutas, 
intellecta  veritate,  commutatas  corrigi  posse ;  hanc 
esse  rem,  qucE,  si  sit  semel  judicata,  neque  alio  com- 
mutari  judicio,  neque  ulla  potestate  corrigi  possit. 
Sextus  locus  est,  per  quem  consulto  et  de  industria 
factum  esse  demonstratur ;  et  iUud  adjungitur,  vo- 
luntario  maleficio  veniam  dari  non  oportere ;  impru- 
denticE  concedi  nonnunquam  convenire.  Septimus 
locus  est,  per  quem  indignamur,  quod  tetrum,  cru- 
dele,  nefarium,  tyrannicum  factum  esse  dicamus,  per 
vim,  per  manum  opulentam ;  quse  res  ab  legibus  et 
ab  ^equabili  jure  remotissiraa  sit. 

LIV.  Octavus  locus  est,  per  quem  demonstramus, 
non  vulgare,  neque  factitatum  esse,  ne  ab  audacis- 
simis  quidem  hominibus,  id  maleficium,  de  quo  agi- 
tur ;  atque  id  a  feris  quoque  hominibus,  et  a  barbaris 
gentibus,  et  immanibus  bestiis,  remotum  esse.  Haic 
erunt,  quas  in  parentes,  liberos,  conjuges,  consan- 
guineos,  supplices,  crudeHter  facta  dicentur ;  et  dein- 
ceps  si  qua  proferantur  in  majores  natu,  in  hospites, 
in  vicinos,  in  am.icos,  in  eos  quibuscum  vitam  egeris, 
in  eos  apud  quos  educatus  sis,  in  eos  a  quibus  eru- 
ditus,  in  mortuos,  in  miseros  et  niisericoidia  dignos, 
in  homines  claros,  nobiles,  et  honore  usos,  in  eos  qui 
neque  lcedcre  alium  nec  se  defendere  potuerint,  ut  ia 

pueros,  senes,  mulieres ;  quibus  omnibus  acriter  ex- 
citata  indignatio,  summum  in  eum,  qui  violarit  ho- 
rum  aliquid,  odium  commovere  poterit.  Nonus  locus 
est,  per  quem  cum  aliis,  quse  constat  esse  peccata, 
hoc,  quo  de  quaestio  est,  comparatur;  et  ita,  per 
contentionem,  quanto  atrocius  et  indignius  sit  illud, 
quo  de  agitur,  ostenditur.  Decimus  locus  est,  per 
quem  omnia,  quas  in  negotio  gerendo  acta  sunt,  qua3- 
que  post  negotium  consecuta  sunt,  cum  uniuscujus- 
que  indignatione  et  criminatione,  colligimus,  et  rem 
verbis  quam  maxime  ante  oculos  ejus,  apud  quem 
dicitur,  ponimus,  ut  id,  quod  indignum  est,  perinde 
illi  videatur  indignum,  ac  si  ipse  interfuerit,  ac  prae- 
sens  viderit.  Undecimus  locus  est,  per  quem  osten- 
dimus,  ab  eo  factum,  a  quo  minime  oportuerit,  et  a 
quo,  si  alius  faceret,  prohiberi  conveniret.  Duode- 
cimus  locus  est,  per  quem  indignamur,  quod  nobis 
hoc  primis  acciderit,  nec  ahcui  unquam  usu  evenerit. 
Tertiusdecimus  locus  est,  si  cum  injuria  contumelia 
juncta  demonstratur ;  per  quem  locum  in  superbiam 
et  arrogantiam  odium  concitatur.  Quartusdecimus 
locus  est,  per  quem  petimus  ab  iis  qui  audiunt,  ut  ad 
suas  res  nostras  injurias  referant :  si  ad  pueros  per- 
tinebit,  de  Hberis  suis  cogitent ;  si  ad  mulieres,  de 
uxoribus ;  si  ad  senes,  de  patribus  aut  parentibus. 
Quintusdecimus  locus  est,  per  quem  dicimus,  ini- 
micis  quoque  et  hostibus  ea,  quae  nobis  acciderint, 
indigna  videri  solere.  Et  indignatio  quidem  his  fere 
de  locis  gravissime  sumetur. 

LV.  Conquestionis  autem  hujusmodi  de  rebus 
partes  petere  oportebit.  Conquestio  est  oratio,  audi- 
torum  misericordiam  captans.  In  hac  primum  ani- 
mum  auditoris  mitem  et  misericordem  conficere  opor- 
tet,  quo  facilius  conquestione  commoveri  possit.  Id 
locis  communibus  efficere  oportebit,  per  quos  fortuna^ 
vis  in  omnes,  et  hominum  inlirmitas,  ostenditur : 
qua  oratione  habita  graviter  et  sententiose,  maxime 
demittitur  animus  liominum,  et  ad  misericordiam 

comparatur ;  cum  in  alieno  malo  suam  infirmitatem 
considerabit.  Deinde  primus  locus  est  misericordiee, 
per  quem,  quibus  in  bonis  fuerint,  et  nunc  quibus  in 
malis  sint,  ostenditur.  Secundus,  qui  in  tempora  tri- 
buitur,  per  quem,  quibus  in  malis  fuerint,  et  sint,  et 
futuri  sint,  demonstratur.  Tertius,  per  quem  unum- 
quodque  deploratur  incommodum ;  ut,  in  morte  filii, 
pueritiae  delectatio,  amor,  spes,  solatium,  educatio, 
et,  si  qua  simili  in  genere,  quolibet  de  incommodo, 
per  conquestionem  dici  poterunt.  Quartus,  per  quem 
res  turpes  et  humiles  et  illiberales  proferentur,  et  in- 
dignge  getate,  genere,  fortuna,  pristino  honore,  bene- 
ficiis ;  quas  passi  perpessurive  sint.  Quintus  est,  per 
quem  omnia  ante  oculos  singillatim  incommoda  po- 
nentur,  ut  videatur  is,  qui  audit,  videre,  et  re  quo- 
que  ipsa,  quasi  adsit,  non  verbis  solum,  ad  miseri- 
cordiam  ducatur.  Sextus,  per  quem  prcBter  spem  in 
miseriis  demonstratur  esse ;  et,  cum  aliquid  exspec- 
taret,  non  modo  id  non  adeptus  esse,  sed  in  summas 
miserias  incidisse.  Septimus,  per  quem  ad  ipsos,  qui 
audiunt,  similem  casum  convertimus,  et  petimus,  ut 
de  suis  liberis  aut  parentibus,  aut  aliquo  qui  illis 
carus  debeat  esse,  nos  cum  videant,  recordentur. 
Octavus,  per  quem  aliquid  dicitur  esse  factum,  quod 
non  oportuerit,  aut  non  factum,  quod  oportuerit,  hoc 
modo :  Non  afFui ;  non  vidi ;  non  postremam  ejus 
vocem  audivi ;  non  extremum  ejus  spiritum  excepi. 
Item,  Inimicorum  in  manibus  mortuus  est;  hostili 
in  terra  turpiter  jacuit  insepultus ;  a  feris  diu  vexatus, 
communi  quoque  honore  in  morte  caruit.  Nonus, 
per  quem  oratio  ad  mutas  et  expertes  animi  res  re- 
tertur ;  ut,  si  ad  equum,  domum,  vestem,  sermonem 
alicujus  accommodes,  quibus  animus  eorum,  qui  au- 
diunt,  et  aliquem  dilexerunt,  vehementer  commove- 
tur.  Decimus,  per  quem  inopia,  infirmitas,  solitudo, 
demonstratur.  Undecimus,  per  quem  aut  Hberorum 
aut  parentum,  aut  sui  corporis  scpeliendi,  aut  ah- 
cujus  ejusmodi  rei,  commendatio  fit.    Duotlecimus, 

per  quem  disjunctio  deploratur  ab  aliquo,  cum  didu» 
caris  ab  eo,  quicum  libentissime  vixeris,  ut  a  pa- 
rente,  filio,  fratre,  familiari.  Tertiusdecimus,  per 
quem  cum  indignatione  conquerimur,  quod  ab  iis,  a 
quibus  minime  conveniat,  male  tractemur,  propin- 
quis,  amicis,  quibus  benefecerimus,  quos  adjutores 
fore  putaverimus,  aut  a  quibus  indignum  sit,  ut  ser- 
vis,  libertis,  clientibus,  supplicibus. 

LVI.  Quartusdecimus,  qui  per  obsecrationem  su- 
mitur ;  in  quo  orantur  modo  iUi  qui  audiunt,  humili 
et  supplici  oratione,  ut  misereantur.  Quintusdeci- 
mus,  per  quem  non  nostras,  sed  eorum  qui  cari  nobis 
debent  esse,  fortunas  conqueri  nos  demonstramus. 
Sextusdecimus  est,  per  quem  animum  nostrum  in 
alios  misericordem  esse  ostendimus;  et  tamen  am- 
plum  et  excelsum,  et  patientem  incommodorum  esse, 
et  futurum  esse,  si  quid  acciderit,  demonstramus : 
nam  saepe  virtus  et  magnificentia,  in  qua  gravitas  et 
auctoritas  est,  plus  proficit  ad  misericordiam  commo- 
vendam,  quam  humilitas  et  obsecratio.  Commotis 
autem  anhnis,  diutius  in  conquestione  morari  non 
oportebit.  Quemadmodum  enim  dixit  rhetor  Apol- 
lonius,  "  lacryma  nihil  citius  arescit."  Sed,  quoniam 
et  satis  videmur  de  omnibus  partibus  orationis  dix- 
isse,  et  hujus  vohiminis  magnitudo  longius  processit ; 
quffi  sequuntur  deinceps,  in  secundo  libro  dicemus. 


M.  TULLII  CICERONIS 
RHETORICORUM, 

SEU 

DE  INVENTIONE  RHETORICA, 
LIBER  SECUNDUS. 


T.  Crotoniat^  quondam,  cum  florerent  omni- 
bus  copiis,  et  in  Italia  cum  primis  beati  numeraren- 
tur,  templum  Junonis,  quod  religiosissime  colebant, 
egregiis  picturis  locupletare  voluerunt.  Itaque  Hera- 
cleoten  Zeuxin,  qui  tum  longe  caeteris  exceUere  pic- 
toribus  existiinabatur,  magno  pretio  conductum  ad- 
hibuerunt.  Is  et  caeteras  complures  tabulas  pinxit, 
quarum  nonnuUa  pars  usque  ad  nostram  memoriam 
propter  fani  religionem  remansit ;  et,  ut  exceUentem 
muliebris  formae  pulchritudinem  muta  in  sese  imago 
contineret,  Helenae  se  pingere  simulacrum  veUe  dixit : 
quod  Crotoniatae,  qui  eum  muHebri  in  corpore  pin- 
gendo  plurimum  aliis  praestare  saepe  accepissent,  H- 
benter  audierunt :  putaverunt  enim,  si,  quo  in  ge- 
nere  plurimum  posset,  in  eo  magnopere  elaborasset, 
egregium  sibi  opus  iUo  in  fano  reUcturum.  Neque 
tum  eos  iUa  opinio  fefeUit.  Nam  Zeuxis  iUico  quae- 
sivit  ab  eis,  quasnam  virgines  formosas  haberent. 
lUi  autem  statim  hominem  deduxerunt  in  palaestram, 
atque  ei  pueros  ostenderunt  multos,  magna  praeditos 


60    DE  INVENTIONE,  Lib.  II.  Cap.  2. 

dignitate.  Etenim  quodarn  tempore  Crotoniatae  mul- 
tum  omnibus,  corporum  viribus  et  dignitatibus,  an- 
testeterunt,  atque  honestissimas  ex  gymnico  certamine 
victorias  domum  cum  maxima  laude  retulerunt.  Cum 
puerorum  igitur  formas  et  corpora  magno  hic  opere 
miraretur :  Horum,  inquiunt  illi,  sorores  sunt  apud 
nos  virgines :  quare,  qua  sint  illae  dignitate,  potes  ex 
his  suspicari.  Praebete  igitur  mihi,  quasso,  inquit,  ex 
istis  virginibus  formosissimas,  dum  pingo  id,  quod* 
poUicitus  sum  vobis,  ut  mutum  in  simulacrum  ex 
animali  exemplo  veritas  transferatur.    Tum  Croto- 
niatcB,  publico  de  consilio,  virgines  unum  in  locum 
conduxerunt,  et  pictori,  quas  vellet,  ehgendi  potes- 
tatem  dederunt.    Ille  autem  quinque  delegit ;  qua- 
rum  nomina  multi  poet£e  memoriae  tradiderunt,  quod 
ejus  essent  judicio  probata?,  qui  verissimum  pulchri- 
tudinis  habere  judicium  debuisset :  neque  enim  pu- 
tavit,  omnia,  qua3  quaereret  ad  venustatem,  uno  in 
corpore  se  reperire  posse ;  ideo  quod  nihil,  simphci 
in  genere,  omni  ex  parte  perfectum  natura  expolivit : 
itaque,  tamquam  caeteris  non  sit  habitura  quod  lar- 
giatur,  si  uni  cuncta  concesserit,  aliud  alii  commodi, 
aiiquo  adjuncto  incommodo,  muneratur. 

II.  Quod  quoniam  nobis  quoque  voluntatis  ac- 
cidit,  ut  artem  dicendi  perscriberemus,  non  unum 
aliquod  proposuimus  exempkmi,  cujus  omnes  partes, 
quocumque  essent  in  genere,  exprimendae  nobis  ne- 
cessario  viderentur;  sed,  omnibus  unum  in  locum 
coactis  scriptoribus,  quod  quisque  commodissime 
praecipere  videbatur,  excerpsimus;  et  ex  variis  in- 
geniis  excellentissima  queeque  libavimus.  Ex  his 
enim  qui  nomine  et  memoria  digni  sunt,  nec  nihil 
optime,  nec  omnia  praeclarissime,  quisquam  dicere 
nobis  videbatur :  quapropter  stultitia  visa  est,  aut  a 
bene  inventis  alicujus  recedere,  si  quo  in  vitio  ejus 
ofFenderemur,  aut  ad  vitia  quoque  ejus  accedere, 
cujus  ahquo  bene  praecepto  duceremur.  Quod  si  in 
caeteris  quoque  studiis  a  multis  eligere  homines  com- 

modissimum  quodque,  quam  sese  uni  alicui  certo 
veUent  addicere,  minus  in  arrogantiam  ofFenderent ; 
non  tantopere  in  vitiis  perseverarent ;  aliquanto  le- 
vius  ex  inscientia  laborarent.  Ac  si  par  in  nobis 
hujus  artis,  atque  in  illo  picturae,  scientia  fuisset, 
fortasse  magis  hoc  suo  in  genere  opus  nostrum,  quam 
ille  in  sua  pictura  nobilis,  eniteret.  Ex  majore  enim 
copia  nobis,  quam  iUi,  fuit  exemplorum  eligendi 
potestas.  lUe  una  ex  urbe,  et  ex  eo  numero  virginum 
quae  tum  erant,  eUgere  potuit :  nobis  omnium,  qui- 
cumque  fuerunt,  ab  ultimo  principio  hujus  pragcep- 
tionis  usque  ad  hoc  tempus,  expositis  copiis,  quod- 
cumque  placeret,  eUgendi  potestas  fuit. 

Ac  veteres  quidem  scriptores  artis,  usque  a  prin- 
cipe  illo  atque  inventore  Tisia  repetitos,  unum  in 
locum  conduxit  Aristoteles,  et  nominatim  cujusque 
praecepta  magna  conquisita  cura  perspicue  conscrip- 
sit,  atque  enodata  diligenter  exposuit :  at  tantum  in- 
ventoribus  ipsis  suavitate  et  brevitate  dicendi  prse- 
stitit,  ut  nemo  iUorum  praecepta  ex  ipsorum  Ubris 
cognoscat ;  sed  omnes,  qui,  quod  iUi  praecipiant,  ve- 
Unt  intelUgere,  ad  hunc,  quasi  ad  quemdam  muUo 
commodiorem  expUcatorem,  revertantur.  Atque  hic 
quidem  ipse  et  sese  ipsum  nobis,  et  eos  qui  ante  se 
fuerant,  in  medio  posuit,  ut  et  caeteros  et  seipsum  per 
se  cognosceremus :  ab  hoc  autem  qui  profecti  sunt, 
quamquam  in  maximis  phUosophiae  partibus  operae 
plurimum  consumserunt,  sicut  et  ipse,  cujus  instituta 
sequebantur,  fecerat;  tamen  permulta  nobis  prae- 
cepta  dicendi  reUquerunt.  Atque  aUi  quoque  aUo  ex 
fonte  praeceptores  dicendi  emanaverunt,  qui  item  per- 
nmUum  ad  dicendum,  si  quid  ars  proficit,  opitulati 
sunt :  nam  fuit  tempore  eodem,  quo  Aristoteles, 
magnus  et  nobiUs  rhetor  Isocrates ;  cujus  ipsius  quam 
constet  esse  artem,  non  invenimus.  Discipulorum 
autem,  atque  eorum  qui  protinus  ab  hac  sunt  disci- 
plina  profecti,  muUa  de  arte  praecepta  reperimus. 

III.  Ex  his  duabus  diversis  sicuti  famiUis,  (qua- 
{Rheior.)  vol.  i.  g 

rum  altera,  cum  versaretur  in  philosophiii,  nonnuUam 
rhetoricae  quoque  artis  sibi  curam  assumebat ;  altera 
vero  omnis  in  dicendi  erat  studio  et  praeceptione  oc- 
cupata)  unum  quoddam  est  conflatum  genus  a  pos- 
terioribus,  qui  ab  utrisque  ea,  quse  commode  dici 
videbantur,  in  suas  artes  contulerunt:  quos  ipsos 
simul,  atque  illos  superiores,  nos  nobis  omnes,  quoad 
facultas  tulit,  proposuimus;  et  ex  nostro  quoque 
nonnihil  in  commune  contulimus.  Quod  si  ea,  quae 
in  his  libris  exponuntur,  tantopere  eligenda  fuerunt, 
quanto  studio  electa  sunt,  profecto  neque  nos  neque 
alios  industriae  nostras  poenitebit.  Sin  autem  temere 
aliquid  alicujus  pragterisse,  aut  non  satis  eleganter 
secuti,  videbimur ;  docti  ab  aliquo,  facile  et  libenter 
sententiam  commutabimus.  Non  enim  parum  co- 
gnosse,  sed  in  panim  cognito  stulte  et  diu  perseve- 
rasse,  turpe  est ;  propterea  quod  alterum  communi 
hominum  infirmitati,  alterum  singulari  uniuscujus- 
que  vitio,  est  attributum.  Quare  nos  quidem  sine 
uUa  affirmatione,  simul  quasrentes,  dubitanter  unum- 
quodque  dicemus,  ne,  dum  parvulum  hoc  consequi- 
mur,  ut  satis  commode  haec  perscripsisse  videamur, 
illud  amittamus  quod  maximum  est,  ut  ne  cui  rei 
temere  atque  arroganter  assenserimus.  Verum  hoc 
quidem  nos,  et  in  hoc  tempore,  et  in  omni  vita  stu- 
diose,  quoad  facultas  feret,  consequemur.  Nunc 
autem,  ne  longius  oratio  progressa  videatur,  de  reli- 
quis,  quae  praecipienda  videntur  esse,  dicemus. 

Igitur  primus  liber,  exposito  genere  hujus  artis, 
et  officio,  et  fine,  et  materia,  et  partibus,  genera  con- 
troversiarum,  et  inventiones,  et  constitutiones,  et  ju- 
dicationes  continebat,  deinde  partes  orationis,  et  in  eas 
omnes  omnia  praecepta.  Quare  cum  in  eo  caeteris  de 
rebus  distinctius  dictum  sit,  disperse  autem  de  con- 
firmatione  et  de  reprehensione ;  nunc  certos  confir- 
mandi  et  reprehendendi,  in  singula  causarum  genera, 
locos  tradendos  arbitramur.  Et  quia,  quo  pacto  trac- 
tari  conveniret  argumentationes,  in  libro  primo  non 

indiligenter  expositum  est,  hic  tantum  ipsa  inventa 
unamquamque  in  rem  exponentur  simpUciter,  sine 
ulla  exornatione ;  ut  ex  hoc  inventa  ipsa,  ex  supe- 
riore  autem  expoHtio  inventorum  petatur.  Quare 
haec,  quae  nunc  pragcipientur,  ad  confirmationis  et 
reprehensionis  partes  referre  oportebit. 

IV.  Omnis  et  demonstrativa,  et  deliberativa,  et 
judiciaHs  causa,  necesse  est  in  aliquo  eorum,  quae 
ante  exposita  sunt,  constitutionis  genere,  uno  pluri- 
busve,  versetur.  Hoc  quamquam  ita  est;  tamen, 
cum  communiter  queedam  de  omnibus  praecipi  pos- 
sint,  separatim  quoque  alias  sunt  cujusque  generis, 
et  diversae  praeceptiones.  Aliud  enim  laus  aut  vitu- 
peratio,  aliud  sententi^e  dictio,  aliud  accusatio,  aut 
recusatio,  conficere  debet.  In  judiciis,  quid  asquum 
sit,  quasritur ;  in  demonstrationibus,  quid  honestum ; 
in  deliberationibus,  ut  nos  arbitramur,  quid  hones- 
tum  sit,  et  quid  utile :  nam  caeteri  utilitatis  modo 
finem  in  suadendo  et  in  dissuadendo  exponi  oportere 
arbitrati  sunt.  Quorum  igitur  generum  fines  et  exitus 
diversi  sunt,  eorum  praecepta  eadem  esse  non  pos- 
sunt.  Neque  nunc  hoc  dicunus,  non  easdem  incidere 
constitutiones :  verumtamen  oratio  quaedam  ex  ipso 
fine  et  ex  genere  causae  nascitur,  quae  pertineat  ad 
vitae  alicujus  demonstrationem,  aut  ad  sententiae  dic- 
tionem.  Quare  nunc,  in  exponendis  controversiis,  m 
judiciali  genere  causarum  et  praeceptorum  versabi- 
mur ;  ex  quo  pleraque  in  caetera  quoque  causarum 
genera,  simili  impHcata  controversia,  nulla  cum  dif- 
ficultate  transferentur :  post  autem  separatim  de  re- 
Hquis  dicemus. 

Nunc  ab  conjecturaH  constitutione  proficiscemur ; 
cujus  exemphmi  sit  hoc  expositum  :  In  itinere  qui- 
dam  proficiscentem  ad  mercatum  quemdam,  et  se- 
cum  aHquantum  nummorum  ferentem,  est  conse- 
cutus :  cum  hoc,  ut  fere  fit,  in  via  sermonem  con- 
tuHt ;  ex  quo  factum  est,  ut  iUud  iter  famiHarius  fa- 
cere  veUent :  quare,  cum  in  eamdem  tabernam  di- 

vertissent,  simul  coenare,  et  in  eodem  loco  somnum 
capel-e,  voluerunt.  Coenati  discubuerunt  ibidem. 
Caupo  autem,  (nam  ita  dicitur  post  inventum,  cum 
in  alio  maleficio  deprehensus  esset)  cum  illum  alte- 
rum,  videlicet  qui  nummos  haberet,  animadvertisset ; 
noctu,  postquam  illos  arctius,  ut  iit,  ex  lassitudine 
dormire  sensit,  accessit,  et  alterius  eorum,  qui  sine 
nummis  erat,  gladium,  propter  appositum,  e  vagina 
eduxit,  et  illum  alterum  occidit ;  nummos  abstulit ; 
gladium  cruentatum  in  vaginam  recondidit ;  ipse 
sese  in  lectum  suum  recepit.  Ille  autem,  cujus 
gladio  occisio  erat  facta,  midto  ante  lucem  surrexit : 
comitem  suum  inclamavit  semel  et  saepius :  illum 
somno  impeditum  non  respondere  existimavit ;  ipse 
gladium,  et  caitera,  quse  secum  attulerat,  sustulit : 
solus  profectus  est.  Caupo  non  multo  post  concla- 
mavit,  hominem  esse  occisum ;  et  cum  quibusdam 
diversoribus  illum,  qui  ante  exierat,  consequitur :  in 
itinere  hominem  comprehendit :  gladium  ejus  e  va- 
gina  educit ;  reperit  cruentum  :  homo  in  urbem  ab 
ilUs  deducitur,  ac  reus  fit.  In  hac  intentio  est  cri- 
minis,  Occidisti.  Depulsio,  Non  occidi.  Ex  quibus 
constitutio  est.  Qusestio  eadem  in  conjecturali,  quae 
judicatio,  Occideritne. 

V.  Nunc  exponemus  locos,  quorum  pars  aliqua 
in  omnem  conjecturalem  incidit  controversiam.  Hoc 
autem  et  in  horum  locorum  expositione,  et  in  C£ete- 
rorum,  oportebit  attendere,  non  omnes  in  omnem 
causam  convenire.  Ut  enim  omne  nomen  ex  ahqui- 
bus,  non  ex  omnibus,  Hteris  scribitur;  sic  omnem 
in  causam  non  omnis  argumentorum  copia,  sed 
eorum  necessaria  pars  aliqua,  conveniet.  Omnis  igi- 
tur,  ex  causa,  ex  persona,  ex  facto  ipso,  conjectura 
capienda  est. 

Causa  distribuitur  in  impulsionem,  et  in  ratioci- 
nationern.  Impulsio  est,  qucC  sine  cogitatione  per 
quamdam  aflfectionem  animi  facere  aliquid  hortatur, 
ut  amor,  iracundia,  gegritudo,  vinolentia,  et  omnino 

omnia,  in  qiiibus  animus  ita  videtur  afFectus  fuisse, 
ut  rem  perspicere  cum  consilio  et  cura  non  potuerit ; 
et  id,  quod  fecit,  impetu  quodam  animi  potius  quam 
cogitatione  fecerit.  Ratiocinatio  autem  est  diligens 
et  considerata  faciendi  aliquid,  aut  non  faciendi,  ex- 
cogitatio.  Ea  dicitur  interfuisse  tum,  cum  aliquid 
faciendum,  aut  non  faciendum,  certa  de  causa  vi- 
tasse,  aut  secutus  esse,  animus  videtur  ;  ut,  si  ami- 
citiae  quid  causa  factum  dicetur,  si  inimici  ulciscendi, 
si  metus,  si  gloriae,  si  pecuniae,  si  denique,  ut  omnia 
generatim  amplectamur,  alicujus  retinendi,  augendi, 
adipiscendive  commodi,  aut  contra  rejiciendi,  demi- 
nuendi,  devitandive  incommodi  causa :  nam  horum 
in  genus  altemtrum  illa  quoque  incident,  in  quibus 
aut  incommodum  aliquod,  majoris  vitandi  incom- 
modi  causa,  aut  majoris  adipiscendi  commodi,  sus- 
cipitur ;  aut  commodum  aliquod,  majoris  adipiscendi 
commodi,  aut  majoris  vitandi  incommodi,  praeter- 
itur. 

Hic  locus  sicut  aliquod  fundamentum  est  hujus 
constitutionis :  nam  nihil  factum  esse  cuiquam  pro- 
batur,  nisi  aliquid,  quare  factum  sit,  ostenditur. 
Ergo  accusator,  cum  aliquid  impulsione  factum  esse 
dicet,  illum  impetum,  et  quamdam  commotionem 
animi  alFectionemque,  verbis  et  sententiis  amplificare 
debebit,  et  ostendere,  quanta  vis  amoris  sit,  quanta 
animi  perturbatio  ex  iracundia  fiat,  aut  ex  aliqua 
causa  earum,  qua  impulsum  aliquem  id  fecisse  dicet. 
Hic  et  exemplorum  commemoratione,  qui  simili  im- 
pulsu  ahquid  commiserint,  et  similitudinum  colla- 
tione,  et  ipsius  animi  afFectionis  expUcatione,  curan- 
dum  est,  ut  non  mirum  videatur,  si  quod  ad  facinus 
tali  perturbatione  commotus  animus  accesserit. 

VI.  Cum  autem  non  impulsione,  verum  ratioci- 
natione,  aliquem  commisisse  quid  dicet,  quid  com- 
modi  sit  secutus,  aut  quid  incommodi  fugerit,  de- 
monstrabit;  et  id  augebit,  quam  maxime  poterit, 
ut,  quoad  ejus  fieri  possit,  idonea  quam  maxime 

g3 

causa  ad  peccandum  hortata  videatur.  Si  glorias 
causa  ;  quantam  gloriam  consecuturam  existimarit : 
itcm  si  domiiiationis,  si  pecuniae,  si  amicitiae,  si  ini- 
micitiarum ;  et  omnino  quidquid  erit,  quod  causye 
fuisse  dicet,  id  summe  augere  debebit.  Et  hoc  eum 
magnopere  considerare  oportebit,  non  quid  in  veri- 
tate  modo,  verum  etiam  vehementius,  quid  in  opi- 
nione  ejus  quem  arguet,  fuerit.  Nihil  enim  refert, 
non  fuisse,  aut  non  esse,  aliquid  commodi  aut  in- 
commodi,  si  ostendi  potest,  ei  visum  esse,  qui  argu- 
atur.  Nam  opinio  dupliciter  faUit  homines ;  cum  aut 
res  aliusmodi  est,  ac  putatur,  aut  non  is  eventus  est, 
quem  arbitrati  sunt.  Res  aliusmodi  est  tum,  cum 
aut  id,  quod  bonum  est,  malum  putant ;  aut  contra, 
quod  malum  est,  bonum  ;  aut  quod  nec  malum  est 
ncc  bonum,  malum  aut  bonum ;  aut  quod  malum 
aut  bonum  est,  nec  malum  ncc  bonum.  Hoc  intel- 
lecto,  si  quis  negabit,  ullam  esse  pecuniam  fratris 
aut  amici  vita,  aut  denique  officio,  antiquiorem  aut 
suaviorem,  non  erit  hoc  accusatori  negandum  :  nam 
in  eum  culpa,  et  summum  odium  transferetur,  qui 
id,  quod  tam  vere  et  pie  dicetur,  negabit.  Verum  il- 
lud  dicendum  erit,  illi  non  esse  ita  visum ;  quod  su- 
mi  oportet  ex  iis,  quae  ad  personam  pertinent,  de 
quo  post  dicendum  est. 

VII.  Eventus  autem  tum  fallit,  cum  aliter  acci- 
dit,  atque  ii,  qui  arguuntur,  arbitrati  esse  dicuntur ; 
ut,  si  qui  dicatur  alium  occidisse,  ac  voluerit,  quod 
aut  similitudine,  aut  suspicione,  aut  demonstratione 
falsa,  deceptus  sit;  aut  eum  necasse,  cujus  testa- 
mento  non  sit  haeres,  quod  ejus  testamento  se  haere- 
dem  arbitratus  sit.  Non  enim  ex  eventu  cogitatio- 
nem  spectari  [oportet;]  sed,  qua  cogitatione  et  spe 
ad  maleficium  profectus  sit,  considerare ;  et  quo  ani- 
mo  quid  quisque  faciat,  non  quo  casu  utatur,  ad  rem 
pcrtinerc.  In  hoc  autem  loco,  caput  illud  erit  accu- 
satori,  si  demonstrare  poterit,  alii  nemini  causam 
fuisse  faciendi ;  secundarium,  si  tantam,  aut  tam  ido- 

neam  nemiiii.  Sin  fuisse  aliis  quoqiie  causa  faciendi 
videbitur;  aut  potestas  aliis  defuisse  demonstranda 
est,  aut  facultas,  aut  voluntas.  Potestas,  si  aut  ne- 
scisse,  aut  non  affuisse,  aut  conficere  aliquid  non  po- 
tuisse,  dicetur.  Facultas,  si  ratio,  adjutores,  adju- 
menta,  et  csetera  quse  ad  rem  pertinebunt,  defuisse 
alicui  demonstrabuntur.  Voluntas,  si  animus  a  tali- 
bus  factis  vacuus  et  integer  esse  dicetur.  Postremo, 
quas  ad  defensionem  rationes  reo  dabimus,  iis  accu- 
sator  ad  alios  ex  culpa  eximendos  abutetur.  Verum 
id  brevi  faciendum  est ;  et  in  unum  multa  sunt  con- 
ducenda,  ut  ne  alterius  defendendi  causa  hunc  accu- 
sare,  sed  hujus  accusandi  causa  defendere  alterum, 
videatur. 

VIII.  Atque  accusatori  quidem  haec  fere  sunt  in 
causa  facienda  et  consideranda.  Defensor  autem  ex 
contrario  primum  impulsionem  aut  nuUam  fuisse 
dicet,  aut,  si  fuisse  concedet,  extenuabit,  et  parvulam 
quamdam  fuisse  demonstrabit,  aut  non  ex  ca  solere 
hujusmodi  facta  nasci  docebit.  Quo  et  erit  in  loco 
demonstrandum,  quae  vis  et  natura  ejus  sit  affbctio- 
nis,  qua  impulsus  aliquid  reus  commisisse  dicetur ; 
in  quo  et  exempla,  et  similitudines  erunt  proferenda?, 
et  ipsa  diligenter  natura  ejus  affectionis  quam  lenis- 
sime  quietissimam  ad  partem  explicanda,  ut  et  res 
ipsa  a  facto  crudeli  et  turbulento  ad  quoddam  mitius 
et  tranquillius  traducatur,  et  oratio  tamen  ad  ani- 
mum  ejus  qui  audiet,  et  ad  animi  quemdam  nti- 
mum  sensum,  accommodetur.  Ratiocinationis  autem 
suspiciones  infirmabit,  si  aut  commodum  nullum 
fuisse,  aut  parvum,  aut  aHis  magis  fuisse,  aut  nihUo 
sibi  magis  quam  aliis,  aut  incommodum  sibi  majus 
quam  commodum,  dicet ;  ut  nequaquam  fuerit  iUius 
commodi,  quod  expetitum  dicatur,  magnitudo  aut 
cum  eo  incommodo  quod  acciderit,  aut  cum  iUo 
periculo  quod  subeatur,  comparanda :  qui  omnes  loci 
simUiter  in  incommodi  quoque  vitatione  tractabun- 
tur.  Sin  accusator  dixerit,  eum  id  esse  secutum  quod 

ei  visum  sit  commodum,  aut  id  fugissc  quod  putarit 
esse  incommodum,  quamquam  in  falsa  fuerit  opi- 
nione ;  demonstrandum  erit  defensori,  neminem  tan- 
ta  esse  stultitia,  qui  tali  in  re  possit  veritatem  igno- 
rare.  Quod  si  id  concedatur,  iUud  non  concessum 
iri ;  ne  dubitasse  quidem  hunc,  quid  ejus  juris  esset, 
sed  id  quod  falsum  fuerit,  sine  ulla  dubitatione,  pro 
falso,  quod  verum,  pro  vero  probasse.  Quod  si  dubi- 
taverit,  summae  fuisse  amentice,  dubia  spe  impul- 
sum,  certum  in  periculum  se  committere.  Quemad- 
modum  autem  accusator,  cum  ab  aliis  culpam  demo- 
vebit,  defensoris  locis  utetur ;  sic  iis  locis,  qui  accu- 
satori  dati  sunt,  utetur  reus,  cum  in  alios  ab  se  cri- 
men  volet  transferre. 

IX.  Ex  persona  autem  conjectura  capietur,  si  eae 
res,  quae  personis  attributae  sunt,  diligenter  conside- 
rabuntur,  quas  omnes  in  primo  libro  exposuimus: 
nam  et  de  nomine  nonnunquam  aliquid  suspicionis 
nascitur.  Nomen  autem  cum  dicimus,  cognomen 
quoque  intelligatur  oportet.  De  hominis  enim  certo 
et  proprio  vocabulo  agitur;  ut  si  dicamus,  idcirco 
aliquem  Caldum  vocari,  quod  temerario  et  repentino 
consilio  sit ;  aut  si,  ea  re  hominibus  Graecis  imperi- 
tis  verba  dedisse,  quod  Clodius,  aut  Caecilius,  aut 
Mucius,  vocarentur.  Et  de  natura  licet  ahquantu- 
lum  ducere  suspicionis :  omnia  enim  haec,  vir  an  mu- 
lier ;  hujus  an  iUius  civitatis  sit ;  quibus  sit  majori- 
bus,  quibus  consangumeis,  qua  aetate,  quo  animo, 
quo  corpore,  quae  naturae  sunt  attributa,  ad  aKquam 
conjecturam  faciendam  pertinebunt.  Et  ex  victu 
multae  trahuntur  suspiciones,  cvuti,  quemadmodum, 
et  apud  quos,  et  a  quibus  educatus  et  eruditus  sit, 
quaeritur,  et  quibuscum  vivat,  qua.ratione  vitae,  quo 
more  domestico  vivat.  Et  ex  fortuna  saepe  argumen- 
tatio  nascitur,  cum  servus  an  liber,  pecuniosus  an 
pauper,  nobilis  an  ignobilis,  feUx  an  infelix,  privatus 
an  in  potestate  sit,  aut  fuerit,  aut  futurus  sit,  consi- 
deratur ;  aut  denique  aliquid  eorum  quaeritur,  quae 


DE  INVENTIONE,  Lib.  II.  Cap.  10.    69 

fortunae  esse  attributa  intelliguntur.  Habitus  autem, 
quoniam  in  aliqua  perfecta  et  constanti  animi  aut 
corporis  absolutione  consistit,  quo  in  genere  est  vir- 
tus,  scientia,  et  quas  contraria  sunt ;  res  ipsa,  causa 
posita,  docebit,  ecquid  hic  quoque  locus  suspicionis 
ostendat.  Nam  affectionis  quidem  ratio  perspicuam 
solet  prag  se  gerere  conjecturam,  ut  amor,  iracundia, 
molestia ;  propterea  quod  et  ipsorum  vis  intelligitur, 
et  quae  res  harum  aliquam  rem  consequantur,  faciles 
cognitu  sunt.  Studium  autem  quoniam  est  assidua 
et  vehemens  ad  aliquam  rem  applicata  magna  cum 
vohantate  oceupatio,  facile  ex  eo  ducetur  argumenta- 
tio,  quam  res  ipsa  desiderabit  in  causa.  Item  ex 
consilio  sumetur  aliquid  suspicionis :  nam  consilium 
est  aliquid  faciendi  non  faciendive  excogitata  ratio. 
Jam  facta,  et  casus,  et  orationes,  quae  sunt  omnia 
(ut  in  confirmationis  prasceptis  dictum  est)  in  tria 
tempora  distributa,  facile  erit  videre,  ecquid  afferant, 
^d  conjecturam  confirmandam,  suspicionis. 

X.  Ac  personis  quidem  res  eae  sunt  attributas,  ex 
quibus  omnibus  unum  in  locum  coactis,  accusatoris 
erit  improbatione  hominis  uti :  nam  causa  facti  pa- 
rum  firmitudinis  habet,  nisi  animus  ejus,  qui  insi- 
mulatur,  in  eam  suspicionem  adducatur,  ut  a  tali 
culpa  non  videatur  abhorruisse.  Ut  enim  animum 
ahcujus  improbare  nihil  attinet,  cum  causa,  quare 
peccaverit,  non  intercessit ;  sic  causam  peccati  inter- 
cedere  leve  est,  si  animus  nulli  minus  honestas  ra- 
tioni  afiinis  ostenditur.  Quare  vitam  ejus,  quem  ar- 
guit,  ex  ante  factis  accu&ator  improbare  debebit,  et 
ostendere,  si  quo  in  paii  ante  peccato  convictus  sit. 
Si  id  non  poterit;  si  quamin  similem  ante  suspicio- 
nem  venerit,  ac  maxime,  si  fieri  poterit,  simili  ali- 
quo  in  genere  ejusdem  modi  causa  aUqua  commo- 
tum  peccasse,  aut  in  feque  magna  re,  aut  in  majore, 
aut  in  minore  ;  ut  si,  quem  pecunia  dicat  inductum 
fecisse,  possit  demonstrare  aliqua  in  re  ejus  ahquod 
iactum  avarum.    Item  in  omni  causa  naturam,  aut 

victum,  aut  studium,  aut  fortunam,  aut  aliquid  eo- 
rum  quffi  personis  attributa  sunt,  ad  eam  causam, 
qua  commotum  peccasse  dicet,  adjungere,  atque  ex 
dispari  quoque  genere  culparum,  si  ex  pari  sumendi 
facultas  non  erit,  improbare  animum  adversarii  opor- 
tebit ;  ut,  si  avaritia  inductum  arguas  fecisse,  et  ava- 
rum  eum,  quem  accuses,  demonstrare  non  possis ; 
aliis  affinem  esse  vitiis  doceas,  et  ex  ea  re  non  esse 
mirandum,  qui  in  iUa  re  turpis  aut  cupidus  aut  pe- 
tulans  fuerit,  hac  quoque  in  re  eum  deliquisse.  Quan- 
tum  enim  de  honestate  et  auctoritate  ejus,  qui  argui- 
tur,  detractum  est,  tantumdem  de  facultate  totius 
est  defensionis  deminutum.  Si  nulli  affinis  poterit 
vitio  reus  ante  admisso  demonstrari ;  locus  inducetur 
ille,  per  quem  hortandi  judices  erunt,  ut  veterem  fa- 
mam  hominis  nihil  ad  rem  putent  pertinere ;  nam 
eum  ante  celasse,  nunc  manifesto  teneri ;  quare  non 
oportere  hanc  rem  ex  superiori  vita  spectari,  sed  su- 
periorem  vitam  ex  hac  re  improbari,  et  aut  potesta- 
tem  ante  peccandi  non  fuisse,  aut  causam :  aut,  si 
haec  dici  non  poterunt,  dicendum  erit  iUud  extre- 
mum,  non  esse  mirum,  si  nunc  primum  deliquerit : 
nam  necesse  est,  eum,  qui  veHt  peccare,  aliquando 
primum  dehnquere.  Sin  vita  ante  acta  ignorabitur, 
hoc  loco  prseterito,  et,  cur  practereatur,  demonstrato, 
argumentis  accusationem  statun  confirmare  opor- 
tebit. 

XI.  Defensor  autem  primum,  si  poterit,  debebit 
vitam  ejus,  qui  insimulabitur,  quam  honestissimam 
demonstrare.  Id  faciet,  si  ostendet  aliqua  ejus  nota 
et  communia  officia;  quod  genus,  in  parentes,  co- 
gnatos,  amicos,  affines,  necessarios  :  etiam  quas  magis 
rara  et  eximia  sunt,  si  ab  eo,  cum  magno  aHquo  la- 
bore  aut  periculo,  aut  utraque  re,  cum  necesse  non 
esset,  officii  causa,  aut  in  rempubhcam,  aut  in  pa- 
rentes,  aut  in  aliquos  eorum  qui  modo  expositi  sunt, 
factum  aHquid  esse  dicet :  demde,  si  nihil  deHquissc, 
nuUa  cupiditate  impeditum  ab  officio  recessisse :  quod 

eo  confirmatius  erit,  si,  cum  potestas  impune  aliquid 
faciendi  minus  honeste  fuisse  dicetur,  voluntas  ei 
faciendi  demonstrabitur  abfuisse.  Hoc  autem  ipsum 
genus  erit  eo  lirmius,  si  eo  ipso  in  genere,  quo  argue- 
tur,  integer  antea  fuisse  demonstrabitur ;  ut  si,  cum 
avaritiae  causa  fecisse  arguatur,  minime  omni  in  vita 
pecuniae  cupidu^  fuisse  doceatur.  Hic  illa,  magna 
cum  gravitate,  inducetur  indignatio,  juncta  conques- 
tioni,  per  quam  miserum  facinus  esse  et  indignum 
demonstrabitur,  cum  animus  omni  in  vita  fuerit  a 
vitiis  remotissimus,  eam  causam  putare,  quae  ho- 
mines  audaces  in  fraudem  rapere  soleat,  castissimum 
quoque  hominem  ad  peccandum  pctuisse  impellere ; 
aut  iniquum  esse,  et  optimo  cuique  perniciosissimum, 
non  vitam  honeste  actam  tali  in  tempore  quam  plu- 
rimum  prodesse,  sed  subita  ex  criminatione,  quas 
confingi  quamvis  facile  possit,  non  ex  ante  acta  vita, 
qu£e  neque  ad  temp  is  fingi  neque  uUo  modo  immutari 
possit,  facere  judicium.  Sin  autem  in  ante  acta  vita 
aliquee  turpitudines  erunt ;  aut  falso  venisse  in  eam 
existimationem  dicetur,  aut  ex  ahquorum  invidia  aut 
obtrectatione  aut  falsa  opinione;  aut  imprudentise, 
necessitudini,  aut  persuasioni  adolescentiae,  aut  alicui 
non  malitiosae  animi  affectioni,  attribuentur,  aut  dis- 
simili  in  genere  vitiorum,  ut  animus  non  omnino 
integer,  sed  a  tali  culpa  remotus  esse  videatur.  Ac 
si  nuUo  modo  vitae  turpitudo  aut  infamia  leniri  po- 
terit  oratione ;  negare  oportebit,  de  vita  ejus  et  mo- 
ribus  quaeri,  sed  de  eo  crimine,  quo  de  arguatur; 
quare,  ante  factis  omissis,  illud,  quod  instet,  agi 
oportere. 

XII.  Ex  facto  autem  ipso  suspiciones  ducentur,' 
si  totius  administratio  negotii  ex  omnibus  partibus 
pertentabitur :  atque  hae  suspiciones  partim  ex  nego- 
tio  separatim,  partim  communiter  ex  personis  at- 
que  ex  negotio,  proficiscentur.  Ex  negotio  duci  po- 
terunt,  si  eas  res,  quae  negotiis  attributae  sunt,  dili- 
genter  considerabimus.   Ex  iis  igitur  in  hanc  consti- 

tutionem  convenire  videntur  genera  eorum  omnia, 
partes  generum  plerjF(|ue.  Videre  igitur  primum 
oportebit,  quse  sint  continentia  cum  ipso  negotio, 
hoc  est,  quse  ab  re  separari  non  possunt.  Quo  in 
loco  satis  erit  diligenter  considerare,  quid  sit,  ante 
pem  factam,  ex  quo  spes  perficiendi  nata,  et  faciendi 
facultas  qusesita,  videatur ;  quid  in  ipsa  re  gerenda ; 
quid  postea  consecutum  sit.  Deinde  ipsius  est  negotii 
gestio  pertractanda :  nam  hoc  genus  earum  rerum, 
quse  negotio  attributcE  sunt,  secundo  in  loco  nobis 
est  expositum.  Hoc  ergo  in  genere  spectabitur  locus, 
tempus,  occasio,  facultas ;  quorum  uniuscujusque 
vis  diligenter  in  confirmationis  presceptis  exphcata 
est.  Quare,  ne  aut  hic  non  admonuisse,  aut  ne 
eadem  iterum  dixisse  videamur,  breviter  demonstra- 
bimus,  quid  quaque  in  parte  considerari  oporteat. 
In  loco  igitur  opportunitas,  in  tempore  longinquitas, 
in  occasione  commoditas  ad  faciendum  idonea,  in  fa- 
cultate  copia  et  potestas  earum  rerum,  propter  quas 
aHquid  facilius  fit,  aut  sine  quibus  omnino  confici 
non  potest,  consideranda  est.  Deinde  videndum  est, 
quid  adjunctum  sit  negotio;  hoc  est,  quid  majus, 
quid  minus,  quid  aeque  magnum  sit,  quid  simile; 
ex  quibus  conjectura  quaedam  ducitur,  si  quemad- 
modum  res  majores,  minores,  a?que  magnae,  similes- 
que  agi  soleant,  diligenter  considerabitur.  Quo  in 
genere  eventus  quoque  videndus  erit ;  hoc  est,  quid 
ex  un^quaque  re  soleat  evenire,  magnopere  conside- 
randum  est ;  ut  metus,  laetitia,  titubatio.  Quarta 
autem  pars  erat  ex  iis,  quas  negotiis  dicebamus  esse 
attributas,  consecutio.  In  ea  quaeruntur  ea,  quae  ges- 
tum  negotium  confestim  aut  ex  intervallo  consequun- 
tur.  In  qua  videbimus  ecquse  consuetudo  sit,  ecquae 
actio,  ecquod  ejus  rei  artificium  sit,  aut  usus,  aut 
exercitatio  hominum,  aut  approbatio,  aut  ofFensio; 
ex  quibus  nonnunquam  elicitur  aliquid  suspicionis. 

XIII.  Sunt  autem  aHquae  suspiciones,  quae  com- 
muniter  et  ex  negotiorum  et  ex  personarum  attiibu-  . 

tionibus  sumuntur:  nam  et  ex  fortuna,  et  ex  na- 
tura,  et  ex  victu,  studio,  factis,  casu,  orationibus, 
consilio,  et  ex  habitu  animi  aut  corporis,  pleraque 
pertinent  ad  easdem  res,  quas  rem  credibiiem  aut  in- 
credibilem  facere  possunt,  et  cum  facti  suspicione 
junguntur.  Maxime  enim  queeri  oportet  in  hac  con- 
stitutione,  primum  potueritne  aliquid  lieri ;  deinde, 
ecquo  ab  alio  potuerit ;  deinde,  facultas,  de  qua  ante 
diximus ;  deinde,  utrum  id  facinus  sit,  qucd  poeni- 
tere  fuerit  necesse ;  item  quod  spem  celandi  non  ha- 
beret :  deinde  necessitudo ;  in  qua,  num  necesse 
fuerit  id  aut  fieri  aut  ita  fieri,  quseritur.  Quorum 
pars  ad  consilium  pertinet,  quod  personis  attributum 
est,  ut  in  ea  causa,  quam  exposuimus.  Ante  rem 
erit,  quod  in  itinere  se  tam  familiariter  applicaverit, 
quod  sermonis  causam  qusssierit,  quod  simul  diver- 
terit,  ccenarit.  In  re,  nox,  somnus.  Post  rem,  quod 
solus  exierit ;  quod  illum,  tam  familiarem  comitem, 
tam  aequo  animo  rcliquerit ;  quod  cruentum  gladium 
habuerit.  Horum  pars  ad  consiHum  pertinet.  Quae- 
ritur  enim,  utrum  videatur  diligenter  ratio  faciendi 
esse  habita  et  excogitata,  an  ita  temere,  ut  non  veri- 
simile  sit,  quemquam  tam  temere  ad  maleficium 
accessisse.  In  quo  quceritur,  num  quo  alio  modo 
commodius  potuerit  fieri,  vel  a  fortuna  administrari. 
Nam  saepe,  [si  pecuniae,  si  adjumenta,]  si  adjutores 
desint,  facultas  fuisse  faciendi  non  videtur.  PIoc 
modo  si  diligenter  attendamus,  apta  inter  se  esse  in- 
telligimus  haec  quae  negotiis,  et  illa  quae  personis, 
sunt  attributa. 

Hic  neque  facile  est  neque  necessarium  distin- 
guere,  ut  in  superioribus  partibus,  quo  pacto  quidque 
accusatorem,  et  quomcdo  defensorem,  tractare  opor- 
teat.  Non  necessarium,  propterea  quod,  causa  posita, 
quid  in  quamque  conveniat,  res  ipsa  docebit  eos,  qui 
non  omnia  hic  se  inventuros  putabunt,  sed  [ad  ea, 
quae  praecepta  sunt,  comparationis]  modo  quamdam 
in  conamune  mediocrem   intelligentiam  conferent ; 

non  facile  autem,  quod  et  infinitum  est  tot  de  rebus 
utranique  in  partem  singillatim  de  unaquaque  expli- 
care,  et  alias  aliter  ligec  in  utramque  partem  causae 
solent  convenire. 

XIV.  Quare  considerare  haec,  quae  exposuimus, 
oportebit.    Facilius  autem  ad  inventionem  animus 
incedet,  si  gesti  negotii  et  suam  et  adversarii  nar- 
rationem   saepe  et   diligenter  pertractabit,   et  quod 
quaeque  pars  suspicionis  habebit,  ehciens,  conside- 
rabit,  quare,  quo  consilio,  qua  spe  perficiendi  quid- 
que  factum  sit;    cur  hoc  modo  potius  quam  illo; 
cur  ab  hoc  potius  quam  ab  illo ;  cur  nullo  adjutore, 
aut  cur  hoc ;  cur  nemo  sit  conscius,  aut  cur  sit,  aut 
cur  hic  sit ;  cur  hoc  ante  factum  sit;  cur  hoc  ante 
factum  non  sit ;   cur  hoc  in  ipso  negotio ;  cur  hoc 
post  negotium ;   aut  quid  factum  de  industria,  aut 
quid  rem  ipsam  consecutum  sit :    constetne  oratio 
aut  cum  re,  aut  ipsa  secum  :   hoc  hujusne  rei  sit 
signum,  an  iUius,  an  et  hujus  et  illius,  et  utrius  po- 
tius ;  quid  factum  sit,  quod  non  oportuerit,  aut  non 
factum,  quod  oportuerit.  Cum  animus  hac  intentione 
omnes  totius  negotii  partes  considerabit,  tum  illi  ipsi 
in  medium  conservati  loci  procedent,  de  quibus  ante 
dictum  est :  et  tum  ex  singuHs,  tum  ex  conjunctis, 
argumenta  certa  nascentur ;  quorum  argumentorum 
pars  probabili,  pars  necessario  in  genere  versabitur. 
Accedunt  autem  ad  conjecturam  saepe  quaestiones, 
testimonia,   rumores ;    quse  contra  omnia  uterque, 
simih  via  prteceptorum,  torquere  ad  suae  causae  com- 
modum  debebit.    Nam  et  ex  quaestione  suspiciones, 
et  ex  testimonio,  et  ex  rumore  aliquo,  pari  ratione, 
ut  ex  causa,  et  ex  persona,  et  ex  facto,  duci  opor- 
tebit. 

Quare  nobis  et  ii  videntur  errare,  qui  hoc  genus 
suspicionum  artificii  non  putant  indigere,  et  ii  qui 
aHter  hoc  de  genere,  ac  de  omni  conjectura  prajci- 
piendum  putant.  Omnis  enim  iisdem  ex  locis  con- 
jectura  sumenda  est :  nam  et  ejus  qui  in  quaestione 

aliquid  dixerit,  et  ejus  qui  in  testimonio,  et  ipsius 
rumoris  causa  et  veritas,  ex  iisdem  attributionibus 
reperietur.  Onmi  autem  in  causa  pars  argumentorum 
est  adjuncta  ei  causae  solum,  quae  dicetur,  et  ab  ipsa 
ita  ducta,  ut  ab  ea  separatim  in  omnes  ejusdem  ge- 
neris  causas  transferri  non  satis  commode  possit : 
pars  autem  est  pervagatior,  et  aut  in  omnes  ejusdem 
generis,  aut  in  plerasque  causas,  accommodata. 

XV.  Haec  ergo  argumenta,  quae  transferri  in  mul- 
tas  causas  possunt,  locos  communes  nominamus : 
nam  locus  communis  aut  certae  rei  quamdam  con- 
tinet  amplificationem  ;  ut  si  quis  hoc  velit  ostendere, 
eum,  qui  parentem  necarit,  maximo  supplicio  esse 
dignum ;  quo  loco,  nisi  perorata  et  probata  causa, 
non  est  utendum  :  aut  dubiae,  quae  ex  contrario  quo- 
que  habeat  probabiles  rationes  argumentandi ;  ut 
suspicionibus  credi  oportere,  et  contra,  suspicionibus 
credi  non  oportere.  Ac  pars  locorum  communium 
per  indignationem  aut  per  conquestionem  inducitur^ 
de  quibus  ante  dictum  est ;  pars  per  aliquam  proba- 
bilem  utraque  ex  parte  rationem.  Distinguitur  autem 
oratio,  atque  illustratur  maxime,  raro  inducendis  lo- 
cis  communibus,  et  aliquo  loco,  jam  certioribus  illis 
[auditoribus,  et]  argumentis  confirmatis.  Nam  et 
tum  conceditur  commune  quiddam  dicere,  cum  dili- 
genter  aliquis  proprius  causae  locus  tractatus  est,  et 
auditoris  animus  aut  renovatur  ad  ea  quae  restant, 
aut  omnibus  jam  dictis  exsuscitatur.  Omnia  enim 
ornamenta  elocutionis,  in  quibus  et  suavitatis  et  gra- 
vitatis  plurimum  consistit,  et  omnia  quae  in  inven- 
tione  verborum  et  sententiarum  aliquid  habent  digni- 
tatis,  in  communes  locos  conferuntur.  Quare,  non, 
ut  causarum,  sic  oratorum  quoque  multorum,  com- 
munes  loci  sunt :  nam  nisi  ab  iis,  qui  multa  exerci- 
tatione  inagnam  sibi  verborum  ct  sententiarum  co- 
piam  comparaverint,  tractari  non  i^otcrunt  ornatc  et 
graviter,  quemadmodum  natura  ipsorum  desiderat. 

Atque  hoc  sit  nobis  dictum  communiter  de  omni 
genere  locorum  communium. 

XVI.  Nunc  exponemus,  in  conjecturalem  con- 
stitutionem  qui  loci  communes  incidere  soleant ; 
suspicionibus  credi  oportere,  et  non  oportere  ; 
rumoribus  credi  oportere,  et  non  oportere ;  testi- 
bus  credi  oportere,  et  non  oportere ;  quaestionibus 
credi  oportere,  et  non  oportere ;  vitam  anteactam 
spectari  oportere,  et  non  oportere  ;  ejusdem  esse,  qui 
in  iUa  re  peccarit,  et  hoc  quoque  admisisse,  et  non 
esse  ejusdem ;  maxime  spectari  causam  oportere,  et 
non  oportere.  Atque  hi  quidem,  et  si  qui  ejusmodi 
ex  proprio  argumento  communes  loci  nascentur,  in 
contrarias  partes  deducentur.  Certus  autem  locus  est 
accusatoris,  per  quem  auget  facti  atrocitatem ;  et 
alter,  per  quem  negat  malorum  misereri  oportere : 
defensoris,  per  quem  calumnia  accusatorum  cum  in- 
dignatione  ostenditur ;  et  per  quem  cum  conquestione 
misericordia  captatur.  Hi,  et  caeteri  omnes  loci  com- 
munes,  ex  iisdem  prasceptis  sumuntur,  quibus  cae- 
ter^e  argumentationes :  sed  illae  tenuius,  et  acutius, 
et  subtilius  tractantur;  hi  autem  gravius,  et  orna- 
tius,  et  cum  verbis,  tum  etiam  sententiis  exceUenti- 
bus  :  in  ilhs  enim  finis  est,  ut  id,  quod  dicitur, 
verum  esse  videatur ;  in  his,  tametsi  hoc  quoque 
videri  oportet,  tamen  finis  est  amphtudo.  Nunc  ad 
aham  constitutionem  transeamus. 

XVII.  Cum  est  nominis  controversia,  quia  vis 
vocabuh  definienda  verbis  est,  constitutio  definitiva 
dicitur.  Ejus  generis  exemplo  nobis  posita  sit  hsec 
causa :  C.  Flaminius,  is  qui  consul  rem  publicam 
male  gessit  bello  Punico  secundo,  cum  tribunus  ple- 
bis  esset,  invito  senatu,  et  omnino  contra  voluntatem 
omnium  optimatum,  per  seditionem  ad  populum 
legem  agrariam  ferebat.  Hunc  pater  suus,  concilium 
plebis  habentem,  de  templo  deduxit:  arcessitur  ma- 
jestatis.  Intentio  est,  Majestatem  minuisti,  quod  tri- 

bunum  plebis  de  tcmplo  deduxisti.  Depulsio  est, 
Non  minui  majestatem.  Quaestio  est,  IMajestatemne 
minuerit.  Ratio,  In  filium  enim  quam  habebam  po- 
testatem,  ea  usus  sum.  Rationis  infirmatio ;  At  enim, 
qui  patria  potestate,  hoc  est,  privata  [quadam,]  tri- 
buniciam  [potestatem],  Iioc  est,  populi  potestatem, 
infirmat,  minuit  is  majestatem.  Judicatio  est :  Mi- 
nuatne  is  majestatem,  qui  in  tribuniciam  potestatem 
patria  potestate  utatur.  Ad  hanc  judicationem  argu- 
mentationes  omnes  alferri  oportebit. 

Ac,  ne  quis  forte  arbitretur,  nos  non  intelligere, 
aUam  quoque  incidere  constitutionem  in  hanc  cau- 
sam ;  eam  nos  partem  solam  sumimus,  in  quam 
prseccpta  nobis  danda  sunt.  Omnibus  autem  par- 
tibus  hoc  in  Hbro  explicatis,  quivis,  omni  in  causa, 
si  diligenter  attendet,  omnes  videbit  constitutiones, 
et  earum  partes,  et  controversias,  si  qu^e  forte  in  eas 
incident.  Nam  de  omnibus  perscribemus.  Primus 
ergo  accusatoris  locus  est,  ejus  nominis,  cujus  de  vi 
qucBritur,  brevis  et  aperta  et  ex  hominum  opinione 
definitio,  hoc  modo:  Majestatem  minuere,  est  de 
dignitate,  aut  ampKtudine,  aut  potestate  populi,  aut 
eorum  quibus  populus  potestatem  dedit,  aHquid  de- 
rogare.  Hoc,  sic  breviter  expositum,  pluribus  verbis 
est  et  rationibus  confirmandum,  et  ita  esse,  ut  de- 
scripseris,  ostendendum.  Postea  ad  id,  quod  definie- 
ris,  factum  ejus,  qui  accusabitur,  adjungere  oporte- 
bit,  et  ex  eo,  quod  ostenderis  esse,  verbi  causa, 
Majestatem  minuere,  docere,  adversarium  majes- 
tatem  minuisse,  et  hunc  locum  totum  communi  loco 
confirmare,  per  quem  ipsius  facti  atrocitas  aut  indig- 
nitas,  aut  omnino  culpa,  cum  indignatione  augeatur. 
Post  erit  infirmanda  adversariorum  descriptio.  Ea 
autem  infirmxabitur,  si  falsa  demonstrabitur.  Hoc  ex 
opinione  hominum  sumetur ;  cum,  quemadmodum, 
ct  quibus  in  rebus  homines,  in  consuetudine  scri- 
bcndi  aut  semiocinandi,  eo  verbo  uti  soleant,  consi- 
derabitur.    Item  iiifirmabitur,  si  tuq^is  aut  inutilis 

esse  ostendetur  ejus  descriptionis  approbatio ;  et  si, 
quse  incommoda  consecutura  sint,  eo  concesso,  osten- 
detur ;  (id  autem  ex  honestatis  et  utilitatis  partibus 
sumetur,  de  quibus  in  deliberationis  praeceptis  ex- 
ponemus :)  et  si  cum  definitione  nostra  adversario- 
rum  definitionem  conferemus,  et  nostram  veram, 
honestam,  utilem  esse  demonstrabimus ;  illorum, 
contra.  Quzeremus  autem  res,  aut  majori  aut  pari 
in  negotio  similes,  ex  quibus  afiftrmetur  nostra  de- 
scriptio. 

XVIII.  Jam  si  res  plures  erunt  definiendag,  ut,  si 
quaeratur,  Fur  sit,  an  sacrilegus,  qui  vasa  ex  privato 
sacra  surripuerit ;  erit  utendum  phiribus  definitioni- 
bus  :  deinde  simili  ratione  causa  tractanda.  Locus  au- 
tem  communis  in  ejus  malitiam,  qui  non  modo  re- 
rum,  verum  etiam  verborum,  potestatem  sibi  arrogare 
conetur,  ut  et  faciat  quod  velit,  et  id,  quod  fecerit, 
quo  veht  nomine  appellet.  Deinde  defensoris  primus 
locus  est  item  nominis  brevis  et  aperta  et  ex  opinione 
hominum  descriptio,  hoc  modo:  Majestatem  mi- 
nuere,  est  ahquid  de  repubhca,  cum  potestatem  non 
habeas,  administrare.  Deinde  hujus  confirmatio  si- 
mihbus  et  exemplis  et  rationibus.  Postea  sui  facti  ab 
iUa  definitione  separatio.  Deinde  locus  communis, 
per  quem  facti  utUitas  aut  honestas  adaugetur.  De- 
inde  sequitur  adversariorum  definitionis  reprehen- 
sio,  quae  iisdem  ex  locis  omnibus,  quos  accusatori 
praescripsimus,  conficitur ;  et  caetera  post  eadem  prae- 
ter  communem  locum  inducentur.  Locus  autem 
communis  erit  defensoris  is,  per  quem  indignabitur, 
accusatorem,  sui  periculi  causa,  non  res  solum  con- 
vertere,  verum  etiam  verba  commutare,  conari.  Nam 
iUi  quidem  communes  loci,  qui  aut  calumnias  accu- 
satorum  demonstrandas,  aut  misericordiae  captandae, 
aut  facti  indignandi,  aut  a  misericordia  deterrendi, 
causa  sumuntur,  ex  pericuH  magnitudine,  non  ex 
causae  genere,  ducuntur.  Quare  non  in  omnem  cau- 
i»am,  sed  in  omne  causa?  genus,  incidunt.    Eorum 

mentionem  in  conjecturali  constitutione  fecimus.  In- 
ductione  autem,  cum  causa  postulabit,  utemur. 

XIX.  Cum  autem  actio  translationis  aut  com- 
mutationis  indigere  videtur,  quod  non  aut  is  agit 
quem  oportet,  aut  cum  eo  quicum  oportet,  aut  apud 
quos,  qua  lege,  qua  poena,  quo  crimine,  quo  tempore 
oportet,  constitutio  translativa  appeUatur.  Hujus 
nobis  exempla  permulta  opus  sunt,  si  singula  trans- 
lationum  genera  quaeramus :  sed,  quia  ratio  prae- 
ceptorum  similis  est,  exemplorum  multitudine  su- 
persedendum  est.  Atque,  in  nostra  quidem  consue- 
tudine,  multis  de  causis  fit,  ut  rarius  incidant  trans- 
lationes :  nam  et  praetoriis  exceptionibus  multae 
excluduntur  actiones ;  et  ita  jus  civile  habemus  con- 
stitutum,  ut  causa  cadat  is  qui  non,  quemadmodum 
oportet,  egerit.  Quare  in  jure  plerumque  versantur. 
Ibi  enim  et  exceptiones  postulantur,  et  quodammodo 
agendi  potestas  datur,  et  omnis  conceptio  privatorum 
judiciorum  constituitur.  In  ipsis  autem  judiciis  ra- 
rius  incidunt;  et  tamen  si  quando  incidunt,  ejus- 
modi  sunt,  ut  per  se  minus  habeant  firmitudinis, 
confirmentur  autem  assumta  alia  aiiqua  constitu- 
tione ;  ut  in  quodam  judicio,  cum  venefici  cujusdam 
nomen  esset  delatum,  et,  quia  parricidii  causa  sub- 
scripta  esset,  extra  ordinem  esset  acceptum,  cum  in 
accusatione  aha  quasdam  crimina  testibus  et  argu- 
mentis  confirmarentur,  parricidii  autem  solum  men- 
tio  facta  esset :  defensor  in  hoc  ipso  multum  oportet 
et  diu  consistat ;  cum  de  nece  parentis  nihil  demon- 
stratum  sit,  indignum  facinus  esse,  ea  poena  afficere 
eum,  qua  parricidae  afficiuntur :  id  autem,  si  dam- 
netur,  fieri  necesse  esse,  quoniam  et  id  causae  sub- 
scriptum,  et  ex  ea  re  nomen  extra  ordinem  sit  ac- 
ceptum.  Ea  igitur  poena  si  affici  reum  non  oporteat, 
damnari  quoque  non  oportere,  quoniam  ea  poena 
damnationem  necessario  consequatur.  Hic  defensor 
poenae  commutationem  ex  translativo  genere  indu- 
cendo,  totam  infirmabit  accusationem.    Verum  ta- 


no    DE  INVENTIONE,  Liu.  II.  Cap.  20. 

men,  caeteris  quoque  criminibus  defendendis,  con- 
jecturali  constitutione  translutionem  confirmabit. 

XX.  Exemplum  autem  translationis  in  causa  no- 
bis  positum  sit  hujusmodi :  Cum,  ad  vim  faciendam, 
quidam  armati  venissent,  armati  contra  praesto  fuc- 
runt,  et  cuidam  equiti  Romano  quidam  ex  armatis, 
resistenti,  gladio  manum  prascidit.  Agit  is,  cui  ma- 
nus  prajcisa  est,  injuriarum ;  postulat  is,  quicum 
agitur,  a  praetore  exceptionem,  ''  extra  quam  in 
reum  capitis  praejudicium  fiat,"  Hic  is,  qui  agit, 
judicium  purum  postulat :  ille,  quicum  agitur,  ex- 
ceptionem  addi,  ait,  oportere.  Qu^stio  est,  Exci- 
piendum  sit,  an  non.  Ratio,  Non  enim  oportet,  in 
recuperatorio  judicio,  ejus  maleficii,  de  quo  inter  si~ 
carios  quaeritur,  praejudicium  fieri.  Infirmatio  ra- 
tionis,  Ejusmodi  sunt  injuriae,  ut  de  his  indignum 
sit  non  primo  quoque  tempore  judicari.  Judicatio, 
Atrocitas  injuriarum  satisne  causae  sit,  quare,  dum 
de  ea  judicetur,  de  aliquo  majore  maleficio,  de  quo 
judicium  comparatum  sit,  praejudicetur.  Atque  ex- 
emplum  quidem  hoc  est.  In  omni  autem  causa  ab 
utroque  quasri  oportebit,  a  quo,  et  per  quos,  et  quo 
modo,  et  quo  tempore,  aut  agi,  aut  judicari,  aut 
quid  statui  de  ea  re,  conveniat.  Id  ex  partibus  juris, 
de  quibus  post  dicendum  est,  sumi  oportebit,  et  ra- 
tiocinari,  quid  in  similibus  rebus  fieri  soleat,  et  vi- 
dere,  utrum  malitia  aliud  agatur,  aliud  simuletur, 
an  stultitia,  an  necessitudine,  quod  alio  modo  agi 
non  possit,  an  occasione  agendi  sic  sit  judicium  aut 
actio  constituta ;  an  recte,  sine  ulla  re  ejusmodi,  res 
agatur.  Locus  autem  communis  contra  eum,  qui 
tianslationem  inducet,  Fugere  judicium  ac  pa^nam, 
quia  causse  diffidat.  A  translatione  autem,  Omnium 
fore  perturbationem,  si  non  ita  res  agantur,  et  in 
judicium  veniant,  quo  pacto  oporteat;  hoc  est,  si 
aut  cum  eo  agatur  quicum  non  oporteat,  aut  aliu 
poena,  [dio  crimine,  alio  tenipore:  alque  hanc  ra- 
tionem  ad  perturbationeni  judiciorum  omnium  pcr- 

tinere.  Tres  igitur  eae  constitutiones,  quae  partes  non 
habent,  ad  hunc  modum  tractabuntur.  Nunc  ge- 
neralem  constitutionem,  et  partes  ejus,  considere- 
mus. 

XXI.  Cum,  et  facto  et  facti  nomine  concesso,  ne- 
que  ulla  actionis  iUata  controversia,  vis  et  natura  et 
genus  negotii  ipsius  quaeritur ;  constitutionem  gene- 
ralem  appellamus.  Hujus  primas  esse  partes  duas 
nobis  videri  diximus,  negotialem,  et  juridicialem. 
Negotialis  est,  quae  in  ipso  negotio  juris  civilis  habet 
implicatam  controversiam.  Ea  est  hujusmodi :  Qui- 
dam  pupiUum  hseredem  fecit ;  pupillus  autem  ante 
mortuus  est,  quam  in  suam  tutelam  venisset.  De 
haereditate  ea,  quae  pupillo  venit,  inter  eos  qui  patris 
pupilli  haeredes  secundi  sunt,  et  inter  agnatos  pu- 
pilli,  controversia  est.  Possessio  haeredum  secundo- 
rum  est.  Intentio  est  agnatorum,  Nostra  pecunia 
est,  de  qua  is,  cujus  agnati  sumus,  testatus  non  est. 
Depulsio  est,  Immo  nostra,  qui  haeredes  secundi  tes- 
tamento  patris  sumus.  Quaestio  est,  Utrorum  sit  ? 
Ratio  est,  Pater  enim  et  sibi  et  filio  testamentum 
scripsit,  dum  is  pupillus  esset.  Quare,  quae  filii  fue- 
runt,  testamento  patris  nostra  fiant  necesse  est.  In- 
firmatio  est  rationis,  Immo  pater  sibi  scripsit,  et  se- 
cundum  haeredem  non  filio,  sed  sibi,  jussit  esse. 
Quare,  praeterquam  quod  ipsius  fuit,  testamento 
illius  vestrum  esse  non  potest.  Judicatio,  Possitne 
quisquam  de  filii  pupilli  re  testari ;  an  hseredes  se- 
cundi,  ipsius  patrisfamilias,  non  fiUi  quoque  ejus 
pupilli,  hasredes  sint  ?  Atque  hoc  non  alienum  est, 
quod  ad  multa  pertineat,  ne  aut  nusquam,  aut  us- 
quequaque  dicatur,  hic  admonere.  Sunt  causae,  quae 
plures  habent  rationes  in  simpHci  constitutione : 
quod  fit,  cum  id,  quod  factum  est,  aut  quod  defen- 
ditur,  pluribus  de  causis  rectum  aut  probabile  videri 
potest,  ut  in  hac  ipsa  causa.  Supponatur  enim  ab 
hEBredibus  haec  ratio,  Unius  enim  pecuniae  plures, 
dissimilibus  de  causis,  haeredes  esse  non  possunt; 

nec  unquam  factum  est,  ut  ejusdem  pecuniae  alius 
testamento,  alius  lege,  hasres  esset.  Infirmatio  liaec 
erit,  Non  est  una  pecunia ;  propterea,  quod  altera 
jam  erat  pupilli  adventicia;  cujus  hceres  non,  illo 
tempore,  testamento  quisquam  scriptus  erat,  si  quid 
pupillo  accidisset;  et  de  altera,  patris  etiam  nunc 
mortui  voluntas  pkirimum  valebat,  quae  jam  mortuo 
pupillo  suis  haeredibus  concedebat.  Judicatio  est, 
Unane  pecunia  fuerit :  ac,  si  hac  erunt  usi  infirma- 
tione,  Posse  pkires  esse  unius  pecuni^e  haeredes  dis- 
similibus  de  causis;  de  eo  ipso  judicatio  nascitur, 
Possintne  ejusdem  pecunicfi  plures  dissimilibus  ge- 
neribus  esse  hasredes. 

XXII.  Ergo  unain  constitutione  intellectum  est, 
quomodo  et  rationes,  et  rationum  infirmationes,  et 
prgeterea  judicationes,  pkires  fiant. 

Nunc  hujus  generis  pr^ecepta  videamus.  Utrisque, 
aut  etiam  omnibus,  si  plures  ambigent,  jus  ex  qui- 
bus  rebus  constet,  est  considerandum.  Initium  ergo 
cjus  ab  natura  ductum  videtur  :  quasdam  autem,  ex 
utilitatis  ratione,  aut  perspicua  nobis  aut  obscura,  in 
consuetudinem  venisse :  post  autem,  approbata  quae- 
dam,  aut  a  consuetudine  aut  a  vero  utiha  visa,  legi- 
bus  esse  firmata ;  ac  naturae  quidem  jus  esse,  quod 
nobis  non  opinio,  sed  quaedam  innata  vis,  afFerat,  ut 
rekgionem,  pietatem,  gratiam,  vindicationem,  obser- 
vantiam,  veritatem.  Religionem,  eam,  quae  in  metu 
et  caerimonia  Deorum  sit,  appellant :  pietatem,  quae, 
erga  patriam  aut  parentes,  aut  akos  sanguine  con- 
junctos,  officium  conservare  moneat :  gratiam,  quae, 
in  memoria  et  remuneratione  officiorum,  et  honoris 
et  amicitiarum  observantiam  teneat :  vindicationem, 
per  quam,  vim  et  contumekam,  defendendo  aut  ul- 
ciscendo,  propulsamus  a  nobis,  et  a  nostris,  qui  nobis 
esse  cari  dcbent,  et  per  quam  peccata  puninms :  ob- 
servantiam,  per  quam,  aetate  aut  sapientia  aut  ho- 
nore  aut  akqua  dignitate  antecedentes  veremur,  et 
cokmus:  veritatem,  per  quam  damus  operam,  ne 

quid  aliter,  quam  confixmaverimus,  fiat,  aut  factum 
aut  futurum  sit.  Ac  naturae  quidem  jura  minus  ipsa 
quasruntur  ad  hanc  controversiam,  quod  neque  in 
hoc  civili  jure  versantur,  et  a  vulgari  inteUigentia, 
remotiora  sunt :  ad  similitudinem  vero  aliquam,  aut 
ad  rem  amplificandam,  sEepe  sunt  inferenda.  Con- 
suetudinis  autem  jus  esse  putatur  id,  quod,  volun- 
tate  omnium,  sine  lege,  vetustas  comprobarit.  In  ea 
autem  jura  sunt,  qua^dam  ipsa  jam  certa  propter 
vetustatem :  quo  in  genere  et  alia  sunt  multa,  et 
eorum  multo  maxima  pars,  quse  praetores  edicere 
consuerunt.  Quaedam  autem  genera  juris  jam  certa 
consuetudine  facta  sunt ;  quod  genus,  pactum,  par, 
judicatum.  Pactum  est,  quod  inter  aliquos  convenit, 
quod  jam  ita  justum  putatur,  ut  jure  praestari  dica- 
tur.  Par,  quod  in  omnes  asquabile  est.  Judicatum, 
de  quo  jam  ante  sententia  alicujus  aut  aliquorum 
constitutum  est.  Jam  jura  legitima  ex  legibus  co- 
gnosci  oportebit.  His  ergo  ex  partibus  juris,  quid- 
qiiid  aut  ex  ipsa  re,  aut  ex  simili,  aut  ex  majore 
minoreve,  nasci  videbitur,  attendere,  atque  elicere 
pertentando  unamquamque  partem  juris,  oportebit. 
Locorum  autem  communium  quoniam  (ut  ante  dic- 
tum  est)  duo  sunt  genera,  quorum  alterum  dubiae 
rei,  alterum  certae  continet  amplificationem,  quid 
ipsa  causa  det,  et  quid  augeri  per  communem  locum 
possit  et  oporteat,  considerabitur.  Nam  certi,  qui  in 
omnes  incidant,  loci,  praescribi  non  possunt :  in  ple- 
risque  fortasse  ab  auctoritate  jurisconsultorum,  et 
contra  auctoritatem,  dici  oportebit.  Attendendum 
est  autem  et  m  hac,  et  in  omnibus,  num  quos  locos 
communes,  praeter  eos  quos  exposuimus,  ipsa  res 
ostendat.  Nunc  juridiciale  genus  et  partes  ejus  con- 
sideremus. 

XXIII.  Juridicialis  est,  in  qua  sequi  et  iniqui 
natura,  et  pra?mii  aut  pocnac  ratio,  quaeritur.  Hujus 
partes  sunt  dua),  quarum  alteram  absolutam,  assum- 
tivam  alteram,  nominamus,  Absoluta  est,  quae  ipsa 

in  se,  non  ut  negotialis  implicite  et  abscondite,  sed 
patentius  et  expeditius,  recti  et  non  recti  qusestionem 
continet.    Ea  est  hujusmodi :  Cum  Thebani  Lace- 
daemonios   bello   superavissent,    et   fere   mos   esset 
Graiis,  cum  inter  se  bellum  gessissent,  ut  ii,  qui  vi- 
cissent,  tropaeum  aliquod  in  finibus  statuerent,  vic- 
toriae  modo  in  praesentia  declarandae  causa,  non  ut  in 
perpetuum  belli  memoria  maneret ;  aeneum  statue- 
runt  tropasum.    Accusantur  apud  Amphictyonas,  id 
est,  apud  commune  Graeciae  concilium.    Intentio  est, 
Non  oportuit.  Depulsio  est,  Oportuit.   Quaestio  est, 
Oportueritne.  Ratio  est,  Eam  enim  ex  beUo  gloriam 
virtute  peperimus,  ut  ejus  aeterna  insignia  posteris 
nostris  rehnquere  vellemus.  Infirmatio  est,  Attamen 
aeternum  inimicitiarum  monimentum  Graios  de  Grai- 
is  statuere  non  oportet.  Judicatio  est,  Cum,  summae 
virtutis  celebrandse  causa,  Graii  de  Graiis  aeternum 
inimicitiarum  monimentum  statuerint,  rectene,  an 
contra  fecerint.    Hanc  ideo  rationem  subjecimus,  ut 
hoc  causae  genus  ipsum,  de  quo  agimus,  cognoscere- 
tur.    Nam,  si  eam  supposuissemus,  qua  fortasse  usi 
sunt ;  Non  enim  juste,  neque  pie  bellum  gessistis ; 
in  relationem  criminis  delaberemur,  de  qua  post  lo- 
quemur.    Utrumque  autem  causae  genus  in  hanc 
causam  incidere  perspicuum  est.    In  hanc  argumen- 
tationes  ex  iisdem  locis   sumendae  sunt,   atque  in 
causam  negotialem,  qua  de  ante  dictum  est.    Locos 
autem  communes  et  ex  causa  ipsa,  si  quid  inerit  in- 
dignationis  aut  conquestionis,  et  ex  juris  utilitate  et 
natura  multos  et  graves  sumere  licebit,  et  oportebit, 
si  causae  dignitas  videbitur  postulare. 

XXIV.  Nunc  assumtivam  partem  juridicialis  con- 
sideremus. 

Assumtiva  igitur  tum  dicitur,  cum  ipsum  ex  se 
factum  probari  non  potest ;  aliquo  autem  foris  ad- 
juncto  argumento  defenditur.  Ejus  partes  sunt  qua- 
tuor ;  comparatio,  relatio  criminis,  remotio  criminis, 
concessio.  Comparatio  est,  cum  aliquod  factum,  quod 


DE  INVENTIONE,  Lib.  II.  Cap.  25.     i^ 

per  se  ipsum  rxon  sit  probandum,  ex  eo  cujus  id 

causa  factum  est,  defenditur.    Ea  est  hujusmodi : 

Quidam  imperator,  cum  ab  hostibus  circumsidere- 

tur,  neque  efFugere  ullo  modo  posset,  depactus  est 

cum  eis,  ut  arma  et  impedimenta  relinqueret,  milites 

educeret :  itaque  fecit :  armis  et  impedimentis  amis- 

sis,gpra2ter  spem  milites  conservavit.  Accusatur  ma- 

jestetis.  Incurrit  huc  definitio.  Sed  nos  hunc  locum, 

de  quo  agimus,   consideremus.    Intentio  est,   Non 

oportuit  arma  et  impedimenta  relinquere.    Depulsio 

est,  Oportuit.    Qusestio  est,   Oportueritne  ?    Ratio 

est,   Milites  enim  omnes  perissent.    Infirmatio  est 

aut  conjecturalis,  Non  periissent,  aut  altera  conjec- 

turalis,  Non  ideo  fecisti.    Ex  quibus  sunt  jucQca- 

tiones,  Periissentne  ?   et,  Ideone  fecerit  ?   aut  hasc 

comparativa,  cujus  nunc  indigemus,  At  enim  satius 

fiiit  amittere  milites,   quam  arma  et  impedimenta 

hostibus  concedere.    Ex  qua  judicatio  nascitur,  Cum 

omnes  perituri  milites  essent,  nisi  ad  hanc  pactionem 

venissent,  utrum  satius  fuerit  amittere  milites,  an  ad 

hanc  conditionem  venire  ?    Hoc  causse  genus  ex  his 

locis  tractari  [oportebit,  et  adhibere]  caeteraium  quo- 

que   constitutionum    rationem   atque  praecepta;  ac 

maxime  conjecturis  faciendis  infirmare  iUud,  quod, 

cum  eo  quod  crimini  dabitur,  ii,  qui  accusabuntur, 

comparabunt.    Id  fiet,  si  aut  id  quod  dicent  defen- 

sores  futurum  fuisse,  nisi  id  factum  esset,  quo  de 

facto  judicium.  est,  futurum  fuisse  negabitur ;  aut  si 

alia  ratione,  et  aliam  ob  causam,  ac  dicet  se  reus  fe- 

cisse,  demonstrabitur  esse  factum.    Ejus  rei  confir- 

matio,  et  item  contraria  de  parte  infirmatio,  ex  con- 

jecturali  constitutione  sumetur.   Sin  autem  certo  no- 

mine  maleficii  vocabitur  in  judicium,  sicut  in  hac 

causa  (nam  majestatis  arcessitur),  definitione  et  de- 

finitionis  praeceptis  uti  oportebit. 

XXV.  Atque  hoc  quidem  plerumque  in  genere 
accidit,  ut  et  conjectura  et  definitione  utendum  sit. 
Sin  ahud  quoque  aiiquod  genus  incidet,  ejus  generis 
iHhefor.)  vol.  i.  i 

praecepta  licebit  huc  pari  ratione  transferre :  nam  ac- 
cusatori  maxime  est  in  hoc  elaborandum,  ut  icl  ip- 
sum  factum,  propter  quod  sibi  reus  concedi  putat 
oportere,  quam  plurimis  infirmet  rationibus ;  quod 
facile  est,  si  quam  plurimis  constitutionibus  aggre- 
ditur  id  improbare.  Ipsa  autem  comparatio,  separata 
a  caeteris  generibus  controversiarum,  sic  ex  sua  vi 
considerabitur,  si  illud,  quod  comparabitur,  aut  non 
honestum  aut  non  utile  aut  non  necessarium  fuisse, 
aut  non  tantopere  utile,  aut  non  tantopere  honestum, 
aut  non  tantopere  necessarium,  demonstrabitur.  De- 
inde  oportet  accusatorem,  illud  quod  ipse  arguat,  ab 
eo  quod  defensor  comparat,  separare  Id  autem  fa« 
ciet,  si  demonstrabit,  non  ita  fieri  solere,  neque  opor- 
terc;  neque  esse  rationem,  quare  hoc  propter  hoc 
fiat,  ut,  propter  salutem  militum,  ea,  quae  salutis 
causa  comparata  sunt,  hostibus  tradantur.  Postea 
comparare  oportebit  cum  beneficio  maleficium,  et 
omnino  id  quod  arguitur,  cum  eo  quod  factum  ab 
defensore  laudatur,  aut  faciendum  fuisse  demonstra- 
bitur,  contendere,  et,  hoc  extenuando,  maleficii  mag- 
nitudinem  simul  adaugere.  Id  fieri  poterit,  si  de- 
monstrabitur,  honestius,  utilius,  magis  necessarium 
fuisse  id,  quod  vitarit  reus,  quam  iUud,  quod  fecerit. 
Ilonesti  autem  et  utihs  et  necessarii  vis  et  natura  in 
dehberationis  prajceptis  cognoscetur.  Deinde  oporte- 
bit  ipsam  illam  comparativam  judicationem  expo- 
nere,  tamquam  causam  dehberativam,  et  de  ea  ex 
deUberationis  prteceptis  deinceps  dicere.  Sit  enim 
ha3C  judicatio,  quam  ante  exposuimus,  Cum  omnes 
perituri  milites  essent,  nisi  ad  hanc  pactionem  venis- 
sent,  utrum  satius  fuerit  perire  milites,  an  ad  hanc 
pactionem  venire.  Hoc  ex  locis  dehberationis,  quasi 
aliquam  in  consultationem  res  veniat,  tractari  oporr 
tebit. 

XXVI.  Defensor  autem,  quibus  in  locis  ab  ac. 
cusatore  aha?  constitutiones  erunt  inductre,  in  iis  ipse 
quoque  ex  iisdem  constitutionibus  defensionem  comr 

parabit :  caeteros  autem  omnes  locos,  qui  ad  ipsam 
comparationem  pertinebunt,  ex  contrario  tractabit. 
Loci  communes  erunt,  accusatoris,  in  eum,  qui,  cum 
de  facto  turpi  aliquo  aut  inutili  aut  utroque  fateatur, 
quaerat  tamen  aliquam  defensionem,  facti  inutilita- 
tem  aut  turpitudinem  cum  indignatione  proferre ; 
defensoris,  nullum  factum  inutile  neque  turpe, 
neque  item  utile  neque  honestum,  putari  oportere, 
nisi,  quo  animo,  quo  tempore,  qua  de  causa  factum 
sit,  intelligatur :  qui  locus  ita  communis  est,  ut, 
bene  tractatus  in  hac  causa,  magno  ad  persuadendum 
momento  futurus  sit:  et  alter  locus,  per  quem, 
magna  cum  ampUficatione,  beneficii  magnitudo,  ex 
utilitate  aut  honestate  aut  facti  necessitudine,  de- 
monstratur :  et  tertius,  per  quem  res  expressa  verbis, 
aute  oculos  eorum,  qui  audiunt,  ponitur,  ut  ipsi  se 
quoque  idem  facturos  fuisse  arbitrentur,  si  sibi  iUa 
res,  atque  ea  faciendi  causa,  per  idem  tempus  acci- 
disset. 

Relatio  criminis  est,  cum  reus  id,  quod  arguitur, 
confessus,  alterius  se  inductum  peccato,  jure  fecisse 
demonstrat.  Ea  est  hujusmodi :  Horatius,  occisis 
tribus  Curiatibus,  et  duobus  amissis  fratribus,  do- 
mum  se  victor  recepit.  Is  animadvertit  sororem  suam 
de  fratrum  morte  non  laborantem,  sponsi  autem  no- 
men  appellantem  identidem  Curiatis  cum  gemitu  et 
lamentatione.  Indigne  passus,  virginem  occidit.  Ac- 
cusatur.  Intentio  est,  Injuria  sororem  occidisti.  De- 
pulsio  est,  Jure  occidi.  Quaestio  est,  Jurene  occi- 
derit  Ratio  est,  IUa  enim  hostium  mortem  lugebat, 
fratrum  negligebat :  me  et  popukun  Romanum  vi- 
cisse  moleste  ferebat.  Infirmatio  est,  Tamen  a  fratre 
indemnatam  necari  non  oportuit.  Ex  qua  jutlicatio 
tit ;  Cum  Horatia  fratrum  liiortem  neghgeret,  hos- 
tium  lugeret,  fratris  et  populi  Romani  victoria  non 
gauderet,  oportueritne  eiim  a  fratre  indenmatam  ne- 
cari? 

XXVII.  Hoc  in  genere  causcE,  primum  si  quid 

ex  caeteris  dabitur  constitutionibus,  sumi  oportebit, 
sicut  in  comparatione  praeceptum  est :  postea  si  qua 
facultas  erit,  per  aliquam  constitutionem,  iUum,  in 
quem  crimen  transfertur,  defendere :  deinde,  levius 
esse,  quod  in  alterum  peccatum  reus  transferat,  quam 
quod  ipse  susceperit:  postea  translationis  partibus 
uti,  et  ostendere  a  quo,  et  per  quos,  et  quo  modo, 
et  quo  tempore,  aut  agi,  aut  judicari,  aut  statui  de 
ea  re  convenerit ;  ac  simul  ostendere,  non  oportuisse 
ante  supplicium,  quam  judicium,  interponere,  Tum 
leges  quoque  et  judicia  demonstranda  sunt,  per  quae 
potuerit  id  peccatum,  quod  sponte  sua  reus  punitus 
sit,  moribus  et  judicio  vindicari.  Deinde  negare  de- 
bebit,  audiri  oportere  id  quod  in  eum  criminis  con- 
feratur,  de  quo  is  ipse,  qui  conferat,  judicium  fieri 
noluerit ;  et  id,  quod  judicatum  non  sit,  pro  infecto 
haberi  oportere:  postea  impudentiam  demonstrare 
eorum,  qui  eum  nunc  apud  judices  accusent,  quem 
sine  judicibus  ipsi  condemnarint ;  et  de  eo  judicium 
faciant,  de  quo  jam  ipsi  supplicium  sumserint.  Post- 
ea  perturbationem  judicii  futuram  dicemus,  et  ju- 
dices  longius,  quam  potestatem  habeant,  progres- 
suros,  si  simul  et  de  reo,  et  de  eo  quem  reus  arguat, 
judicarint:  deinde,  hoc  si  constitutum  sit,  ut  pec- 
cata  homines  peccatis,  et  injurias  injuriis  ulciscantur, 
quantum  incommodorum  consequatur :  ac  si  idem 
facere  ipse,  qui  nunc  accuset,  voluisset,  ne  hoc  qui- 
dem  ipso  quidquam  opus  fuisse  judicio :  si  vero  cae- 
teri  quoque  idem  faciant,  omnino  judicium  nuUum 
futurum.  Postea  demonstrabitur,  ne,  si  judicio  qui- 
dem  illa  damnata  esset,  in  quam  id  crimen  ab  reo 
conferatur,  potuisse  hunc  ipsum  de  illa  supphcium 
sumere :  quare  esse  indignum,  eum,  qui  ne  de  dam- 
nata  quidem  pcenas  sumere  potuisset,  de  ea  suppli- 
cium  sumsisse,  quas  ne  adducta  quidem  sit  in  judi- 
cium.  Deinde  postulabit,  ut  legem,  qua  lege  fecerit, 
proferat.  Deinde,  quemadmodum  in  comparatione 
pr^cipiebamus,  ut  iUud  quod  comparabitur,  exte- 

nuaretur  ab  accusatore  quam  maxime:  sic  in  hoc 
genere  oportebit  illius  culpam,  in  quem  crimen  trans- 
feretur,  cum  hujus  maleficio,  qui  se  jure  fecisse  di- 
cat,  comparare.  Postea  demonstrandum  est,  non 
esse  illud  ejusmodi,  ut  ob  id  hoc  fieri  conveniret. 
Extrema  est,  ut  in  comparatione,  assumtio  judica- 
tionis,  et  de  ea  per  ampliiicationem  ex  deliberationis 
praBceptis  dictio. 

XXVIII.  Defensor  autem,  quag  per  alias  consti- 
tutiones  inducentur,  ex  iis  locis  qui  traditi  sunt,  in- 
fijrmabit :  ipsam  autem  relationem  comprobabit,  pri- 
mum  augendo  ejus,  in  quem  refert  crimen,  culpam 
et  audaciam,  et  quam  maxime  per  indignationem,  si 
res  feret,  juncta  conquestione,  ante  oculos  ponendo. 
Postea  levius  demonstrando  reum  punitum,  quam 
sit  iUe  promeritus,  et  suum  supplicium  cum  iUius 
injuria  conferendo.  Deinde  oportebit  eos  locos,  qui 
ita  erunt  ab  accusatore  tractati,  ut  refelli,  et  contra- 
riam  in  partem  converti  possint  (quo  in  genere  sunt 
tres  extremi),  contrariis  rationibus  infirmare.  lUa 
autem  acerrima  accusatorum  criminatio,  per  quam 
perturbationem  fore  omnium  judiciorum  demon- 
strant,  si  de  indemnato  supplicii  sumendi  potestas 
data  sit,  levabitur,  primum  si  ejusmodi  demonstra- 
bitur  injuria,  ut  non  modo  viro  bono,  verum  omnino 
homini  Hbero,  videatur  non  fuisse  toleranda :  deinde 
ita  perspicua,  ut  ne  ab  ipso  quidem,  qui  fecisset,  in 
dubium  vocaretur:  deinde  ejusmodi,  ut  in  eam  is 
maxime  debuerit  animadvertere,  qui  animadverterit ; 
ut  non  tam  rectum,  non  tam  fuerit  honestum,  in 
judicium  iUam  rem  pervenire,  quam  eo  modo,  atque 
ab  eo  vindicari,  quomodo  et  a  quo  sit  vindicata: 
postea  sic  rem  fuisse  apertam,  ut  judicium  de  ea  re 
fieri  nihil  attinuerit.  Atque  hic  demonstrandum  est 
rationibus,  et  rebus  similibus,  pcrmultas  ita  atroccs 
et  perspicuas  res  essc,  ut  de  his  non  modo  non  ne- 
ccssc  sit,  sed  ne  utilc  quidcni,  quam  mox  jiidicium 
liat,   exspcctare.    Locus   comnuuiis  accusatoris   in 

eum,  qui  cum  id,  quod  arguitur,  negare  non  possit, 
tamen  aliquid  sibi  spei  comparet  ex  judiciorum  per- 
turbatione.  Atque  hic  utilitatis  judiciorum  demon- 
stratio,  et  de  eo  conquestio  qui  supplicium  dederit 
indemnatus ;  in  ejus  autem,  qui  sumserit,  audaciam 
et  crudelitatem,  indignatio.  Ab  defensore,  in  ejus, 
quem  ultus  sit,  audaciam  [sui  conquestio :]  rem 
non  ex  nomine  ipsius  negotii,  sed  ex  consilio  ejus 
qui  fecerit,  et  causa,  et  tempore,  considerari  opor- 
tere :  quid  mali  futurum  sit,  aut  ex  injuria  aut  ex 
scelere  alicujus,  nisi  tanta  et  tam  perspicua  audacia 
ab  eo,  ad  cujus  famam,  aut  ad  parentes,  aut  ad  li- 
beros  pertinuerit,  aut  ad  aliquam  rem,  quam  caram 
esse  omnibus,  aut  necesse  est,  aut  oportet  esse,  fuerit 
vindicata. 

XXIX.  Remotio  criminis  est,  cum  ejus  intentio 
facti,  quod  ab  adversario  infertur,  in  alium  aut  in 
aliud  demovetur.  Id  fit  bipertito  :  nam  tum  causa, 
tum  res  ipsa  removetur.  Causas  remotionis  hoc  no- 
bis  exemplo  sit :  Rhodii  quosdam  legarunt  Athenas. 
Legatis  qucestores  sumtvim,  quem  oportebat  dari, 
non  dederunt.  Legati  profecti  non  sunt.  Accusan- 
tur.  Intentio  est,  Proficisci  oportuit.  Depulsio  est, 
Non  oportuit.  Quaestio  est,  Oportueritne.  Ratio  est, 
Sumtus  enim,  qui  de  publico  dari  solet,  is  ab  quae- 
store  non  est  datus.  Infirmatio  est,  Vos  tamen  id, 
quod  publice  vobis  datum  erat  negotii,  conficere 
oportebat.  Judicatio  est,  Cum  iis,  qui  legati  erant, 
sumtus,  qui  de  publico  debebatur,  non  daretur, 
oportueritne  eos  conficere  nihilominus  legationem. 
Hoc  in  genere  primum,  (sicut  in  caeteris)  si  quid  aut 
ex  conjecturali  aut  ex  alia  constitutione  sumi  possit, 
videri  oportebit.  Deinde  pleraque  et  ex  compara- 
tione,  et  ex  relatione  criminis,  in  hanc  quoque  cau- 
sam  convenire  poterunt.  Accusator  autem  iUum, 
cujus  culpa  id  factum  reus  dicet,  primum  defendet, 
si  ppterit :  sin  minus  poterit,  negabit,  ad  hoc  judi- 
ciunj,  iUius,  sed  hujus  quem  ipse  accuset,  culpam 

pertinere.  Postea  dicet,  suo  quemque  officio  con- 
sulere  oportere ;  nec,  si  ille  peccasset,  hunc  oportu- 
isse  peccare :  deinde,  si  iUe  deliquerit,  separatim  il- 
lum,  sicut  hunc,  accusari  oportere,  et  non  cum  hujus 
defensione  conjungi  illius  accusationem.  Defensor 
autem  cum  caetera,  si  qua  ex  aliis  incident  consti- 
tutionibus,  pertractarit,  de  ipsa  remotione  sic  argu- 
mentabitur.  Primum  cujus  acciderit  culpa,  demon- 
strabit :  deinde,  cum  id  aliena  culpa  accidisset,  os- 
tendet  se  aut  non  potuisse  aut  non  debuisse  id  facere, 
quod  accusator  dicat  oportuisse  :  quod  non  potuerit, 
ex  utDitatis  partibus  (in  quibus  est  necessitudinis 
vis  implicata),  quod  non  debuerit,  ex  honestate,  con- 
siderabitur.  De  utroque  distinctius  in  dehberativo 
genere  dicetur.  Deinde  omnia  facta  esse  ab  reo,  quae 
in  ipsius  fuerint  potestate  ;  quod  minus,  quam  con- 
venerit,  factum  sit,  culpa  id  alterius  accidisse. 
Deinde,  in  alterius  culpa  exponenda,  demonstran- 
dum  est,  quantum  voluntatis  et  studii  fuerit  in  ipso : 
et  id  signis  confirmandum  hujusmodi;  ex  caetera 
diligentia,  ex  ante  factis  aut  dictis ;  atque  hoc  ipsi 
utile  fuisse  facere,  inutile  autem  non  facere ;  et  cum 
caetera  vita  magis  hoc  fuisse  consentaneum,  quam 
quod  propter  alterius  culpam  non  fecerit. 

XXX.  Si  autem  non  in  hominem  certum,  sed  in 
rem  aliquam,  causa  demovebitur,  ut  in  hac  eadem 
re,  si  quaestor  mortuus  esset,  et  idcirco  legatis  pecu- 
nia  data  non  esset ;  accusatione  alterius,  et  culpae  de- 
pulsione  demta,  caeteris  similiter  uti  locis  oportebit, 
et  ex  concessionis  partibus,  quae  convenient,  assu- 
mere ;  de  quibus  post  nobis  dicendum  erit.  Loci  au- 
tem  communes  iidem  utrisque  fere,  qui  superioribus 
assumtivis,  incident :  hi  tamen  certissimi :  accusato- 
ris,  facti  indignatio ;  defensoris,  cum  in  aHo  culpa 
sit,  in  ipso  non  sit,  supplicio  se  affici  non  oportere. 

Ipsius  autem  rei  fit  remotio,  cum  id,  quod  datur 
crimini,  negat  neque  ad  se  neque  ad  officium  suum 
leus  pertinuisse ;  nec,  si  quod  in  co  sit  delictum,  sibi 

attribui  oportere.  Id  genus  causa^  cst  hujusmodi :  In 
eo  foedere,  quod  factum  est  quondam  cum  Samniti- 
bus,  quidam  adolescens  nobilis  porcam  sustinuit  jussu 
imperatoris.  Fcedere  autem  ab  senatu  improbato,  et 
imperatore  Samnitibus  dedito,  quidam  in  senatu  eum 
quoque  dicit,  qui  porcam  tenuerit,  dedi  oportere. 
Intentio  est,  Dedi  oportet.  Depulsio  est,  Non  opor- 
tet.  Quaestio  est,  Oporteatne  ?  Ratio  est,  Non  enim 
meum  fuit  officium,  nec  mea  potestas,  cum  et  id 
astatis,  et  privatus  essem,  et  esset  summa  cum  auc- 
toritate  et  potestate  imperator,  qui  videret,  ut  satis 
honestum  fcedus  feriretur.  Infirmatio  est,  At  enim, 
quoniam  tu  particeps  factus  es  in  turpissimo  fuedere 
summas  religionis,  dedi  te  convenit.  Judicatio  est, 
Cum  is,  qui  potestatis  nihil  habuerit,  jussu  impera- 
toris  in  fcedere  et  in  tanta  rehgione  interfuerit,  de- 
dendus  sit  hostibus,  necne  ?  Hoc  genus  causag  cum 
superiore  hoc  difFert,  quod  in  illo  concedit  se  reus 
oportuisse  facere  id,  quod  fieri  dicat  accusator  opor- 
tuisse,  sed  alicui  rei  aut  homini  causam  attribuit, 
quae  vohmtati  suag  fuerit  impedimento,  sine  conces- 
sionis  partibus ;  nam  earum  major  quaedam  vis  est ; 
quod  paulo  post  intelligetur  :  in  lioc  autem  non  ac- 
cusare  alterum,  nec  culpam  in  alium  transferre,  de- 
bet,  sed  demonstrare,  eam  rem  nihil  ad  se,  neque  ad 
potestatem  neque  ad  officium  suum,  pertinuisse  aut 
pertinere.  Atque  in  hoc  genere  hoc  accidit  novi, 
quod  accusator  quoque  saepe  ex  remotione  crimina- 
tionem  conficit.  Ut,  si  quis  eum  accuset,  qui,  cum 
prastor  esset,  in  expeditionem  ad  arma  popuh.nii  vo- 
carit,  cum  consules  adessent.  Nam,  ut,  in  superiore 
exemplo,  reus  ab  suo  officio  et  a  sua  potestate  fac- 
tum  demovebat ;  sic,  in  hoc,  ab  ejus  officio  ac  po- 
testate  qui  accusatur,  ipse  accusator  factum  remo- 
vendo,  hac  ipsa  ratione  confirmat  accusationem.  In 
hac  ab  utroque  ex  omnibus  honcstatis  ct  utiHtatis 
partibus,  exemphs,  signis,  ratiocinando,  quid  cujus- 
que  officii,  juris,  potcstutis  sit,  quseri  oportebit ;  et 

fderitne  ei,  quo  de  agitur,  id  juris,  officii,  potestatis 
attributum,  necne.  Locos  autem  communes  ex  ipsa 
re,  si  quid  indignationis  ac  conquestionis  habebit, 
sumi  oportebit. 

XXXI.  Concessio  est,  per  quam  non  factum  ip- 
sum  probatur  ab  reo ;  sed,  ut  ignoscatur,  id  petitur : 
cujus  partes  sunt  duae,  purgatio  et  deprecatio.  Pur- 
gatio  est,  per  quam  ejus,  qui  accusatur,  non  factum 
ipsum,  sed  voluntas,  defenditur.  Ea  habet  partes 
tres,  imprudentiam,  casum,  necessitudinem.  Impru- 
dentia  est,  cum  scisse  aliquid  is,  qui  arguitur,  nega- 
tur :  ut  apud  quosdam  lex  erat,  Ne  quis  Diange  vi- 
tulum  immolaret.  Nautae  quidam,  cum  adversa  tem- 
pestate  in  alto  jactarentur,  voverunt,  si  eo  portu, 
quem  conspiciebant,  potiti  essent,  ei  Deo,  qui  ibi  es- 
set,  se  vitulum  immolaturos.  Casu  erat  in  eo  portu 
fanum  Dianse  ejus,  cui  vitulum  immolari  non  Hce- 
bat.  Imprudentes  legis,  cum  exissent,  vitulum  im- 
molaverunt.  Accusantur.  Intentio  est,  Vitulum  im- 
molastis  ei  Deo,  cui  non  licebat.  Depulsio  est  in  con- 
cessione  posita.  Ratio  est,  Nescivi  non  licere.  Inlir- 
matio  est,  Tamen,  quoniam  fecisti  quod  non  licebat, 
ex  lege  supplicio  dignus  es.  Judicatio  est,  Cum  id 
fecerit,  quod  non  oportuerit,  et  id  non  oportere  ne- 
scierit,  sitne  supplicio  dignus  ?  Casus  autem  infere- 
tur  in  concessionem,  cum  demonstrabitur  ahqua  for- 
tunae  vis  voluntati  obstitisse,  ut  in  hac :  Cum  Lace- 
dagmoniis  lex  esset,  ut,  hostias  nisi  ad  sacrificium 
quoddam  redemtor  prasbuisset,  capitale  esset;  ho- 
stias  is,  qui  redemerat,  cum  sacrificii  dies  instaret,  in 
urbem  ex  agro  coepit  agere.  Tum  subito,  magnis 
commotis  tempestatibus,  fluvius  Eurotas,  is  qui 
propter  Lacedaemonem  fluit,  ita  magnus  et  vehemens 
factus  est,  ut  eo  traduci  victimae  nullo  modo  possent. 
Redemtor,  suse  voluntatis  ostendendae  causa,  hcstias 
constituit  omnes  in  Htore,  ut,  qui  trans  flumen  es- 
sent,  videre  possent.  Cum  omnes  studio  ejus  subi- 
tam  fluminis  magnitudinem  scirent  fuisse  impedi- 

mento,  tamen  quidam  capitis  arcessierunt.  Intentio 
est,  HostitB,  quas  debuisti  ad  sacrilicium,  prassto  non 
fuerunt.  Depulsio  est,  concessio.  Ratio,  Flumen 
enim  subito  accrevit,  et  ea  re  traduci  non  potuerunt. . 
Infirmatio  est,  Tamen,  quoniam,  quod  lex  jubet, 
factum  non  est,  supplicio  dignus  es.  Judicatio  est, 
Cum  in  ea  re  redemtor  contra  legem  fecerit,  qua  in 
re  studio  ejus  subita  fluminis  obstiterit  magnitudo, 
supplicione  dignus  sit  ? 

XXXII.  Necessitudo  autem  infertur,  cum  vi  qua. 
dam  reus  id,  quod  fecerit,  fecisse  defenditur,  hoc 
modo :  Lex  est  apud  Rhodios,  ut,  si  qua  rostrata  in 
portu  navis  deprehensa  sit,  publicetur.  Cum  magna 
in  alto  tempestas  esset,  vis  ventorum,  invitis  nautis, 
Rhodiorum  in  portum  navim  coegit.  QucEStor  navim 
populi  vocat.  Navis  dominus  negat  pubHcari  opor- 
tere.  Intentio  est,  Rostrata  navis  in  portu  depre- 
hensa  est.  Depulsio  est,  concessio.  Ratio,  Vi  et  ne- 
cessario  sumus  in  portum  coacti.  Intirmatio  est,  Na- 
vim  ex  lege  tamen  populi  esse  oportet.  Judicatio  est, 
Cum  rostratam  navim  in  portu  deprehensam  lex  pu- 
bhcariit,  cumque  heec  navis,  invitis  nautis,  vi  tem- 
pestatis  in  portum  conjecta  sit ;  oporteatne  eam  pu- 
bhcari  ?  Horum  trium  generum  idcirco  unum  in  lo- 
cum  contuhmus  exempla,  quod  similis  in  ea  pra?- 
ceptio  argumentorum  traditur.  Nam  in  his  omnibus 
primum,  si  quid  res  ipsa  dabit  facultatis,  conjectu- 
ram  induci  ab  accusatore  oportebit,  ut  id,  quod  vo- 
kmtate  factum  negabitur,  consulto  factum,  suspi- 
cione  ahqua  demonstretur :  deinde  inducere  defini- 
tionem  necessitudinis,  aut  casus,  aut  imprudentiae ; 
et  exempla  ad  eam  definitionem  adjungere,  in  qui- 
bus  imprudentia  fuisse  vidcatur,  aut  casus,  aut  ne- 
cessitudo,  et  ab  liis  id,  quod  reus  inferat,  separare, 
[id  est,  ostendere  dissimile,]  quod  levius,  facihus, 
non  ignorabile,  non  fortuitum,  non  necessarium  fue- 
rit :  postea  demonstrare,  potuisse  vitari ;  et  hac  ra- 
tione  provideri  potuisse,  si  hoc  aut  iUud  fecisset ;  aut 

[nc  sic  fecisset,]  praDcaveri;  et  definitionibus  osten^ 
dere,  non  hanc  impnidentiam,  aiit  casiim,  aut  neces- 
situdinem,  sed  inertiam,  negligentiam,  fatuitatem 
nominari  oportere.  Ac  si  qua  necessitudo  turpitudi- 
nem  videbitur  habere,  oportebit  per  locorum  com- 
munium  implicationem  redarguentem  demonstrare, 
quidvis  perpeti,  mori  denique  satius  fuisse,  quam 
ejusmodi  necessitudini  obtemperare.  Atque  tum  ex 
his  locis,  de  quibus  in  negotiali  parte  dictum  est,  ju- 
ris  et  aequitatis  naturam  oportebit  quEerere,  et,  quasi 
in  absohita  juridiciah,  per  se  hoc  ipsum  ab  rebus 
omnibus  separatim  considerare.  Atque  hoc  in  loco, 
si  facultas  erit,  exemplis  uti  oportebit,  quibus  in  si- 
mili  excusatione  non  sit  ignotum;  et  contentione, 
magis  illis  ignoscendum  fuisse :  et  ex  dehberationis 
partibus,  tui-pe  aut  inutile  esse  concedi  eam  rem,  quae 
ab  adversario  commissa  sit;  permagnum  esse,  et 
magno  futurum  detrimento,  si  ea  res  ab  iis,  qui  po- 
testatem  habent  vindicandi,  neglecta  sit. 

XXXIII.  Defensor  autem  conversis  omnibus  his 
partibus  poterit  uti.  Maxime  autem  in  voluntate  de- 
fendenda  commorabitur,  et  in  ea  re  adaugenda,  qua? 
vohmtati  fuerit  impedimento ;  et  se  phis,  quam  fe- 
cerit,  facere  non  potuisse ;  et  in  omnibus  rebus  vo- 
luntatem  spectari  oportere  ;  et  [se]  convinci  non 
posse,  quod  non  absit  a  culpa ;  et  ex  suo  nomine 
communem  hominum  infirmitatem  posse  damnari. 
Deinde  nihil  indignius  esse,  quam  eum,  qui  culpa 
careat,  supphcio  non  carere.  Loci  autem  communes 
accusatoris,  unus  in  confessione,  et  aher,  quanta  po- 
testas  peccandi  rehnquatur,  si  semel  institutum  sit, 
ut  non  de  facto,  sed  de  facti  causa  qucEratur :  defen- 
soris  conquestio  calamitatis  ejus,  quae  non  culpa,  sed 
vi  majore  quadam,  acciderit,  et  dc  Fortuna;  potes- 
tate,  et  hominum  infirmitate ;  et  uti  suum  animum, 
non  eventum,  considerent.  In  quibus  omnibus  con- 
questionem  suarum  aerumnarum,  et  crudehtatis  ad- 
veraariorum  indignationem,  inesse  oportebit.  Ac  ne- 

minem  mirari  conveniet,  si  aut  in  his,  aut  in  aliis 
exemplis,  scripti  quoque  controversiam  adjunctam  vi- 
debit.  Quo  de  genere  post  erit  nobis  separatim  di- 
cendum,  propterea  quod  qusedam  genera  causarum 
simpliciter  et  ex  sua  vi  considerantur,  qusedam  au- 
tem  sibi  aliud  quoque  aliquod  controversias  genus  as- 
sumunt.  Quare,  omnibus  cognitis,  non  erit  difficUe 
in  unamquamque  causam  transferre,  quod  ex  eo 
quoque  genere  conveniet :  ut  in  his  exemplis  conces- 
sionis  inest  omnibus  scripti  controversia  ea,  qu£e  ex 
scripto  et  sententia  nominatur :  sed  quia  de  conces- 
sione  loquebamur,  in  eam  praecepta  dedimus.  Alio 
autem  loco  de  scripto  et  sententia  dicemus.  Nunc  in 
alteram  concessionis  partem  considerationem  inten- 
demus. 

XXXIV.  Deprecatio  est,  in  qua  non  defensio 
facti,  sed  ignoscendi  postulatio,  continetur.  Hoc  ge* 
nus  vix  in  judicio  probari  potest,  ideo  quod,  concesso 
peccato,  difficile  est  ab  eo  qui  peccatorum  vindex 
esse  debet,  ut  ignoscat,  impetrare.  Quare  parte  ejus 
generis,  cum  causam  non  in  eo  constitueris,  uti  lice- 
bit.  Ut  si  pro  aUquo  claro  aut  forti  viro,  cujus  in 
rempubUcam  multa  sint  beneficia,  dixeris ;  possis, 
cum  videaris  non  uti  deprecatione,  uti  tamen,  ad 
hunc  modum :  Quod  si,  judices,  hic  pro  suis  benefi- 
ciis,  pro  suo  studio,  quod  in  vos  habuit  semper,  tali 
suo  tempore,  multorum  suorum  recte  factorum  causa, 
uni  dehcto  ut  ignosceretis  postularet,  tam  dignum 
vestra  mansuetudine  quam  virtute  hujus  esset,  judi- 
ces,  a  vobis  hanc  rem,  hoc  postulante,  impetrari. 
Deinde  augere  beneficia  licebit,  et  judices  per  locum 
communem  ad  ignoscendi  vokmtatem  deducere. 
Quare  hoc  genus  quamquam  in  judiciis  non  versa- 
tur,  nisi  quadam  ex  parte  ;  tamen  quia  et  pars  ipsa 
inducenda  nonnunquam  est,  et  in  senatu  aut  in  con- 
silio  Scepe  omni  in  genere  tractanda,  in  id  quoque 
praDcepta  ponemus.  Nam  in  senatu,  et  in  consilio,  de 
Syphace  diu  deliberatum  est ;  et  de  Q.  Numitorio 

Pullo,  apud  L.  Opimium  et  ejus  consilium,  diu  dic- 
tum  est.  Et  magis,  in  hoc  quidem,  ignoscendi  quam 
cognoscendi  postulatio  valuit:  nam  semper  animo 
bono  se  in  populum  Romanum  fuisse,  non  tam  fa- 
cile  probabat,  cum  conjecturali  constitutione  utere- 
tur,  quam  ut,  propter  posterius  beneficium,  sibi  ignos- 
ceretur,  cum  deprecationis  partes  adjungeret. 

XXXY.  Oportebit  igitur  eum,  qui,  sibi  ut  ignos- 

catur,  postulabit,  commemorare,  si  qua  sua  poterit 

beneficia,  et,  si  poterit,  ostendere,  ea  majora  esse, 

quam  haec  quse  deliquerit,  ut  plus  ab  eo  boni  quam 

mali  profectum  esse  videatur :  deinde  majorum  suo- 

rum  beneficia,  si  qua  exstabunt,  proferre :  deinde 

ostendere,  non  odio  neque  crudelitate  fecisse,  quod 

fecerit,  sed  aut  stultitia,  aut  impulsu  alicujus,  aut 

aliqua  honesta  aut  probabili  causa :  postea  polliceri, 

et  confirmare,  se,  et  hoc  peccato  doctum,  et  beneficio 

eorum,  qui  sibi  ignoverint,  confirmatum,  omni  tem- 

pore  a  tali  ratione  abfuturum ;  deinde  spem  osten- 

dere,  aliquo  se  in  loco,  magno  iis,  qui  sibi  conces- 

serint,  usui  futurum  :  postea,  si  facultas  erit,  se  aut 

consanguineum,  aut  jam  a  majoribus  imprimis  ami- 

cum  esse,  demonstrabit ;  et  ampHtudinem  suae  vo- 

luntatis,  et  nobihtatem  generis  eorum  qui  se  salvum 

velint,  et  dignitatem  ostendere ;  et  caetera  ea,  quae 

personis  ad  honestatem  et  amplitudinem  sunt  attri- 

buta,  cum  conquestione,  sine  arrogantia,  in  se  esse 

demonstrabit,  ut  honore  potius  ahquo,  quam  ullo 

supplicio,  dignus  esse  videatur :  deinde  caeteros  pro- 

ferre,  quibus  majora  delicta  concessa  sint.    Ac  mul- 

tum  proficiet,   si  se  misericordem  in  potestate,  et 

propensum  ad  ignoscendum,  fuisse  ostendet.    Atque 

ipsum  illud  peccatum  erit  extenuandum,  ut  quam 

minimum  obfuisse  videatur ;  et  aut  turpe  aut  inutile 

demonstrandum,  tali  de  homine  supplicium  sumere. 

Deinde   locis    communibus    misericordiam   captare 

oportebit  ex  iis  prasceptis,  qUcE  in  primo  libro  sunt 

I   exposita. 

iRhetor.)  vol.  i.  k 

XXXVI.  Adversarius  autem  malefacta  augebit : 
nihil  imprudenter,  sed  omnia  ex  crudelitate  et  ma- 
litia  facta  dicet ;  ipsum  immisericordem,  superbum 
fuisse;  et,  si  poterit,  ostendet,  semper  inimicum 
fuisse,  et  amicum  fieri  nuUo  modo  posse.  Si  bene- 
ficia  proferet ;  aut  aliqua  de  causa  facta,  non  propter 
benevolentiam,  demonstrabit ;  aut  postea  odium  esse 
acre  susceptum,  aut  illa  omnia  maleficiis  esse  deleta ; 
aut  leviora  beneficia,  quam  maleficia ;  aut,  cum  be^ 
neficiis  honos  habitus  sit,  pro  maleficio  poenam  sumi 
oportere.  Deinde  turpe  esse,  aut  inutile,  ignosci. 
Deinde,  de  quo  ut  potestas  esset,  saepe  optarint,  in 
eum  potestate  non  uti,  summam  esse  stultitiam ;  et 
cogitare  oportere,  quem  animum  in  eum,  vel  quale 
odium,  habuerint.  Locus  autem  communis  erit,  in- 
dignatio  maleficii,  et  alter,  eorum  misereri  oportere, 
qui,  propter  fortunam,  non  propter  malitiam,  in 
miseriis  sint.  Quoniam  igitur  in  generali  constitu- 
tione  tamdiu  propter  ejus  partium  multitudinem 
commoramur,  ne  forte  varietate  et  dissimilitudine 
rerum  diductus  alicujus  animus  in  quemdam  errorem 
deferatur ;  quid  etiam  nobis  ex  eo  genere  restet,  ct 
quare  restet,  admonendum  videtur. 

Juridicialem  causam  esse  dicebamus,  in  qua  a^qui 
et  iniqui  natura,  prasmii  aut  poenae  ratio,  qusBreretur. 
Eas  causas,  in  quibus  de  ^equo  et  iniquo  qua^ritur, 
exposuimus. 

XXXVII.  Restat  nunc,  ut  de  praemio  et  de  pocna 
explicemus.  Sunt  enim  multcE  causae,  quse  ex  prae- 
mii  alicujus  petitione  constant ;  nam  et  apud  judices 
de  prasmio  saepe  accusatorum  quaeritur,  et  a  senatu 
aut  a  consilio  aliquod  praemium  saepe  petitur.  Ac 
neminem  conveniet  arbitrari,  nos,  cum  aliquod  ex- 
emplum  ponamus  quod  in  senatu  agatur,  ab  judiciali 
genere  exemplorum  recedere.  Quidquid  enim  de 
homine  probando  aut  improbando  dicitur,  cum  adi 
eam  dictionem  sententiarum  quoque  ratio  acconmior  { 
detur,  id  non,  etsi  per  sentcntiae  dictionem  agitur. 

deliberativum  est;  sed,  quia  de  homine  statuitur, 
judiciale  est  habendum.  Omnino  autem,  qui  dili- 
genter  omnium  causarum  vim  et  naturam  cogno- 
verit,  tum  genere,  tum  etiam  forma,  eas  intelliget 
dissidere,  Casteris  autem  partibus  aptas  inter  se 
omnes,  et  aliam  in  aliam  implicatam,  videbit.  Nunc 
de  praemiis  consideremus.  L.  Licinius  Crassus  con- 
sul  quosdam  in  citeriore  GaUia,  nuUo  iUustri  neque 
certo  duce,  neque  eo  nomine  neque  numero  prje- 
ditos,  ut  digni  essent  qui  hostes  popuH  Romani  di- 
cerentur;  quod  tamen  excursionibus  et  latrociniis 
infestam  provmciam  redderent,  consectatus  est,  et 
confecit.  Romam  redit :  triumphum  ab  senatu  pos- 
tulat.  Hic,  ut  et  in  deprecatione,  nihil  ad  nos  at^ 
tinet,  rationibus  et  infirmationibus  rationum  suppo- 
nendis,  ad  judicationem  pervenire ;  propterea  quod, 
nisi  alia  quoque  incidet  constitutio,  aut  pars  consti- 
tutionis,  simplex  erit  judicatio,  et  in  quasstione  ipsa 
continebitur.  In  deprecatione,  hujusmodi,  Oporte- 
atne  pcena  affici  ?  in  hac,  hujusmodi,  Oporteatne 
praemium  dari  ?  Nunc  ad  praemii  quaestionem  ap- 
positos  locos  exponemus. 

XXXVIII.  Ratio  igitur  praemii  quatuor  est  in 
partes  distributa ;  in  beneficia,  in  hominem,  in  prae- 
mii  genus,  in  facultates.  Beneficia,  ex  sua  vi,  ex 
tempore,  ex  animo  ejus  qui  fecit,  ex  casu,  conside- 
rantur.  Ex  sua  vi  quaerentur  hoc  modo  :  magna,  an 
parva ;  faciha,  an  difficiha ;  singularia  sint,  an  vul- 
garia ;  vera,  an  falsa  quadam  ex  ratione  honesten- 
tur :  ex  tempore  autem,  si  tum,  cum  indigeremus ; 
cum  caeteri  non  possent  aut  noUent  opitulari ;  si 
tum,  cum  spes  deseruisset:  ex  animo,  si  non  sui 
commodi  causa,  sed  eo  consiUo  fecit  omnia,  ut  hoc 
conficere  posset:  ex  casu,  si  non  fortuna,  sed  in- 
dustria,  factum  vidcbitur,  aut  si  industriae  fortuna 
obstitisse.  In  hominem  autcm ;  quibus  rationibus 
vixerit,  quid  sumtiis  in  eam  rcm  aut  laboris  insum- 
serit ;  ecquid  aJiquando  tale  fecerit ;  num  aUeni  la- 

boris,  aut  Deorum  bonitatis,  praBmium  sibi  postulet ; 
num  aliquando  ipse  talem  ob  causam  praemio  ali- 
quem  affici  negarit  oportere  ;  autnum  jam  satis,  pro 
eo  quod  fecerit,  honos  habitus  sit ;  aut  num  necesse 
fuerit  ei  facere  id,  quod  fecerit ;  aut  num  hujusmodi 
sit  factum,  ut,  nisi  fecisset,  supplicio  dignus  esset, 
non,  quia  fecerit,  praemio ;  aut  num  ante  tempus 
prsemium  petat,  et  spem  incertam  certo  venditet  pre- 
tio ;  aut  num,  quo  supplicium  aliquod  vitet,  eo  prae- 
mium  postulet,  uti  de  se  praejudicium  factum  esse 
videatur. 

XXXIX.  In  praemii  autem  genere,  quid  et  quan- 
tum  et  quamobrem  postuletur,  et  quo  et  quanto 
quaeque  res  praemio  digna  sit,  considerabitur  :  deinde, 
apud  majores,  quibus  hominibus  et  quibus  de  causis 
talis  honos  sit  habitus,  quaeretur ;  deinde,  ne  is  honos 
nimium  pervagetur.  Atque  hic  ejus,  qui  contra  ali- 
quem  prasmium  postulantem  dicet,  locus  erit  com- 
munis ;  prsemia  virtutis  et  officii  sancta  et  casta  esse 
oportere,  neque  ea  aut  cum  improbis  communicari, 
Rut  in  mediocribus  hominibus  pervulgari :  et  alter, 
minus  homines  virtutis  cupidos  fore,  virtutis  praemio 
pervulgato ;  quae  enim  rara  et  ardua  sint,  ea  ex 
preemio  pulchra  et  jucunda  hominibus  videri :  et  ter- 
tius,  si  exsistant,  qui  apud  majores  nostros  ob  egre- 
giam  virtutem  tali  honore  dignati  sunt;  nonne  de 
sua  gloria,  cum  pari  praemio  tales  homines  affici  vi« 
deant,  delibari  putent  ?  et  eorum  enumeratio,  et  cum 
eis,  quos  contra  dicat,  comparatio.  Ejus  autem,  qui 
prasmium  petet,  facti  sui  amplificatio,  et  eorum,  qui 
praemio  afFecfci  sunt,  cum  suis  factis  contentio.  Deinde 
caeteros  a  virtutis  studio  repulsum  iri,  si  ipse  praemio 
non  sit  afFectus.  Facultates  autem  considerantur, 
cum  aliquod  pecuniarum  proemium  postulatur;  in 
quo,  utrum  copia  sit  agri,  vectigalium,  pecuniae,  an 
penuria,  consideratur.  Lcci  communes,  Facultates 
^ugere,  non  minuere  oportere,  et,  Impudentem  esse, 
^jui  pro  beneficio  non  gratiam,  verum  mercedem, 

postulet:  contra  autem  de  pecunia  ratiocinari,  sor- 
didum  esse,  cum  de  gratia  referenda  deliberetur ;  ct 
se  non  pretium  pro  facto,  sed  honorem  [ita  ut  facti- 
tatum  sit]  pro  beneficio,  postulare.  Ac  de  constitu- 
tionibus  quidem  satis  dictum  est :  nunc  de  iis  con- 
troversiis,  quas  in  scripto  versantur,  dicendum  vi- 
detur. 

XL.  In  scripto  versatur  controversia,  cum  ex 
scriptionis  ratione  aliquid  dubii  nascitur.  Id  fit  ex 
ambiguo,  ex  scripto  et  sententia,  ex  contrariis  legi- 
bus,  ex  ratiocinatione,  ex  definitione.  Ex  ambiguo 
autem  nascitur  controversia,  cum,  quid  senserit  scrip- 
tor,  obscurum  est,  quod  scriptum  duas  pluresve  res 
significat,  ad  hunc  modum :  Paterfamilias,  cum 
filium  haeredem  faceret,  vasorum  argenteorum  cen- 
tum  pondo  uxori  suae  sic  legavit :  "  Haeres  meus 
uxori  mea)  vasorum  argenteorum  pondo  centum, 
quas  volet,  dato."  Post  mortem  ejus,  vasa  magnifica 
et  pretiose  caelata  petit  a  filio  mater:  ille  se,  quas 
ipse  vellet,  debere  dicit.  Primum,  si  fieri  poterit, 
demonstrandum  est,  non  esse  ambigue  scriptum ; 
propterea  quod  omnes,  in  consuetudine  sermonis,  sic 
uti  soleant  eo  verbo  uno  pluribusve  in  eam  senten- 
tiam,  in  quam  is,  qui  dicet,  accipiendum  esse  de- 
monstrabit.  Deinde,  ex  superiore  et  ex  inferiore 
scriptura  docendum,  id,  quod  quaeratur,  fieri  perspi- 
cuum.  Quare  si  ipsa  separatim  ex  se  verba  conside- 
rentur,  omnia,  aut  pleraque,  ambigua  visum  iri : 
quae  autem  ex  omni  considerata  scriptura  perspicua 
fiant,  haec  ambigua  non  oportere  existimari.  Deinde, 
qua  in  sententia  scriptor  fuerit,  ex  casteris  ejus  scrip- 
tis,  factis,  dictis,  animo,  atque  vita  ejus,  sumi  opor- 
tebit ;  et  eam  ipsam  scripturam,  in  qua  inerit  illud 
ambiguum,  de  quo  quaeritur,  totam  omnibus  ex  par- 
tibus  pertentare,  si  quid  aut  ad  id  appositum  sit, 
quod  nos  interprctemur,  aut  ei,  quod  adversarius 
intelligat,  advcrsetur.  Nam  facile,  (^uid  verisimile 
sit  eum  voUiissc  qid  scripsit,  ex  omni  scriptura,  et 

ex  persona  scriptoris,  atque  iis  rebus  quse  personis 
attributEe  sunt,  considerabitur.  Deinde  erit  demon- 
strandum,  si  quid  ex  ipsa  re  dabitur  facultatis,  id, 
quod  adversarius  intelligat,  multo  minus  commode 
fieri  posse,  quam  id,  quod  nos  accipimus,  quod  illius 
rei  neque  administratio  neque  exitus  uUus  exstet; 
nos  quod  dicamus,  facile  et  commode  transigi  posse : 
ut  in  hac  lege  (nihil  enim  prohibet  fictam  exempli 
loco  ponere,  quo  facilius  res  intelligatur)  "  Meretrix 
coronam  auream  ne  habeto :  si  habuerit,  publica 
esto,"  contra  eum,  qui  meretricem  pubhcari  dicat  ex 
lege  oportere,  posset  dici,  neque  administrationeni 
esse  ullam  publicae  meretricis,  neque  exitum  legis  in 
meretrice  publicanda :  at  in  auro  publicando  et  ad- 
ministrationem  et  exitum  facilem  esse,  et  incommodi 
nihil  inesse. 

XLI.  Ac  diligenter  illud  quoque  attendere  opor- 
tebit,  num,  illo  probato,  quod  adversarius  inteUigat, 
utihor  res,  aut  honestior,  aut  magis  necessaria,  a 
scriptore  neglecta  videatur.  Id  fiet,  si  id,  quod  nos 
demonstrabimus,  honestum,  aut  utUe,  aut  neces- 
sarium  demonstrabimus ;  et,  si  id,  quod  ab  adver- 
sariis  dicetur,  minime  ejusmodi  dicemus  esse.  Deinde 
ei  in  lege  erit  ex  ambiguo  controversia,  dare  operam 
oportebit,  ut  de  eo,  quod  adversarius  inteUigat,  aUa 
in  lege  cautum  esse  doceatur.  Permultum  auteni 
proficiet,  iUud  demonstrare,  quemadmodum  scrip- 
sisset,  si  id,  quod  adversarius  accipiat,  fieri  aut  in- 
teUigi  voluisset ;  ut  in  hac  causa,  in  qua  de  vasis 
argenteis  quasritur,  possit  muUer  dicere,  nihU  at- 
tinuisse  adscribi,  "  quae  volet,"  si  haredis  voluntati 
permitteret ;  eo  enim  non  adscripto,  nihU  inesse  du- 
bitationis,  quin  haeres,  quae  ipse  veUet,  daret  Amen- 
liam  igitur  fuisse,  cmn  haeredi  veUet  cavere,  id  ad- 
scribere,  quo  non  adscripto,  nihUoixiinus  heeredi  ca- 
veretur.  Quare  hoc  genere  magnopere  taUbus  in 
causis  uti  oportebit:  si  hoc  modo  scripsisset,  isto 
verbo  usus  non  esset;  non  isto  loco  verbum  istud 

collocasset :  nam  ex  his  sententia  scriptoris  maxime 
perspicitur.  Deinde,  quo  tempore  scriptum  sit,  quae- 
rendum  est,  ut,  quid  eum  voluisse  in  ejusmodi  tem- 
pore  verisimile  sit,  intelligatur.  Post,  ex  delibera» 
tionis  partibus,  quid  utilius  et  quid  honestius,  et  illi 
ad  scribendum,  et  his  ad  comprobandum  sit,  de- 
monstrandum :  et  ex  his,  si  quid  amplificationis  da- 
bitur,  communibus  utrosque  locis  uti  oportebit. 

XLII.  Ex  scripto  et  sententia  controversia  con- 
sistit,  cum  alter  verbis  ipsis,  quae  scripta  sunt,  utitur, 
alter  ad  id,  quod  scriptorem  sensisse  dicet,  omnem 
adjungit  dictionem.  Scriptoris  autem  sententia  ab 
eo,  qui  sententia  se  defendet,  tum  semper  ad  idem 
spectare,  et  idem  velle,  demonstrabitur ;  tum  aut  ex 
f acto,  aut  ex  eventu  aliquo,  ad  tempus,  id  quod  insti- 
tuit,  accommodabitur.  Semper  ad  idem  spectare, 
hoc  modo  :  Paterfamihas,  cum  liberorum  nihil  ha- 
beret,"  uxorem  autem  haberet,  in  testamento  ita 
scripsit;  "  Si  mihi  filius  genitus  unus,  pluresve,  is 
mihi  hseres  esto :"  deinde,  quae  assolent.  Postea, 
"  Si  filius  ante  moritur,  quam  in  tutelam  suam  ve- 
nerit,  tu  mihi,"  dicebat,  "  secundus  haeres  esto.'" 
Fihus  non  est  natus.  Ambigunt  agnati  cum  eo  qui 
est  hgeres,  si  fiHus  ante,  quam  in  suam  tutelam  ve- 
niat,  mortuus  sit.  In  hoc  genere  non  potest  hoc 
dici,  ad  tempus,  aut  ad  eventum  aliquem,  senten- 
tiam  scriptoris  oportere  accommodari,  propterea, 
quod  ea  sola  demonstratur,  qua  fretus  iUe,  qui  con- 
tra  scriptum  dicit,  suam  esse  haereditatem  defendit. 
Aiterum  autem  genus  est  eorum,  qui  sententiam  in- 
ducunt ;  in  quo  non  simplex  voluntas  scriptoris  os- 
tenditur,  qua)  in  omne  tempus  et  in  omne  faetum 
idem  valeat;  sed  ex  quodam  facto  aut  eventu  ad 
tempus  interpretanda  dicitur.  Ea  partibus  juridi- 
cialis  assumtivae  maxime  sustinetur.  Nam  tum  in- 
ducitur  comparatio,  ut  in  eum,  qui,  cum  lex  aperiri 
portas  noctu  vetaret,  aperuit  quodam  in  bello,  et 
auxilia  quifidain  in  oppidum  recepit,  ne  ab  hostibus 

opprimerentur,  si  foris  essent,  quod  prope  niuros 
hostes  castra  haberent ;  tum  relatio  criminis,  ut  in 
co  miUte,  qui,  cum  communis  lex  [omniumj  lio- 
minem  occidere  vetaret,  tribunum  [militum]  suum, 
r(ui  vim  sibi  afFerre  conaretur,  occidit ;  tum  remotio 
criminis,  ut  in  eo,  qui  cum  lex,  quibus  diebus  in 
legationem  proficisceretur,  prasstituerat,  quia  sum- 
tum  quasstor  non  dedit,  profectus  non  est ;  tum  con- 
cessio  per  purgationem,  et  per  imprudentiam,  ut  in 
vituli  immolatione ;  et  per  vim,  ut  in  navi  rostrata ; 
et  per  casum,  ut  in  Eurotae  fluminis  magnitudine. 
Quare  aut  ita  sententia  inducetur,  ut  unum  quiddam 
voluisse  scriptor  demonstretur ;  aut  sic,  ut,  in  ejus- 
modi  re  et  tempore,  hoc  voluisse  doceatur. 

XLIII.  Ergo  is,  qui  scriptum  defendit,  his  locis 
plenmique  omnibus,  majore  autem  parte  semper, 
poterit  uti :  Primum  scriptoris  collaudatione,  et  loco 
communi,  nihil  eos  qui  judicent,  nisi  id  quod  scrip- 
tum  sit,  spectare  oportere ;  et  hoc  eo  magis,  si  legi- 
tinmm  scriptum  proferetur,  id  est,  aut  lex  ipsa,  aut 
ex  lege  aliquid.  Postea  (quod  vehementissimum  est) 
facti,  aut  intentioiiis  adversariorum,  cum  ipso  scripto 
contentione;  quid  scriptum  sit,  quid  factum,  quid 
juratus  judex :  quem  locum  multis  modis  variare 
oportebit.  Tum  ipsum  secum  admirantem,  quidnam 
contra  dici  possit :  tum  ad  judicis  oflicium  reverten- 
tem,  et  ab  eo  quaerentem,  quid  praeterea  audire  aut 
exspectare  debeat:  tum  ipsum  adversarium,  quasi 
intentantis  loco,  producendo,  hoc  est,  interrogando, 
utrum  scriptum  neget  esse  eo  modo,  an  ab  se  contra 
factum  esse,  aut  contra  contendi,  neget :  utrum  ne- 
gare  ausus  sit,  se  dicere  desiturum.  Si  neutrum  ne- 
get,  et  contra  tamen  dicat,  nihil  esse,  quo  hominem 
impudentiorem  quisquam  se  visurum  arbitretur.  In 
hoc  ita  commorari  conveniet,  quasi  nihil  prseterea 
dicendum  sit,  et  quasi  contra  dici  nihil  possit,  saepe 
id,  quod  scriptum  est,  recitando ;  sa^pe  cum  scripto 
factum  adversarii  confligendo ;  utque  interdum  acri- 

ter  ad  judicem  ipsum  revertendo.  Quo  in  loco  judici 
demonstrandum  est,  quid  juratus  sit,  quid  sequi  de- 
beat :  duabus  de  causis  judicem  dubitare  oportere,  si 
aut  scriptum  sit  obscure,  aut  neget  aliquid  adversa- 
rius :  cum  et  scriptum  aperte  sit,  et  adversarius 
omnia  confiteatur,  tum  judicem  legi  parere,  non  in- 
terpretari  legem,  oportere. 

XLIV.  Hoc  loco  confirmato,  tum  diluere  ea,  quae 
contra  dici  poterant,  oportebit.  Contra  autem  dice- 
tur,  si  aut  prorsus  aliud  sensisse  scriptor,  et  scrip- 
sisse  aliud,  demonstrabitur ;  ut  in  illa  de  testamento, 
quam  posuimus,  controversia,  aut  causa  assumtiva 
inferetur,  quamobrem  scripto  non  potuerit  aut  non 
oportuerit  obtemperari.  Si  aliud  sensisse  scriptor, 
aliud  scripsisse,  dicetur,  is,  qui  scripto  utetur,  hoc 
dicet,  Non  oportere  de  ejus  voluntate  nos  argumen- 
tari,  qui,  ne  id  facere  possemus,  indicium  nobis  re- 
liquerit  suae  voluntatis  :  multa  incommoda  consequi, 
si  instituatur,  ut  a  scripto  recedatur :  nam  et  eos, 
qui  aliquid  scribant,  non  existimaturos,  id,  quod 
scripserint,  ratum  futurum;  et  eos  qui  judicent, 
certum,  quod  sequantur,  nihil  habituros,  si  semel  a 
scripto  recedere  consueverint.  Quod  si  voluntas  scrip- 
toris  conservanda  sit,  se,  non  adversarios,  a  voluntate 
ejus  stare :  nam  multo  propius  accedere  ad  scriptoris 
voluntatem  eum  qui  ex  ipsius  eam  literis  interprete- 
tur,  quam  illum  qui  sententiam  scriptoris  non  ex 
ipsius  scripto  spectet,  quod  ille  suse  voluntatis  quasi 
imaginem  reliquerit,  sed  domesticis  suspicionibus 
perscrutetur.  Sin  causam  afferet  is  qui  a  sententia 
stabit,  primum  erit  contra  dicendum,  Quam  absur- 
dum,  non  negare  contra  legem  fecisse,  sed,  quare 
fecerit,  causam  aliquam  invenire :  deinde  conversa 
omnia  esse :  ante  solitos  esse  accusatores  judicibus 
persuadere,  affinem  esse  alicujus  culpae  eum,  qui 
accusaretur ;  causam  proferre,  quae  eum  ad  peccan- 
dum  impulisset ;  nunc  ipsum  reum  causam  afferre, 
quare  deliquerit.  Deinde  hanc  inducere  partitionem 

CUJU6  in  singulas  partes  multas  convenient  argumen- 
tationes  :  primum  nulla  in  lege  uUam  causam  contra 
scriptum  accipi  convenire :  deinde  si  in  caiteris  legi- 
bus  conveniat,  hanc  esse  liujusmodi  legem,  ut  in  ea 
non  oporteat :  postremo,  si  in  hac  quoque  lege  opor- 
teat,  hanc  quidem  causam  accipi  minime  oportere. 

XLV.  Prima  pars  his  fere  locis  confirmabitur : 
scriptori  neque  ingenium  neque  operam  neque  ullam 
facultatem  defuisse,  quo  minus  posset  aperte  per- 
scribere  id  quod  cogitaret :  non  fuisse  ei  grave  nec 
difficile  eam  causam  excipere,  quam  adversaidi  pro- 
ferant,  si  quidquam  excipiendum  putasset:  con- 
suesse  eos,  qui  leges  scribant,  exceptionibus  uti. 
Deinde  oportet  recitare  leges  cum  exceptionibus 
scriptas,  et  maxime  videre,  si  qua  in  ea  ipsa  lege, 
qua  de  agitur,  sit  exceptio  aliquo  in  capite,  aut  apud 
cumdem  legis  scriptorem,  quo  magis  eum  probetur 
fuisse  excepturum,  si  quid  excipiendum  putaret ;  et 
ostendere,  causam  accipere,  nihil  aliud  esse,  nisi 
legem  toUere;  ideo  quod,  cum  semel  causa  consi- 
deretur,  nihil  attineat  eam  ex  lege  considerare, 
quippe  qua?  in  lege  scripta  non  sit.  Quod  si  sit  in- 
stitutum,  omnibus  causam  dari  et  potestatem  pec- 
candi,  cum  intellexerint,  vos  ex  ingenio  ejus  qui 
contra  legem  fecerit,  non  ex  lege  in  quam  jurati 
sitis,  rem  judicare:  deinde  et  ipsis  judicibus  judi- 
candi,  ct  CcEteris  civibus  vivendi,  rationes  perturba- 
tum  iri,  si  semel  a  legibus  recessum  sit:  nam  et 
judices  neque,  quid  sequantur,  habituros,  si  ab  eo, 
quod  scriptum  sit,  recedant;  neque,  quo  pacto 
[ahis]  improbare  possint,  quod  contra  legem  judica- 
rint ;  et  caeteros  cives,  quid  agant,  ignoraturos,  si  ex 
suo  quisque  consilio,  et  ex  ea  ratione  quas  in  mentem 
aut  in  libidinem  venerit,  non  ex  comnuini  prscscripto 
civitatis,  unamquamque  rem  administrarit :  postca 
qutLTcre  ab  judicibus  ipsis,  quare  in  ahenis  detine- 
antur  negotiis :  cur  reipubhccc  munere  impediantLir, 
cum  sajpius  suis  rebus  et  commodis  servire  possint ; 

cur  in  certa  vcrba  jurent ;  cur  certo  tcmpore  con- 
veniant,    certo   discedant :    nihil   quisquam    afFerat 
causjB,  quo  minus  frequenter  operam  reipublicaB  det, 
nisi  quae  causa  in  lcge  excepta  sit:  an  se  legibus 
obstrictos  in  tantis  molestiis  esse  a^quum  censeant, 
adversarios  nostros  leges  negligere  concedant :  deinde 
item  quaerere  ab  judicibus,  si  ejus  rei  causam,  prop- 
ter  quam  se  reus  contra  legem  fecisse  dicat,  excep- 
tionem  ipse  in  lege  adscribat,  passurine  sint :  postea, 
hoc,  quod  faciat,   indignius   et   impudentius   esse, 
quam  si  adscribat:  age  porro,  quid  si  ipsi  veMnt 
judices  adscribere  ?  passurusne  sit  popukis  ?  atque 
hoc  esse  indignius,  quam  rem  verbo  et  literis  mutare 
non  possint,  eam  re  ipsa,  et  judicio  maxime,  com- 
mutare  ?  deinde  indignum  esse  de  lege  aliquid  dero- 
gari,  aut  legcm  abrogari,  aut  aliqua  ex  parte  com- 
nuitari,  cum  populo  cognoscendi,  et  probandi  aut 
improbandi,  potestas  nulla  fiat :  hoc  ipsis  judicibus 
invidiosissimum  futurum :  non  hunc  locum  esse,  ne- 
que  hoc  tempus  legum  corrigendarum  :  apud  popu- 
lum  hoc,  et  per  populum,  agi  convenire:  quod  si 
nunc  id  agant,  velle  se  scire,  qui  lator  sit,  qui  sint 
accepturi :    se  actiones   videre   et  dissuadere  velle. 
Quod  si  haec  cum  summe  inutiliii,  tum  multo  tur- 
pissima  sint ;  legem,  cujuscemodi  sit,  in  pra^sentia 
conservari  ab  judicibus,  post,  si  displiceat,  a  populo 
corrigi,  convenire :  deinde,  si  scriptum  non  exstaret, 
magnopere  qua^reremus ;  neque  isti,  ne  si  extra  peri- 
culum  quidem  esset,  crederemus :  nunc,  cum  scrip- 
tum  sit,  amentiam  esse,   ejus  qui  peccarit,  potius 
quam  legis  ipsius,  verba  cognoscere.    His  et  hujus- 
modi  rationibus  ostenditur,  causam  extra  scriptum 
accipi  non  oportere. 

XLVI.  Secunda  pars  est,  in  qua  est  ostendendum, 
si  in  ca^teris  legi])us  oporteat,  in  hac  non  oportere. 
Hoc  demonstrabitur,  si  lex  aut  ad  res  maximas, 
utilissimas,  honestissimas,  religioeissimas  videbitur 
pertinere ;  aut  inutile,  aut  turpe,  aut  nefas  essc  tali 

in  re  non  diligentissime  legi  obtemperare:  aut  ita 
lex  diligenter  perscripta  demonstrabitur,  ita  cautum 
unaquaque  de  re,  ita,  qviod  oportuerit,  exceptum,  ut 
minime  conveniat  quidquam  in  tam  diligenti  scrip- 
tura  praeteritum  arbitrari.  Tertius  locus  est  ei,  qui 
pro  scripto  dicet,  maxime  necessarius,  per  quem  os- 
tendat  oportet,  si  conveniat  causam  contra  scriptum 
accipi,  eam  tamen  minime  oportere,  quae  ab  adver* 
sariis  afferatur.  Qui  locus  idcirco  est  huic  necessa- 
rius,  quod  semper  is,  qui  contra  scriptum  dicit, 
aequitatis  aliquid  afFerat  cportet:  nam  summa  im- 
pudentia  sit,  eum,  qui,  contra  [quam]  quod  scriptum 
sit,  aliquid  probare  velit,  non  asquitatis  praesidio  id 
facere  conari.  Si  quid  igitur  ex  hac  ipsa  quidpiam 
accusator  deroget,  omnibus  partibus  justius  et  pro- 
babilius  accusare  videatur.  Nam  superior  oratio  hoc 
omnis  faciebat,  uti  judices,  etiamsi  nollent,  necesse 
esset ;  hgec  autem,  etiamsi  necesse  non  esset,  ut  vel- 
lent,  contra  judicare.  Id  autem  fiet,  si,  quibus  ex 
locis  culpa  demonstrabitur  non  esse  in  eo,  qui  com- 
paratione,  aut  remotione,  aut  relatione  criminis,  aut 
concessionis  partibus  se  defendit,  (de  quibus  ante,  ut 
potuimus,  diligenter  perscripsimus)  de  his  locis, 
quae  res  postulabit,  ad  causam  adversariorum  im- 
probandam  transferemus  ;  aut  causas  et  rationes  af- 
ferentur,  quare,  et  quo  consilio,  ita  sit  in  lege  aut  in 
testamento  scriptum ;  ut  sententia  quoque  et  volun- 
tate  scriptoris,  non  ipsa  solum  scripturte  causa,  con- 
firmatum  esse  videatur :  aut  aliis  quoque  constitu- 
tionibus  factum  coarguetur. 

XLVII.  Contra  scriptum  autem  qui  dicet,  pri- 
mum  eum  inducet  locum,  per  quem  aequitas  causse 
demonstretur :  aut  ostendet,  quo  animo,  quo  con- 
silio,  qua  de  causa  fecerit :  et,  quamcumque  causam 
assumet,  assumtionis  partibus  se  defendet,  de  quibus 
ante  dictum  est.  Atque  hoc  in  loco  cum  diutius 
commoratus,  sui  facti  rationem  et  aequitatem  causae 
exornaverit,  tum  ex  his  locis  fere  contra  adversarios 

dicet,  oportere  causas  accipi.  Demonstrabit,  niillani 
esse  legem,  quaB  aliquam  rem  inutilem  aut  iniquam 
fieri  velit ;  omnia  supplicia,  quae  a  legibus  proficis- 
cantur,  culpas  ac  malitias  vindicandae  causa  consti- 
tuta  esse ;  scriptorem  ipsum,  si  exsistat,  factum  hoc 
probaturum  ;  et  idem  ipsum,  si  ei  talis  res  accidisset, 
tacturum  fuisse :  et  ea  re  legis  scriptorem  certo  ex 
ordine  judices,  certa  aetate  prceditos,  constituisse,  ut 
essent,  non  qui  scriptum  suum  recitarent,  quod  qui- 
vis  puer  facere  posset,  sed  qui  cogitationem  assequi 
possent,  et  voluntatem  interpretari :  deinde  illum 
scriptorem,  si  scripta  sua  stultis  hominibus,  et  bar- 
baris  judicibus  committeret,  omnia  summa  diligentia 
perscripturum  fuisse ;  nunc  vero,  quod  intelhgeret, 
quales  viri  judicaturi  essent,  idcirco  eum,  quae  per- 
spicua  videret  esse,  non  adscripsisse ;  neque  enim 
vos  scripti  sui  recitatores,  sed  vokmtatis  interpretes 
fore  putavit :  postea  quaerere  ab  adversariis,  Quid  si 
hoc  fecissem  ?  quid  si  hoc  accidisset  ?  (eorum  ah- 
quid,  in  quibus  aut  causa  sit  honestissima,  aut  ne- 
cessitudo  certissima)  Tumne  accusaretis  ?  Atqui  hoc 
lex  nusquam  excepit :  Non  crgo  omnia  scriptis,  sed 
quaedam,  quae  perspicua  sint,  tacitis  exceptionibus, 
caveri :  deinde  nuUam  rem  neque  legibus  neque 
scriptura  ulla,  denique  ne  in  sermone  quidem  quoti- 
diano  atque  imperiis  domesticis,  recte  posse  adminis- 
trari,  si  unusquisque  velit  verba  spectare,  et  non  ad 
voluntatem  ejus,  qui  verba  habuerit,  accedere : 

XLVIII.  deinde  ex  utilitatis  et  honestatis  par- 
tibus  ostendere,  quam  inutile  aut  quam  turpe  sit  id, 
quod  adversarii  dicant  fieri  oportuisse,  aut  oportere ; 
et  id,  quod  nos  fecerimus  aut  postulemus,  quam 
utile  aut  quam  honestum  sit:  deinde  leges  nobis 
caras  esse,  non  propter  literas,  quae  tenues  et  obscurae 
notaB  sint  voluntatis,  sed  propter  earum  rerum,  qui- 
bus  de  scriptum  est,  utihtatem,  et  eorum,  qui  scrip- 
serint,  sapientiam  et  dihgentiam :  postea,  quid  sit 
lex,  describere,  ut  ea  videatur  in  sententiis,  non  ift 

verbis,  consistere;  et  judex  is  videatur  legi  obtem- 
perare,  qui  sententiam  ejus,  non  qui  scripturam,  se- 
quatur :  deinde,  quam  indignum  sit,  eodem  affici 
supplicio  eum,  qui  propter  aliquod  scelus  et  auda- 
ciam  contra  legem  fecerit,  et  eum,  qui,  honesta  aut 
necessaria  de  causa,  non  ab  sententia,  sed  ab  literis 
legis  recesserit :  atque  his,  et  hujusmodi  rationibus, 
et  accipi  causam,  et  in  hac  lege  accipi,  et  eam  cau- 
sam,  quam  ipse  afFerat,  oportere  accipi,  demonstrabit. 
Et  quemadmodum  ei  dicebamus,  qui  a  scripto  dice- 
ret,  hoc  fore  utilissimum,  si  quid  de  sequitate  ea, 
quae  cum  adversario  staret,  derogasset ;  sic  huic,  qui 
contra  scriptum.  dicet,  plurimum  proderit,  ex  ipsa 
scriptura  aliquid  ad  suam  causam  convertere,  aut 
ambigue  aliquid  scriptum  ostendere ;  deinde  ex  illo 
ambiguo  eam  partem,  quae  sibi  prosit,  defendere, 
aut  verbi  definitionem  inducere,  et  illius  verbi  vim, 
quo  urgeri  videatur,  ad  sua3  causae  commodum  tra- 
ducere,  aut  ex  scripto  non  scriptum  aliquid  inducere 
per  ratiocinationem,  de  qua  post  dicemus.  Quacum- 
que  autem  in  re,  quamvis  leviter  probabili,  scripto 
ipso  se  defenderit,  etiam  cum  asquitate  causa  abun- 
dabit,  necessario  multum  proliciet,  ideo  quod,  si  id, 
quo  nititur  adversariorum  causa,  subduxcrit,  cmnem 
illam  ejus  vim  et  acrimoniam  lenierit  ac  diluerit. 
Loci  autem  communes  cseteri  ex  assumtionis  partibus 
in  utramque  partem  convenient.  Prfeterea  ejus,  qui 
a  scripto  dicet,  leges  ex  se,  non  ex  ejus,  qui  contra 
eommiserit,  utilitate,  spectari  oportere,  et  legibus 
antiquius  haberi  nihil  oportere.  Contra  scriptum, 
leges  in  consilio  scriptoris,  et  utilitate  communi,  non 
in  verbis  consistere.  Quam  indignum  sit,  aequitatem 
literis  urgeri,  quas  voluntate  ejus,  qui  scripserit,  de-  j 
fendatur.  j 

-     XLIX.  Ex  contrariis  autem  legibus  controversia  i 
nascitur,  cum  inter  se  duae  videntur  leges,  aut  plures,  ' 
discrepare,   hoc  mcdo ;    Lex  est,  "  Qui  tyrannum 
«cciderit,  Olympionicarum  praemium  capito ;  et  quam 

volet  sibi  rem  a  magistratu  deposclto ;  et  magistra- 
tus  ei  concedito :"  et  altera  lex,  "  Tyranno  occiso, 
quinque  ejus  proximos  cognatione  magistratus  ne- 
cato."  Alexandrum,  qui  apud  Pheraeos  in  Thessalia 
tyrannidem  occuparat,  uxor  sua,  cui  Thebe  nomen 
fuit,  noctu,  cum  simul  cubaret,  occidit.  Haec  filium 
suum,  quem  ex  tyranno  habebat,  sibi  in  praemii  loco 
deposcit.  Sunt,  qui  ex  lege  puerum  occidi  dicant 
oportere.  Res  in  judicio  est.  In  hoc  genere  utramque 
in  partem  iidem  loci,  atque  eadem  praecepta,  conve- 
nient,  ideo  quod  uterque  suam  legem  confirmare, 
contrariam  infirmare,  debebit.  Primum  igitur  leges 
oportet  contendere,  considerando,  utra  lex  ad  ma- 
jores,  hoc  est,  ad  utiliores,  ad  honestiores  ac  magis 
necessarias  res  pertineat;  ex  quo  conficitur,  ut,  si 
leges  duae,  aut  si  plures,  aut  quotquot  erunt,  conser- 
vari  non  possint,  quia  discrepent  inter  se ;  ea  maxime 
conservanda  putetur,  quae  ad  maximas  res  pertinere 
videatur;  deinde,  utra  lex  posterius  lata  sit;  nam 
postrema  quaeque  gravissima  est :  deinde  utra  lex 
jubeat  aliquid,  utra  permittat :  nam  id,  quod  impe- 
ratur,  necessarium ;  illud,  quod  permittitur,  volun- 
tarium  est :  deinde  in  utra  lege,  si  non  obtemperatum 
sit,  poena  afficiatur,  aut  in  utra  major  pcena  statuatur ; 
nam  maxime  conservanda  est  ea,  quae  diligentissime 
sancta  est :  deinde  utra  lex  jubeat,  utra  vetet ;  nam 
saepe  ea,  quae  vetat,  quasi  exceptione  quadam  corri- 
gere  videtur  illam,  qu£e  jubet :  deinde,  utra  lex  de 
genere  omni,  utra  de  parte  quadam,  utra  commu- 
niter  in  plures,  utra  in  aliquam  certam  rem,  scripta 
videatur;  nam  quae  in  partem  aliquam,  et  quae  in 
certam  quamdam  rem  scripta  est,  [promtius]  ad  cau- 
sam  accedere  videtur,  et  ad  judicium  magis  perti- 
nere :  deinde,  ex  lege  utrum  statim  fieri  necesse  sit ; 
utrum  habeat  aliquam  moram  et  sustentationem ; 
nam  id,  quod  statim  faciendum  sit,  perfici  prius 
oportet :  deinde  operam  dare,  ut  sua  lex  ipso  scripto 
videatur  niti;  contraria  autem  aut  pcr  ambiguum,^ 

aut  per  ratiocinationem,  aut  per  definitionem,  in- 
duci ;  quo  sanctius  et  firmius  id  videatur  esse,  quod 
apertius  scriptum  sit :  deinde  suas  legis  ad  scriptuni 
ipsam  sententiam  quoque  adjungere,  contrariam  le- 
gem  item  ad  aliam  sententiam  traducere ;  ut,  si 
fieri  poterit,  ne  discrepare  quidem  videantur  inter  se : 
postremo  facere,  si  causa  dabit  facultatem,  ut  nostra 
ratione  utraque  lex  conservari  videatur,  adversario- 
nim  ratione,  altera  sit  necessario  negligenda.  Locos 
autem  communes,  et  quos  ipsa  causa  det,  videre 
oportebit,  et  ex  utilitatis  et  honestatis  amplissimis 
partibus  sumere,  demonstrantem  per  ampliiicationem, 
ad  utram  potius  legem  accedere  oporteat. 

L.  Ex  ratiocinatione  nascitur  controversia,  cum 
ex  eo,  quod  uspiam  est,  ad  id,  quod  nusquam  scrip- 
tum  est,  pervenitur,  hoc  pacto :  Lex  est :  ''  Si  fu- 
riosus  est,  agnatorum  gentiliumque  in  eo  pecuniaque 
ejus  potestas  esto :"  et  lex :  "  Paterfamilias  uti  super 
famiha  pecuniaque  sua  legaverit,  ita  jus  esto :"  et 
lex  :  "  8i  paterfamilias  intestato  moritur,  familia 
pecuniaque  ejus  agnatorum  gentiliumque  esto."  Qui- 
dam  judicatus  est  parentem  cccidisse :  ei  statim,  quod 
efFugiendi  potestas  non  fuit,  ligneas  soleas  in  pedes 
[inditae]  sunt :  os  autem  obvolutum  est  foUiculo,  et 
praeligatum  :  deinde  est  in  carcerem  deductus,  ut  ibi 
esset  tantisper,  dum  culeus,  in  quem  conjectus  in 
profluentem  deferretur,  compararetur.  Interea  qui- 
dam  ejus  familiares  in  carcerem  tabulas  afFerunt,  et 
testes  adducunt:  haeredes,  quos  ipse  jubet,  scribunt: 
tabulas  obsignantur.  De  illo  post  supplicium  sumi- 
tur.  Inter  eos,  qui  hasredes  in  tabulis  scripti  sunt, 
et  inter  agnatos,  de  hasreditate  controversia  est.  Hic 
certa  lex,  quag  testamenti  faciendi  iis,  qui  in  eo  loco 
sint,  adimat  potestatem,  nulla  profertur.  Ex  cfeteris 
legibus,  et  (pia^  hunc  ipsum  supplicio  hujusmodi  afii- 
ciunt,  et  quas  ad  testamenti  faciendi  potestatem  per- 
tinent,  per  ratiocinationem  veniendum  est  ad  ejus- 
modi  rationem,  ut  quaeratur,  habueritne  testamenti 

faciendi  potestatem.  Locos  autem  commimcs,  hoc  in 
genere  argumentandi,  hos,  et  hujusmodi  quosdam, 
esse  arbitramur :  primum,  ejus  scripti,  quod  profe- 
ras,  laudationem  et  confirmationem  :  deinde  ejus  rei, 
qua  de  quajratur,  cum  eo  de  quo  constat,  collationem 
ejusmodi,  ut  id,  de  quo  qua^ritur,  rei  de  qua  constet^ 
simile  esse  videatur :  postea  admirationem  per  con- 
tentionem,  qui  fieri  possit,  ut,  qui  hoc  acquum  esse 
concedat,  illud  neget,  quod  aut  ajquius,  aut  eodem 
sit  in  genere :  deinde  idcirco  hac  de  re  nihil  esse 
scriptum,  quod,  cum  de  illa  esset  scriptum,  de  hac 
re  is,  qui  scribebat,  neminem  dubitaturum  arbitratus 
sit :  postea  multis  in  legibus  multa  esse  prseterita, 
quae  idcirco  praeterita  nemo  arbitretur,  quod  ex  cas- 
teris,  de  quibus  scriptum  sit,  intelligi  possint :  deinde 
aequitas  rei  demonstranda  est,  ut  in  juridiciali  abso- 
luta.  Contra  autem  qui  dicet,  similitudinem  infir- 
mare  debebit ;  quod  faciet,  si  demonstrabit,  illud 
quod  conferatur,  ab  eo  cui  conferatur,  diversum  esse 
genere,  natura,  vi,  magnitudine,  tempore,  loco,  per- 
sona,  opinione :  si,  quo  in  numero  iUud,  quod  per 
similitudinem  afFertur,  et  quo  in  loco  illud,  cujus 
causa  afFertur,  haberi  conveniat,  ostendetur :  deinde, 
quid  res  cum  re  difFerat,  demonstrabitur,  ut  non 
idem  videatur  de  utraque  existimari  oportere.  Ac,  si 
ipse  quoque  poterit  ratiocinationibus  uti,  iisdem  ra- 
tiocinationibus,  quibus  ante  dictum  est,  utetur  :  si 
non  poterit,  negabit  oportere  quidquam,  nisi  quod 
scriptum  sit,  considerare :  [periclitari  omnia  jura,  si 
similitudines  accipiantur :  nfliil  esse  paene,  quod  non 
alteri  simile  esse  videatur:]  multis  dissimilibus  re- 
bus,  in  unamquamque  rem  tantum  singulas  esse 
leges :  omnia  posse  inter  se  vel  similia  vel  dissimilia 
demonstrari.  Loci  communes  a  ratiocinatione,  opor- 
tere  conjectura,  ex  eo  quod  scriptum  sit,  ad  id  quod 
non  scriptum  sit,  pervenire;  et  neminem  posse  omnes 
res  per  scripturam  amplecti ;  sed  eum  commodisshne 
scribere,  qui  curet,  ut  quoedum  ex  quibusdam  in- 

telligantur.  Contra  ratiocinationem,  hujusceniodi 
conjecturam  divinationem  esse ;  et  stulti  scriptoris 
esse,  non  posse  omnibus  de  rebus  cavere,  quibus 
yelit. 

LI.  Definitio  est,  cum  in  scripto  verbum  aliquod 
est  positum,  cujus  de  vi  quasritur,  hoc  modo  :  Lex, 
"  Qui  in  adversa  tempestate  navim  reliquerint,  omnia 
amittunto  :  eorum  navis  et  onera  sunto,  qui  in  navi 
remanserint."  Duo  quidam,  cum  jam  in  alto  navi- 
garent,  et  cum  eorum  alterius  navis,  alterius  onus 
esset,  naufragum  quemdam  natantem,  et  manus  ad 
se  tendentem,  aniraadverterunt :  misericordia  com- 
moti,  navim  ad  eum  applicaverunt :  hominem  ad  se 
sustulerunt.  Postea  aliquanto,  ipsos  quoque  tem- 
pestas  vehementius  jactare  coepit,  usque  adeo,  ut  do- 
minus  navis,  cum  idem  gubernator  esset,  in  scapham 
confugeret,  et  inde  funiculo,  qui,  a  puppi  religatus, 
scapham  annexam  trahebat,  navim,  quoad  posset, 
moderaretur ;  ille  autem,  cujus  merces  erant,  in  gla- 
dium  ibidem  incumberet.  Hic  ille  naufragus  ad  gu- 
bernaculum  accessit,  et  navi,  quoad  potuit,  est  opi- 
tulatus.  Sedatis  autem  fluctibus,  et  tempestate  jam 
commutata,  navis  in  portum  pervehitur.  Ille  autem, 
qui  in  gladium  incubuerat,  leviter  saucius,  facile  est 
ex  vuhiere  recreatus.  Navim,  cum  onere,  horum 
trium  suam  quisque  esse  dicit.  Hic  omnes  scripto  ad 
causam  accedunt ;  et  ex  nominis  vi  nascitur  contro- 
versia :  nam  et  relinquere  navem,  et  remanere  in 
navi,  denique  navis  ipsa  quid  sit,  definitionibus  quic- 
ritur.  lisdem  autem  ex  locis  omnibus,  quibus  defi- 
nitiva  constitutio,  tractabitur. 

Nunc,  expositis  iis  argumentationibus,  quae  in  ju- 
diciale  causarum  genus  accommodantur,  deinceps  in 
deUberativum  genus  et  demonstrativum,  argumen- 
tandi  lccos  et  praecepta  dabimus ;  non  quo  non  in 
aliqua  constitutione  omnis  semper  causa  versetur ; 
ssed  quia  proprii  tamen  harum  causarum  quidam 
loci  sunt,  non  a  constitutioiie  f>eparati,  sed  ad  fines 

horum  genemm  accommodati.  Nam  placet,  in  jucli- 
ciali  genere  tinem  esse  aequitatem,  hoc  est,  partem 
quamdam  honestatis ;  in  deliberativo  autem,  Aristo- 
teli  placet  utilitatem,  nobis  et  honestatem  et  utili- 
tatem  ;  in  demonstrativo,  honestatem.  Quare,  in  hoc 
quoque  genere  causse,  quaedam  argumentationes  com- 
numiter  ac  similiter  tractabuntur ;  qucedam  separa- 
tius  ad  finem,  quo  referri  omnem  orationem  oportet, 
adjungentur.  Atque  uniuscujusque  constitutionis  ex- 
emplum  supponere  non  gravaremur,  nisi  illud  vide- 
remus,  quemadmodum  res  obscurae  dicendo  fierent 
apertiores,  sic  res  apertas  obscuriores  fieri  oratione. 
Nunc  ad  deliberationis  prsecepta  pergamus. 

LII.  Rferum  expetendarum  tria  genera  sunt :  par 
RUtem  numerus  vitandarum  ex  contraria  parte.  Nam 
est  quiddam,  quod  sua  vi  ncs  allicit  ad  sese,  non 
emolumento  captans  aliquo,  sed  trahens  sua  digni- 
tate ;  quod  genus  virtus,  scientia,  veritas  est.  Aliud 
autem,  non  propter  suam  vim  et  naturam,  sed  prop- 
ter  fructum  atque  utilitatem,  petendum ;  quod  genus 
pecunia  est.  Est  porro  quiddam  ex  horum  partibus 
junctum,  quod  et  sua  vi  et  dignitate  nos  inductos 
ducit,  et  praj  se  quamdam  gerit  utiUtatem,  quo  ma- 
gis  expetatur ;  ut  amicitia,  bona  existimatio.  Atque 
ex  his  horum  contraria  facile,  tacentibus  nobis,  in- 
telligentur.  Sed,  ut  expeditius  ratio  tradatur,  ea,  quae 
posuinuis,  brevi  nominabuntur.  Nam,  in  primo  ge- 
nere  qua^  sunt,  honesta  appellabuntur :  qucE  autem 
in  secundo,  utilia :  hajc  autem  tertia,  quia  partem 
honestatis  continent,  et  quia  major  est  vis  honestatis, 
junctse  res  omnino  ex  duplici  genere  intelligentur : 
sed  in  meliorem  partem  vocabuli  conferantur,  et  ho- 
nesta  nominentur.  Ex  his  illud  conficitur,  ut  appe- 
tendarum  rerum  partes  sint  honestas  et  utilitas ;  vi- 
tandanmi,  turpitudo  et  inutilitas.  His  igitur  duabus 
rebus  duae  res  grandes  sunt  attributae,  necessitudo  et 
aflcctio;  quarum  altera  ex  yi,  altera  ex  re  et  per- 

sonis,  consideratur.  De  utraque  post  apertius  pcrscri- 
bemus.  Nunc  honestatis  rationes  primuni  expli- 
cemus. 

LIII.  Quod  aut  totum,  aut  aliqua  ex  parte,  prop- 
ter  se  petitur,  honestum  nominabimus.  Quare,  cum 
ejus  duas  partes  sint,  quarum  aitera  simplex,  altera 
juncta  sit,  simplicem  prius  consideremus.  Est  igitur 
in  eo  genere  omnes  res  una  vi  atque  uno  nomine 
amplexa  virtus :  nam  virtus  est  anirai  habitus,  na- 
turae  modo,  rationi  consentaneus :  quamobrem,  om- 
nibus  ejus  partibus  cognitis,  tota  vis  erit  simplicis 
honestatis  considerata.  Habet  igitur  partes  quatuor ; 
prudentiam,  justitiam,  fortitudinem,  temperantiam. 
Prudentia  est  rerum  bonarum,  et  malarum,  neu- 
trarumque,  scientia.  Partes  ejus,  memoria,  intelH- 
gentia,  providentia.  Memoria  est,  per  quam  animus 
repetit  illa,  quae  fuerunt.  Intelligentia  est,  per  quam 
ea  perspicit,  quag  sunt.  Providentia  est,  per  quam 
futurum  aliquid  videtur  ante  quam  factum  sit.  Jus- 
titia  est  habitus  animi,  communi  utilitate  conservata, 
suam  cuique  tribuens  dignitatem.  Ejus  initium  est 
ab  natura  profectum :  deinde  quaedam  in  consuetu- 
dinem  ex  utihtatis  ratione  venerunt:  postea  res  et 
ab  natura  profectas,  et  ab  consuetudine  probatas,  le- 
gum  metus  et  religio  sanxit.  Natura  jus  est,  quod 
non  opinio  genuit,  sed  quaedam  innata  vis  inseruit, 
ut  religionem,  pietatem,  gratiam,  vindicationem,  ob- 
servantiam,  veritatem.  Religio  est,  quas  superioris 
cujusdam  naturae  (quam  divinam  vocant)  curam  cae- 
rimoniamque  afFert ;  pietas,  per  quam  sanguine  con- 
junctis,  patriaeque  benevolis,  officium  et  diligens 
tribuitur  cultus ;  gratia,  in  qua  amicitiarum  et  offi- 
ciorum  alterius  memoria  et  remunerandi  voluntas 
continetur;  vindicatio,  per  quam  vis  et  injuria,  et 
omnino  omne  quod  obfuturum  est,  defendendo  aut 
ulciscendo  propulsatur ;  observantia,  per  quam  ho- 
mines  aliqua  dignitate  antecedentes  cultu  quodam 

et  honore  dignantur;  veritas,  per  quam  immutata 
ea,  quae  sunt,  aut  ante  fuerunt,  aut  futura  sunt,  di- 
cuntur. 

LIV.  Consuetudine  jus  est,  quod,  aut  leviter  a 
natura  tractum,  aluit,  et  majus  fecit  usus,  ut  reli- 
gionem ;  aut  si  quid  eorum,  quee  ante  diximus,  ab 
natura  profectum,  majus  factum  propter  consuetu- 
dinem  videmus ;  aut  quod  in  morem  vetustas  vulgi 
approbatione  perduxit :  quod  genus,  pactum,  par, 
judicatum.  Pactum  est,  quod  inter  aliquos  convenit; 
par,  quod  in  omnes  aequabile  est ;  judicatum,  de 
quo  alicujus  aut  aliquorum  jam  sententiis  constitu- 
tum  est.  Lege  jus  est,  quod  in  eo  scripto,  quod  po- 
pulo  expositum  est,  ut  observet,  continetur.  Forti- 
tudo  est  considerata  periculorum  susceptio,  et  labo- 
rum  perpessio.  Ejus  partes,  magnificentia,  fidentia, 
patientia,  perseverantia.  JMagnificentia  est  rerum 
magnarum  et  excelsarum,  cum  animi  ampla  quadam 
et  splendida  propositione,  agitatio,  atque  adminis- 
tratio  :  fidentia  est,  per  quam  magnis  et  honestis  in 
rebus  multum  ipse  animus  in  se  fiduciae  certa  cum 
spe  collocavit :  patientia  est,  honestatis  aut  utihtatis 
causa,  rerum  arduarum  ac  difficilium  voluntaria  ac 
diuturna  perpessio :  perseverantia  est  in  ratione  bene 
considerata  stabihs  et  perpetua  permansio.  Tempe- 
rantia  est  rationis  in  libidinem,  atque  in  alios  non 
re<;t()s  impetus  animi,  firma  et  moderata  dominatio. 
Ejus  partes  sunt,  continentia,  clementia,  modestia. 
('ontinentia  est,  pcr  quam  cupiditas  consilii  guber- 
natione  regitur ;  clementia,  per  quam  animi,  temere 
in  odium  alicujus  concitati,  invectio  comitate  reti- 
netur ;  modestia,  per  quam  pudor  honestus  [caram] 
et  stabilem  comparat  auctoritatem.  Atque  haec  omnia 
propter  se  solum,  ut  nihil  adjungatur  emolumenti, 
petenda  sunt :  quod  ut  demonstretur,  neque  ad  hoc 
nostrum  institutum  pertinet,  et  a  brevitate  praecipiendi 
remotum  est.  Piopter  sc  autem  vitanda  sunt,  non  ea 
uiodo  qua^  his  contraria  sunt,  ut  fortitudini  ignavia. 

et  justitiae  injustitia ;  verum  etiam  lUa,  quee  propin- 
qua  videntur  et  finitima  esse,  absunt  autem  lon- 
gissime :  quod  genus,  fidentiag  contrarium  est  diffi- 
dentia,  et  ea  re  vitium  est :  audacia  non  contrarium, 
sed  appositum  est  ac  propinquum,  et  tamen  vitium 
est.  Sic  unicuique  virtuti  finitimum  vitium  reperie- 
tur,  aut  certo  jam  nomine  appellatum,  ut  audacia, 
quag  fidentias ;  pertinacia,  quae  perseverantiae  finitima 
est ;  superstitio,  quae  religioni  propinqua  est ;  aut 
sine  ullo  certo  nomine.  Quae  omnia  item,  uti  con- 
traria  rerum  bonarum,  in  rebus  vitandis  reponemus. 
Ac  de  eo  quidem  genere  honestatis,  quod  omni  ex 
parte  propter  se  petitur,  satis  dictum  est. 

LV.  Nunc  de  eo,  in  quo  utilitas  quoque  adjun- 
gitur,  quod  tamen  honestum  vocamus,  dicendum 
videtur.  Sunt  igitur  multa,  quae  nos,  cum  dignitate, 
tum  fructu  quoque  suo,  ducunt :  quo  in  genere  est 
gloria,  dignitas,  amplitudo,  amicitia.  Gloria  est  fre- 
quens  de  aliquo  fama  cum  laude ;  dignitas,  alicujus 
honesta,  et  cultu  et  honore  et  verecundia  digna, 
auctoritas ;  amplitudo,  potentia  aut  majestatis,  aut 
aliquarum  copiarum,  magna  abundantia;  amicitia, 
voluntas  erga  aliquem  rerum  bonarum,  iUius  ipsius 
causa,  quem  diligit,  cum  ejus  pari  voluntate.  Hic, 
quia  de  civilibus  causis  loquimur,  fructus  ad  amici- 
tiam  adjungimus,  ut  eorum  quoque  causa  petenda 
videatur ;  ne  forte,  qui  nos  de  omni  amicitia  diceie 
existiment,  reprehendere  incipiant :  quamquam  sunt, 
qui  propter  utilitatem  modo  petendam  putent  amici- 
tiam :  sunt  qui  propter  se  solum :  sunt  qui  propter 
se,  et  utilitatem :  quorum  quid  verissime  constitua- 
tur,  ahus  locus  erit  considerandi.  Nunc  hoc  sic  ad 
usum  oratorium  relinquatur,  utramque  propter  rem 
amicitiam  esse  expetendam.  Amicitiarum  autem  ra- 
tio  (quoniam  partim  sunt  religionibus  junctae,  partim 
non  sunt,  et  quia  partim  veteres  sunt,  partim  novae, 
partim  ab  illorum,  partim  ab  nostro  beneficio  pro- 
fectae,  partim  utiliores,  partim  minus  utiles)  ex  cau* 

sarum  dignitatibus,  ex  temporum  opportunitatibus, 
ex  officiis,  ex  religionibus,  ex  vetustatibus,  habe- 
bitur. 

LVI.  Utilitas  autem  aut  in  corpore  posita  est,  aut 
in  extraneis  rebus ;  quarum  tamen  rerum  multo 
maxima  pars  ad  corporis  commodum  revertitur ;  ut 
in  republica  quaedam  sunt,  quse  (ut  sic  dicam)  ad 
corpus  pertinent  civitatis,  ut  agri,  portus,  pecunia, 
classes,  nautae,  milites,  socii;  quibus  rebus  incolu- 
mitatem  ac  libertatem  retinent  civitates:  alia  vero, 
quae  jam  quiddam  magis  amplum  et  minus  necessa- 
rium  conficiunt,  ut  urbis  egregia  exornatio  atque 
amplitudo,  ut  quaedam  excellens  pecunise  magnitudo, 
amicitiarum  ac  societatum  multitudo.  Quibus  rebus 
non  illud  solum  conficitur,  ut  salvaB  et  incolumes, 
verum  etiam  ut  amplae  atque  potentes,  sint  civitates. 
Quare  utilitatis  duae  partes  videntur  esse,  incolumitas 
et  potentia.  Incolumitas  est  salutis  tuta  atque  in- 
tegra  conservatio :  potentia  est,  ad  sua  conservanda, 
et  alterius  obtinenda,  idonearum  rerum  facultas. 
Atque  in  iis  omnibus  quae  ante  dicta  sunt,  quid  dif- 
ficulter  fieri  et  quid  facile  fieri  possit,  oportet  consi- 
derare.  Facile  fieri  id  dicimus,  quod  sine  magno, 
aut  sine  uUo  labore,  sumtu,  molestia,  quam  brevis- 
simo  tempore  confici  potest.  Difficile  autem  fieri, 
quod,  quamquam  laboris,  sumtus,  molestiae,  longin- 
quitatis  indiget,  atque  aut  omnes  aut  plurimas  aut 
maximas  causas  habet  difficultatis;  tamen,  his  sus- 
ceptis  difficultatibus,  compleri,  atque  ad  exitum  per- 
duci,  potest. 

Quoniam  ergo  de  honestate  et  de  utilitate  diximus, 
nunc  restat,  ut  de  iis  rebus  quas  his  attributas  esse 
dicebamus,  necessitudine  et  affectione,  perscribamus. 

LVII.  Puto  igitur  esse  hanc  necessitudinem,  cui 
nulla  vi  resisti  potest ;  quae  neque  mutari  neque  le- 
niri  potest.  Atque,  ut  apertius  hoc  sit,  exemplis 
Hcet  vim  rei,  qualis  et  quanta  sit,  cognoscamus.  Uri 
posse  flamma  ligneam  materiam  nccesse  est.  Corpus 

mortale  aliquo  tempore  interire  necesse  est;  atque 
ita  necesse,  ut  vis  postulat  ea,  quam  modo  describe- 
bamus,  necessitudinis,  cui  nulla  vi  resisti  potest,  qua3 
neque  mutari  neque  leniri  potest.    Hujusmodi  [ne- 
cessitudines,]  cum  in  dicendi  rationes  incident,  recte 
necessitudines  appeUabuntur :  sin  aliquae  res  incident 
difficiles,  in  illa  superiori,  possitne  fieri,  qusestione 
considerabimus.  Atque  etiam  hoc  mihi  videor  videre, 
esse  quasdam  cum  adjunctione  necessitudines,  quas- 
dam  simplices  et  absolutas.    Nam  aliter  dicere  sole- 
mus ;  necesse  est  Casilinenses  se  dedere  Ilannibali : 
aliter  autem,  necesse  est  Casilinum  venire  in  Hanni- 
balis  potestatem  :    illic,  in  superiore,  adjunctio  est 
haec,  Nisi  si  malunt  fame  perire :  si  enim  id  malunt, 
non  necesse :  hoc  inferius  non  item,  propterea  quod, 
sive  velint  Casilinenses  se  dedere,  sive  famem  perpeti 
atque  ita  perire,  necesse  est  Casilinum  venire  in  Han- 
nibalis  potestatem.    Quid  igitur  perficere  potest  hsec 
necessitudinis  distributio  ?   Prope  dicam,  plurimum, 
cum  is  locus  necessitudinis  videbitur  incurrere.  Nam 
cum  simplex  erit  necessitudo,  nihil  erit  quod  multa 
dicamus,  cum  eam  nulla  ratione  lenire  possimus : 
cum  autem  ita  necesse  erit,  ut  ahquid  effugere  aut 
adipisci  velimus,  tum  adjunctio  illa  quid  habeat  uti- 
litatis,  aut  quid  honestatis,  erit  considerandum.  Nam 
si  velis  attendere,  (ita  tamen,  ut  id  qua^ras,  quod 
conveniat  ad  usum  civitatis)   reperias   nullam  esse 
rem,  quam  facere  necesse  sit,  nisi  propter  aliquam 
causam,   quam  adjunctionem  nominamus ;    pariter 
autem  esse  multas  res  necessitudinis,  ad  quas  similis 
adjunctio  non  accedit:  quod  genus,  ut  homines  mor- 
tales  necesse  est  interire,  sine  adjunctione :  ut  cibo 
utantur,  non  necesse  est,  nisi  cum  iUa  exceptione, 
extra  quam  si  nolint  fame  perire.    Ergo,  ut  dixi, 
iUud,  quod  adjungitur,  semper,  cujusmodi  sit,  erit 
considerandum  :    nam  omni  tempore  id  pertinebit, 
ut  [ad  honestatem]  hoc  modo  exponenda  necessitudo 
sit :  Necesse  est,  si  honeste  volumus  vivere :  Necesse 

est,  si  incolumes  volumus  esse :  Necesse  est,  si  sine 
incommodo  volumus  vivere. 

LVIII.  Ac  summa  quidem  necessitudo  videtur 
esse  honestatis ;  huic  proxima,  incolumitatis ;  tertia 
ac  levissima,  commoditatis,  quae  cum  his  nunquam 
poterit  duabus  contendere.  Hasce  autem  inter  se 
saepe  necesse  est  comparari,  ut,  quamquam  prastet 
honestas  incolumitati,  tamen,  utri  potissimum  con- 
sulendum  sit,  deliberetur.  Cujus  rei  certum  quoddam 
praescriptum  videtur  in  perpetuum  dari  posse.  Nam, 
qua  in  re  fieri  poterit,  ut,  cum  incolumitati  consulue- 
rimus,  quod  sit  in  prassentia  de  honestate  delibatum, 
virtute  aliquando  et  industria  recuperetur,  incolumi- 
tatis  ratio  videbitur  habenda ;  cum  autem  id  non 
poterit,  honestatis.  Ita,  in  ejusmodi  quoque  re,  cum 
incoluraitati  videbimur  consulere,  vere  poterimus  di- 
cere,  nos  honestatis  rationem  habere,  quoniam  sine 
incolumitate  eam  nullo  tempore  possumus  adipisci. 
Qua  in  re  vel  concedere  alteri,  vel  ad  conditionem 
alterius  descendere,  vel  in  praesentia  quiescere,  atque 
aliud  tempus  exspectare,  oportebit.  In  commoditatis 
vero  ratione,  modo  illud  attendatur,  dignane  eausa 
videatur  ea,  quae  ad  utiUtatem  pertinebit,  quare  aut 
de  magnificentia  aut  de  honestate  quiddam  derogetur. 
Atque  in  hoc  loco  mihi  caput  illud  videtur  esse,  ut 
quasramus,  quid  sit  illud,  quod  si  adipisci  aut  efFu- 
gere  velimus,  aliqua  res  nobis  sit  necessaria ;  hoc 
est,  quae  sit  adjunctio ;  ut  proinde,  uti  quaeque  res 
erit,  laboremus,  et  gravissuTiam  quamque  causam 
vehementissime  necessariam  judicemus. 

AfFectio  est  quaedam  ex  tempore,  aut  ex  negotio- 
rum  eventu  aut  administratione,  aut  hominum  studio, 
commutatio  rerum,  ut  non  tales,  quales  ante  habitae 
sint,  aut  plerumque  haberi  soleant,  habendae  videan- 
tur  esse :  ut,  Ad  hostes  transire  turpe  videtur  esse ; 
at  non  iUo  animo,  quo  Ulysses  transiit :  et  pecuniam 
in  mare  dejicere,  inutile;  at  non  eo  consilio,  quo 
Aristippus  dejecit.   Sunt  igitur  res  queedam  ex  tem.: 

iRhetor.)  voi..  i.  M 

pore,  et  ex  consilio,  non  ex  sua  natura,  conside- 
randae:  quibus  in  omnibus,  quid  tempora  petant, 
aut  quid  personis  dignum  sit,  considerandum  est;  et 
non  quid,  sed  quo  quidque  animo,  quicum,  quo 
tempore,  quamdiu  fiat,  attendendum  est.  His  ex 
partibus,  ad  sententiam  dicendam,  locos  sumi  opor- 
tere  arbitramur. 

LIX.  Laudes  autem  et  vituperationes  ex  his  locis 
sumentur,  qui  loci  personis  sunt  attributi,  de  quibus 
ante  dictum  est.  Sin  distributius  tractare  quis  volet, 
partiatur  in  animum,  et  corpus,  et  extrarias  res,  li- 
cebit.  Animi  est  virtus,  cujus  departibus  paulo  ante 
dictum  est ;  corporis,  valetudo,  dignitas,  vires,  velo- 
citas :  extrarias,  honos,  pecunia,  affinitas,  genus, 
amici,  patria,  potentia,  et  castera,  quae  simili  esse  in 
genere  intelligentur.  Atque  in  his,  id,  quod  in  omnia 
valet,  valere  oportebit :  contraria  quoque,  quas  et 
qualia  sint,  intelligentur.  Videre  autem,  in  laudando 
et  in  vituperando,  oportebit,  non  tam  quae  in  corpore 
aut  in  extraneis  rebus  habuerit  is  de  quo  agetur, 
quam  quo  pacto  his  rebus  usus  sit :  nam  fortunam 
quidem  et  laudare,  stultitia,  et  vituperare,  superbia 
est ;  animi  autem  et  laus  honesta,  et  vituperatio  ve- 
hemens  est.  Nunc,  quoniam  omne  in  causas  genus 
argumentandi  ratio  tradita  est,  de  inventione,  prima 
ac  maxima  parte  rhetoricas,  satis  dictum  videtur. 
Quare,  quoniam  et  una  pars  ad  exitum  hunc  ab  su- 
periore  hbro  perducta  est,  et  hic  hber  non  parum 
continet  Kterarum,  quas  restant,  in  reliquis  dicemus. 

DIALOGUS,  SEU  LIBER,  PRIMUS. 

I.  CoGiTANTi  mihi  saepenumero,  et  memori^  ve- 
tera  repetenti,  perbeati  fuisse,  Quinte  frater,  illi  videri 
solent,  qui  in  optima  republica,  cum  et  honoribus  et 
rerum  gestarum  gloria  florerent,  eum  vitae  cursum 
tenere  potuerunt,  ut  vel  in  negotio  sine  periculo,  vel 
in  otio  cum  dignitate,  esse  possent.  Ac  fuit  quidem, 
cum  mihi  quoque  initium  requiescendi,  atque  ani- 
mum  ad  utriusque  nostrum  praeclara  studia  referendi, 
fore  justum  et  prope  ab  omnibus  concessum  arbi- 
trarer,  si  infinitus  forensium  rerum  labor,  et  ambi- 
tionis  occupatio,  decursu  honorum,  etiam  aetatis  flexu, 
constitisset :  quam  spem  cogitationum  et  consiliorum 
meorum,  cum  graves  communium  temporum,  tum 
Varii  nostri  casus  fefeUerunt.  Nam,  qui  locus  quietis 
et  tranquillitatis  plenissimus  fore  videbatur,  in  eo 
maximas  moles  molestiarum  et  turbulentissimae  tem- 


124       DE  ORATORE,  Lib.  1.  Cap.  2. 

pestates  exstiterunt.  Neque  vero  nobis  cupientibus 
atque  exoptantibus  fructus  otii  datus  est,  ad  eas  artes, 
quibus  a  pueris  dediti  fuimus,  celebrandas,  inter  nos- 
que  recolendas.  Nam  prima  astate  incidimus  in  ip- 
sam  perturbationem  disciplinae  veteris ;  et  consulatu 
devenimus  in  medium  rerum  omnium  certamen  at- 
que  discrimen  ;  et  hoc  tempus  omne  post  consulatum 
objecimus  iis  fluctibus,  qui,  per  nos  a  communi  peste 
depulsi,  in  nosmetipsos  redundarunt.  Sed  tamen,  in 
his  vel  asperitatibus  rerum  vel  angustiis  temporis, 
obsequar  studiis  nostris ;  et,  quantum  mihi  vel  fraus 
inimicorum,  vel  causse  amicorum,  vel  respublica  tri- 
buet  otii,  ad  scribendum  potissimum  conferam.  Tibi 
vero,  frater,  neque  hortanti  deero,  neque  roganti : 
nam  neque  auctoritate  quispiam  apud  me  plus  va- 
lere  te  potest,  neque  voluntate. 

II.  Ac  mihi  repetenda  est  veteris  cujusdam  me- 
moriae  non  sane  satis  explicata  recordatio,  sed,  ut  ar- 
bitror,  apta  ad  id  quod  requiris,  ut  cognoscas,  quae 
viri  omnium  eloquentissuui  clarissimique  senserint 
de  omni  ratione  dicendi.  Vis  enim,  ut  mihi  saepe 
dixisti,  (quoniam  quae  pueris  aut  adolescentulis  no- 
bis  ex  commentarioHs  nostris  inchoata  ac  rudia  exci- 
derunt,  vix  hac  setate  digna,  et  hoc  usu,  quem  ex 
causis  quas  diximus,  tot  tantisque,  consecuti  sumus) 
aliquid  iisdem  de  rebus  politius  a  nobis  perfectius- 
que  proferri :  solesque  nonnunquam  hac  de  re  a  me 
in  disputationibus  nostris  dissentire ;  quod  ego  pru- 
dentissimorum  hominum  artibus  eloquentiam  conti- 
neri  statuam ;  tu  autem  illam  ab  elegantia  doctrinae 
segregandam  putes,  et  in  quodam  ingenii  atque  exer- 
eitationis  genere  ponendam. 

Ac  mihi  quidem  saepenumero,  in  summos  homi- 
nes  ac  summis  ingeniis  praeditos  intuenti,  quaeren- 
dum  esse  visum  est,  quid  esset,  cur  plures  in  omni- 
bus  rebus  quam  in  dicendo  admirabiles  exstitissent : 
nam,  quocumque  te  animo  et  cogitatione  converteris, 
permultos  exceUentes  in  quoque  genere  videbis,  non 

mediocrium  artium,  sed  prope  maximarum.  Quis 
enim  est,  qui,  si  clarorum  hominum  scientiam  rerum 
gestarum  vel  utilitate  vel  magnitudine  metiri  velit, 
non  anteponat  oratori  imperatorem  ?  Quis  autem  du- 
bitet,  quin  belli  duces  pra^stantissimos  ex  hac  una 
civitate  psene  innumerabiles,  in  dicendo  autem  ex- 
cellentes  vix  paucos,  proferre  possimus  ?  Jam  vero, 
consilio  ac  sapientia  qui  regere  ac  gubemare  rempu- 
blicam  possent,  multi  nostra,  plures  patrum  memo- 
ria,  atque  etiam  majorum,  exstiterunt,  cum  boni 
perdiu  nuUi,  vix  autem  singulis  aetatibus  singuli,  to- 
lerabiles  oratores  invenirentur.  Ac,  ne  quis  forte 
cum  aliis  studiis,  quae  reconditis  in  artibus  atque  in 
quadam  varietate  literarum  versentur,  magis  hanc 
dicendi  rationem,  quam  cum  imperatoris  laude,  aut 
cum  boni  senatoris  prudentia,  comparandam  putet ; 
convertat  animum  ad  ea  ipsa  artium  genera;  cir- 
cumspiciatque,  qui  in  iis  fioruerint,  quamque  multi : 
sic  facillime,  quanta  oratorum  sit,  semperque  fuerit 
paucitas,  judicabit. 

III.  Neque  enim  te  fugit,  artium  omnium  lau- 
datarum  procreatricem  quamdam,  et  quasi  paren- 
tem,  eam,  quam  4>iKoao(piav  Graeci  vocant,  ab  homi- 
nibus  doctissimis  judicari ;  in  qua  difficile  est  enu- 
merare,  quot  viri,  quanta  scientia,  quantaque  in  suis 
studiis  varietate  et  copia  fuerint,  qui  non  una  aliqua 
in  re  separatim  elaborarint,  sed  omnia,  quaecumque 
[essent,]  vel  scientise  pervestigatione,  vel  disserendi 
ratione,  comprehenderint.  Quis  ignorat,  ii,  qui  ma- 
thematici  vocantur,  quanta  in  obscuritate  rerum,  et 
quam  recondita  in  arte  et  multiplici  subtilique,  ver- 
sentur  ?  quo  tamen  in  genere  ita  multi  perfecti  ho- 
mines  exstiterunt,  ut  nemo  fere  studuisse  ei  scientise 
vehementius  videatur,  quin,  quod  voluerit,  consecu- 
tus  sit.  Quis  musicis,  quis  huic  studio  literarum, 
quod  profitentur  ii  qui  grammatici  vocantur,  penitus 
se  dedidit,  quin  omnem  illarum  artium  paene  infini- 
tam  vim  et  materiam  scientiae  cogitatione  compre- 

m3 

henderit?  Vere  mihi  hoc  videor  esse  dicturus,  ex 
omnibus  iis,  qui  in  harum  artium  studiis  HberaHssi* 
mis  sint  doctrinisque  versati,  minimam  copiam  poe- 
tarum  egregiorum  exstitisse.  Atque  in  hoc  ipso  nu- 
mero,  in  quo  perraro  exoritur  ahquis  excellens,  si 
diligenter  et  ex  nostrorum  et  ex  Grcecorum  copia 
comparare  voles,  multo  tamen  pauciores  oratores, 
quam  poetae  boni,  reperientur.  Quod  hoc  etiam  mi- 
rabiUus  debet  videri,  quia  caeterarum  artium  studia 
fere  reconditis  atque  abditis  e  fontibus  hauriuntur ; 
dicendi  autem  omnis  ratio  in  medio  posita,  communi 
quodam  in  usu,  atque  in  hominum  more  et  sermone 
versatur  ;  ut  in  caeteris  id  maxime  excellat,  quod  lon- 
gissime  sit  ab  imperitorum  intelligentia  sensuque 
disjunctum,  in  dicendo  autem  vitium  vel  maximum 
sit  a  vulgari  genere  orationis  atque  a  consuetudine 
communis  sensus  abhorrere, 

IV.  Ac  ne  illud  quidem  vere  dici  potest,  aut  plu- 
res  ceeteris  artibus  inservire,  aut  majore  delectatione, 
aut  spe  uberiore,  aut  praemiis  ad  perdiscendum  am- 
pHoribus  commoveri.  Atque,  ut  omittam  Graeciam, 
quae  semper  eloquentias  princeps  esse  voluit,  atque 
illas  omnium  doctrinarum  inventrices  Athenas,  in 
quibus  summa  dicendi  vis  et  inventa  est  et  perfecta ; 
in  hac  ipsa  civitate,  profecto,  nuUa  unquam  vehe- 
mentius  quam  eloquentise  studia  viguerunt.  Nam 
posteaquam,  imperio  omnium  gentium  constituto, 
diuturnitas  pacis  otium  confirmavit,  nemo  fere  laudis 
cupidus  adolescens  non  sibi  ad  dicendum  studio 
omni  enitendum  putavit.  Ac  primo  quidem,  totius 
rationis  ignari,  qui  neque  exercitationis  ullam  viam, 
neque  aUquod  prceceptum  artis  esse  arbitrarentur, 
tantum,  quantum  ingenio  et  cogitatione  poterant, 
consequebantur.  Post  autem,  auditis  oratoribus  Grae.. 
cis,  cognitisque  eorum  literis,  adhibitisque  doctori- 
bus,  incredibili  quodam  nostri  homines  dicendi  stu- 
dio  flagraverunt.  Excitabat  eos  magnitudo  et  varie- 
ias,  muUitudoque  in  omni  genere  causarum,  ut  ad 

eam  doctrinam,  quam  suo  quisque  studio  assecutus 
esjset,  adjungeretur  usus  frequens,  qui  omnium  ma- 
gistrorum  preecepta  superaret.  Erant  autem  huic 
studio  maxima,  quae  nunc  quoque  sunt,  exposita 
praemia,  vel  ad  gratiam,  vel  ad  opes,  vel  ad  dignita- 
tem.  Ingenia  vero  (ut  multis  rebus  possumus  judi- 
care)  nostrorum  hominum  multum  caeteris  [homini- 
bus]  omnium  gentium  praestiterunt.  Quibus  de  cau- 
sis,  quis  non  jure  miretur,  ex  omni  memoria  aeta- 
tum,  temporum,  civitatum,  tam  exiguum  oratorum 
numerum  inveniri  ? 

Sed  nimirum  majus  est  hoc  quiddam,  quam  ho- 
mines  opinantur,  et  pluribus  ex  artibus  studiisque 
collectum. 

V.  Quis  enim  aliud,  in  maxima  discentium  muU 
titudine,  summa  magistrorum  copia,  praestantissimis 
hominum  ingeniis,  infinita  causarum  varietate,  am- 
pHssimis  eloquentiae  propositis  praemiis,  esse  causae 
putet,  nisi  rei  quamdam  incredibilem  magnitudinem 
ac  difficultatem  ?  Est  enim  et  scientia  comprehen- 
denda  rerum  plurimarum,  sine  qua  verborum  volu- 
bilitas  inanis  atque  irridenda  est ;  et  ipsa  oratio  con- 
formanda,  non  sohun  electione,  sed  etiam  construc- 
tione  verborum;  et  omnes  animorum  motus,  quos 
hominum  generi  rerum  natura  tribuit,  penitus  per- 
noscendi ;  quod  omnis  vis  ratioque  dicendi,  in  eorum, 
qui  audiunt,  mentibus  aut  sedandis  aut  excitandis, 
cxpromenda  est.  Accedat  eodem  oportet  lepos  qui- 
dam  faceticeque,  et  eruditio  hbero  digna,  celeritas- 
que  et  brevitas  et  respondendi  et  lacessendi,  subtili 
venustate  atque  urbanitate  conjuncta.  Tenenda  prae- 
terea  est  omnis  antiquitas,  exemplorumque  vis  ;  ne- 
que  legum  aut  juris  civilis  scientia  neghgenda  est. 
Nam  quid  ego  de  actione  ipsa  plura  dicam  ?  quae 
motu  corporis,  quae  gestu,  quae  vuku,  quae  vocis  con- 
formatione  ac  varietate,  moderanda  est :  quae  sola  per 
se  ipsa  quanta  sit,  histrionum  levis  ars  et  scena  de- 
darat ;  in  qua  cuni  omncs  in  oris  et  vocis  et  motus 

moderatione  elaborent,  quis  ignorat,  quam  pauci  sint, 
fuerintque,  quos  animo  aequo  spectare  possimus  ? 
Quid  dicam  de  thesauro  rerum  omnium,  memoria, 
quae  nisi  custos  inventis  cogitatisque  rebus  et  verbis 
adhibeatur,  intelligimus,  omnia,  etiam  si  praeclaris- 
sima  fuerint  in  oratore,  peritura.  Quamobrem  mirari 
desinamus,  qnsd  causa  sit  eloquentium  paucitatis, 
cum  ex  iis  rebus  universis  eloquentia  constet,  quibus 
in  singulis  elaborare  permagnum  est :  hortemurque 
potius  liberos  nostros,  caeterosque  quorum  gloria  no- 
bis  et  dignitas  cara  est,  ut  animo  rei  magnitudinem 
complectantur,  neque  iis  aut  prajceptis  aut  magistris 
aut  exercitationibus,  quibus  utuntur  omnes,  sed  aliis 
quibusdam,  se  id,  quod  expetunt,  consequi  posse  con- 
iidant. 

VI.  Ac,  mea  quidem  sententia,  nemo  poterit  esse 
omni  laude  cumulatus  orator,  nisi  erit  omnium  re- 
rum  magnarum  atque  artium  scientiam  consecutus. 
Etenim  ex  rerum  cognitione  efflorescat  et  redundet 
oportet  oratio ;  quae,  nisi  subest  res  ab  oratore  per- 
cepta  et  cognita,  inanem  quamdam  habet  elocutio- 
nem,  et  paene  puerilem.  Neque  vero  ego  hoc  tantum 
oneris  imponam  nostris  praesertim  oratoribus,  in  hac 
tanta  occupatione  urbis  ac  vitae,  nihil  ut  iis  putem  li- 
cere  nescire :  quamquam  vis  oratoris,  professioque 
ipsa  bene  dicendi,  hoc  suscipere  ac  polliceri  videtur, 
ut  omni  de  re,  queecumque  sit  proposita,  ab  eo  ornate 
copioseque  dicatur.  Sed  quia  non  dubito,  quin  hoc 
plerisque  immensum  infinitumque  videatur,  et  quod 
Graecos  homines  non  solum  ingenio  et  doctrina,  sed 
etiam  otio  studioque  abundantes,  partitionem  quam- 
dam  artium  fecisse  video,  neque  in  universo  genere 
singulos  elaborasse,  sed  seposuisse  a  caeteris  dictioni- 
bus  eam  partem  dicendi  quae  in  forensibus  discepta- 
tionibus  judiciorum  [aut  deliberationum]  versaretur, 
et  id  unum  genus  oratori  rehquisse ;  non  complectar 
in  his  libris  ampHus,  quam  quod  huic  generi,  re 
qua>jjita  et  multum  disputata,  suimnorum  hominum 

prope  consensu  est  tributum :  repetamque,  non  ab 
incunabulis  nostrae  veteris  puerilisque  doctrinse  quem-' 
dam  ordinem  praeceptorum,  sed  ea,  quae  quondam 
accepi  in  nostrorum  hominum,  eloquentissimorum  et 
omni  dignitate  principum,  disputatione  esse  versata : 
non  quod  illa  contemnam,  quae  Graeci,  dicendi  arti- 
fices  et  doctores,  reliquerunt ;  sed,  cum  illa  pateant, 
in  promtuque  sint  omnibus,  neque  ea  interpretatione 
mea  aut  ornatius  explicari  aut  planius  exprimi  pos- 
sint,  dabis  hanc  veniam,  mi  frater,  ut  opinor,  ut  eo* 
rum,  quibus  summa  dicendi  laus  a  nostris  hominibus 
concessa  est,  auctoritatem  Grsecis  anteponam. 

VII.  Cum  igitur  vehementius  inveheretur  in  cau- 
sam  principum  consul  Philippus,  Drusique  tribuna- 
tus,  pro  senatus  auctoritate  susceptus,  infringi  jam 
debilitarique  videretur ;  dici  mihi  memini,  ludorum 
Romanorum  diebus,  L.  Crassum,  quasi  coUigendi 
sui  causa,  se  in  Tusculanum  contulisse :  venisse  eo- 
dem,  [socer  ejus  qui  fuerat,]  Quintus  Mucius  dice- 
batur,  et  M.  Antonius,  homo  et  consiliorum  in  re- 
publica  socius,  et  summa  cum  Crasso  familiaritate 
conjunctus.  Exierant  autem  cum  ipso  Crasso  adole* 
scentes  duo,  Drusi  maxime  familiares,  et  in  quibus 
magnam  tum  spem  majores  natu  dignitatis  suae  coU 
locarant,  C.  Cotta,  qui  tum  tribunatum  plebis  pete- 
bat,  et  P.  Sulpicius,  qui  deinceps  eum  magistratum 
petiturus  putabatur.  Hi  primo  die  de  temporibus  il« 
lis,  deque  universa  republica,  (quam  ob  causam  ve- 
nerant)  multum  inter  se  usque  ad  extremum  tempus 
diei  coUocuti  sunt.  Quo  quidem  in  sermone  multa 
divinitus  a  tribus  iUis  consularibus  Cotta  deplorata 
et  commemorata  narrabat,  ut  nihU  incidisset  postea 
civitati  maU,  quod  non  impendere  UU  tanto  ante  xu 
dissent :  eo  autem  omni  sermone  confecto,  tantam  in 
Crasso  humanitatem  fuisse,  ut,  cum  lauti  accubuis- 
sent,  toUeretur  omnis  Ula  superioris  tristitia  sermo-» 
nis,  eaque  esset  in  homine  jucunditas,  et  tantus  in 
jocando  lepos,  ut  dies  inter  eos  curiae  fuisse  videretur, 
convivium  Tusculani.   Pogtero  autem  die,  cum  iUi 

majores  natu  satls  quiessent,  et  In  ambulatlonem 
ventum  esset,  dicebat  tum,  Scaevolam,  duobus  spa- 
tiis  tribusve  factis,  dixisse  :  Cur  non  imitamur, 
Crasse,  Socratem  illum,  qui  est  in  Phaedro  Platonis  ? 
nam  me  haec  tua  platanus  admonuit,  quag  non  minus 
ad  opacandum  hunc  locum  patulis  est  difFusa  ramis, 
quam  illa,  cujus  umbram  secutus  est  Socrates,  quae 
mihi  videtur,  non  tam  ipsa  aquula  qute  describitur, 
quam  Platonis  oratione,  crevisse :  et  quod  ille  duris- 
simis  pedibus  fecit,  ut  se  abjiceret  in  herbam,  atque 
ita  illa,  quje  philosophi  divinitus  ferunt  esse  dicta, 
loqueretur,  id  meis  pedibus  certe  concedi  est  aequius. 
Tum  Crassum  :  Immo  vero  commodius  etiam  ;  pul- 
vinosque  poposcisse,  et  omnes  in  iis  sedibus,  quas 
erant  sub  platano,  consedisse  dicebat, 

VIII.  Ibi,  ut  ex  pristino  sermone  relaxarentur 
animi  omnium,  solebat  Cotta  narrare,  Crassum  ser- 
monem  quemdam  de  studio  dicendi  intulisse.  Qui 
cum  ita  esset  exorsus :  Non  sibi  cohortandum  Sulpi- 
cium  et  Cottam,  sed  magis  utrumque  coUaudandum 
videri,  quod  tantam  jam  essent  facultatem  adepti,  ut 
non  asquahbus  suis  solum  anteponerentur,  sed  cum 
majoribus  natu  compararentur.  Neque  vero  mihi 
quidquam,  inquit,  praestabilius  videtur,  quam  posse 
dicendo  tenere  hominum  coetus,  mentes  allicere,  vo- 
luntates  impeUere,  quo  velis ;  unde  autem  velis,  de- 
ducere.  Haec  una  res  in  omni  Hbero  populo,  maxi- 
meque  in  pacatis  tranquillisque  civitatibus,  praecipue 
semper  floruit,  semperque  dominata  est.  Quid  enim 
est  aut  tam  admirabile,  quam  ex  infinita  multitudine 
hominum  exsistere  unum,  qui  id,  quod  omnibus  na- 
tura  sit  datum,  vel  sohis,  vel  cum  paucis,  facere  pos- 
sit  ?  aut  tam  jucundum  cognitu  atque  auditu,  quam 
sapientibus  sententiis  gravibusque  verbis  ornata  oratio 
et  poHta  ?  aut  tam  potens,  tamque  magnificum,  quam 
popuH  motus,  judicum  reHgiones,  senatus  gravitatem, 
unius  oratione  converti?  Quid  porro  tam  regium, 
tam  Hberale,  tam  munificum,  quam  opem  ferre  sup- 
pHcibus,  excitare  afflictos,  dare  salutem,  Hberare  pe- 

riculis,  retinere  homines  in  civitate  ?  Quid  autem 
tam  necessarium,  quam  tenere  semper  arma,  quibus 
vel  tectus  ipse  esse  possis,  vel  provocare  improbos, 
vel  te  ulcisci  lacessitus  ?  Age  vero,  ne  semper  forum, 
subsellia,  Rostra,  curiamque  meditere,  quid  esse  po- 
test  in  otio  aut  jucundius  aut  magis  proprium  huma« 
nitatis,  quam  sermo  facetus  ac  nulla  in  re  rudis? 
Hoc  enim  uno  praestamus  vel  maxime  feris,  quod 
colloquimur  inter  nos,  et  quod  exprimere  dicendo 
sensa  possumus.  Quamobrem  quis  hoc  non  jure  mi- 
retur,  summeque  in  eo  elaborandum  esse  arbitretur, 
ut,  quo  uno  homines  maxime  bestiis  prasstent,  in 
hoc  hominibus  ipsis  antecellat?  Ut  vero  jam  ad 
illa  summa  veniamus ;  quae  vis  alia  potuit  aut  di- 
spersos  homines  unum  in  locum  congregare,  aut  a 
fera  agrestique  vita  ad  hunc  humanum  cultum  civi- 
lemque  deducere,  aut,  jam  constitutis  civitatibus, 
leges,  judicia,  jura  describere?  Ac,  ne  plura,  qua^ 
sunt  psene  innumerabilia,  consecter,  comprehendam 
brevi ;  sic  enim  statuo,  perfecti  oratoris  moderatione 
et  sapientia  non  solum  ipsius  dignitatem,  sed  et  pri- 
vatorum  plurimorum  et  universae  reipublicae  sakitem, 
maxime  contineri.  Quamobrem  pergite,  ut  facitis, 
adolescentes ;  atque  in  id  studium,  in  quo  estis,  in- 
cumbite,  ut  et  vobis  honori,  et  amicis  utilitati,  et  rei- 
pubHcac  emolumento,  esse  possitis. 

IX.  Tum,  Scaevola  comiter,  ut  solebat,  Caetera, 
inquit,  assentior  Crasso,  ne  aut  de  C.  Laelii,  soceri 
mei,  aut  de  hujus,  generi,  aut  arte  aut  gloria  detra- 
ham :  sed  illa  duo,  Crasse,  vereor,  ut  tibi  possim  con- 
cedere ;  unum,  quod  ab  oratoribus  civitates  et  initio 
constitutas,  et  saepe  conservatas,  esse  dixisti ;  alterum, 
quod,  remoto  foro,  concione,  judiciis,  senatu,  statu- 
isti,  oratorem  in  omni  genere  sermonis  et  humanitatis 
esse  perfectum.  Quis  enim  tibi  hoc  concesserit,  aut 
initio  genus  hominum  in  montibus  ac  silvis  dissipa- 
tum,  non  prudentium  consiHis  compulsum  potius, 
quam  disertorum  oratione   delenitum,   se   oppidis 

moenibusque  sepsisse?  aut  vero  reliquas  utilitates, 
aut  in  constituendis  aut  conservandis  civitatibus,  non 
a  sapientibus  et  fortibus  viris,  sed  a  disertis  et  ornate 
dicentibus,  esse  constitutas  ?  An  vero  tibi  Romulus 
ille  aut  pastores  et  convenas  congregasse,  aut  Sabino- 
rum  connubia  conjunxisse,  aut  finitimorum  vim  re- 
pressisse,  eloquentia  videtur,  non  consilio  et  sapientia 
singvilari?  Quidenim?  in  Numa  Pompilio — quid? 
in  Ser.  Tullo  —  quid  ?  in  caeteris  regibus,  quorum 
multa  sunt  eximia  ad  constituendam  rempublicam, 
num  quod   eloquentiae  vestigium  apparet  ?  Quid  ? 
exactis  regibus,  (tametsi  ipsam  exactionem  mente, 
non  lingua,  perfectam  Ij.  Bruti  esse  cernimus)  sed 
deinceps  omnia,  nonne  plena  consiliorum,  inania  ver- 
borum,  videmus  ?  Ego  vero  si  velim  et  nostrae  civi- 
tatis  exemplis  uti,  et  aliarum,  plura  proferre  possim 
detrimenta  publicis  rebus,  quam  adjumenta,  per  ho- 
mines  eloquentissimos  importata :    sed,  ut  reliqua 
praetermittam,  omnium  mihi  videor,  exceptis,  Crasse, 
vobis  duobis,  eloquentissimos  audisse  Ti.  et  C.  Sem- 
pronios,  quorum   pater,  homo  prudens  et  gravis, 
haudquaquam  eloquens,  et  saspe  alias,  et  maxime 
censor,  saluti  reipubUcae  fuit.  Atque  is  non  accurata 
quadam  orationis  copia,  sed  nutu  atque  verbo  liber» 
tinos  in  urbanas  tribus  transtulit ;  quod  nisi  fecisset, 
rempublicam,  quam  nunc  vix  tenemus,  jam  diu  nul- 
lam  haberemus.  At  vero  ejus  filii  diserti,  et  omnibus 
vel  naturae  vel  doctrinae  praesidiis  ad  dicendum  para- 
ti,  cum  civitatem,  vel  paterno  consilio  vel  avitis  ar- 
mis  florentissimam,  accepissent,  ista  praeclara  guber- 
natrice,  ut  ais,  civitatum,  eloquentia,  rempublicam 
dissipaverunt. 

X.  Quid  ?  leges  veteres,  moresque  majorum ; 
quid  ?  auspicia,  quibus  et  ego  et  tu,  Crasse,  cum 
magna  reipublicae  salute  praesumus ;  quid  ?  religiones 
et  caerimoniae ;  quid  ?  haec  jura  civilia,  quae  jampri* 
dem  in  nostra  famiUa  sine  ulla  eloquentiae  laude  ver- 
santur ;  num  aut  inventa  sunt,  aut  cognita,  aut  oni- 

nino  ab  oratorum  genere  tractata  ?  Equidem  et  Ser. 
Galbam  memoria  teneo,  divinum  hominem  in  dicen- 
do,  et  M.  TEmUium  Porcinam,  et  C.  ipsum  Carbo- 
nem,  quem  tu  adolescentulus  perculisti,  ignarum 
legum,  hassitantem  in  majorum  institutis,  rudem  in 
jure  civili ;  et  ha3C  aetas  nostra,  (praeter  te,  Crasse, 
qui  tuo  magis  studio  quam  proprio  munere  aliquo 
disertorum,  jus  a  nobis  civile  cUdicisti)  quod  interdum 
pudeat,  juris  ignara  est. 

Quod  vero  in  extrema  oratione,  quasi  tuo  jure 
sumsisti,  oratorem  in  omnis  sermonis  disputatione 
copiosissime  posse  versari,  id,  nisi  hic  in  tuo  regno 
essemus,  non  tulissem ;  multisque  praeessem,  qui  aut 
interdicto  tecum  contenderent,  aut  te  ex  jure  manu 
consertum  vocarent,  quod  in  alienas  possessiones  tam 
temere  irmisses.  Agerent  enim  tecum  lege  primum 
Pythagorei  omnes  atque  Democritici ;  cseterique,  in 
suo  genere,  physici  vindicarent,  ornati  homines  in 
dicendo  et  graves,  quibuscum  tibi  justo  sacramento 
contendere  non  liceret.  Urgerent  praeterea  philoso- 
phorum  greges,  jam  ab  illo  fonte  et  capite  Socrate, 
nihil  te  de  bonis  rebus  in  vita,  nihil  de  malis,  nihil 
de  animi  permotionibus,  nihU  de  hominum  moribus, 
nihil  de  ratione  vitae  didicisse,  nihil  omnino  quaesisse, 
nihil  scire  convincerent :  et  cum  universi  in  te  impe- 
tum  fecissent,  tum  singulae  familiae  litem  tibi  inten- 
derent.  Instaret  Academia,  quas,  quidquid  dixisses, 
id  teipsum  negare  cogeret.  Stoici  vero  nostri  disputa- 
tionum  suarum  atque  interrogationum  laqueis  te  irre* 
titum  tenerent.  Peripatetici  autem  etiam  haec  ipsa, 
quae  propria  oratorum  putares  esse  adjumenta,  atque 
ornamenta  dicendi,  ab  se  peti  vincerent  oportere ;  ac 
non  solum  meliora,  sed  etiam  multo  plura  Aristote* 
lem  Theophrastumque  de  his  rebus,  quam  omnes 
dicendi  magistros,  scripsisse  ostenderent.  Missos  fa- 
cio  mathematicos,  grammaticos,  musicos,  quorum  ar- 
tibus  vestra  ista  dicendi  vis  ne  minima  quidem  so- 
cietate  contingitur.  Quamobrem  ista  tanta  tamque 
{Rhefor.)  voi..  r.  n 

multa  profitenda,  Crasse,  non  censeo.  Satis  id  est 
magnum,  quod  potes  prsGstare,  ut  in  judiciis  ea  causa, 
quamcumque  tu  dicis,  melior  et  probabilior  esse  vide- 
atur ;  ut  in  concionibus  et  sententiis  dicendis  ad  per- 
suadendum  tua  plurimum  valeat  oratio ;  denique,  ut 
prudentibus  diserte,  stultis  etiam  vere,  dicere  videaris. 
Hoc  amplius  si  quid  poteris,  non  id  mihi  videbitur 
orator,  sed  Crassus,  sua  quadam  propria,  non  com- 
muni  oratorum  facultate,  posse. 

XI.  Tum  iUe,  Non  sum,  inquit,  nescius,  Scajvola, 
ista  inter  Graecos  dici  et  disceptari  solere.  Audivi 
enim  summos  homines,  cum  quaestor  ex  ]\Iacedonia 
venissem  Athenas,  florente  Academia,  ut  temporibus 
illis  ferebatur,  quod  eam  Charmadas,  et  Clitomachus, 
et  ^schines  obtinebant.  Erat  etiam  Metrodorus,  qui 
cum  illis  una  ipsum  illum  Charmadam  diligentius 
audierat,  hominem  omnium  in  dicendo  (ut  ferebant) 
acerrimum  et  copiosissimum.  Vigebat  auditor  Pa- 
naetii  ilhus  tui  Mnesarchus  ;  et  peripatetici  Critolai 
Diodorus.  Multi  erant  prasterea  praeclari  in  philo- 
sophia  et  nobiles,  a  quibus  omnibus  una  p^ene  voce 
repelli  oratorem  a  gubernaculis  civitatum,  excludi  ab 
omni  doctrina  rerumque  majorum  scientia,  ac  tantum 
in  judicia  et  conciunculas,  tamquam  in  aliquod  pis- 
trinum,  detrudi  et  compingi  videbam.  Sed  ego  neque 
illis  assentiebar,  neque  harum  disputationum  inven- 
tori  et  principi  longe  omnium  in  dicendo  gravissimo 
et  eloquentissimo,  Platoni,  cujus  tum  Athenis  cum 
Charmada  diligentius  legi  Gorgiam  ;  quo  in  libro  in 
hoc  maxime  admirabar  Platonem,  quod  mihi,  in 
oratoribus  irridendis,  ipse  esse  orator  summus  vide- 
batur.  Verbi  enim  controversia  jam  diu  torquet  Grae- 
culos  homines,  contentionis  cupidiores  quam  veritatis. 
Nam  si  quis  hunc  statuit  esse  oratorem,  qui  tantum- 
modo  in  jure  aut  in  judiciis  possit,  aut  apud  popukim 
aut  in  senatu,  copiose  loqui,  tamen  huic  ipsi  multa 
tribuat  et  concedat  necesse  est.  Neque  enim  sine 
multa  pertractatione  omnium  rerum  publicarum,  ne- 


DE  ORATORE,  Lid.  I.  Cap.  12.       135 

que  sine  legum,  morum,  juris  scientia,  neque  naturjL 
liominum  incognita,  ac  moribus,  in  his  ipsis  rebus 
satis  callide  versari  et  perite  potest  Qui  autem  haec 
cognoverit,  sine  quibus  ne  illa  quidem  minima  in  cau- 
sis  quisquam  recte  tueri  potest,  quid  huic  abesse  po- 
terit  de  maximanim  rerum  scientia  ?  Sin  oratoris  nihil 
vis  esse,  nisi  composite,  ornate,  copiose  eloqui :  quaero, 
id  ipsum  qui  possit  assequi  sine  ea  scientia,  quam  ei 
non  concedis  ?  Dicendi  enim  virtus,  nisi  ei,  qui  dicit, 
ea,  de  quibus  dicit,  percepta  sint,  exstare  non  potest. 
Quamobrem,  si  ornate  locutus  est  (sicut  fertur,  et 
mihi  videtur)  physicus  ille  Democritus ;  materies  illa 
fuit  physici,  de  qua  dixit :  ornatus  vero  ipse  vcrbo- 
rum  oratoris  putandus  est.  Et,  si  Plato,  de  rebus  a 
civiHbus  controversiis  remotissimis,  divinitus  est  locu- 
tus  (quod  ego  concedo)  ;  si  item  Aristoteles,  si  Theo- 
phrastus,  si  Carneades,  in  rebus  iis  de  quibus  dispu- 
taverunt,  eloquentes,  et  in  dicendo  suaves  atque  ornati 
fuerunt ;  sint  has  res,  de  quibus  disputant,  in  aliis 
quibusdam  studiis;  oratio  quidem  ipsa  propria  est 
hujus  unius  rationis,  de  qua  loquimur,  et  quasrimus. 
Etenim  videmus,  iisdem  de  rebus  jejune  quosdam  et 
exiliter,  ut  eum,  quem  acutissimum  ferunt,  Chrysip- 
pum,  disputavisse,  neque  ob  eam  rem  philosophia; 
non  satisfecisse,  quod  non  habuerit  hanc  dicendi  in 
arte  aliena  facuhatem. 

XII.  Quid  ergo  interest  ?  aut  qui  discernes  eorum, 
quos  nominavi,  ubertatem  in  dicendo,  et  copiam,  ab 
eorum  exilitate,  qui  hac  dicendi  varietate  et  elegantia 
non  utuntur  ?  Unum  erit  profecto,  quod  ii,  qui  bene 
dicunt,  afFerant  proprium;  compositam  orationem, 
et  ornatam,  et  artificio  quodam  et  expolitione  distinc- 
tam.  Hasc  autem  oratio,  si  res  non  subest  ab  oratore 
percepta  et  cognita,  aut  nuUa  sit  nccesse  est,  aut  om- 
nium  irrisione  hulatur.  Quid  est  enim  tam  furiosum, 
quam  verborum,  vel  optimorum  atque  ornatissimo- 
rum,  sonitus  inauis,  nulla  subjecta  sententia,  nec  sci- 
entia  ?  Quidquid  erit  igitur  quacumque  ex  arte,  quo- 

cumque  de  genere,  id  orator,  si,  tamquam  clientis 
causam,  didicerit,  dicet  melius  et  ornatius,  quam  ille 
ipse  ejus  rei  inventor  atque  artifex.  Nam  si  quis  erit, 
qui  hoc  dicat,  esse  quasdam  oratorum  proprias  sen- 
tentias  atque  causas,  et  certarum  rerum  forensibus 
cancellis  circumscriptam  scientiam ;  fatebor  equidem 
in  his  magis  assidue  versari  hanc  nostram  dictionem  : 
sed  tamen  in  his  ipsis  rebus  permulta  sunt,  quae  isti 
magistri,  qui  rhetorici  vocantur,  nec  tradunt  nec  te- 
nent.  Quis  enim  nescit,  maximam  vim  exsistere  ora- 
toris  in  hommum  mentibus  vel  ad  iram  aut  ad  odium 
aut  dolorem  incitandis,  vel,  ab  hisce  iisdem  permo- 
tionibus,  ad  lenitatem  misericordiamque  revocandis  ? 
quare,  nisi  qui  naturas  hominum,  vimque  omnem  hu- 
manitatis,  causasque  eas  quibus  mentes  aut  incitantur 
aut  refiectuntur,  penitus  perspexerit,  dicendo,  quod 
volet,  perficere  non  poterit.  Atqui  totus  hic  locus 
philosophorum  proprius  videtur ;  neque  orator,  me 
auctore,  unquam  repugnabit:  sed,  cum  ilUs  cogni- 
tionem  rerum  concesserit,  quod  in  ea  solum  illi  volu- 
erint  elaborare ;  tractationem  orationis,  quae  sine  illa 
scientia  nulla  est,  sibi  assumet ;  hoc  enim  est  pro- 
prium  oratoris,  quod  saepe  jam  dixi,  oratio  gravis  et 
ornata,  et  hominum  sensibus  ac  mentibus  accommo- 
data. 

XIII.  Quibus  de  rebus  Aristotelem  et  Theophras- 
tum  scripsisse  fateor.  Sed  vide,  ne  hoc,  Scasvola,  to- 
tum  sit  a  me :  nam  ego,  quae  sunt  oratori  cum  illxs 
communia,  non  mutuor  ab  illis ;  isti,  quae  de  his  rebus 
disputant,  oratorum  esse  concedunt.  Itaque  caeteros 
libros  artis  isti  suas  nomine,  hos  rhetoricos  et  inscri- 
bunt,  et  appellant.  Etenim  cum  illi  in  dicendo  inci- 
derint  loci  (quod  persaepe  evenit)  ut  de  Diis  immor- 
taHbus,  de  pietate,  de  concordia,  de  amicitia,  de  com- 
muni  civium,  de  hominum,  de  gentium  jure,  de 
sequitate,  de  temperantia,  de  magnitudine  animi,  de 
omni  virtutis  genere  sit  dicendum,  clamabunt  (credo) 
omnici  gymnasia,  atque  omnes  philosophorum  scho» 

IfB,  sua  haEJC  esse  omnla  propria;  nihil  omnino  ad 
oratorem  pertinere.  Quibus  ego,  ut  de  his  rebus  om- 
nibus  in  angulis,  consumendi  otii  causa,  disserant, 
cum  concessero,  illud  tamen  oratori  tribuam  et  dabo, 
ut  eadem,  de  quibus  illi  tenui  quodam  exsanguique 
sermone  disputant,  hic  cum  omni  gravitate  et  jucun- 
ditate  explicet.  Hasc  ego  cum  ipsis  philosophis  tum 
Athenis  disserebam.  Cogebat  enim  me  M.  Marcellus 
hic  noster,  qui  nunc  adilis  curuiis  est,  et  profecto, 
nisi  iudos  nunc  faceret,  huic  nostro  sermoni  interes- 
set ;  ac  jam  tum  erat  adolescentulus  his  studiis  miri- 
fice  deditus.  Jam  vero  de  legibus  instituendis,  de 
bello,  de  pace,  de  sociis,  de  vectigalibus,  de  jure  ci- 
vili  generatim  in  ordines  astatesque  descripto,  dicant 
vel  Graici,  si  volunt,  Lycurgum  aut  Solonem  (quam- 
quam  illos  quidem  censemus  in  numero  eloquentium 
reponendos)  scisse  melius,  quam  Hyperidem  aut  De- 
mosthenem,  perfectos  jam  homines  in  dicendo,  et 
perpolitos  :  vel  nostros  decemviros,  qui  XII.  tabulas 
perscripserunt,  quos  necesse  est  fuisse  prudentes,  an- 
teponant  in  hoc  genere  et  Ser.  Galba),  et  socero  tuo 
C.  Laelio,  quos  constat  dicendi  gloria  praestitisse. 
Nunquam  enim  negabo,  esse  quasdam  artes  proprias 
eorum,  qui  in  his  cognoscendis  atque  tractandis  stu- 
dium  suum  omne  posuerunt:  sed  oratorem  plenum 
atque  perfectum  esse  eum  dicam,  qui  de  omnibus 
rebus  possit  varie  copioseque  dicere. 

XIV.  Etenim  saepe,  in  iis  causis  quas  omnes  pro- 
prias  esse  oratorum  confitentur,  est  ahquid,  quod  non 
ex  usu  forensi,  quem  solum  oratoribus  conceditis,  sed 
ex  obscuriore  aliqua  scientia,  sit  promendum  atque 
sumendum.  Quaero  enim,  num  possit  aut  contra  im- 
peratorem  aut  pro  imperatore  dici,  sine  rei  militaris 
usu,  aut  stepe  etiam  sine  regionum  terrestrium  aut 
maritimarum  scientia :  num  apud  populum,  de  legi- 
bus  jubendis  aut  vetandis :  num  in  senatu  de  omni 
reipublicai  genere  [dici]  sinc  sunnna  rerum  civilium 
cognitionc  et  prudentia :  num  achiioveri  possit  oratio 

ad  sensus  animorum  atque  motus  vel  inflammandos, 
vel  etiam  exstinguendos  (quod  unum  in  oratore  domi- 
natur),  sine  diligentissima  pervestigatione  earum  om- 
nium  rationum,  qu£e  de  naturis  humani  generis  ac  mO" 
ribus  a  philosophis  explicantur.  Atque  haud  scio,  an 
minus  hoc  vobis  sim  probaturus  :  equidem  non  dubi- 
tabo,  quod  sentio,  dicere.  Physica  ista  ipsa,  et  mathe- 
matica,  et  qute  paulo  ante  c^terarum  artium  propria 
posuisti,  scientice  sunt  eorum  qui  illa  profitentur :  dlus- 
trare  autem  oratione  si  quis  istas  ipsas  artes  velit,  ad 
oratoris  ei  confugiendum  est  facultatem.  Neque  enim, 
si  Philonem  illum  architectum,  qui  Atheniensibus  ar- 
mamentarium  fecit,  constat,  perdiserte  populo  ratio- 
nem  operis  sui  reddidisse,  existimandum  est,  archi- 
tecti  potius  artilicio  disertum,  quam  oratoris,  fuisse. 
Nec,  si  huic  M.  Antonio  pro  Hermodoro  fuisset  de 
navalium  opere  dicendum,  non,  cum  ab  illo  causam 
didicisset,  ipse  ornate  de  alieno  artiiicio  copioseque 
dixisset  ?  Neque  vero  Asclepiades  is,  quo  nos  medico 
amicoque  usi  sumus,  tum,  cum  eloquentia  vincebat 
caeteros  medicos,  in  eo  ipso  quod  ornate  dicebat,  me- 
dicinae  facultate  utebatur,  non  eloquentiae.  Atque  il- 
lud  est  probabihus,  neque  tamen  verum,  quod  Socra- 
tes  dicere  solebat,  omnes,  in  eo  quod  scirent,  satis 
esse  eloquentes :  illud  verius,  neque  quemquam  in 
eo  disertum  esse  posse  quod  nesciat,  neque,  si  id  op- 
time  sciat,  ignarusque  sit  faciendae  ac  poliendae  ora- 
tionis,  diserte  id  ipsum  posse,  de  quo  sciat,  dicere. 

XV.  Quam  ob  rem,  si  quis  universam  et  propriam 
oratoris  vim  definire  complectique  vult,  is  orator  erit, 
mea  sententia,  hoc  tam  gravi  dignus  nomine,  qui, 
quaecumque  res  inciderit,  quae  sit  dictione  exphcanda, 
prudenter,  et  composite,  et  ornate,  et  memoriter  di- 
cat,  cum  quadam  etiam  actionis  dignitate.  Sin  cui- 
piam  nimis  infinitum  videtur,  quod  ita  posui,  "  qua- 
cumque  de  re,"  licet  hinc,  quantum  cuique  videbitur, 
circumcidat  atque  amputet :  tamen  ilhul  tenebo ;  si, 
«juae  caeteris  in  artibus  aut  studiis  sita  sunt,  orator 

ignoret,  tantumque  ea  teneat  quae  sint  in  disceptatio- 
nibus  atque  in  usu  forensi ;  tamen  his  de  rebus  ipsis 
si  sit  ei  dicendum,  cum  cognoverit  ab  iis  qui  tenent, 
quas  sint  in  quaque  re,  multo  oratorem  melius,  quam 
ipsos  illos  quorum  ese  sunt  artes,  esse  dicturum.  Ita, 
si  de  re  militari  dicendum  huic  erit  Sulpicio,  quseret 
a  C.  Mario  affini  nostro ;  et  cum  acceperit,  ita  pro- 
nuntiabit,  ut  ipsi  C.  Mario  paene  hic  melius,  quam 
ipse,  illa  scire  videatur:  sin  de  jure  civili;  tecum 
communicabit ;  teque,  hominem  prudentissimum,  et 
peritissimum  in  iis  ipsis  rebus  quas  abs  te  didicerit, 
dicendi  arte  superabit :  sin  qutB  res  inciderit,  in  qua 
de  natura,  de  vitiis  hominum,  de  cupiditatibus,  de 
modo,  de  continentia,  de  dolore,  de  morte  dicendum 
sit,  forsitan,  si  ei  sit  visum,  (etsi  ha^c  quidem  nosse 
debet  orator)  cum  Sex.  Pompeio,  erudito  homine  in 
philosophia,  communicarit :  hoc  profecto  efficiet,  ut, 
quamcumque  rem  a  quoque  cognorit,  de  ea  multo 
dicat  ornatius,  quam  i]le  ipse,  unde  cognorit.  Sed  si 
me  audierit,  quoniam  philosophia  in  tres  partes  est 
tributa,  in  naturee  obscuritatem,  in  disserendi  subtili- 
tatem,  in  vitam  atque  mores ;  duo  illa  relinquamus, 
atque  largiamur  inertiae  nostrae  :  tertium  vero  (quod 
semper  oratoris  fuit)  nisi  tenebimus,  nihil  oratori,  in 
quo  magnus  esse  possit,  relinquemus.  Quare  hic  locus 
de  vita  et  moribus  totus  est  oratori  perdiscendus : 
caetera  si  non  didicerit,  tamen  poterit,  si  quando  opus 
erit,  ornare  dicendo,  si  mcdo  erunt  ad  eum  delata  et 
tradita. 

XVI.  Etenim,  si  constat  inter  doctos,  hominem 
ignarum  astrologiae,  Aratum,  ornatissimis  atque  opti« 
mis  versibus  de  ccelo  stellisque  dixisse  ;  si  de  rebus 
Tusticis  hominem  ab  agro  remotissimum,  Nicandrum 
Golophonium,  poetica  quadam  facultate,  non  rustica, 
scripsisse  praeclare ;  quid  est,  cur  non  orator  de  rebus 
iis  eloquentissime  dicat,  quas  ad  certam  causam  tem- 
pusque  cognorit  ?  Est  enim  finitimus  oratori  poeta, 
Bumeris  adstrictior  paulo,  verborum  autem  licentia 

liberior,  multis  vero  ornandi  generibus  socius,  ac  pasne 
par:  in  hoc  quidem  certe  prope  idem,  nullis  ut  ter- 
minis  circumscribat  aut  deliniat  jus  suum,  quo  minus 
ei  liceat  cadem  illa  facultate  et  copia  vagari,  qua  velit. 
Namque  illud  quare,  Scaevola,  negasti  te  fuisse  latu- 
rum,  nisi  in  meo  regno  esses,  quod  in  omni  generc 
sermonis,  in  omni  parte  humanitatis,  dixerim  orato- 
rem  perfectum  esse  debere  ?  Nunquam,  mehercule, 
hoc  diccrem,  si  eum,  quem  fingo,  meipsum  esse  ar- 
bitrarer.  Scd,  ut  solebat  C.  Luciiius  ssspe  dicere, 
(homo  tibi  su])iratus,  mihi  propter  eam  ipsam  causam 
minus,  quam  volebat,  famUiaris,  sed  tamen  et  doctus 
et  perurbanus)  sic  sentio,  neminem  esse  in  oratorum 
numero  habendum,  qui  non  sit  omnibus  iis  artibus, 
quai  sunt  libero  dignas,  perpolitus ;  quibus  ipsis,  si  in 
dicendo  non  utimur,  tamen  apparet  atque  exstat, 
utrum  simus  earum  rudes,  an  didicerimus.  Ut,  qui 
pila  hidunt,  non  utuntur  in  ipsa  lusione  artificio  pro- 
prio  palccstrse;  sed  indicat  ipse  motus,  didicerintne 
palcestram,  an  nesciant :  et  qui  aliquid  fingunt,  etsi 
tum  pictura  nihil  utuntur,  tamen,  utrum  sciant  pin- 
gere,  an  nesciant,  non  obscurum  est :  sic,  in  orationi- 
bus  hisce  ipsis  judiciorum,  concionum,  senatCis,  etiamsi 
proprie  Cccterae  non  adhibentur  artes,  tamen  facile  de- 
claratur,  utrum  is,  qui  dicat,  tantummodo  in  hoc 
declamatorio  sit  opere  jactatus,  an  ad  dicendum  om- 
nibus  ingenuis  artibus  instructus  accesserit. 

XVII.  Tum  ridens  Sca^vola,  Non  luctabor,  in- 
quit,  tecum,  Crasse,  amplius  :  id  enim  ipsum,  quod 
contra  me  locutus  es,  artificio  quodam  es  consecutus, 
ut  et  mihi,  quas  ego  vellem  non  esse  oratoris,  conce- 
deres;  et  ea  ipsa,  nescio  quomodo,  rursus  detor- 
queres,  atque  oratori  propria  traderes.  Hasc,  cum  ego 
praetor  Rhodum  venissem,  et  cum  summo  illo  doctore 
istius  discipIincB  Apollonio,  ea,  quae  a  Panaetio  acce- 
peram,  contulisscm ;  irrisit  ille  quidem,  ut  solebat, 
philosophiam,  atque  contemsit ;  multaque  non  tam 
gravitcr  dixit,  quam  faccte.    Tua  autem  fuit  oratio 

ejusmodi,  non  ut  ullam  artem  doctrinamve  contemne- 
res,  sed  ut  omnes  comites  ac  ministras  oratoris  esse 
diceres.  Quas  ego,  si  quis  sit  unus  complexus  omnes, 
idemque  si  ad  eas  facultatem  istam  ornatissimse  ora- 
tionis  adjunxerit ;  non  possum  dicere,  eum  non  egre- 
gium  quemdam  hominem  atque  admirandum  fore : 
sed  is,  si  qui  esset,  aut  si  etiam  unquam  fuisset,  aut 
yero  si  esse  posset,  tu  esses  unus  profecto ;  qui  et  meo 
judicio,  et  omnium,  vix  ullam  casteris  oratoribus 
(pace  horum  dixerim)  laudem  reliquisti.  Verum  si 
tibi  ipsi  nihil  deest,  quod  fn  forensibus  rebus  civili-. 
busque  versetur,  quin  scjas,  neque  eam  tamen  scien- 
tiam,.quam  adjungis  oratori,  complexus  es ;  videa- 
mus,  ne  plus  ei  tribuas,  quam  res  et  veritas  ipsa 
concedat. 

Hic  Crassus,  Memento,  inquit,  me  non  de  mea-, 
sed  de  oratoris,  facultate  dixisse.  Quid  enim  nos  aut 
didicimus,  aut  scire  potuimus,  qui  ante  ad  agendum, 
quam  ad  cognoscendum,  venimus ;  quos  in  foro, 
quos  in  ambitione,  quos  in  republica,  quos  in  amico- 
rum  negotiis,  res  ipsa  ante  confecit,  quam  possemus 
aliquid  de  rebus  tantis  suspicari  ?  Quod  si  tibi  tantum 
in  nobis  videtur  esse,  quibus  etiamsi  ingenivim  (ut  tu 
putas)  non  maxime  defuit,  doctrina  certe,  et  otium, 
et,  hercule,  etiam  studiuin  illud  discendi  acerrimum 
defuit ;  quid  censes,  si,  ad  alicujus  ingenium  vel 
majus,  illa,  quae  ego  non  attigi,  accesserint  ?  qualem 
iUum  et  quantum  oratorem  futurum  ? 

XVIII.  Tum  Antonius,  Probas  mihi,  inquit,  ista, 
Crasse,  quae  dicis :  nec  dubito,  quin  multo  locupletior 
in  dicendo  futurus  sit,  si  quis  omnium  rerum  atque 
artium  rationem  natur^mque  comprehenderit.  Sed, 
primum,  id  difficile  estfactu,  praesertimin  hac  nostra, 
vita,  nostrisque  occupationibus :  deinde  illud  etiam 
verendum  est,  ne  abstrahamur  ab  hac  exercitatione, 
et  consuetudine  dicendi  populari  et  forensi.  Aliud 
enim  mihi  quoddam  genus  orationis  esse  videtur 
(Borum   hominum,   de    quibus   paulo   ante   dixisti, 

quamvis  illi  ornate  et  graviter,  aut  de  natura  rerum, 
aut  de  humanis  rebus,  loquantur.  Nitidum  quoddam 
genus  est  verborum  et  laitum,  sed  palaestrae  magis  et 
olei,  quam  hujus  civilis  turbse  ac  fori.  Namque  ego- 
met,  qui  sero  ac  leviter  Graecas  literas  attigissem, 
tamen  cum  pro  consule  in  Ciliciam  proficiscens  Athe- 
nas  venissem,  complures  tum  ibi  dies  sum  propter 
navigandi  difficultatem  commoratus  :  sed,  cum  quoti- 
die  mecum  haberem  homines  doctissimos,  eos  fere 
ipsos  qui  abs  te  modo  sunt  nominati,  cumque  hoc, 
nescio  quomodo,  apud  eos  increbuisset,  me  in  causis 
majoribus,  sicuti  te,  solere  versari,  pro  se  quisque,  ut 
poterat,  de  officio  et  ratione  oratoris  disputabat.  Ho- 
rum  alii,  sicut  iste  ipse  Mnesarchus,  hos,  quos  nos 
oratores  vocaremus,  niliil  esse  dicebat,  nisi  quosdam 
operarios,  lingua  celeri  et  exercitata ;  oratorem  autem, 
nisi  qui  sapiens  esset,  esse  nemincm :  atque  ipsam 
eloquentiam,  quod  ex  bcne  dicendi  scientia  constaret, 
unam  quamdam  esse  virtutem,  et,  qui  unam  virtutem 
haberet,  omnes  habere,  easque  esse  inter  se  a?qualcs 
et  pares :  ita,  qui  esset  eloquens,  eum  virtutes  omnes 
habere,  atque  esse  sapientem.  Sed  haec  erat  spinosa 
quaedam  et  exilis  oratio,  longeque  a  nostris  sensibus 
abhorrebat.  Charmadas  vero  multo  uberius  iisdem 
de  rebus  loquebatur;  non  quo  aperiret  scntentiam 
suam ;  hic  enim  mos  erat  patrius  Academiae,  adver- 
sari  semper  omnibus  in  disputando ;  sed  cum  maxime 
tamen  hoc  significabat,  eos,  qui  rhetores  nominaren- 
tur,  et  qui  dicendi  prsecepta  traderent,  nihil  plane 
tenere,  nequc  posse  quemquam  facultatem  assequi 
dicendi,  nisi  qui  philosophorum  inventa  didicisset. 

XIX.  Disputabant  contra  diserti  homines,  Athe- 
nienses,  et  in  republica  causisque  versati,  in  quis 
erat  etiam  is,  qui  nuper  Romse  fuit,  Menedemus, 
hospes  meus ;  qui  cum  diceret  esse  quamdam  pru- 
dentiam,  quaj  versaretur  in  perspiciendis  rationibus 
constituendarum  et  rcgendaium  rerum  publicarum, 
excitabatur   homo  promtus   ab  homine  abundanti 

doctrina,  et  quadam  incredibili  varietatc  rcruni  et 
copia.    Omnes  enim  partes  illius  ipsius  prudcntia? 
petendas  esse  a  philosophia  dicebat ;  neque  ea,  qua? 
statuerentur  in  republica  de  Diis  immortalibus,  de 
disciplina  juventutis,   de  justitia,   de  patientia,  de 
temperantia,  de  modo  rerum  omnium,  caeteraque, 
sine  quibus  civitates  aut  esse,  aut  bene  moratss  esse 
non   possent,    usquam   in    eorum   inveniri   libellis. 
Quod  si  tantam  vim  rerum  maximarum  arte  sua 
rhetorici  illi  doctores  complecterentur ;  quarebat,  cur 
de  procemiis,  et  de  epilogis,  et  de  hujusmodi  nugis 
(sic  enim  appellabat)  referti  essent  eorum  libri ;  de 
civitatibus   instituendis,    de   scribendis   legibus,   de 
aiquitate,  de  justitia,  de  fide,  de  frangendis  cupidi- 
tatibus,  de  conformandis  hominum  moribus,  iitera 
in  eorum  libris  nulla  inveniretur.  Ipsa  vero  prsecepta 
sic  illudere  solebat,   ut  ostenderet,   non  mcdo  eos 
illius  expertes  esse  prudentige,  quam  sibi  adscisce- 
rent,  sed  ne  hanc  quidem  ipsam  dicendi  rationem 
ac  viam  nosse.    Caput  enim  esse  arbitrabatur  ora- 
toris,  ut  et  ipsis,  apud  quos  ageret,  talis,  qualem  se 
ipse  optaret,  videretur;  id  fieri  vita?  dignitate,  de 
qua  nihil  rhetorici  isti  doctores  in  pra3ceptis  suis  re- 
liquissent :  et  uti  eorum,  qui  audirent,  sic  afHceren- 
tur  animi,  ut  cos  allici  veilet  orator ;  quod  item  fieri 
nuUo  modo  posse,  nisi  cognosceret  is  ({ui  diceret, 
quot  modis  hominum  mentes,  et  quibus  rebus,  et 
quo  genere  orationis,  in  quamque  partem  moveren- 
tur:  haic  autem  esse  penitus  in  media  philosophia 
retrusa  atque  abdita ;  quae  isti  rhetores  ne  primori- 
bus  quidem  labris  attigissent.   Ea  Menedcmus,  ex- 
emplis  magis  quam  argumentis,  conabatur  refellere : 
memoriter  enim  multa  ex  orationibus  Demosthenis 
pricclare  scripta  pronuntians,  dicebat,  illum,  in  ani- 
mis  vel  judicum  vel  populi  in  omnem  partcm  di- 
cendo  permovendis,  non  fuisse  ignarum,  quibus  ea 
rebus  consequeretur,  quae  negaret  illc  sine  philoso- 
pliia  quenKpiam  scirc  posse. 

XX.  Huic  ille  respondebat,  non  se  negare,  De- 
mosthenem  summam  prudentiam,  summamque  vim 
habuisse  dicendi :  sed  sive  ille  hoc  ingenio  potuisset, 
sive  (id  quod  constaret)  Platonis  studiosus  audiendi 
fuisset ;  non,  quid  ille  potuisset,  sed  quid  isti  doce- 
rent,  esse  quserendum.  Saepe  etiam  in  eam  partem 
ferebatur  oratione,  ut  omnino,  disputaret,  nullam 
artem  esse  dicendi :  idque  cum  argumentis  docuerat, 
quod  ita  nati  essemus,  ut  et  blandiri,  et  [suppliciter] 
insinuare  iis,  a  quibus  esset  petendum,  et  adversarios 
minaciter  terrere  possemus,  et  rem  gestam  exponere. 
et  id,  quod  intenderemus,  confirmare,  et  id,  quod 
contra  diceretur,  refellere,  et  ad  extremum  deprecari 
aliquid,  et  conqueri ;  quibus  in  rebus  omnis  oratorure 
versaretur  facultas :  et  quod  consuetudo  exercitatio- 
que  et  intelligendi  prudentiam  acueret,  et  eloquendj 
celeritatem  incitaret :  tum  etiam  exemplorum  copia 
nitebatur.  Nam  primum,  quasi  dedita  opera,  ne- 
iTunem  scriptorem  artis  ne  mediocriter  quidem  diser- 
tum  fuisse  dicebat,  cum  repeteret  usque  a.  Corace 
nescio  quo,  et  Tisia,  quos  artis  illius  inventores  e1 
principes  fuisse  constaret:  eloquentisshnos  autem 
homines,  qui  ista  nec  didicissent  nec  omnino  scire 
Gurassent,  innumerabiles  quosdam  nominabat;  in 
quibus  etiam,  (sive  ille  irridens,  sive  qiiod  ita  pu- 
taret,  atque  ita  audisset)  me  in  illo  numero,  qui 
iUa  non  didicissem,  et  tamen  (ut  ipse  dicebat)  possem 
aliquid  in  dicendo,  proferebat.  Quorum  illi  alterum 
facile  assentiebar,  nihil  me  didicisse ;  in  altero  au- 
tem,  me  illudi  ab  eo,  aut  etiam  ipsum  errare,  arbi- 
trabar.  Artem  vero  negabat  esse  ullam,  nisi  quae 
cognitis,  penitusqiie  perspectis,  et  in  unum  exitum 
gpectantibus,  et  nunquam  fallentibus  rebus  conti- 
neretur.  Haec  autem  omnia,  quae  tractarentur  ab 
oratoribus,  dubia  esse  et  incerta ;  cum  et  dicerentur 
ab  iis  qui  ea  omnia  non  plane  tenerent,  et  audirentur 
ab  iis  quibus  non  scientia  esset  tradenda,  sed  exigui 
temporis  aut  falsa  aut  certe  obscura  opinio.    Quid 

multa?  sic  mihi  tmn  persuadere  videbatur,  neque 
artilicium  ullum  esse  dicendi,  neque  quemquam 
posse,  nisi  qui  illa,  quee  a  doctissimis  hominibus  in 
philosophia  dicerentur,  cognosset,  aut  callide  aut 
copiose  dicere.  In  quibus  dicere  Charmadas  solebat, 
ingenium  tuum,  Crasse,  vehementer  admirans,  me 
sibi  perfacilem  in  audiendo,  te  perpugnacem  in  dis- 
putando,  esse  visum. 

XXI.  Tumque  ego,  hac  eadem  opinione  ad- 
ductus,  scripsi  etiam  iUud  quodam  in  libello,  qui, 
me  imprudente  et  invito,  excidit,  et  pervenit  in 
manus  hominum,  disertos  me  cognosse  nonnullos, 
eloqaentem  adhuc  neminem ;  quod  eum  statuebam 
disertum,  qui  posset  satis  acute  atque  dilucide,  apud 
mediocres  homines,  ex  communi  quadam  opinione, 
dicere ;  eloquentem  vero,  qui  mirabilius  et  magnifi- 
centius  augere  posset  atque  ornare,  quas  vellet,  om- 
nesque  omnium  rerum,  quae  ad  dicendum  pertine- 
rent,  fontes  animo  ac  memoria  contineret.  Id  si  est 
difficile  nobis,  qui  ante,  quam  ad  discendum  ingressi 
sumus,  obruimur  ambitione  et  foro  ;  sit  tamen  in  re 
positum  atque  natuia.  Ego  enim,  quantum  auguror 
conjectura,  quantaque  ingenia  in  nostris  hominibus 
esse  video,  non  despero,  fore  aliquem  aliquando,  qui 
et  studio  acriore,  quam  nos  sumus  atque  fuimus,  et 
otio  ac  facultate  discendi  majore  ac  maturiore,  et 
labore  atque  industria  superiore,  cum  se  ad  audien- 
dum,  legendum,  scribendumque  dediderit,  exsistat 
talis  orator,  qualem  quserimus  ;  qui  jure  non  solum 
disertus,  sed  etiam  eloquens  dici  possit :  qui  tamen, 
mea  sententia,  aut  hic  est  jam  Crassus,  aut,  si  quis 
pari  fuerit  ingenio,  pluraque,  quam  hic,  et  audierit, 
et  lectitarit,  et  scripserit,  paulum  huic  aliquid  poterit 
addere. 

Hoc  loco  Sulpicius,  Insperanti  mihi,  inquit,  et 
Cottffi,  sed  valde  optanti  utrique  nostrtim,  cecidit,  ut 
in  istum  sermonem,  Crasse,  delaberemini.  Nobis 
enim  huc  venientibus  jucundum  satis  fore  videbatur, 

{JRfietor.)  voL.  I.  o 


146      DE  ORATORE,  LiB.  I.  Cap.  22. 

si,  cum  vos  de  rebus  aliis  loqueremini,  tamen  nos 
aliquid  ex  sermone  vestro  memoria  dignum  excipere 
possemus ;  ut  vero  penitus  in  eam  ipsam  totius  hujus 
vel  studii,  vel  artificii,  vel  facultatis,  disputationem 
psene  intimam  veniretis,  vix  optandum  nobis  vide- 
batur.  Ego  enim,  qui  ab  ineunte  aetate  incensus  es- 
sem  studio  utriusque  vestrum,  Crassi  vero  etiam 
amore,  cum  ab  eo  nusquam  discederem,  verbum  ex 
eo  nunquam  elicere  potui  de  vi  ac  ratione  dicendi, 
cum  et  per  memetipsum  egissem,  et  per  Drusum 
saepe  tentassem :  quo  in  genere  tu,  Antoni,  (vere 
loquar)  nunquam  mihi,  percontanti  aut  quaerenti 
ahquid,  defuisti;  et  persaepe  me,  quee  soleres  in 
dicendo  observare,  docuisti.  Nunc,  quoniam  uterque 
vestrum  patefecit  earum  rerum  ipsarum  aditum, 
quas  quaerimus,  et  quoniam  princeps  Crassus  ejus 
sermonis  ordiendi  fuit,  date  nobis  hanc  veniam,  ut 
ea,  qu£e  sentitis  de  omni  genere  dicendi,  subtUiter 
persequamini.  Quod  quidem  si  erit  a  vobis  impe- 
tratum,  magnam  habebo,  Crasse,  huic  palaestras  et 
Tusculano  tuo  gratiam ;  et  longe  Academiae  illi  ac 
Lyceo  tuum  hoc  suburbanum  gynmasium  ante- 
ponam. 

XXIL  Tum  ille,  Immo  vero,  inquit,  Sulpici, 
rogemus  Antonium,  qui  et  potest  facere  id  quod  re- 
quiris,  et  consuevit,  ut  te  audio  dicere.  Nam  me 
quidem  fateor  semper  a  genere  hoc  toto  sermonis 
refugisse,  et  tibi  cupienti  atque  instanti  saepissime 
negasse,  ut  tute  paulo  ante  dixisti.  Quod  ego  non 
superbia  neque  inhumanitate  faciebam,  neque  quo 
tuo  studio  rectissimo  atque  optimo  non  obsequi  vel- 
lem,  praesertim  cum  te  unum  ex  omnibus  ad  dicen- 
dum  maxime  natum,  aptumque  cognossem,  sed, 
mehercule,  istius  disputationis  insolentia,  atque 
earum  rerum,  quae  quasi  in  arte  traduntur,  inscitia. 
Tum  Cotta,  Quoniam  id,  quod  difficillimum  nobis 
videbatur,  ut  omnino  de  his  rebus,  Crasse,  loquerere, 
assecutj  sumus ;  de  reliquo  jam  nostra  culpa  fuerit, 

si  te,  nisi  omnia,  quae  percontati  erimus,  explicaris, 
dimiserimus.  J)e  his,  credo,  rebus,  inquit  Crassus, 
ut  in  cretionibus  scribi  solet,  "  Quibus  sciam,  po- 
teroque."  Tum  ille,  Namque,  quod  tu  non  poteris, 
aut  nescies,  quis  nostrum  tam  impudens  est,  qui  se 
scire  aut  posse  postulet  ? 

Jam  vero,  ista  conditione,  dum  mihi  liceat  ne- 
gare  posse  quod  non  potero,  et  fateri  nescire  quod 
nesciam,  licet,  inquit  Crassus,  vestro  arbitratu  per- 
contemini.  Atque,  inquit  Sulpicius,  hoc  primum  ex 
te,  de  quo  modo  Antonius  exposuit,  quid  sentias, 
quasrimus  ;  existuiaesne  artem  aliquam  esse  dicendi. 
Quid  ?  mihi  nunc  vos,  inquit  Crassus,  tamquam 
alicui  Graeculo  otioso  et  loquaci,  et  fortasse  docto 
atque  erudito,  quaestiunculam,  de  qua  meo  arbitratu 
loquar,  ponitis  ?  Quando  enim  me  ista  curasse  aut 
cogitasse  arbitramini,  et  non  semper  irrisisse  potius 
eorum  hominum  impudentiam,  qui,  cum  in  schola 
assedissent,  ex  magna  hominum  frequentia  dicere 
juberent,  si  quis  quid  quasreret  ?  Quod  primum  fe- 
runt  Leontinum  fecisse  Gorgiam ;  qui  permagnum 
quiddam  suscipere  ac  profiteri  videbatur,  cum  se  ad 
omnia,  de  quibus  quisque  a,udire  vellet,  esse  pa- 
ratum  denuntiaret.  Postea  vero  vulgo  hoc  facere 
coeperunt,  hodieque  faciunt,  ut  nulla  sit  res,  neque 
tanta,  neque  tam  improvisa,  neque  tam  nova,  de 
qua  se  non  omnia,  quae  dici  possunt,  profiteantur 
esse  dicturos.  Quod  si  te,  Cotta,  arbitrarer,  aut  te, 
Sulpici,  de  iis  rebus  audire  velle,  adduxissem  huc 
Graecum  aliquem,  qui  vos  istiusmodi  disputationibus 
delectaret ;  quod  ne  nunc  quidem  difficile  factu  est. 
Est  enim  apud  M.  Pisonem,  adolescentem  jam  huic 
studio  deditum,  summo  hominem  ingenio,  nostrique 
cupidissimum,  peripateticus  Staseas,  homo  nobis 
sane  familiaris,  et,  ut  inter  homines  peritos  constare 
video,  in  illo  suo  genere  omnium  princeps. 

XXIII.  Quem  tu  mihi,  inquit  Mucius,  Staseam, 
quem  peripateticum  narras  ?  Gerendus  est  tibi  mos 

adolescentibus,  Crasse,  qui  non  Gra^ci  alicujus  quo- 
tidianam  loquacitatem  sine  usu,  neque  ex  scholis 
cantilenam,  requirunt,  sed  ex  homine  omnium  sa- 
pientissimo  atque  eloquentissimo,  (atque  ex  eo,  qui 
non  in  libellis,  sed  in  maximis  causis,  et  in  hoc  do- 
micilio  imperii  et  gloriae,  sit  consilio  linguaque  prin- 
ceps)  cujus  vestigia  persequi  cupiunt,  ejus  sententiam 
sciscitantur.  Equidem  te  cum  in  dicendo  semper 
putavi  Deum,  tum  vero  tibi  nunquam  eloquentiae 
majorem  tribui  laudem,  quam  humanitatis ;  qua 
nunc  te  uti  vel  maxime  decet,  neque  defugere  eam 
disputationem,  ad  quam  te  duo  excellentis  ingenii 
adolescentes  cupiunt  accedere. 

Ego  vero,  inquit,  istis  obsequi  studeo ;  neque 
gravabor  breviter,  meo  more,  quid  quaque  de  re 
sentiam,  dicere.  Ac  primum  illud  (quoniam  aucto- 
ritatem  tuam  negligere,  Sc^evola,  fas  mihi  esse  non 
puto)  respondeo,  mihi  dicendi  aut  nullam  artem  aut 
pertenuem  videri,  sed  omnem  esse  contentioncm  in- 
ter  homines  doctos  in  verbi  controversia  positam, 
Nam  si  ars  ita  definitur,  ut  paulo  ante  expcsuit  An- 
tonius,  ex  rebus  penitus  perspectis,  planeque  cognitis, 
atque  ab  opinionis  arbitrio  sejunctis,  scientiaque 
comprehensis ;  non  mihi  videtur  ars  oratoris  esse 
ulla.  Sunt  enim  varia,  et  ad  vulgarem  popularem- 
que  sensum  accommodata,  omnia  genera  hujus  fo- 
rensis  nostrte  dictionis.  Sin  autem  ea,  quae  observata 
sunt  in  usu  ac  ratione  dicendi,  hasc  ab  hominibus 
caUidis  ac  peritis  animadversa  ac  notata,  verbis  de- 
signata,  generibus  illustrata,  partibus  distributa  sunt, 
(id  quod  fieri  potuisse  video)  ;  non  inteliigo,  quam- 
obrem  non,  si  minus  illa  subtih  definilione,  at  hac 
vulgari  opinione,  ars  esse  videatur.  Sed,  sive  est  ars, 
sive  artis  quaedam  simihtudo,  non  est  quidem  ea 
negHgenda ;  verum  intelligendum  est,  aUa  qua;dam 
ad  consequendam  eloquentiam  esse  majora. 

XXIV.  Tum  Antonius  vehementer  se  assentire 
Crasso  dixit,  quod  neque  ita  amplecteretur  artem, 

ut  ii  solerent,  qui  omnera  vim  dicendi  in  arte  pone- 
rent,  neque  rursum  eam  totam,  sicut  plerique  phi- 
losophi  facerent,  repudiaret.  Sed  existimo,  inquit, 
gratum  te  his,  Crasse,  facturum,  si  ista  exposueris, 
quse  putas  ad  dicendum  plus,  quam  ipsam  artem, 
posse  prodesse. 

Dicam  equidem,  quoniam  institui;  petamque  a 
vobis,  inquit,  ne  has  meas  ineptias  efferatis  ;  quam^ 
quam  moderabor  ipse,  ne,  ut  quidam  magister  atque 
artifex,  sed  quasi  unus  e  togatorum  numero,  atque 
ex  forensi  usu  homo  mediocris,  neque  omnino  rudis, 
videar,  non  ipse  aliquid  a  me  promsisse,  sed  fortuito 
in  sermonem  vestrum  incidisse.  Equidem,  cum  pe- 
terem  magistratum,  solebam  in  prensando  dimittere 
a  me  Scaevolam,  cum  ei  ita  dicerem,  me  velle  esse 
ineptum :  id  erat  petere  blandius ;  quod  nisi  inepte 
fieret,  bene  non  posset  fieri.  Hunc  autem  esse  unum 
hominem  ex  omnibus,  quo  praesente  ego  ineptus  esse 
minime  vellem  ;  quem  quidem  nunc  mearum  inep- 
tiarum  testem  et  spectatorem  fortuna  constituit.  Nam 
quid  est  ineptius,  quam  de  dicendo  dicere ;  cum  ip- 
sum  dicere  nunquam  sit  non  ineptum,  nisi  cum  est 
necessarium?  Perge  vero,  Crasse,  inquit  Mucius, 
Istam  enun  culpam,  quam  vereris,  ego  prajstabo, 

XXV.  Sic  igitur,  inquit  Crassus,  sentio,  naturam 
primum,  atque  ingenium,  ad  dicendum  vim  afferre 
maxunam :  neque  vero  istis,  de  quibus  paulo  ante 
dixit  Antonius,  scriptoribus  artis,  rationem  dicendi 
et  viam,  sed  naturam,  defuisse.  Nam  et  animi  atque 
ingenii  celeres  quidam  motus  esse  debent,  qui  et  ad 
excogitandum  acuti,  et  ad  explicandum  ornandum- 
que  sint  uberes,  et  ad  memoriam  firmi  atque  diu- 
turni.  Et  si  quis  est,  qui  haec  putet  arte  accipi 
posse,  (quod  falsum  est ;  prasclare  enun  se  res  ha- 
beat,  si  haec  accendi  aut  commoveri  arte  possint: 
inseri  quidem,  et  donari  ab  arte  non  possunt  omnia ; 
sunt  enim  illa  dona  naturae)  quid  de  illis  dicet,  quae 
certe  cum  ipso  homine  nascuntur?  Imguae  solutio,^ 

vocis  sonus,  latera,  vires,  conformatio  quasdam  et 
figura  totius  oris  et  corporis  ?  Neque  haec  ita  dico, 
ut  ars  aliquid  limare  non  possit  (neque  enim  igno- 
ro,  et  quae  bona  sint,  fieri  meliora  posse  doctrina, 
et  quas  non  optima,  aliquo  modo  acui  tamen  et  cor- 
rigi  posse) :  sed  sunt  quidam  aut  ita  lingua  hsesi^ 
tantes,  aut  ita  voce  absoni,  aut  ita  vultu  motuque 
corporis  vasti  atque  agrestes,  ut,  etiamsi  ingeniis  at- 
que  arte  valeant,  tamen  in  oratorum  numerum  ve- 
nire  non  possint.  Sunt  autem  quidam  ita  in  iisdem 
rebus  habiles,  ita  naturaj  muneribus  ornati,  ut  non 
nati,  sed  ab  aliquo  Deo  ficti,  esse  videantur.  Mag- 
num  quoddam  est  onus  atque  munus,  suscipere  at- 
que  profiteri,  se  esse,  omnibus  silentibus,  unum 
maximis  de  rebus,  magno  in  conventu  hominum, 
audiendum.  Adest  enim  fere  nemo,  quin  acutius 
atque  acrius  vitia  in  dicente,  quam  recta,  videat.  Ita, 
quidquid  est,  in  quo  offenditur,  id  etiam  illa,  quae 
laudanda  sunt,  obruit.  Neque  haec  in  eam  senten- 
tlam  disputo,  ut  homines  adolescentes,  si  quid  na- 
t urale  forte  non  habeant,  omnino  a  dicendi  studio 
deterream.  Quis  enim  non  videt,  C.  Coclio,  asquali 
meo,  magno  honori  fuisse,  homini  novo,  illam  ip- 
s^m,  quamcumque  assequi  potuerit,  in  dicendo  me- 
diocritatem  ?  Quis  vestrum  asqualem,  Q.  Varium, 
vastum  hominem  atque  focdum,  non  intelligit,  illa 
ipsa  facultate,  quamcumque  habet,  magnam  esse  in 
civitate  gratiam  consecutum  ? 

XXVI.  Sed  quia  de  oratore  quaerimus,  fingendus 
est  nobis  oratione  nostra,  detractis  omnibus  vitiis, 
orator,  atque  omni  laude  cumulatus.  Neque  enim, 
si  multitudo  Htium,  si  varietas  causarum,  si  haec 
turba  et  barbaria  forensis  dat  locum  vel  vitiosissimis 
oratoribus,  idcirco  nos  hoc,  quod  quasrimus,  omit- 
temus.  Itaque  in  iis  artibus,  in  quibus  non  utilitas 
quasritur  necessaria,  sed  animi  Hbera  qusedam  ob- 
lectatio,  quam  diHgenter,  et  quam  prope  fastidiose 
judicamus !    Nullae  enim  lites  neque  controversiae 

sunt,  quas  cogant  homines,  sicut  in  foro  non  bonos 
oratores,  item  in  theatro  actores  malos,  perpeti.  Est 
igitur  oratori  diligenter  providendum,  non  uti  illis 
satisfaciat,  quibus  necesse  est ;  sed  ut  iis  admirabilis 
esse  videatur,  quibus  libere  liceat  judicare.  Ac,  si 
quaeritis,  plane,  quid  sentiam,  enuntiabo  apud  ho- 
mines  familiarissimos,  quod  adhuc  semper  tacui,  et 
tacendum  putavi.  Mihi  etiam,  quique  optime  di- 
cunt,  quique  id  facillime  atque  ornatissime  facere 
possunt,  tamen,  nisi  timide  ad  dicendum  accedunt, 
et  in  exordienda  oratione  perturbantur,  psene  impu- 
dentes  videntur :  tametsi  id  accidere  non  potest :  ut 
enim  quisque  optime  dicit,  ita  maxime  dicendi  diffi- 
cultatem,  variosque  eventus  orationis,  exspectatio- 
nemque  hominum,  pertimescit.  Qui  vero  nihil  potest 
dignum  re,  dignum  nomine  oratoris,  dignum  homi- 
num  auribus  efficere  atque  edere,  is  mihi,  etiamsi 
commovetur  in  dicendo,  tamen  impudens  videtur. 
Non  enim  pudendo,  sed  non  faciendo  id,  quod  non 
decet,  impudentice  nomen  effi.igere  debemus.  Quem 
vero  non  pudet  (id  quod  in  plerisque  video),  hunc 
ego  non  reprehensione  sokim.,  sed  etiam  poena,  dig- 
num  puto.  Equidem  et  in  yobis  animadvertere  soleo, 
et  in  me  ipso  saspissime  experior,  ut  exalbescam  m 
principiis  dicendi,  et  tota  mente  atque  omnibus  ar- 
tubus  contremiscam.  Adolescentulus  vero  sic  initio 
accusationis  exanimatus  sum,  ut  hoc  summum  be- 
neficium  Q.  Maximo  debuerim,  qucd  continuo  con- 
silium  dimiserit,  simul  ac  me  fractum  ac  debilitatum 
metu  viderit. 

Hic  omnes  assensi,  significare  inter  sese,  et  col« 
loqui  coepcrunt :  fuit  enim  mirificus  quidam  in  Crasso 
pudor,  qui  tamen  non  modo  non  obesset  ejus  ora- 
tioni,  sed  etiam  probitatis  commendatione  prodesset. 

XXVII.  Tum  Antonius,  Saepe,  ut  dicis,  inquit, 
animadverti,  Crasse,  et  te,  et  caeteros  summos  ora- 
tores,  quamquam  tibi  par,  mea  sententia,  nemo  un- 
quam  fiiit,  in  dicendi  exordio  permoveri.  Cujus  qui- 

dem  rei  cum  causam  qusererem,  quidnam  esset,  cur, 
ut  in  quoque  oratore  plurimum  esset,  ita  maxime  is 
pertimesceret,  has  causas  inveniebam  duas :  unam, 
quod  intelligerent  ii,  quos  usus  ac  natura  docuisset, 
nonnunquam  summis  oratoribus  non  satis  ex  sen- 
tentia  eventum  dicendi  procedere :  ita  non  injuria, 
quotiescumque  dicerent,  id,  quod  aliquando  posset 
accidere,  ne  tum  accideret,  timere.  Altera  est  hsec, 
de  qua  queri  saepe  soleo  ;  casterarum  homines  artium 
spectati  et  probati,  si  quando  aliquid  minus  bene  fe- 
cerunt,  quam  solent,  aut  noluisse,  aut  valetudine 
impediti  non  potuisse,  consequi  id  quod  scirent,  pu- 
tantur :  noluit,  inquiunt,  hodie  agere  Roscius ;  aut, 
crudior  fuit :  oratoris  peccatum,  si  quod  est  animad- 
versum,  stultitiae  peccatum  videtur.  Stultitia  autem 
excusationem  non  habet;  quia  nemo  videtur,  aut 
quia  crudus  fuerit,  aut  quod  ita  maluerit,  stultus 
fuisse.  Quo  etiam  gravius  judicium  in  dicendo  sub- 
imus.  Quoties  enim  dicimus,  toties  de  nobis  judica- 
tur :  et,  qui  semel  in  gestu  peccavit,  non  continuo 
existimatur  nescire  gestum ;  cujus  autem  in  dicendo 
aliquid  reprehensum  est,  aut  seterna  in  eo,  aut  certe 
diuturna,  valet  opinio  tarditatis. 

XXVIII.  lUud  vero,  quod  a  te  dictum  est,  esse 
permulta,  quae  orator  nisi  a  natura  haberet,  non 
multum  a  magistro  adjuvaretur,  valde  tibi  assentior ; 
inque  eo  vel  maxime  probavi  summum  illum  doc- 
torem,  Alabandensem  Apollonium,  qui,  cum  mer- 
cede  doceret,  tamen  non  patiebatur  eos,  quos  judi- 
cabat  non  posse  oratores  evadere,  operam  apud  sese 
perdere ;  dimittebatque ;  et  ad  quam  quemque  artem 
putabat  esse  aptum,  ad  eam  impeUere  atque  hortari 
solebat.  Satis  est  enim  caeteris  artificiis  percipiendis, 
tantummodo  simUem  esse  hominis  ;  et  id,  quod  tra- 
datur,  (vel  etiam  inculcetur,  si  quis  forte  sit  tardior) 
posse  percipere  animo,  et  memoria  custodire.  Non 
quaeritur  mobUitas  linguae,  non  celeritas  verborum, 
non  denique  ea,  quae  nobis  non  possumus  fingere, 

facies,  vultus,  sonus.  In  oratore  autem,  acumen  dia- 
lecticorum,  sententite  philosophorum,  verba  prope 
poetarum,  memoria  jurisconsultorum,  vcx  tragoedo- 
rum,  gestus  paene  summorum  actorum  est  requiren- 
dus.  Quamobrem  nihil  in  hominum  gencre  rarius 
perfecto  oratore  inveniri  potest :  quce  enim,  singula- 
rum  rerum  artifices  singula  si  mediocriter  adepti 
sunt,  probantur,  ea,  nisi  omnia  summa  sunt  in  ora- 
tore,  probari  non  possunt. 

Tum  Crassus,  Atqui  vide,  inquit,  in  artificio  per- 
quam  tenui  et  levi,  quanto  plus  adhibeatur  dili- 
gentiag,  quam  in  hac  re,  quam  constat  esse  m.axi- 
mam.  Sa^pe  enim  soleo  audire  Roscium,  cum  ita 
dicat,  se  adhuc  reperire  discipulum,  qucm  quidem 
probaret,  potuisse  neminem ;  non  quo  non  essent 
quidam  probabiles,  sed  quia,  si  aliquid  mcdo  esset 
vitii,  id  ferre  ipse  non  posset.  Nihil  est  enim  tam 
insigne,  nec  tam  ad  diuturnitatem  memorise  stabile, 
quam  id,  in  quo  aliquid  ofFenderis.  Itaque  ut,  ad 
hanc  simiiitudinem  hujus  histrionis,  oratoriam  lau- 
dem  dirigamus,  videtisne,  quam  nihil  ab  eo,  nisi 
perfecte,  nihil  nisi  cum  summa  venustate  fiat  ?  nihil 
nisi  ita,  ut  deceat,  et  uti  omnes  moveat  atque  de- 
lectet  ?  Itaque  hoc  jamdiu  est  consecutus,  ut,  in  quo 
quisque  artificio  excelleret,  is  in  suo  genere  Roscius 
diceretur.  Hanc  ego  absolutionem  perfectionem.que 
in  oratore  desiderans,  a  qua  ipse  longe  absum,  facio 
impudenter:  mihi  enim  volo  ignosci,  casteris  ipse 
non  ignosco.  Nam  qui  non  potest,  qui  vitiose  facit, 
quem  denique  non  decet,  hunc  (ut  Apollonius  ju- 
bebat)  ad  id,  quod  facere  possit,  detrudendum  puto. 

XXIX.  Num  tu  igitur,  inquit  Sulpicius,  me,  aut 
hunc  Cottam,  jus  civUe  aut  rem  militarem  jubes  dis- 
cere  ?  nam  quis  ad  ista  summa,  atque  in  omni  ge- 
nere  perfecta,  potest  pervenire  ?  Tum  ille,  Ego  vero, 
inq^it,  quod  in  vobis  egregiam  quamdam  ac  prse- 
claram  indolem  ad  dicendum  esse  cognovi,  idcirco 
hffic  exposui  omnia ;  nec  magis  ad  eos  deterrendos, 

qui  non  possent,  quam  ad  vos,  qui  possetis,  exacu- 
endos,  accommodavi  orationem  meam :  et  quamquam 
in  utroque  vestrtim  summ.um  esse  ingenium  studium- 
que  perspexi,  tamen  hasc,  quas  sunt  in  specie  posita, 
de  quibus  plura  fortasse  dixi  quam  solent  Graeci  di- 
cere,  in  te,  Sulpici,  divina  sunt.  Ego  enim  neminem, 
nec  motu  corporis  neque  ipso  habitu  atque  forma 
aptiorem,  nec  voce  pleniorem  aut  suaviorem,  mihi 
videor  audisse ;  qu£e  quibus  a  natura  minora  data 
sunt,  tamen  illud  assequi  possunt,  ut  iis,  qua;  ha- 
beant,  modice  et  scienter  utantur,  et  ut  ne  dedeceat : 
id  enim  est  maxime  vitandum ;  et  de  hoc  uno  mi- 
nime  est  facile  prsecipere,  non  mihi  modo,  qui,  sicut 
unus  paterfamilias,  his  de  rebus  loquor,  sed  etiam 
ipsi  illi  Roscio ;  quem  saepe  audio  dicere,  caput  esse 
artis,  decere ;  quod  tamen  unum  id  esse,  quod  tradi 
arte  non  possit.  Sed,  si  placet,  sermonem  aho  trans- 
feramus ;  et  nostro  more  aliquando,  non  rhetorico, 
loquamur. 

Minime  vero,  inquit  Cotta :  nunc  enim  te  jam 
exoremus  necesse  est,  quoniam  retines  nos  in  hoc 
studio,  nec  ad  aHam  dimittis  artem,  ut  nobis  ex- 
plices,  quidquid  est  istud,  quod  tu  in  dicendo  potes : 
neque  enim  sumus  nimis  avidi:  ista  tua  mediocri 
eloquentia  contenti  sumus ;  idque  ex  te  quasrimus, 
(ut  ne  plus  nos  assequamur,  quam  quantulum  tu  in 
dicendo  assecutus  es)  quoniam,  quae  a  natura  expe- 
tenda  sunt,  ea  dicis  non  nimis  deesse  nobis,  quid 
praeterea  esse  assumendum  putes  ? 

XXX.  Tum  Crassus  arridens,  Quid  censes,  in- 
quit,  Cotta,  nisi  studium,  et  ardorem  quemdam  amo- 
ris  ?  sine  quo  cum  in  vita  nihil  quidquam  egregium, 
tum  certe  hoc,  quod  tu  expetis,  nemo  unquam  as- 
sequetur.  Neque  vero  vos  ad  eam  rem  video  esse 
cohortandos,  quos,  cum  mihi  quoque  sitis  molesti, 
nimis  etiam  flagrare  intelligo  cupiditate.  Sed  pro- 
fecto  studia  nihU  prosunt  perveniendi  aliquo,  nisi 
illud,   quod   eo,   quo   intendas,   ferat   deducatque, 

cognoris.  Quare,  quoniam  mihi  levius  quoddam 
onus  imponitis,  neque  ex  me  de  oratoris  arte,  sed  de 
hac  mea,  (quantulacumque  est)  facultate  quaeritis, 
exponam  vobis  quamdam,  non  aut  perreconditam, 
aut  valde  difficilem,  aut  magnificam,  aut  gravem 
rationem  consuetudinis  meee,  qua  quondam  solitus 
sum  uti,  cum  mihi  in  isto  studio  versari  adolescenti 
licebat.  Tum  Sulpicius,  O  diem,  Cotta,  nobis,  in- 
quit,  optatum  !  quod  enim  neque  precibus  unquam, 
nec  insidiando,  nec  speculando,  assequi  potui,  (ut, 
quid  Crassus  ageret,  meditandi  aut  dicendi  causa, 
non  modo  videre  mihi,  sed  ex  ejus  scriptore  et  lec- 
tore  Diphilo  suspicari,  liceret)  id  spero  nos  esse  ad- 
eptos,  omniaque  jam  ex  ipso,  quae  diu  cupimus, 
cognituros. 

XXXI.  Tum  Crassus,  Atqui  arbitror,  Sulpici, 
cum  audieris,  non  tam  te  haec  admiraturum,  qu£e 
dixero,  quam  existimaturum,  tum,  cum  ea  audire 
cupiebas,  causam,  cur  cuperes,  non  fuisse.  Nihil 
enim  dicam  reconditum,  nihil  exspectatione  vestra 
dignum,  nihil  aut  inauditum  vobis,  aut  cuiquam 
novum.  Nam  principio  illud,  quod  est  homine  in- 
genuo  liberaHterque  educato  dignum,  non  negabo 
me  ista  omnium  communia  et  contrita  praecepta  di- 
dicisse:  primum,  oratoris  officium  esse,  dicere  ad 
persuadendum  accommodate:  deinde,  esse  omnem 
orationem  aut  de  infinitae  rei  quaestione,  sine  desig- 
natione  personarum  et  temporum ;  aut  de  re  certis 
in  personis  ac  temporibus  locata.  In  utraque  autem 
re  quidquid  in  controversiam  veniat,  in  eo  quaeri  so- 
lere,  aut  factumne  sit,  aut,  si  est  factum,  quale  sit, 
aut  etiam  quo  nomine  vocetur,  aut  (quod  nonnulli 
addunt)  rectene  factum  esse  videatur.  Exsistere  au- 
tem  controversias  etiam  ex  scripti  interpretatione,  in 
quo  aut  ambigue  quid  sit  scriptum,  aut  contrarie, 
aut  ita  ut  a  sententia  scriptum  dissideat ;  his  autem 
omnibus  partibus  subjecta  queedam  esse  argumenta 
propria.    Sed  causarum^  quae  sint  a  commurii  quae- 

stione  sejunctse,  partim  in  judiciis  versari,  partinn  in 
deliberationibus  :  esse  etiam  genus  tertium,  quod  in 
laudandis  aut  viUiperandis  hominibus  poneretur: 
certosque  esse  locos,  quibus  in  judiciis  uteremur,  in 
quibus  cequitas  qu^reietur  :  alios  in  deliberationibus, 
qui  omnes  ad  utiiitatem  dirigerentur  eorum,  quibus 
consilium  daremus ;  alios  item  in  laudationibus,  in 
quibus  ad  personarum  dignitatem  omnia  referrentur. 
Cumque  esset  omnis  oratoris  vis  ac  facultas  in  quin- 
que  partes  distributa,  ut  deberet  reperire  primum, 
quid  diceret ;  deiiide  inventa  non  solum  ordine,  sed 
etiam  momento  quodam  atque  judicio,  dispensare 
atque  componere  ;  tum  ea  denique  vestire  atque  or- 
nare  oratione ;  post  memoria  sepire ;  ad  extremum 
agere  cum  dignitate  ac  venustate.  Etiam  illa  cogno- 
ram,  et  acceperam,  antequam  de  re  diceremus,  initio 
conciliandos  eorum  esse  animos,  qui  audirent ;  deinde 
rem  demonstrandam ;  postea  controversiam  consti- 
tuendam ;  tum  id,  quod  nos  intenderemus,  confir- 
mandum  ;  post,  qu£e  contra  dicerentur,  refellenda ; 
extrema  autem  oratione,  ea,  quae  pro  nobis  essent, 
amiplificarjda  et  augenda  ;  quasque  essent  pro  adver- 
sariis,  infirmanda  atque  frangenda. 

XXXII.  Audieram  etiam  quae  de  orationis  ipsius 
ornamentis  traderentur  ;  in  qua,  pra^cipitur  primum, 
ut  pure  et  Latine  loquamur ;  deinde  ut  plane  et  di- 
lucide ;  tum  ut  ornate ;  post  ad  rerum  dignitatem 
apte  et  quasi  decore  :  singularumque  rerum  prascepta 
cognoram.  Quinetiam,  quae  maxime  propria  essent 
naturae,  tamen  his  ipsis  artem  adhiberi  videram : 
nam  de  actione  et  de  memoria,  quaedam  brevia,  sed 
magna  cum  exercitatione,.  praecepta  gustaram.  In 
his  enim  fere  rebus  omnis  istorum  artificum  doctrina 
versatur,  quam  ego  si  nihil  dicam  adjuvare,  men- 
tiar :  habet  enim  qusedam,  quasi  ad  commonendum 
oratorem,  quo  quidque  referat,  et  quo  intuens,  ab 
eo,  quodcumque  sibi  proposuerit,  minus  aberret.  Ve- 
rum  ego  hanc  vim  inteUigo  esse  in  prasceptis  omni- 

bu^,  non  ut  ea  secuti  oratores  eloquentias  laudem 
sint  adepti,  sed,  quae  sua  sponte  homines  eloquentes 
facerent,  ea  quosdam  observasse,  atque  [id  egisse :] 
sic  esse  non  eloquentiam  ex  artificio,  sed  artificium 
ex  eloquentia  natum :  quod  tamen,  ut  ante  dixi, 
non  ejicio :  est  enim,  etiamsi  minus  necessarium  ad 
bene  dicendum,  tamen  ad  cognoscendum  non  iliibe- 
rale.  Et  exercitatio  quaedam  suscipienda  vobis  est : 
quamquam  vos  quidem  jampridem  estis  in  cursu : 
sed  ii,  qui  ingrediuntur  in  stadium,  quique  ea,  quag 
agenda  sunt  in  foro,  tamquam  in  acie,  possunt  etiam 
nunc  exercitatione  quasi  ludicra  praediscere  ac  me- 
ditari.  Hanc  ipsam,  inquit  Sulpicius,  nosse  volu- 
mus :  attamen  ista,  quae  abs  te  breviter  de  arte 
decursa  sunt,  audire  cupimus,  quamquam  sunt  nobis 
quoque  non  inaudita.  Verum  illa  mox :  nunc,  de 
ipsa  exercitatione  quid  sentias,  quaerimus. 

XXXIII.  Equidem  probo  ista,  Crassus  inquit, 
quae  vos  facere  soletis,  ut,  causa  aliqua  posita  con- 
simili  causarum  earum  quse  in  forum  deferuntur, 
dicatis  quam  maxime  ad  veritatem  accommodate : 
sed  plerique  in  hoc  vocem  modo,  neque  eam  scien- 
ter,  et  vires  exercent  suas,  et  lingUcC  celeritatem  in- 
citant,  verborumque  frequentia  delectantur.  In  quo 
fallit  eos,  quod  audierunt,  "  dicendo  homines,  ut 
dicant,  efiicere  solere :"  vere  enim  etiam  iUud  dici- 
tur,  *•'  Perverse  dicere  homines,  perverse  dicendo, 
facillime  consequi."  Quamobrem,  in  istis  ipsis  ex- 
ercitationibus,  etsi  utile  est  etiam  subito  saepe  di- 
cere,  tamen  illud  utilius,  sumto  spatio  ad  cogitan- 
dum,  paratius  atque  accuratius  dicere.  Caput  autem 
est,  quod  (ut  vere  dicam)  minime  facimus,  (est  enim 
magni  laboris,  quem  plerique  fugimus)  quam  pluri- 
mum  sciibere.  "  Stilus  optimus  et  prsestantissimus 
dicendi  effector  ac  magister  ;"  neque  injuria  :  nam, 
si  subitam  et  fortuitam  orationem  commentatio  et 
cogitatio  facile  vincit ;  hanc  ipsam  profecto  assidua 
ac  diligens  scriptura  superabit.    Omnes  enim,  sive 

artis  sunt  loci,  sive  ingenii  cujusdam  atque  pruden- 
tiae,  qui  modo  insunt  in  ea  re  de  qua  scribimus,  an- 
quirentibus  nobis,  omnique  acie  ingenii  contemplan- 
tibus,  ostendunt  se  et  occurrunt :  omnesque  sententise, 
verbaque  omnia,  quas  sunt  cujusque  generis  maxime 
iUustria,  sub  acumen  stili  subeant  et  succedant  ne- 
cesse  est:  tum  ipsa  coUocatio  conformatioque  ver- 
borum  perficitur  in  scribendo,  non  poetico,  sed  quo- 
dam  oratorio  numero  et  modo.    Haec  sunt,  quag  cla- 
mores  et  admirationes  in  bonis  oratoribus  efficiunt ; 
neque  ea  quisquam,  nisi  diu  multumque  scriptitarit, 
etiam  si  vehementissime  se  in  his  subitis  dictionibus 
exercuerit,  consequetur :  et  qui  a  scribendi  consue- 
tudine  ad  dicendum  venit,  hanc  afFert  facultatem, 
ut,  etiam  subito  si  dicat,  tamen  illa,  quae  dicantur, 
similia  scriptorum  esse  videantur ;  atque  etiam,  si 
quando  in  dicendo  scriptum  attulerit  aliquid,  cum  ab 
eo  discesserit,  reliqua  similis  oratio  consequetur.  Ut, 
concitato  navigio,  cum  remiges  [sustinuerunt,]  retinet 
tamen  ipsa  navis  motum  et  cursum  suum,  intermisso 
impetu  pulsuque  remorum;   sic,  in  oratione  per- 
petua,  cum  scripta  deficiunt,  parem  tamen  obtinet 
oratio  rehqua  cursum,  scriptorum  sunilitudine  et  vi 
concitata. 

XXXIV.  In  quotidianis  autem  cogitationibus, 
equidem  mihi  adolescentulus  proponere  solebam  il- 
lam  exercitationem  maxime,  qua  C.  Carbonem,  nos- 
trum  iUum  inimicum,  soHtum  esse  uti  sciebam,  ut 
aut  versibus  propositis  quam  maxime  gravibus,  aut 
oratione  aliqua  lecta  ad  eum  finem,  quem  memoria 
possem  comprehendere,  eam  rem  ipsam,  quam  le- 
gissem,  verbis  aliis,  quam  maxime  possem  lectis, 
pronuntiarem :  sed  post  animadverti,  hoc  esse  in  hoc 
vitii,  quod  ea  verba,  quae  maxime  cujusque  rei  pro- 
pria,  quaeque  essent  ornatissima  atque  optima,  oc- 
cupasset,  aut  Ennius,  si  ad  ejus  versus  me  exercerem, 
aut  Gracchus,  si  ejus  orationem  mihi  forte  propo- 
suissem :  ita,  si  iisdem  verbis  uterer,  nihil  prodesse; 

si  aliis,  etiam  obesse,  cum  minus  idoneis  uti  consues- 
cerem.  Postea  mihi  placuit,  eoque  sum  usus  adoles- 
cens,  ut  summorum  oratorum  Grascas  orationes  ex- 
plicarem ;  quibus  lectis,  hoc  assequebar,  ut,  cum  ea, 
quas  legerem  Graece,  Latine  redderem,  non  solum 
optimis  verbis  uterer,  et  tamen  usitatis,  sed  etiam 
exprimerem  quaedam  verba  imitando,  quae  nova  nos- 
tris  essent,  dummodo  essent  idonea.  Jam  vocis  et 
spiritus,  et  totius  coi-poris,  et  ipsius  linguae,  motus  et 
exercitationes,  non  tam  artis  indigent,  quam  laboris ; 
quibus  in  rebus  habenda  est  ratio  diligenter,  quos 
imitemur,  quorum  similes  velmius  esse.  Intuendi 
nobis  sunt  non  solum  oratores,  sed  etiam  actores,  ne 
mala  consuetudine  ad  ahquam  deformitatem  pravi- 
tatemque  veniamus.  Exercenda  est  etiam  memoria, 
ediscendis  ad  verbum  quam  plurimis  et  nostris  scrip- 
tis  et  alienis.  Atque,  in  ea  exercitatione,  non  sane 
mihi  displicet  adhibere,  si  consueris,  etiam  istam  lo- 
corum  sunulacrorumque  rationem,  quae  in  arte  tra- 
ditur.  Educenda  deinde  dictio  est,  ex  hac  domestica 
exercitatione  et  umbratili,  medium  in  agmen,  in 
pulverem,  in  clamorem,  in  castra,  atque  in  aciem 
forensem :  subeundus  usus  omnium,  et  periclitandae 
vires  ingenii ;  et  iUa  commentatio  inclusa  in  veritatis 
lucem  proferenda  est.  Legendi  etiam  poetee,  cognos- 
cenda  historia,  omnium  bonarum  artium  scriptores 
ac  doctores  et  legendi  et  pervolutandi,  et  exercita- 
tionis  causa  laudandi,  interpretandi,  corrigendi,  vi- 
tuperandi,  refellendi;  disputandumque  de  onmi  re 
in  contrarias  partes ;  et,  quidquid  erit  in  quaque  re, 
quod  probabile  videri  possit,  eliciendum  atque  dicen- 
dum.  Perdiscendum  jus  civile,  cognoscendce  leges, 
percipienda  omnis  antiquitas,  senatoria  consuetudo, 
disciplina  reipubHcse,  jura  sociorum,  foedera,  pac^ 
tiones,  causa  imperii  cognoscenda  est :  libandus  etiam 
ex  omni  genere  urbanitatis  facetiarum  quidam  lepos, 
quo,  tamquam  sale,  perspergatur  omnis  oratio.  Ef- 
fudi  vobis  omnia,  quae  sentiebam;  quce  fortasse, 

quemcumque  patremfamilias  arripuissetis  ex  aliquo 
circulo,  eadem  vobis  percontantibus  respondisset. 

XXXV.  HcEC  cum  Crassus  dixisset,  silentium  est 
consecutum.  Sed  quamquam  satis  iis  qui  aderant, 
ad  id  quod  erat  propositum,  dictum  videbatur,  ta- 
men  sentiebant  celerius  esse  multo,  quam  ipsi  vel- 
lent,  ab  eo  peroratum.  Tum  Scaevola,  Quid  est, 
Cotta  ?  inquit :  quid  tacetis  ?  nihilne  vobis  in  men- 
tem  venit,  quod  praeterea  a  Crasso  requiratis  ?  Immo 
id,  mehercule,  inquit,  ipsum  attendo :  tantus  enim 
cursus  verborum  fuit,  et  sic  evolavit  oratio,  ut  ejus 
vim  atque  incitationem  adspexerim ;  vestigia  ingres- 
sumque  vix  viderun:  et,  tamquam  in  aliquam  lo- 
cupletem  ac  refertam  domum  venirem,  non  explicata 
veste,  neque  proposito  argento,  neque  tabulis  et  sig- 
nis  propalam  collocatis,  sed  his  omnibus  m.ultis 
magnificisque  rebus  constructis  ac  reconditis ;  sic 
modo  in  oratione  Crassi  divitias  atque  ornamenta 
ejus  ingenii  per  quasdam  involucra  atque  integu- 
menta  perspexi :  sed  ea  cum  contemplari  cuperem, 
vix  adspiciendi  potestas  fuit.  Ita  neque  hoc  possum 
dicere,  me  omnino  ignorare  quid  possideat,  neque 
plane  nosse  ac  vidisse.  Quin  tu  igitur  facis  idem, 
inquit  Sceevola,  quod  faceres,  si  in  ahquam  domum 
plenam  ornamentorum,  villamve,  venisses  ?  Si  ea  se- 
posita  (ut  dicis)  essent,  tu  valde  spectandi  cupidus 
esses;  non  dubitares  rogare  dominum,  ut  proferri 
juberet,  prasertim  si  esses  familiaris  :  similiter  nunc 
petes  a  Crasso,  ut  eam  copiam  ornamentorum  suo- 
rum,  quam  constructam  uno  in  loco,  quasi  per  tran- 
sennam,  praetereuntes  strictim  adspeximus,  in  lucem 
proferat,  et  suo  quidque  in  loco  collocet.  Ego  vero, 
inquit  Cotta,  a  te  peto,  Scaevola :  me  enim,  et  hunc 
Sulpicium,  impedit  pudor  ab  homine  omnium  gra- 
vissimo,  qui  genus  hujusmodi  disputationis  semper 
contemserit,  hasc,  quae  isti  forsitan  puerorum  ele- 
menta  videantur,  exquirere.  Sed  tu  hoc  nobis  da, 
SccEvola ;  et  perfice,  ut  Crassus  haec,  quge  coarctavit 

et  peranguste  refersit  in  oratione  sua,  dilatet  nobis 
atque  explicet.  Ego,  mehercule,  inquit  Mucius, 
antea  vestra  magis  hoc  causa  volebam,  quam  mea. 
Neque  enim  tantopere  hanc  a  Crasso  disputationem 
desiderabam,  quantopere  ejus  in  causis  oratione  de- 
lector :  nunc  vero,  Crasse,  mea  quoque  etiam  causa 
rogo,  ut,  quoniam  tantum  habemus  otii,  quantum 
jamdiu  nobis  non  contigit,  ne  graveris  exasdificare  id 
opus,  quod  instituisti.  Formam  enim  totius  negotii 
opinione  majorem  melioremque  video ;  quam  velie- 
menter  probo. 

XXXVI.  Enimvero,  inquit  Crassus,  mirari  satis 
non  queo,  etiam  te  haec,  Scaevola,  desiderare,  quae 
neque  ego  teneo,  uti  ii  qui  docent ;  neque  sunt  ejus 
generis,  ut,  si  optime  tenerem,  digna  essent  ista  sa- 
pientia  ac  tuis  auribus.  Ai'n'  tu  ?  inquit  ille.  Si  de 
istis  communibus  et  pervagatis  vix  huic  astati  audi- 
endum  putas,  etiamne  iUa  negligere  possumus,  quae 
tu  oratori  cognoscenda  esse  dixisti,  de  naturis  homi- 
num,  de  moribus,  de  rationibus  iis,  quibus  hominum 
mentes  et  incitarentur  et  reprimerentur,  de  historia, 
de  antiquitate,  de  admmistratione  reipublicee,  deni- 
que  de  nostro  ipso  jure  civili  ?  Hanc  enim  ego 
omnem  scientiam  et  copiam  rerum  in  tua  prudentia 
sciebam  inesse :  in  oratoris  vero  instrumento  tam 
lautani  supellectilem  nunquam  videram. 

Potes  igitur,  inquit  Crassus,  (ut  alia  omittam  in- 
numerabilia  et  immensa,  et  ad  ipsum  tuum  jus  civile 
veniam)  oratores  putare  eos,  quos  multas  horas  ex- 
spectavit,  cum  in  Campum  properaret,  et  ridens  et 
stomachans  Scsevola,  cum  Hypsasus  maxima  voce, 
plurimis  verbis,  a  M.  Crasso  prastore  contenderet, 
ut  ei,  quem  defendebat,  causa  cadere  liceret;  Cn. 
autem  Octavius,  homo  consularis,  non  minus  longa 
oratione  recusaret,  ne  adversarius  causa  caderet,  ac 
ne  is,  pro  quo  ipse  diceret,  turpi  tutelas  judicio,  at- 
que  omni  molestia,  stultitia  adversarii,  liberaretur  ? 
Ego  vero  istos,  inquit,  (memini  enim  milii  narrare 

Mucium)  non  modo  oratoris  nomine,  sed  ne  foro 
quidem  dignos  putarim,  Atqui  non  defuit  illis  pa- 
tronis,  inquit  Crassus,  eloquentia,  neque  dicendi 
ratio  aut  copia,  sed  juris  civilis  prudentia ;  quod 
alter  plus,  lege  agendo,  petebat,  quam  quantum  lex 
in  XII.  tabulis  permiserat;  quod  cum  impetrasset, 
causa  caderet ;  alter  iniquum  putabat  plus  secum 
agi,  quam  quod  erat  in  actione  ;  neque  intelligebat, 
si  ita  esset  actum,  litem  adversarium  perditurum. 

XXXVII.  Quid  ?  his  paucis  diebus,  nonne,  no- 
bis  in  tribunali  Q.  Pompeii,  praetoris  urbani,  fami- 
liaris  nostri,  sedentibus,  homo  ex  numero  disertorum 
postulabat,  ut  illi,  unde  peteretur,  vetus  atque  usitata 
exceptio  daretur,   "  Cujus  pecunise  dies  fuisset?" 
qucd  petitoris  causa  comparatum  esse  non  intellige- 
bat ;  ut,  si  iUe  inficiator  probasset  judici,  ante  peti- 
tam  esse  pecuniam  quam  esset  coepta  deberi,  petitor 
rursus  cum  peteret,  exceptione  excluderetur,  "■  Quod 
ea.  res  in  judicium  antea  venisset."    Quid  ergo  hoc 
fieri  turpius  aut  dici  potest,  quam  eum,  qui  hanc 
personam  susceperit,  ut  amicorum  controversias  cau- 
sasque  tueatur,  laborantibus  succurrat,  aegris  medea- 
tur,  aflflictos  excitet,  hunc  in  minimis  tenuissimisque 
rebus  ita  labi,  ut  aliis  miserandus,  aliis  irridendus, 
esse  videatur  ?  Equidem  propinquum  nostrum,  P, 
Crassum,   illum  Divitem,   cum  multis  aliis  rebus 
elegantem  hominem  et  ornatum,  tum  prascipue  in 
hoc  [ferendum]  et  laudandum  puto,  quod,  cum  P. 
Scasvolas  frater  esset  solitus  ei  persaepe  dicere,  neque 
illum  in  jure  civili  satis  [illi  arti]  facere  posse,  nisi 
dicendi  copiam  assumsisset  (quod  quidem  hic,  qui 
mecum  consul  fuit,  filius  ejus,  est  consecutus) ;  neque 
se  ante  causas  amicorum  tractare  atque  agere  coe- 
pisse,  quam  jus  civile  didicisset.    Quid  vero  ille  M. 
Cato  ?  nonne  et  eloquentia  tanta  fuit,  quantam  illa 
tempora,  atque  iUa  aetas  in  hac  civitate  ferre  maxi- 
mam  potuit,  et  juris  civilis  omnium  peritissimus  ? 
Yerecundius  hac  de  re  jamdudum  loquor,  quod  ad- 

est  vir  in  dicendo  summus,  quem  ego  unum  oratorem 
maxime  admiror ;  sed  tamen  idem  hoc  semper  jus 
civile  contemsit.  Verum,  quoniam  sententiae  atque 
opinionis  meae  voluistis  esse  participes,  nihil  occul- 
tabo ;  et,  quoad  potero,  vobis  exponam,  quid  de 
quaque  re  sentiam. 

XXXVIII.  Antonii  incredibilis  qusedam,  et  prope 
singularis  et  divina,  vis  ingenii  videtur,  etiamsi  hac 
scientia  juris  nudata  sit,  posse  se  facile  ceeteris  armis 
prudentiae  tueri  atque  defendere.  Quamobrem  hic 
nobis  sit  exceptus :  caeteros  vero  non  dubitabo  pri- 
mum  inertiae  condemnare  sententia  mea,  post  etiam 
impudentiae.  Nam  volitare  in  foro,  haerere  in  jure 
ac  prsetorum  tribunalibus,  judicia  privata  magnarum 
rerum  obire,  in  quibus  sacpe  non  de  facto,  sed  de 
sequitate  ac  jure,  certetur,  jactare  se  in  causis  cen- 
tumviralibus,  in  quibus  usucapionum,  tutelarum, 
gentilitatum,  agnationum,  aUuvionum,  circumluvio- 
num.,  nexorum,  mancipiorum,  parietum,  luminum, 
stiUicidiorum,  testamentorum  ruptorum  aut  ratorum, 
caeterarumque  rerum  innumerabilium  jura  versen- 
tur,  cum  omnino,  quid  suum,  quid  alienum,  quare 
denique  civis  aut  peregrinus,  servus  aut  liber  quis- 
piam  sit,  ignoret,  insignis  est  impudentiae.  lUa  vero 
deridenda  arrogantia  est,  in  minoribus  navigiis  ru- 
dem  esse  se  confiteri ;  quinqueremes,  aut  etiam  ma- 
jores,  gubernare  didicisse.  Tu  mihi  cum  in  circulo 
decipiare  adversarii  stipulatiuncula,  cum  obsignes 
tabeUas  cHentis  tui,  quibus  in  tabeUis  id  sit  scrip- 
tum,  quo  iUe  capiatur ;  ego  tibi  uUam  causam  ma^ 
jorem  committendam  putem  ?  Citius,  hercule,  is, 
qui  duorum  scalmorum  naviculam  in  portu  everterit, 
in  Euxino  ponto  Argonautarum  navem  gubernarit. 
Quid?  si  ne  parvae  quidem  causae  sunt,  sed  saepe 
maximae,  in  quibus  certatur  de  jure  civUi;  quod 
tandem  os  est  iUius  patroni,  qui  ad  eas  causas  sine 
uUa  scientia  juris  audet  accedere  ?  Quae  potuit  igitur 
esse  causa  major,  quam  iUius  miUtis,  de  cujus  morte 

cum  domum  falsus  ab  exercitu  nuntius  venisset,  et 
pater  ejus,  re  credita,  testamentum  mutasset,  et, 
quem  ei  visum  esset,  fecisset  hseredem,  essetque  ipse 
mortuus ;  res  delata  est  ad  centumviros,  cum  miles 
domum  revenisset,  egissetque  lege  in  hcereditatem 
paternam  [testamento  exhasres  filius]  ?  Nempe  in  ea 
causa  qucesitum  est  de  jure  civili,  possetne  paterno- 
rum  bonorum  exhseres  esse  lihus,  quem  pater  testa- 
mento  neque  haeredem  neque  exhasredem.  scripsisset 
nominatim  ? 

XXXIX.  Quid  ?  qua  de  re  inter  Marcellos  et 
Claudios  patricios  centumviri  judicarunt,  cum  Mar- 
celli  ab  hberti  liHo  stirpe,  Claudii  patricii  ejusdem 
hominis  hsereditatem  gente,  ad  se  rediisse  dicerent ; 
nonne  in  ea  causa  fuit  oratoribus  de  toto  stirpis  ac 
gentilitatis  jure  dicendum?  Quid?  quod  item  in 
centumvirali  judicio  certatum  esse  accepimus,  qui 
Romam  in  exsilium  venisset,  cui  Romas  exsulare  jus 
esset,  si  se  ad  ahquem  quasi  patronum  apphcavisset, 
intestatoque  esset  mortuus ;  *  *  *  nonne  in  ea  causa 
jus  applicationis,  obscurum  sane  et  ignotum,  pate- 
factum  in  judicio  atque  illustratum  est  apatrono? 
Quid  ?  nuper,  cum  ego  C.  Sergii  Aurat^e  contra 
hunc  nostrum  Antonium  judicio  privato  causam  de- 
fenderem ;  nonne  omnis  nostra  in  jure  versata  de- 
fensio  est?  Cum  enim  Marius  Gratidianus  aedes 
Auratae  vendidisset,  neque  servire  quamdam  earum 
aedium  partem,  in  mancipii  lege  dixisset ;  defende- 
bamus,  quidquid  fuisset  incommodi  in  mancipio,  id 
si  venditor  scisset,  neque  declarasset,  praestare  de- 
bere.  Quo  quidem  in  genere  familiaris  noster  M. 
Bucculeius,  homo  neque  meo  judicio  stultus,  et  suo 
valde  sapiens,  et  a  juris  studio  non  abhorrens,  simili 
in  re  quodam  modo  nuper  erravit.  Nam  cum  aedes 
L.  Fuiio  venderet,  in  mancipio  lumina,  uti  tum  es- 
sent,  ita  recepit.  Fufius  autem,  simul  atque  ^edificari 
cceptum  est  in  quadam  parte  urbis,  quse  modo  ex 
iUis  aedibus  conspici  posset,  egit  statim  cum  Buc- 

culeio,  quod,  cuicumque  particulae  coeli  officeretur, 
quamvis  esset  procul,  mutari  lumina  putabat.  Quid 
vero  ?  clarissima  M'  Curii  causa,  M.  que  Coponii, 
nuper  apud  centumviros,  quo  concursu  hominum, 
qua  exspectatione  defensa  est !  cum  Q.  Scaevola, 
sequalis  et  coUega  meus,  homo  omnium  et  disciplina 
juris  civilis  eruditissimus,  et  ingenio  prudentiaque 
acutissimus,  et  oratione  maxime  hmatus  atque  sub- 
tilis,  atque  (ut  ego  soleo  dicere)  juris  peritorum  elo- 
quentissimus,  eloquentium  juris  peritissimus,  ex 
scripto  testamentorum  jura  defenderet,  negaretque, 
nisi  postumus  et  natus,  et,  antequam  in  suam  tute- 
lam  venisset,  mortuus  esset,  hseredem  eum  esse  posse, 
qui  esset,  secundum  postumum  et  natum  et  mor- 
tuum,  hseres  institutus  :  ego  voluntatem  defenderem ; 
hac  eum  tum  mente  fuisse,  qui  testamentum  fecisset, 
ut,  si  fihus  non  esset,  qui  in  tutelam  venisset,  M' 
Curius  esset  haeres.  Num  destitit  uterque  nostrum, 
in  ea  causa,  in  auctoritatibus,  *in  exemplis,  in  testa- 
mentorum  formulisj  hoc  est,  in  medio  jure  civili, 
versari  ? 

XL.  Omitto  jam  plura  exempla  causarum  am- 
plissimarum,  quae  sunt  innumerabilia :  capitis  nostri, 
saepe  potest  accidere,  ut  causae  versentur  in  jure. 
Etenim  sic  C.  Mancinum,  nobilissimum  atque  opti- 
mum  virum,  ac  consularem,  cum  eum  propter  in- 
vidiam  Numantini  foederis  pater-patratus  ex  S.  C. 
Numantinis  dedidisset,  eumque  illi  non  recepissent, 
posteaque  Mancinus  domum  revenisset,  neque  in 
senatum  introire  dubitasset ;  P.  Rutilius,  M.  fiHus, 
tribunus  plebis,  de  senatu  jussit  educi,  quod  eum 
civem  negaret  esse;  quia  memoria  sic  esset  prodi- 
tum,  quem  pater  suus  aut  populus  vendidisset,  aut 
pater-patratus  dedidisset,  ei  nullum  esse  postUmi- 
nium.  Quam  possumus  reperire  ex  omnibus  rebus 
civilibus  causam  contentionemque  majorem,  quam 
de  ordine,  de  civitate,  de  Hbertate,  de  capite  hominis 
consularis ;  praesertim  cum  haec  non  in  crimine  ali- 

quo,  quod  ille  posset  inficiari,  sed  in  civili  jure,  con- 
sisteret?  Similique  in  genere,  inferiore  ordine,  si 
quis  apud  nos  servisset  ex  populo  foederato,  seseque 
liberasset,  ac  postea  domum  revenisset;  quassitum 
est  apud  majores  nostros,  num  is  ad  suos  postliminio 
rediisset,  et  amisisset  hanc  civitatem.  Quid  ?  de  li- 
bertate,  (quo  judicium  gravius  esse  nullum  potest) 
nonne  ex  jure  civili  potest  esse  contentio,  cum  quae- 
ritur,  is,  qui  domini  voluntate  census  sit,  continuone, 
an  ubi  lustrum  conditum,  liber  sit?  Quid,  quod 
usu,  memoria  patrum,  venit,  ut  paterfamilias,  qui' 
ex  Hispania  Romam  venisset,  cum  uxorem  prae- 
gnantem  in  provincia  reliquisset,  Romasque  alteram 
duxisset,  neque  nuntium  priori  remisisset,  mortuus- 
que  esset  intestato,  et  ex  utraque  filius  natus  esset ; 
mediocrisne  res  in  controversiam  adducta  est  ?  cum 
quiereretur  de  duobus  civium  capitibus,  et  de  puero, 
qui  ex  posteriore  natus  erat,  et  de  ejus  matre ;  quae, 
si  judicaretur,  certis  quibusdam  verbis,  non  novis 
nuptiis,  fieri  cum  superiore  divortium,  in  concubinae 
locum  duceretur.  Hcec  igitur,  et  horum  similia  jura 
suae  civitatis  ignorantem,  erectum  et  celsum,  alacri 
et  promto  ore  ac  vultu,  huc  atque  illuc  intuentem, 
vagari  magna  cum  caterva  toto  foro,  praesidium 
clientibus,  atque  opem  amicis,  et  prope  cunctis  civi- 
bus  lucem  ingenii  et  consilii  sui  porrigentem  atque 
tendentem,  nonne  in  primis  flagitiosum  putandum 
est? 

XLI.  Et,  quoniam  de  impudentia  dixi,  castige- 
mus  etiam  segnitiem  hominum  atque  inertiam.  Nam, 
si  esset  ista  cognitio  juris  magna  ac  difficilis,  tamen 
utilitatis  magnitudo  deberet  homines  ad  suscipien-^ 
dum  discendi  laborem  impellere.  Sed,  O  Dii  im- 
mortales !  non  dicerem  hoc,  audiente  Scaevola,  nisi 
ipse  dicere  soleret,  nullius  artis  faciiiorem  sibi  cogni- 
tionem  videri.  Quod  quidem  certis  de  causis  a  ple- 
risque  aliter  existimatur :  primum,  quia  veteres  illi, 
qui  huic  scientiae  praefuerunt,  obtinendae  atque  au- 

gendaa  potentise  suaB  causa,  pervulgari  artem  suam 
noluerunt ;  deinde,  posteaquam  est  editum,  expositis 
a  Cn.  Flavio  primum  actionibus,  nulli  fuerunt,  qui 
illa  artificiose  digesta  generatim  componerent.  Nihil 
est  enim,  quod  ad  artem  redigi  possit,  nisi  ille  prius, 
qui  illa  tenet  quorum  artem  instituere  vult,  habeat 
illam  scientiam,  ut  ex  iis  rebus,  quarum  ars  nondum 
sit,  artem  efficere  possit.  Hoc  video,  dum  breviter 
voluerim  dicere,  dictum  a  me  esse  paulo  obscurius : 
sed  experiar,  et  dicam,  si  potero,  planius. 

XLII.  Omnia  fere,  quas  sunt  conclusa  nunc  ar- 
tibus,  dispersa  et  dissipata  quondam  fuerunt ;  ut,  in 
musicis,  numeri  et  voces  et  modi ;  in  geometria,  li- 
neamenta,  formae,  intervaUa,  magnitudines ;  in  as- 
trologia,  cceli  conversio,  ortus,  obitus,  motusque 
siderum;  in  grammaticis,  poetarum  pertractatio, 
historiarum  cognitio,  verborum  interpretatio,  pro- 
nuntiandi  quidam  sonus ;  in  hac  denique  ipsa  ratione 
dicendi,  excogitare,  ornare,  disponere,  meminisse, 
agere ;  ignota  quondam  omnibus,  et  difFusa  late  vi- 
debantur.  Adhibita  est  igitur  ars  qu^edam  extrin- 
secus  ex  alio  genere  quodam,  quod  sibi  totum  phi- 
losophi  assumunt,  quse  rem  dissokitam  divulsamque 
conglutinaret,  et  ratione  quadam  constringeret.  Sit 
ergo  in  jure  civili  finis  hic,  legitimte  atque  usitatae  in 
rebus  causisque  civium  asquabiUtatis  conservatio. 
Tum  sunt  notanda  genera,  et  ad  certum  numerum 
paucitatemque  revocanda.  Genus  autem  est  id,  quod 
sui  similes  communione  quadam,  specie  autem  dif- 
ferentes,  duas  aut  plures  complectitur  partes.  Partes 
autem  sunt,  quae  generibus  iis,  ex  quibus  emanant, 
subjiciuntur ;  omniaque,  quae  sunt  vel  generum  vel 
partium  nomina,  definitionibus,  quam  vim  habeant, 
est  exprimendum.  Est  enim  definitio,  earum  rerum 
quae  sunt  ejus  rei  propriae  quam  definire  volumus, 
brevis  et  circumscripta  quasdam  explicatio.  Hisce 
ego  rebus  exempla  adjungerem,  nisi,  apud  quos  haec 
haberetur  oratio,  cernerem  :  nunc  complectar,  quod 

proposui,  brevi.  Si  enim  aut  mihi  facere  licuerit^ 
quod  jamdiu  cogito,  aut  alius  quispiam,  aut,  me 
impedito,  occuparit,  aut  mortuo  effecerit,  ut  primum 
omne  jus  civile  in  genera  digerat,  qua)  perpauca 
sunt ;  deinde  eorum  generum  quasi  quaedam  membra 
dispertiat;  tum  propriam  cujusque  vim  definitione 
declaret ;  perfectam  artem  juris  civilis  habebitis, 
magis  magnam  atque  uberem,  quam  difficilem  atque 
obscuram.  Atque  interea  tamen,  dum  haec,  quae 
dispersa  sunt,  coguntur,  vel  passim  licet  cai-pentem, 
et  colligentem  undique,  repleri  justa  juris  civilis 
scientia. 

XLIII.  Nonne  videtis,  equitem  Romanum,  ho- 
minem  acutissimo  omnium  ingenio,  sed  minime  cae- 
teris  artibus  eruditum,  C.  Aculeonem,  qui  mecum 
vivit,  semperque  vixit,  ita  tenere  jus  civile,  ut  ei, 
cum  ab  hoc  discesseritis,  nemo,  de  iis  qui  peritissimi 
sunt,  anteponatur  ?  Omnia  enim  sunt  posita  ante 
oculos,  coUocata  in  usu  quotidiano,  in  congressione 
hominum  atque  in  foro  :  neque  ita  multis  Hteris  aut 
voluminibus  magnis  continentur :  eadem  enim  sunt 
elata  primum  a  pluribus;  deinde,  paucis  verbis 
commutatis,  etiam  ab  iisdem  scriptoribus  scripta 
sunt  saepius.  Accedit  vero,  quo  facilius  percipi 
cognoscique  jus  civile  possit,  (quod  minime  plerique 
arbitrantur)  mira  quasdam  in  cognoscendo  suavitas 
et  delectatio.  Nam,  sive  quem  aliena  studia  delec- 
tant ;  plurima  est,  et  in  omni  jure  civili,  et  in  pon- 
tificum  Hbris,  et  in  XII.  tabuhs,  antiquitatis  effigies, 
quod  et  verborum  prisca  vetustas  cognoscitur,  et 
actionum  genera  quaedam  majorum  consuetudinem 
vitamque  declarant :  sive  quis  civilem  scientiam  con- 
templetur  (quam  Scaevola  non  putat  oratoris  esse 
propriam,  sed  cujusdam  ex  aHo  genere  prudenti^e), 
totam  hanc,  descriptis  omnibus  civitatis  utiHtatibus 
ac  partibus,  XII.  tabuHs  contineri  videbit:  sive 
quem  ista  praepotens  et  gloriosa  philosophia  delectat, 
(dicam  audacius)  hosce  habebit  fontes  omuium  dis* 

putationum  suarum,  qui  jure  civili  et  legibus  con- 
tinentur.  Ex  his  enim  et  dignitatem  maxime  expe- 
tendam  videmus,  cum  verus,  justus,  atque  honestus 
labor  honoribus,  praemiis,  splendore  decoratur  ;  vitia 
autem  hominum,  atque  fraudes,  damnis,  ignominiis, 
vinculis,  verberibus,  exsiliis,  morte  multantur :  et 
docemur,  non  infinitis,  concertationumque  plenis  dis- 
putationibus,  sed  auctoritate  nutuque  legum.,  do- 
mitas  habere  libidines,  coercere  omnes  cupiditates, 
nostra  tueri,  ab  alienis  mentes,  oculos,  manus  absti- 
nere. 

XLIV.  Fremant  omnes  licet,  dicam  quod  sentio  : 
bibliothecas,  mehercule,  omnium  philosophorum 
unus  mihi  videtur  XII.  tabularum  llbeUus,  si  quis 
legum  fontes  et  capita  viderit,  et  auctoritatis  pondere 
et  utilitatis  ubertate  superare.  Ac,  si  nos  (id  quod 
maxime  debet)  nostra  patria  delectat ;  cujus  rei  tanta 
est  vis,  ac  tanta  natura,  ut  Ithacam  iUam,  in  asper- 
rimis  saxulis,  tamquam  nidulum,  affixam,  sapientis- 
simus  vir  immortalitati  anteponeret ;  quo  amore  tan- 
dem  inflammati  esse  debemus  in  ejusmodi  patriam, 
quae  uife  in  omnibus  teriis  domus  est  virtutis,  im- 
perii,  dignitatis?  Cujus  piimum  nobis  mens,  mos, 
disciplina,  nota  esse  debet ;  Vel  quia  est  patria,  pa- 
rens  omnium  nostrum,  vel  quia  tanta  sapientia  fuisse 
in  jure  constituendo  putanda  est,  quanta  fuit  in  his 
tantis  opibus  imperii  comparandis.  Percipieds  etiam 
iUam  ex  cognitione  juris  laetitiam  et  voluptatem, 
quod,  quantum  praestiterint  nostri  majores  prudentia 
caeteris  gentibus,  tum  faciUime  inteUigetis,  si  cum 
iUorum  Lycurgo  et  Dracone  et  Solone  nostras  leges 
conferre  volueritis.  IncredibUe  est  enim,  quam  sit 
omne  jus  civile,  praeter  hoc  nostrum,  inconditum,  ac 
pffine  ridiculum :  de  quo  multa  soleo  in  sermonibus 
quotidianis  dicere,  cum  hominum  nostrorum  pru- 
dentiam  caeteris  omnibus,  et  maxime  Graecis,  ante- 
pono.  His  ego  de  causis  dixeram,  Scaevola,  iis,  qui 
iRhetor.)  voL.  i.  Q 

perfecti  oratores  esse  vellent,  juris  civilis  cognitionem 
esse  necessariam. 

XLV.  Jam  vero  ipsa  per  sese  quantum  afFerat  iis, 
qui  ei  praesunt,  honoris,  gratiae,  dignitatis,  quis  igno- 
rat?  Itaque,  ut  apud  Grascos  infimi  homines, 
mercedula  adducti,  ministros  se  praebent  in  judiciis 
oratoribus,  ii,  qui  apud  illos  Wpayfj.oLriy.oi  vocantur ; 
sic,  in  nostra  civitate  contra,  amplissimus  quisque  et 
clarissimus  vir ;  ut  ille,  qui  propter  hanc  juris  civilis 
scientiam  sic  appeUatus  a  summo  poeta  est, 

"  Egregie  cordatus  homo,  catus  ^liu'  Sextus," 

multique  prasterea,  qui,  cum  ingenio  sibi  [auctore] 
dignitatem  peperissent,  perfecerunt,  ut,  in  respon- 
dendo  de  jure,  auctoritate  plus  etiam  quam  ipso  in- 
genio  valerent.  Senectuti  vero  celebrandae  et  ornandse 
quod  honestius  potest  esse  perfugium,  quam  juris 
interpretatio  ?  Equidem  mihi  hoc  subsidium  jam  ab 
adolescentia  comparavi,  non  solum  ad  causarum 
usum  forensium,  sed  etiam  ad  decus  atque  ornamen- 
tum  senectutis,  ut,  cum  me  vires  (quod  fere  jam 
tempus  adventat)  deficere  coepissent,  ab  solitudine 
domum  meam  vindicarem.  Quid  est  enim  praecla- 
rius,  quam  honoribus  et  reipubhcae  muneribus  per- 
functum  senem  posse  suo  jure  dicere  idem,  quod 
apud  Ennium  dicat  iUe  Pythius  Apollo  ?  se  esse  eum, 
unde  sibi,  si  non  populi  et  reges,  at  omnes  sui  cives, 
consilium  expetant, 

"  Suarum  rerum  incerti :  quos  ego  mea  ope  ex 
Incertis  certos,  compotesque  consili, 
Dimitto,  ut  ne  res  temere  tractent  turbidas." 

Est  enim  sine  dubio  domus  jurisconsulti  totius  ora- 
culum  civitatis.  Testis  est  hujusce  Q.  Mucii  janua 
et  vestibulum,  quod,  in  ejus  infirmissima  valetudine, 
affectaque  jam  aetate,  maxima  quotidie  frequentia  ci- 
vium,  ac  summorum  hominum  splendore,  celebratur. 

XLVI.  Jam  vero  iila  non  longam  orationem  de- 
siderant,  quamobrem  existimem  publica  quoque  jura, 
quse  sunt  prppria  civitatis  atque  imperii,  tum  moni- 
menta  rerum  gestarum,  et  vetustatis  exempla,  ora- 
tori  nota  esse  debere.  Nam  ut,  in  rerum  privatarum 
causis  atque  judiciis,  depromenda  sspe  oratio  est  ex 
jure  civili,  et  idcirco  (ut  ante  diximus)  oratori  juris 
civilis  scientia  necessaria  est ;  sic,  in  causis  publicis 
judiciorum,  concionum,  senatus,  omnis  heec  et  anti- 
quitatis  memoria,  et  publici  juris  auctoritas,  et  re- 
gendae  reipublicae  ratio  ac  scientia,  tamquam  alia 
materies,  iis  oratoribus,  qui  versantur  in  republica, 
subjecta  esse  debent.  Non  enim  causidicum  nescio 
quem,  neque  proclamatorem  aut  rabulam,  hoc  ser- 
mone  nostro  conquirumis,  sed  eum  virum,  qui  pri- 
mum  sit  ejus  artis  antistes,  cujus  cum  ipsa  natura 
magnam  homini  facultatem  daret,  tamen  esse  Deus 
putabatur,  ut  et  ipsum,  quod  erat  hominis  proprium, 
non  partum  per  nos,  sed  divinitus  ad  nos  delatum, 
videretur ;  deinde,  qui  possit,  non  tam  caduceo  quam 
nomine  oratoris  ornatus,  incolumis,  vel  inter  hostium 
tela,  versari :  tum,  qui  scelus  fraudemque  nocentis 
possit  dicendo  subjicere  odio  civium,  supphcioque 
constringere ;  idemque  ingenii  prcesidio  innocentiam 
judiciorum  poena  liberare  ;  idemque  languentem  la- 
bentemque  populum  aut  ad  decus  excitare,  aut  ab 
errore  deducere,  aut  inflammare  in  improbos,  aut  in- 
citatum  in  bonos  mitigare ;  qui  denique,  quemcum- 
que  in  animis  hominum  motum  res  et  causa  postu- 
let,  eum  dicendo  vel  excitare  possit,  vel  sedare.  Hanc 
vim  si  quis  existimat,  aut  ab  iis  qui  de  dicendi  ra- 
tione  scripserunt,  expositam  esse,  aut  a  me  posse  ex- 
poni  tam  brevi,  vehementer  errat ;  neque  solum  in- 
scientiam  meam,  sed  ne  rerum  quidem  magnitudi- 
nem,  perspicit.  Equidem  vobis,  quoniam  ita  voluis- 
tis,  fontes,  unde  hauriretis,  atque  itinera  ipsa,  ita 
putavi  esse  demonstranda ;  non  ut  ipse  dux  essem 
(quod  et  infinitum  est,  et  non  necessarium),  sed  ut 

Gommonstrarem  tantum  viam,  et,  ut  fieri  solet,  digi- 
tum  ad  fontes  intenderem. 

XLVII.  Mihi  vero,  inquit  Mucius,  satis  super- 
que  abs  te  videtur  istorum  studiis,  si  modo  sunt  stu- 
diosi,  esse  factum  ;  nam,  ut  Socratem  illum  solitum 
aiunt  dicere,  perfectum  sibi  opus  esse,  si  quis  satis 
esset  concitatus  cohortatione  sua  ad  studium  cognos- 
cendas  percipiendaeque  virtutis  (quibus  enim  id  per- 
suasum  esset,  ut  nihil  maUent  se  esse  quam  bonos 
viros,  iis  reliquam  facilem  esse  doctrinam)  ;  sic  ego 
intelligo,  si  in  hsec,  quae  patefecit  oratione  sua  Cras- 
sus,  intrare  volueritis,  facillime  vos  ad  ea,  quse  cupi- 
tis,  perventuros  ab  hoc  aditu,  januaque  patefacta. 
Nobis  vero,  inquit  Sulpicius,  ista  sunt  pergrata  per- 
que  jucunda :  sed  pauca  etiam  requirimus,  impri- 
misque  ea,  quee  valde  breviter  a  te,  Crasse,  de  ipsa 
arte  percursa  sunt,  cum  illa  te  et  non  contemnere,  et 
didicisse  confiterere.  Ea  si  paulo  latius  dixeris,  ex- 
pleris  omnem  exspectationem  diuturni  desiderii  nos- 
tri.  Nam  nunc,  quibus  studendum  rebus  esset,  ac- 
cepimus,  quod  ipsum  est  tamen  magnum ;  sed  vias 
earum  rerum  rationemque  cupimus  cognoscere.  Quid 
si,  inquit  Crassus,  (quoniam  ego,  quo  facilius  vos 
apud  me  tenerem,  vestrae  potius  obsecutus  sum  vo- 
luntati,  quam  aut  consuetudini  aut  naturae  meae)  pe- 
timus  ab  Antonio,  ut  ea,  quae  continet,  neque  adhuc 
protulit,  ex  quibus  unum  libellum  sibi  excidisse  jam- 
dudum  questus  est,  exphcet  nobis,  et  illa  dicendi 
mysteria  enuntiet?  Ut  videtur,  inquit  Sulpicius: 
nam,  Antonio  dicente,  etiam  quid  tu  sentias,  inteUi- 
gemus.  Peto  igitur,  inquit  Crassus,  a  te,  quoniam 
id  nobis,  Antoni,  hominibus  id  aetatis,  oneris  ab  ho- 
rum  adolescentium  studiis  imponitur,  ut  exponas, 
quid  iis  de  rebus,  quas  a  te  quasri  vides,  sentias. 

XLVIII.  Deprehensum  equidem  me,  inquit  An- 
tonius,  plane  video  atque  sentio,  non  solum  quod  ea 
requiruntur  a  me,  quorum  sum  ignarus  atque  inso- 
lens,  sed  quia,  quod  in  causis  valde  fugere  soleo,  ne 

tibi,  Crasse,  succedam,  id  me  nunc  isti  vitare  non  si- 
nunt.  Vemm  hoc  ingrediar  ad  ea,  quas  vultis,  auda- 
cius,  quod  idem  mihi  spero  usu  esse  venturum  in 
hac  disputatione,  quod  in  dicendo  solet,  ut  nuUa  ex- 
spectetur  ornata  oratio  :  neque  enim  sum  de  arte  dic- 
turus,  quam  nunquam  didici,  sed  de  mea  consuetu- 
dine  ;  ipsaque  illa,  quas  in  commentarium  meum  re- 
tuli,  sunt  ejusmodi,  non  aliqua  mihi  doctrina  tradita, 
sed  in  rerum  usu  causisque  tractata :  quse  si  vobis, 
hominibus  eruditissimis,  non  probabuntur,  vestram 
iniquitatem  accusatote,  qui  ex  me  ea  quaesieritis,  quas 
ego  nescirem  ;  meam  facilitatem  laudatote,  cum  vo- 
bis,  non  meo  judicio  sed  vestro  studio  inductus,  non 
gravate  respondero.  Tum  Crassus,  Perge  modo,  in- 
quit,  Antoni :  nullum  est  enim  periculum,  ne  quid 
tu  eloquare,  nisi  ita  prudenter,  ut  neminem  nostrum 
poeniteat  ad  hunc  te  sermonem  impuhsse. 

Ego  vero,  inquit,  pergam :  et  id  faciam,  quod  in 
principio  fieri  in  omnibus  disputationibus  oportere 
censeo,  ut,  quid  illud  sit,  de  quo  disputetur,  expla- 
netur ;  ne  vagari  et  errare  cogatur  oratio,  si  ii,  qui 
inter  se  dissenserint,  non  idem  esse  illud,  quo  de 
agitur,  intelligant.  Nam,  si  forte  quasreretur,  quee 
esset  ars  imperatoris,  constituendum  putarem  princi- 
pio,  quis  esset  imperator  :  qui  cum  esset  constitutus 
administrator  quidam  belli  gerendi,  tum  adjungere- 
mus  de  exercitu,  de  castris,  de  agminibus,  de  signo- 
rum  collationibus,  de  oppidorum  oppugnationibus, 
de  commeatu,  de  insidiis  faciendis  atque  vitandis,  de 
rehquis  rebus,  quae  essent  propriae  belli  administran- 
di ;  quarum  qui  essent  animo  et  scientia  compotes, 
eos  esse  imperatores  dicerem ;  utererque  exemplis 
Africanorum  et  Maximorum ;  Epaminondam  atque 
Hannibalem,  atque  ejus  generis  homines,  nomina- 
rem.  Sin  autem  qusereremus,  quis  esset  is,  qui,  ad 
rempublicam  moderandam,  usum  et  scientiam  et  stu- 
dium  suum  contuUsset,  definirem  hoc  modo :  qui, 
quibus  rebus  utilitas  reipublicie  pararetur  augeretur- 

que,  teneret,  iisque  uteretur ;  hunc  reipublicje  rec- 
torem,  et  consilii  publici  auctorem,  esse  habendum  ; 
praDclicaremque  P.  Lentulum,  principem  illum,  et 
Ti.  Gracchum  patrem,  et  Q.  I^letellum,  et  P.  Afri- 
canum,  et  C.  Laglium,  et  innumerabiles  alios,  cum 
ex  nostra  civitate,  tum  ex  caeteris.  Sin  autem  qu^re- 
retur,  quisnam  jurisconsultus  vere  nominaretur,  eum 
dicerem,  qui  legum,  et  consuetudinis  ejus  qua  pri- 
vati  in  civitate  uterentur,  et  ad  respondendum,  et  ad 
scribendum,  et  ad  cavendum,  peritus  esset ;  et  ex  eo 
genere  Sex.  ^Kum,  M'  Manihum,  P.  Mucium  no- 
minarem. 

XLIX.  Atque,  ut  jam  ad  leviora  artium  studia 
veniam,  si  musicus,  si  grammaticus,  si  poeta  quaera- 
tur,  possim  similiter  exphcare,  quid  eorum  quisque 
profiteatur,  et  quo  non  ampiius  ab  quoque  sit  postu- 
landum.  Philosophi  denique  ipsius,  qui  de  sua  vi  ac 
sapientia  unus  omnia  pasne  profitetur,  est  tamen 
quaedam  descriptio,  ut  is,  qui  studeat  omnium  rerum 
divinarum  atque  humanarum  vim,  naturam,  causas- 
que  nosse,  et  omnem  bene  vivendi  rationem  tenere  et 
persequi,  nomine  hoc  appeUetur.  Oratorem  autem, 
quoniam  de  eo  quaerimus,  equidem  non  facio  eum« 
dem,  quem  Crassus ;  qui  mihi  visus  est  omnem  om^ 
nium  rerum  atque  artium  scientiam  comprehendere 
uno  oratoris  officio  ac  nomine  :  atque  eum  puto  esse, 
qui  verbis  ad  audiendum  jucundis,  et  sententiis  ad 
probandum  accommodatis,  uti  possit  in  causis  foren- 
sibus  atque  communibus.  Hunc  ego  appello  orato- 
rem  ;  eumque  esse  prasterea  instructum  voce,  et  ac- 
tione,  et  lepore  quodam,  volo.  Crassus  vero  mihi  nos- 
ter  visus  est  oratoris  facultatem  non  illius  artis  ter- 
minis,  sed  ingenii  sui  finibus,  immensis  psene,  de- 
scribere  :  nam  et  civitatum  regendarum  oratori  gu- 
bernacula  sententia  sua  tradidit ;  in  quo  per  mihi 
mirum  visum  est,  Scsevola,  te  hoc  iUi  concedere; 
cum  sa^pissime  tibi  senatus,  breviter  impoliteque  di-. 
^eiiti,  maximis  sit  de  rebus  assensus.   M.  vero  Scau- 

rus,  quem  non  longe  ruri  apud  se  esse  audio,  vir  re- 
gendae  reipublicae  scientissimus,  si  audierit,  hanc  auc- 
toritatem  gravitatis  et  consilii  sui  vindicari  a  te, 
Crasse,  quod  eam  oratoris  propriam  esse  dicas  ;  jam 
(credo)  huc  veniat,  et  hanc  loquacitatem  nostram 
vultu  ipso  adspectuque  conterreat :  qui  quamquam  est 
in  dicendo  minime  contemnendus,  prudentia  tamen 
rerum  magnarum  magis  quam  dicendi  arte  nititur. 
Neque  vero,  si  quis  utrumque  potest,  aut  ille  consi- 
lii  publici  auctor,  ac  senator  bonus,  ob  eam  ipsam 
causam  orator  est ;  aut  hic  disertus  atque  eloquens, 
si  est  idem  in  procuratione  civitatis  egregius,  illam 
scientiam  dicendi  copia  est  consecutus.  Multum  inter 
se  distant  istae  facultates,  longeque  sunt  diversae,  at- 
que  sejunctae ;  neque  eadem  ratione  ac  via  M.  Cato, 
P.  Africanus,  Q.  Metellus,  C.  Laslius,  qui  omnes 
eloquentes  fuerunt,  orationem  suam,  et  reipublicse 
dignitatem,  exornabant. 

L.  Neque  enim  est  interdictum  aut  a  rerum  na- 
tura,  aut  a  lege  aliqua  atque  more,  aut  singulis  ho- 
ininibus,  ne  ampUus,  quam  singulas  artes,  nosse  li- 
ceat.  Quare  non,  etsi  eloquentissimus  Athenis  Peri- 
cles,  idemque  in  ea  civitate  plurimos  annos  princeps 
consilii  pubhci  fuit,  idcirco  ejusdem  hominis  atque 
artis  utraque  facultas  existunanda  est;  nec,  si  P. 
Crassus  idem  fuit  eloquens,  et  juris  peritus,  ob  eam 
causam  inest  in  facultate  dicendi  juris  civilis  scientia. 
Nam  si  quisque,  ut  in  aliqua  arte  et  facultate  excel- 
lens,  aliam  quoque  artem  sibi  assumserit,  ita  perfi- 
ciet,  ut,  quod  praeterea  sciet,  id  ejus,  in  quo  exeellet, 
pars  quaedam  esse  videatur ;  licet  ista  ratione  dica- 
mus,  pila  bene  et  duodecim  scriptis  ludere,  proprium 
esse  juris  civilis,  quoniam  utrumque  eorum  P.  Mu- 
cius  optime  fecerit;  eademque  ratione  dicantur,  et 
quos  <^-jaixou;  Graeci  nominant,  iidem  poetae,  quo- 
niam  Empedocles  physicus  egregium  poema  fecerit. 
At  hoc  ne  philosophi  quidem  ipsi,  qui  omnia,  sicut 
propria,  sua  esse,  atque  a  sp  possideri  volunt,  dicere 

audent,  geometriam  aut  musicam  philosophi  esse, 
quia  Platonem  omnes  in  illis  artibus  praestantissi- 
mum  fuisse  fateantur.  Ac,  si  jam  placet  omnes  artes 
oratori  subjungere,  tolerabilius  est  sic  potius  dicere, 
ut,  quoniam  dicendi  facultas  non  debeat  esse  jejuna 
atque  nuda,  sed  adspersa  atque  distincta  multarum 
rerum  jucunda  quadam  varietate,  sit  boni  oratoris 
multa  auribus  accepisse,  multa  vidisse,  multa  animo 
et  cogitatione,  multa  etiam  legendo,  percurrisse ;  ne- 
que  ea,  ut  sua,  possedisse,  sed,  ut  aHena,  libasse. 
Fateor  enim,  callidum  quemdam  hunc,  et  nulla  in 
re  tironem  ac  rudem,  nec  peregrinum  atque  hospitem 
in  agendo,  esse  debere. 

LL  Neque  vero  istis  tragosdiis  tuis,  quibus  uti 
philosophi  maxime  solent,  Crasse,  perturbor,  quod 
ista  dixisti,  neminem  posse  eorum  mentes,  qui  audi- 
rent,  aut  inflammare  dicendo,  aut  inflammatas  re- 
stinguere  (cum  eo  maxime  vis  oratoris  magnitudoque 
cernatur),  nisi  qui  rerum  omnium  naturam,  mores 
hominum  atque  rationes,  penitus  perspexerit :  in 
quo  philosophia  sit  oratori  necessario  percipienda ; 
quo  in  studio  hominum  quoque  ingeniosissimorum 
otiosissimorumque  totas  setates  videmus  esse  contri- 
tas :  quorum  ego  copiam  magnitudinemque  cognitio- 
nis  atque  artis  non  modo  non  contemno,  sed  etiam 
vehementer  admiror :  nobis  tamen,  qui  in  hoc  populo 
foroque  versamur,  satis  est  ea  de  moribus  hominum 
et  scire  et  dicere,  quas  non  abhorrent  ab  hominum 
moribus.  Quis  enim  unquam  orator  magnus  et 
gravis,  cum  iratum  adversario  judicem  facere  vellet, 
haesitavit  ob  eam  causam,  quod  nesciret,  quid  esset 
iracundia,  fervorne  mentis,  an  cupiditas  puniendi  do- 
loris  ?  Quis,  cum  casteros  animorum  motus  aut  judi- 
cibus  aut  populo  dicendo  miscere  atque  agitare  vel- 
let,  ea  dixit,  quae  a  philosophis  dici  solent  ?  qui  par- 
tim  omnino  motus  negant  in  animis  ullos  esse  de-t 
bere,  quique  eos  in  judicum  mentibus  concitent,  sce- 
lus  eos  nefarium  facere ;  parthn,  qui  tolerabilipres 

Tolunt  esse,  et  ad  veritatem  vitse  propius  accedere, 
permediocres  ac  potius  leves  motus  debere  esse  di* 
cunt.  Orator  autem  omnia  hcEC,  quas  putantur,  in 
eommuni  vitae  consuetudine,  mala  ac  molesta,  et  fu- 
gienda,  multo  majora  et  acerbiora  verbis  facit :  item- 
que  ea,  quae  vulgo  expetenda  atque  optabilia  viden- 
tur,  dicendo  amplificat  atque  ornat ;  neque  vult  ita 
sapiens  inter  stultos  videri,  uti,  qui  audiant,  aut  il.- 
lum  ineptum  et  Grasculum  putent,  aut,  etiamsi  valde 
probent  ingenium  oratoris,  sapientiam  admirentur, 
se  esse  stultos  moleste  ferant ;  sed  ita  peragrat  per 
animos  hominum,  ita  sensus  mentesque  pertractat, 
ut  non  desideret  philosophorum  descriptiones,  neque 
exquirat  oratione,  summum  illud  bonum  in  animone 
sit,  an  in  corpore ;  virtute  an  voluptate  definiatur ; 
an  haec  inter  se  jungi  copularique  possint ;  an  vero, 
ut  quibusdam  visum,  nihil  certum  sciri,  nihil  plane 
cognosci  et  percipi  possit  :  quarum  rerum  fateor 
magnam  multiplicemque  esse  disciplinam,  et  mul- 
tas,  copiosas,  variasque  rationes ;  sed  aliud  quiddam, 
longe  aliud,  Crasse,  quasrimus.  Acuto  homine  no- 
bis  opus  est,  et  natura  usuque  callido,  qui  sagaciter 
pervestiget,  quid  sui  cives,  iique  homines  quibus  ali- 
quid  dicendo  persuadere  velit,  cogitent,  sentiant, 
opinentur,  exspectent. 

LII.  Teneat  oportet  venas  cujusque  generis,  aeta- 
tis,  ordinis ;  et  eorum,  apud  quos  aliquid  aget,  aut 
erit  acturus,  mentes,  sensusque  degustet :  philoso- 
phorum  autem  libros  reservet  sibi  ad  hujuscemodi 
Tusculani  requiem  atque  otium,  ne,  si  quando  ei 
dicendum  erit  de  justitia  et  fide,  mutuetur  a  Pla- 
tone ;  qui,  cum  haec  exprimenda  verbis  arbitraretur, 
novam  quamdam  finxit  in  libris  civitatem  :  usque  eo 
illa,  quae  dicenda  de  justitia  putabat,  a  vitae  consue- 
tudine  et  a  civitatum  moribus  abhorrebant.  Quod  si 
ea  probarentur  in  populis  atque  in  civitatibus ;  quis 
tibi,  Crasse,  concessisset,  clarissimo  viro,  et  amplis- 
simo  principi  civitatis,  ut  iUa  diceres  m  maxima 

concione  tuorum  civium,  qua?  dixisti  ?  "  Eripite  nos 
ex  miseriis ;  eripite  nos  ex  faucibus  eorum,  quorum 
crudelitas  nostro  sanguine  non  potest  expleri :  nolite 
sinere  nos  cuiquam  servire,  nisi  vobis  universis,  qui- 
bus  et  possumus  et  debemus."  Omitto  "  miserias," 
in  quibus,  ut  illi  aiunt,  vir  fortis  esse  non  potest ; 
omitto  "  fauces,"  ex  quibus  te  eripi  vis,  ne  judicio 
iniquo  exsorbeatur  sanguis  tuus ;  quod  sapienti  ne- 
gant  accidere  posse,  "•  servire"  vero,  non  modo  te, 
sed  universum  senatum,  cujus  tum  causam  agebas, 
ausus  es  dicere?  Potestne  virtus,  Crasse,  servire, 
istis  auctoribus,  quorum  tu  prsecepta  oratoris  facul- 
tate  complecteris  ?  quae  et  semper  et  sola  libera  est, 
quseque,  etiamsi  corpora  capta  sint  armis  aut  con- 
stricta  vinculis,  tamen  suum  jus,  atque  omnium  re- 
rum  impunitam  libertatem,  tenere  debeat.  Quas  vero 
addidisti,  non  modo  senatum  servire  "posse"  po- 
pulo,  sed  etiam  "  debere,"  quis  hoc  philcsophus  tam 
moUis,  tam  languidus,  tam  enervatus,  tam  cmnia  ad 
voluptatem  corporis  dolorem.que  referens,  probare 
posset;  senatum  servire  populo,  cui  populus  ipse 
moderandi  et  regendi  sui  potestatem,  quasi  quasdam 
habenas,  tradidisset? 

LIII.  Itaque  hcec  cum  a  te  divinitus  ego  dicta  ar- 
bitrarer,  P.  Rutilius  Rufus,  homo  doctus  et  philoso- 
phias  deditus,  non  modo  parum  commode,  sed  etiam 
turpiter  et  flagitiose,  dicta  esse  dicebat.  Idemque 
Servium  Galbam,  quem  hominem  probe  commemi- 
nisse  se  aiebat,  pergraviter  reprehendere  solebat,  quod 
is,  L.  Scribonio  quaestionem  in  eum  ferente,  populi 
misericordiam  concitasset,  cum  M.  Cato,  Galbffi  gra^ 
vis  atque  acer  inimicus,  aspere  apud  popuhmi  Ro- 
manum  et  vehemcnter  esset  locutus :  quam  oratio- 
nem  in  Originibus  suis  exposuit  ipse.  Reprehende- 
bat  igitur  Galbam  Rutilius,  quod  is  C.  Sulpicii  Galli, 
propinqui  sui,  Q.  pupillum  fihum  ipse  paene  in  hu-^ 
meros  suos  extulisset,  qui  patris  clarissimi  recorda--- 
tione  et  memoria  fletum  populo  moveret,  et  duos  fi- 

lios  suos  parvos  tutela?  populi  commendasset,  ac  se 
(tamquam  in  procinctu  testamentum  faceret  sine  li- 
bra  atque  tabulis)  populum  Romanum  tutorem  in- 
stituere  dixisset  illorum  orbitati.  Itaque  cum  et  in- 
vidia  et  odio  populi  tum  Gralba  premeretur,  his  quo- 
que  eum  tragoediis  liberatum  ferebat ;  quod  item 
apud  Catonem  scriptum  esse  video,  nisi  pueris  et  la- 
crymis  usus  esset,  poenas  eum  daturum  fuisse.  Hsec 
Rutilius  valde  vituperabat ;  et  huic  humilitati,  dice- 
bat,  vel  exsilium  fuisse,  vel  mortem  anteponendam. 
Neque  vero  hoc  solum  dixit,  sed  ipse  et  sensit,  et  fe- 
cit :  nam,  cum  esset  ille  vir  exempkim,  ut  scitis,  in- 
nocentice ;  cumque  illo  nemo  neque  integrior  esset  in 
civitale  neque  sanctior,  non  modo  supplex  judicibus 
esse  noluit,  sed  ne  ornatius  quidem  aut  liberius  cau- 
sam  dici  suam,  quam  simplex  ratio  veritatis  ferebat. 
Paulum  huic  CottcK  tribuit  partium,  disertissimo 
adolescenti,  sororis  suas  filio.  Dixit  item  causam  il- 
lam  quadam  ex  parte  Q.  Mucius,  more  suo,  nullo 
apparatu,  pure  et  dilucide.  Quod  si  tu  tunc,  Crasse, 
dixisses,  qui  subsidium  oiatori,  ex  illis  disputationi- 
bus  quibus  philosophi  utuntur,  ad  dicendi  copiam, 
petendum  esse  paulo  ante  dicebas  ;  et,  si  tibi  pro  P. 
Rutilio,  non  philosophorum  more,  sed  tuo,  licuisset 
dicere  ;  quamvis  scelerati  illi  fuissent,  sicuti  fuerunt, 
pestiferi  cives,  supphcioque  digni ;  tamen  omnem 
eorum  importunitatem  ex  intimis  mentibus  evellis- 
set  vis  orationis  tu£e :  nunc  tahs  vir  amissus  est,  dum 
causa  ita  dicitur,  ut  si  in  illa  commentitia  Platonis 
civitate  res  ageretur.  Nemo  ingemuit,  nemo  incla- 
mavit  patronorum,  nihil  cuiquam  doluit,  nemo  est 
questus,  nemo  rempublicam  imploravit,  nemo  sup- 
phcavit.  Quid  multa  ?  pedem  nemo  in  illo  judicio 
supplosit,  credo,  ne  Stoicis  renuntiaretur. 

LIV.  Imitatus  est  homo  Romanus  et  consularis 
veterem  illum  Socratem,  qui,  cum  omnium  sapien- 
tissimus  esset,  sanctissimeque  vixisset,  ita  in  judicio 
capitis  pro  se  ipse  dixit,  ut  non  supplex  aut  reus,  sed 

magister  aut  dominus  videretur  esse  judicum.  Quin- 
etiam,  cum  ei  scriptam  orationem  disertissimus  ora- 
tor  Lysias  attulisset,  quam,  si  ei  videretur,  edisceret, 
ut  ea  pro  se  in  judicio  uteretur,  non  invitus  legit,  et 
commode  scriptam  esse  dixit:  sed,  inquit,  ut,  si 
mihi  calceos  Sicyonios  attulisses,  non  uterer,  quamvis 
essent  habiles  et  apti  ad  pedem,  quia  non  essent 
viriles ;  sic  illam  orationem  disertam  sibi  et  oratoriam 
videri,  fortem  et  virilem  non  videri.  Ergo  ille  quo- 
que  damnatus  est :  neque  solum  primis  sententiis, 
quibus  tantum  statuebant  judices,  danmarent,  an 
absolverent,  sed  etiam  illis,  quas  iterum  legibus  ferre 
debebant.  Erat  enim  Athenis,  reo  damnato,  si  fraus 
capitalis  non  esset,  quasi  pcenae  aestimatio :  et  sen- 
tentia  cum  judicibus  daretur,  interrogabatur  reus, 
quam  quasi  aestimationem  commeruisse  se  maxime 
confiteretur ;  quod  cum  interrogatus  Socrates  esset, 
respondit,  sese  meruisse,  ut  amplissimis  honoribus  et 
prsemiis  decoraretur,  et  ei  victus  quotidianus  in  Pry- 
taneo  publice  praeberetur ;  qui  honos  apud  Graecos 
maximus  habetur,  Cujus  responso  sic  judices  exar- 
serunt,  ut  capitis  hominem  innocentissimum  con- 
demnarent :  qui  quidem  si  absolutus  esset  (quod, 
mehercule,  etiamsi  nihil  ad  nos  pertinet,  tamen 
propter  ejus  ingenii  magnitudinem  vellem),  quonam 
modo  istos  philosophos  ferre  possemus,  qui  nunc, 
cum  ille  damnatus  est  nullam  aham  ob  cuJpam  nisi 
propter  dicendi  inscientiam,  tamen  a  se  oportere  di- 
cunt  peti  praecepta  dicendi?  Quibuscum  ego  non 
pugno,  utrum  sit  melius  aut  verius :  tantum  dico, 
et  aliud  illud  esse  atque  hoc,  et  hoc  sme  illo  sum- 
mum  esse  posse. 

LV.  Nam,  quod  jus  civile,  Crasse,  tam  vehemen- 
ter  amplexus  es  ;  video,  quid  egeris :  tum,  cum  di- 
cebas,  videbam.  Primum  Scaevolae  te  [dedisti,]  quem 
omnes  amare  meritissimo  pro  ejus  eximia  suavitate 
debemus;  cujus  artem  cum  indotatam  esse  et  in- 
comtam  videres,  verborum  eam  dote  locupletasti  et 

crnasti.  Deinde,  quod  in  ea  tu  plus  operae  laborisque 
consumseras,  cum  ejus  studii  tibi  et  hortator  et  ma- 
gister  esset  domi,  veritus  es,  nisi  istam  artem  oratione 
exaggerasses,  ne  operam  perdidisses.  Sed  ego  ne 
cum  ista  quidem  arte  pugno.  Sit  sane  tanta,  quan- 
tam  tu  illam  esse  vis.  Etenim,  sine  controversia,  et 
magna  est,  et  late  patet,  et  ad  multos  pertinet,  et 
summo  in  honore  semper  fuit ;  et  clarissimi  cives  ei 
studio  etiam  hodie  praesunt :  sed  vide,  Crasse,  ne, 
dum  novo  et  alieno  ornatu  velis  ornare  juris  civilis 
scientiam,  suo  quoque  eam,  concesso  et  tradito,  spo- 
lies  atque  denudes.  Nam,  si  ita  diceres,  qui  juris- 
consultus  esset,  esse  eum  oratorem,  itemque  qui  esset 
orator,  juris  eumdem  esse  consultum ;  praeclaras 
duas  artes  constitueres,  atque  inter  se  pares,  et  ejus- 
dem  socias  dignitatis  :  nunc  vero,  jurisconsultum 
sine  hac  eloquentia,  de  qua  quaerimus,  fateris  esse 
posse,  fuisseque  plurimos ;  oratorem  negas,  nisi  illam 
scientiam  assumserit,  esse  posse.  Ita  est  tibi  juris- 
consultus  ipse  per  se  nihil,  nisi  leguleius  quidam 
cautus  et  acutus,  praeco  actionum,  cantor  formula- 
rum,  auceps  syllabarum  :  sed,  quia  saepe  utitur  ora- 
tor  subsidio  juris  in  causis,  idcirco  istam  juris  scien- 
tiam  eloquentiae,  tamquam  anciUulam  pedisequam- 
que,  adjunxisti. 

LVI.  Quod  vero  impudentiam  admiratus  es  eo- 
rum  patronorum,  qui  aut,  cum  parva  nescirent, 
magna  profiterentur,  aut  ea,  quae  maxima  essent  in 
jure  civili,  tractare  auderent  in  causis,  cum  ea  nesci- 
rent,  nunquamque  didicissent;  utriusque  rei  facilis 
est  et  promta  defensio.  Nam  neque  illud  est  miran- 
dum,  qui,  quibus  verbis  coemtio  fiat,  nesciat,  eum- 
dem  ejus  mulieris,  quae  coemtionem  fecerit,  causam 
posse  defendere :  nec,  si  parvi  navigii  et  magni  eadem 
est  in  gubernando  scientia ;  idcirco  qui,  quibus  ver- 
bis  herctam  cieri  oporteat,  nesciat,  idem  herciscundae 
familiie  causam  agere  non  possit.  Nam,  quod  maxi- 
mas  centumvirales  causas  in  jure  positas  protulisti ; 
iRhftor,)  VOL.  I.  R 

quae  tandem  earum  causa  fuit,  quas  ab  homine  elo- 
quenti,  juris  imperito,  non  ornatissime  potuerit  dici  ? 
quibus   quidem  in  causis   omnibus,   sicut   in   ipsa 
M'  Curii,  quae  abs  te  nuper  est  dicta,  et  in  C.  Hos- 
tilii  Mancini  controversia,  atque  in  eo  puero  qui  ex 
altera  natus  erat  uxore,  non  remisso  nuntio  supe- 
riori,  fuit  inter  peritissimos  homines  summa  de  jure 
dissensio.    Quaero  igitur,  quid  adjuverit  oratorem  in 
his  causis  juris  scientia,  cum  hic  jurisconsultus  supe- 
rior  fuerit  discessurus,  qui  esset,  non  suo  artificio,  sed 
alieno,  hoc  est,  non  juris  scientia,  sed  eloquentia, 
sustentatus.    Equidem  hoc  saepe  audivi,  cum  aedili- 
tatem  P.  Crassus  peteret,  eumque  major  natu,  etiam 
consularis,  Ser.  Galba  assectaretur,  quod  Crassi  filiam 
C.  filio  suo  despondisset,  accessisse  ad  Crassum  con- 
sulendi  causa  quemdam  rusticanum ;  qui  cum  Cras- 
sum  seduxisset,  atque  ad  eum  retulisset,  responsum- 
que  ab  eo  verum  magis  quam  ad  suam  rem  accom- 
modatum  abstulisset ;  ut  eum  tristem  Galba  vidit, 
nomine  appellavit,  quaesivitque,  qua  de  re  ad  Cras- 
sum  retulisset :  ex  quo  ut  audivit,  commotumque  ut 
vidit  hominem,  Suspenso,  inquit,  animo  et  occupato 
Crassum  tibi  respondisse  video  :  deinde  ipsum  Cras- 
sum  manu  prehendit,  et,  Heus  tu,  inquit,  quid  tibi 
in  mentem  venit  ita  respondere  ?    Tum  ille  fidenter, 
homo  peritissimus,  contirmare,  ita  se  rem  habere,  ut 
respondisset ;  nec  dubium  esse  posse.   Galba  autem, 
alludens  varie  et  copiose,  multas  simihtudines  afferre, 
multaque  pro  aequitate  contra  jus  dicere :  atque  il- 
lum,  cum  disserendo  par  esse  non  posset  (quamquam 
fuit  Crassus  in  numero  disertorum,  sed  par  Galba 
nullo  modo),  ad  auctores  confugisse,  et  id,  quod  ipse 
diceret,  et  in  P.  Mucii,  fratris  sui,  libris,  et  in  Sex.. 
^lii  commentariis,   scriptum  protuhsse,  ac  tamen 
concessisse,  Galbae  disputationem  sibi  probabilem  et 
prope  veram  videri. 

LVII.  Attamen,  quae  causge  sunt  ejusmodi,  ut  de 
earum  jure  dubium  esse  non  possit,  omnino  in  judi- 

cium  vocari  non  solent.  Num  quis  eo  testamento, 
quod  paterfamilias  ante  fecit,  quam  ei  filius  natus 
esset,  ha^reditatem  petit  ?  nemo :  quia  constat,  agnas- 
cendo  rumpi  testamentum.  Ergo  in  hoc  genere  juris 
judicia  nulla  sunt.  Licet  igitur  impune  oratori  om- 
nem  hanc  partem  juris  [incontroversi]  ignorare,  quse 
pars  sine  dubio  multo  maxima  est :  in  eo  autem 
jure,  quod  ambigitur  inter  peritissimos,  non  est  diffi- 
cile  oratori,  ejus  partis,  quamcumque  defendat,  auc- 
torem  ahquem  invenire ;  a  quo  cum  amentatas  hastas 
acceperit,  ipse  eas  oratoris  lacertis  viribusque  torque- 
bit :  nisi  vero  (bona  venia  hujus  optimi  viri  dixerim, 
Scaevolge)  tu,  libellis  aut  praeceptis  soceri  tui,  causam 
M'  Curii  defendisti.  Nonne  arripuisti  patrocinium 
sequitatis,  et  defensionem  testamentorum,  ac  volun- 
tatis  mortuorum  ?  Ac,  mea  quidem  sententia,  (fre- 
quens  enim  te  audivi,  atque  affui)  multo  majorem 
partem  sententiarum  sale  tuo  et  lepore,  et  poHtissimis 
facetiis,  pellexisti,  cum  et  illud  nimium  acumen  il- 
luderes,  et  admirarere  ingenium  Scasvolae,  qui  exco- 
gitasset,  nasci  prius  oportere  quam  emori ;  cumque 
multa  colligeres,  et  ex  legibus  et  ex  senatus-consultis, 
et  ex  vita  ac  sermone  communi,  non  modo  acute, 
sed  etiam  ridicule  ac  facete ;  ubi  si  verba,  non  rem, 
sequeremur,  confici  nil  posset.  Itaque  hilaritatis  ple- 
num  judicium  ac  laetitiae  fuit ;  in  quo  quid  tibi  juris 
civilis  exercitatio  profuerit,  non  intelligo ;  dicendi 
vis  egregia,  summa  festivitate  et  venustate  conjuncta, 
profuit.  Ipse  ille  Mucius,  paterni  juris  defensor,  et 
quasi  patrimonii  propugnator  sui,  quid  in  illa  causa, 
cum  contra  te  diceret,  attuHt,  quod  de  jure  civili 
depromtum  videretur  ?  quam  legem  recitavit  ?  quid 
patefecit  dicendo,  quod  fuisset  imperitis  occultius  ? 
nempe  ejus  omnis  oratio  versata  est  in  eo,  ut  scrip- 
tum  plurimum  valere  oportere  defenderet.  At  in  hoc 
genere  pueri  apud  magistros  exercentur  omnes,  cum 
in  ejusmodi  causis  alias  scriptum,  alias  «equitatem, 
defendere  docentur.  Et  (credo)  in  illa  militis  causa, 

si  tu  aut  haeredem  aut  militem  defendisses,  ad  Hosti- 
lianas  te  actiones,  non  ad  tuam  vim  et  oratoriam  fa- 
cultatem,  contulisses.  Tu  vero,  vel  si  testamentum 
defenderes,  sic  ageres,  ut  omne  omnium  testamento- 
rum  jus  in  eo  judicio  positum  videretur ;  vel  si  cau- 
sam  ageres  militis,  patrem  ejus  (ut  soles)  dicendo  a 
mortuis  excitiisses  ;  statuisses  ante  oculos :  complexus 
esset  filium,  flensque  eum  centumviris  commendas- 
set:  lapides,  mehercule,  omnes  flere  ac  lamentari 
coegisset,  ut  totum  illud,  "  uti  hngua  nuncupasset," 
non  in  XII.  tabuUs,  quas  tu  omnibus  bibliothecis  an- 
teponis,  sed  in  magistri  carmine,  scriptum  videretur. 
LVIII.  Nam  quod  inertiam  accusas  adolescen- 
tium,  qui  istam  artem,  primum  faciUimam,  non 
ediscant ;  quae  quam  sit  facilis,  illi  viderint,  qui  ejus 
artis  arrogantia,  quasi  difficLllima  sit,  ita  subnixi  am- 
bulant ;  deinde  etiam  tu  ipse  videris,  qui  eam  artem 
facilem  esse  dicis,  quam  concedis  adhuc  artem  omnino 
non  esse,  sed  aUquando,  si  quis  aliam  artem  didice- 
rit,  ut  hanc  artem  eflScere  possit,  tum  esse  illam  artem 
futuram :  deinde,  quod  sit  plena  delectationis :  in 
qua  tibi  remittunt  omnes  istam  voluptatem,  et  ea  se 
carere  patiuntur;  nec  quisquam  est  eorum,  qui,  si 
jam  sit  ediscendum  sibi  aliquid,  non  Teucrum  Pa- 
cuvii  malit,  quam  Manilianas  venalium  vendendorum 
leges,  ediscere.  Tum  autem  quod  amore  patriae  censes 
nos  nostrorum  majorum  inventa  nosse  debere  ;  non 
vides,  veteres  leges  aut  ipsas  sua  vetustate  consenu- 
isse,  aut  novis  legibus  esse  sublatas  ?  Quod  vero 
viros  bonos  jure  civili  fieri  putas,  quia  legibus  et 
praemia  proposita  sint  virtutibus  et  supplicia  vitiis ; 
equidem  putabam,  virtutem  hominibus  (si  modo 
tradi  ratione  possit)  instituendo  et  persuadendo,  non 
minis  et  vi  ac  metu,  tradi.  Nam  ipsum  quidem  iUud, 
etiam  sine  cognitione  juris,  quam  sit  beUum  cavere 
malum,  scire  possumus.  De  me  autem  ipso,  cui  uni 
tu  concedis,  ut,  sine  uUa  juris  scientia,  tamen  causis 
satisfacere  possim,  tibi  hoc,  Crasse,  respondeo,  neque 

me  unqiiam  jus  civile  didicisse,  neque  tamen,  in  iis 
causis  quas  in  jure  possem  defendere,  unquam  istam 
scientiam  desiderasse.  Aliud  est  enim,  esse  artificem 
cujusdam  generis  atque  artis,  aliud  in  communi  vita 
et  vulgari  hominum  consuetudine  nec  hebetem  nec 
rudem.  Cui  nostrum  non  licet  fundos  nostros  obire, 
aut  res  rusticas,  vel  fructus  causa  vel  delectationis, 
invisere  ?  tamen  nemo  tam  sine  oculis,  tam  sine 
mente  vivit,  ut,  quid  sit  sementis  ac  messis,  quid  ar- 
borum  putatio  ac  vitium,  quo  tempore  anni,  aut  quo 
modo  ea  fiant,  omnino  nesciat.  Num  igitur,  si  cui 
fundus  inspiciendus,  aut  si  mandandum  aliquid  pro- 
curatori  de  agricultura,  aut  imperandum  villico  sit, 
Magonis  Carthaginiensis  sunt  libri  perdiscendi  ?  an 
hac  communi  inteUigentia  contenti  esse  possumus  ? 
Cur  ergo  non  iideni  in  jure  civili,  praesertim  cum  in 
causis  et  in  negotiis  et  in  foro  conteramur,  satis  in- 
gtructi  esse  possumus  ad  hoc  duntaxat,  ne  in  nostra 
patria  peregrini  atque  advenae  esse  videamur?  Ac  si 
jam  sit  causa  aliqua  ad  nos  delata  obscurior,  difficile 
(credo)  sit,  cum  hoc  Scsevola  communicare  ;  quam- 
quam  ipsi  omnia,  quorum  negotium  est,  consulta  ad 
nos  et  exquisita  deferunt.  An  vero  si  de  re  ipsa,  si  de 
finibus,  cum  in  rem  praesentem  non  venimus,  si  de 
tabulis  et  perscriptionibus  controversia  est,  contortas 
res  et  saepe  difficiles  necessario  perdiscimus ;  si  leges 
nobis,  aut  si  hominum  peritorum  responsa  cognos- 
cenda  sunt,  veremur,  ne  ea,  si  ab  adolescentia  juri 
civili  minus  studuerimus,  non  queamus  cognoscere  ? 
LIX.  Nihilne  igitur  prodest  oratori  juris  civilis 
scientia  ?  Non  possum  negare  prodesse  ullam  scien- 
tiam,  ei  praesertim,  cujus  eloquentia  copia  rerum  de- 
beat  esse  ornata :  sed  multa,  et  magna,  et  difficilia 
sunt  ea,  quas  sunt  oratori  necessaria,  ut  ejus  indus- 
triam  in  plura  studia  distrahere  nolim.  Quis  neget, 
opus  esse  oratori,  in  hoc  oratorio  motu  statuque, 
Roscii  gestum  et  venustatem  ?  tamen  nemo  suaserit 
studiosis  dicendi  adolescenlibus,  in  gestu  discendo  his- 

trionum  more  elaborare.  Quid  est  oratori  tam  necessa- 
rium,  quam  vox  ?  tamen,  me  auctore,  nem.o  dicendi 
studiosus,  Graecorum  more  et  tragoedorum,  voci  ser- 
viet,  qui  et  annos  complures  sedentes  declamitant,  et 
quotidie,  antequam  pronuntient,  vocem  cubantes  sen- 
sim'excitant,  eamdemque,  cum  egerunt,  sedentes  ab 
acutissimo  sono  usque  ad  gravissimum  sonum  reci- 
piunt,  et  quasi  quodam  modo  colligunt.  Hoc  nos  si 
facere  velimus,  ante  condemnentur  ii,  quorum  causas 
receperimus,  quam  toties,  quoties  praescribitur,  paea- 
nem  aut  [munionem]  citarimus.  Quod  si  in  gestu, 
qui  multum  oratorem  adjuvat,  et  in  voce,  quae  una 
maxime  eloquentiam  vel  commendat  vel  sustinet, 
elaborare  nobis  non  licet;  ac  tantum  in  utroque 
assequi  possumus,  quantum,  in  hac  acie  quotidiani 
muneris,  spatii  nobis  datur;  quanto  minus  est  ad 
juris  civilis  perdiscendi  occupationem  descendendum  ? 
quod  et  summatim  percipi  sine  doctrina  potest,  et 
hanc  habet  ab  ilhs  rebus  dissimihtudinem,  quod  vox 
et  gestus  subito  sumi,  et  aliunde  arripi,  non  potest ; 
juris  utilitas,  ad  quamque  causam,  quamvis  repente, 
vel  a  peritis  vel  de  libris  depromi  potest.  Itaque  illi 
disertissimi  homines  ministros  habent  in  causis  juris 
peritos,  cum  ipsi  sint  imperitissimi,  et  qui  (ut  abs  te 
paulo  ante  dictum  est)  pragmatici  vocantur.  In  quo 
nostri  omnino  melius  multo,  quod  clarissimorum  ho- 
minum  auctoritate  leges  et  jura  tecta  esse  voluerunt. 
Sed  tamen  non  fugisset  hoc  Grascos  homines,  si  ita 
necesse  esse  arbitrati  essent  oratorem  ipsum  erudire 
in  jure  civili,  non  ei  pragmaticum  adjutorem  dare. 

LX.  Nam,  quod  dicis  "senectutem  a  solitudine 
vindicari  juris  civilis  scientia;"  fortasse  etiam  pecuniae 
magnitudine.  Sed  nos,  non  quid  nobis  utile,  verum 
quid  oratori  necessarium  sit,  quaerimus :  quamquam, 
quoniam  multa  ad  oratoris  similitudinem  ab  uno  ar- 
tifice  sumimus,  solet  idem  Roscius  dicere,  se,  quo 
plus  sibi  astatis  accederet,  eo  tardiores  tibicinis  modos, 
^t  cantus  remissiores,  esse  facturum.   Quod  si  illc, 

adstrictus  certa  quadam  numerorum  moderatione  et 
pedum,  tamen  afiquid  ad  requiem  senectutis  excogi-  • 
tat,  quanto  facilius  nos  non  laxare  modos,  sed  totos 
mutare,  possumus  ?  Neque  enim  hoc  te,  Crasse,  fal- 
lit,  quam  multa  sint  et  quam  varia  genera  dicendi ; 
[et]  quod  haud  sciam  an  tu  primus  ostenderis,  qui 
jamdiu  multo  dicis  remissius  et  lenius,  quam  sole- 
bas  :  neque  minus  haec  tamen  tua  gravissimi  sermo- 
nis  lenitas,  quam  illa  summa  vis  et  contentio,  pfo- 
batur :  multique  oratores  fuerunt,  ut  ilhmi  Scipio- 
nem  audimus,  et  Lcelium,  qui  omnia  sermone  conti- 
cerent  paulo  intentiore,  nunquam,  ut  Ser.  Galba, 
lateribus  aut  clamore  contenderent.  Quod  si  jam  hoc 
facere  non  poteris,  aut  noles ;  vereris,  ne  tua  domus, 
taHs  et  viri  et  civis,  si  a  Htigiosis  hominibus  non  co- 
latur,  a  caeteris  deseratur  ?  Equidem  tantum  absum 
ab  ista  sententia,  ut  non  modo  non  arbitrer  subsidium 
senectutis  in  eorum,  qui  consultum  veniant,  multitu- 
dine  esse  ponendum,  sed,  tamquam  portum  aHquem, 
exspectem  istam,  quam  tu  times,  soHtudinem.  Sub- 
sidium  enim  belHssimum  existimo  esse  senectuti 
otium. 

ReHquavero  etiamsi  adjuvant,  (historiam  dico,  et 
prudentiam  juris  pubHci,  et  antiquitatis  iter,  et  ex- 
emplorum  copiam)  si  quando  opus  erit,  a  viro  opti- 
mo,  et  istis  rebus  instructissimo,  famiHari  meo,  Lon- 
gino  mutuabor.  Neque  repugnabo,  quo  minus  (id 
quod  modo  hortatus  es)  omnia  legant,  omnia  au- 
diant,  in  omni  recto  studio  atque  humanitate  ver- 
sentur :  sed,  mehercule,  non  ita  multum  spatu  mihi 
videtur,  si  modo  ea  facere  et  persequi  volent,  quag  a 
te,  Crasse,  praecepta  sunt ;  qui  mihi  prope  etiam  ni- 
mis  duras  leges  imponere  visus  es  huic  aetati;  sed 
tamen  ad  id,  quod  cupiunt,  adipiscendum,  prope  ne- 
cessarias.  Nam  et  subitae  ad  propositas  causas  exer- 
citationes,  et  accuratae  et  meditatcC  commentationes, 
ac  stilus  iUe  tuus,  quem  tu  vere  dixisti  perfectorem 

dicendi  esse  ac  magistrum,  multi  sudoris  est;  et  illa 
orationis  suae  cum  scriptis  alienis  comparatio,  et  de 
tilieno  scripto  subita,  vel  laudandi,  vel  vituperandi, 
vel  comprobandi,  vel  refellendi  causa,  disputatio, 
non  mediocris  contentionis  est,  vel  ad  memoriam, 
vel  ad  imitandum. 

LXI.  Illud  vero  fuit  horribile,  quod,  mehercule, 
vereor  ne  majorem  vim  ad  deterrendum  habuerit, 
quam  ad  cohortandum.  Voluisti  enim  in  suo  genere 
unumquemque  nostrum  quasi  quemdam  esse  Ros- 
cium ;  dixistique,  non  tam  ea,  quas  recta  essent,  pro- 
bari,  quam,  qua?  prava  [sunt],  fastidiis  adhaerescere : 
quod  ego  non  tam  fastidiose  in  nobis  quam  in  histrio- 
nibus  spectari  puto.  Itaque  nos  raucos  ssepe  atten- 
tissime  audiri  video  (tenet  enim  res  ipsa  atque  causa), 
at  ^sopum,  si  paulum  irrauserit,  explodi.  A  qui- 
bus  enim  nihil  praeter  voluptatem  aurium  quaeritur, 
in  iis  ofFenditur,  simul  atque  imminuitur  aUquid  de 
voluptate.  In  eloquentia  autem  multa  sunt,  quae  te- 
neant,  quae  si  omnia  summa  non  sunt,  (et  pleraque 
tamen  magna  sunt)  necesse  est,  ea  ipsa,  quae  sunt, 
mirabiha  videri. 

Ergo,  ut  ad  primum  illud  revertar,  sit  orator  no- 
bis  is,  qui,  ut  Crassus  descripsit,  accommodate  ad 
persuadendum  possit  dicere.  Is  autem  conchidatur 
in  ea,  quae  sunt  in  usu  civitatum  vulgari  ac  forensi ; 
remotisque  cseteris  studiis,  quamvis  ea  sint  ampla  at- 
que  praeclara,  in  hoc  uno  opere  (ut  ita  dicam)  noctes 
et  dies  urgeatur :  imiteturque  illum,  cui  sine  dubio 
summa  vis  dicendi  conceditur,  Atheniensem  Demo- 
sthenem,  in  quo  tantum  studium  fuisse,  tantusque  la- 
bor  dicitur,  ut  primum  impedimenta  naturae  dili- 
gentia  industriaque  superaret:  cumque  ita  balbus 
esset,  ut  ejus  ipsius  artis,  cui  studeret,  primam  lite- 
ram  non  posset  dicere,  perfecit  meditando,  ut  nemo 
planius  eo  locutus  putaretur :  deinde,  cum  spiritus 
ejus  esset  angustior,  tantum,  continenda  anima  in  di- 

cendo,  est  assecutus,  ut  una  continuatione  verborum 
(id  quod  ejus  scripta  declarant)  binae  ei  contentiones 
vocis  et  remissiones  continerentur :  qui  etiam  (ut 
memoriae  proditum  est),  conjectis  in  os  calculis,  sum- 
ma  voce  versus  multos  uno  spiritu  pronuntiare  con- 
suescebat ;  neque  [is]  consistens  in  loco,  sed  inambu- 
lans,  atque  adscensu  ingrediens  arduo.  Hisce  ego 
cohortationibus,  Crasse,  ad  studium  et  ad  laboreni 
incitandos  juvenes  vehementer  assentior :  caetera,  quse 
coUegisti  ex  variis  et  diversis  studiis  et  artibus,  tam- 
etsi  ipse  es  omnia  consecutus,  tamen  ab  oratoris 
proprio  officio  atque  munere  sejuncta  esse  arbitror. 

LXII.  Hccc  cum  Antonius  dixisset,  sane  dubi- 
tare  visus  est  Sulpicius,  et  Cotta,  utrius  oratio  pro- 
pius  ad  veritatem  videretur  accedere.  Tum  Crassus : 
Operarium  nobis  quemdam,  Antoni,  oratorem  fa- 
cis  ;  atque  haud  scio,  an  ahter  sentias,  et  utare  tua 
iUa  mirifica  ad  refellendum  consuetudine,  qua  tibi 
nemo  unquam  praestitit ;  cujus  quidem  ipsius  facul- 
tatis  exercitatio  oratorum  propria  est,  sed  jam  in  phi- 
losophorum  consuetudine  versatur,  maximeque  eo- 
rum,  qui  de  omni  re  proposita  in  utramque  partem 
solent  copiosissime  dicere.  Verum  ego  non  sokmi 
arbitrabar,  his  prsesertim  audientibus,  a  me  infor- 
mari  oportere,  quahs  esse  posset  is,  qui  habitaret  in 
subselliis,  neque  quidquam  amphus  afferret,  quam 
quod  causarum  necessitas  postularet<  sed  majus 
quiddam  videbam,  cum  censebam,  oratorem,  prae- 
sertim  in  nostra  repubhca,  nuUius  ornamenti  exper- 
tem  esse  oportere.  Tu  autem,  quoniam  exiguis  qui- 
busdam  finibus  totum  oratoris  munus  circumdedisti, 
hoc  faciUus  nobis  expones  ea,  quse  abs  te  de  officiis 
prasceptisque  oratoris  quaesita  sunt ;  sed,  opinor,  se- 
cundum  hunc  diem :  satis  enim  multa  a  nobis  ho- 
die  dicta  sunt.  Nunc  et  Scccvola,  quoniam  in  Tus- 
culanum  ire  constituit,  paulum  requiescet,  dum  se 
calor  frangat ;  et  nos  ipsi,  quoniam  id  temporis  est, 

valetudini  demus  operam.  Placuit  sic  omnibus.  Tum 
Scaevola,  Sane,  inquit,  vellem  non  constituissem,  in 
Tusculanum  me  hodie  venturum  esse,  Laelio  :  liben- 
ter  audirem  Antonium.  Et,  cum  exsurgeret,  simul 
arridens,  Neque  enim,  inquit,  tam  mihi  molestus 
fuit,  quod  jus  nostrum  civile  pervelht,  quam  jucun- 
dus,  quod  se  id  nescire  confessus  est. 


M.  TULLII  CICERONIS 


DE 


OR  AT  ORE 

LIBER  SECUNDUS. 


I.  Magna  nobis  pueris,  Quinte  frater,  si  memo- 
ria  tenes,  opinio  fuit,  L.  Crassum  non  plus  attigisse 
doctrinae,  quam  quantum  prima  illa  puerili  institu- 
tione  potuisset ;  M.  autem  Antonium  omnino  omnis 
eruditionis  expertem  atque  ignarum  fuisse :  erantque 
multi,  qui,  quamquam  non  ita  sese  rem  habere  arbi- 
trarentur,  tamen,  quo  facilius  nos  incensos  studio  di- 
cendi  a  doctrina  deterrerent,  libenter  id,  quod  dixi, 
de  illis  oratoribus  praedicarent ;  ut,  si  homines  non 
eruditi  summam  essent  prudentiam  atque  incredibi- 
lem  eloquentiam  consecuti,  inanis  omnis  noster  esse 
labor,  et  stultum,  in  nobis  erudiendis,  patris  nostri, 
optimi  ac  prudentissimi  viri,  studium  videretur, 
Quos  tum,  ut  pueri,  refutare  dcmesticis  testibus,  pa- 
tre,  et  C.  Aculeone,  propinquo  nostro,  et  L.  Cice- 
rone,  patruo,  solebamus,  quod  de  Crasso  pater,  et 
Aculeo  (quocum  erat  nostra  matertera),  quem  Cras- 
sus  dilexit  ex  omnibus  plurimum,  et  patruus,  qui 
cum  Antonio  in  Ciliciam  profectus  una  decesserat, 
multa  nobis  de  ejus  studio  doctrinaque  saepe  narra- 
vit ;  cumque  nos,  cum  consobrinis  nostris,  Aculeonis 
filiis,  et  ea  disceremus  quas  Crasso  placerent,  et  ab 

his  doctoribus,  quibus  iUe  uteretur,  erudiremur, 
etiam  illud  Sccpe  intelleximus  (cum  [essemus]  ejus- 
modi,  quod  vel  pueri  sentire  poteramus)  illum  et 
Grasce  sic  loqui,  nullam  ut  nosse  aliam  lingUam  vi- 
deretur,  et  doctoribus  nostris  ea  ponere  in  percon- 
tando,  eaque  ipsum  omni  in  sermone  tractare,  ut  ni- 
hil  esse  ei  novum,  nihil  inauditum  videretur.  De 
Antonio  vero,  quamquam  saBpe  ex  humanissimo  ho- 
mine,  patruo  nostro,  acceperamus,  quemadmodum 
ille  vel  Athenis  vel  Rhodi  se  doctissimorum  homi- 
num  sermonibus  dedisset ;  tamen  ipse  adolescentu- 
lus,  quantum  illius  ineuntis  setatis  mese  patiebatur 
pudor,  multa  ex  eo  saepe  quaesivi.  Non  erit  profecto 
tibi,  quod  scribo,  hoc  novum,  (nam  jam  tum  ex  me 
audiebas)  mihi  illum,  ex  multis  variisque  sermoni- 
bus,  nullius  rei,  quae  quidem  esset  in  his  artibus,  de 
quibus  ahquid  existimare  possem,  rudem  aut  igna- 
rum  esse  visum.  Sed  fuit  hoc  in  utroque  eorum,  ut 
Crassus  non  tam  existimari  vellet  non  didicisse,  quam 
illa  despicere,  et  nostrorum  hominum  in  omni  ge- 
nere  prudentiam  Graecis  anteferre :  Antonius  autem 
probabiliorem  hoc  populo  orationem  fore  censebat 
suam,  si  omnino  didicisse  nunquam  putaretur :  at- 
que  ita  se  uterque  graviorem  fore,  si  alter  contem- 
nere,  alter  ne  nosse  quidem,  (irascos  videretur. 

Quorum  consilium  quale  fuerit,  nihil  sane  ad  hoc 
tempus.  lUud  autem  est  hujus  institutae  scriptionis 
ac  temporis,  neminem  eloquentia,  non  modo  sine  di- 
cendi  doctrina,  sed  ne  sine  omni  quidem  sapientia, 
florere  unquam  et  praestare  potuisse. 

II.  Etenim  caeteras  fere  artes  se  ipsae  per  se  tuen- 
tur  singulae :  bene  dicere  autem,  quod  est  scienter  et 
perite  et  ornate  dicere,  non  habet  definitam  ahquam 
regionem,  cujus  terminis  septa  teneatur.  Omnia, 
quaecumque  in  hominum  disceptationem  eadere  pos- 
sunt,  bene  sunt  ei  dicenda,  qui  hoc  se  posse  profite- 
tur ;  aut  eloquentiae  nomen  relinquendum  est.  Quare 
equidem  et  in  nostra  civitate,  et  in  ipsa  Grascia,  quae 

semper  haec  summa  duxit,  multos   et  ingeniis  et 

magna  laude  dicendi  sine  summa  rerum  omnium 

scientia  fuisse  fateor :  talem  vero  exsistere  eloquen- 

tiam,  qualis  fuerit  in  Crasso  et  Antonio,  non  cognitis 

rebus  omnibus,  qu£e'  ad  tantam  prudentiam  pertine- 

rent,  tantamque  dicendi  copiam,  quanta  in  illis  fue- 

rit,  non  potuisse  confirmo.  Quo  etiam  feci  libentius, 

ut  eum  sermonem,  quem  illi  quondam  inter  se  de 

his  rebus  habuissent,  mandarem  literis :  vel  ut  illa 

opinio,  quae  semper  fuisset,  toUeretur,  alterum  non 

doctissimum,  alterum  plane  indoctum,  fuisse ;   vel 

ut  ea,  quae  existimarem  a  summ.is  oratoribus  de  elo- 

quentia  divinitus  esse  dicta,  custodirem  Hteris,  si  ullo 

modo  assequi  complectique  potuissem ;  vel,  meher- 

cule,  etiam,  ut  laudem  eorum,  jam  prope  senescen- 

tem,  quantum  ego  possem,  ab  obHvione  hominum 

atque  a  silentio  vindicarem.    Nam,   si  ex  scriptis 

cognosci  ipsi  suis  potuissent,  minus  hoc  fortasse  mihi 

esse  putassem  laborandum  :  sed,  cum  alter  non  mul- 

tum  (quod  quidem  exstaret),  et  idipsum  adolescens, 

alter  nihil  admodum,  scripti  reUquisset ;  deberi  hoc 

a  me  tantis  hominum  ingeniis  putavi,  ut,  cum  etiam 

nunc  vivam  illorum  memoriam  teneremus,  hanc  im- 

mortalem  redderem,  si  possem.  Quod  hoc  etiam  spe 

aggredior  majore  ad  probandum,  quia  non  de  Ser. 

Galbae  aut  C.  Carbonis  eloquentia  scribo  ahquid,  in 

quo  hceat  mihi  fingere,  si  quid  vehm,  nullius  me- 

moria  jam  refellente:  sed  edo  hasc,  iis  cognoscenda, 

qui  eos  ipsos,  de  quibus  loquor,  saepe  audierunt ;  ut 

duos  summos  viros,  iis  qui  neutrum  illorum  viderint, 

eorum  quibus  ambo  illi  oratores  cogniti  sint,  vivo- 

rum  et  pra^sentium,  memoria  teste,  commendemus. 

III.  Nec  vero  te,  carissime  frater  atque  optime, 
rhetoricis  nunc  quibusdam  Hbris,  quos  tu  agrestes 
putas,  insequor  ut  erudiam :  quid  enim  tua  potest 
oratione  aut  subtiHus  aut  ornatius  esse  ?  Sed  quam- 
quam,  sive  judicio,  ut  soleo  dicere,  sive,  ut  ille  pater 
eloquentiae  de  se  Isocrates  scripsit  ipse,  pi-.dore  a  di- 
(Blteior.)  vol.  i.  s 

cendo,  et  timiditate  ingenua  quadam,  refugisti,  sive, 
ut  ipse  jocari  soles,  unum  putasti  satis  esse  non  modo 
in  una  familia  rhetorem,  sed  pasne  in  tota  civitate ; 
non  tamen  arbitror  tibi  hos  libros  in  eo  fore  genere, 
quod  merito,  propter  eorum,  qui  de  dicendi  ratione 
disputarunt,  jejunitatem  bonarum  artium,  possit  il- 
ludi.  Nihil  enim  mihi  quidem  videtur  in  Crassi  et 
Antonii  sermone  esse  praeteritum,  quod  quisquam 
summis  ingeniis,  acerrimis  studiis,  optima  doctrina, 
maximo  usu,  cognosci  ac  percipi  potuisse  arbitrare- 
tur ;  quod  tu  faciUime  poteris  judicare,  qui  pruden- 
tiam  rationemque  dicendi  per  te  ipsum,  usum  autem 
per  nos,  percipere  voluisti.  Sed,  quo  citius  hoc,  quod 
suscepimus,  non  mediocre  munus,  conficere  possi- 
mus,  omissa  nostra  adhortatione,  ad  eorum,  quos 
proposuimus,  sermonem  disputationemque  venia- 
mus. 

Postero  igitur  die,  quam  illa  erant  acta,  hora  fere 
secunda,  cum  etiam  tum  in  lecto  Crassus  esset,  et 
apud  eum  Sulpicius  sederet,  Antonius  autem  inam- 
bularet  cum  Cotta  in  porticu,  repente  eo  Q.  Catulus 
senex  cum  C.  Juho  fratre  venit.  Quod  ubi  audivit, 
eommotus  Crassus  surrexit ;  omnesque  admirati,  ma- 
jorem  aliquam  esse  causam  eorum  adventus  suspicati 
sunt.  Qui  cum  inter  se,  ut  ipsorum  usus  ferebat,  ami- 
cissime  consalutassent ;  Quid  vos  tandem  ?  Crassus, 
Num  quidnam,  inquit,  novi  ?  Nihil  sane,  inquit  Ca- 
tulus :  etenira  vides  esse  ludos ;  sed  (vel  tu  nos 
ineptos  licet,  inquit,  vel  molestos  putes)  cum  ad  me 
in  Tusculanum  [inquit]  heri  vesperi  venisset  Caesar 
de  Tusculano  suo,  dixit  mihi,  a  se  Scsevolam  hinc 
euntem  esse  conventum,  ex  quo  mira  quasdam  se 
audisse  dicebat;  te,  quem  ego,  toties  omni  ratione 
tentans,  ad  disputandum  elicere  non  potuissem,  per- 
multa  de  eloquentia  cum  Antonio  disseruisse,  et, 
tamquam  in  schola,  prope  ad  Oraecorum  consuetudi- 
nem,  disputasse.  Itaque  frater  exoravit  me,  ipsum 
quidem  a  studio  audiendi  non  nimis  abhorrentem. 

sed,  mehercule,  verentem,  ne  molesti  vobis  interve- 
niremus,  ut  huc  secum  venirem.  Scaevolam  enim 
ita  dicere  aiebat,  bonam  partem  sermonis  in  hunc 
diem  esse  dilatam.  Hoc  si  tu  cupidius  factum  existi- 
mas,  Caesari  attribues;  si  familiarius,  utrique  nos« 
trum.  Nos  quidem,  nisi  forte  molesti  intervenunus, 
venisse  delectat. 

IV.  Tum  Crassus,  Equidem,  quaecumque  causa 
vos  huc  attulisset,  lastarer,  cum  apud  me  viderem 
homines  milii  carissimos  et  amicissimos :  sed  tamen, 
vere  dicam,  quasvis  maUem  fuisset,  quam  ista,  quam 
dicis.  Ego  enim  (ut,  quemadmodum  sentio,  loquar) 
nunquam  mihi  minus,  quam  hesterno  die,  placui, 
(magis  adeo  id  facilitate  quam  alia  ulla  culpa  mea 
contigit)  qui,  dum  obsequor  adolescentibus,  me  senem 
esse  sum  obHtus  ;  fecique  id,  quod  ne  adolescens 
quidem  feceram,  ut  iis  de  rebus,  quae  doctrina  aliqua 
continerentur,  disputarem.  Sed  hoc  tamen  cecidit 
milii  peropportune,  quod,  transactis  jam  meis  parti- 
bus,  ad  Antonium  audiendum  venistis.  Tum  Caesar, 
Equidem,  inquit,  Crasse,  ita  sum  cupidus  te  in  illa 
longiore  ac  perpetua  disputatione  audiendi,  ut,  si  id 
mihi  minus  contingat,  vel  hoc  sim  quotidiano  tuo  ser- 
mone  contentus.  Itaque  experiar  equidem  illud,  ut 
ne  Sulpicius,  familiaris  meus,  aut  Cotta,  plus  quam 
ego,  apud  te  valere  videatur  ;  et  te  exorabo  profecto, 
ut  mihi  quoque  et  Catulo  tuae  suavitatis  aliquid  im- 
pertias.  Sin  tibi  id  minus  libebit,  non  te  urgebo, 
neque  committam,  ut,  dum  vereare,  tu  ne  sis  ineptus, 
me  esse  judices.  Tum  ille,  Ego,  mehercule,  inquit, 
Caesar,  ex  omnibus  Latinis  verbis,  hujus  verbi  vim 
vel  maximam  semper  putavi:  quem  enim  nos  m- 
eptum  vocamus,  is  mihi  videtur  ab  hoc  nomcn  ha- 
bere  ductum,  quod  non  sit  apitis :  idque  in  sermonis 
nostri  consuetudine  perlate  patet.  Nam  qui  aut, 
tempus  quid  postulet,  non  videt,  aut  plura  loquitur, 
aut  se  ostentat,  aut  eorum,  quibuscum  est,  vel  digni- 
tatis  vel  commodi  rationem  non  habet,  aut  denique 

in  aliquo  genere  aut  inconcinnus  aut  multus  est,  is 
ineptus  dicitur.  Hoc  vitio  cumulata  est  eruditissima 
illa  Graecorum  natio :  itaque,  quod  vim  hujus  mali 
GrcBci  non  vident,  ne  nomen  quidem  ei  vitio  impo- 
svierunt :  ut  enim  quaeras  omnia,  quomodo  Gra3ci 
ineptum  appellent,  non  reperies.  Omnium  autem 
ineptiarum,  (quge  sunt  innumerabiles)  haud  scio  an 
[nulla]  sit  major,  quam  illorum  qui  solent,  quocum- 
que  in  loco,  quoscumque  inter  homines  visum  est,  de 
rebus  aut  difficillimis  aut  non  necessariis,  argutissime 
disputare.  Hoc  nos  ab  istis  adolescentibus  facere  in- 
viti  et  recusantes  heri  coacti  sumus. 

V.  Tum  Catuhis,  Ne  Graeci  quidem,  inquit, 
Crasse,  qui  in  civitatibus  suis  clari  et  magni  fuerunt, 
sicuti  tu  es,  nosque  omnes  in  nostra  repubhca  volu- 
mus  esse,  horum  Grsecorum,  qui  se  inculcant  auribus 
nostris,  similes  fuerunt :  nec  tamen  in  otio  sermones 
hujusmodi,  disputationesque,  fugiebant.  Ac  si  tibi 
videntur,  qui  temporis,  qui  loci,  qui  hominum  ra- 
tionem  non  habent,  inepti,  sicut  debent  videri ;  num 
tandem  aut  locus  hic  non  idoneus  videtur,  in  quo 
porticus  haec  ipsa,  ubi  ambulamus,  et  palaestra,  et 
tot  locis  sessiones,  gymnasiorum  et  Graecarum  dis- 
putationum  memoriam  quodammodo  commovent  ? 
aut  importunum  tempus  in  tanto  otio,  quod  et  raro 
datur,  et  nunc  peroptato  nobis  datum  est  ?  aut  ho- 
mines  ab  hoc  genere  disputationis  aheni,  qui  omnes 
hi  sumus,  ut  sine  his  studiis  vitam  nullam  esse  duca- 
mus  ?  Omnia  ista,  inquit  Crassus,  ego  aho  modo 
interpretor,  qui  primum  pala^stram,  et  sedes,  et  por- 
ticus,  etiam  ipsos,  Catule,  Graecos,  exercitationis  et 
delectationis  causa,  non  disputationis,  invenisse  arbi- 
tror.  Nam  et  saecuHs  muUis  ante  gymnasia  inventa 
sunt,  quam  in  his  philosophi  garrire  coeperunt,  et 
hoc  ipso  tempore,  cum  omnia  gymnasia  philosophi 
teneant,  tamen  eorum  auditores  discum  autlire,  quam 
philosophum,  mahmt ;  qui  simul  ut  increpuit,  in 
media  oratione  de  maximis  rebus  et  gravissimis  dis- 

putantem  philosophum  omnes  unctionis  causa  relin- 
quunt :  ita  levissimam  delectationem  gravissimae,  ut 
ipsi  ferunt,  utilitati  anteponunt.  Otium  autem  quod 
dicis  esse,  assentior :  verum  otii  f ructus  est,  non  con- 
tentio  animi,  sed  relaxatio. 

VI.  Saepe  ex  socero  meo  audivi,  cum  is  diceret, 
socerum  suum  Laelium  semper  fere  cum  Scipione 
solitum  rusticari,  eosque  incredibiliter  repuerascere 
esse  solitos,  cum  rus  ex  urbe,  tamquam  e  vinculis, 
evolavissent.  Non  audeo  dicere  de  talibus  viris,  sed 
tamen  ita  solet  narrare  Scaevola,  conchas  eos  et  um- 
bilicos  ad  Caietam  et  ad  Laurentum  legere  consuesse, 
et  ad  omnem  animi  remissionem  ludumque  descen- 
dere.  Sic  enim  se  res  habet:  [ut]  quemadmodum 
volucres  videmus,  procreationis  atque  utilitatis  suae 
causa,  fingere  et  construere  nidos,  easdem  autem, 
cum  ahquid  effecerint,  levandi  laboris  sui  causa, 
passim  ac  libere  solutas  opere  vohtare ;  sic  nostri 
animi,  forensibus  negotiis  atque  urbano  opere  defessi, 
gestiunt  ac  volitare  cupiunt,  vacui  cura  atque  labore. 
Itaque  ilhid,  quod  ego  in  causa  Curiana  Scfevolee 
dixi,  non  dixi  secus,  ac  sentiebam.  Nam  si,  inquam, 
Scasvola,  nullum  erit  testamentum  recte  factum,  nisi 
quod  tu  scripseris,  omnes  ad  te  cives  cum  tabulis 
veniemus,  omnium  testamenta  tu  scribes  unus.  Quid 
igitur  ?  inquam  :  quando  ages  negotium  publicum  ? 
quando  amicorum  ?  quando  tuum  ?  quando  denique 
niliil  ages  ?  tum  illud  addidi :  ]Mihi  enim  Uber  esse 
non  videtur,  qui  non  ahquando  nihil  agit.  In  qua 
permaiieo,  Catule,  sententia ;  meque,  cum  huc  veni, 
hoc  ipsum  nihil  agere,  et  plane  cessare,  delectat» 
Nam,  quod  addidisti  tertium,  vos  eos  esse,  qui  vitam 
insuavem  sine  his  studiis  putaretis,  id  rne  non  modo 
non  hortatur  ad  disputandum,  sed  etiam  deterret. 
Nam,  ut  C.  LuciUus,  homo  doctus  et  perurbanus, 
dicere  solebat,  ea,  qute  scriberet,  neque  ab  indoctis- 
simis  se  neque  ab  doctissimis  legi  velle ;  quod  alteri 
nihil  intelligerent,  alteri  phis  fortasse,  quam  ipse; 

s  3 

quo  etiam  scripsit,  "  Persium  non  curo  legere :" 
(hic  enim  fuit,  ut  noramus,  omnium  fere  nostrorum 
hominum  doctissimus)  "  Laelium  Decimum  volo," 
(quem  cognovimus  virum  bonum,  et  non  ilUteratum, 
sed  nihil  ad  Persium) ;  sic  ego,  si  jam  mihi  dispu- 
tandum  sit  de  his  nostris  studiis,  nolim  equidem 
apud  rusticos,  sed  multo  minus  apud  vos :  malo 
enim  non  intelligi  orationem  meam,  quam  repre- 
hendi. 

VII.  Tum  Caesar,  Equidem,  inquit,  Catule,  jam 
mihi  videor  navasse  operam,  quod  huc  venerim : 
nam  haec  ipsa  recusatio  disputationis  disputatio  qufc- 
dam  fuit  mihi  quidem  perjucunda,  Sed  cur  impedi- 
mus  Antonium,  cujus  audio  esse  partes,  ut  de  tota 
eloquentia  disserat,  quemque  jamdudum  Cotta  et 
Sulpicius  exspectant?  Ego  vero,  inquit  Crassus,  ne- 
que  Antonium  verbum  facere  patiar,  et  ipse  obmu- 
tescam,  nisi  prius  a  vobis  impetraro ....  Quidnam  ? 
inquit  Catulus.  Ut  hic  sitis  hodie.  Tum,  cum  ille 
dubitaret,  quod  ad  fratrem  promiserat,  Ego,  inquit 
Julius,  pro  utroque  respondeo  :  sic  faciemus  :  atque 
ista  quidem  conditione,  vel  ut  verbum  nuUum  fa- 
ceres,  me  teneres.  Hic  Catulus  arrisit ;  et  simul, 
Praecisa,  inquit,  mihi  quidem  dubitatio  est,  quoniam 
neque  domi  imperaram,  et  hic,  apud  quem  eram 
futurus,  sine  mea  sententia  tam  facile  promisit. 

Tum  omnes  oculos  in  Antonium  conjecerunt :  et 
iUe,  Audite  vero,  audite,  inquit :  hominem  enim 
audietis  de  schola,  atque  a  magistro,  et  Grsecis  U- 
teris  eruditum :  et  eo  quidem  loquar  confidentius, 
quod  Catulus  auditor  accessit ;  cui  non  solum  nos 
Latini  sermonis,  sed  etiam  Graeci  ipsi  solent  suse 
Unguae  subtilitatem  elegantiamque  concedere.  Sed 
tamen,  quoniam  hoc  totum,  quidquid  est,  sive  arti- 
ficium  sive  studium  dicendi,  nisi  accessit  os,  nuUum 
potest  esse ;  docebo  vos,  discipuU,  quod  ipse  non 
didici,  quid  de  omni  genere  dicendi  sentiam.  Hic 
posteaquam  arriserunt,  Res  milxi  videtur  esse,  inquit, 

fecultate  prgeclara,  arte  mediocris.  Ars  enim  earum 
rerum  est  quas  sciuntur ;  oratoris  autem  omnis  actio 
Gpinionibus,  non  scientia,  continetur.  Nam  et  apud 
eos  dicimus,  qui  nesciunt,  et  ea  dicimus  quae  nesci- 
mus  ipsi :  itaque  et  illi  alias  aliud  iisdem  de  rebus  et 
sentiunt  et  judicant,  et  nos  contrarias  saepe  causas 
dicimus,  non  modo  ut  Crassus  contra  me  dicat  ali . 
quando,  aut  ego  contra  Crassum,  cum  alterutri  ne- 
cesse  sit  falsum  dicere ;  sed  etiam  ut  uterque  nostrum 
eadem  de  re  alias  aliud  defendat,  cum  plus  uno  ve- 
rum  esse  non  possit.  Ut  igitur,  in  ejusmodi  re  quae 
mendacio  nixa  sit,  quse  ad  scientiam  non  saspe  per- 
veniat,  quae  opiniones  hominum,  et  saepe  errores 
aucupetur,  ita  dicam,  si  causam  putatis  esse,  cur 
audiatis. 

VIII.  Nos  vero,  et  valde  quidem,  Catulus  inquit, 
putamus,  atque  eo  magis,  quod  nulla  milii  ostenta- 
tione  videris  esse  usurus.  Exorsus  es  enim  non  glo- 
riose,  magis,  ut  tu  putas,  a  veritate,  quam  a  nescio 
qua  dignitate.  Ut  igitur  de  ipso  genere  sum  con- 
fessus,  inquit  Antonius,  artem  esse  non  maximam ; 
sic  illud  affirmo,  praicepta  posse  quasdam  dari  per- 
acuta  ad  pertractandos  animos  hominum,  et  ad  exci- 
piendas  eorum  voluntates.  Hujus  rei  scientiam  si 
quis  volet  magnam  quamdam  artem  esse  dicere,  non 
repugnabo.  Etenim  cum  plerique  temere  ac  nuUa 
ratione  causas  in  foro  dicant,  nonnuUi  autem  propter 
exercitationem,  aut  propter  consuetudinem  aliquam, 
callidius  id  faciant ;  non  est  dubium,  quin,  si  quis 
animadverterit,  quid  sit,  quare  alii  melius  quam  alii 
dicant,  id  possit  notare.  Ergo  id  qui  toto  in  genere 
fecerit,  is  si  non  plane  artem,  at  quasi  artem  quam- 
dam,  invenerit.  Atque  utinam,  ut  mihi  illa  videre 
videor  in  foro  atque  in  causis,  ita  nunc,  quemadmo- 
dum  ea  reperirentur,  possem  vobis  exponere  ! 

Sed  de  me  videro  :  nunc  hoc  propono,  quod  mihi 
persuasi,  quamvis  ars  non  sit,  tamen  nihil  esse  per- 
fecto  oratore  prajclarius.     Nam,  ut  usum  dicendi 

omittam,  qui  in  omni  pacata  et  libera  civitate  domi- 
natur,  tanta  oblectatio  est  in  ipsa  facultate  dicendi, 
ut  nihil  hominum  aut  auribus  aut  mentibus  jucun- 
dius  percipi  possit.  Qui  enim  cantus  moderatas  ora- 
tionis  pronuntiatione  dulcior  inveniri  potest  ?  quod 
carmen  artificiosa  verborum  conclusione  aptius  ?  qui 
actor  in  imitanda,  quam  orator  in  suscipienda,  veri- 
tate  jucundior  ?  Quid  autem  subtilius,  quam  acutse 
crebrasque  sententiae?  quid  admirabilius,  quam  res 
splendore  illustrata  verborum  ?  quid  plenius,  quam 
omni  rerum  genere  cumulata  oratio  ?  Neque  enim 
uUa  non  propria  oratoris  est  res,  quae  quidem  ornate 
dici  graviterque  debeat. 

IX.  Hujus  est,  in  dando  consilio  de  maximis  re- 
bus,  cum  dignitate  explicata  sententia;  ejusdem  et 
languentis  populi  incitatio,  et  efFrenati  moderatio. 
Eadem  facultate  et  fraus  hominum  ad  perniciem,  et 
integritas  ad  salutem,  vocatur.  Quis  cohortari  ad 
virtutem  ardentius,  quis  a  vitiis  acrius  revocare,  quis 
vituperare  improbos  asperius,  quis  laudare  bonos  or- 
natius,  quis  cupiditatem  vehementius  frangere  accu- 
sando,  potest  ?  quis  mcerorem  levare  mitius  conso- 
lando  ?  Historia  vero  testis  temporum,  lux  veritatis, 
vita  memorise,  magistra  vitas,  nuntia  vetustatis,  qua 
voce  alia,  nisi  oratoris,  immortalitati  commendatur  ? 
Nam  si  qua  est  ars  aUa,  quae  verborum  aut  faciendo». 
rum  aut  deligendorum  scientiam  profiteatur ;  aut  si 
quisquam  dicitur,  nisi  orator,  formare  orationem, 
eamque  variare  et  distinguere  quasi  quibusdam  ver- 
borum  sententiarumque  insignibus ;  aut  si  via  ulla, 
nisi  ab  hac  una  arte,  traditur,  aut  argumentorum 
aut  sententiarum,  aut  denique  descriptionis  atque  or- 
dinis ;  fateamur  aut  hoc,  quod  haec  ars  profiteatur, 
alienum  esse,  aut  cum  ahqua  alia  arte  esse  com- 
mune.  Sed  si  in  hac  una  est  ea  ratio  atque  doctrina, 
non,  si  qui  aharum  artium  bene  locuti  sunt,  eo  mi- 
nus  id  est  hujus  unius  proprium.  Sed,  ut  orator  de 
iis  rebus,  qucB  caeterarum  artium  sunt,  si  modo  eas 

cognorit,  (ut  heri  Crassus  dicebat)  optime  potest  di- 
cere ;  sic  caeterarum  artium  homines  ornatius  illa  sua 
dicunt,  si  quid  ab  hac  arte  didicerunt.  Neque  enim 
si  de  rusticis  rebus  agricola  quispiam,  aut  etiam  (id, 
quod  multi)  medicus  de  morbis,  aut  de  pingendo 
pictor  aliquis,  diserte  dixerit  aut  scripserit,  idcirco 
illius  artis  putanda  sit  eloquentia :  in  qua  quia  vis 
magna  est  in  hominum  ingeniis,  eo  multi,  etiam 
sine  doctrina,  ahquid  omnium  generum  atque  artium 
consequuntur :  sed,  quid  cujusque  sit  proprium, 
etsi  ex  eo  judicari  potest,  cum  videris,  quid  quae- 
que  doceant,  tamen  hoc  certius  nihil  esse  potest, 
quam  quod  omnes  artes  ahae  sine  eloquentia  suum 
munus  prasstare  possunt,  orator  sine  ea  nomen  suum 
obtinere  non  potest :  ut  caeteri,  si  diserti  sint,  ahquid 
ab  hoc  habeant;  hic,  nisi  domesticis  se  instruxerit 
copiis,  ahunde  dicendi  copiam  petere  non  possit. 

X.  Tum  Catulus,  Etsi,  inquit,  Antoni,  minime 
impediendus  est  mterpellatione  iste  cursus  orationis 
tuse,  patiere  tamen,  mihique  ignosces.  '^  Non  enim 
possum,  quin  exclamem,"  ut  ait  ille  in  Trinummo : 
ita  mihL  vim  oratoris  tum  exprimere  subtiliter  visus 
es,  tum  laudare  copiosissime ;  quod  quidem  eloquen- 
tem  vel  optime  facere  oportet,  ut  eloquentiam  lau- 
det :  debet  enim,  ad  eam  laudandam,  ipsam  illam 
adhibere,  quam  laudat.  Sed  perge  porro  :  tibi  enim 
assentior,  vestrum  esse  hoc  totum,  diserte  dicere ; 
idque  si  quis  in  aha  arte  faciat,  eum  assumto  ahunde 
uti  bono,  non  proprio,  nec  suo.  Et  Crassus,  Nox  te, 
inquit,  nobis,  Antoni,  expohvit,  hominemque  red- 
didit :  nam  hesterno  sermone,  unius  cujusdam  operis, 
ut  ait  Cgecilius,  remigem  ahquem  aut  bajulum,  nobis 
oratorem  descripseras,  inopem  quemdam  humani- 
tatis  atque  murbanum.  Tum  Antonius,  Heri  enim, 
inquit,  hoc  mihi  proposueram,  ut,  si  te  refellissem, 
hos  a  te  discipulos  abducerem :  nunc,  Catulo  audi- 
ente  et  Caesare,  videor  debere  non  tam  pugnare  te- 
eum,  quam,  quid  ipse  sentiam,  dicere. 

Sequitur  igitur,  quoniam  nobis  est  hic,  de  quo  lo- 
quimur,  in  foro  atque  in  oculis  civium  constituen- 
(lus,  ut  videamus,  quid  ei  negotii  demus,  cuique 
eum  muneri  velimus  esse  prsspositum.  Nam  Crassus 
heri,  cum  vos,  Catule  et  C^esar,  non  adessetis,  posuit 
breviter  in  artis  distributione  idem,  quod  Greeci  ple- 
rique  posuerunt :  neque  sane  quid  ipse  sentiret,  sed 
quid  ab  ilHs  diceretur,  ostendit :  duo  prima  genera 
qusestionum  esse,  in  quibus  eloquentia  versaretur, 
unum  infinitum,  alterum  certum.  Infinitum  mihi 
videbatur  id  dicere,  in  quo  aliquid  generatim  quae- 
reretur,  hoc  modo :  Expetendane  esset  eloquentia  ? 
expetendine  honores  ?  certum  autem,  in  quo  quid  in 
personis,  et  in  constituta  re  et  definita,  quaereretur ; 
cujusmodi  sunt,  quse  in  foro  atque  in  civium  causis 
disceptationibusque  versantur.  Ea  mihi  videntur 
aut  in  lite  ordinanda,  aut  in  consilio  dando,  esse 
posita :  nam  illud  tertium,  quod  et  a  Crasso  tactum 
est,  et  (ut  audio)  ille  ipse  Aristoteles,  qui  hsec 
maxime  illustravit,  adjunxit,  etiamsi  opus  est,  ta- 
men  minus  est  necessarium.  Quidnam  ?  inquit  Ca- 
tulus ;  an  laudationes  ?  id  enim  video  poni  genus 
tertium. 

XI.  Ita,  inquit  Antonius;  et  in  eo  quidem  ge- 
nere  scio  et  me,  et  omnes  qui  affuerunt,  delectatos 
esse  vehementer,  cum  abs  te  est  PopiUa,  mater  ves- 
tra,  laudata ;  cui  primum  muheri  hunc  honorem  in 
nostra  civitate  tributum  puto :  sed  non  omnia,  qucC- 
cumque  loquimur,  mihi  videntur  ad  artem  et  ad 
prascepta  esse  revocanda.  Ex  his  enim  fontibus, 
unde  omnia  ornate  dicendi  praecepta  sumuntur,  lice- 
bit  etiam  laudationem  ornare,  neque  illa  elementa 
desiderare ;  quce  ut  nemo  tradat,  quis  est,  qui  ne- 
sciat,  quae  sint  in  homine  laudanda  ?  Positis  enim  iis 
rebus,  quas  Crassus  in  ilhus  orationis  suae,  quam 
contra  collegam  censor  habuit,  principio  dixit,  "  Quas 
natura  aut  fortuna  darentur  hominibus,  in  iis  rebus 
se  vinci  posse  animo  aequo  pati :  quas  ipsi  sibi  ho- 

Tnines  parare  possent,  in  iis  rebus  se  pati  vinci  noii 
posse;''  qui  laudabit  quempiam,  intelliget,  expo- 
nenda  sibi  esse  fortunse  bona.  Ea  sunt,  generis,  pe- 
cuniae,  propinquorum,  amicorum,  opum,  valetudinis, 
formae,  virium,  ingenii,  caeterarumque  rerum,  quaa 
sunt  aut  corporis,  aut  extraneae :  si  habuerit,  bene 
his  usum :  si  non  habuerit,  sapienter  caruisse :  si 
amiserit,  mcderate  tulisse.  Deinde,  quid  sapienter 
is,  quem  laudet,  quid  liberaliter,  quid  fortiter,  quid 
juste,  quid  magnifice,  quid  pie,  quid  grate,  quid 
humaniter,  quid  denique  cum  aliqua  virtute,  aut 
fecerit  aut  tulerit.  Haec,  et  quae  sint  ejus  generis, 
facile  videbit,  qui  volet  laudare  quem.piam ;  et  qui 
vituperare,  contraria.  Cur  igitur  dubitas,  inquit  Ca- 
tulus,  facere  hoc  tertium  genus,  quoniam  inest  in 
ratione  rerum  ?  non  enim,  si  est  facilius,  eo  de  nu- 
mero  quoque  est  excerpendum.  Quia  nolo,  inquit, 
omnia,  quae  cadunt  ahquando  in  oratorem,  quamvis 
exigua  sint,  ea  sic  tractare,  quasi  nihil  possit  dici 
sine  prseceptis  suis.  Nam  et  testimonium  saepe  di- 
cendum  est,  ac  nonnunquam  etiam  accuratius,  ut 
mihi  necesse  fuit  in  Sex.  Titium,  seditiosum  civem 
et  turbulentum :  explicavi,  in  eo  testimonio  dicendo, 
omnia  consilia  consulatus  mei,  quibus  illi  tribuno 
plebis  pro  republica  restitissem  ;  quaeque  ab  eo  con- 
tra  rempublicam  facta  arbitrarer,  exposui.  Diu  re- 
tentus  sum ;  multa  audivi ;  multa  respondi.  Num 
igitur  placet,  cum  de  eloquentia  praecipias,  aliquid 
etiam  de  testimoniis  dicendis,  quasi  in  arte  tradere  ? 
Nihil  sane,  inquit  Catulus,  necesse  est. 

XII.  Quid  si  (quod  saepe  sumniis  viris  accidit) 
mandata  sint  exponenda,  aut  in  senatu  ab  impera- 
tore,  aut  ad  imperatorem  aut  ad  regem  aut  ad  po- 
pulum  ahquem  a  senatu  ?  num,  quia  genere  ora- 
tionis  in  hujusmodi  causis  accuratiore  est  utendum, 
idcirco  pars  etiam  haec  causarum  numeranda  videtur, 
aut  propriis  praeceptis  instruenda?  IMinime  vero, 
inquit  Catulus :  non  enim  deerit  homini  diserto  in 
ejusmodi  tebus  faciiltas,  ex  caeteris  rebus  et  causis 

comparata.  Ergo  item,  inquit,  illa,  quae  saape  diserte 
agenda  sunt,  et  qua?  ego  paulo  ante  (cum  eloquen- 
tiam  laudarem)  dixi  oratoris  esse,  neque  habent 
suum  locum  ullum  in  divisione  partium,  neque  cer- 
tum  prseceptorum  genus ;  et  agenda  sunt  non  minus 
diserte,  quam  qu^  in  lite  dicuntur,  objurgatio,  co- 
hortatio,  consolatio :  quorum  nihil  est,  quod  non 
summa  dicendi  ornamenta  desideret :  sed  ex  artificio 
res  istae  prsscepta  non  quaerunt.  Plane,  inquit  Ca- 
tulus,  assentior. 

Age  vero,  inquit  Antonius,  qualis  oratoris,  et 
quanti  hominis  in  dicendo,  putas  esse,  historiam  scri- 
bere  ?  Si,  ut  Graeci  scripserunt,  summi,  inquit  Ca- 
tulus  :  si,  ut  nostri,  nihil  opus  est  oratore :  satis  est, 
non  esse  mendacem.  Atqui,  ne  nostros  contemnas, 
inquit  Antonius,  Graeci  quoque  sic  initio  scriptita- 
runt,  ut  noster  Cato,  ut  Pictor,  ut  Piso.  Erat  enim 
historia  nihil  aHud,  nisi  annalium  confectio :  cujus 
rei,  memoriaeque  publicae  retinendae  causa,  ab  initio 
rerum  Romanarum  usque  ad  P.  Mucium,  pontificem 
maximum,  res  omnes  singulorum  annorum  manda- 
bat  hteris  pontifex  maximus,  efferebatque  in  album  ; 
et  proponebat  tabulam  domi,  potestas  ut  esset  populo 
cognoscendi;  [iique]  etiam  nunc  annales  maximi 
nominantur.  Ilanc  similitudinem  scribendi  multi 
secuti  sunt,  qui,  sine  ullis  ornamentis,  monimenta 
solum  temporum,  hominum,  locorum,  gestarumque 
rerum  reUquerunt.  Itaque  quahs  apud  Graecos  Phe- 
recydes,  Hellanicus,  Acusilas  fuit,  ahique  permulti ; 
talis  noster  Cato,  et  Pictor,  et  Piso,  qui  neque  te- 
nent,  quibus  rebus  ornetur  oratio,  (modo  enim  huc 
ista  sunt  importata)  et,  dum  inteUigatur,  quid  di- 
cant,  unam  dicendi  laudem  putant  esse  brevitatem. 
Pauluhim  se  erexit,  et  addidit  historiae  majorem  so- 
num  vocis,  vir  optimus,  Crassi  familiaris,  Antipater : 
caeteri  non  exornatores  rerum,  sed  tantummodo  nar- 
ratores  fuerunt. 

XIII.  Est,  inquit  Catulus,  ut  dicis :  sed  iste  ipse 
CxipHus  neque  distinxit  historiam  varietate  locorum  ; 

neque  verborum  coUocatione,  et  tractu  orationis  leni 
et  sequabili,  perpolivit  illud  opus ;  sed,  ut  homo 
neque  doctus  neque  maxime  aptus  ad  dicendum, 
sicut  potuit,  dolavit:  vicit  tamen,  ut  dicis,  supe- 
riores.  Minime  mirum,  inquit  Antonius,  si  ista  res 
adhuc  nostra  lingua  illustrata  non  est :  nemo  enim 
studet  eloquentia)  nostrorum  hominum,  nisi  ut  in 
causis  atque  in  foro  eluceat :  apud  Graecos  autem 
eloquentissimi  homines,  remoti  a  causis  forensibus, 
cum  ad  caeteras  res  illustres,  tum  ad  scribendam  his- 
toriam  maxime,  se  applicaverunt.  Namque  et  He- 
rodotum  iUum,  qui  princeps  genus  hoc  ornavit,  in 
causis  nihil  omnino  versatum  esse  accepimus :  atqui 
tanta  est  eloquentia,  ut  me  quidem,  quantum  ego 
Graece  scripta  intelHgere  possum,  magnopere  de- 
lectet.  Et,  post  illum,  Thucydides  omnes  dicendi 
artificio,  mea  sententia,  facile  vicit ;  qui  ita  creber 
est  rerum  frequentia,  ut  verborum  prope  numerum 
sententiarum  numero  consequatur ;  ita  porro  verbis 
aptus  et  pressus,  ut  nescias,  utrum  res  oratione,  an 
verba  sententiis,  illustrentur.  Atqui  ne  hunc  qui- 
dem,  quamquam  est  in  republica  versatus,  ex  nu- 
mero  accepimus  eorum  qui  causas  dictitarunt ;  et 
hos  Kbros  tum  scripsisse  dicitur,  cum  a  repubhca  re- 
motus,  atque  (id  quod  optimo  cuique  Athenis  ac- 
cidere  solitum  est)  in  exsilium  pulsus  esset.  Hunc 
consecutus  est  Syracusius  Philistus,  qui,  cum  Dio- 
nysii  tyranni  familiarissimus  esset,  otium  suum  con- 
sumsit  in  historia  scribenda,  maximeque  Thucydi- 
dem  est,  sicut  mihi  videtur,  imitatus.  Postea  vero, 
quasi  ex  clarissima  rhetoris  officina,  duo  praestantes 
ingenio,  Theopompus  et  Ephorus,  ab  Isocrate  ma- 
gistro  impulsi,  se  ad  historiam  contulerunt :  causas 
omnino  nunquam  attigerunt. 

XIV.  Denique  etiam  a  philosophia  profectus  prin- 
ceps  Xenophon,  Socraticus  ille ;  post,  ab  Aristotele, 
CaUisthenes,  comes  Alexandri,  scripsit  historiam ; 
et  hic  quidem  rhetorico  paene  more :  iUe  autem  su- 

perior  leniore  quodam  sono  est  usus,  et  qui  illum 
impetum  oratoris  non  habeat;  vehemens  fortasse 
minus,  sed  aHquanto  tamen  est,  ut  mihi  quidem 
videtur,  dulcior.  Minimus  natu  horum  omnium  Ti- 
maeus,  quantum  autem  judicare  possum,  longe  eru- 
ditissimus,  et  rerum  copia  et  sententiarum  varietate 
abundantissimus,  et  ipsa  compositione  verborum  non 
impoHtus,  magnam  eloquentiam  ad  scribendum  at- 
tulit,  sed  nuUum  usum  forensem. 

Hsec  cum  ille  dixisset,  Quid  est,  inquit,  Catule, 
Caesar  ?  ubi  sunt,  qui  Antonium  Grsece  negant  scire  ? 
quot  historicos  nominavit !  quam  scienter !  quam 
proprie  de  unoquoque  dixit !  Id,  mehercule,  inquit 
Catulus  admirans,  illud  jam  mirari  desino,  quod 
multo  magis  ante  mirabar,  hunc,  cum  haec  nesciret, 
in  dicendo  posse  tantum.  Atqui,  Catule,  inquit  An- 
tonius,  non  ego  utilitatem  ahquam  ad  dicendum  au- 
cupans,  horum  libros,  et  nonnullos  alios,  sed  delec- 
tationis  causa,  cum  est  otium,  legere  soleo.  Quid 
ergo  est  ?  fatebor :  ahquid  tamen  :  ut,  cum  in  sole 
ambulem,  etiamsi  aHam  ob  causam  ambulem,  fieri 
natura  tamen,  ut  colorer;  sic,  cum  istos  Hbros  ad 
Misenum  (nam  Romae  vix  Hcet)  studiosius  legerim, 
sentio  orationem  meam  iUorum  tactu  quasi  colorari. 
Sed,  ne  latius  hoc  vobis  patere  videatur,  haec  dun* 
taxat  in  Graecis  intelligo,  quae  ipsi,  qui  scripserunt, 
voluerunt  a  vulgo  inteUigi :  in  phUosophos  vestros  si 
quando  incidi,  deceptus  indicibus  Hbrorum,  quod 
sunt  fere  inscripti  de  rebus  notis  et  iUustribus,  de 
virtute,  de  justitia,  de  honestate,  de  voluptate,  ver- 
bum  prorsus  nuUum  intelHgo :  ita  sunt  angustis  et 
concisis  disputationibus  UHgati !  Poetas  omnino, 
quasi  aHa  quadam  Hngua  locutos,  non  conor  attin- 
gere :  cum  his  me  (ut  dixi)  oblecto,  qui  res  gestas, 
aut  qui  orationes  scripserunt  suas,  aut  qui  ita  lo- 
quuntur,  ut  videantur  voluisse  nobis,  qui  non  sumus 
eruditissimi,  esse  familiares. 

XV.  Sed  iUuc  redeo.  Videtisne,  quantum  munus 

sit  oratoris  historia  ?  haud  scio,  an  flumine  orationis, 
et  varietate  maximum:  neque  tamen  eam  reperio 
usquam  separatim  instructam  rhetorum  prseceptis : 
sita  sunt  enim  ante  oculos.  Nam  quis  nescit,  pri- 
mam  esse  historias  legem,  ne  quid  falsi  dicere  audeat  ? 
deinde  ne  quid  veri  non  audeat;  ne  qua  suspicio 
gratiae  sit  in  scribendo ;  ne  qua  simultatis.  Hasc  sci- 
licet  fundamenta  nota  sunt  omnibus.  Ipsa  autem 
exasdificatio  posita  est  in  rebus  et  verbis.  Rerum 
ratio  ordinem  temporum  desiderat,  regionum  de- 
scriptionem :  vult  etiam,  quoniam  in  rebus  magnis 
memoriaque  dignis  consilia  primum,  deinde  acta, 
postea  eventus,  exspectantur,  et  de  consihis  signifi- 
cari  quid  scriptor  probet,  et  in  rebus  gestis  declarari, 
non  solum  quid  actum  aut  dictum  sit,  sed  etiam 
quomodo :  et  cum  de  eventu  dicatur,  ut  causae  ex- 
plicentur  omnes,  vel  casiis,  vel  sapientiae,  vel  teme- 
ritatis :  hominumque  ipsorum  non  solum  res  gestas, 
sed  etiam,  qui  fama  ac  nomine  excellant,  de  cujus- 
que  vita  atque  natura.  Verborum  autem  ratio,  et 
genus  orationis,  fusum  atque  tractum,  et  cum  leni- 
tate  quadam  aequabili  profluens,  sine  hac  judiciali 
asperitate,  et  sine  sententiarum  forensium  aculeis, 
persequendum  est.  Harum  tot  tantarumque  rerum 
videtisne  uUa  esse  prgecepta,  quae  in  artibus  rhetorum 
reperiantur  ? 

In  eodem  silentio  multa  alia  oratorum  officia  ja- 
cuerunt,  cohortationes,  consolationes,  prascepta,  ad- 
monita  ;  quae  tractanda  sunt  omnia  disertissime :  sed 
locum  suum  in  illis  artibus,  quae  traditae  sunt,  habent 
nuUum.  Atque  in  hoc  genere  illa  quoque  est  infinita 
silva,  quod  oratori  plerique  (ut  etiam  Crassus  ostendit) 
duo  genera  ad  dicendum  dederunt ;  unum  de  certa 
definitaque  causa,  quales  sunt,  quse  in  litibus,  quae  in 
deliberationibus  versantur ;  addat,  si  quis  volet,  etiam 
laudationes:  alterum,  quod  appellant  omnes  fere 
scriptores,  explicat  nemo,  infinitam  generis,  sine 
tempore  et  sine  persona,  quasstionem.    Hoc  quid  et 

quantum  sit,  cuin  dicunt,  intelligere  mihi  non  vi- 
dentur.  Si  enim  est  oratoris,  quaecumque  res  infinite 
posita  sit,  de  ea  posse  dicere;  dicendum  erit  ei, 
quanta  sit  solis  magnitudo,  qu£e  forma  terrae :  de 
mathematicis,  de  musicis  rebus,  non  poterit,  quin 
dicat,  hoc  onere  suscepto,  recusare.  Denique  ei,  qui 
profitetur  esss  suum,  non  solum  de  iis  controversiis 
qu«  temporibus  et  personis  notatfe  sunt,  hoc  est,  de 
omnibus  forensibus,  sed  etiam  de  generum  infinitis 
qua^stionibus,  dicere,  nullum  potest  esse  genus  ora- 
tionis,  quod  sit  exceptum. 

XVI.  Sed  si  illam  quoque  partem  qusestionum 
oratori  volumus  adjungere  vagam,  et  liberam,  et  late 
patentem,  ut  de  rebus  bonis  aut  malis,  expetendis 
aut  fugiendis,  honestis  aut  turpibus,  utilibus  aut  in- 
utilibus,  de  virtute,  de  justitia,  de  continentia,  de 
prudentia,  de  magnitudine  animi,  de  liberalitate,  de 
pietate,  de  amicitia,  de  fide,  de  officio,  de  caeteris 
virtutibus,  contrariisque  vitiis,  dicendum  oratori  pu- 
temus :  itemque  de  republica,  de  imperio,  de  re  mi- 
litari,  de  disciplina  civitatis,  de  hominum  moribus ; 
assumamus  eam  quoque  partem,  sed  ita,  ut  sit  cir- 
cumscripta  modicis  regionibus.  Equidem  omnia,  quae 
pertinent  ad  usum  civium,  morem  hominum,  quse 
versantur  in  consuetudine  vitae,  in  ratione  reipubHcae, 
in  hac  societate  civili,  in  sensu  hominum  communi, 
in  natura,  in  moribus,  comprehendenda  esse  oratori 
puto :  si  minus  ut  separatim  de  his  rebus  philoso- 
phorum  more  respondeat ;  at  certe,  ut  in  causa  pru- 
denter  possit  intexere :  hisce  autem  ipsis  de  rebus  ut 
ita  loquatur,  ut  ii,  qui  jura,  qui  leges,  qui  civitates 
constituerunt,  locuti  sunt,  simpHciter  et  splendide, 
sine  ulla  serie  disputationum,  et  sine  jejuna  concer- 
tatione  verborum.  Hoc  loco,  ne  qua  sit  admiratio,  si 
tot  tantarumque  rerum  luilla  a  me  praecepta  ponen- 
tur,  sic  statuo :  Ut  in  caeteris  artibus,  cum  tradita 
sint  cujusque  artis  difficillima,  reliqua,  quia  aut  fa- 
ciliora  aut  similia  sint,  tradi  non  necesse  esse ;  ut  in 

pictura,  qui  hominis  speciem  pingere  perdidicerit, 
posse  eum  cujusvis  vel  formae  vel  aetatis,  etiamsi  non 
didicerit,  pingere ;  neque  esse  periculum,  qui  leonem 
aut  taurum  pingat  egregie,  ne  idem  in  multis  aliis 
quadrupedibus  facere  non  possit  (neque  est  omnino 
ars  ulla,  in  qua  omnia,  quae  illa  arte  effici  possunt,  a 
doctore  tradantur;  sed  qui  primarum  et  certarum 
rerum  genera  ipsa  didicerunt,  reliqua  non  incom- 
mode  persequuntur) ;  similiter  arbitror,  in  hac  sive 
ratione  sive  exercitatione  dicendi,  qui  illam  vim 
adeptus  sit,  ut  eorum  mentes,  qui  aut  de  repubhca, 
aut  de  ipsius  rebus,  aut  de  iis,  contra  quos,  aut  pro 
quibus  dicat,  cum  aUqua  statuendi  potestate  audiant, 
ad  suum  arbitrium  movere  possit,  hunc  de  toto  illo 
genere  rehquarum  orationum  non  plus  quaesiturum 
esse,  quid  dicat,  quam  Polycletum  illum,  cum  Her- 
culem  fingebat,  quemadmodum  pellem  aut  hydram 
fingeret,  etiamsi  haec  nunquam  separatun  facere  di- 
dicisset. 

XVII.  Tum  Catulus:  PraBclare  mihi  videris, 
Antoni,  posuisse  ante  oculos,  quid  discere  oporteret 
eum,  qui  orator  esset  futurus ;  quid  etiam,  si  non 
didicisset,  ex  eo  quod  didicisset,  assumere :  deduxisti 
enim  totum  hominem  in  duo  sohmi  genera  causa- 
rum ;  caetera  innumerabilia  exercitationi  et  simili- 
tudini  rehquisti.  Sed  videto,  ne  in  istis  duobus  gene- 
ribus  hydra  tibi  sit,  et  peUis;  Hercules  autem,  et 
aha  opera  majora,  ne,  in  illis  rebus  quas  praetermit- 
tis,  rehnquantur.  Non  enim  mihi  minus  operis  vi- 
detur  de  universis  generibus  rerum,  quam  de  singu- 
lorum  causis,  ac  multo  etiam  majus  de  natura  Deo- 
rum,  quam  de  hominum  htibus,  dicere.  Non  est  ita, 
inquit  Antonius :  dicam  enim  tibi,  Catule,  non  tam 
doctus,  quam  (id  quod  est  majus)  expertus.  Omnium 
caeterarum  rerum  oratio,  mihi  crede,  ludus  est  ho- 
mini  non  hebeti,  neque  inexercitato,  neque  com- 
munium  hterarum  et  pohtioris  humanitatis  experti : 
in  causarum  contentionibus  magnum  est  quoddam 

opus,  atqiie  haud  sciam  an  de  humanis  operibus 
longe  maximum  ;  in  quibus  vis  oratoris  plerumque 
ab  imperitis  exitu  et  victoria  judicatur ;  ubi  adest 
armatus  adversarius,  qui  sit  et  feriendus  et  repellen- 
dus  :  ubi  ssepe  is,  qui  rei  dominus  futurus  est,  alienus 
atque  iratus,  aut  etiam  amicus  adversario  et  inimicus 
tibi  est ;  cum  aut  docendus  is  est,  aut  dedocendus, 
aut  reprimendus,  aut  incitandus,  aut  omni  ratione  ad 
tempus,  ad  causam,  oratione  moderandus  (in  quo 
saepe  benevdlentia  ad  odium,  odium  autem  ad  bene- 
volentiam  deducendum  est);  qui,  tamquam  machi- 
natione  aliqua,  tum  ad  severitatem,  tum  ad  remis- 
sionera  animi,  tum  ad  tristitiam,  tum  ad  leetitiam, 
€st  contorquendus.  Omnium  sententiarum  gravitate, 
omnium  verborum  ponderibus,  est  utendum.  Ac- 
cedat  oportet  actio  varia,  vehemens,  plena  animi, 
plena  spiritus,  piena  doloris,  plena  veritatis.  In  his 
■operibus  si  quis  niam  artem  comprehenderit,  ut, 
tamquam  Phidias,  Minervae  signum  efficere  possit ; 
non  sane,  quemadmodum  in  clypeo  idem  ille  artifex 
minora  illa  opera  facere  discat,  laborabit. 

XVIIL  Tum  Catulus :  Quo  ista  majora  ac  mi- 
Tabiliora  feristi,  eo  me  major  exspectatio  tenet,  qui- 
busnam  rationibue,  quibusve  praeceptis  ea  tanta  vis 
-comparetur :  non  quo  mea  quidem  jam  intersit  (ne- 
que  enim  setas  id  mea  desiderat,  et  aliud  qupddam 
genus  dicendi  nos  secuti  sumus,  qui  nunquam  sen- 
-tentias  de  manibus  judicum  vi  quadam  orationis  ex- 
torsimus,  ac  potius  placatis  eorum  animis,  tantum, 
•quantum  ipsi  patiebantur,  accepimus) ;  sed  tamen 
ista  tua,  nullum  ad  usum  meum,  tantum  x^ognos- 
cendi  studio  adductus,  requiro.  Nec  mihi  opus  est 
Grasco  aliquo  doctore,  qui  mihi  pervulgata  prsecepta 
decantet,  cum  ipse  nunquam  forum,  nunquam  ul- 
lum  judicium,  adspexerit;  ut  peripateticus  iUe  di- 
citur  Phormio.  cum  Hannibal,  Carthagine  expulsus, 
J^phesum  ad  Antiochum  venisset  exsul,  proque  eo, 
quod  ejus  nomen  erat  magna  apud  omnes  gloria, 

invitatus  esset  ab  hospitibus  suis,  ut  eum,  quem 
dixi,  si  veUet,  audiret ;  cumque  se  non  nolle  dixisset ; 
locutus  esse  dicitur  homo  copiosus  aUquot  horas  de 
imperatoris  officio,  et  de  omni  re  militari.  Tum, 
cum  caeteri,  qui  iUum  audierant,  vehementer  essent 
delectati,  quaerebant  ab  Hannibale,  quidnam  ipse  de 
Ulo  phUosopho  judicaret.  Poenus,  non  optime  Grcece, 
sed  tamen  Ubere,  respondisse  fertur,  muUos  se  de- 
liros  senes  Scepe  vidisse ;  sed,  qui  magis  quam  Phor- 
mio  deUraret,  vidisse  neminem.  Neque,  mehercule, 
injuria.  Quid  enim  aut  arrogantius  aut  loquacius 
fieri  potuit,  quam  HannibaU,  qui  tot  annos  de  im- 
perio  cum  populo  Romano  omnium  gentium  victore 
certasset,  Grascum  hominem,  qui  nunquam  hostem, 
nunquam  castra  vidisset^  nunquam  denique  mini- 
mam  partem  uUius  pubUci  muneris  attigisset,  pras- 
cepta  de  re  miUtari  dare  ?  Hoc  mihi  facere  omnes 
isti,  qui  de  arte  dicendi  praecipiunt,  videntur :  quod 
enim  ipsi  experti  non  sunt,  id  docent  Cceteros.  Sed 
hoc  minus  fortasse  errant,  quod  non  te,  ut  Planni- 
balem,  sed  pueros  aut  adolescentulos,  docere  co- 
nantur. 

XIX.  Erras,  Catule,  inquit  Antonius :  nam  ego- 
met  in  muUos  jam  Phormiones  incidi.  Quis  enim 
est  istorum  (xraBCorum,  qui  quemquam  nostrum 
quidquam  inteUigere  arbitretur  ?  Ac  mihi  quidem 
non  ita  molesti  sunt ;  fadle  omnes  perpetior  et  per- 
fero :  nam  aut  aliquid  afFerunt,  quod  niihi  non  dis- 
pliceat;  aut  efficiunt,  ut  me  non  didicisse  minus 
poeniteat.  Dunitto  autem  eos  non  tam  contumeUose, 
quam  philosophum  iUum  Hannibal ;  et  eo  fortasse 
plus  habeo  etiam  negotii :  sed  tamen  est  eorum  doc- 
trina,  quantum  ego  judicarc  possum,  perridicula. 
Dividunt  enim  totam  rem  in  duas  partes,  in  causae 
controversiam,  et  in  quaestionis.  Causam  appeUant 
rem  positam  in  disceptatione  rerum  et  controversia ; 
quasstionem  autem,  rem  positam  in  infinita  dubita- 
tionje.    De  causa  praecepta  dant ;   de  aUera  paite 

dicendi  niirum  silentium  est.    Denique  quinque  fa- 
ciunt  quasi  membra  eloquentije,  invenire  quid  dicas, 
inventa  disponere,  deinde  ornare  verbis,  post  me- 
morisB  mandare,  tum  ad  extremum  agere  ac  pro- 
nuntiare :  rem  sane  non  reconditam.  Quis  enim  hoc 
non  sua  sponte  viderit,  neminem  posse  dicere,  nisi  et 
quid  diceret,  et  quibus  verbis,  et  quo  ordine  diceret, 
haberet,  et  ea  meminisset  ?    Atque  hsec  ego  non  re- 
prehendo :  sed  ante  oculos  posita  esse  dico,  ut  eas 
item  quatuor,  quinque,  sexve  partes,  vel  etiam  sep- 
tem  (quoniam  aliter  ab  aliis  digeruntur)  in  quas  est 
ab  his  omnis  oratio  distributa.  Jubent  enim  exordiri 
ita,  ut  eum,  qui  audiat,  benevolum  nobis  faciamus, 
et  docilem,  et  attentum :  deinde  rem  narrare,  ita  ut 
verisimilis  narratio  sit,  ut  aperta,   ut  brevis :  post 
autem  dividere  causam,  aut  proponere :  nostra  con- 
firmare  argumentis,  ac  rationibus  :  deinde  contraria 
refutare.  Tum  autem  alii  conclusionem  orationis,  et 
quasi  perorationem,  collocant :  alii  jubent,  antequam 
peroretur,  ornandi  aut  augendi  causa,  digredi ;  deinde 
concludere,   ac  perorare.     Ne  haec  quidem  repre- 
hendo:   sunt  enim  concinne  distributa,  sed  tamen 
(id  quod  necesse  fuit  hominibus  expertibus  veritatis) 
non  perite.    Quae  enim  pr^ecepta  principiorum  et 
narrationum  esse  voluerunt,  ea  in  totis  orationibus 
sunt  conservanda.  Nam  ego  mihi  benevolum  judicem 
facilius  facere  possum  in  cursu  orationis,  quam  cum 
omnia  sunt  inaudita ;  docilem  autem,  non  cum  pol- 
liceor  me  demonstraturum,  sed  tum,  cum  doceo  et 
explano;  attentum  vero,  crebro  tota  actione  exci- 
tandis  mentibus  judicum,  non  prima  denuntiatione, 
efficere  possumus.    Jam  vero  narrationem  quod  ju- 
bent  verisimilem  esse,  et  apertam,  et  brevem,  recte 
nos  admonent :  quod  haec  narrationis  magis  putant 
esse  propria,  quam  totius  orationis,  valde  mihi  vi- 
dentur  errare:  omninoque  in  hoc  omnis  est  error, 
quod  existimant,  artificium  esse  hoc  quoddam  non 
dissimile  caeterorum,  cujusmodi  de  ipso  jure  civili 

hesterno  die  Crassus  componi  posse  dicebat :  ut  ge- 
nera  rerum  primum  exponerentur,  in  quo  vitium 
est,  si  genus  uUum  pra^termittatur  :  deinde  singulo- 
rum  generum  partes,  in  quo  et  deesse  aliquam  par- 
tem,  et  superare,  mendosum  est:  tum  verborum 
omnium  definitiones,  in  quibus  neque  abesse  quid- 
quam  decet,  neque  redundare. 

XX.  Sed  hoc  si  in  jure  civili,  si  etiam  in  parvis 
aut  mediocribus  rebus  doctiores  assequi  possunt ;  non 
idem  sentio,  tanta  hac  in  re,  tamque  immensa,  posse 
fieri.  Sin  autem  qui  arbitrantur,  deducendi  sunt  ad 
eos  qui  hasc  docent :  omnia  jam  exphcata  et  per- 
pohta  assequentur ;  sunt  enim  innumerabiles  de  his 
rebus  hbri,  neque  abditi  neque  obscuri.  Sed  videant, 
quid  vehnt;  ad  ludendumne,  an  ad  pugnandum, 
arma  sint  sumturi.  Ahud  enhn  pugna  et  acies,  ahud 
ludus  campusque  noster,  desiderat.  Attamen  ars 
ipsa  ludicra  armorum  et  gladiatori  et  mihti  prodest 
ahquid :  sed  animus  acer  et  pra)sens,  et  acutus  idem 
atque  versutus,  invictos  viros  efficit,  non  difficilius 
arte  conjuncta. 

Quare  ego  tibi  oratorem  sic  jam  instituam,  si  po- 
tero,  ut,  quid  efficere  possit,  ante  perspiciam.  Sit 
enim  mihi  tinctus  hteris  ;  audierit  ahquid ;  legerit ; 
ista  ipsa  prcEcepta  acceperit :  tentabo  quid  deceat,' 
quid  voce,  quid  viribus,  quid  spiritu,  quid  hngua 
efficere  possit.  Si  intehigam  posse  ad  summos  per- 
venire,  non  solum  hortabor,  ut  elaboret,  sed  etiam, 
si  vir  quoque  mihi  bonus  videbitur,  obsecrabo  :  tan- 
tum  ego  in  exceUente  oratore,  et  eodem  viro  bono, 
pono  esse  ornamenti  universss  civitati.  Sin  videbitur, 
cum  omnia  summa  fecerit,  tamen  ad  mediocres  ora- 
tores  esse  venturus  ;  permittam  ipsi,  qiiid  veht ;  mo- 
lestus  magnopere  non  ero.  Sin  plane  abhorrebit,  et 
erit  absurdus  ;  ut  se  contineat,  aut  ad  ahud  studium 
transferat,  admonebo.  Nam  neque  is,  qui  optime 
potest,  deserendus  uUo  modo  est  a  cohortatione 
nostra,  neque  is,  qui  ahquid  potest,  deterrendus; 

quod  alterum  divinitatis  niihi  cujusdam  videtur ;  al- 
terum,  vel  non  facere  quod  non  optime  possis,  vel 
facere  quod  non  pessime  facias,  humanitatis;  ter- 
tium  vero  illud,  clamare  contra  quam  deceat,  et 
quam  possis,  hominis  est  (ut  tu,  Catule,  de  quodam 
declamatore  dixisti)  stultitiae  suae  quamplurimos  tes- 
tes  domestico  praeconio  colligentis.  De  hoc  igitur, 
qui  erit  talis,  ut  cohortandus  adjuvandusque  sit,  ita 
loquamur,  ut  ei  tradamus  ea  duntaxat,  quae  nos 
usus  docuit,  ut,  nobis  ducibus,  veniat  eo,  quo  sine 
duce  ipsi  pervenimus,  quoniam  meliora  docere  non 
possumus. 

XXI.  Atque,  ut  a  familiari  nostro  exordiar ;  hunc 
ego,  Catule,  Sulpicium,  (primum  in  causa  parvula 
adolescentulum  audivi)  voce,  et  forma,  et  motu  cor- 
poris,  et  reliquis  rebus  aptum  ad  hoc  munus,  de  quo 
quaerimus,  oratione  autem  celeri  et  concitata  (quod 
erat  ingenii),  et  verbis  efFervescentibus,  et  paulo  ni- 
mium  redundantibus  (quod  erat  setatis),  non  sum 
adspernatus.  Volo  enim  se  efFerat  in  adolescente  fe- 
cunditas:  nam  facilius,  sicut  in  vitibus  revocantur 
ea,  quae  sese  nimium  profuderunt,  quam,  si  nihil 
valet  materies,  nova  sarmenta  cultura  excitantur; 
ita  volo  esse  in  adolescente,  unde  aliquid  amputem. 
Non  enim  potest  in  eo  succus  esse  diuturnus,  quod 
nimis  celeriter  est  maturitatem  assecutum.  Vidi  sta- 
tim  indolem,  neque  dimisi  tempus ;  et  eum  sum  co- 
hortatus,  ut  forum  sibi  ludum  putaret  esse  ad  dis- 
cendum ;  magistrum  autem,  quem  veUet,  eligeret ; 
me  quidem  si  audiret,  L.  Crassum :  quod  iste  ar- 
ripuit,  et  ita  sese  facturum  confirmavit ;  atque  etiam 
addidit,  gratiae  scilicet  causa,  me  quoque  sibi  ma- 
gistrum  futurum.  Vix  annus  intercesserat  ab  hoc 
sermone  cohortationis  meae,  cum  iste  accusavit  C. 
Norbanum,  defendente  me.  Non  est  credibile,  quid 
interesse  mihi  sit  visum  inter  eum  qui  tum  erat,  et 
qui  anno  ante  fuerat.  Omnino  in  illud  genus  eum 
Crassi  magniiicum   atque   prasclarum   natura   ipsa 

ducebat:  sed  ea  non  satis  proficere  potuisset,  nisi 
eodem  studio  atque  imitatione  intendisset,  atque  ita 
dicere  consuesset,  ut  tota  mente  Crassum,  atque 
omni  animo,  intueretur. 

XXII.  Ergo  hoc  sit  primum  in  praeceptis  meis, 
ut  demonstremus,  quem  imitetur,  atque  ita,  ut,  quse 
maxime  excellant  in  eo  quem  imitabitur,  ea  diligen- 
tissime  persequatur :  tum  accedat  exercitatio,  qua 
illum,  quem  ante  delegerit,  imitando  effingat,  atque 
ita  exprimat ;  non  ut  multos  imitatores  ssepe  cognovi, 
qui  aut  ea  quae  facilia  sunt,  aut  etiam  illa  quae  in- 
signia  ac  paene  vitiosa,  consectantur  imitando.  Nihil 
est  facilius,  quam  amictum  imitari  alicujus,  aut  sta- 
tum,  aut  motum.  Si  vero  etiam  vitiosum  aliquid  est, 
id  sumere,  et  in  eo  vitiosum  esse,  non  magnum  est, 
ut  ille,  qui  nunc  etiam,  amissa  voce,  furit  in  re- 
publica  Furius,  nervos  in  dicendo  C.  Fimbriag,  quos 
tamen  habuit  ille,  non  assequitur,  oris  pravitatem  et 
verborum  latitudinem  imitatur :  sed  tamen  ille  nec 
deligere  scivit,  cujus  potissimum  similis  esset,  et,  in 
eo  ipso  quem  delegerat,  imitari  etiam  vitia  voluit. 
Qui  autem  ita  faciet,  ut  oportet,  primum  vigilet  ne- 
cesse  est  in  deligendo :  deinde,  quem  probavit,  in 
eo  quas  maxime  excellent,  ea  diligentissime  perse- 
quatur. 

Quid  enim  causge  censetis  esse,  cur  aetates  extule- 
rint  singulae  singula  prope  genera  dicendi  ?  quod  non 
tam  facile  in  nostris  oratoribus  possumus  judicare 
(quia  scripta,  ex  quibus  judicium  fieri  posset,  non 
multa  sane  reliquerunt),  quam  in  Graecis ;  ex  quo- 
rum  scriptis,  cujusque  aetatis  quse  dicendi  ratio  vo- 
luntasque  fuerit,  intelligi  potest.  Antiquissimi  fere 
sunt,  quorum  quidem  scripta  constent,  Pericles,  at- 
que  Alcibiades,  et  eadem  aetate  Thucydides,  subtiles, 
acuti,  breves,  sententiis  magis  quam  verbis  abun- 
dantes.  Non  potuisset  accidere,  ut  unum  esset  om- 
nium  genus,  nisi  aliquem  sibi  proponerent  ad  imi- 
tandum.    Consecuti  sunt  hos  Critias,  Theranienes, 

Lysias.  Multa  Lysias  scripta  sunt ;  nonnuUa  Critias : 
de  Theramene  audivimus.  Omnes  etiam  tum  retine- 
bant  illum  Periclis  succum  ;  sed  erant  paulo  uberiore 
filo.  Ecce  tibi  exortus  est  Isocrates,  magister  istorum 
omnium,  cujus  e  ludo,  tamquam  ex  equo  Trojano, 
meri  principes  exierunt :  sed  eorum  partim  in  pom- 
pa,  partim  in  acie,  illustres  esse  voluerunt. 

XXIII.  Itaque  et  illi,  Theopompi,  Ephori,  Phi- 
listi,  Naucratse,  multique  ahi  naturis  difFerunt ;  vo- 
luntate  autem  similes  sunt,  et  inter  sese,  et  magistri : 
et  ii,  qui  se  ad  causas  contulerunt,  ut  Demosthenes, 
Hyperides,  Lycurgus,  ^schines,  Dinarchus,  aliique 
complures,  etsi  inter  se  pares  non  fuerunt,  tamen 
sunt  omnes  in  eodem  veritatis  imitandae  genere  ver- 
sati,  quorum  quamdiu  mansit  imitatio,  tamdiu  genus 
illud  dicendi  studiumque  vixit;  posteaquam,  ex- 
stinctis  his,  omnis  eorum  memoria  sensim  obscurata 
est  et  evanuit ;  aHa  quaedam  dicendi  moUiora  ac  re- 
missiora  genera  viguerunt.  Inde  Demochares,  quem 
aiunt  sororis  filium  fuisse  Demostheni :  tum  Phale- 
reus  iUe  Demetrius,  omnium  istorum,  mea  sen- 
tentia,  pohtissimus,  aliique  eorum  similes,  exstite- 
runt.  Quas  si  volemus  usque  ad  hoc  tempus  per- 
sequi ;  intelligemus,  ut  hodie  Alabandensem  illum 
Meneclem,  et  ejus  fratrem  Hieroclem,  quos  ego 
audivi,  tota  imitatur  Asia ;  sic  semper  fuisse  aliquem, 
cujus  se  similes  plerique  esse  veUent. 

Hanc  igitur  simiHtudinem  qui  imitatione  assequi 
volet,  tum  exercitationibus  crebris  atque  magnis, 
tum  scribendo  maxime  persequatur :  quod  si  hic 
noster  Sulpicius  faceret,  multo  ejus  oratio  esset  pres- 
sior ;  in  qua  nunc  interdum  (ut  in  herbis  rustici  so- 
lent  dicere)  in  summa  ubertate  inest  luxuries  quae- 
dam,  quae  stilo  depascenda  est.  Hic  Sulpicius,  Me 
quidem,  ihquit,  recte  mones ;  idque  mihi  gratum 
est :  sed  ne  te  quidem,  Antoni,  multum  scriptitasse 
arbitror.  Tum  ille,  Quasi  vero,  inquit,  non  ea  prae- 
cipiam  aliis,  quae  mihi  ipsi  desint :  sed  tamen  ne 

tabulas  quidem  conficere  existimor.  Verum  et  in 
hoc,  ex  re  familiari  mea,  et  in  illo,  ex  eo  quod  dico, 
quantulum  id  cumque  est,  quid  faciam,  judicari  po- 
test.  Atque  esse  tamen  multos  videmus,  qui  ne- 
minem  imitentur,  et  suapte  natura,  quod  velint,  sine 
cujusquam  similitudine,  consequantur ;  quod  et  in 
vobis  animadverti  recte  potest,  Caesar,  et  Cotta ;  quo- 
rum  alter  inusitatum  quidem  nostris  oratoribus  le- 
porem  quemdam  et  salem,  alter  acutissimum  et  sub- 
tilissimum  dicendi  genus,  est  consecutus.  Neque 
vero  vester  aequalis  Curio  (patre,  mea  sententia,  vel 
eloquentissimo  temporibus  illis)  quemquam  mihi 
magnopere  videtur  imitari;  qui  tamen  verborum 
gravitate,  et  elegantia,  et  copia,  suam  quamdam  ex- 
pressit  quasi  formam  liguramque  dicendi :  quod  ego 
maxime  potui  judicare  in  ea  causa,  quam  ille  contra 
me  apud  centumviros  pro  fratribus  Cossis  dixit ;  in 
qua  nihLl  iili  defuit,  quod  non  modo  copiosus,  sed 
etiam  sapiens  orator,  habere  deberet. 

XXIV.  Verum,  ut  aliquando  ad  causas  deduca- 
mus  illum,  quem  instituimus,  et  eas  quidem,  in  qui- 
bus  plusculum  negotii  est,  judiciorum  atque  litium, 
(riserit  aliquis  fortasse  hoc  pra^ceptum  ;  est  enim  non 
tam  acutum,  quam  necessarium,  magisque  monitoris 
non  fatui,  quam  eruditi  magistri)  hoc  ei  primum 
preecipiemus,  quascumque  causas  erit  acturus,  ut  eas 
diligenter  penitusque  cognoscat.  Hoc  in  ludo  non 
pra2cipitur  :  faciles  enim  causce  ad  pueros  deferuntur. 
Lex  peregrinum  vetat  in  murum  adscendere  :  ad- 
scendit :  hostes  repuHt :  accusatur.  Nihil  est  negotii 
hujusmodi  causam  cognoscere.  Recte  igitur  nihil  de 
causa  discenda  praecipiunt:  hsec  est  enim  in  ludo 
causarum  fere  formula.  At  vero  in  foro,  tabulce,  tes- 
timonia,  pacta,  conventa,  stipulationes,  cognationes, 
affinitates,  decreta,  responsa,  vita  denique  eorum  qui 
in  causa  versantur,  tota  cognoscenda  est:  quarum 
rerum  negligentia  plerasque  causas,  et  maxime  pri- 
vatas,  (sunt  enim  multo  saepe  obscuriores)  videmus 

iRhelor.)  vol.  i.  u 

amitti.  Ita  nonnulli,  dum  operam  suam  multam  ex- 
istimari  volunt,  ut  toto  foro  volitare,  et  a  causa  ad 
causam  ire  videantur,  causas  dicunt  incognitas,  In 
quo  est  illa  quidem  magna  ofFensio,  vel  negligentiae, 
susceptis  rebus ;  vel  perfidiae,  receptis :  sed  etiam 
illa  major  opinione,  quod  nemo  potest,  de  ea  re 
quam  non  novit,  non  turpissime  dicere.  Ita  dum  in- 
ertias  vituperationem,  qu£e  major  est,  contemnunt, 
assequuntur  etiam  illam,  quam  magis  ipsi  fugiunt, 
tarditatis.  Equidem  soleo  dare  operam,  ut  de  sua 
quisque  re  me  ipse  doceat ;  et,  ut  ne  quis  alius  adsit, 
quo  liberius  loquatur,  et  agere  adversarii  causam, 
ut  ille  agat  suam,  et,  quidquid  de  sua  re  cogitarit, 
in  medium  proferat.  Itaque,  cum  ille  discessit,  tres 
personas  unus  sustineo  summaanimi  aequitate,  meam, 
adversarii,  judicis.  Qui  locus  est  talis,  ut  plus  habeat 
adjumenti  quam  incommodi,  hunc  judico  esse  dicen- 
dum :  ubi  plus  mali  quam  boni  reperio,  id  totum 
abjudico  atque  ejicio.  Ita  assequor,  ut  alio  tempore 
cogitem,  quid  dicam,  et  alio  dicam :  quas  duo  ple- 
rique,  ingenio  freti,  simul  faciunt :  sed  certe  iidem 
illi  melius  aliquanto  dicerent,  si  aliud  sumendum  sibi 
tempus  ad  cogitandum,  aliud  ad  dicendum  putarent, 

Cum  rem  penitus  causamque  cognovi,  statim  oc- 
currit  animo,  quae  sit  causa  ambigui.  Nihil  est  enim, 
quod  inter  homines  ambigatur,  sive  ex  crimine  causa 
constet,  ut  facinoris,  sive  ex  controversia,  ut  haeredi- 
tatis,  sive  ex  deliberatione,  ut  belli,  sive  ex  persona, 
ut  laudis,  sive  ex  disputatione,  ut  de  ratione  vivendi ; 
in  quo  non,  aut  quid  factum  sit,  aut  fiat,  futurumve 
sit,  quaeratur,  aut  quale  sit,  aut  quid  vocetur. 

XXV.  Ac  nostrae  fere  causas,  quas  quidem  sunt 
cruTiinum,  plerumque  inficiatione  defenduntur.  Nam 
et  de  pecuniis  repetundis,  quae  maximae  sunt,  neganda 
fere  sunt  omnia :  et  de  ambitu  raro  illud  datur,  ut 
possis  liberalitatem  ac  benignitatem  ab  ambitu  at- 
que  largitione  sejungere :  de  sicariis,  de  veneficiis,  de 
peculatu,  inficiari  necesse  est   Id  est  igitur  genus 

primum  causamm  in  judiciis,  ex  controversia  facti. 
In  deliberationibus  plerumque  ex  futuri,  raro  etiam 
ex  instantis  aut  facti.  Saepe  autem  res  non,  sit,  necne, 
sed  qualis  sit,  quaeritur ;  ut  cum  L.  Opimii  causam 
defendebat  apud  populum,  audiente  me,  C.  Carbo 
consul,  nihil  de  C.  Gracchi  nece  negabat;  sed  id 
jure,  pro  salute  patriae,  factum  esse  dicebat :  ut  ei- 
dem  Carboni  tribuno  plebis,  alia  tum  mente  rempu- 
blicam  capessenti,  P.  Africanus  de  Ti.  Graccho  inter- 
roganti,  responderat,  jure  csesum  videri.  Jure  autem 
omnia  defenduntur,  quae  sunt  ejus  generis,  ut  aut 
oportuerit,  aut  licuerit,  aut  necesse  fuerit,  aut  im- 
prudentia,  aut  casu,  facta  esse  videantur.  Jam  quid 
vocetur,  quaeritur,  cum,  quo  verbo  quid  appellandum 
sit,  contenditur ;  ut  mihi  ipsi  cum  hoc  Sulpicio  fuit 
in  Norbani  causa  summa  contentio  :  pleraque  enim 
de  iis,  quae  ab  isto  objiciebantur,  cum  confiterer,  ta- 
men  ab  illo  majestatem  minutam  negabam  :  ex  quo 
verbo,  lege  Apuleia,  tota  illa  causa  pendebat.  Atque 
in  hoc  genere  causarum  nonnulli  prascipiunt,  ut  ver- 
bum  dlud,  quod  causam  facit,  lucide  breviterque  de- 
finiat.  Quod  ixiihi  quidem  perquam  puerile  videri 
solet :  alia  est  enun,  cum  inter  doctos  homines,  de 
iis  ipsis  rebus  quae  versantur  in  artibus,  disputatur, 
verborum  definitio ;  ut,  cum  quaeritur,  quid  sit  ars, 
quid  sit  lex,  quid  sit  civitas :  in  quibus  hoc  praecipit 
ratio  atque  doctrina,  ut  vis  ejus  rei,  quam  definias, 
sLc  exprimatur,  ut  neque  absit  quidquam,  neque  su- 
persit.  Quod  quidem  in  illa  causa  neque  Sulpicius 
fecit,  neque  ego  facere  conatus  sum.  Nam,  quantum 
uterque  nostrum  potuit,  omni  copia  dicendi  dilatavit, 
quid  essetmajestatem  minuere.  Etenim  definitio  pri- 
mum,  reprehenso  verbo  uno,  aut  addito,  aut  demto, 
saepe  extorquetur  e  manibus  :  deinde  genere  ipso  doc- 
trinam  redolet  exercitationemque  paene  pucrilem : 
tum  et  in  sensum  et  in  mentem  judicis  intrare  non 
potest :  ante  ennTi  praeterlabitur,  quam  percepta  est. 
XXVI.  Sed  in  eo  genere,  in  quo,  quale  sit  quid, 

ambigitur,  exsistit  etiam  ex  scripti  interpretatione 
ssepe  contentio,  in  quo  nulla  potest  esse,  nisi  ex  ani- 
biguo,  controversia.  Nam  illud  ipsum,  cum  scriptum 
a  sententia  discrepat,  genus  quoddam  habet  ambigui ; 
quod  tum  explicatur,  cum  ea  verba,  quae  desunt, 
suggesta  sunt ;  quibus  additis,  defenditur,  sententiam 
scripti  perspicuam  fuisse ;  et  ex  contrariis  scriptis  si 
quid  ambigitur,  non  novum  genus  nascitur,  sed  su- 
perioris  generis  causa  duplicatur :  idque  aut  nun- 
quam  dijudicari  poterit,  aut  ita  dijudicabitur,  ut,  re- 
ferendis  prasteritis  verbis,  id  scriptum,  quodcumque 
defendimus,  suppleatur.  Ita  fit,  ut  unum  genus  in 
iis  causis,  quse  propter  scriptum  ambiguntur,  relin- 
quatur,  si  est  scriptum  aliquid  ambigue.  Ambiguc- 
rum  autem  complura  genera  sunt ;  qus  mihi  viden- 
tur  ii  melius  nosse,  qui  dialectici  appellantur,  hi 
autem  nostri  ignorare,  qui  non  mtinus  nosse  debeant : 
tum  illud  est  frequentissimum  in  omni  consuetudine 
vel  sermonis  vel  scripti,  cum  idcirco  aiiquid  ambigi- 
tur,  quod  aut  verbum,  aut  verba  sint  prsetermissa, 
Iterum  autem  peccant,  cum  genus  hoc  causarum, 
quod  in  scripti  interpretatione  versatur,  ab  ilKs  cau- 
sis,  in  quibus,  qualis  qua^que  res  sit,  disceptatur,  se- 
jungunt :  nusquam  enim  tam  qussritur,  quale  sit 
genus  ipsum  rei,  quam  in  scripto,  quod  totum  a  facti 
controversia  separatum  est.  Ita  tria  sunt  omnino  ge- 
nera,  quas  in  disceptationem  et  controversiam  cadere 
possunt ;  quid  fiat,  factum,  futurumve  sit ;  aut  quale 
sit ;  aut  quomodo  nominetur:  nam  et  illud  quidem, 
qucd  quidam  Gra:ci  adjungunt,  rectene  factum  sit, 
totum  in  eo  est,  quod,  quale  sit,  quserimus. 

XXVII.  Sed  jam  ad  institutum  revertar  meum. 

Cum  igitur,  accepto  causse  genere  et  cognito,  rem 
tractare  cccpi,  nihil  prius  constituo,  quam,  quid  sit 
illud,  quo  mihi  referenda  sit  omnis  illa  oratio,  quas 
sit  propria  quaestionis  et  judicii :  deinde  illa  duo  di- 
ligentissime  considero,  quorum  alterum  commenda- 
tionem  habet  ncstram,  aut  eorum  quos  defendimus ; 

alterum  est  accommodatum  ad  eorum  animos,  apud 
quos  dicimus,  ad  id  quod  volumus,  commovendos. 
Ita  ratio  omnis  dicendi  tribus  ad  persuadendum  rebus 
est  nixa :  ut  probemus  vera  esse  ea  quae  defendimus ; 
ut  conciliemus  nobis  eos  qui  audiunt ;  ut  animos  eo- 
rum,  ad  quemcumque  causa  postulabit  motum,  vo- 
cemus.  Ad  probandum  autem  duplex  est  oratori  sub- 
jecta  materies :  una  rerum  earum,  quae  non  excogi- 
tantur  ab  oratore,  sed,  in  re  positae,  ratione  tractan- 
tur ;  ut  tabulae,  testimonia,  pacta,  conventa,  quae- 
stiones,  leges,  senatus-consulta,  res  judicatae,  decreta, 
responsa,  et  reliqua,  si  quae  sunt,  quae  non  pariuntur 
ab  oratore,  sed  ad  oratorem  a  causa  atque  a  re  defe- 
runtur ;  altera,  quae  tota  in  disputatione  et  argumen- 
tatione  oratoris  collocata  est.  Ita  in  superiore  genere 
de  tractandis  argumentis,  in  hoc  autem  etiam  de  in- 
veniendis,  cogitandum  est.  Atque  isti  quidem,  qui 
docent,  cum  causas  in  plura  genera  secuerunt,  singu- 
lis  generibus  argumentorum  copiam  suggerunt :  quod 
etiamsi  ad  instituendos  adolescentulos  magis  aptum 
est,  ut,  simul  ac  posita  sit  causa,  habeant,  quo  se  re- 
ferant,  unde  statim  expedita  possint  argumenta  de- 
promere  ;  tamen  et  tardi  ingenii  est,  rivvdos  consec- 
tari,  fontes  rerum  non  videre ;  et  jam  aetatis  est 
ususque  nostri,  a  capite,  quod  velimus,  arcessere,  et, 
unde  omnia  manent,  videre. 

Et  primum  genus  ilhid  earum  rerum,  quae  ad  ora- 
torem  deferuntur,  meditatum  nobis  in  perpetuum,  ad 
omnem  usum  similium  rerum,  esse  debebit.  Nam 
pro  tabuHs  et  contra  tabulas ;  pro  testibus  et  contra 
testes;  pro  quaestionibus  et  contra  quasstiones;  et 
item  de  caeteris  rebus  ejusdem  generis,  vel  separatim 
dicere  solemus  de  genere  universo,  vel  definite  de  sin- 
guHs  temporibus,  hominibus,  causis :  quos  quidem 
locos  (vobis  hoc,  Cotta  et  Sulpici,  dico)  muUa  com- 
mentatione  atque  meditatione  paratos  atque  expeditos 
habere  debetis.  Longum  est  enim  nunc  me  exphcare, 
qua  ratione  aut  confirmare  aut  infirmare  testes,  ta- 

u3 

bulas,  qugBstiones,  oporteat.  Haec  sunt  omnia  ingenii 
vel  mediocris,  exercitationis  autem  maximse :  artem 
quidem,  et  prsecepta  duntaxat  hactenus  requirunt, 
ut  certis  dicendi  iuminibus  ornentur.  Itemque  illa, 
quge  sunt  alterius  generis,  quae  tota  ab  oratore  pari- 
untur,  excogitationem  non  habent  difficilem,  expH- 
cationem  magis  illustrem  perpolitamque  desiderant. 
Itaque,  cum  hsec  duo  nobis  quserenda  sint  in  causis, 
primum  quid,  deinde  quomodo,  dicamus ;  alterum, 
quod  totum  arte  tinctum  videtur,  tametsi  artem  re- 
quirit,  tamen  prudentise  est  p^ene  mediociis,  quid  di- 
cendum  sit,  videre :  alterum  est,  in  quo  oratoris  vis 
illa  divina,  virtusque  cernitur,  ea,  quae  dicenda  sunt, 
ornate,  copiose,  varieque  dicere. 

XXVIII.  Quare  illam  partem  superiorem,  quo- 
niam  semel  ita  vobis  placuit,  non  recusabo  quo  mi- 
nus  perpoliam  atque  conficiam:  (quantum  consequar, 
vos  judicabitis :)  quibus  ex  locis  ad  eas  tres  res,  quae 
ad  fidem  faciendam  solae  valent,  ducatur  oratio,  ut 
-£t  concilientur  animi,  et  doceantur,  et  moveantur. 
[Hcec  sunt  enim  tria  numero  :]  ea  vero  quemadmo-. 
dum  iilustrentur,  praesto  est,  qui  omnes  docere  pos- 
sit,  qui  hoc  primus  in  nostros  mores  induxit,  qui 
maxime  auxit,  qui  solus  effecit.  Namque  ego,  Ca- 
tule,  (dicam  enim,  non  reverens  assentandi  suspicio- 
nem)  neminem  esse  oratorem  paulo  iUustriorem  ar- 
bitror,  neque  Graecum  neque  Ijatinum,  quem  aetas 
nostra  tulerit,  quem  non  et  saepe  et  diiigenter  audi- 
erim.  Itaque,  si  quid  est  in  me,  (quod  jam  sperare 
videor,  quoniam  quidem  vos,  his  ingeniis  homines, 
tantum  operae  mihi  ad  audiendum  datis)  ex  eo  est, 
quod  nihil  quisquam  unquam  me  audiente  egit  ora- 
tor,  quod  non  in  memoria  mea  penitus  insederit.  At- 
que  ego  is,  qui  sum,  quantuscumque  sum  ad  judi- 
candum,  omnibus  auditis  oratoribus,  sine  ulia  dubi- 
tatione  sic  statuo  et  judico,  neminem  omnium  tot  et 
tanta,  quanta  sunt  in  Crasso,  habuisse  ornamenta  di- 
cendi.  Quamobrenij  si  vos  quoque  hoc  idem  existi- 

matis,  non  erit  (ut  opinor)  iniqua  partitio,  si,  cum 
ego  hunc  oratorem,  quem  nunc  fingo,  ut  institui, 
crearo,  aluero,  confirmaro ;  tradam  eum  Crasso,  et 
vestiendum,  et  ornandum. 

Tum  Crassus,  Tu  vero,  inquit,  Antoni,  perge,  ut 
instituisti.  Neque  enim  est  boni  neque  liberalis  pa- 
rentis,  quem  procrearit  et  eduxerit,  eum  non  et  ves- 
tire  et  ornare ;  praesertim  cum  te  locupletem  esse 
negare  non  possis.  Quod  enim  ornameiitum,  quas 
vis,  qui  animus,  quse  dignitas  ilii  oratori  defuit,  qui 
in  causa  peroranda  non  dubitavit  excitare  reum  con- 
sularem,  et  ejus  diloricare  tunicam,  et  judicibus  cica- 
trices  adversas  senis  imperatoris  ostendere  ?  qui  idem, 
hoc  accusante  Sulpicio,  cum.  hominem  seditiosum 
furiosumque  defenderet,  non  dubitavit  seditiones  ip- 
^as  ornare,  ac  demonstrare  gravissimis  verbis,  multos 
saspe  impetus  populi  non  injustos  esse ;  quos  preestare 
nemo  possit;  multas  etiam  e  re  publica  seditiones 
jsaepe  esse  factas,  ut  cum  reges  essent  exacti,  ut  cum 
tribunicia  potestas  esset  constituta:  illam  Norbani 
seditionem,  ex  luctu  civium,  et  ex  Caspionis  odio, 
qui  exercitum  amiserat,  neque  reprimi  potuisse,  et 
jure  esse  conflatam.  Potuit  hic  locus  tam  anceps,  tam 
inauditus,  tam  kibricus,  tam  novus,  sine  quadam  in- 
credibili  vi  ac  facultate  dicendi  tractari  ?  Quid  ego 
de  Cn.  ManHi,  quid  de  Q.  Regis  commiseratione  di- 
cam  ?  quid  de  ahis  innumerabilibus  ?  in  quibus  non 
hoc  maxime  enituit,  quod  tibi  omnes  dant,  acumen 
quoddam  singulare ;  sed  hsec  ipsa,  quae  nunc  ad  me 
delegare  vis,  ea  semper  in  te  eximia  et  prscstantia 
fuerunt. 

XXIX.  Tum  Catulus,  Ego  vero,  inquit,  in  vobis 
hoc  maxime  admirari  soleo,  quod,  cum  inter  vos  in 
dicendo  dissimillimi  sitis,  ita  tamen  uterque  vestrum 
dicat,  ut  ei  nihil  neque  a  natura  denegatum,  neque  a 
doctrina  non  delatum  esse  videatur.  Quare,  Crasse, 
neque  tu  tua  suavitate  nos  privabis,  ut,  si  quid  ab 
Antonio  aut  prsetermissum  aut  relictum  sit,  non  ex- 

plices :  neque  te,  Antoni,  si  quid  non  dixeris,  existi- 
mabimus  non  potuisse  potius,  quam  a  Crasso  dici 
maluisse.  Hic  Crassus,  Quin  tu,  inquit,  Antoni, 
omittis  ista,  quae  proposuisti,  quas  nemo  horum  desi- 
derat ;  quibus  ex  locis  ea,  qucE  dicenda  sintin  causis, 
reperiantur;  quae  quamquam  abs  te  novo  quodam 
modo,  praeclareque  dicuntur,  sunt  tamen  et  re  faci- 
liora,  et  praeceptis  pervagata  ?  illa,  deprome  nobis, 
unde  afferas,  quae  saepissime  tractas,  semperque  di- 
vinitus. 

Depromam  equidem,  inquit  Antonius ;  et,  quo 
facilius  id  a  te  exigam  quod  peto,  nihil  tibi  a  me  pos- 
tulanti  recusabo.  IMeae  totius  orationis,  et  istius  ipsius 
in  dicendo  facultatis,  quam  modo  Crassus  in  ccelum 
verbis  extulit,  tres  sunt  rationes,  ut  ante  dixi ;  una 
conciliandorum  hominum,  altera  docendorum,  tertia 
concitandorum.  Harum  trium  partium  prima  lenita- 
tem  orationis,  secunda  acumen,  tertia  vim  desiderat : 
nam  hoc  necesse  est,  ut  is,  qui  nobis  causam  adjudi- 
caturus  sit,  aut  inclinatione  voluntatis  propendeat  in 
nos,  aut  defensionis  argumentis  adducatur,  aut  animi 
permotione  cogatur.  Sed,  quoniam  illa  pars,  in  qua 
rerum  ipsarum  explicatio  ac  defensio  posita  est,  vide- 
tur  omnem  hujus  generis  quasi  doctrinam  continere, 
de  ea  primum  loquemur,  et  pauca  dicemus.  Pauca 
enim  sunt,  quae  usu  jam  tractata,  et  anuno  quasi  ha- 
bere  notata  videamur. 

XXX.  Ac  tibi  sapienter  monenti,  L.  Crasse,  li- 
benter  assentiemur,  ut  singularum  causarum  defen- 
siones,  quas  solent  magistri  pueris  tradere,  relinqua- 
mus ;  aperiamus  autem  ea  capita,  unde  omnis  ad 
omnem  et  causam  et  orationem  disputatio  ducitur. 
Neque  enim,  quoties  verbum  ahquod  est  scribendum 
nobis,  toties  ejus  verbi  literae  sunt  cogitatione  conqui- 
rendae ;  nec  quoties  causa  dicenda  est,  toties  ad  ejus 
causae  seposita  argumenta  revolvi  nos  oportet:  sed 
haberc  certos  locos,  qui,  ut  literae  ad  verbum  scriben- 
dum,  sic  illi  ad  causam  explicandam,  statim  occur- 

rant.  Sed  hi  loci  ei  demum  oratori  prodesse  possunt, 
qui  est  versatus  in  rebus,  vel  usu,  quem  astas  denique 
afFert;  vel  auditione  et  cogitatione,  quag  studio  et 
diligentia  prgecurrit  astatem.  Nam  si  tu  mihi  quam- 
vis  eruditum  hominem  adduxeris,  quamvis  acrem  et 
acutum  in  cogitando,  quamvis  ad  pronuntiandum 
expeditum,  si  erit  idem  in  consuetudine  civitatis,  in 
exemplis,  in  institutis,  in  moribus  ac  voluntatibus 
civium  suorum  hospes,  non  multum  ei  loci  prcderunt 
illi,  ex  quibus  argumenta  promuntur.  Subacto  mihi 
ingenio  opus  est,  ut  agro  non  semel  arato,  sed  novato 
et  iterato,  quo  meliores  fetus  possit  et  grandiores  edere. 
Subactio  autem  est  usus,  audicio,  lectio,  literse. 

Ac  primum  naturam  causse  videat,  quae  nunquam 
latet ;  factumne  sit,  quasratur,  an,  quale  sit,  an, 
quod  nomen  habeat :  quo  perspecto,  statim  cccurrit 
naturali  quadam  prudentia,  non  his  subductionibus 
quas  isti  docent,  quid  faciat  causam,  id  est,  quo  sub- 
lato  controversia  stare  non  possit :  deinde,  quid  veniat 
in  judicium,  quod  isti  sic  jubent  quaerere  :  Interfecit 
Opimius  Gracchum :  quid  facit  causam  ?  quod  rei- 
publicse  causa,  cum  ex  senatCis-consulto  ad  arma  vo- 
casset :  hoc  toUe,  causa  non  erit.  At  id  ipsum  negat 
contra  leges  licuisse  Decius.  Veniet  igitur  in  judi- 
cium,  hcueritne  ex  senatus-consulto,  servandae  rei- 
publicas  causa.  Perspicua  sunt  haec  quidem,  et  in 
vulgari  prudentia  sita ;  sed  illa  quserenda,  quae  ab 
accusatore  et  defensore  argumenta,  ad  id,  quod  in  ju- 
dicium  venit,  spectantia,  debeant  afferri. 

XXXI.  Atque  hic  illud  videndum  est,  in  quo 
summus  est  error  istorum  magistrorum  ad  quos  libe- 
ros  nostros  mittimus,  non  quo  hoc  quidem  ad  dicen- 
dum  magnopere  pertineat,  sed  tamen  ut  videatis, 
quam  sit  genus  hoc  eorum,  qui  sibi  eruditi  videntur, 
hebes  atque  impolitum.  Constituunt  enim,  in  parti- 
endis  orationum  modis,  duo  genera  causarum :  unum 
appellant,  in  quo,  sine  personis  atque  temporibus,  de 
universo  generequaeratur ;  alterum,  quod  personis  cer- 

tis  et  temporibus  deliniatur ;  ignari,  omnes  controver- 
eias  ad  universi  generis  vim  et  naturam  referri.  Nam 
in  ea  ipsa  causa,  de  qua  ante  dixi,  nihil  pertinet  ad 
oratoris  locos  Opimii  persona,  nihil  Decii.  De  ipso 
enim  universo  genere  infinita  quaestio  est,  num  poBna 
videatur  esse  afficiendus,  qui  civem  ex  senatus-con- 
sulto,  patriae  conservandae  causa,  interemerit,  cum  id 
per  leges  non  hceret.  Nulla  denique  est  causa,  in  qua 
id,  quod  in  judicium  venit,  ex  reorum  personis,  non 
generum  ipsorum  universa  disputatione,  quagratur. 
Quinetiam  in  iis  ipsis,  ubi  de  facto  ambigitur,  cepe- 
ritne  contra  leges  pecunias  P.  Decius,  argumenta  et 
criminum  et  defensionis  revocentur  oportet  ad  genus, 
et  ad  naturam  universam :  quod  sumtuosus,  de  luxu- 
ria ;  quod  alieni  appetens,  de  avaritia ;  quod  sedi- 
tiosus,  de  turbulentis  et  malis  civibus ;  quod  a  mul- 
tis  arguitur,  de  genere  testium :  contraque,  quae  pro 
reo  dicentur,  omnia  necessario  a  tempore  atque  ho- 
mine  ad  communes  rerum  et  generum  summas  re- 
volventur.  Atque  haec  forsitan  homini,  non  omnia, 
quae  sunt  in  natura  rerum,  celeriter  animo  comprehen- 
denti,  permulta  videantur,  quae  veniant  in  judicium 
tum,  cum  de  facto  quaeratur :  sed  tamen  criminum 
est  multitudo,  non  defensionum  aut  locorum,  infinita. 
XXXII.  Quae  vero,  cum  de  facto  non  ambigitur, 
qujEruntur,  qualia  sint ;  ea,  si  ex  reis  numeres,  et  in- 
numerabilia  sunt,  et  obscura ;  si  ex  rebus,  valde  et 
modica,  et  illustria.  Nam  si  Mancini  causam  in  uno 
IMancino  ponimus,  quotiescumque  is,  quem  pater- 
patratus  dediderit,  receptus  non  erit,  toties  causa  nova 
nascetur.  Sin  in  illa  controversia  causam  facit,  vi- 
deaturne  ei,  quem  pater-patratus  dediderit,  si  is  non 
sit  receptus,  postliminium  esse ;  nihil  ad  artem  di- 
cendi,  nec  ad  argumenta  defensionis,  Mancini  nomen 
pertinet.  Ac,  si  quid  affert  prseterea  hominis  aut 
dignitas  aut  indignitas,  extra  quaestionem  est ;  et  ea 
tamen  ipsa  oratio  ad  universi  generis  disputationem 
referatur  necesse  est.  Haec  ego  non  eo  consilio  dispu- 

to,  ut  homines  eruditos  redarguam  ;  quamquam  re- 
prehendendi  sunt,  qui,  in  genere  definiendo,  istas 
causas  describunt  in  personis  et  in  temporibus  positas 
esse.  Nam  etsi  incurrunt  tempora  et  person»,  tamen 
intelligendum  est,  non  ex  iis,  sed  ex  genere  qusestio- 
nis,  pendere  causas.  Sed  hoc  nihil  ad  me.  Nullum 
enim  nobis  certamen  cum  istis  esse  debet  tantum : 
satis  est  intelligi,  ne  hoc  quidem  eos  consecutos,  quod 
in  tanto  otio,  etiam  sine  hac  forensi  exercitatione, 
efficere  potuerunt,  ut  genera  rerum  discernerent, 
eaque  paulo  subtilius  expHcarent.  Verum  hoc  (ut 
dixi)  nihil  ad  me.  lUud  ad  me,  ac  multo  etiam  ma- 
gis  ad  vos,  Cotta  noster  et  Sulpici :  quomodo  nunc 
se  istorum  artes  habent,  pertimescenda  est  multitudo 
causarum  :  est  enim  infinita,  si  in  personis  ponitur  ; 
quot  homines,  tot  causee :  sin  ad  generum  universas 
quajstiones  referuntur ;  ita  modic^e  et  paucaB  sunt,  ut 
eas  omnes,  diligentes,  et  memores,  et  sobrii  oratores 
percursas  animo,  et,  prope  dicam,  decantatas  habere 
debeant ;  nisi  forte  existimatis,  a  M'  Curio  causam 
didicisse  L.  Crassum,  et  ea  re  multa  attulisse,  quam- 
obrem,  postumo  non  nato,  Curium  tamen  hasredem 
Coponii  esse  oporteret.  Nihil  ad  copiam  argumento- 
rum,  neque  ad  causae  vim  ac  naturam,  nomen  Copo- 
nii  aut  Curii  pertinuit.  In  genere  erat  universo  rei 
negotiique,  non  in  tempore  ac  nominibus,  omnis 
qu£estio :  Cum  scriptum  ita  sit,  "  si  mihi  fiHus  geni- 
tur,  isque  prius  moritur,"  et  caetera,  "  tum  ut  mihi 
ille  sit  haeres :"  si  natus  filius  non  sit,  videaturne 
is,  qui  filio  mortuo  institutus  hseres  sit,  haeres  esse. 

XXXIII.  Perpetui  juris  et  universi  generis  quae- 
stio  non  hominum  nomina,  sed  rationem  dicendi,  et 
argumentorum  fontes,  desiderat.  In  quo  etiam  isti 
nos  jurisconsulti  impediunt,  a  discendoque  deterrent. 
Video  enim,  in  Catonis  et  Bruti  libris,  nominatim 
fere  referri,  quid  alicui  de  jure  viro  aut  muHeri  re- 
sponderint ;  credo,  ut  putaremus,  in  hominibus,  non 
in  re,  consultationis  aut  dubitationis  causam  aUquam 

fuisse  ;  ut,  quod  homines  essent  innumerabiles,  de- 
bilitati  a  jure  cognoscendo,  voluntatem  discendi  si- 
nml  cum  spe  perdiscendi  abjiceremus. 

Sed  hssc  Crassus  aliquando  nobis  expediet,  et  ex- 
ponet  descripta  generatim  :  est  enim,  ne  forte  nescias, 
heri  nobis  ille  hoc,  Catule,  pollicitus,  se  jus  civile, 
quod  nunc  difFusum  et  dissipatum  est,  in  certa  genera 
coacturum,  et  ad  artem  facile  redacturum.  Et  qui- 
dem,  inquit  Catulus,  haudquaquam  id  est  difficile 
Crasso,  qui  et,  quod  disci  potuit  de  jure,  didicit :  et, 
quod  iis,  qui  eum  docuerunt,  defuit,  ipse  afFeret ;  ut, 
quse  sint  in  jure,  vel  apte  describere,  vel  ornate  illus- 
trare  possit.  Ergo  ista,  inquit  Antonius,  tum  a  Crasso 
discemus,  cum  se  de  turba,  et  a  subselliis,  in  otium 
(ut  cogitat)  sohumque  contulerit.  Jam  id  quidem 
saepe,  inquit  Catulus,  ex  eo  audivi,  cum  diceret,  sibi 
certum  esse,  a  judiciis  causisque  discedere :  sed,  ut 
ipsi  soleo  dicere,  non  hcebit.  Neque  enim  ipse  auxi- 
lium  suum  ssepe  a  viris  bonis  frustra  implorari  pati- 
etur,  neque  id  aequo  animo  feret  civitas;  quae,  si 
voce  L.  Crassi  carebit,  ornamento  quodam  sese  spo- 
liatam  putabit.  Nam,  hercle,  inquit  Antonius,  si 
haec  vere  a  Catulo  dicta  sunt,  tibi  mecum  in  eodem 
est  pistrino,  Crasse,  vivendum :  et  istam  oscitantem 
et  dormitantem  sapientiam  Scaevolarum  et  caetero- 
rum  beatorum  otio  concedamus.  Arrisit  hic  Crassus 
leniter ;  et,  Pertexe  modo,  inquit,  Antoni,  quod  ex- 
orsus  es :  me  tamen  ista  oscitans  sapientia,  simul 
atque  ad  eam  confugero,  in  libertatem  vindicabit. 

XXXIV.  Hujus  quidem  loci,  quem  modo  sum 
exorsus,  hic  est  finis,  inquit  Antonius :  quoniam  in- 
telligitur,  non  in  hominum  innumerabihbus  peisonis, 
neque  in  infinita  temporum  varietate,  sed  in  generum 
causis  atque  naturis,  omnia  sita  esse,  quae  in  dubium 
vocarentur ;  genera  autem  esse  definita,  non  solum 
numero,  sed  etiam  paucitate ;  ut  eam  materiem  ora- 
tionis,  quas  cujusque  esset  generis,  studiosi  qui  essent 
dicendi,  omnibus  locis  descriptam,  instructam,  orna- 

tamque  comprehenderent,  rebus  dico  et  sententiis. 
EaB  vi  sua  verba  parient,  quee  semper  satis  ornata 
mihi  quidem  videri  solent,  si  ejusmodi  sunt,  ut  ea 
res  ipsa  peperisse  videatur.  Ac,  si  verum  quaeritis, 
quod  mihi  quidem  videatur,  (nihil  enim  aliud  affir- 
mare  possum,  nisi  sententiam  et  opinionem  meam) 
hoc  instrumentum  causarum  et  generum  universorum 
in  forum  deferre  debemus,  neque,  ut  quajque  res  de- 
lata  ad  nos  erit,  tum  denique  scrutari  locos,  ex  qui- 
bus  argumenta  eruamus  ;  quae  quidem  omnibus,  qui 
ea  mediocriter  modo  considerarint,  studio  adhibito  et 
usu,  pertractata  esse  possunt ;  sed  tamen  animus  re- 
ferendus  est  ad  ea  capita,  et  ad  illos,  quos  saepe  jam 
appellavi,  locos,  ex  quibus  omnia  ad  omnem  oratio- 
nem  inventa  ducuntur.  Atque  hoc  totum  est  sive  ar- 
tis,  sive  animadversionis,  sive  consuetudinis,  nosse 
regiones,  intra  quas  venere  et  pervestiges,  quod  quas- 
ras.  Ubi  eum  locum  omnem  cogitatione  sepseris,  si 
modo  usum  rerum  percallueris,  nihil  te  efFugiet,  at- 
que  omne,  quod  erit  in  re,  occurret  atque  incidet. 

XXXV.  Et  sic,  cum  ad  inveniendum  in  dicendo 
tria  sint ;  acumen,  deinde  ratio,  quam  hcet  (si  volu- 
mus)  appellemus  artem,  tertium  diligentia ;  non  pos- 
sum  equidem  non  ingenio  primas  concedere :  sed 
tamen  ipsum  ingenium  dihgentia  etiam  ex  tarditate 
incitat :  diligentia,  inquam,  quae,  cum  omnibus  in 
rebus,  tum  in  causis  defendendis,  plurimum  valet. 
Hsec  prscipue  colenda  est  nobis  ;  hasc  semper  adhi- 
benda  ;  haec,  nihil  est,  quod  non  assequatur.  Causa 
ut  penitus  (quod  initio  dixi)  nota  sit,  diligentia  est : 
ut  adversarium  attente  audiamus,  atque  ut  ejus  non 
solum  sententias,  sed  etiam  verba  omnia  excipiamus, 
vultus  denique  perspiciamus  omnes,  qui  sensus  animi 
plerumque  indicant,  diHgentia  est :  id  tamen  dissi- 
mulanter  facere,  ne  sibi  ille  ahquid  proficere  videa- 
tur,  prudentia  est :  deinde  ut  in  iis  locis,  quos  pro- 
ponam  paulo  post,  pervolvatur  animus,  ut  se  penitus 
insinuet  in  causam,  ut  sit  cura  et  cogitatione  inten- 

tus,  diligentia  est :  ut  his  rebus  adhibeat,  tamquam 
lumen  aliquod,  memoriam,  ut  vocem,  ut  vires  [hgec 
magna  sunt.]  Inter  ingenium  quidem  et  diligentiam, 
perpaululum  loci  reliquum  est  arti.  Ars  demonstrat 
tantum,  ubi  quaeras,  atque  ubi  sit  illud,  quod  studeas 
invenire ;  reliqua  sunt  in  cura,  attentione  animi, 
cogitatione,  vigilantia,  assiduitate,  labore  ;  complec- 
tar  uno  verbo,  quo  saepe  jam  usi  sumus,  diligentia ; 
qua  una  virtute  omnes  virtutes  reliquae  continentur. 
Nam  orationis  quidem  copia  videmus  ut  abundent 
philosophi,  qui,  ut  opinor,  (sed  tu  haec,  Catule,  me« 
lius)  nulla  dant  praecepta  dicendi ;  nec  idcirco  minus, 
quaecumque  res  proposita  est,  suscipiunt,  de  qua  co- 
piose  et  abundanter  loquantur. 

XXXVI.  Tum  Catulus,  Est,  inquit,  ut  dicis,  An- 
toni,  ut  plerique  philosophi  nulla  tradant  praecepta 
dicendi,  et  habeant  paratum  tamen,  quid  de  quaque 
re  dicant.  Sed  Aristoteles  (is,  quem  maxime  ego 
admiror)  proposuit  quosdam  locos,  ex  quibus  omnis 
argumenti  via,  non  modo  ad  philosophorum  disputa- 
tionem,  sed  etiam  ad  hanc,  qua  in  causis  utimur, 
inveniretur :  a  quo  quidem  homine  jamdudum,  An- 
toni,  non  aberrat  oratio  tua,  sive  tu  similitudine  illius 
divini  ingenii  in  eadem  incurris  vestigia,  sive  etiam 
illa  ipsa  legisti  atque  didicisti ;  quod  quidem  magis 
verisimile  videtur.  Plus  enim  te  operaB  Grraecis  dedisse 
rebus  video,  quam  putaramus.  Tum  ille,  Verum,  in- 
quit,  ex  me  audies,  Catule :  semper  ego  existimavi, 
jucundiorem  et  probabiliorem  huic  populo  oratorem 
fore,  qui,  primum,  quam  minimam  artificii  alicujus, 
deinde  nuUam  Graecarum  rerum,  significationem  da- 
ret.  Atque  ego  idem  existimavi,  pecudis  esse,  non 
hominis,  cum  tantas  res  Graeci  susciperent,  profite- 
rentur,  agerent,  seseque  et  videndi  res  obscurissimas, 
et  bene  vivendi,  et  copiose  dicendi  rationem  homini- 
bus  daturos  pollicerentur,  non  admovere  aurem,  et, 
si  palam  audire  eos  non  auderes,  ne  minueres  apud 
tuos  cives  auctoritatem  tuam,  subauscultando  tamen 

excipere  voces  eorum,  et  procul,  quid  narrarent,  at- 
tendere !  itaque  feci,  Catule,  et  istorum  omnium 
summatim  causas  et  genera  ipsa  gustavi. 

XXXVII.  Valde,  hercule,  inquit  Catulus,  timide, 
tamquam  ad  aliquem  libidinis  scopulum,  sic  tuam 
mentem  ad  philosophiam  appuHsti,  quam  haec  civitas 
adspernata  nunquam  est.  Nam  et  referta  quondam 
ItaHa  Pythagoreorum  fuit,  tum,  cum  erat  in  hac 
gente  Magna  illa  Graecia:  ex  quo  etiam  quidam 
Numam  Pompilium,  regem  nostrum,  fuisse  Pytha- 
goreum  ferunt ;  qui  annis  permultis  ante  fuit,  quam 
ipse  Pythagoras :  quo  etiam  major  vir  habendus  est, 
cum  iUam  sapientiam  constituendaB  civitatis  duobus 
prope  saecuHs  ante  cognovit,  quam  eam  Graeci  natam 
esse  senserunt.  Et  certe  non  tuht  uUos  haec  civitas 
aut  gloria  clariores,  aut  auctoritate  graviores,  aut  hu- 
manitate  politiores,  P.  Africano,  C.  Lalio,  L.  Furio, 
qui  secum  eruditissimos  homines  ex  Graecia  palam 
semper  habuerunt.  Atque  ego  ex  istis  saepe  audivi, 
cum  dicerent,  pergratum  Athenienses  et  sibi  fecisse, 
et  multis  principibus  civitatis,  quod,  cum  ad  senatum 
legatos  de  suis  maximis  rebus  mitterent,  tres  iUius 
aetatis  nobilissimos  philosophos  misissent,  Carnea- 
dem,  et  Critoraum,  et  Diogenem :  itaque  eos,  dum 
Romse  essent,  et  a  se  et  ab  aliis  frequenter  auditos. 
Quos  tu  cum  haberes  auctores,  Antoni,  miror,  cur 
philosophiae,  sicut  Zethus  ille  Pacuvianus,  prope 
bellum  indixeris.  Minime,  inquit  Antonius  :  ac  sic 
decrevi  philosophari  potius,  ut  Neoptolemus  apud 
Ennium,  "  paucis  :  nam  omnino  haud  placet."  Sed 
tamen  haec  est  mea  sententia,  quam  videbar  expo- 
suisse.  Ego  ista  studia  non  improbo,  moderata  modo 
sint :  opinionem  istorum  studiorum,  et  suspicionem 
artificii,  apud  eos  qui  res  judicent,  oratori  adversa- 
riam  esse  arbitror :  imminuit  enim  et  oratoris  aucto- 
ritatem,  et  orationis  fidem. 

XXXVIII.  Sed,  ut  eo  revocetur,  unde  huc  de- 
dinavit,  oratio,  ex  tribus  istis  clarissimis  philosophis. 

quos  Romam  venisse  dixisti,  videsne  Diogenem  fu- 
isse,  qui  diceret,  artem  se  tradere  bene  disserendi,  et 
vera  ac  falsa  dijudicandi,  quam  verbo  Grasco  AiaKsx- 
Tixriv  appellaret?  In  hac  arte  (si  modo  est  hasc  ars) 
nullum  est  precceptum,  quo  modo  verum  inveniatur ; 
sed  tantum  est,  quo  modo  judicetur.  Nam  et  omne, 
quod  eloquimur  sic,  ut  id  aut  esse  dicamius  aut  non 
esse,  et  si  simphciter  dictum  sit,  suscipiunt  dialectici, 
ut  judicent,  verumne  sit,  an  falsum  :  et  si  conjuncte 
sit  elatum,  et  adjuncta  sint  alia,  judicent,  rectene 
adjuncta  sint :  et  verane  summa  sit  uniuscujusque 
rationis :  et  ad  extremum  ipsi  se  compungunt  suis 
acuminibus ;  et,  multa  quserendo,  reperiunt  non 
modo  ea  qu£e  jam  non  possint  ipsi  dissoivere,  sed 
etiam  quibus  ante  exorsa,  et  potius  detexta  prope, 
retexantur.  Hic  nos  igitur  Stoicus  iste  nihil  adjuvat, 
quoniam,  quemadmodum  inveniam  quid  dicam,  non 
docet :  atque  idem  etiam  impedit,  quod  et  multa 
reperit,  quas  neget  uUo  modo  posse  dissolvi,  et  genus 
sermonis  afFert  non  liquidum,  non  fusum  ac  pro- 
fluens,  sed  exile,  aridum,  concisum,  ac  minutum : 
quod  si  quis  probabit,  ita  probabit,  ut  oratori  tamen 
aptum  non  esse  fateatur.  Hasc  enim  nostra  oratio 
multitudinis  est  auribus  accommodanda,  ad  oblec- 
tandos  animos,  ad  impellendos,  ad  ea  probanda,  qu^ 
non  aurificis  statera,  sed  quadam  populari  trutina, 
examinantur.  Quare  istam  artem  totam  dimittamus, 
quse  in  excogitandis  argumentis  muta  nimium  est, 
in  judicandis  nimium  loquax.  Critolaum  istum,  quem 
simul  cum  Diogene  venisse  commemoras,  puto  plus 
huic  studio  nostro  prodesse  potuisse :  erat  enim  ab 
isto  Aristotele,  a  cujus  inventis  tibi  ego  videor  non 
longe  aberrare.  Atque  inter  hunc  Aristotelem,  (cujus 
et  iHum  legi  librum,  in  quo  exposuit  dicendi  artes 
omnium  superiorum,  et  iUos,  in  quibus  ipse  sua 
quaedam  de  eadem  arte  dixit)  et  hos  germanos  hujus 
artis  magistros,  hoc  mihi  visum  est  interesse,  quod 
ille  eadem  acie  mentis,  qua  rerum  omnium  vim  na- 


DE  ORATORE,  Lib.  II.  Cap.  39.     233 

turamque  viderat,  hasc  quoque  adspexit,  qu^e  ad  di- 
cendi  artem,  quam  ille  despiciebat,  pertinebant :  illi 
autem,  qui  hoc  solum  colendum  ducebant,  habitarunt 
in  hac  una  ratione  tractanda,  non  eadem  prudentia, 
qua  ille,  sed  usu  in  hoc  uno  genere,  studioque  ma- 
jore.  Carneadis  vero  vis  incredibilis  illa  dicendi,  et 
varietas,  perquam  esset  optanda  nobis ;  qui  nuUam 
unquam  in  illis  suis  disputationibus  rem  defendit, 
quam  non  probarit ;  nuUam  oppugnavit,  quam  non 
everterit.  Sed  hoc  majus  est  quiddam,-  quam  ab  iis, 
qui  heec  tradunt  et  docent,  postulandum  sit. 

XXXIX.  Ego  autem,  si  quem  nunc  plane  rudem 
institui  ad  dicendum  vehm,  his  potius  tradam  assiduis, 
uno  opere  eamdem  incudem  diem  ncctemque  tunden- 
tibus,  qui  omnes  tenuissimas  particulas,  atque  cmnia 
minima  mansa,  ut  nutrices  infantibus  pueris,  in  os 
inserant.  Sin  sit  is,  qui  et  doctrina  mihi  hberaliter 
institutus,  et  aUquo  jam  imbutus  usu,  et  satis  acri 
ingenio  esse  videatur;  illuc  eum  rapiam,  ubi  non 
seclusa  ahqua  aquula  teneatur,  sed  unde  universum 
flumen  erumpat :  qui  illi  sedes,  et  tamquam  domi- 
cilia,  omnium  argumentorum  commonstret,  et  ea 
breviter  illustret,  verbisque  definiat.  Quid  enim  est, 
in  quo  haereat,  qui  viderit,  omne,  quod  sumatur  in 
oratione  aut  ad  probandum  aut  ad  refellendum,  aut 
ex  sua  sumi  vi  atque  natura,  aut  assumi  foris  ?  Ex 
sua  vi,  cum  aut,  res  quae  sit  tota,  quasratur,  aut  pars 
ejus,  aut  vocabulum  quod  habeat,  aut  quidpiam, 
rem  iUam  quod  attingat:  extrinsecus  autem,  cum 
ea,  quse  sunt  foris,  neque  inhaerent  in  rei  natura, 
colliguntur.  Si  res  tota  quaeritur,  definitione  universa 
vis  explicanda  est,  sic :  Si  majestas  est  ampUtudo  ac 
dignitas  civitatis,  is  eam  minuit,  qui  exercitum  hos- 
tibus  populi  Romani  tradidit,  non  qui  eum,  qui  id 
fecisset,  populi  Romani  potestati  tradidit.  Sin  pars  ; 
partitione,  hoc  modo :  Aut  senatui  parendum  de  sa- 
lute  reipubUcae  fuit,  aut  aliud  consilium  instituen- 
dum,  aut  sua  sponte  faciendum ;  aliud  consilium, 

superbum ;  suum  arrogans :  utendum  igitur  fuit 
consilio  senatas.  Sin  ex  vocabulo,  ut  Carbo :  Si  con- 
sul  est,  qui  consulit  patriae,  quid  aliud  fecit  Opimius  ? 
Sin  ab  eo,  quod  rem  attingat,  plures  sunt  argumen- 
torum  sedes  ac  loci :  nam  et  conjuncta  quseremus,  et 
genera,  et  partes  generibus  subjectas,  et  similitudines, 
et  dissimilitudines,  et  contraria,  et  consequentia,  et 
consentanea,  et  quasi  praecurrentia,  et  repugnantia, 
et  causas  rerum  vestigabim.us,  et  ea,  quse  ex  causis 
orta  sunt ;  et  majora,  paria,  minora,  quasremus. 

XL.  Ex  conjunctis  sic  argumenta  ducuntur:  Si 
pietati  summa  tribuenda  laus  est,  debetis  moveri, 
cum  Q.  Metellum  tam  pie  lugere  videatis.  Ex  ge- 
nere  autem :  Si  magistratus  in  populi  Romani  po- 
testate  esse  debent,  quid  Norbanum  accusas,  cujus 
tribunatus  voluntati  paruit  civitatis  ?  Ex  parte  autem 
ea,  quae  est  snbjecta  generi:  Si  omnes,  qui  reipu- 
blica?  consulunt,  cari  nobis  esse  debent,  certe  in  pri- 
mis  imperatores,  quorum  consiliis,  virtute,  periculis, 
retinemus  et  nostram  salutem,  et  imperii  dignitatem. 
Ex  sim.iiitudine  autem  :  Si  ferae  partus  suos  diligunt, 
qua  nos  in  liberos  nostros  indulgentia  esse  debemus  ? 
At  ex  dissimilitudine :  Si  barbarorum  est  in  diem 
vivere,  nostra  consilia  sempiternum  tempus  spectare 
debent.  Atque  utroque  in  genere  et  similitudinis,  et 
dissimilitudinis,  exempla  sunt  ex  aliorum  factis,  aut 
dictis,  aut  eventis,  et  fict^  narrationes  SEepe  ponendge. 
Jam  ex  contrario :  Si  Gracchus  nefarie,  pra^clare 
Opimius.  Ex  consequentibus :  Si  et  ferro  interfectus 
ille,  et  tu  inimicus  ejus  cum  gladio  cruento  compre- 
hensus  es  in  illo  ipso  loco,  et  nemo  praeter  te  ibi 
visus  est,  et  causa  nemini,  et  tu  semper  audax ;  quid 
est,  quod  de  facinore  dubitare  possimus  ?  Ex  con- 
sentaneis,  et  prascurrentibus,  et  repugnantibus,  ut 
olim  Crassus  adolescens :  Non,  si  Opimium  defen- 
disti,  Carbo,  idcirco  te  isti  bonum  civem  putabunt. 
Simulasse  te,  et  aliud  quid  quassisse,  perspicuum 
est,  quod  Ti.  Gracchi  niortem  jssspe  in  concionibus 

deplorasti ;  quod  P.  Africaiii  necis  socius  fuisti ; 
quod  eam  legem  in  tribunatu  tulisti ;  quod  semper 
a  bonis  dissensisti.  Ex  causis  autem  rerum  sic :  Ava- 
ritiam  si  toUere  vultis,  mater  ejus  est  tollenda,  luxu- 
ries.  Ex  iis  autem,  quae  sunt  orta  de  causis  :  Si 
asrarii  copiis,  et  ad  belli  adjumenta,  et  ad  ornamenta 
pacis,  utimur,  vectigalibus  serviamus.  Majora  au- 
tem,  et  minora,  et  paiia  comparabimus,  sic.  Ex  ma  - 
jore :  Si  bona  existimatio  divitiis  prsestat,  et  pecunia 
tantopere  expetitur,  quanto  gloria  magis  est  expe- 
tenda  ?  Ex  minore  sic : 

"  hic,  parvae  consuetudinis 
Causa,  hujus  mortem  fert  tam  familiaiiter : 
Quid  si  ipse  amasset  ?  quid  mihi  hic  faciet  patri  ?" 

Ex  pari  sic:  Est  ejusdem  et  eripere,  [et  contra  rem- 
publicam  largiri,]  pecunias.  Foris  autem  assumuntur 
€a,  quas  non  sua  vi,  sed  extranea,  sublevantur,  ut 
htec:  Hoc  verum  est;  dixit  enim  Q.  Lutatius:  Hoc 
falsum  est;  habita  enim  quaestio  est :  Hcc  sequi 
necesse  est ;  recito  enim  tabulas.  De  quo  genere  tcto 
paulo  ante  dixi.  Haec,  ut  brevissime  dici  potuerunt, 
ita  a  me  dicta  sunt. 

XLI.  Ut  enim,  si  anrum  cui,  qucd  esset  mul- 
tifariam  defossum,  commonstrare  vellem,  satis  esse 
deberet,  si  signa  et  notas  ostenderem  locorum,  qui- 
bus  cognitis,  ille  sibi  ipse  foderet,  et  id,  quod  vel- 
let,  parvulo  labore,  nuUo  errore,  inveniret ;  sic  has 
ego  argumentorum  novi  notas,  quas  illa  mihi  quac- 
renti  demonstrant,  ubi  sint ;  reliqua  cura  et  cogita- 
tione  eruuntur.  Quod  autem  argumentorum  genus 
cuique  causarum  generi  maxime  conveniat,  ncn  est 
artis  exquisitae  praescribere,  sed  est  mediocris  ingenii 
judicare.  Neque  enim  nunc  id  agimus,  ut  artem 
ahquam  dicendi  explicemus,  sed  ut  doctissunis  ho- 
minibus  usiis  nostri  quasi  quasdam  monita  tradamus. 
His  igitur  locis  in  mente  et  cogitatione  defixis,  et  in 
omni  re  ad  dicendum  posita  excitatis,  nihil  erit,  quod 

oratorem  eifugere  possit,  non  modo  in  forensibus 
disceptationibus,  sed  omnino  in  uUo  genere  dicendi. 
Si  vero  assequetur,  ut  talis  videatur,  qualem  se  vi- 
deri  velit,  et  animos  eorum  ita  afficiat,  apud  quos 
aget,  ut  eos,  quocumque  velit,  vel  trahere  vel  rapere 
possit ;  nihil  profecto  prasterea  ad  dicendum  requiret. 
Jam  illud  videmus  nequaquam  satis  esse,  reperire 
quid  dicas,  nisi  id  inventum  tractare  possis.  Trac- 
tatio  autem  varia  esse  debet,  ne  aut  cognoscat  artem, 
qui  audiat,  aut  defatigetur  similitudinis  satietate. 
Proponi  oportet,  quid  afferas,  et,  id  quare  ita  sit, 
ostendere ;  et  iisdem  illis  locis  interdum  concludere, 
relinquere  alias,  alioque  transire:  saepe  non  propo- 
nere,  ac,  ratione  ipsa  afferenda,  quid  proponendura 
fuerit,  declarare :  si  cui  quid  simile  dicas,  prius  ut 
simile  confirmes ;  deinde,  quod  agitur,  adjungas ; 
puncta  argumentorum  plerumque  ut  occulas,  ne  quis 
ea  numerare  possit,  ut  re  distinguantur,  verbis  con- 
fusa  esse  videantur. 

XLII.  Hasc,  ut  et  properans,  et  apud  doctos,  et 
semidoctus  ipse,  percurro,  ut  aliquando  ad  illa  ma« 
jora  veniamus.  Nihil  est  enim  in  dicendo,  Catule, 
majus,  quam  ut  faveat  oratori  is  qui  audiet,  utque 
ipse  sic  moveatur,  ut  impetu  quodam  animi  et  per- 
turbatione  magis,  quam  judicio  aut  consilio,  regatur. 
Plura  enim  multo  homines  judicant  odio,  aut  amore, 
aut  cupiditate,  aut  iracundia,  aut  dolore,  aut  l^etitia, 
aut  spe,  aut  timore,  aut  errore,  aut  aliqua  permo- 
tione  mentis,  quam  veritate,  aut  pra^scripto,  aut  ju- 
ris  norma  aliqua,  aut  judicii  formula,  aut  legibus. 
Quare,  nisi  quid  vobis  aliud  placet,  ad  iUa  per- 
gamus. 

Paulum,  inquit  Catulus,  etiam  nunc  deesse  vide- 
tur  iis  rebus,  Antoni,  quas  exposuisti,  quod  sit  tibi 
ante  explicandum,  quam  illuc  proficiscare,  quo  te 
dicis  intendere.  Quidnam  ?  inquit.  Qui  ordo  tibi 
placeat,  inquit  Catulus,  et  quae  dispositio  argumen- 
torum,  in  qua  tu  mihi  semper  Deus  videri  soles. 

Vide,  quam  sim  in  isto  genere,  inquit,  Catule,  Deus. 
Non,  mehercule,  mihi,  nisi  admonito,  venisset  in 
mentem ;  ut  possis  existimare,  me  in  ea,  in  quibus 
nonnunquam  aliquid  efficere  videor,  usu  solere  in 
dicendo,  vel  casu  pctius,  incurrere.  Ac  res  quidem 
ista,  quam  ego,  quia  non  noram,  sic,  tamquam 
ignotum  hominem,  praeteribam,  tantum  potest  in 
dicendo,  ut  ad  vincendum  nulla  plus  possit :  sed 
tamen  mihi  videris  ante.  tempus  a  me  rationem  ordi- 
nis  et  disponendarum  rerum  requisisse.  Nam  si  ego 
omnem  vim  oratoiis  in  argumentis  et  in  re  ipsa  per 
se  comprobanda  posuissem,  tempus  esset  jam  de  or- 
dine  argumentorum,  et  de  collocatione,  ahquid  di- 
cere ;  sed,  cum  tria  sint  a  me  proposita,  de  uno  dic- 
tum ;  cum  de  duobus  reliquis  dixero,  tum  erit  de- 
nique  de  disponenda  tota  oratione  quajrendum. 

XLIII.  Valet  igitur  multum  ad  vincendum,  pro- 
bari  mores,  instituta,  et  facta,  et  vitam  eorum  qui 
agent  causas,  et  eorum  pro  quibus ;  et  item  impro- 
bari  adversariorum ;  animosque  eorum,  apud  quos 
agitur,  conciliari  quam  maxime  ad  benevolentiam, 
cum  erga  oratorem,  tum  erga  illum  pro  quo  dicet 
orator.  Conciliantur  autem  animi  dignitate  hominis, 
rebus  gestis,  existimatione  vitas ;  quse  facilius  ornari 
possunt,  si  modo  sunt,  quam  fingi,  si  nuUa  sunt. 
8ed  haec  adjuvant  in  oratore,  lenitas  vocis,  [vuitus,] 
pudoris  significatio,  verborum  comitas ;  si  quid  per- 
sequare  acrius,  ut  invitus  et  coactus  facere  videare. 
Facilitatis,  liberaUtatis,  mansuetudinis,  pietatis,  grati 
animi,  non  appetentis,  non  avidi,  signa  proferri  per- 
utile  est :  eaque  omnia,  quae  proborum,  demissorum, 
non  acrium,  non  pertinacium,  non  litigiosorum,  non 
acerborum  sunt,  valde  benevolentiam  conciliant,  ab- 
ahenantque  ab  iis,  in  quibus  hacc  non  sunt.  Itaque 
eadem  sunt  in  adversarios  ex  contrario  conferenda. 
Sed  genus  hoc  totum  orationis  in  iis  causis  exceliet, 
in  quibus  minus  potest  inflammari  animus  judicis 
acri  et  vehementi  quadam  incitatione.    Non  enim 

semper  fortis  oratio  quasritur,  sed  sacpe  plaeida,  sub- 
niissa,  lenis,  qua?  maxime  commendat  reos.  Reos 
autem  appello,  non  eos  modo  qui  arguuntur,  sed 
omnes  quorum  de  re  disceptatur:  sic  enim  olim 
loquebantur.  Horum  igitur  exprimere  mores  ora- 
tione  justos,  integros,  religiosos,  timidos,  perferentes 
injuriarum,  mirum  quiddam  valet:  et  hoc  vel  in 
principiis,  vel  in  re  narranda,  vel  in  peroranda,  tan- 
tam  habet  vim,  si  est  suaviter  et  cum  sensu  tracta- 
tum,  ut  sa^pe  plus  quam  causa  valeat.  Tantum 
autem  efficitur  sensu  quodam,  ac  ratione  dicendi,  ut 
quasi  mores  oratoris  effingat  oratio.  Genere  enim 
quodam  sententiarum,  et  genere  verborum,  adhibita 
etiam  actione  leni,  facilitatemque  significanti,  effici- 
tur,  ut  probi,  ut  bene  morati,  ut  boni  viri  esse  vi- 
deantur. 

XLIV.  Huic  autem  est  illa  dispar  adjuncta  ratio 
orationis,  quae  alio  quodam  genere  mentes  judicum 
permovet,  impellitque,  ut  aut  oderint,  aut  diligant, 
aut  invideant,  aut  salvum  velint,  aut  metuant,  aut 
sperent,  aut  cupiant,  aut  abhorreant,  aut  laetentur, 
aut  mcereant,  aut  misereantur,  aut  punire  velint,  aut 
ad  eos  motus  adducantur,  si  qui  finitimi  sunt  et  pro- 
pinqui  his  ac  talibus  animi  perturbationibus.  Atque 
iUud  optandum'  est  oratori,  ut  aliquam  permotionem 
animorum  sua  sponte  ipsi  afferant  ad  causam  judices, 
ad  id,  quod  utiiitas  oratoris  feret,  accommodatam. 
Facilius  est  enim  currentem  (ut  aiunt)  incitare,  quam 
commovere  languentem.  Sin  id  aut  non  erit,  aut 
erit  obscurius,  sicut  medico  diligenti,  priusquam  co- 
netur  asgro  adhibere  medicinam,  non  solum  morbus 
ejus  cui  mederi  volet,  sed  etiam  consuetudo  valentis, 
et  natura  corporis,  cognoscenda  est ;  sic  equidem, 
cum  aggredior  ancipitem  causam  et  gravem,  ad  ani- 
mos  judicum  pertractandos,  omni  mente  in  ea  cogi- 
tatione  curaque  versor,  ut  odorer,  quam  sagacissime 
possim,  quid  sentiant,  quid  existiment,  quid  exspec- 
tent,  quid  velint,  quo  deduci  oratione  faciUime  posse 

videantur.  Si  se  dant,  et  (ut  ante  dixi)  sua  sponte, 
quo  impellimus,  inclinant  atque  propendent ;  accipio 
quod  datur,  et  ad  id,  unde  aliquis  flatus  ostenditur, 
vela  do.  Sin  est  integer  quietusque  judex,  plus  est 
operis  :  sunt  enim  omnia  dicendo  excitanda,  nihil 
adjuvante  natura.  Sed  tantam  vim  habet  iila,  quae 
recte  a  bono  poeta  dicta  est  "  flexanima,  atque  om- 
nium  regina  rerum,"  oratio,  ut  non  modo  inclinan- 
tem  impeUere,  aut  stantem  inclinare,  sed  etiam  ad- 
versantem  et  repugnantem,  ut  imperator  bonus  ac 
fortis,  capere  possit. 

XLV.  Haec  sunt  illa,  quae  me  ludens  Crassus 
modo  flagitabat,  cum  a  me  divinitus  tractari  solere 
diceret,  et  in  causa  M'  Aquilii,  C.  que  Norbani, 
nonnullisque  aliis,  quasi  praeclare  acta,  laudaret : 
quae,  mehercule,  ego,  Crasse,  cum  a  te  tractantur  in 
causis,  horrere  soleo :  tanta  vis  animi,  tantus  im- 
petus,  tantus  dolor,  oculis,  vultu,  gestu,  digito  deni- 
que  isto  tuo,  significari  solet :  tantum  est  flumen 
gravissimorum  optimorumque  verborum,  tam  in- 
tegrae  sententiae,  tam  verae,  tam  novae,  tam  sine  pig- 
mentis  fucoque  puerili,  ut  mihi  non  solum  tu  incen- 
dere  judicem,  sed  ipse  ardere,  videaris. 

Neque  fieri  potest,  ut  doleat  is  qui  audit,  ut  oderit, 
ut  invideat,  ut  pertimescat  ahquid,  ut  ad  fletum  mi- 
sericordiamque  deducatur,  nisi  omnes  ii  motus,  quos 
orator  adhibere  volet  judici,  in  ipso  oratore  inapressi 
esse  atque  inusti  videbuntur.  Quod  si  fictus  aliquis 
dolor  suscipiendus  esset,  et  si  in  ejusmodi  genere 
orationis  nihil  esset,  nisi  falsum  atque  imitatione  si- 
mulatum,  major  ars  aliqua  forsitan  esset  requirenda. 
Nunc  ego,  quid  tibi,  Crasse,  quid  caeteris  accidat, 
nescio :  de  me  autem,  causa  nuUa  est,  cur  apud  ho- 
mines  prudentissimos  atque  amicissimos  mentiar. 
Non,  mehercule,  unquam,  apud  judices,  aut  dolo- 
rem,  aut  misericordiam,  aut  invidiam,  aut  odium 
excitare  dicendo  volui,  quin  ipse,  in  commovendis 
judicibus,  iis  ipsis  sensibus,  ad  quos  iUos  adducere 

vellem,  permoverer.  Neque  enim  facile  est  perficere, 
ut  irascatur,  cui  tu  velis,  judex,  si  tu  ipse  id  lente 
ferre  videare  *,  neque  ut  oderit  eum,  quem  tu  velis, 
nisi  teipsum  flagrantem  odio  ante  viderit ;  neque  ad 
misericordiam  adducetur,  nisi  ei  tu  signa  doloris  tui 
verbis,  sententiis,  voce,  vultu,  collacrymatione  deni- 
que,  ostenderis.  Ut  enim  nulla  materies  tam  facilis 
ad  exardescendum  est,  quae,  nisi  admoto  igni,  ignem 
concipere  possit ;  sic  nuUa  mens  est  tam  ad  com- 
prehendendam  vim  oratoris  parata,  quae  possit  in- 
cendi,  nisi  inflammatus  ipse  ad  eam,  et  ardens,  ac- 
cesseris. 

XLVI.  Ac,  ne  forte  hoc  magnum  ac  mirabile 
esse  videatur,  hominem  toties  irasci,  toties  dolere, 
toties  omni  animi  motu  concitari,  pragsertim  in  rebus 
ahenis,  magna  vis  est  earum  sententiarum,  atque 
eorum  locorum,  quos  agas  tractesque  dicendo,  nihil 
ut  opus  sit  simulatione  et  fallaciis.  Ipsa  enim  natura 
orationis  ejus,  quae  suscipitur  ad  ahorum  animos  per- 
movendos,  oratorem  ipsum  magis  etiam,  quam  quem-  . 
quam  eorum  qui  audiunt,  permovet.  Et  ne  hoc  in 
causis,  in  judiciis,  in  amicorum  periculis,  in  con- 
cursu  hominum,  in  civitate,  in  foro,  accidere  mire- 
mur,  cum  agitur  non  solum  ingenii  nostri  existi- 
matio  (nam  id  esset  levius ;  quamquam,  cum  pro- 
fessus  sis,  te  id  posse  facere,  quod  pauci,  ne  id  qui- 
dem  negligendum  est) :  sed  alia  sunt  majora  multo, 
fides,  oflicium,  diligentia;  quibus  rebus  adducti, 
etiam  cum  alienissimos  defendimus,  tamen  eos  aUe- 
nos,  si  ipsi  viri  boni  volumus  haberi,  existimare  non 
possumus.  Sed  (ut  dixi)  ne  hoc  in  nobis  mirum  esse 
videatur,  quid  potest  esse  tam  fictum,  quam  versus, 
quam  scena,  quam  fabulae  ?  tamen  in  hoc  genere 
saepe  ipse  vidi,  cum  ex  persona  mihi  ardere  oculi 
hominis  histrionis  viderentur,  spondaha  illa  dicentis, 

'"'  Segregare  abs  te  ausus,  aut  sine  iUo  Salamina 
ingredi  ? 

Neque  paternum  adspectum  es  veritus  ?" 

Nunquam  iUum  "  adspectum"  dicebat,  quin  mihi 
Telamon  iratus  furere  luctu  filii  videretur;  ut  idem, 
inflexa  ad  miserabilem  sonum  voce, 

"  Quem,  aetate  exacta,  indigem 
Liberum  lacerasti,  orbasti,  exstinxsti ;  neque  fra- 

tris  necis, 
Neque  gnati  ejus  parvi,  qui  tibi  in  tutelam  est 

traditus"  .... 

flens  ac  lugens  dicere  videbatur.  Quae  si  ille  histrio, 
quotidie  cum  ageret,  tamen  [recte]  agere  sine  dolore 
non  poterat ;  quid  ?  Pacuvium  putatis,  in  scribendo, 
leni  animo  ac  remisso  fuisse  ?  Fieri  nullo  modo  po- 
tuit.  Saepe  enim  audivi,  poetam  bonum  neminem 
(id  quod  a  Democrito  et  Platone  in  scriptis  relictum 
esse  dicunt)  sine  inflammatione  animorum  exsistere 
posse,  et  sine  quodam  aflflatu  quasi  furoris. 

XLVII.  Quare  nolite  existimare  meipsum,  qui 
non  heroum  veteres  casus  flctosque  luctus  vellem 
imitari  atque  adumbrare  dicendo,  neque  actor  essem 
ahen?B  personae,  sed  auctor  meas,  cum  mihi  M' 
Aquihus  in  civitate  retinendus  esset,  quas  in  illa 
causa  peroranda  fecerim,  sine  magno  dolore  fecisse. 
Queni  enim  ego  consulem  fuisse,  imperatorem  orna- 
tum  a  senatu,  ovantem  in  Capitohum  adscendisse 
meminissem  ;  hunc  cum  aflflictum,  debilitatum,  moe- 
rentem,  in  summum  discrimen  adductum  viderem, 
non  prius  sum  conatus  misericordiam  aliis  commo- 
vere,  quam  misericordia  sum  ipse  captus.  Sensi 
equidem,  tum  magnopere  moveri  judices,  cum  ex- 
citavi  mcestum  ac  sordidatum  senem,  et  cum  ista 
feci,  quae  tu,  Crasse,  laudas,  non  arte,  de  qua  quid 
loquar  nescio,  sed  motu  magno  animi  ac  dolore,  ut 
discinderem  tunicam,  ut  cicatrices  ostenderem.  Cum 
C.  Marius  moerorem  orationis  meae  prsesens  ac  se- 
dens  multum  lacrymis  suis  adjuvaret ;  cumque  ego, 
ilhnn  crebro  appellans,  collegam  ei  suum  commen- 
darem,  atque  ipsum  advocatum  ad  communem  im- 

iRhetor.)  vol.  i.  y 

peratorum  fortunam  defendendam  invocarem ;  non 
fuit  haec  sine  meis  lacrymis,  non  sine  dolore  magno, 
miseratio,  onniumque  Deorum  et  hominum  et  ci- 
vium  et  sociorum  imploratio  :  quibus  omnibus  ver- 
bis,  qua3  a  me  tum  sunt  habita,  si  dolor  abfuisset 
meus,  non  modo  non  miserabilis,  sed  etiam  irri- 
denda,  fuisset  oratio  mea.  Quamobrem  hoc  vos 
doceo,  Sulpici,  bonus  ego  videlicet  atque  eruditus 
magister,  ut  in  dicendo  irasci,  ut  dolere,  ut  flere, 
possitis.  Quamquam  te  quidem  quid  hoc  doceam, 
qui,  in  accusando  sodali  et  quaestore  meo,  tantum 
incendium  non  oratione  solum,  sed  multo  etiam 
magis  vi,  et  dolore,  et  ardore  animi  concitaras,  ut 
ego  ad  id  restinguendum  vix  conarer  accedere  ?  Ha- 
bueras  enim  tum  omnia  in  causa  superiora:  vim, 
fugam,  lapidationem,  crudelitatem  tribuniciam,  in 
Caspionis  gravi  miserabilique  casu,  in  judicium  vo- 
cabas :  deinde  principem  et  senatas  et  civitatis,  M. 
iEmilium,  lapide  percussum  esse  constabat :  vi  pul- 
sum  ex  templo  L.  Cottam,  et  T.  Didium,  cum  in- 
tercedere  vellent  rogationi,  nemo  poterat  negare. 

XLVIII.  Accedebat,  ut  haec  tu  adolescens  pro 
republica  queri  summa  cum  dignitate  existimarere ; 
ego,  homo  censorius,  vix  satis  honeste  viderer  sedi- 
tiosum  civem,  et  in  hominis  consularis  calamitate 
crudelem,  posse  defendere.  Erant  optimi  cives  ju- 
dices,  bonorum  virorum  plenum  forum,  vix  ut  mihi 
tenuis  quaedam  venia  daretur  excusationis,  quod  ta- 
men  eum  defenderem,  qui  mihi  quaestor  fuisset. 
Hic  ego  quid  dicam  me  artem  aliquam  adhibuisse  ? 
quid  fecerim,  narrabo :  si  placuerit,  vos  meam  de- 
fensionem  in  aliquo  artis  loco  reponetis.  Omnium 
seditionum  genera,  vitia,  pericula  collegi;  eamque 
orationem  ex  omni  reipublicae  nostrae  temporum  va- 
rietate  repetivi;  conclusique  ita,  ut  dicerem,  etsi 
omnes  molest^e  semper  seditiones  fuissent,  justas  ta- 
men  fuisse  nonnuUas,  et  prope  necessarias.  Tum 
illa,  quae  modo  Crassus  commemorabat,  egi ;  neque 

reges  ex  hac  civitate  exigi,  neque  tribunos  plebis 
'  creari,  neque  plebis-scitis  toties  consularem  potesta- 
tem  minui,  neque  provocationem,  patronam  illam 
civitatis  ac  vindicem  libertatis,  populo  Romano  dari, 
sine  nobilium  dissensione,  potuisse :  ac,  si  illa;  sedi- 
tiones  saluti  huic  civitati  fuissent,  non  continuo, 
si  quis  motus  populi  factus  essct,  id  C.  Norbano  in 
nefario  crimine,  atque  in  fraude  capitali,  esse  ponen- 
dwm.  Quod  si  unquam  populo  Romano  concessum 
esset,  ut  jure  concitatus  videretur  (id  quod  docebam 
.  saepe  esse  concessum),  nuUam  illa  causam  justiorem 
fuisse.  Tum  omnem  orationem  traduxi  et  converti 
in  increpandam  Csepionis  fugam,  in  deplorandum 
interitum  exercitus.  Sic  et  eorum  dolorem,  qui  luge- 
bant  suos,  oratione  refricabam ;  et  animos  equitum 
Romanorum,  apud  quos  tum  judices  causa  agebatur, 
ad  Q.  Caepionis  odium  (a  quo  erant  ipsi  propter 
judicia  abalienati),  renovabam  [atque  revocabam]. 

XLIX.  Quod  ubi  sensi  me  in  possessione  judicii, 
ac  defensionis  meae,  constitisse,  quod  et  populi  bene- 
volentiam  mihi  conciliaram,  cujus  jus  etiam  cum 
seditionis  conjunctione  defenderam  ;  et  judicum  ani- 
mos  totos,  vel  calamitate  civitatis,  vel  luctu  ac  desi- 
derio  propinquorum,  vel  odio  proprio  in  Csepionem, 
ad  causam  nostram  converteram ;  tunc  admiscere 
huic  generi  orationis  vehementi  atque  atroci  genus 
illud  alterum  (de  quo  ante  disputavi)  lenitatis  et 
mansuetudinis  coepi;  me,  pro  meo  sodali,  qui  mihi 
in  Hberum  loco  more  majorum  esse  deberet,  et  pro 
mea  omni  fama  prope  fortunisque,  decernere  ;  nihil 
mihi  ad  existimationem  turpius,  nihil  ad  dolorem 
acerbius  accidere  posse,  quam  si  is,  qui  saspe  aiienis- 
simis  a  me,  sed  meis  tamen  civibus,  sahiti  existi- 
marer  fuisse,  sodali  meo  auxilium  ferre  non  potuis- 
sem.  Petebam  a  judicibus,  ut  illud  cetati  mea?,  ut 
honoribus,  ut  rebus  gestis,  si  justo,  si  pio  dolore  me 
esse  afFectum  viderent,  concederent ;  praesertim  si  in 
aliis  causis  intellexissent,  omnia  me  semper  pro  ami- 

corum  periculis,  nihil  unquam  pro  meipso,  depre- 
catum.  Sic,  in  illa  omni  defensione  atque  causa, 
quod  esse  in  arte  positum  videbatur,  ut  de  lege 
Apuleia  dicerem,  ut,  quid  esset  minuere  majestatem, 
explicarem,  perquam  breviter  perstrinxi  atque  at- 
tigi.  His  duabus  partibus  orationis,  quarum  altera 
concitationem  habet,  altera  commendationem,  qu£e 
minime  praeceptis  artium  sunt  perpolitae,  omnis  est 
a  me  illa  causa  tractata,  ut  et  acerrimus  in  Caepionis 
invidia  renovand^a,  et  in  meis  moribus  erga  meos 
necessarios  declarandis  mansuetissimus,  viderer.  Ita 
magis  afFectis  animis  judicum,  quam  doctis,  tua, 
Sulpici,  est  a  nobis  tum  accusatio  victa. 

L.  Hic  Sulpicius,  Vere,  hercule,  inquit,  Antoni, 
ista  commemoras  :  nam  ego  nihil  unquam  vidi,  quod 
tam  e  manibus  elaberetur,  quam  mihi  tum  est  elapsa 
illa  causa.  Cum  enim  (quemadmodum  dixisti)  tibi 
ego  non  judicium,  sed  incendium,  tradidissem ;  quod 
tuum  principium,  Dii  immortales,  fuit !  qui  timor  ! 
quae  dubitatio  !  quanta  heesitatio,  tractusque  verbo- 
rum  !  Ut  illud  initio,  quod  tibi  unum  ad  ignoscen- 
dum  homines  dabant,  tenuisti ;  te  pro  homine  per- 
necessario,  qucestore  tuo,  dicere ;  quam  tibi  primum 
munisti  ad  te  audiendum  viam !  Ecce  autem,  cum 
te  nihil  ahud  profecisse  arbitrarer,  nisi  ut  homines 
tibi,  civem  improbum  defendenti,  ignoscendum  prop- 
ter  necessitudinem  arbitrarentur ;  serpere  occulte  coe- 
pisti,  nihildum  aliis  suspicantibus,  me  vero  jam  per- 
timescente,  ut  illam,  non  Norbani  seditionem,  sed 
popuU  Romani  iracundiam,  neque  eam  injustam, 
sed  meritam  ac  debitam,  fuisse  defenderes.  Deinde 
qui  locus  abs  te  praetermissus  est  in  Caepionem  ?  ut 
tu  illa  omnia  odio,  invidiii,  misericordia  miscuisti ! 
Neque  haec  solum  in  defensione,  sed  etiam  in  Scauro, 
caeterisque  meis  testibus,  quorum  testimonia,  non 
refellendo,  sed  ad  eumdem  impetum  populi  confu- 
giendo,  refutasti.  Quae  cum  abs  te  modo  comme- 
morarentur,  equidem  nuUa  praecepta  desiderabam ; 

istam  enim  ipsam  demonstrationem  defensionum 
tuarum,  abs  te  ipso  commemoratam,  doctrinam  esse 
non  mediocrem  puto.  Atqui,  si  ita  placet,  inquit 
Antonius,  trademus  etiam,  quse  nos  sequi  in  dicendo, 
quaeque  maxime  spectare,  solemus :  docuit  enim  jam 
nos  longa  vita  ususque  rerum  maximarum,  ut,  qui- 
bus  rebus  animi  hominum  moverentur,  teneremus. 

LI.  Equidem  primum  considerare  soleo,  postu- 
letne  causa  :  nam  neque  parvis  in  rebus  adhibendae 
sunt  hse  dicendi  faces,  neque  ita  animatis  hominibus, 
ut  nihil  ad  eorum  mentes  oratione  flectendas  profi- 
cere  possimus ;  ne  aut  irrisione  aut  odio  digni  pute- 
mur,  si  aut  tragcedias  agamus  in  nugis,  aut  convel- 
lere  adoriamur  ea,  quae  non  possint  commoveri. 
Nam,  quoniam  hsec  fere  maxime  sunt  in  judicum 
animis  (aut,  quicumque  illi  erunt,  apud  quos  age- 
mus)  oratione  molienda,  amor,  odium,  iracundia, 
invidia,  misericordia,  spes,  laetitia,  timor,  molestia ; 
sentimus  amorem  conciliari,  si  id  videare,  quod  sit 
utile  ipsis,  apud  quos  agas,  defendere;  si  aut  pro 
bonis  viris,  aut  certe  pro  iis  qui  illis  boni  atque  utiles 
sint,  laborare :  namque  haec  res  amorem  magis  con- 
ciiiat,  illa  virtutis  defensio  caritatem  ;  plusque  pro- 
ficit,  si  proponitur  spes  utilitatis  futurae,  quam  prae- 
teriti  beneficii  commemoratio.  Enitendum  est,  ut 
ostendas,  in  ea  re  quam  defendas,  aut  dignitatem 
inesse,  aut  utilitatem ;  eumque,  cui  concilies  hunc 
amorem,  significes  nihil  ad  utilitatem  suam  retuhsse, 
ac  nihil  omnino  fecisse  causa  sua.  Invidetur  enim 
commodis  hominum  ipsorum ;  studiis  autem  eorum 
caeteris  commodandi  favetur.  Videndumque  hoc  loco 
est,  ne,  quos  ob  benefacta  diligi  volemus,  eorum 
laudem  atque  gloriam  (cui  maxime  invideri  solet) 
nimis  efferre  videamur.  Atque  iisdem  his  ex  locis  et 
odium  in  alios  struere  discemus,  et  a  nobis  ac  nos- 
tris  demovere  :  eademque  haec  genera  tractanda  sunt 
in  iracundia  vel  excitanda  vel  sedanda:  nam,  si, 
quod  ipsis,  qui  audiunt,  perniciosum  aut  inutile  sit, 

r  3 


246    DE  ORATORE,  Lib.  II.  Cap.  52. 

id  [factum]  augeas,  odium  creatur :  sin,  qucd  aut  in 
bonos  [viros,  aut]  in  eos  in  quos  quisque  minime 
debuerit,  aut  in  rempublicam  ;  tum  excitatur,  si  non 
tam  acerbum  odium,  tamen  aut  invidias  aut  odii  non 
dissimilis  ofFensio.  Item  timor  incutitur  aut  ex  ipso- 
rum  periculis,  aut  ex  communibus.  Interior  est  ille 
proprius  :  sed  hic  quoque  communis  ad  eamdem  si- 
militudinem  est  perducendus. 

LII.  Par  atque  una  ratio  est  spei,  la^titiae,  mo^ 
lestiae :  sed  haud  sciam,  an  acerrimus  longe  sit  om-. 
nium  motus  invidiae ;  nec  minus  virium  opus  sit  in 
ea  comprimenda,  quam  in  excitanda.  Invident  au- 
tem  homines  maxime  paribus,  aut  inferioribus,  cum 
se  relictos  sentiunt,  illos  autem  dolent  evolasse :  sed 
etiam  superioribus  invidetur  ssepe  vehementer,  et  eo 
magis,  si  intolerantius  se  jactant,  et  cequabilitatem 
juris,  prsestantia  dignitatis  aut  fortunag  suae,  trans- 
eunt :  quae  si  inflammanda  sunt,  maxime  dicendum 
est,  non  esse  virtute  parta ;  deinde  etiam  vitiis  atque 
peccatis :  tum,  si  erunt  honestiora  atque  graviora, 
tarnen  non  esse  tanta  ulla  merita,  quanta  insolentia 
hominis,  quantumque  fastidium.  Ad  sedandum  au- 
tem,  magno  illa  labore,  m.agnis  periculis,  esse  parta ; 
nec  ad  suum  commodum,  sed  ad  aliorum,  esse  col- 
lata;  seseque,  si  quam  gloriam  peperisse  videatur, 
etsi  ea  non  sit  iniqua  merces  periculi,  tamen  ea  non 
delectari,  totamque  abjicere  atque  deponere :  omni^ 
noque  perficiendum  est,  (quoniam  plerique  sunt  in- 
vidi,  maximeque  est  hoc  commune  vitium,  et  per.. 
vagatum;  [invidetur  autem  preestanti  florentique 
fortunae]  )  ut  hac  opinio  minuatur,  et  iUa  exceUens 
opinione  fortuna  cum  laboribus  et  miseriis  permixta 
fisse  videatur.  Jam  misericordia  movetur,  si  is,  qui 
audit,  adduci  potest,  ut  illa,  quae  de  altero  deploren^ 
tur,  ad  suas  res  revocet,  quas  aut  tulerit  acerbas, 
aut  timeat ;  aut,  intuens  alium,  crebro  ad  seipsum 
revertatur.  Ita,  cum  singuli  casus  humanarum  mi- 
seriarum  graviter  accipiuntur,  si  dicuntur  dolenter. 

tum  afflicta  et  prostrata  virtus  maxime  luctuosa  est ; 
et,  ut  illa  altera  pars  orationis,  quse,  probitatis  com- 
mendatione,  boni  viri  debet  speciem  tueri,  lenis  (ut 
sape  jam  dixi)  atque  submissa;  sic  haec,  quae  sus- 
cipitur  ab  oratore  ad  commutandos  animos,  atque 
omni  ratione  flectendos,  intenta  ac  vehemens  esse 
debet. 

LIII.  Sed  est  qusedam  in  his  duobus  generibus 
(quorum  aiterum  lene,  alterum  vehemens,  esse  vo- 
lumus)  difficilis  ad  distinguendum  simiHtudo.  Nam, 
ex  iUa  lenitate,  qua  conciliamur  iis  qui  audiunt,  ad 
hanc  vim  acerrimam,  qua  eosdem  excitamus,  influat 
oportet  aliquid,  et  ex  hac  vi  nonnunquam  animi  ali- 
quid  [inflammandum  est]  illi  lenitati :  neque  est  uUa 
temperatior  oratio,  quam  illa,  in  qua  asperitas  con- 
tentionis  oratoris  ipsius  humanitate  conditur ;  remis- 
sio  autem  lenitatis  quadam  gravitate  et  contentione 
firmatur.  In  iitroque  autem  genere  dicendi,  et  illo 
in  quo  vis  atque  contentio  qu^eritur,  et  hoc  quod  ad 
vitam  et  mores  accommodatur,  et  principia  tarda 
[sunt,]  et  exitus  tamen  spissi  et  producti  esse  debent. 
Nam  neque  assiliendum  statim  est  ad  illud  genus 
orationis ;  abest  enim  totum  a  causa ;  et  homines 
prius  ipsum  illud,  quod  proprium  sui  judicii  est,  au.. 
dire  desiderant ;  nec,  cum  in  eam  rationem  ingres- 
sus  sis,  celeriter  discedendum  est.  Non  enim,  sicut 
argumentum,  simul  atque  positum  est,  arripitur,  aL 
terumque  et  tertium  poscitur,  ita  misericordiam,  aut 
invidiam,  aut  iracundiam,  simul  atque  intuleris,  pos- 
sis  commovere.  Argumentum  enim  ratio  ipsa  con- 
firmat,  quae  sunul  atque  emissa  est,  adhaerescit :  il- 
lud  autem  genus  orationis  non  cognitionem  judicis, 
sed  magis  perturbationem,  requirit,  quam  consequi, 
nisi  multa  et  varia  et  copiosa  oratione,  et  simih  con- 
tentione  actionis,  nemo  potest.  Quare,  qui  aut  bre- 
viter  aut  submisse  dicunt,  docere  judicem  possunt, 
commovere  non  possunt ;  in  quo  sunt  omnia.  Jam 
iUud  perspicuum  est,  omnium  rerum  in  contrarias 

partes  facultatem  ex  iisdem  suppeditari  locis.  Sed 
argumento  resistendum  est,  aut  iis,  quae  compro- 
bandi  ejus  causa  sumuntur,  reprehendendis,  aut  de- 
monstrando,  id,  quod  concludere  illi  velint,  non  effici 
ex  propositis,  nec  esse  consequens :  aut,  si  ita  non 
refellas,  afFerendum  est  in  contrariam  partem,  quod 
sit  aut  gravius,  aut  asque  grave.  Illa  autem,  quas  aut 
conciliationis  causa  leniter,  aut  permotionis  vdae- 
menter,  aguntur,  contrariis  commotionibus  inferenda 
sunt,  ut  odio  benevolentia,  misericordia  invidia,  tol- 
latur. 

LIV.  Suavis  autem  est,  et  vehementer  saepe  utilis 
jocus,  et  facetiae ;  quae,  etiamsi  alia  omnia  tradi  arte 
possunt,  naturas  sunt  propria  certe,  neque  uUam  ar- 
tem  desiderant.  In  quibus  tu  longe  aliis,  mea  sen- 
tentia,  Caesar,  exceUis :  quo  magis  mihi  etiam  testis 
esse  potes,  aut  nuUam  esse  artem  salis ;  aut,  si  qua 
est,  eam  nos  tu  potissim.um  docebis.  Ego  vero,  in- 
quit  Cassar,  omni  de  re  facetius  puto  posse  ab  ho- 
mine  non  inurbano,  quam  de  ipsis  facetiis,  disputari. 
Itaque,  cum  quosdam  Grascos  inscriptos  libros  esse 
vidissem  de  ridiculis,  nonnullam  in  spem  veneram, 
posse  me  aliquid  ex  istis  discere.  Inveni  autem  ridi- 
cula  et  salsa  multa  Grgecorum ;  nam  et  Siculi  in  eo 
genere,  et  Rhodii,  et  Byzantii,  et,  praeter  casteros, 
Attici,  excellunt :  sed,  qui  ejus  rei  rationem  quam- 
dam  conati  sunt  artemque  tradere,  sic  insulsi  exsti- 
terunt,  ut  nihil  aliud  eorum,  nisi  ipsa  insulsitas,  ri- 
deatur.  Quare  mihi  nullo  videtur  modo  doctrina  ista 
res  posse  tradi.  Etenim  cum  duo  genera  sint  face- 
tiarum,  alterum  aequabiliter  in  omni  sermone  fusum, 
alterum  peracutum  et  breve ;  illa  a  veteribus  supe- 
rior  cavillatio,  hasc  altera  dicacitas,  nominata  est. 
Leve  nomen  habet  utraque  res ;  quippe  leve  enim 
est  totum  hoc,  risum  movere.  Verumtamen  (ut  di- 
cis,  Antoni)  multum  in  causis  persaepe  lepore  et  fa- 
cetiis  profici  vidi.  Sed,  cum  in  illo  genere  perpetuag 
festivitatis  ars  non  desideretur  (natura  enim  fingit 

hommes  et  creat  imitatores  et  narratores  facetos,  et 
vultu  adjuvante,  et  voce,  et  ipso  genere  sermonis) ; 
tum  vero  in  hoc  altero  dicacitatis,  quid  habet  ars 
loci,  cum  ante  illud  facetum  dictum  emissum  haerere 
debeat,  quam  cogitari  potuisse  videatur  ?  Quid  enim 
hic  meus  frater  ab  arte  adjuvari  potuit,  cum  a  Phi- 
lippo  interrogatus,  quid  latraret,  "  Furem  se  vi- 
dere,"  respondit?  quid  in  omni  oratione  Crassus, 
vel  apud  centumviros  contra  Sc£evolam,  vel  contra 
accusatorem  Brutum,  cum  pro  Cn.  Planco  diceret  ? 
Nam  id,  quod  tu  mihi  tribuis,  Antoni,  Crasso  est, 
omnium  sententia,  concedendum :  non  enim  fere 
quisquam  reperietur,  preeter  hunc,  in  utroque  genere 
leporis  excellens,  et  illo,  quod  in  perpetuitate  sermo- 
nis,  et  hoc,  quod  in  celeritate  atque  dicto  est.  Nam 
haec  perpetua  contra  Sca;volam  Curiana  defensio  tota 
redundavit  hilaritate  quadam  et  joco  ;  dicta  illa  bre- 
via  non  habuit :  parcebat  enim  adversarii  dignitati ; 
in  quo  ipse  servabat  suam ;  quod  est  hominibus  fa- 
cetis  et  dicacibus  difficillimum,  habere  hominum  ra- 
tionem  et  temporum,  et  ea,  quae  occurrant,  cum  sal- 
sissime  dici  possint,  tenere.  Itaque  nonnulli  ridiculi 
homines  hoc  ipsum  non  insulse  interpretantur.  Di- 
cere  enim  aiunt  Ennium,  '•'  flammam  a  sapiente 
facilius  ore  in  ardente  opprimi,  quam  bona  dicta  te- 
neat :"  haBC  scilicet  bona  dicta,  quas  salsa  sint :  nam 
ea  dicta  appellantur  proprio  jam  nomine. 

LV.  Sed,  ut  in  Scaevolam  continuit  ea  Crassus, 
atque  illo  altero  genere,  in  quo  nuUi  aculei  contu- 
meliarum  inerant,  causam  illam  disputationemque 
lusit ;  sic,  in  Bruto,  quem  oderat,  et  quem  dignum 
contumelia  judicabat,  utroque  genere  pugnavit.  Quam 
multa  de  balneis,  quas  nuper  ille  vendiderat,  quam 
multa  de  amisso  patrimonio  dixit !  atque  illa  brevia, 
cum  nie  diceret,  se  sine  causa  sudare ;  "  JMinime  mi- 
rum,"  inquit ;  "  modo  enim  existi  de  balneis."  In- 
numerabilia  hujuscemodi  fuerunt,  sed  non  minus  ju- 
cunda  illa  perpetua,  Cum  enim  Brutus  duos  lectores 

excitasset,  et  alteri  de  colonia  Narbonensi  Crassi  ora- 
tionem  legendam  dedisset,  alteri  de  lege  Servilia ;  et 
cum  contraria  inter  sese  de  republica  capita  contulis- 
set ;  noster  hic  facetissime  tres  patris  Bruti  de  jure 
civili  libellos  tribus  legendos  dedit.  Ex  libro  primo, 
"  Forte  evenit,  ut  in  Privernati  essemus :"  "  Brute, 
testificatur  pater,  se  tibi  Privernatem  fundum  reli- 
quisse."  Deinde  ex  libro  secundo,  "  In  Albano  era- 
mus  ego  et  Marcus  filius ;"  "  Sapiens  videlicet  ho- 
mo  cum  primis  nostras  civitatis,  norat  hunc  gurgi- 
tem ;  metuebat,  ne,  cum  is  nihil  haberet,  nihil  esse 
ei  relictum  putaretur."  Tum  ex  Hbro  tertio,  in  quo 
jSnem  scribendi  fecit  (tot  enim,  ut  audivi  Scaevolam 
dicere,  sunt  veri  Bruti  libri)  "  In  Tiburti  forte  asse- 
dimus  ego  et  Marcus  filius ;"  "  Ubi  sunt  ii  fundi, 
Brute,  quos  tibi  pater  pubHcis  commentariis  consig- 
natos  reliquit?  Quod,  nisi  puberem  te,"  inquit, 
"jam  haberet,  quartum  librum  composuisset ;  et  se 
etiam  in  balneis  lotum  cum  filio,  scriptum  rehquis- 
set."  Quis  est  igitur,  qui  non  fateatur,  hoc  lepore, 
atque  his  facetiis,  non  minus  refutatum  esse  Brutum, 
quam  illis  tragoediis,  quas  egit  idem,  cum  casu  in 
eadem  causa  funere  efFerretur  anus  Junia  ?  Pro,  Dii 
immortales  !  quae  fuit  illa,  quanta  vis  !  quam  inex- 
spectata  !  quam  repentina  !  cum,  conjectis  ocuUs, 
gestu  omni  imminenti,  summa  gravitate  et  celeritate 
verborum,  "  Brute,  quid  sedes  ?  quid  illam  anura 
patri  nuntiare  vis  tuo  ?  quid  illis  omnibus,  quorum 
imagines  duci  vides  ?  quid  majoribus  tuis  ?  quid  L. 
Bruto,  qui  hunc  populum  dominatu  regio  liberavit  ? 
quid  te  facere  ?  cui  rei,  cui  glorias,  cui  virtuti  stu- 
dere  ?  patrimonione  augendo  ?  at  id  non  est  nobili- 
tatis :  sed  fac  esse,  nihil  superest ;  libidines  totum 
dissipaverunt :  an  juri  civili  ?  est  paternum  :  sed  di- 
cet,  te,  cum  tedes  venderes,  ne  in  rutis  quidem  et  cae- 
sis  solium  tibi  paternum  recepisse :  an  rei  militari  ? 
qui  nunquam  castra  videris  ?  an  eloquentiae  ?  quae 
nuUa  est  in  te :  et,  quidquid  est  vocis  ac  Unguae, 

pmne  in  istum  turpissimum  calummae  quasstum  con- 
tuHsti.  Tu  lucem  adspicere  audes  ?  tu  hos  intueri  ?  tu 
in  foro,  tu  in  Urbe,  tu  in  civium  esse  conspectu  ?  tu 
illam  mortuam,  tu  imagines  ipsas,  non  perhorrescis  ? 
quibus  non  modo  imitandis,  sed  ne  coUocandis  qui- 
dem,  tibi  ullum  locum  reliquisti.'* 

LVI.  Sed  haec  tragica  atque  divina :  faceta  autem 
et  urbana  innumerabilia  ex  una  contentione  memi- 
nistis  :  nec  enim  concio  major  unquam  fuit,  nec 
apud  populum  gravior  oratio,  quam  hujus  contra 
collegam  in  censura  nuper,  neque  lepore  et  festivi- 
tate  conditior. 

Quare  tibi,  Antoni,  utrumque  assentior,  et  mul- 
tum  facetias  in  dicendo  prodesse  saepe,  et  eas  arte 
nullo  modo  posse  tradi.  IUud  quidem  admiror,  te 
nobis  in  eo  genere  tribuisse  tantum,  et  non  hujus  rei 
quoque  pahiiam,  ut  caeterarum,  Crasso  detulisse. 
Tum  Antonius,  Ego  vero  ita  fecissem,  inquit,  nisi 
interdum,  in  hoc,  Crasso  paulum  inviderem :  nam 
esse  quamvis  facetum  atque  salsum,  non  nimis  est 
per  se  ipsum  invidendum :  sed,  cum  omnium  sis  ve- 
nustissimus  et  urbanissimus,  omnium  gravissimum 
et  severissimum  et  esse  et  videri  (quod  isti  contigit 
uni),  id  mihi  vix  ferendum  videbatur.  Hic  cum  ar- 
risisset  ipse  Crassus,  Attamen,  inquit  Antonius, 
cum  artem  esse  facetiarum,  Juh,  negares,  aperuisti 
quiddam,  quod  praecipiendum  videretur.  Haberi 
enim  dixisti  rationem  oportere  hominum,  rei,  tem- 
poris,  ne  quid  jocus  de  gravitate  decerperet ;  quod 
quidem  in  primis  a  Crasso  observari  solet.  Sed  hoc 
praeceptum  praetermittendum  est  facetiarum,  cum 
his  nihil  opus  sit :  nos  autem,  quomodo  utamur,  cum 
opus  sit,  quaerimus ;  ut  in  adversarium,  et  maxime, 
si  ejus  stultitia  poterit  agitari,  in  testem  stultum, 
cupidum,  levem,  si  facile  homines  audituri  vide- 
buntur.  Omnino  probabiliora  sunt,  quae  lacessiti  di- 
cimus,  quam  quae  priores :  nam  et  ingenii  celeritas 
major  est,  quae  apparet  in  respondendo ;  et  humani- 


252     DE  ORATORE,  Lib.  II.  Cap.  57. 

tatis  est  responsio.  Videmur  enim  quieturi  fuisse, 
nisi  essemus  lacessiti ;  ut,  in  ista  ipsa  concione,  nihil 
fere  dictum  est  ab  hoc,  quod  quidem  facetius  dictum 
videretur,  quod  non  provocatus  responderit.  Erat 
autem  tanta  gravitas  in  Domitio,  tanta  auctoritas, 
ut,  quod  esset  ab  eo  objectum,  lepore  magis  elevan- 
dum,  quam  contentione  frangendum,  videretur. 

LVII.  Tum  Sulpicius,  Quid  igitur  ?  inquit :  pa- 
tiemur,  Caesarem,  qui  quamquam  Crasso  facetias 
concedit,  tamen  multo  in  eo  studio  magis  ipse  ela- 
borat,  non  explicare  nobis  totum  genus  hoc  jocandi, 
quale  sit,  et  unde  ducatur ;  praesertim  cum  tantam 
vim  et  utilitatem  salis  et  urbanitatis  esse  fateatur  ? 
Quid  si,  inquit  Julius,  assentior  Antonio  dicenti, 
nullam  esse  artem  salis  ?  Hic  cum  Sulpicius  reti- 
cuisset,  Quasi  vero,  inquit  Crassus,  horum  ipsorum, 
de  quibus  Antonius  jamdiu  loquitur,  ars  ulla  sit. 
Observatio  quaedam  est,  ut  ipse  dixit,  earum  rerum, 
quae  in  dicendo  valent ;  quae  si  eloquentes  facere 
posset,  quis  esset  non  eloquens  ?  Quis  enim  haec 
non  vel  facile,  vel  certe  aliquo  modo,  posset  ediscere  ? 
Sed  ego  in  his  praeceptis  hanc  vim  et  hanc  utilitatem 
esse  arbitror,  non  ut  ad  reperiendum,  quid  dicamus, 
arte  ducamur,  sed  ut  ea,  quae  natura,  quae  studio, 
quaa  exercitatione  consequimur,  aut  recta  esse  confi- 
damus,  aut  prava  intelligamus,  cum,  quo  referenda 
sint,  didicerimus.  Quare,  Caesar,  ego  quoque  a  te 
hoc  peto,  ut,  si  tibi  videtur,  disputes  de  hoc  toto 
jocandi  genere,  quid  sentias,  ne  qua  forte  dicendi 
pars,  quoniam  ita  voluistis,  in  hoc  tali  coetu,  atque 
in  tam  accurato  sermone,  praeterita  esse  videatur. 
Ego  vero,  inquit  iHe,  quoniam  collectam  a  conviva, 
Crasse,  exigis,  non  committam,  ut,  si  defugerim, 
tibi  causam  aliquam  dem  recusandi :  quamquam 
soleo  saepe  mirari  eorum  impudentiam,  qui  agunt  in 
scena  gestum,  spectante  Roscio :  quis  enim  sese 
commovere  potest,  cujus  iUe  vitia  non  videat  ?  Sic 
ego  nunc,  Crasso  audiente,  primum  loquar  de  face- 

tiis,  et  docebo,  sus,  (ut  aiunt)  oratorem  eum,  quem 
cum  Catulus  nuper  audisset,  foenum  alios  aiebat  esse 
oportere.  Tum  ille,  Jocabatur,  inquit,  Catulus,  prae- 
sertim  cum  ita  dicat  ipse,  ut  ambrosia  alendus  esse 
videatur :  verum  te,  Caesar,  audiamus,  ut  ad  Antonii 
reliqua  redeamus.  Et  Antonius,  Perpauca  quidem 
mihi  restant,  inquit:  sed  tamen,  defessus  jam  labore 
atque  itinere  disputationis,  requiescam  in  Caesaris 
sermone,  quasi  in  aliquo  peropportuno  diversorio. 

LVIII.  Atqui,  inquit  Julius,  non  nimis  liberale 
hospitium  meum  dices :  nam  te  in  viam,  simul  ac 
perpaululum  gustaris,  extrudam  et  ejiciam. 

Ac,  ne  diutius  vos  demorer,  de  omni  isto  genere 
quid  sentiam,  perbreviter  exponam.  De  risu  quin- 
que  sunt,  quae  quaerantur ;  unum,  quid  sit :  alte- 
rum,  unde  sit :  tertium,  sitne  oratoris,  velle  risum 
movere:  quartum,  quatenus:  quintum,  quae  sint 
genera  ridiculi.  Atque  illud  primum,  quid  sit  ipse 
risus,  quo  pacto  concitetur,  ubi  sit,  quomodo  ex- 
sistat,  atque  ita  repente  erumpat,  ut  eum  cupientes 
tenere  nequeamus,  et  quomodo  simul  latera,  os, 
venas,  vultum,  oculos  occupet,  viderit  Democritus : 
neque  enim  ad  hunc  sermonem  hoc  pertinet ;  et,  si 
pertineret,  nescire  me  tamen  id  non  puderet,  quod 
ne  ipsi  quidem  illi  scirent,  qui  pollicerentur.  Locus 
autem,  et  regio  quasi,  ridiculi  (nam  id  proxime 
quaeritur)  turpitudine  et  deformitate  quadam  con- 
tinetur:  heec  enim  ridentur  vel  sola,  vel  maxime, 
quae  notant  et  designant  turpitudinem  aliquam  non 
turpiter.  Est  autem,  ut  ad  illud  tertium  veniam,  est 
plane  oratoris  movere  risum  ;  vel  quod  ipsa  hilaritas 
benevolentiam  conciliat  ei,  per  quem  excitata  est; 
vel  quod  admirantur  omnes  acumen,  uno  saepe  in 
verbo  positum,  maxime  respondentis,  nonnunquam 
etiam  lacessentis;  vel  quod  frangit  adversarium, 
quod  impedit,  quod  elevat,  quod  deterret,  quod  re- 
futat ;  vel  quod  ipsum  oratorem  politum  esse  ho- 
minem  significat, « quod  eruditum,  quod  urbanum ; 

maximeque  quod  tristitiam  ac  severitatem  mitigat, 
et  relaxat,  odiosasque  res  saepe,  quas  argumentis  di- 
lui  non  facile  est,  joco  risuque  dissolvit.  Quatenus 
autem  sint  ridicula  tractanda  oratori,  perquam  dili- 
genter  videndum  est ;  id  quod  in  quarto  loco  quas- 
rendi  posueramus  :  nam  nec  insignis  improbitas,  et 
scelere  juncta,  nec  rursus  miseria  insignis,  agitata 
ridetur :  facinorosos  enim  majore  quadam  vi,  quam 
ridiculi,  vulnerari  volunt;  miseros  iUudi  nolunt, 
nisi  si  se  forte  jactant.  Parcendum  est  autem  maxime 
caritati  hominum,  ne  temere  in  eos  dicas,  qui  dili- 
guntur. 

LIX.  Hasc  igitur  adhibenda  est  primum  in  jo= 
cando  moderatio.  Itaque  ea  facillime  luduntur,  quaB 
neque  odio  magno,  neque  misericordia  maxima, 
digna  sunt.  Quamobrem  materies  omnis  ridiculorum 
est  in  istis  vitiis,  quag  sunt  in  vita  hominum  neque 
carorum,  neque  calamitosorum,  neque  eorum  qui 
ob  facinus  ad  suppHcium  rapiendi  videntur ;  eaque, 
belle  agitata,  ridentur.  Est  etiam  deformitatis,  et 
corporis  vitiorum,  satis  bella  materies  ad  jocandum  : 
sed  quaerimus  idem,  quod  in  cjEteris  rebus  maxime 
quaerendum  est,  quatenus :  in  quo,  non  modo  iUud 
praecipitur,  ne  quid  insulse,  sed  etiam,  si  quid  per- 
ridicule  possis.  Vitandum  est  oratori  utrumque,  ne 
aut  scurrilis  jocus  sit,  aut  mimicus.  Quae  cujusmodi 
sint,  facilius  jam  intelligemus,  cum  ad  ipsa  ridicu- 
lorum  genera  venerimus. 

Duo  enim  sunt  genera  facetiarum,  quorum  alte- 
rum  re  tractatur,  alterum  dicto.  Re,  si  quando 
quid,  tamquam  aliqua  fabella,  narratur,  ut  olim  tu, 
Crasse,  in  Memmium,  comedisse  eum  lacertum  Lar- 
gii,  cum  esset  cum  eo  Tarracinae  de  amicula  rixatus  : 
salsa,  attamen  a  te  ipso  ficta  tota  narratio.  Addidisti 
clausulam,  tota  Tarracina  tum  omnibus  in  parieti- 
bus  inscriptas  fuisse  literas,  tria  LLL,  duo  MM : 
cum  quaereres,  id  quid  esset,  senem  tibi  quemdam 
oppidanum  dixisse,  "  Lacerat  lacertum  Largii  mor- 

dax  Memmius,"  Perspicitis,  hoc  genus  quam  sit 
facetum,  quam  elegans,  quam  oratorium,  sive  ha- 
beas,  vere  quod  narrare  possis  (quod  tamen  est  men- 
daciunculis  adspergendum),  sive  fingas.  Est  autem 
haec  hujus  generis  virtus,  ut  ita  facta  demonstres,  ut 
mores  ejus,  de  quo  narres,  ut  sermo,  ut  vultus, 
omnes  exprimantur,  ut  iis,  qui  audiunt,  tum  geri 
illa  fierique  videantur.  In  re  est  item  ridiculum, 
quod  ex  quadam  depravata  imitatione  sumi  solet, 
ut  idem  Crassus,  ''  per  tuam  nobilitatem,  per  ves- 
tram  familiam."  Quid  aliud  fuit,  in  quo  concio 
rideret,  nisi  illa  vultus  et  vocis  unitatio  ?  "  Per  tuas 
statuas"  vero  cum  dixit,  et  extento  brachio  paululum 
etiam  de  gestu  addidit,  vehementius  risimus.  Ex 
hoc  genere  est  illa  Rosciana  imitatio  senis :  "  Tibi 
ego,  Antipho,  has  sero,"  inquit :  senium  est,  cum 
audio.  Atque  ita  est  totum  hoc  ipso  genere  ridi- 
culum,  ut  cautissime  tractandum  sit.  Mhnorum  est 
enim  ethologorum,  si  nimia  est  imitatio,  sicut  ob- 
scoenitas.  Orator  surripiat  oportet  imitationem,  ut 
is,  qui  audiat,  cogitet  plura,  quam  videat :  praestet 
idem  ingenuitatem  et  ruborem  suum,  verbomm  tur- 
pitudine  et  rerum  obscoenitate  vitanda. 

LX.  Ergo  haec  duo  genera  sunt  ejus  ridiculi, 
quod  in  re  positum  est :  quae  sunt  propria  perpetua- 
rum  facetiarum,  in  quibus  describuntur  hominum 
mores,  et  ita  efRnguntur,  ut  aut,  re  narrata  aliqua, 
quales  sint,  intelHgantur ;  aut,  imitatione  brevi  in- 
jecta,  in  ahquo  insigni  ad  irridendum  vitio  reperian- 
tur.  In  dicto  autem  ridiculum  est  id,  quod  verbi  aut 
sententias  quodam  acumine  movetur.  Sed,  ut,  in  illo 
superiore  genere  vel  narrationis  vel  imitationis,  vi- 
tanda  est  mimorum  ethologorum  similitudo ;  sic,  in 
hoc,  scurrilis  oratori  dicacitas  magnopere  fugienda 
est.  Qui  igitur  distinguemus  a  Crasso,  a  Catulo,  a 
caeteris,  familiarem  vestrum,  Granium,  aut  Vargu- 
lam,  amicum  meum  ?  Non,  mehercule,  in  mentem 
mihi  quidem  venit :  sunt  enim  dicaces ;  Granio  qui- 

dem  nemo  dicacior.  Hoc,  opinor,  primum,  ne,  quo- 
tiescumque  potuerit  dictum  dici,  necesse  habeamus 
dicere.  Pusillus  testis  processit.  "  Licet,"  inquit, 
''  rogare  ?"  Philippus.  Tum  quassitor  properans, 
"  Modo  breviter."  Hic  ille,  "  Non  accusabis :  per- 
pusillum  rogabo."  Ridicule.  Sed  sedebat  judex  L. 
Aurifex,  brevior  etiam,  quam  testis  ipse :  omnis  est 
risus  in  judicem  conversus  :  Visum  est  totum  scur- 
rile  [judicium].  Ergo  haec,  quas  cadere  possunt  in 
quos  noHs,  quamvis  sint  bella,  sunt  tamen  ipso  ge- 
nere  scurrilia.  Ut  iste,  qui  se  vult  dicacem,  et,  me- 
hercule,  est,  Appius,  sed  nonnunquam  in  hoc  vitium 
scurrile  delabitur.  ''  Ccenabo,"  inquit,  "  apud  te," 
huic  lusco  familiari  meo,  C.  Sextio :  "  uni  enim 
locum  esse  video."  Est  hoc  scurrile,  et  quod  sine 
causa  lacessivit,  et  tamen  id  dixit,  quod  in  omnes 
luscos  conveniret.  Ea,  quia  meditata  putantur  esse, 
minus  ridentur.  Illud  egregium  Sextii,  et  ex  tem- 
pore :  "  Manus  lava,"  inquit,  "  et  ccena." 

Temporis  igitur  ratio,  et  ipsius  dicacitatis  mode- 
ratio  et  temperantia,  et  raritas  dictorum,  distinguet 
oratorem  a  scurra ;  et,  quod  nos  cum  causa  dicimus, 
non  ut  ridiculi  videamur,  sed  ut  proficiamus  aHquid, 
ilH  totum  diem,  et  sine  causa.  Quid  enim  est  Var- 
gula  assecutus,  cum  eum  candidatus  A.  Sempronius, 
cum  M.  suo  fratre,  complexus  esset :  "  Puer,  abige 
muscas  ?"  Risum  quassivit,  qui  est,  mea  sententia, 
vel  tenuissimus  ingenii  fructus.  Tempus  igitur  di- 
cendi,  prudentia  et  gravitate,  moderabimur ;  quarum 
utinam  artem  aHquam  haberemus  !  sed  domina  na- 
tura  est. 

LXI.  Nunc  exponamus  genera  ipsa  summatim, 
quas  risum  maxime  moveant.  Haec  igitur  sit  prima 
partitio,  quod  facete  dicatur,  id  aHas  in  re  haberi, 
aHas  in  verbo ;  facetiis  autem  maxime  homines  de- 
lectari,  si  quando  risus  conjuncte,  re  verboque,  mo- 
veatur.  Sed  hoc  mementote,  quoscumque  locos  at- 
tingam,  unde  ridicula  ducantur,  ex  iisdem  locis  tere 

etiam  graves  sententias  posse  duci :  tantum  interest, 
quod  gravitas  honestis  in  rebus  severe,  jocus  in  tur- 
piculis  et  quasi  deformibus,  ponitur ;  velut  in  iisdem 
verbis  ct  laudare  frugi  servum  possumus,  et,  si  est 
nequam,  jocari.  Ridiculum  est  illud  Neronianum 
vetus  in  furace  servo,  "  Solum  esse,  cui  domi  nihil 
sit  nec  obsignatum,  nec  occlusum :"  quod  idem  in 
bono  servo  dici  solet ;  sed  hoc  iisdem  etiam  verbis. 

Ex  iisdem  autem  locis  omnia  nascuntur.  Nam 
quod  Sp.  Carvilio,  graviter  claudicanti  ex  vulnere  ob 
rempublicam  accepto,  et  ob  eam  causam  verecun- 
danti  in  publicum  prodire,  mater  dixit,  "Quin  prodis, 
mi  Spuri,  ut,  quotiescumque  gradum  facies,  toties 
tibi  tuarum  virtutum  veniat  in  mentem  ?"  praeclarum 
et  grave  est :  quod  Calvino  Glaucia  claudicanti, 
"  Ubi  est  vetus  ilkid  ?  num  claudicas  ?  at  hic  clo- 
dicat,"  ridiculum  est :  et  utrumque  ex  eo,  quod  in 
claudicatione  animadverti  potuit,  est  ductum.  "  Quid 
hoc  Naevio  ignavius  ?"  severe  Scipio :  at  in  male 
olentem,  "  Video  me  a  te  circumveniri,"  subridicule 
Philippus.  At  utrumque  genus  continet  verbi  ad 
literam  immutati  simihtudo. 

Ex  ambiguo  dicta  vel  argutissima  putantur ;  sed 
non  semper  in  joco,  s£epe  etiam  in  gravitate,  versan- 
tur.  Africano  iUi  majori,  coronam  sibi  in  convivio 
ad  caput  accommodanti,  cum  ea  saepius  rumperetur, 
P.  Licinius  Varus,  "  Noli  mirari,"  inquit,  ''  si  non 
convenit :  caput  enim  magnum  est :"  laudabile,  et 
honestum.  At  ex  eodem  genere  est :  "  Calvus  satis 
est ;  quod  dicit  parum."  Ne  multa :  nuUum  genus 
est  joci,  quo  non  ex  eodem  severa  et  gravia  su- 
mantur. 

Atque  hoc  etiam  animadvertendum,  non  esse  om- 
nia  ridicula,  faceta.  Quid  enim  potest  esse  tam  ridi- 
culum,  quam  Sannio  est  ?  Sed  ore,  vultu,  imitandis 
moribus,  voce,  denique  ipso  corpore,  ridetur.  Salsum 
hunc  possum  dicere,  atque  ita,  non  ut  ejusmodi  ora- 
torem  esse  velim,  sed  ut  mimum. 

^  z  3 

LXII.  Quare  primum  genus  hoc,  quod  risum  vel 
maxime  movet,  non  est  nostrum ;  morosum,  [super- 
stitiosum,]  suspiciosum,  gloriosum,  stultum.  Naturae 
ridentur  ipsas ;  quas  personas  agitare  solemus,  non 
sustinere.  Alterum  genus  est  imitatione  admodum 
ridiculum,  sed  nobis  tantum  licet  furtim,  si  quando, 
et  cursim ;  aliter  enim  minime  est  liberale :  tertium, 
oris  depravatio,  non  digna  nobis :  quartum,  obscoe- 
nitas,  non  solum  non  tbro  digna,  sed  vix  convivio 
liberorum.  Detractis  igitur  tot  rebus  ex  hoc  oratorio 
loco,  facetiag  reliquae  sunt,  quae  aut  in  re  (ut  ante 
divisi)  positas  videntur  esse,  aut  in  verbo.  Nam 
quod,  quibuscumque  verbis  dixeris,  facetum  tamen 
est,  re  continetur :  quod  mutatis  verbis  salem  amit- 
tit,  in  verbis  habet  leporem  omnem. 

Ambigua  sunt  in  primis  acuta,  atque  in  verbo  po- 
sita,  non  in  re :  sed  non  saspe  magnum  risum  mo- 
vent :  magis  ut  beUe  et  literate  dicta  laudantur :  ut 
in  illum  Titium,  quem,  cum  studiose  pila  luderet,  et 
idem  signa  sacra  noctu  frangere  putaretur,  gregales- 
que,  cum  in  campum  non  venisset,  requirerent,  ex- 
cusavit  Vespa  Terentius,  quod  eum  "  brachium  fre- 
gisse"  diceret :  ut  illud  Africani,  quod  est  apud  Lu- 
cilium : 

"  Quid  ?  Decius,  Nuculam  an  conlixum  vis  fa- 
cere  ?  inquit." 

Ut  tuus  amicus,  Crasse,  Granius,  "  non  esse  sextan- 
tis."  Et,  si  quaBritis,  is,  qui  appeUatur  dicax,  hoc 
genere  maxime  exceUet :  sed  risus  movent  aUa  ma- 
jores.  Ambiguum  per  se  ipsum  probatur  id  quidem, 
ut  ante  dixi,  vel  maxime :  ingeniosi  enim  videtur^ 
vim  verbi  in  aliud,  atque  caeteri  accipiant,  posse  du- 
cere :  sed  admirationem  magis  quam  risum  movet, 
nisi  si  quando  incidit  in  aUud  genus  ridicuU. 

LXIII.  Quae  genera  percurram  equidem :  sed  sci- 
tis  esse  notissimum  ridicuU  genus,  cum  aUud  exspec- 
tamus,  aUud  dicitur.  Hic  nobismet  ipsis  noster  error 

risum  movet,  Quod  si  admixtum  est  etiam  ambi- 
guum,  fit  salsius ;  ut  apud  Naevium  videtur  esse  mi- 
sericors  ille,  qui  judicatum  duci  videt,  percontatus  ita, 
"  Quanti  addictus  ?  mille  nummum."  Si  addidisset 
tantummodo, "  Ducas  licet ;"  esset  illud  genus  ridiculi 
pragter  exspectationem  :  sed,  quia  addidit,  "  Nihil  ad- 
do :  ducas  Hcet ;''  addito  ambiguo,altero  genere  ridiculi, 
fuit,  ut  mihi  quidem  videtur,  salsissimum.  Hoc  tum 
est  venustissimum,  cum  in  altercatione  arripitur  ab 
adversario  verbum,  et  ex  eo,  ut  a  Catulo  in  Philip- 
pum,  in  eum  ipsum  aliquid,  qui  lacessivit,  infligitur, 
Sed  cum  plura  sint  ambigui  genera,  de  quibus  est 
doctrina  quaedam  subtilior;  attendere  et  aucupari 
verba  oportebit :  in  quo,  ut  ea,  quag  sint  frigidiora, 
vitemus  (etenim  cavendum  est,  ne  arcessitum  dictum 
putetur),  permulta  tamen  acute  dicemus. 

Alterum  genus  est,  quod  habet  parvam  verbi  im- 
mutationem,  quod,  in  litera  positum,  Graeci  vocant 
UagovojuLOio-iocvy  ut  Nobiliorem^  mobiliorem  Cato ;  aut, 
ut  idem,  cum  cuidam  dixisset,  "  Eamus  deambula- 
tum;"  et  ille,  '■'  Quid  opus  fuit  de  F''  "  Immo 
vero,"  inquit,  "  quid  opus  fuit  te  T^  aut  ejusdem 
responsio  illa,  "  Si  tu  et  adversus,  et  aversus,  impu- 
dicus  es." 

Etiam  interpretatio  nominis  habet  acumen,  cum 
ad  ridiculum  convertas,  quamobrem  ita  quis  vocetur ; 
ut  ego  nuper,  Nummium  divisorem,  ut  Neoptole- 
mum  ad  Trojam,  sic  iUum  in  Campo  Martio  nomen 
invenisse. 

LXI V.  Atque  hasc  onrnia  verbo  continentur.  Saspe 
etiam  versus  facete  interponitur,  vel  ut  est,  vel  pau- 
lulum  immutatus ;  aut  ahqua  pars  versus,  ut  Statius 
Scauro  stomachanti ;  ex  quo  sunt  nonnuUi,  qui  tuam 
legem  de  civitate  natam,  Crasse,  dicant : 

.  "  St,  tacete,  quid  hoc  clamoris  ?  quibus  nec  ma- 
ter,  nec  pater, 
Tanta  confidentia  estis  ?  auferte  istam  enim  su- 
perbiam." 

Nam  in  Coelio  sane  etiam  ad  causam  utile  fuit  tuum 
illud,  Antoni,  cum  ille  a  se  pecuniam  profectam  di- 
ceret  testis,  et  haberet  filium  delicatiorem,  abeunte 
jam  illo, 

"  Senti'n'  senem  esse  tactum  triginta  minis  ?" 

In  hoc  genus  conjiciuntur  proverbia;  ut  illud  Sci- 
pionis,  cum  Asellus  omnes  provincias  stipendia  me- 
rentem  se  peragrasse  gloriaretur,  "  Agas  asellum," 
et  caetera.  Quare  ea  quoque,  quoniam  mutatis  verbis 
non  possunt  retinere  eamdem  venustatem,  non  in  re, 
sed  in  verbis,  posita  ducantur. 

Est  etiam  in  verbo  positum  non  insulsum  genus, 
ex  eo,  cum  ad  verbum,  non  ad  sententiam,  rem  ac- 
cipere  videare ;  ex  quo  uno  genere  totus  est  Tutor, 
mimus  vetus,  oppido  ridiculus.  Sed  abeo  a  mimis  : 
tantum  genus  hujus  ridiculi  insigni  ahqua  et  nota  re 
notari  volo.  Est  autem  ex  hoc  genere  illud,  quod  tu, 
Crasse,  nuper  ei,  qui  te  rogasset,  num  tibi  molestus 
esset  futurus,  si  ad  te  bene  ante  lucem  venisset; 
"  Tu  vero,"  inquisti,  "  molestus  non  eris :"  "  Ju- 
bebis  igitur  te,"  inquit,  "  suscitari  ?"  et  tu,  "  Certe 
negaram  te  molestum  futurum."  Ex  eodem  hoc  ve- 
tus  illud  est,  quod  aiunt  Maluginensem  iUum  M. 
Scipionem,  cum  ex  centuria  sua  renuntiaret  Acidi- 
num  consulem,  praecoque  dixisset,  "  Dic  de  L.  Man- 
lio  ;"  "  Virum  bonum,"  inquit,  "•  egregiumque  ci- 
vem  esse  arbitror."  Ridicule  etiam  illud.  L.  Porcius 
Nasica  censori  Catoni,  cum  ille,  "  Ex  tui  animi  sen- 
tentia  tu  uxorem  habes  ?"  "  Non,  hercule,"  inquit, 
"  ex  mei  animi  sententia."  Haec  aut  frigida  sunt, 
aut  tum  salsa,  cum  aHud  est  exspectatum :  natura 
enim  nos  (ut  ante  dixi)  noster  delectat  error ;  ex  quo, 
cum  quasi  decepti  sumus  exspectatione,  ridemus. 

LXV.  In  verbis  etiam  illa  sunt,  quae  aut  ex  im- 
mutata  oratione  ducuntur,  aut  ex  unius  verbi  trans- 
latione,  aut  ex  inversione  verborum.  Ex  immuta- 
tione;  ut  olim  Rusca  cum  legem  ferret  annalem, 

dissuasor  M.  Servilius,  "  Dic  mihi,"  inquit,  "  M. 
Pinari,  num,  si  contra  te  dixero,  mihi  male  dicturus 
es,  ut  caBteris  fecisti  ?"  "  Ut  sementem  feceris,  ita 
metes,"  inquit.  Ex  translatione  autem,  ut,  cum  Sci- 
pio  iUe  major  Corinthiis,  statuam  poUicentibus  eo 
loco,  ubi  aliorum  essent  imperatorum,  ''  turmales" 
dixit  "  displicere."  Invertuntur  autem  verba,  ut, 
Crassus  apud  M.  Perpernam  judicem  pro  Aculeone 
cum  diceret,  aderat  contra  Aculeonem  Gratidiano  L. 
^lius  Lamia,  deformis,  ut  nostis ;  qui  cum  inter- 
peUaret  odiose ;  ''  Audiamus,"  inquit,  "  pulcheUum 
puerum,"  Crassus.  Cum  esset  arrisum,  ''  Non  potui 
mihi,"  inquit  Lamia,  "  formam  ipse  fingere ;  inge- 
nium  potui."  Tum  hic,  '^  Audiamus,"  inquit,  "  di- 
sertum :"  multo  etiam  arrisum  est  vehementius. 

Sunt  etiam  iUa  venusta,  ut  in  gravibus  sententiis, 
sic  in  facetiis.  Dixi  enim  dudum,  materiam  aham 
esse  joci,  aHam  severitatis ;  gravium  autem  et  joco- 
rum  unam  esse  rationem.  Ornant  igitur  imprimis 
orationem  verba  relata  cont^arie ;  quod  idem  genus 
ssepe  est  etiam  facetum  ;  ut,  Servius  iUe  Galba,  cum 
judices  L.  Scribonio  tribuno  plebis  ferret  famUiares 
suos,  et  dixisset  Libo,  "  Quando  tandem,  Galba,  de 
tricHnio  tuo  exibis  ?"  "  Cum  tu,"  inquit,  "  de  cu- 
biculo  aHeno."  A  quo  genere  ne  iUud  quidem  pkiri- 
mum  distat,  quod  Glaucia  MeteUo,  "  ViUam  in  Ti- 
burte  habes,  cortem  in  Palatio." 

LXVI.  Ac  verborum  quidem  genera  quse  essent 
faceta,  dixisse  me  puto :  rerum  plura  sunt ;  eaque 
magis  (ut  dixi  ante)  ridentur :  in  quibus  est  narratio  ; 
res  sane  difficiHs.  Exprimenda  enim  sunt,  et  ponenda 
ante  oculos,  ea,  quge  videantur  esse  verisimiHa  (quod 
est  proprium  narrationis),  et  quas  sint  (quod  ridicuH 
proprium  est)  subturpia :  cujus  exemplum,  ut  bre- 
vissimum,  sit  sane  iUud,  quod  ante  posui,  Crassi  de 
Memmio.  Et  ad  hoc  genus  adscribamus  etiam  nar- 
rationes  apologorum. 

Trahitur  etiam  aliquid  ex  historia,  ut,  cum  Sex. 

Titius  se  Cassandram  esse  diceret,  "  Multos,"  in- 
quit  Antonius,  "  possum  tuos  Ajaces  Oileos  nomi- 
nare."  Est  etiam  ex  similitudine,  quae  aut  collatio- 
nem  habet,  aut  tamquam  imaginem  :  coUationem,  ut 
ille  Gallus  olim  testis  in  Pisonem,  cum  innumerabi- 
lem  Magio  praefecto  pecuniam  dixisset  datam,  idque 
Scaurus  tenuitate  Magii  redargueret :  "  Erras,"  in- 
quit,  "  Scaure  :  ego  enim  Magium  non  conservasse 
dico,  sed,  tamquam  nudus  nuces  legeret,  in  ventre 
abstulisse :"  ut  ille  M.  Cicero  senex,  hujus  viri  op- 
timi,  nostri  familiaris,  pater,  "  Nostros  homines  si- 
miles  esse  Syrorum  venalium :  ut  quisque  optime 
Graece  sciret,  ita  esse  nequissimum." 

Valde  autem  ridentur  etiam  imagines,  quae  fere 
in  deformitatem  aut  in  aliquod  vitium  corporis  du- 
cuntur,  cum  similitudine  turpioris ;  ut  meum  illud 
in  Helvium  Manciam,  "  Jam  ostendam,  cujusmodi 
sis :"  cum  ille,  "  Ostende,  quaeso ;"  demonstravi  di- 
gito  pictum  Gallum  in  Mariano  scuto  Cimbrico,  sub 
Novis,  distortum,  ejecta  lingua,  buccis  fluentibus: 
risus  est  commotus  :  nihil  tam  Manciae  simile  visum 
est :  ut  cum  Tito  Pinario,  mentum  in  dicendo  intor- 
quenti,  "  tum  ut  diceret,  si  quid  vellet,  si  nucem  fre- 
gisset." 

Etiam  illa,  quae,  minuendi  aut  augendi  causa,  ad 
incredibilem  admirationem  efFeruntur ;  velut  tu, 
Crasse,  in  concione,  "  ita  sibi  ipsum  magnum  videri 
Memmium,  ut,  in  forum  descendens,  caput  ad  for- 
nicem  Fabii  demitteret."  Ex  quo  genere  etiam  illud 
est,  quod  Scipio  apud  Numantiam,  cum  stomacha- 
retur  cum  C.  MeteUo,  dixisse  dicitur,  "  Si  quintum 
pareret  mater  ejus,  asinum  fuisse  parituram." 

Arguta  etiam  significatio  est,  cum  parva  re,  et 
saepe  verbo,  res  obscura  et  latens  illustratur ;  ut,  cum 
C.  Fabricio  P.  Cornelius,  homo  (ut  existimabatur) 
avarus  et  furax,  sed  egregie  fortis,  et  bonus  impera- 
tor,  gratias  ageret,  quod  se  homo  inimicus  consulem 
fecisset,  bello  praesertim  magno  et  gravi ;  "  Nihil  est. 

quo  mihi  gratias  agas,"  inquit,  "  si  malui  compilari, 
quam  venire :"  ut  Asello  Africanus,  objicienti  lus- 
trum  illud  infelix,  "-  Noli,"  inquit,  "  mirari :  is 
enim,  qui  te  ex  aerariis  exemit,  lustrum  condidit,  et 
taurum  immolavit."  Tanta  suspicio  est,  ut  religione 
civitatem  obstrinxisse  videatur  Mummius,  quod  Asel- 
lum  ignominia  levarit. 

LXVII.  Urbana  etiam  dissimulatio  est,  cum  alia 
dicuntur,  ac  sentias,  non  iHo  genere,  de  quo  ante 
dixi,  cum  contraria  dicas,  ut  Lamia?  Crassus ;  sed 
cum  toto  genere  orationis  severe  ludas,  cum  aliter 
sentias,  ac  loquare  :  ut  noster  Scaevola  Septumuleio 
illi  Anagnino,  cui  pro  C.  Gracchi  capite  erat  aurum 
repensum,  roganti,  ut  se  in  Asiam  praefectum  duce- 
ret,  "  Quid  tibi  vis,"  inquit,  "  insane  ?  tanta  malo- 
rum  est  multitudo  civium,  ut  tibi  ego  hoc  confirmem, 
si  Romae  manseris,  te  paucis  annis  ad  maximas  pe- 
cunias  esse  venturum."  In  hoc  genere  Fannius  in 
annalibus  suis  Africanum  hunc  ^Emilianum  dicit 
fuisse,  et  eum  Graeco  verbo  appeUat  eigwyoi. :  sed,  uti 
ferunt,  qui  mehus  haec  norunt,  Socratem  opinor  in 
hac  ironia  dissimulantiaque  longe  lepore  et  humani- 
tate  omnibus  praestitisse.  Genus  est  perelegans,  et 
cum  gravitate  salsum,  cumque  oratoriis  dictionibus, 
tum  urbanis  sermonibus,  accommodatum.  Et,  her- 
cule,  omnia  haec,  quae  a  me  de  facetiis  disputantur, 
non  majora  forensium  actionum,  quam  omnium  ser- 
monum,  condimenta  sunt.  Nam,  quod  apud  Catonem 
est,  qui  multa  retuHt,  ex  quibus  a  me  exempli  causa 
multa  ponuntur,  per  mihi  scitum  videtur,  C.  Publi- 
cium  solitum  dicere,  "  P.  Mummium  cuivis  tempori 
hominem  esse."  Sic  profecto  res  se  habet,  nuUum  ut 
sit  vitae  tempus,  in  quo  non  deceat  leporem  humani- 
tatemque  versari. 

Sed  redeo  ad  caetera.  Est  huic  finitimum  dissimu- 
lationi,  cum  honesto  verbo  vitiosa  res  appellatur ;  ut 
cum  Africanus  censor  tribu  movebat  eum  centurio- 
nem,  qui  in  Pauli  pugna  non  afFuerat,  cum  ille  se 

custodiae  causa  diceret  in  castris  remansisse,  quaere- 
retque  cur  ab  eo  notaretur;  ^'  Non  amo,"  inquit, 
"  nimium  diligentes.'" 

Acutum  etiam  illud  est,  cum  ex  alterius  oratione 
aliud  excipias,  atque  ille  vult ;  ut  Salinatori  Maxi- 
mus,  cum,  Tarento  amisso,  arcem  tamen  Livius  re- 
tinuisset,  multaque  ex  ea  proelia  praeclara  fecisset; 
cum  aliquot  post  annos  Maximus  id  oppidum  rece- 
pisset,  rogaretque  eum  Salinator,  ut  meminisset, 
opera  sua  se  Tarentum  recepisse ;  "  Quidni,"  inquit, 
"  meminerim  ?  nunquam  enim  recepissem,  nisi  tu 
perdidisses." 

Sunt  etiam  illa  subabsurda,  sed  eo  ipso  nornine 
saepe  ridicula,  non  solum  mimis  perapposita,  sed 
etiam  quodammodo  nobis : 

"  Homo  fatuus, 

Postquam  rem  habere  coepit,  est  mortuus :" 

"  Quid  est  tibi 

Ista  mulier  ?"  '*•  Uxor."  "  Similis,  medius  fidius :" 
et    . 

"  Quamdiu  ad  aquas  fuit,  nunquam  est  mortuus." 

LXVIII.  Genus  hoc  levius,  et,  ut  dixi,  mimicum ; 
sed  habet  nonnunquam  aliquid  etiam  apud  nos  loci, 
ut  vel  non  stuhus,  quasi  stuhe,  cum  sale  dicat  ah- 
quid :  ut  tibi,  Antoni,  Mancia,  cum  audisset  te  cen- 
sorem  a  M.  Duronio  de  ambitu  postulatum,  "  Ah- 
quando,"  inquit,  "  tibi  tuum  negotium  agere  hce- 
bit."  Valde  hsec  ridentur,  et,  hercule,  omnia,  quae 
a  prudentibus,  quasi  per  dissimulationem  [non]  in- 
telhgendi,  subabsurde  salseque  dicuntur.  Ex  quo 
genere  est  etiam,  non  videri  inteUigere  quod  mtel- 
hgas,  ut  Pontidius,  "  Qualem  existimas,  qui  in  adul- 
terio  deprehenditur  ?"  "  Tardum :"  ut  ego,  qui  in 
delectu,  Metello,  cum  excusationem  oculorum  a  me 
non  acciperet,  et  dixisset,  ''  Tu  igitur  nihil  vides  ?*' 
'^  Ego  vero,'*  inquam,  ''  a  porta  Esquilina  video  vil- 

lam  tuam :"  ut  illud  Nasicae,  qui  cum  ad  poetam 
Ennium  venisset,  eique,  ab  ostio  qusgrenti  Ennium, 
ancilla  dixisset,  domi  non  esse ;  Nasica  sensit,  illam 
domini  jussu  dixisse,  et  illum  intus  esse  :  paucis  post 
diebus,  cum  ad  Nasicam  venisset  Ennius,  et  eum  a 
janua  queereret,  exclamat  Nasica,  se  domi  non  esse  : 
tum  Ennius,  ''  Quid  ?  ego  non  cognosco  vocem,'' 
inquit,  ''  tuam  ?"  Hic  Nasica,  "  Homo  es  impu- 
dens :  ego  cum  te  quaererem,  ancillae  tuae  credidi,  te 
domi  non  esse :  tu  mihi  non  credis  ipsi !" 

Est  beUum  iUud  quoque,  ex  quo  is,  qui  dixit,  ir- 
ridetur  in  eo  ipso  genere,  quo  dixit:  ut,  cum  Q. 
Opimius  consularis,  qui  adolescentulus  m.ale  audis- 
set,  festivo  homini  Egilio,  qui  videretur  mollior,  nec 
esset,  dixisset,  "  Quid  tu,  Egilia  mea  ?  quando  ad 
me  venis  cum  tua  colu  et  lana  ?"  ''  Non,  pol,"  in- 
quit,  "  audeo :  nam  me  ad  famosas  vetuit  mater  ac- 
cedere," 

LXIX.  Salsa  sunt  etiam,  quae  habent  suspicionem 
ridiculi  absconditam,  quo  in  genere  est  illud  Siculi, 
cui,  cum  familiaris  quidam  quereretur,  quod  diceret, 
uxorem  suam  suspendisse  se  de  ficu,  "•  Amabo  te,'* 
inquit,  "  da  mihi  ex  ista  arbore,  quos  seram  sur- 
culos."  In  eodem  genere  est,  quod  Catulus  dixit  cui- 
dam  oratori  malo,  qui  cum  in  epilogo  misericordiam 
se  movisse  putaret,  postquam  assedit,  rogavit  hunc, 
videreturne  misericordiam  movisse ;  *•'  Ac  magnam 
quidem,"  inquit;  "  neminem  enim  puto  esse  tam 
durum,  cui  non  oratio  tua  miseranda  visa  sit.'* 

Me  quidem,  hercule,  valde  illa  movent  stoma- 
chosa,  et  quasi  submorosa  ridicula,  cum  non  a  mo- 
roso  dicuntur :  tum  enim  non  sal,  sed  natura,  ridetur. 
In  quo,  ut  mihi  videtur,  persalsum  illud  est  apud 
Naevium, 

"  Quid  ploras,  pater  ? 
Mirum  ni  cantem,  condemnatus  sum." 

Huic  generi  quasi  contrarium  est  ridiculi  genus  pa- 
iWietor,)  VOL.  I.  2  A 

tientis  ac  lenti ;  ut,  cum  Cato  percussus  esset  ab  eo, 
qui  arcam  ferebat,  cum  ille  diceret,  "  Cave ;"  roga- 
vit,   "  numquid  aliud  ferret  praeter  arcam  ?" 

Etiam  stultitia;  salsa  reprehensio,  ut  ille  Siculus, 
cui  praetor  Scipio  patronum  causae  dabat  hospitem 
suum,  hominem  nobilem,  sed  admodum  stultum, 
"  Quasso,"  inquit,  "  praetor,  adversario  meo  da  istum 
patronum  ;  deinde  mihi  neminem  dederis." 

Movent  illa  etiam,  quae  conjectura  explanantur 
longe  ahter,  atque  sunt,  sed  acute,  atque  concinne ; 
ut,  cum  Scaurus  accusaret  Rutilium  ambitus,  cum 
ipse  consul  esset  factus,  ille  repulsam  tulisset,  et  in 
ejus  tabulis  ostenderet  literas,  A.  F.  P.  R.  idque  di- 
ceret  esse,  '^  Actum  fide  P.  Rutilii;"  Rutilius  autem, 
"  ante  factum,  post  relatum  ;"  C.  Canius,  eques  Ro- 
manus,  cum  Rufo  adesset,  exclamat,  neutrum  illis 
literis  declarari.  "  Quid  ergo  ?"  inquit  Scaurus ; 
"  TEmiHus  fecit,  plectitur  RutiHus." 

LXX.  Ridentur  etiam  discrepantia.  "  Quid  huic 
abest,  nisi  res  et  virtus  ?"  BeUa  etiam  est  familiaris 
reprehensio,  quasi  errantis  ;  ut,  cum  objurgavit  Al- 
bius  Granium,  quod,  cum  ejus  tabuHs  quiddam  Al- 
bucio  probatum  videretur,  et  valde  absoluto  Scaevola 
gauderet ;  ncque  intelligeret,  contra  suas  tabulas  esse 
judicatum  *  *  * 

Huic  similis  est  etiam  admonitio  in  consiHo  dando 
familiaris,  ut,  cum  patrono  malo,  cum  vocem  in  di- 
cendo  obtudisset,  suadebat  Granius,  ut  mulsum  fri- 
gidum  biberet,  simul  ac  domum  redisset ;  "  Perdam,'* 
inquit,  "  vocem,  si  id  fecero :"  "  MeHus  est,"  in- 
quit,  ''  quam  reum." 

BeUum  etiam  est,  cum,  quid  cuique  sit  consenta- 
neum,  dicitur ;  ut,  cum  Scaurus  nonnuUam  haberet 
invidiam  ex  eo,  quod  Phrygionis  Pompeii,  locupletis 
hominis,  bona  sine  testamento  possederat ;  sederet- 
que  advocatus  reo  Bestiae,  cum  funus  quoddam  du- 
ceretur,  accusator  C.  Memmius,  "  Vide,''  inquit, 
' '  Scaure,  mortuus  rapitur,  si  potes  esse  possessor.'* 

Sed  ex  his  omnibus  nihil  magis  ridetur,  quam 
quod  est  praeter  exspectationem  ;  cujus  innumerabiha 
sunt  exempla,  vel  Appii  majoris  illius,  qui  in  senatu, 
cum  ageretur  de  agris  publicis,  et  de  lege  Thoria,  et 
premeretur  Lucilius  ab  iis  qui  a  pecore  ejus  depasci 
agros  publicos  dicerent,  "  Non  est,"  inquit,  "  Lucilii 
pecus  illud :  erratis :"  (defendere  Lucilium  videba- 
tur)  "  ego  liberum  puto  esse  :  qua  kibet,  pascitur." 

Placet  etiam  milii  illud  Scipionis  illius,  qui  Ti. 
Gracchum  percuHt :  cum  ei  M.  Flaccus,  multis  pro- 
bris  objectis,  P.  Mucium  judicem  tulisset,  ''  Ejero," 
inquit :  "  iniquus  est."  Cum  esset  admurmuratum, 
"  Ah !"  inquit,  "  P.  C.  non  ego  mihi  iUum  iniquum 
ejero,  verum  omnibus." 

Ab  hoc  vero  Crasso  nihil  facetius :  cum  laesisset 
testis  Silus  Pisonem,  quod  se  in  eum  audisse  dixis- 
set ;  "  Potest  fieri,"  inquit,  "  Sile,  ut  is,  unde  te 
audisse  dicis,  iratus  dixerit."  Annuit  Silus.  "  Potest 
etiam,  ut  tu  non  recte  intellexeris."  Id  quoque  toto 
capite  annuit,  ut  se  Crasso  daret.  "  Potest  etiam 
fieri,"  inquit,  "  ut  omnino,  quod  te  audisse  dicis, 
nunquam  audieris."  Hoc  ita  praeter  exspectationem 
accidit,  ut  testem  omnium  risus  obrueret. 

Hujus  generis  est  plenus  Naevius,  et  jocus  est  fa- 
miliaris,  "  Sapiens,  si  algebis,  tremes."  Et  aUa  per- 
multa. 

LXXI.  Saepe  etiam  facete  concedas  adversario  id 
ipsum,  quod  tibi  ille  detrahit ;  ut  C.  Laelius,  cum  ei 
quidam  malo  genere  natus  diceret,  indignum  esse 
suis  majoribus,  "  At,  hercule,"  inquit,  "  tu  tuis  dig- 
nus."  Saepe  etiam  sententiose  ridicula  dicuntur  ;  ut 
M.  Cincius,  quo  die  legem  de  donis  et  muneribus 
tulit,  cum  C.  Cento  prodiisset,  et  satis  contumeliose, 
"  Quid  fers,  Cinciole  ?"  quaesisset ;  ''  Ut  emas," 
inquit,  "  Cai,  si  uti  velis." 

Saepe  etiam  salse,  quae  fieri  non  possunt,  optantur ; 
ut  M.  Lepidus,  cum,  caeteris  in  Campo  exercentibus, 

in  herba  ipse  recubuisset,  "  Vellem  hoc  esset,"  in- 
quit,  "  laborare."  Salsum  est  etiam,  quaerentibus  et 
quasi  percontantibus  lente  respondere,  quod  nollent ; 
ut  censor  Lepidus,  cum  M.  Antistio  Pyrgensi  equum 
ademisset,  amicique  cum  vociferarentur,  et  quaere- 
rent,  quid  ille  patri  suo  responderet,  cur  ademtum 
sibi  equum  diceret,  cum  optimus  colonus,  parcissi- 
mus,  modestissimus,  frugalissimus  esset ;  "  Me  isto- 
rum,"  inquit,  "  nihU  credere." 

Colliguntur  a  Graecis  alia  nonnuUa,  exsecrationes, 
admirationes,  minationes.  Sed  haec  ipsa  nimis  mihi 
videor  multa  in  genera  descripsisse :  nam  illa,  quae 
verbi  ratione  et  vi  continentur,  certa  fere  ac  definita 
sunt :  quae  plerumque,  ut  ante  dixi,  laudari  magis, 
quam  rideri,  solent. 

Haec  autem,  quae  sunt  in  re,  et  in  ipsa  sententia, 
partibus  sunt  innumerabilia,  generibus  pauca.  Ex- 
spectationibus  enim  decipiendis,  et  naturis  aliorum 
irridendis,  ipsorum  ridicule  indicandis,  et  similitudine 
turpioris,  et  dissimulatione,  et  subabsurda  dicendo, 
et  stulta  reprehendendo,  risus  moventur.  Itaque  im- 
buendus  est  is,  qui  jocose  vult  dicere,  quasi  natura 
quadam  apta  ad  haec  genera,  et  moribus,  ut  ad  cu- 
jusque  modi  genus  ridiculi  vultus  etiam  accommode- 
tur :  qui  quidem  quo  severior  est  et  tristior,  ut  in  te, 
Crasse,  hoc  illa,  qu^e  dicuntur,  salsiora  videri  solent. 

Sed  jam  tu,  Antoni,  qui  hoc  diversorio  sermonis 
mei  libenter  acquieturum  te  esse  dixisti,  tamquam  in 
Pomtinum  diverteris,  neque  amoenum  neque  salu- 
brem  locum,  censeo  ut  satis  diu  te  putes  requiesse,  et 
iter  rehquum  conficere  pergas.  Ego  vero,  atque  hi- 
lare  quidem  a  te  acceptus,  inquit,  et  cum  doctior 
per  te,  tum  etiam  audacior  factus  sum  ad  jocandum. 
Non  enim  vereor,  ne  quis  me  in  isto  genere  leviorem 
jam  putet,  quoniam  quidem  tu  Fabricios  mihi  auc- 
tores,  et  Africanos,  Maximos,  Catones,  Lepidos  pro- 
tulisti.    Sed  habetis  ea,  quae  voluistis  ex  me  audire. 

de  quibus  quidem  accuratius  dicendum  et  cogitan- 
dum  fuit:  nam  caetera  faciliora  sunt,  atque  ex  iis, 
quae  jam  dicta  sunt,  reliqua  nascuntur  omnia. 

LXXII.  Ego  enim  cum  ad  causam  sum  aggres- 
sus,  atque  omnia  cogitando,  quoad  facere  potui,  per- 
secutus ;  cum  et  argumenta  causae,  et  eos  locos  qui- 
bus  animi  judicum  conciliantur,  et  iUos  quibus  per- 
moventur,  vidi  atque  cognovi ;  tum  constituo,  quid 
habeat  quaeque  causa  boni,  quid  mali.  Nulla  enim 
fere  res  potest  in  dicendi  disceptationem  aut  contro- 
versiam  vocari,  quae  non  habeat  utrumque :  sed, 
quantum  habeat,  id  refert. 

Mea  autem  ratio  in  dicendo  hasc  esse  solet,  ut, 
boni  quod  habeat,  id  amplectar,  exornem,  exagge- 
rem ;  ibi  commorer,  ibi  habitem,  ibi  haeream  :  a 
malo  autem  vitioque  causae  ita  recedam,  non  ut  id 
me  defugere  appareat,  sed  ut  totum,  bono  illo  or- 
nando  et  augendo  dissimulatum,  obruatur.  Et,  si 
causa  est  in  argumentis ;  firmissima  quasque  maxime 
tueor,  sive  plura  sunt,  sive  aUquod  unum :  sin  autem 
in  conciliatione  aut  in  permotione  causa  est,  ad  eam 
me  potissimum  partem,  quae  maxime  commovere 
animos  hominum  potest,  confero. 

Summa  denique  hujus  generis  hasc  est,  ut,  si  in 
refellendo  adversario  firmior  esse  oratio,  quam  in 
confirmandis  nostris  rebus,  potest,  omnia  in  illum 
conferam  tela ;  sin  nostra  facilius  probari,  quam  illa 
redargui  possunt,  abducere  animos  a  contraria  defen . 
sione,  et  ad  nostram  conor  traducere. 

Duo  denique  illa,  quae  faciUima  videntur,  (quo- 
niam  quae  diflicihora  sunt,  non  possum)  mihi  pro 
meo  jure  sumo :  unum,  ut  molesto  aut  difficili  argu- 
mento,  aut  loco,  nonnunquam  omnino  nihil  respon- 
deam;  quod  forsitan  aliquis  jure  irriserit :  quis  enim 
est,  qui  id  facere  non  possit  ?  sed  tamen  ego  de  mea 
nunc,  non  de  aHorum,  facultate  disputo ;  confiteor- 
que  me,  si  quae  premat  res  vehementius,  ita  cedere 
solere,  ut  non  ^odo  non  abjecto,  sed  ne  rejecto  qui- 

dem  scuto,  fugere  videar ;  sed  adhibere  quamdam  in 
dicendo  speciem  atque  pompam,  et  pugnag  similem 
fugam ;  consistere  vero  in  meo  praesidio  sic,  ut  non 
fugiendi  hostis,  sed  capiendi  loci,  causa  cessisse  vi- 
dear.  Alterum  est  illud,  quod  ego  oratori  maxime 
cavendum  et  providendum  puto,  quodque  me  soUici- 
tare  summe  solet :  non  tam  ut  prosim  causis,  elabo- 
rare  soleo,  quam  ut  ne  quid  obsim :  non  quin  eni- 
tendum  sit  in  utroque ;  sed  tamen  multo  est  turpius 
oratori,  nocuisse  videri  causse,  quam  non  profuisse. 

LXXIII.  Sed  quid  hoc  loco  vos  inter  vos,  Ca- 
tule?  an  hcec,  ut  sunt  contemnenda,  contemnitis? 
Minime,  inquit  ille:  sed  Caesar  de  isto  ipso  quid- 
dam  velle  dicere  videbatur.  Me  vero  lubente,  inquit 
Antonius,  dixerit,  sive  refellendi  causa,  sive  quae- 
rendi. 

Tum  Julius,  Ego,  mehercule,  inquit,  Antoni, 
semper  is  fui,  qui  de  te  oratore  sic  praedicarem,  unum 
te  in  dicendo  mihi  videri  tectissimum ;  propriumque 
hoc  esse  laudis  tuae,  nihil  a  te  unquam  esse  dictum, 
quod  obesset  ei,  pro  quo  diceres.  Idque  memoria 
teneo,  cum  mihi  sermo  cum  hoc  ipso  Crasso,  multis 
audientibus,  esset  de  te  institutus,  Crassusque  piu- 
rimis  verbis  eloquentiam  laudaret  tuam,  dixisse  me, 
cum  caeteris  tuis  laudibus  hanc  esse  vel  maximam, 
qubd  non  solum,  quod  opus  esset,  diceres,  sed  etiam, 
quod  non  opus  esset,  non  diceres :  tum  illum  mihi 
respondere  memini,  caetera  in  te  summe  esse  lau- 
danda ;  illud  vero  improbi  esse  hominis  et  perfidiosi, 
dicere  quod  alienum  esset,  et  noceret  ei,  pro  quo  quis- 
que  diceret:  quare  non  sibi  eum  disertum,  qui  id 
non  faceret,  videri,  sed  improbum,  qui  faceret.  Nunc, 
si  tibi  videtur,  Antoni,  demonstres  veHm,  quare  tu 
hoc  ita  magnum  putes,  nihil  in  causa  mali  facere,  ut 
nihil  tibi  in  oratore  majus  esse  videatur. 

LXXIV.  Dicam  equidem,  Caesar,  inquit,  quid 
intelligam :  sed  et  tu,  et  vos  omnes,  hoc,  inquit,  me- 
mentote,  non  me  de  perfecti  oratoris  divinitate  qua- 

dam  loqui,  sed  de  exercitationis  et  consuetudinis  mese 
mediocritate.  Crassi  quidem  responsum  excellentis 
cujusdam  est  ingenii  ac  singularis ;  cui  quiddam  por- 
tenti  simile  esse  visum  est,  posse  aliquem  inveniri 
oratorem,  qui  aliquid  mali  faceret  dicendo,  obesset- 
que  ei,  quem  defenderet :  facit  enim  de  se  conjectu- 
ram ;  cujus  tanta  vis  ingenii  est,  ut  neminem,  nisi 
consulto,  putet,  quod  contra  seipsum  sit,  dicere ;  (sed 
ego  non  de  praestanti  quadam  et  eximia,  sed  prope 
de  vulgari  et  communi  prudentia  disputo) ;  ut  apud 
Graecos  fertur  incredibili  quadam  magnitudine  con- 
silii  atque  ingenii  Atheniensis  ille  fuisse  Themisto- 
cles ;  ad  quem  quidam  doctus  homo,  atque  in  primis 
eruditus,  accessisse  dicitur,  eique  artem  memoriae, 
quae  tum  primum  proferebatur,  pollicitus  esse,  se 
traditurum :  cum  iUe  quaesisset,  quidnam  illa  ars 
efficere  posset,  dixisse  illum  doctorem,  ut  omnia  me- 
minisset ;  et  ei  Themistoclem  respondisse,  gratius 
sibi  illum  esse  facturum,  si  se  oblivisci,  quae  vellet, 
quam  si  meminisse,  docuisset.  Videsne,  quae  vis  in 
homine  acerrimi  ingenii,  quam  potens  et  quanta  mens 
fuerit  ?  qui  ita  responderit,  ut  intelligere  possemus, 
nihil  ex  illius  animo,  quod  semel  esset  infusum,  un- 
quam  effluere  potuisse ;  cum  quidem  ei  fuerit  opta- 
bilius,  oblivisci  posse  potius,  quod  meminisse  noUet, 
quam  quod  semel  audisset  vidissetve,  meminisse. 
8ed  neque,  propter  hoc  Themistoclis  responsum,  me- 
moriae  nobis  opera  danda  non  est ;  neque  iUa  mea 
cautio  et  timiditas  in  causis,  propter  praestantem  pru- 
dentiam  Crassi,  negHgenda  est.  Uterque  enim  isto- 
rum  non  mihi  attuHt  aliquam,  sed  suam  significavit 
facultatem. 

Etenim  permulta  sunt  in  causis,  in  omni  parte  ora- 
tionis  circumspicienda,  ne  quid  offendas,  ne  quo  irruas. 
Saepe  aliquis  testis  aut  non  lasdit,  aut  minus  laedit,  nisi 
lacessatur :  orat  reus,  urgent  advocati,  ut  invehamur, 
ut  male  dicamus,  denique  ut  interrogemus.  Non  mo- 
veor,  non  obtempero,  non  satisfacio,  neque  tamen 

uUam  assequor  laudem.  Homines  enim  imperiti  fa- 
cilius,  quod  stulte  dixeris,  reprehendere,  quam,  quod 
sapienter  tacueris,  laudare  possunt.  Hic  quantum  fit 
mali,  si  iratum,  si  non  stultum,  si  non  levem  testem 
laeseris !  habet  enim  et  voluntatem  nocendi  in  ira- 
cundia,  et  vim  in  ingenio,  et  pondus  in  vita ;  nec,  si 
hoc  Crassus  non  committit,  ideo  non  multi,  et  saepe, 
committunt.  Quo  quidem  mihi  videri  turpius  nihil 
solet,  quam,  cum  ex  oratoris  dicto  ahquo,  aut  re- 
sponso,  aut  rogatu,  sermo  ille  sequitur,  "  Occidit 
iUe."  "  Adversariumne  ?"  ''  Immo  vero,"  aiunt, 
"  se,  et  eum  quem  defendit." 

LXXV.  Hoc  Crassus  non  putat  nisi  perfidia  acci- 
dere  posse  :  ego  autem  saepissime  video  in  causis  ali- 
quid  mali  facere  homines  minime  malos.  Quid? 
illud,  quod  supra  dixi,  solere  me  cedere,  et,  ut  pla- 
nius  dicam,  fugere  ea,  quae  valde  causam  meam  pre- 
merent;  cum  id  non  faciunt  alii,  versanturque  in 
hostium  castris,  ac  sua  prcesidia  dimittunt;  medio- 
criterne  causis  nocent,  cum  aut  adversariorum  adju- 
menta  confirmant,  aut  ea,  quae  sanare  nequeunt,  ex- 
ulcerant  ?  Quid  ?  cum  personarum,  quas  defendunt, 
rationem  non  habent ;  si,  quae  sunt  in  his  invidiosa, 
non  mitigant  extenuando,  sed,  laudando  et  efFerendo, 
invidiosiora  faciunt ;  quantum  in  eo  tandem  mah ! 
Quid  ?  si  in  homines  caros,  judicibusque  jucundos, 
sine  ulla  praemunitione  orationis,  acerbius  et  contu- 
meliosius  invehare ;  nonne  abs  te  judices  abaHenes  ? 
Quid  ?  si,  quae  vitia  aut  incommoda  sunt  in  ahquo 
judice  uno,  aut  pluribus,  ea  tu,  in  adversariis  expro- 
brando,  non  intelligas,  te  in  judices  invehi ;  mediocre 
peccatum  est  ? 

Quid  ?  si,  cum  pro  altero  dicas,  Htem  tuam  facias, 
aut  laesus  efferare  iracundia,  causam  rehnquas,  ni- 
hilne  noceas  ?  In  quo  ego,  non  quo  Hbenter  male 
audiam,  sed  quia  ego  causam  non  Hbenter  reHnquo, 
nimium  patiens  et  lentus  existimor ;  ut,  cum  te  ip- 
sum,  Sulpici,  objurgabam,  quod  ministratorem  pe- 

teres,  non  adversarium.  Ex  quo  etiam  illud  assequor, 
ut,  si  quis  mihi  maledicat,  petulans,  aut  plane  insa- 
nus,  esse  videatur. 

In  ipsis  autem  argumentis  si  quid  posueris  aut 
aperte  falsum,  aut  ei,  quod  dixeris,  dicturusve  sis, 
contrarium,  aut  genere  ipso  remotum  ab  usu  judi- 
ciorum  ac  foro,  nihilne  noceas  ?  Quid  multa  ?  omnis 
cura  mea  solet  in  hoc  versari  semper,  (dicam  enim 
saspius)  si  possim,  ut  boni  aliquid  efficiam  dicendo ; 
sin  id  minus,  ut  certe  nequid  mali. 

LXXVI.  Itaque  nunc  illuc  redeo,  Catule,  in  quo 
tu  me  paulo  ante  laudabas,  ad  ordinem  coUocatio- 
nemque  rerum  ac  locorum.  Cujus  ratio  est  duplex : 
altera,  quam  afFert  natura  causarum ;  altera,  quae 
oratomm  judicio  et  prudentia  comparatur.  Nam,  ut 
aliquid  ante  rem  dicamus,  deinde,  ut  rem  expona- 
mus,  post  ut  eam  probemus  nostris  praesidiis  confir- 
mandis,  contrariis  refutandis,  deinde  ut  concludamus, 
atque  ita  peroremus,  hoc  dicendi  genus  natura  ipsa 
prasscribit. 

Ut  vero  statuamus,  ea,  quae  probandi,  docendi, 
persuadendi  causa  dicenda  sunt,  quemadmodum  com- 
ponamus ;  id  est  vel  maxime  proprium  oratoris  pru- 
dentige.  Multa  enim  occurrunt  argumenta :  multa, 
quas  in  dicendo  profutura  videantur  :  sed  eorum  par- 
tim  ita  levia  sunt,  ut  contemnenda  sint :  partim,  etiam 
si  quid  habent  adjumenti,  sunt  nonnunquam  ejus- 
modi,  ut  insit  in  iis  ahquid  vitii ;  neque  tanti  sit 
illud,  quod  prodesse  videatur,  ut  cum  aliquo  malo 
conjungatur.  Quas  autem  sunt  utilia  atque  firma,  si 
ea  tamen  (ut  saepe  fit)  valde  multa  sunt ;  ea,  quae  ex 
iis  aut  levissima  sunt,  aut  ahis  gravioribus  consimilia, 
secerni  arbitror  oportere,  atque  ex  oratione  removeri. 
Equidem  cum  colligo  argumenta  causarum,  non  tam 
ea  numerare  soleo,  quam  expendere. 

LXXVII.  Et  quoniam  (quod  saepe  jam  dixi)  tri- 
bus  rebus  [omnes]  ad  nostram  sententiam  perducimus, 
aut  docendo,  aut  conciliando,  aut  permovendo ;  una 

ex  omnibus  his  rebus  res  praB  nobis  est  ferenda,  ut 
nihil  aliud,  nisi  docere  velle  videamur :  reliquae  duae, 
sicuti  sanguis  in  corporibus,  sic  illae  in  perpetuis  ora- 
tionibus  fusae  esse  debebunt.  Nam  et  principia,  et 
casterae  partes  orationis,  de  quibus  paulo  post  pauca 
dicemus,  habere  hanc  vim  magnopere  debent,  ut,  ad 
eorum  mentes,  apud  quos  agetur,  movendas,  perma- 
nare  possint. 

Sed  his  partibus  orationis,  quae  etsi  nihil  docent 
argumentando,  persuadendo  tamen  et  commovendo 
proficiunt  plurimum,  quamquam  maxime  proprius 
est  locus  et  in  exordiendo  et  in  perorando ;  digredi 
tamen  ab  eo,  quod  proposueris  atque  agas,  permo- 
vendorum  animorum  causa,  saepe  utile  est.  Itaque 
vel,  narratione  exposita,  saepe  datur  ad  commovendos 
animos  digrediendi  locus ;  vel  argumentis  nostris 
confirmatis,  vel  contrariis  refutatis,  vel  utroque  loco, 
vel  omnibus,  si  habet  eam  causa  dignitatem  atque 
copiam,  recte  id  fieri  potest :  eaeque  causae  sunt,  ad 
agendum  et  ad  ornandum,  gravissimae  atque  plenis- 
simae,  quae  plurimos  exitus  dant  ad  ejusmodi  digres- 
sionem,  ut  his  locis  uti  Hceat,  quibus  animorum  im- 
petus  eorum,  qui  audiunt,  aut  impellantur,  aut  re- 
flectantur. 

Atque  etiam  in  iUo  reprehendo  eos,  qui,  quse  mi- 
nime  firma  sunt,  ea  prima  collocant.  In  quo  illos 
quoque  errare  arbitror,  qui,  si  quando  (id  quod  mihi 
nunquam  placuit)  plures  adhibent  patronos,  ut  in 
quoque  eorum  minimum  putant  esse,  ita  eum  pri- 
mum  volunt  dicere.  Res  enim  hoc  postulat,  ut  eorum 
exspectationi,  qui  audiunt,  quam  celerrime  occur- 
ratur:  cui  si  initio  satisfactum  non  sit,  multo  plus 
sit  in  reliqua  causa  laborandum.  Male  enim  se  res 
habet,  quae  non  statim,  ut  dici  coepta  est,  melior  fieri 
videtur.  Ergo,  ut  in  oratore  optimus  quisque,  sic  et 
in  oratione,  firmissimum  quodque  sit  primum ;  dum 
illud  tamen  in  utroque  teneatur,  ut  ea,  quae  excel- 
lant,  serventur  etiam  ad  perorandum :  si  quae  erunt 

mediocria,  (nam  vitiosis  nusquam  esse  oportet  locum) 
iii  mediam  turbam,  atque  in  gregem,  conjiciantur. 

Hisce  omnibus  rebus  consideratis,  tum  denique  id, 
quod  primum  est  dicendum,  postremum  soleo  cogi- 
tare,  quo  utar  exordio :  nam,  si  quando  id  primum 
invenire  volui,  nullum  mihi  occurrit,  nisi  aut  exile, 
aut  nugatorium,  aut  vulgare,  atque  commune. 

LXXVIII.  Principia  autem  dicendi  semper  cum 
accurata,  et  acuta,  et  instructa  sententiis,  apta  verbis, 
tum  vero  causarum  propria,  esse  debent.  Prima  est 
enim  quasi  cognitio  et  commendatio  orationis  in  prin- 
cipio,  quae  continuo  eum,  qui  audit,  permulcere  at- 
que  allicere  debet.  In  quo  admirari  soleo,  non  equi- 
dem  istos,  qui  nullam  huic  rei  operam  dederunt,  sed 
hominem  in  primis  disertum  atque  eruditum,  Phi- 
iippum,  qui  ita  solet  ad  dicendum  surgere,  ut,  quod 
primum  verbum  habiturus  sit,  nesciat ;  et  ait  idem, 
cum  brachium  concalefecerit,  tum  se  solere  pugnare : 
neque  attendit,  eos  ipsos,  unde  hoc  simile  ducat,  illas 
primas  hastas  ita  jactare  leniter,  ut  et  venustati  vel 
maxime  serviant,  et  reliquis  viribus  suis  consulant. 
Neque  est  dubium,  quin  exordium  dicendi  vehemens 
et  pugnax  non  saepe  esse  debeat :  sed,  si  in  ipso  illo 
gladiatorio  vitae  certamine,  quo  ferro  decernitur,  ta- 
men  ante  congressum  multa  fiunt,  quae  non  ad  vul- 
nus,  sed  ad  speciem,  valere  videantur ;  quanto  hoc 
magis  in  oratione  exspectandum,  in  qua  non  vis  po- 
tius,  sed  delectatio,  postulatur  ?  NihU  est  denique  in 
natura  rerum  omnium,  quod  se  universum  profundat, 
et  quod  totum  repente  evolet :  sic  omnia,  quae  fiunt, 
quaeque  aguntur  acerrime,  lenioribus  principiis  na- 
tura  ipsa  praetexuit. 

Haec  autem  in  dicendo  non  extrinsecus  alicunde 
quaerenda,  sed  ex  ipsis  visceribus  causae  sumenda 
sunt.  Idcirco,  tota  causa  pertentata  atque  perspecta, 
locis  omnibus  inventis  atque  instructis,  consideran- 
dum  est,  quo  principio  sit  utendum  :  sic  et  facile  re- 
perietur.    Sumentur  enim  ex  iis  rebus,  quae  erunt 


276     DE  ORATORE,  Lib.  II.  Cap.  79. 

uberrimae  vel  in  argumentis,  vel  in  iis  partibus,  ad 
quas  dixi  digredi  sa^pe  oportere.  Ita  et  momenti  ali- 
quid  afFerent,  cum  erunt  paene  ex  intima  defensione 
depromta,  et  apparebit,  ea  non  modo  non  esse  com- 
munia,  nec  in  alias  causas  posse  transferri,  sed  peni- 
tus  ex  ea  causa,  quae  tum  agatur,  effloruisse. 

LXXIX.  Omne  autem  principium  aut  rei  totius, 
quae  agetur,  significationem  habere  debebit,  aut  ad- 
itum  ad  causam  et  munitionem,  aut  quoddam  orna- 
mentum  et  dignitatem.  Sed  oportet,  ut  aedibus  ac 
templis  vestibula  et  aditus,  sic  causis  principia,  pro- 
portione  rerum  praeponere.  Itaque  in  parvis  atque 
infrequentibus  causis  ab  ipsa  re  est  exordiri  saepe  com- 
modius. 

Sed,  cum  erit  utendum  principio  (quod  plerumque 
erit),  aut  ex  reo,  aut  ex  adversario,  aut  ex  re,  aut  ex 
eis  apud  quos  agitur,  sententias  duci  licebit.  Ex  reo, 
(reos  appello,  quorum  res  est)  quae  significent  virum 
bonum,  quae  liberalem,  quae  calamitosum,  quse  mi- 
sericordia  dignum,  quae  valeant  contra  falsam  crimi- 
nationem ;  ex  adversario,  iisdem  ex  locis  fere  contra- 
ria.  Ex  re,  si  crudelis,  si  infanda,  si  praeter  opinionem, 
si  immerito,  si  misera,  si  ingrata,  si  indigna,  si  nova, 
si  quae  restitui  sanarique  non  possit ;  ex  iis  autem, 
apud  quos  agetur,  ut  benevolos  beneque  existimantes 
efficiamus ;  quod  agendo  efficitur  melius,  quam  ro- 
gando.  Est  id  quidem  in  totam  orationem  confun- 
dendum,  nec  minime  in  extremam  ;  sed  tamen  multa 
principia  ex  eo  genere  gignuntur.  Nam  et  attentum, 
monent  Graeci,  ut  principio  faciamus  judicem,  et  do- 
cilem ;  quae  sunt  utilia,  sed  non  principii  magis 
propria,  quam  reliquarum  partium ;  faciliora  etiam 
in  principiis,  quod  et  attenti  tum  maxime  sunt,  cum 
omnia  exspectant,  et  dociles  magis  initiis  esse  possunt, 
lUustriora  enim  sunt,  quse  in  principiis,  quam  quae 
in  mediis  causis,  dicuntur,  aut  arguendo,  aut  refel- 
lendo. 

Maxima  autem  copia  principiorum,  ad  judicem 

aut  alliciendum  aut  incitandum,  ex  iis  locis  trahitur, 
qui,  ad  motus  animorum  conficiendos,  inerunt  in 
causa  ;  quos  tamen  totos  in  principio  explicari  non 
oportebit,  sed  tantum  impelli  primo  judicem  leviter, 
ut  jam  inclinato  reliqua  incumbat  oratio. 

LXXX.  Connexum  autem  ita  sit  principium  con- 
sequenti  orationi,  ut  non,  tamquam  citharoedi  prooe- 
mium  affictum  aliquod,  sed  cohaerens  cum  omni  cor- 
pore  membrum,  esse  videatur.  Nam  nonnulli,  cum 
illud  meditati  ediderunt,  sic  ad  reliqua  transeunt,  ut 
audientiam  sibi  fieri  noUe  videantur.  Atque  ejus- 
modi  illa  prolusio  debet  esse,  non  ut  Samnitum, 
qui  vibrant  hastas  ante  pugnam,  quibus  in  pugnando 
nihil  utuntur ;  sed  ut  ipsis  sententiis,  quibus  prolu- 
serunt,  vel  pugnare  possint. 

Narrare  vero  rem  quod  breviter  jubent ;  si  brevi- 
tas  appellanda  est,  cum  verbum  nullum  redundat, 
brevis  est  L.  Crassi  oratio ;  sin  tum  est  brevitas,  cum 
tantum  verborum  est,  quantum  necesse  est,  aliquan- 
do  id  opus  est ;  sed  s«pe  obest  vel  maxime  in  nar- 
rando,  non  solum  quod  obscuritatem  afFert,  sed  etiam 
quod  eam  virtutem,  quse  narrationis  est  maxima,  ut 
jucunda,  et  ad  persuadendum  accommodata  sit,  tollit. 
Utilla,  "Nam  is  postquam  excessitex  ephebis,"  quam 
longa  est  narratio  !  Mores  adolescentis  ipsius,  et  ser^ 
vilis  percontatio,  mors  Chrysidis,  vultus  et  forma  et 
lamentatio  sororis,  reliqua,  pervarie  jucundeque  nar- 
rantur.     Quod  si  hanc  brevitatem  quaesisset, 

''  EfFertur  ;  imus ;  ad  sepulcrum  venimus : 
In  ignem  posita  est," 

[fere  decem  versiculis]  totum  conficere  potuisset : 
quamquam  hoc  ipsum,  "  EfFertur,  imus,"  concisum 
est,  ita,  ut  non  brevitati  servitum  sit,  sed  magis  ve- 
nustati.  Quod  si  nihil  fuisset,  nisi,  "  In  ignem  posita 
est ;"  tamen  res  tota  cognosci  facile  potuisset.  Sed  et 
festivitatem  habet  narratio  distincta  personis,  et  in- 
(Rheior.)  voL.  i.  2  B 

terpuncta  sermonibus :  et  est  probabilius,  quod  ges- 
tum  esse  dicas,  cum,  quemadmodum  actum  sit,  ex- 
ponas  ;  et  multo  apertius  ad  intelligendum  est,  si  sic 
consistitur  aliquando,  ac  non  ista  brevitate  percur- 
ritur.  Apertam  enim  narrationem  tam  esse  oportet, 
quam  caetera :  sed  hoc  magis  in  hac  elaborandum  est, 
quod  et  difficilius  est,  non  esse  obscurum  in  re  nar- 
randa,  quam  aut  in  principio,  aut  in  argumento,  aut 
in  purgando,  aut  in  perorando :  et  majore  periculo 
haec  pars  orationis  obscura  est,  quam  caetera;  vel 
quia,  si  quo  aHo  in  loco  est  dictum  quid  obscurius, 
tantum  id  perit,  quod  ita  dictum  est :  narratio  obscura 
totam  obcaecat  orationem ;  vel  quod  alia  possis,  semel 
si  obscurius  dixeris,  dicere  alio  loco  planius ;  narra- 
tionis  unus  est  in  causa  locus.  Erit  autem  perspicua 
narratio,  si  verbis  usitatis,  si  ordine  temporum  con- 
servato,  si  non  interrupte  narrabitur. 

LXXXI.  Sed,  quando  utendum  sit,  aut  non  sit, 
narratione,  id  est  consilii :  neque  enim,  si  nota  res 
est,  nec  si  non  dubium,  quid  gestum  sit,  narrari 
oportet,  nec  si  adversarius  narravit ;  nisi  si  refelle- 
mus,  Ac,  si  quando  erit  narrandum,  nec  illa,  quae 
suspicionem  et  crimen  efficient,  contraque  nos  erunt, 
acriter  persequamur  ;  et,  quidquid  poterit,  detraha- 
mus  ;  ne  illud,  quod  Crassus,  si  quando  fiat,  perfi- 
dia,  non  stultitia,  fieri  putat,  ut  causae  noceamus, 
accidat:  nam  ad  summam  totius  causae  pertinet, 
caute,  an  contra,  demonstrata  res  sit ;  quod  omnis 
orationis  rehquae  fons  est  narratio. 

Sequitur,  ut  causa  ponatur ;  in  quo  videndum  est, 
quid  in  controversiam  veniat.  Tum  suggerenda  sunt 
firmamenta  causae  conjuncte,  et  infirmandis  contra- 
riis,  et  tuis  confirmandis :  namque  una  in  causis  ra- 
tio  quaedam  est  ejus  orationis,  quae  ad  probandam 
argumentationem  valet.  Ea  autem  et  confirmationem 
et  reprehensionem  quaerit :  sed,  quia  neque  repre- 
hendi  quse  contra  dicuntur,  possunt,  nisi  tua  con- 

firmes,  neque  haec  confirmari,  nisi  illa  reprehendas  ; 
idcirco  haec  et  natura,  et  utilitate,  et  tractatione,  con- 
juncta  sunt. 

Omnia  autem  concludenda  plerumque  rebus  au- 
gendis,  velinflammandojudice,  vel  mitigando:  om- 
niaque  cum  superioribus  orationis  locis,  tum  maxime 
extremo,  ad  mentes  judicum  quam  maxime  permo- 
vendas,  et  ad  utilitatem  nostram  vocandas,  conferenda 
sunt. 

Neque  sane  jam  causa  videtur  esse,  cur  secerna- 
mus  ea  praBcepta,  quae  de  suasionibus  tradenda  sunt, 
aut  laudationibus ;  sunt  enim  pleraque  communia : 
sed  tamen  suadere  aliquid,  aut  dissuadere,  gravissi- 
mae  mihi  videtur  esse  personae.  Nam  et  sapientis  est, 
consilium  explicare  suum  de  maximis  rebus  ;  et  ho- 
nesti,  et  diserti,  ut  mente  providere,  auctoritate  pro- 
bare,  oratione  persuadere,  possit. 

LXXXII.  Atque  haec  in  senatu  minore  apparatu 
agenda  sunt :  sapiens  enim  est  consilium ;  multis- 
que  aliis  dicendi  relinquendus  locus.  Vitanda  etiam 
ingenii  ostentationis  suspicio. 

Concio  capit  omnem  vim  orationis,  et  gravitatem 
varietatemque  desiderat.  Ergo,  in  suadendo,  nihil 
est  optabilius,  quam  dignitas:  nam  qui  utilitatem 
putat,  non  quid  maxime  velit  suasor,  sed  quid  inter- 
dum  magis  sequatur,  videt.  Nemo  est  enim,  prseser- 
tim  in  tam  clara  civitate,  quin  putet  expetendam 
maxime  dignitatem :  sed  vincit  utilitas  plerumque, 
cum  subest  ille  timor,  ea  neglecta,  ne  dignitatem 
quidem  posse  retineri. 

Controversia  autem  inter  hominum  sententias  aut 
in  illo  est,  utrum  sit  utilius  :  aut  etiam,  cum  id  con- 
venit,  certatur,  utrum  honestati  potius  an  utilitati 
consulendum  sit.  Quae  quia  pugnare  saepe  inter  se 
videntur,  qui  utilitatem  defendit,  enumerabit  com- 
moda  pacis,  opum,  potentiae,  pecuniae,  vectigalium, 
praesidii,  militum,  [utilitates]  caeterarum  reruin,  qua- 
rum  fructum  utilitate  metimur,  itemque  incommoda 

contrariorum.  Qui  ad  dignitatem  impellit,  majorum 
exempla,  quae  erunt  vel  cum  periculo  gloriosa,  colli- 
get,  posteritatis  immortalem  memoriam  augebit ; 
utilitatem  ex  laude  nasci  defendet,  semperque  eam 
cum  dignitate  esse  conjunctam. 

Sed  quid  fieri  possit,  aut  non  possit,  quidque  etiam 
sit  necesse,  aut  non  sit,  in  utraque  re  maxime  est 
quaerendum.  Inciditur  enim  omnis  jam  deliberatio, 
si  intelligitur  non  posse  fieri,  aut  si  necessitas  afFertur : 
et  qui  id  docuit,  non  videntibus  aliis,  is  plurimum 
vidit. 

Ad  consilium  autem  de  republica  dandum,  caput 
est,  nosse  rempublicam  ;  ad  dicendum  vero  probabi- 
liter,  nosse  mores  civitatis  ;  qui  quia  crebro  mutan- 
tur,  genus  quoque  orationis  est  saepe  mutandum.  Et, 
quamquam  unafere  vis  est  eloquentiae,  tamen,  quia 
summa  dignitas  est  populi,  gravissima  causa  reipu- 
blicae,  maximi  motus  multitudinis ;  genus  quoque 
dicendi  grandius  quoddam  et  illustrius  esse  adihiben- 
dum  videtur  :  maximaque  pars  orationis  admovenda 
est  ad  animorum  motus  nonnunquam,  aut  cohorta- 
tione,  aut  commemoratione  aliqua,  aut  in  spem,  aut 
in  metum,  aut  ad  cupiditatem,  aut  ad  gloriam,  con- 
citandos  ;  saepe  etiam  a  temeritate,  iracundia,  spe,  in- 
juria,  invidia,  crudelitate,  revocandos. 

LXXXIII.  Fit  autem,  ut,  quia  maxima  quasi 
oratori  scena  videatur  concionis,  natura  ipsa  ad  orna- 
tius  dicendi  genus  excitetur.  Habet  enim  multitudo 
vim  quamdam  talem,  ut,  quemadmodum  tibicen  sine 
tibiis  canere,  sic  orator,  sine  multitudine  audiente, 
eloquens  esse  non  possit.  Et  cum  sint  populares  multi 
variique  lapsus,  vitanda  est  acclamatio  adversa  po- 
puli ;  quae  aut  orationis  peccato  aliquo  excitatur,  si 
aspere,  si  arroganter,  si  turpiter,  si  sordide,  si  quo- 
quo  animi  vitio,  dictum  esse  aliquid  videatur;  aut 
hominum  ofFensione  vel  invidia,  quae  aut  justa  est, 
aut  ex  criminatione  atque  fama ;  aut  res  si  displicet ; 
aut  si  est  in  ahquo  motu  suae  cupiditatis  aut  metus 

multitudo.  Hisque  quatuor  causis  totidem  medicinae 
opponuntur :  tum  objurgatio,  si  est  auctoritas ;  tum 
admonitio,  quasi  lenior  objurgatio ;  tum  promissio, 
si  audierint,  probaturos  :  tum  deprecatio ;  quod  est 
infimum,  sed  nonnunquam  utile.  Nullo  autem  loco 
plus  facetiae  prosunt,  et  celeritas,  et  breve  aliquod 
dictum,  nec  sine  dignitate,  et  cum  lepore.  Nihil 
enim  tam  facile,  quam  multitudo,  a  tristitia,  et  saepe 
ab  acerbitate,  commode,  ac  breviter,  et  acute,  et  hi- 
lare  dicto  deducitur. 

LXXXIV.  Exposui  fere,  ut  potui,  vobis,  in  utro- 
que  genere  causarum  quae  sequi  solerem,  quae  fugere, 
quae  spectare,  quaque  omnino  in  causis  ratione  ver- 
sari.  Nec  illud  tertium  laudationum  genus  est  diffi- 
cile,  quod  ego  initio  quasi  a  praeceptis  nostris  secre- 
veram :  sed,  et  quia  multa  sunt  orationum  genera, 
et  graviora,  et  majoris  copias,  de  quibus  nemo  fere 
praeciperet,  et  quod  nos  laudationibus  non  ita  mul- 
tum  uti  soleremus,  totum  hunc  segregabam  locum. 
Ipsi  enim  Graeci  [legendi,  qui  magis  autjdelectationis, 
aut  hominis  alicujus  ornandi,  quam  utilitatis  hujus 
forensis  causa,  laudationes  scriptitaverunt ;  quorum 
sunt  libri,  quibus  Themistocles,  Aristides,  Agesi- 
laus,  Epaminondas,  Philippus,  Alexander,  aliique, 
laudantur :  nostrae  laudationes,  quibus  in  foro  uti- 
mur,  aut  testimonii  brevitatem  habent  nudam  atque 
inornatam,  aut  scribuntur  ad  funebrem  concionem, 
quae  ad  orationis  laudem  minime  accommodata  est. 
Sed  tamen,  quoniam  est  utendum  aliquando,  nonnun- 
quam  etiam  scribendum,  velut  P.  Tuberoni  Africa- 
num  avunculum  laudanti  scripsit  C.  Lashus,  vel  ut 
nosmetipsi,  ornandi  causa,  Graecorum  more,  si  quos 
vehmus,  laudare  possimus ;  sit  a  nobis  quoque  trac- 
tatus  is  locus. 

Perspicuum  est  igitur,  aUa  esse  in  homine  optan- 
da,  aha  laudanda.  Genus,  forma,  vires,  opes,  divitiae, 
caeteraque  quae  fortuna  det  aut  extrinsecus  aut  cor- 
pori,  non  habent  in  se  veram  laudem ;  quae  deberi 

virtuti  uni  putatur :  sed  tamen,  quod  ipsa  virtus  in 
earum  rerum  usu  ac  moderatione  maxime  cernitur, 
tractanda  etiam  in  laudationibus  hsec  sunt  naturse  et 
fortunae  bona  ;  in  quibus  est  summa  laus,  non  extu- 
lisse  se  in  potestate,  non  fuisse  insolentem  in  pecunia, 
non  se  praetulisse  aliis  propter  abundantiam  fortunse ; 
ut  opes  et  copiae  non  superbias  videantur  ac  libidini, 
sed  bonitati  ac  moderationi,  facultatem  et  materiam 
dedisse. 

Virtus  autem,  quae  est  per  se  ipsa  laudabilis,  et 
eine  qua  nihil  laudari  potest,  tamen  habet  plures  par- 
tes ;  quarum  alia  est  ad  laudationem  aptior.  Sunt 
enim  aliae  virtutes,  quae  videntur  in  moribus  homi- 
num,  et  quadam  comitate  ac  beneficentia,  positae ; 
aliae,  quee  in  ingenii  aliqua  facultate,  aut  animi  mag- 
nitudine  ac  robore.  Nam  clementia,  justitia,  benig- 
nitas,  fides,  fortitudo  in  periculis  communibus,  ju- 
cunda  est  auditu  in  laudationibus ;  omnes  enim  hae 
virtutes  non  tam  ipsis  qui  eas  in  se  habent,  quam  ge- 
neri  hominum,  fructuosae  putantur.  Sapientia  et 
magnitudo  animi,  qua  omnes  res  humanae  tenues  et 
pro  nihilo  putantur  ;  et  in  excogitando  vis  qutedam 
ingenii,  et  ipsa  eloquentia,  admirationis  habet  non 
minus,  jucunditatis  minus  :  ipsos  enim  magis  vide- 
tur,  quos  laudamus,  quam  illos,  apud  quos  lauda- 
mus,  ornare  ac  tueri.  Sed  tamen,  in  laudando,  jun- 
genda  sunt  etiam  haec  genera  virtutum  :  ferunt  enim 
aures  hominum,  cum  illa  qu£e  jucunda  et  grata,  tum 
etiam  illa  quae  mirabilia  sunt  in  virtute,  laudari. 

LXXXV.  Et,  quoniam  singularum  virtutum  sunt 
certa  qugedam  officia  ac  munera,  et  sua  cuique  vir- 
tuti  laus  propria  debetur,  erit  explicandum  in  laude 
justitiae,  quid  cum  fide,  quid  cum  aequabilitate,  quid 
cum  ejusmodi  aliquo  officio,  is,  qui  laudabitur,  fe- 
cerit.  Itemque,  in  caeteris,  res  gestae  ad  cujusque  vir- 
tutis  genus,  et  vim,  et  nomen,  accommodabuntur. 

Oratisima  autem  laus  eorum  factorum  habetur, 
qnffi  suscepta  videntur  a  viris  fortibus  sine  emolu- 

mento  ac  praemio:  quae  vero  etiam  cum  labore  et 
periculo  ipsorum,  haec  habent  uberrimam  copiam  ad 
laudandum,  quod  et  dici  ornatissime  possunt,  et  au- 
diri  facillime.  Ea  enim  denique  virtus  esse  videtur 
praestantis  viri,  quae  est  fructuosa  aliis,  ipsi  autem 
laboriosa,  aut  periculosa,  aut  certe  gratuita.  Magna 
«tiam  illa  laus,  et  admirabilis,  videri  solet,  tulisse 
casus  sapienter  adversos,  non  fractum  esse  fortuna, 
retinuisse  in  rebus  asperis  dignitatem. 

Neque  tamen  illa  non  ornant,  habiti  honores,  de- 
-creta  virtutis  praemia,  res  gestae  judiciis  hominum 
comprobatae ;  in  quibus  etiam  felicitatem  ipsam 
Deorum  immortalium  judicio  tribui,  laudationis  est. 
Sumendae  autem  res  erunt  aut  magnitudine  praesta- 
biles,  aut  novitate  primae,  aut  genere  ipso  singuiares : 
neque  enim  parvae,  neque  usitatae,  neque  vulgares, 
^dmiratione,  aut  omnino  laude,  dignae  videri  solent. 

Est  etiam  cum  caeteris  praestantibus  viris  compara- 
tio  in  laudatione  praeclara.  De  quo  genere  Hbitum 
est  milii  paulo  plura,  quam  ostenderam,  dicere,  non 
tam  propter  usum  forensem,  qui  est  a  me  in  omni 
hoc  sermone  tractatus,  quam  ut  hoc  videretis,  si  lau- 
dationes  essent  in  oratoris  officio  (quod  nemo  negat), 
oratori  virtutum  omnium  cognitionem,  sine  qua  lau- 
datio  effici  non  possit,  esse  necessariam. 

Jam  vituperandi  praecepta  contrariis  ex  vitiis  su- 
menda  esse,  perspicuum  est :  simul  est  illud  ante  ocu- 
los,  nec  bonum  virum  proprie  et  copiose  laudari  sine 
virtutum,  nec  improbum  notari  ac  vituperari  sine 
vitiorum,  cognitione,  satis  insignite  atque  aspere 
posse.  Atque  his  locis  et  laudandi  et  vituperandi 
saepe  nobis  est  utendum  in  omni  genere  causarum. 

Habetis,  de  inveniendis  rebus  disponendisque,  quid 
sentiam :  adjungam  etiam  de  memoria,  ut  labore 
Crassum  levem,  neque  ei  quidquam  ahud,  de  quo 
disserat,  relinquam,  nisi  ea,  quibus  haec  exornentur. 

LXXXVI.  Perge  vero,  inquit  Crassus  :  Hbenter 
^nim  te,  cognitum  jam  artificem,  aliquandoque  evo- 

lutum  illis  integumentis  dissimulationis  tuae,  nuda- 
tumque,  perspicio :  et,  quod  mihi  nihil,  aut  quod  non 
multum  relinquis,  percommode  facis,  estque  mihi 
gratum.  Jam  istuc  quantum  tibi  ego  reliquerim,  in- 
quit  Antonius,  erit  in  tua  potestate:  si  enim  vere 
agere  volueris,  omnia  tibi  relinquo ;  sin  dissimulare, 
tu  quemadmodum  his  satisfacias,  videris.  Sed,  ut  ad 
rem  redeam,  non  sum  tanto  ego,  inquit,  ingenio, 
quanto  Themistocles  fuit,  ut  obUvionis  artem,  quam 
memoriae,  malim :  gratiamque  habeo  Simonidi  ilii 
Ceo,  quem  primum  ferunt  artem  memoriae  protu- 
lisse.  Dicunt  enim,  cum  coenaret  Crannone  in  Thes- 
salia  Simonides  apud  Scopam,  fortunatum  hominem 
et  nobUem,  cecinissetque  id  carmen,  quod  in  eum 
scripsisset,  in  quo  multa,  ornandi  causa,  poetarum 
more,  in  Castorem  scripta  et  PoUucem  fuissent,  nimis 
illum  sordide  Simonidi  dixisse,  se  dimidium  ejus  ei, 
quod  pactus  esset,  pro  illo  carmine,  daturum  ;  reli- 
quum  a  suis  Tyndaridis,  quos  seque  laudasset,  pete- 
ret,  si  ei  videretur.  Paulo  post  esse  ferunt  nuntiatum 
Simonidi,  ut  prodiret ;  juvenes  stare  ad  januam  duos 
quosdam,  qui  eum  magnopere  evocarent :  surrexisse 
illum,  prodisse,  vidisse  neminem  :  hoc  interim  spatio 
conclave  illud,  ubi  epularetur  Scopas,  concidisse :  ea 
ruina  ipsum  oppressum  cum  suis  interiisse.  Quos 
cum  humare  veUent  sui,  neque  possent  obtritos  in- 
ternoscere  uUo  modo,  Simonides  dicitur,  ex  eo  quod 
meminisset,  quo  eorum  loco  quisque  cubuisset,  de« 
monstrator  uniuscujusque  sepeliendi  fuisse.  Hac  tum 
re  admonitus  invenisse  fertur,  ordinem  esse  maxime, 
^ui  memoriae  lumen  aflPerret.  Itaque  iis,  qui  hanc 
partem  ingenii  exercerent,  locos  esse  capiendos,  et  ea, 
quae  memoria  tenere  veUent,  effingenda  animo,  atque 
in  his  locis  coUocanda;  sic  fore  ut  ordinem  rerum 
locorum  ordo  conservaret;  res  autem  ipsas  rerum 
effigies  notaret,  atque  ut  locis  pro  cera,  stmulacris 
pro  Uteris,  uteremur. 
LXXX  VII.  Qui  sit  autem  oratori  memorise  fruc- 

tus,  quanta  utilitas,  quanta  vis,  quid  me  attinet  di- 
cere  ?  tenere  quae  didiceris  in  accipienda  causa,  quae 
ipse  GOgitaris  ?  omnes  fixas  esse  in  animo  sententias  ? 
omnem  descriptum  verborum  apparatum  ?  ita  audire 
vel  eum,  unde  discasi,  vel  eum,  cui  respondendum 
sit,  ut  illi  non  infundere  in  aures  tuas  orationem,  sed 
in  animo  videantur  inscribere  ?  Itaque  soli,  qui  me- 
moria  vigent,  sciunt,  quid,  et  quatenus,  et  quomodo, 
dicturi  sint,  quid  responderint,  quid  supersit :  iidem,- 
que  multa  ex  aliis  causis  aliquando  a  se  acta,  multa 
ab  aliis  audita,  meminerunt. 

Quare  confiteor  equidem,  hujus  boni  naturam  esse 
principem,  sicut  earum  rerum,  de  quibus  ante  locutus 
sum,  omnium  :  sed  haec  ars  tota  dicendi,  sive  artis 
imago  quasdam  est  et  similitudo,  habet  hanc  vim,  non 
ut  totum  aliquid,  cujus  in  ingeniis  nostris  pars  nulla 
sit,  pariat  et  procreet,  verum  ut  ea,  quae  sunt  orta 
jam  in  nobis  et  procreata,  educet  atque  confirmet. 
Verumtamen  neque  tam  acri  memoria  fere  quisquam 
est,  ut,  non  dispositis  notatisque  rebus,  ordinem  ver- 
borum  aut  sententiarum  complectatur ;  neque  vero 
tam  hebeti,  ut  nihil  hac  consuetudine  et  exercitatione 
adjuvetur.  Vidit  enim  hoc  prudenter  sive  Simonides, 
sive  alius  quis  invenit,  ea  maxime  animis  effingi  nos- 
tris,  quae  essent  a  sensu  tradita  atque  impressa  ;  acer- 
rimumautem  exomnibus  nostris  sensibus  esse  sensum 
videndi :  quare  faciUime  animo  teneri  posse  ea,  quas 
perciperentur  auribus  aut  cogitatione,  si  etiam  oculo- 
rum  commendatione  animis  traderentur ;  ut  res  cae- 
cas,  et  ab  adspectus  judicio  remotas,  conformatio 
quaedam,  et  imago,  et  figura  ita  notaret,  ut  ea,  quae 
cogitando  complecti  non  possemus,  intuendo  quasi 
teneremus. 

His  autem  formis  atque  corporibus,  sicut  omnibus 
quae  sub  adspectum  veniunt,  admonetur  memoria 
nostra,  atque  excitatur :  sed  locis  opus  est :  etenim 
corpus  inteUigi  sine  loco  non  potest :  quare,  ne  in  re 
jiota  et  pervulgata  multus  et  insolens  sim,  locis  est 


286     DE  ORATORE,  Lib.  II.  Cap.  89. 

utendum  multis,  illustribus,  explicatis,  modicis  in- 
tervallis ;  imaginibus  autem  agentibus,  acribus,  in- 
signitis,  quae  occurrere,  celeriterque  percutere  ani- 
mum,  possint.  Quam  facultatem  et  exercitatio  dabit ; 
ex  qua  consuetudo  gignitur;  et  similium  verborum 
conversa  et  immutata  casibus,  aut  traducta  ex  parte 
ad  genus  notatio,  et,  unius  verbi  imagine,  totius  sen- 
tentia?  informatio,  pictoris  cujusdam  summi  ratione 
et  modo,  formarum  varietate  locos  distinguentis. 

LXXXVIII.  Sed  verborum  memoria,  quee  minus 
est  nobis  necessaria,  majore  imaginum  varietate  di- 
stinguitur :  multa  enim  sunt  verba,  quae,  quasi  arti- 
culi,  connectunt  membra  orationis,  quae  formari  si- 
militudine  nulla  possunt :  eorum  fingendas  nobis  sunt 
imagines,  quibus  semper  utamur.  Rerum  memoria 
propria  est  oratoris :  eam,  singulis  personis  bene  po- 
sitis,  notare  possumus,  ut  sententias  imaginibus,  ordi- 
nem  locis,  comprehendamus.  Neque  verum  est,  quod 
ab  inertibus  dicitur,  opprimi  memoriam  imaginum 
pondere,  et  obscurari  etiam  id,  quod  per  se  natura 
tenere  potuisset.  Vidi  enim  ego  summos  homines,  et 
divina  prope  memoria,  Athenis  Charmadam,  in  Asia 
(quem  vivere  hodie  aiunt)  Scepsium  Metrodorum, 
quorum  uterque,  tamquam  literis  in  cera,  sic  se 
aiebat  imaginibus  in  iis  locis,  quos  haberet,  quae  me- 
minisse  veUet,  perscribere.  Quare  hac  exercitatione 
non  eruenda  memoria  est,  si  est  nulla  naturalis ;  sed 
certe,  si  latet,  evocanda  est. 

Habetis  sermonem  bene  longum  hominis,  utinam 
non  impudentis ;  illud  quidem  certe,  non  nimis  vere- 
cundi;  qui  quidem,  tum  te,  Catule,  tum  etiam 
L.  Crasso  audiente,  de  dicendi  ratione  tam  multa 
dixerim ;  nam  istorum  atas  minus  me  fortasse  mo- 
vere  debuit.  Sed  mihi  ignoscetis  profecto,  si  modo, 
quae  causa  me  ad  hanc  insolitam  mihi  loquacitatem 
impulerit,  acceperitis. 

LXXXIX.  Nos  vero,  inquit  Catulus,  (etenim  pro 
me  hoc,  et  pro  meo  fratre,  respondeo)  non  modo  tibi 

ignoscimus,  sed  te  diligimus,  magnamque  tibi  habe- 
mus  gratiam;  et  cum  humanitatem  et  facilitatem 
agnoscimus  tuam,  tum  admiramur  istam  scientiam 
et  copiam.  Equidem  etiam  hoc  me  assecutum  puto, 
quod  magno  sum  levatus  errore,  et  illa  admiratione 
liberatus,  quod  multis  cum  aliis  semper  admirari  so- 
lebam,  unde  esset  illa  tanta  tua  in  causis  divinitas : 
nec  enim  te  ista  attigisse  arbitrabar,  quae  diligen- 
tissime  cognosse,  et  undique  collegisse,  usuque  doc- 
tum  partim  correxisse,  video,  partim  comprobasse. 
Neque  eo  minus  eloquentiam  tuam,  et  multo  magis 
virtutem  et  diligentiam,  admiror ;  et  simul  gaudeo, 
judicium  animi  mei  comprobari,  quod  semper  statui, 
neminem  sapientiss  laudemeteloquentiae,sine  summo 
studio  et  labore  et  doctrina,  consequi  posse.  Sed  ta- 
men  quidnam  est  id,  quod  dixisti,  fore,  ut  tibi  ignos- 
ceremus,  si  cognossemus,  quse  te  causa  in  sermonem 
impulisset  ?  Quae  est  enim  alia  causa,  nisi  quod  no- 
bis,  et  horum  adolescentium  studio,  qui  te  atten- 
tissime  audierunt,  morem  gerere  voluisti  ? 

Tum  iUe,  Adimere,  inquit,  omnem  recusationem 
Crasso  volui,  quem  ego  paulo  sciebam  vel  pudentius 
vel  invitius  (nolo  enim  dicere  de  tam  suavi  homine 
fastidiosius)  ad  hoc  genus  sermonis  accedere.  Quid 
enim  poterit  dicere  ?  consularem  se  esse  hominem  et 
censorium  ?  eadem  nostra  causa  est.  An  aetatem  af- 
feret  ?  quadriennio  minor  est.  An  se  nescire  ?  quae 
ego  sero,  quae  cursim,  arripui,  quae  subsecivis  ope- 
ris  (ut  aiunt),  iste  a  puero,  summo  studio,  summis 
doctoribus.  Nihil  dicam  de  ingenio,  cui  par  nemo 
fuit:  etenim  me  dicentem  qui  audierit,  nemo  un- 
quam  tam  sui  despiciens  fuit,  quin  speraret  aut  me- 
lius,  aut  eodem  modo,  se  posse  dicere :  Crasso  di- 
cente,  nemo  tam  arrogans,  qui  similiter  se  unquam 
dicturum  esse  confideret.  Quamobrem,  ne  frustra  hi 
tales  viri  venerint,  te  aliquando,  Crasse,  audiamus. 

XC.  Tum  iUe,  Ut  ita  ista  esse  concedam,  inquit, 

Antoni,  quae  sunt  longe  secus,  quid  mihi  tu  tandem 
hodie,  aut  cuiquam  homini,  quod  dici  possit,  reliquisti? 
Dicam  enim  vere,  amicissimi  homines,  quod  sentio : 
ssepe  ego  doctos  homines  ....  quid  dico,  "  saepe"  ? 
immo  nonnunquam  (saepe  enim  qui  potui,  qui  puer 
in  forum  venerim,  neque  inde  unquam  diutius,  quam 
quasstor,  abfuerim  ?)  sed  tamen  audivi,  (ut  heri  dice- 
bam)  et  Athenis  cum  essem,  doctissimos  viros,  et  in 
Asia  istum  ipsum  Scepsium  Metrodorum,  cum  de  his 
ipsis  rebus  disputaret:  neque  vero  mihi  quisquam 
copiosius  unquam  visus  est,  neque  subtilius,  in  hoc 
genere  dicendi,  quam  iste  hodie,  esse  versatus.  Quod 
si  esset  ahter,  et  aliquid  intelligerem  ab  Antonio 
prstermissum,  non  essem  tam  inurbanus,  ac  paene  in- 
humanus,  uti  eo  gravarer,  quod  vos  cupere  sentirem. 

Tum  Sulpicius,  An  ergo,  inquit,  oblitus  es,  Crasse, 
Antonium  ita  partitum  esse  tecum,  ut  ipse  instru- 
mentum  oratoris  exponeret,  tibi  ejus  distinctionem 
atque  ornatum  relinqueret  ?  Hic  ille,  Primum,  quis 
Antonio  permisit,  inquit,  ut  et  partes  faceret,  et, 
utram  vellet,  prior  ipse  sumeret?  Deinde,  si  ego 
recte  intellexi,  cum  valde  Hbenter  audirem,  mihi 
conjuncte  est  visus  de  utraque  re  dicere.  IUe  vero, 
inquit  Cotta,  ornamenta  orationis  non  attigit,  neque 
eam  laudem,  ex  qua  eloquentia  nomen  ipsum  inve- 
nit.  Verba  igitur,  inquit  Crassus,  mihi  reliquit  An- 
tonius  ;  rem  ipse  sumsit. 

Tum  Caesar,  Si,  quod  difficilius  est,  id  tibi  reliquit, 
est  nobis,  inquit,  causa,  cur  te  audire  cupiamus  ;  sin, 
quod  facihus,  tibi  causa  non  est,  cur  recuses.  Et 
Catulus,  Quid  ?  quod  dixisti,  inquit,  Crasse,  si  hic 
hodie  apud  te  maneremus,  te  morem  nobis  esse  ges- 
turum,  nihilne  ad  fidem  tuam  putas  pertinere  ?  Tum 
Cotta  ridens,  Possem  tibi,  inquit,  Crasse,  concedere : 
sed  vide,  ne  quid  Catulus  attulerit  religionis :  opus 
hoc  censorium  est :  id  autem  committere,  vide  quam 
sit  homini  turpe  censorio.  Agite  vero,  ille  inquit,  ut 

vultis  :  sed  nunc  quidem,  quoniam  id  temporis  est, 
surgendum  censeo,  et  requiescendum :  post  meri- 
diem,  si  ita  vobis  est  commodum,  loquemur  aliquid, 
nisi  forte  in  crastinum  diiFerre  mavultis.  Omnes  se 
vel  statim,  vel,  si  ipse  post  meridiem  mallet,  quam- 
primum  tamen,  audire  velle  dixerunt. 

I.  Instituenti  milii,  Quinte  frater,  eum  ser- 
monem  referre,  et  mandare  huic  tertio  libro,  quem, 
post  Antonii  clisputationem,  Crassus  habuisset,  acerba 
sane  recordatio  veterem  animi  curam  molestiamque 
renovavit.  Nam  illud  immortalitate  dignum  inge- 
nium,  illa  humanitas,  illa  virtus  L.  Crassi,  morte 
exstincta  subita  est,  vix  diebus  decem  post  eum  diem, 
qui  hoc  et  superiore  libro  continetur.  Ut  enim  Ro- 
mam  rediit  extremo  scenicorum  ludorum  die,  vehe- 
menter  commotus  ea  oratione,  quae  ferebatur  habita 
esse  in  concione  a  Philippo ;  quem  dixisse  constabat, 
"  videndum  sibi  aliud  esse  consilium  ;  iUo  senatu  se 
rempublicam  gerere  non  posse ;"  mane,  idibus  Sep- 
tembris,  et  ille  et  senatus  frequens,  vocatu  Drusi,  in 
curiam  venit.  Ibi  cum  Drusus  multa  de  Philippo 
questus  esset,  retuHt  ad  senatum  de  iUo  ipso,  quod 
consul  in  eum  ordinem  tam  graviter  in  concione  esset 
invectus.  Hic,  ut  saspe  inter  homines  sapientissimos 
constare  vidi,  quamquam  hoc  Crasso,  cum  aliquid 
accuratius  dixisset,  semper  fere  contigisset,  ut  nun- 
quam  dixisse  melius  putaretur,  tamen  omnium  con- 
sensu  sic  esse  tum  judicatum  audivi,  caeteros  a  Crasso 

semper  omnes,  iUo  autem  die  etiam  ipsum  a  sese  supe- 
ratum.  Deploravit  enim  casum  atque  orbitatem  sena- 
tus :  cujus  ordinis  a  consule,  qui  quasi  parens  bonus 
aut  tutor  fidelis  esse  deberet,  tamquam  ab  aliquo  nefa- 
rio  praedone,  diriperetur  patrimonium  dignitatis  ;  ne- 
que  vero  esse  mirandum,  si,  cum  suis  consiliis  rempu- 
blicam  profligasset,  consilium  senatus  a  republica  re- 
pudiaret.  Hic  cum  homini  et  vehementi  et  diserto,  et 
in  primis  forti  ad  resistendum,  Philippo,  quasi  quas- 
dam  verborum  faces  admovisset,  non  tuiit  iile,  et 
graviter  exarsit,  pignoribusque  ablatis  Crassum  insti- 
tuit  coercere.  Quo  quidem  ipso  in  loco  multa  a 
Crasso  divinitus  dicta  eiferebantur,  cum  sibi  illum 
consulem  esse  negaret,  cui  senator  ipse  non  esset. 
•■'  An  tu,  cum  omnem  auctoritatem  universi  ordinis 
pro  pignore  putaris,  eamque  in  conspectu  populi 
Romani  concideris ;  me  his  pignoribus  existimas^ 
posse  terreri  ?  non  tibi  iUa  sunt  concidenda,  si  Cras- 
sum  vis  coercere :  haec  tibi  est  excidenda  lingua ; 
qua  vel  evulsa,  spiritu  ipso  Ubidinem  tuam  Ubertas 
mea  refutabit." 

II.  PernuiUa  tum  vehementissima  contentione 
animi,  ingenii,  virium,  ab  eo  dicta  esse  constabat ; 
sententiamque  eam,  quam  senatus  frequens  secutus 
est  ornatissimis  et  gravissimis  verbis,  *'  Ut  populo 
Romano  satisfieret,  nunquam.  senatds  neque  consi- 
Uum  reipubUcae,  neque  tidem  defuisse,"  ab  eo  dic- 
tam  :  et  eumdem  (id  quod  in  auctoritatibus  praescrip- 
tis  exstat)  scribendo  affuisse. 

lUa  tamquam  cycnea  fuit  divini  hominis  vox  et 
oratio,  quam  quasi  exspectantes,  post  ejus  interitum 
veniebamus  in  curiam,  ut  vestigium  iUud  ipsum,  in 
quo  iUe  postremum  institisset,  contueremur.  Nam- 
que  tum  latus  ei  dicenti  condohnsse,  sudoremque 
muUum  consecutum  esse,  audiebamus :  ex  quo  cum 
cohorruisset,  cum  febri  domum  rediit ;  dieque  sep- 
timo,  lateris  dolore,  consumtus  est.  O  faUacem  ho- 
minum  spem,  fragilemque  fortunam,.et  inanes  nostras 

contentiones !  quae  in  medio  spatio  ssepe  franguntur, 
et  corruunt,  et  ante,  in  ipso  cursu,  obruuntur,  quam 
portum  conspicere  potuerunt.  Nam,  quamdiu  Crassi 
fuit  ambitionis  labore  vita  districta,  tamdiu  privatis 
magis  officiis  et  ingenii  laude  floruit,  quam  fructu 
amplitudinis,  aut  reipublicse  dignitate.  Qui  autem 
ei  annus  primus  ab  honorum  perfunctione  aditum, 
omnium  concessu,  ad  summam  auctoritatem  dabat, 
is  ejus  omnem  spem  atque  omnia  vitae  consilia  morte 
pervertit.  Fuit  hoc  luctuosum  suis,  acerbum  patriae, 
grave  bonis  omnibus :  sed  ii  tamen  rempubhcam  casus 
secuti  sunt,  ut  mihi  non  erepta  L.  Crasso  a  Diis  im- 
mortalibus  vita,  sed  donata  mors,  esse  videatur.  Non 
vidit  flagrantem  bello  Itaham,  non  ardentem  invidia 
senatum,  non  sceleris  nefarii  principes  civitatis  reos, 
non  luctum  fihag,  non  exsilium  generi,  non  acerbissi- 
mam  C.  Marii  fugam,  non  illam  post  reditum  ejus 
casdem  omnium  crudelissimam,  non  denique  in  omni 
genere  deformatam  eam  civitatem,  in  qua  ipse  flo- 
rentissima  multum  omnibus  gloria  praestitisset. 

III.  Sed,  quoniam  attigi  cogitatione  vim  varieta- 
temque  fortunae,  non  vagabitur  oratio  mea  longius  ; 
atque  eis  fere  ipsis  definietur  viris,  qui  hoc  sermone, 
quem  referre  coepimus,  continentur.  Quis  enim  non 
jure  beatam  L.  Crassi  mortem  illam,  quas  est  a  mul- 
tis  sa^pe  defleta,  dixerit,  cum  horum  ipsorum  sit,  qui 
tum  cum  iUo  postremum  fere  coUocuti  sunt,  eventum 
recordatus  ?  Tenemus  enim  memoria,  Q.  Catulum, 
virum  omni  laude  prasstantem,  cum  sibi  non  incolu- 
mem  fortunam,  sed  exsilium  et  fugam  deprecaretur, 
esse  coactum,  ut  vita  se  ipse  privaret.  Jam  M.  An- 
tonii  in  his  ipsis  Rostris,  in  quibus  ille  rempubhcam 
constantissime  consul  defenderat,  quasque  censor  im- 
peratoriis  manubiis  ornarat,  positum  caput  illud 
fuit,  a  quo  erant  multorum  civium  capita  servata. 
Neque  vero  longe  ab  eo  C.  Julii  caput,  hospitis 
Etrusci  scelcre  proditum,  cum  L.  Julii  fratris  capite 
jacuit,  ut  ille,  qui  haec  non  vidit,  et  vixisse  cum  re- 

publica  pariter,  et  cum  illa  simul  exstinctus  esse  vidf 
atur.  Neque  enim  propinquum  suum,  maximi  animi 
virum,  P.  Crassum,  suapte  interfectum  manu,  neque 
collegse  sui,  pontilicis  maximi,  sanguine  simulacrum 
VestjB  respersum  esse,  vidit :  cui  mocrori  (qua  mente 
iUe  in  patriam  fuit)  etiam  C.  Carbonis,  inimicissimi 
hominis,  ecdem  iilo  die  mors  nefaria  fuisset.    Non 
vidit  eorum  ipsorum,  qui  tum  adolescentes  Crasso  se 
dicarant,  horribiles  miserosque  casus.  Ex  quibus  C. 
Cotta,  quem  ille  florentem  reliquerat,  paucis  diebus 
post  mortem  Crassi  depulsus  per  invidiam  tribunatu, 
non  multis  ab  eo  tempore  mensibus  ejectus  est  e  ci- 
\atate.  Sulpicius  autem,  qui  in  eadem  invidiae  flamma 
fuisset,  quibuscum  privatus  conjunctissime  vixerat, 
hos  in  tribunatu  spoliare  instituit  omni  dignitate  : 
cui  quidem,  ad  summam  gloriam  eloquentias  flores- 
centi,  ferro  erepta  vita  est,  et  pa^na  temeritatis  non 
sine  magno  reipublica;  malo  constituta.  Ego  vero  te, 
Crasse,  cum  vitae  flore,  tum  mortis  opportunitate,  di- 
vino  consilio  et  ortum  et  exstinctum  esse  arbitror : 
nam  tibi  aut,  pro  virtute  animi  constantiaque  tua, 
civilis  ferri  subeunda  fuit  crudelitas ;  aut,  si  qua  te 
fortuna  ab  atrocitate  mortis  vindicasset,  eadem  esse 
te  funerum  patriae  spectatorem  coegisset :  neque  so- 
lum  tibi  improborum  dominatus,  sed  etiam,  propter 
admixtam  civium  Ccedem,  bonorum  victoria,  moerori 
fuisset. 

IV.  Mihi  quidem,  Quinte  frater,  et  eorum  casus, 
de  quibus  ante  dixi,  et  ea  quss  nosmetipsi  ob  amorem 
in  rempublicam  incredibilem  et  singularem  pertuli- 
mus  ac  sensimus,  cogitanti,  sententia  sa^pe  tua  vera 
ac  sapiens  videri  solet,  qui,  propter  tot,  tantos,  tam- 
que  prascipites  casus  clarissim.orum  hominum  atque 
optimorum  virorum,  me  semper  ab  omni  contentione 
ac  dimicatione  revocasti.  Sed,  quoniam  haec  jam  neque 
in  integro  nobis  esse  possunt,  et  summi  labores  nostri, 
magna  compensati  gloria,  mitigantur ;  perganuis  ad 
ea  solatia,  quse  non  modo,  sedatis  molestiis,  jucunda, 

sed  etiam  haerentibus,  salutaria  nobis  esse  possunt ; 
sermonemque  L.  Crassi  reliquum,  ac  paene  postre- 
mum,  memoria?  prodamus  :  atque  ei,  etsi  nequaquam 
parem  illius  ingenio,  at  pro  nostro  tamen  studio,  me- 
ritam  gratiam  debitamque  referamus.  Neque  enim 
quisquam  nostrum,  cum  libros  Platonis  mirabiliter 
scriptos  legit,  in  quibus  omnibus  fere  Socrates  expri- 
mitur,  non,  quamquam  illa  scripta  sunt  divinitus, 
tamen  majus  quiddam  de  illo,  de  quo  scripta  sunt, 
suspicatur.  Quod  item  nos  postulamus,  non  a  te  qui- 
dem,  qui  nobis  omnia  summa  tribuis,  sed  a  caiteris, 
qui  hcec  in  manus  sument,  ut  majus  quiddam  de  L. 
Crasso,  quam  quantum  a  nobis  exprimetur,  suspi- 
centur.  Nos  enim  (qui  ipsi  sermoni  non  interfuisse- 
mus,  et  quibus  C.  Cotta  tantummodo  locos  ac  scn- 
tentias  hujus  disputationis  tradidisset),  quo  in  genere 
orationis  utrumque  oratorem  cognoveranius,  idipsum 
sumus  in  eorum  sermone  adumbrare  conati.  Quod  si 
qui^  erit,  qui,  ductus  opinione  vu:]<^i,  aut  AntoniLun 
jejuniorem,  aut  Crassum  pleniorem,  fuisse  putct, 
quam  quomodo  a  nobis  uterque  inductus  est ;  is  erit 
ex  iis,  qui  aut  illos  non  audierint,  aut  judicare  non 
possint:  nam  fuit  uterque  (ut  exposui  antea)  cum 
studio  atque  ingenio  et  doctrina  pra^stans  omnibus, 
tum  in  suo  genere  perfectus,  ut  neque  in  Antonio 
deesset  hic  ornatus  orationis,  neque  in  Crasso  redun- 
daret. 

V.  Ut  igitur  ante  meridiem  discesserunt,  paulu- 
lumque  requierunt,  in  primis  hoc  a  se  Cotta  animad- 
versum  esse  dicebat,  omne  illud  tempus  mcridianum 
Crassum  in  acerrima  atque  attentissima  cogitation^ 
posuisse;  seseque,  qui  vultum  ejus,  cum  ei  dicen- 
dum  esset,  obtutumque  oculorum  in  cogitando,  probe 
nosset,  atque  in  maximis  causis  sa^pe  vidissct,  tum 
dedita  opera,  quiescentibus  aUis,  in  eam  exhedram 
venisse,  in  qua  Crassus  lectulo  posito  recubuisset ; 
cumque  eum  in  cogitatione  defixum  esse  sensisset, 
statim  recessisse,  atque  in  eo  silentio  duas  horas  fere 

esse  consumtas.  Deinde,  cum  omnes,  inclinato  jam 
in  pomeridianum  tempus  die,  venissent  ad  Crassum, 
Quid  est,  Crasse  ?  inquit,  Julius  :  imusne  sessum  ? 
etsi  admonitum  venimus  te,  non  flagitatum. 

Tum  Crassus,  An  me  tam  impudentem  esse  exis- 
timatis,  ut  vobis  hoc  praesertim  munus  putem  diutius 
posse  debere  ?  Quinam  igitur,  inquit  ille,  locus  ?  an 
in  media  silva  placet  ?  Est  enim  is  maxime  et  opa- 
cus,  et  frigidus.  Sane,  inquit  Crassus  :  etenim  est  in 
eo  loco  sedes  huic  nostro  non  inopportuna  sermoni. 
Cum  placuisset  idem  cjsteris,  in  silvam  venitur,  et 
ibi,  magna  cum  audiendi  exspectatione,  considitur. 

Tum  Crassus,  Cum  auctoritas  atque  amicitia  ves- 
tra,  tum  Antonii  facilitas  eripuit,  inquit,  mihi  in 
optima  mea  causa  libertatem  recusandi :  quamquam, 
in  partienda  disputatione  nostra,  cum  sibi,  de  iis  quae 
dici  ab  oratore  oporteret,  suineret,  mihi  autem  relin- 
queret,  ut  cxplicarem,  quemadmcdum  illa  ornari 
oporteret ;  ea  divisit,  quse  sejuncia  esse  non  possunt. 
Nam,  cum  omnis  cx  re  atque  verbis  constet  oratio  ; 
neque  verba  scdem  habere  possunt,  si  rem  subtraxe- 
ris,  neque  res  kjjiien,  si  vcrba  semoveris. 

Ac  mihi  quidem  veteres  illi,  majus  quiddam.  ani- 
mo  complexi,  multo  plus  etiam  vidisse  videntur, 
quam  quantum  nostrorum  ingcniorum  acies  intueri 
potest ;  qui  omnia  ha^c,  qucB  supra  et  subter,  unum 
esse,  et  una  vi  atque  una  consensione  naturai  con- 
stricta  esse  dixerunt.  NuUum  est  enim  genus  rerum, 
quod  aut  avulsum  a  cceteris  per  seipsum  constare, 
aut,  quo  caetera  si  careant,  vim  suam  atque  asternita- 
tem  conservare  possint. 

VI.  Sed,  si  hsdc  major  esse  ratio  videtur,  quam 
ut  hominum  possit  sensu  aut  cogitatione  comprehen- 
di ;  est  etiam  illa  Platonis  vera,  et  tibi,  Catule,  certe 
non  inaudita  vox,  omnem  doctrinam  harum  ingenua- 
rum  et  humanarum  artium  uno  quodam  societatis 
vinculo  contineri.  Ubi  enim  perspccta  vis  est  rationis 
ejus,  qua  causae  rerum  atque  exitus  cognoscuntur. 

mirus  quidam  omnium  quasi  consensus  doctrinarum 
concentusque  reperitur.  Sed  si  hoc  quoque  videtur 
esse  altius,  quam  ut  id  nos,  humi  strati,  suspicere 
possimus,  illad  certe  tamen,  quod  amplexi  sumus, 
quod  profitemur,  quod  suscepimus,  nosse  et  tenere 
debemus.  Una  est  enim  (quod  et  ego  hesterna  die 
dixi,  et  aliquot  locis  antemeridiano  sermone  signifi- 
cavit  Antonius)  eloquentia,  quascumque  in  oras  dis- 
putationis  regionesve  delata  est.  Nam,  sive  de  cocli 
natura  loquitur,  sive  de  terrse,  sive  de  divina  vi,  sive 
de  humana,  sive  ex  inferiore  loco,  sive  ex  gsquo,  sive 
ex  superiore,  sive  ut  impellat  homines,  sive  ut  do- 
ceat,  sive  ut  deterreat,  sive  ut  concitet,  sive  ut  re- 
flectat,  sive  ut  incendat,  sive  ut  leniat,  sive  ad  paucos, 
sive  ad  multos,  sive  inter  alienos,  sive  cum  suis,  sive 
secum,  rivis  est  diducta  oratio,  non  fontibus  ;  et, 
quocumque  ingreditur,  eodem  est  instructu  ornatuque 
comitata. 

Sed,  quoniam  oppressi  jam  sumus  opinionibus 
non  modo  vulgi,  verum  etiam  hominum  leviter 
eruditorum,  qui,  quag  complecti  tota  nequeunt,  hasc 
faciHus  divulsa  et  quasi  discerpta  contrectant;  et  qui, 
tamquam  ab  animo  corpus,  sic  a  sententiis  verba  se- 
jungunt,  quorum  sine  interitu  fieri  neutrum  potest ; 
non  suscipiam  oratione  mea  plus,  quam  mihi  impo- 
nitur  :  tantum  significabo  brevi,  neque  verborum  or- 
natum  inveniri  posse,  non  partitis  expressisque  sen- 
tentiis,  neque  esse  ullam  sententiam  iUustrem  sine 
luce  verborum.  Sed,  priusquam  illa  conor  attingere, 
quibus  orationem  ornari  atque  iUuminari  putem,  pro- 
ponam  breviter,  quid  sentiam  de  universo  genere  di- 
cendi. 

VII.  Natura  nuUa  est,  ut  mihi  videtur,  quae  non 
habeat  in  suo  genere  res  complures  dissimiles  inter 
se,  quse  tamen  consimili  laude  dignentur.  Nam  et 
auribus  multa  percipimus,  qu^e,  etsi  nos  [vicibus]  de- 
lectant,  tamen  ita  sunt  varia  saepe,  ut  id,  quod  proxi- 
mum  audias,  jucundissimum  esse  videatur :  et  oculis 

colliguntur  pacne  innumerabiles  voluptates,  quas  nos 
ita  capiunt,  ut  unum  sensum  dissimili  genere  delec- 
tent ;  et  reliquos  sensus  voluptates  oblectant  dispares, 
ut  sit  difficile  judicium  excelientis  maxime  suavitatis. 
At  hoc  idem,  quod  est  in  naturis  rerum,  transferri 
potest  etiam  ad  artes.    Una  fingendi  est  ars,  in  qua 
praestantes  fuerunt  Myro,  Polycletus,  Lysippus ;  qui 
omnes  inter  se  dissimiies  fuerunt ;  sed  ita  tamen,  ut 
neminem  sui  velis  esse  dissimilem.  Una  est  ars  ratio- 
oue  picturae ;  dissimillimique  tamen  inter  se  Zeuxis, 
Aglaophon,  ApeUes :    neque  eorum  quisquam  est, 
cui  quidquam  in  arte  sua  deesse  videatur.  Et,  si  hoc 
in  his  quasi  mutis  artibus  est  mirandum,  et  tamen 
verum ;    quanto  admirabilius  in   oratione  atque  in 
lingua  ?  quas  cum  in  iisdem  sententiis  verbisque  ver- 
setur,  summas  habet  dissimilitudines ;    non  sic,  ut 
alii  vituperandi  sint,  sed  ut  ii,  quos  constet  esse  lau- 
daiidos,  in  dispari  tamen  genere  laudentur.    Atque 
id  primum  in  poetis  cerni  hcet,  quibus  est  proxima 
cognatio  cum  oratoribus,  quam  sint  inter  sese  Ennius, 
Pacuvius,  Acciusque  dissimiles ;  quam  apud  Grascos 
jEschylus,  Sophocles,  Euripides,  quamquam  omnibus 
par  pasne  laus  in  dissimili  scribendi  genere  tribuatur. 

Adspicite  nunc  eos  homines  atque  intuemini,  quo- 
rum  de  facultate  quasrimus,  quid  intersit  inter  ora- 
torum  studia  atque  naturas.  Suavitatem  Isocrates, 
subtilitatem  Lysias,  acumen  Hyperides,  sonitum 
^schines,  vim  Demosthenes  habuit.  Quis  eorum  non 
egregius  ?  tamen  quis  cujusquam  nisi  sui  similis  ? 
Gravitatem  Africanus,  lenitatem  Laelius,  asperitatem 
Galba,  profluens  quiddam  habuit  Carbo  et  canorum. 
Quis  horum  non  princeps  temporibus  Dlis  fuit  ?  et 
suo  tamen  quisque  in  genere  princeps. 

VIII.  Sed  quid  ego  vetera  conquiram,  cum  mihi 
liceat  uti  prassentibus  exemplis  atque  vivis  ?  Quid 
jucundius  auribus  nostris  unquam  accidit  hujus  ora- 
tione  Catuli  ?  quas  est  pura  sic,  ut  Latine  loqui 
paene  solus  videatur,  sic  autem  gravis,  ut  in  singulari 

tUgnitate  omnis  tamen  adsit  humanitas  ac  lepos. 
Quid  multa?  istum  audiens  equidem  sic  judicare 
soleo,  quidquid  aut  addideris,  aut  mutaveris,  aut  de- 
traxeris,  vitiosius  et  deterius  futurum.  Quid  noster 
hic  CcGsar  ?  nonne  novam  quamdam  rationem  attulit 
orationis,  et  dicendi  genus  induxit  prope  singulare  ? 
Quis  unquam  res,  praeter  hunc,  tragicas  pa^ne  co- 
niice,  tristes  remisse,  severas  hilare,  forenses  scenica 
prope  venustate,  tractavit ;  atque  ita,  ut  neque  jocus 
magnitudine  rerum  excluderetur,  nec  gravitas  facetiis 
minueretur  ?  Ecce  prsesentes  duo  prope  sequales,  Sul- 
picius  et  Cotta.  Quid  tam  inter  se  dissimile  ?  quid 
tam  in  suo  genere  prasstans  ?  limatus  alter  et  subtilis, 
rem  expHcans  propriis  aptisque  verbis :  hasret  in 
causa  semper,  et,  quid  judici  probandum  sit,  cum 
acutissime  vidit,  omissis  caeteris  argumentis,  in  eo 
mentem  orationemque  defigit.  Sulpicius  autem,  for- 
tissimo  quodam  animi  impetu,  plenissima  et  maxima 
voce,  summa  contentione  corporis,  et  dignitate  mo- 
tus,  verborum  quoque  ea  gravitate  et  copia  est,  ut 
unus  ad  dicendum  instructissimus  a  natura  esse  vi- 
deatur. 

IX.  Ad  nosmetipsos  jam  revertor;  quoniam  sic 
fuimus  semper  comparati,  ut  hominum  sermonibus 
quasi  in  aHquod  contentionis  judicium  vocaremur: 
quid  tam  dissimile,  quam  ego  in  dicendo  et  Anto- 
nius  ?  cum  ille  is  sit  orator,  ut  nihil  eo  possit  esse 
praestantius ;  ego  autem,  quamquam  memet  mei  pa3- 
nitet,  cum  hoc  maxime  tamen  in  comparatione  con- 
jungar. 

Videtisne,  genus  hoc  quod  sit  Antonii  ?  forte,  ve- 
hemens,  commotum  in  agendo,  praemunitum  et  ex 
omni  parte  causse  septum,  acre,  acutum,  enucleatum, 
in  unaquaque  re  commorans,  honeste  cedens,  acriter 
insequens,  terrens,  supphcans,  summa  orationis  va- 
rietate,  nuUa  nostrarum  aurium  satietate.  Nos  au- 
tem,  quicumque  in  dicendo  sumus,  quoniam  esse  ah- 
quo  in  numero  vobis  videmur,  certe  tamen  ab  hujus 

multum  genere  distamus ;  quod  quale  sit,  non  est 
meum  dicere,  propterea  quod  minime  sibi  quisque 
notus  est,  et  difficillime  de  se  quisque  sentit:  sed 
tamen  dissimilitudo  intelligi  potest,  et  ex  motus  mei 
mediocritate,  et  ex  eo,  quod,  quibus  vestigiis  primum 
institi,  in  iis  fere  soleo  perorare,  et  quod  aliquanto 
me  major  in  verbis  quam  in  sententiis  eligendis  labor 
et  cura  torquet,  verentem,  ne,  si  paulo  obsoletior 
fuerit  oratio,  non  digna  exspectatione  et  silentio  fuisse 
viijeatur. 

Quod  si  in  nobis,  qui  adsumus,  tantae  dissimilitu- 
dines,  tam  certae  res  cujusque  propriae,  et  in  ea  va- 
rietate,  fere  melius  a  deteriore,  facultate  magis  quam 
genere,  distinguitur,  atque  omne  laudatur,  quod  in 
suo  genere  perfectum  est;  quid  censetis,  si  omnes, 
qui  ubique  sunt  aut  fuerunt,  oratores  amplecti  vo- 
luerimus  ?  nonne  fore,  ut,  quot  oratores,  totidem 
pgene  reperiantur  genera  dicendi  ?  Ex  qua  mea  dis- 
putatione  forsitan  occurrat  illud,  si  paene  innumera- 
biles  sint  quasi  formae  figuraeque  dicendi,  specie  dis- 
pares,  genere  laudabiles  ;  non  posse  ea,  quae  inter  se 
discrepant,  iisdem  praeceptis,  atque  in  una  institu- 
tione,  formari.  Quod  non  est  ita ;  diligentissimeque 
hoc  est  eis,  qui  instituunt  aliquos,  atque  erudiunt, 
videndum,  quo  sua  quemque  natura  maxime  ferre 
videatur.  Etenim  videmus,  ex  eodem  quasi  ludo 
summorum  in  suo  cujusque  genere  artificum  et  ma- 
gistrorum  exisse  discipulos,  dissimiles  inter  se,  atta- 
men  laudandos ;  cum  ad  cujusque  naturam  institutio 
doctoris  accommodaretur.  Cujus  est  vel  m.axime 
insigne  illud  exemplum  (ut  caeteras  artes  omitta- 
mus),  quod  dicebat  Isocrates,  doctor  singularis,  se 
calcaribus  in  Ephoro,  contra  autem  in  Theopompo 
frenis,  uti  solere:  alterum  enim,  exsultantem  ver- 
borum  audacia,  reprimebat,  alterum,  cunctantem  et 
quasi  verecundantem,  incitabat.  Neque  eos  similes 
efFecit  inter  se ;  sed  tantum  alteri  affinxit,  de  altero 

limavit,  ut  id  conformaret  in  utroque,  quod  utriusque 
natura  pateretur. 

X.  Hasc  eo  mihi  prcedicenda  fuerunt,  ut,  si  non 
omnia,  qusc  proponerentur  a  me,  ad  omnium  ves- 
trum  studium,  ct  ad  genus  id,  quod  quisque  vestrCim 
in  dicendo  probaret,  adhaercscerent,  id  a  me  genus 
exprimi  sentiretis,  quod  maxime  mihi  ipsi  proljiaretur. 

Ergo  h£cc  et  agenda  sunt  ab  oratore,  qua?  explica- 
vit  Antonius,  ct  dicenda  quodam  modo.  Quinam 
igitur  dicendi  est  modus  melior,  (nam  de  actione 
post  vidcro)  quam  ut  Latine,  ut  plane,  ut  ornate,  ut 
ad  id,  quodcumque  agetur,  apte  congruenterque  di- 
camus  ?  Atque  eorum  quidem,  quae  duo  prima  dixi, 
rationem  non  arbitror  exspectari  a  me,  puri  dilucidi- 
que  sermonis :  neque  enim  conamur  docere  eum  di- 
cere,  qui  loqui  nesciat ;  nec  sperare,  qui  Latine  non 
possit,  hunc  ornate  esse  dicturum :  neque  vero,  qui 
non  dicat,  quod  intclligamus,  hunc  posse,  quod  ad- 
miremur,  dicere.  Linquamus  igitur  ha^c,  quse  cogni- 
tionem  habcnt  facilem,  usum  necessarium :  nam  al- 
terum  traditur  literis,  doctrinaque  puerili ;  alterum 
adhibetur  ob  eam  causam,  ut  intelligatur,  quid  quis- 
que  dicat:  quod  videmus  ita  esse  necessarium,  ut 
tamen  eo  minus  nihil  csse  possit. 

Sed  omnis  loquendi  elegantia,  quamquam  expo- 
litur  scientia  literarum,  tamen  augetur  legendis  ora- 
toribus  et  poetis.  Sunt  enim  iUi  veteres,  qui  ornare 
nondum  poterant  ea,  quae  dicebant,  omnes  prope 
praeclare  locuti  :  quorum  sermone  assuefacti  qui 
erunt,  ne  cupientes  quidem  poterunt  loqui,  nisi  La- 
tine.  Neque  tamen  erit  utendum  verbis  iis,  quibus 
jam  consuetudo  nostra  non  utitur,  nisi  quando,  or- 
nandi  causa,  parce,  quod  ostendam ;  sed  usitatis  ita 
poterit  uti,  lectissimis  ut  utatur,  is,  qui  in  veteribus 
erit  scriptis  studiose  et  multum  volutatus. 

XL  Atque,  ut  Latine  loquamur,  non  solum  vi- 
dendum  est,  ut  et  verba  efFeramus  ea,  quae  nemo  jure 

reprehendat ;  et  ea  sic  et  casibus,  et  temporibus,  et 
genere,  et  numero  conservemus,  ut  nequid  perturba- 
tum,  ac  discrcpans,  aut  praeposterum  sit ;  sed  etiam 
lingua,  et  spiritus,  et  vocis  sonus  est  ipse  moderan- 
dus.    Nolo  exprimi  literas  putidius,  nolo  obscurari 
negligentius ;   nolo  verba  exiliter  [animata]  exire ; 
nolo  inflata,  ct  quasi  anhelata  gravius ;  nam  de  voce 
nondum  ea  dico,  qua3  sunt  actionis ;  sed  hoc,  qucd 
mihi  cum  sermone  quasi  conjunctum  vidctur.    Sunt 
enini  ccrta  vitia,  qua?,  nemo  est,  quin  efFugere  cu- 
piat ;  mollis  vox,  ut  muhebris,  aut  quasi  extra  mo- 
dum  absona  atque  absurda.  Est  autem  vitium,  quod 
nonnulli  de  industria  consectantur.    Rustica  vox  et 
agrestis  quosdam  delectat ;  quo  magis  antiquitatem, 
si  ita  sonet,  eorum  sermo  retinere  vidcatur :  ut  tuus, 
Catule,  sodalis,  L.  Cotta,  gaudcre  mihi  videtur  gra- 
vitate  linguaj,  sonoque  vocis  agresti ;  et  illud,  quod 
loquitur,  priscum  visum  iri  putat,  si  plane  fuerit  rus- 
ticanum.    Me  autem  tuus  sonus  et  suavitas  ista  de- 
lectat ;    omitto   vcrborum,    quamquam   est   caput ; 
verum  id  afiert  ratio,  doccnt  literaj,  confirmat  con- 
suetudo  et  legendi  et  loquendi ;  sed  hanc  dico  suavi- 
tatem,  quae  exit  ex  ore ;  quee  quidem,  ut,  apud  Gr«- 
cos,  Atticorum,  sic,  in  Latino  sermone,  hujus  est 
urbis  maxime  propria.  Athenis  jam  diu  doctrina  ip- 
sorum  Atheniensium  interiit :  domicilium  tantum  in 
illa  urbe  rcmanet  studiorum,  quibus  vacant  cives, 
peregrini  fruuntur,  capti  quodammodo  nomine  urbis 
et  auctoritate;   tamen  eruditissimos  homincs  Asia- 
ticos  quivis  Athenicnsis  indoctus,  non  verbis,  sed 
sono  vocis,  nec  tam  bene,  quam  suaviter  loquendo, 
facile  superabit.    Nostri  minus  student  literis,  quam 
Latini.  Tamen  ex  istis,  quos  nostis,  urbanis,  in  qui- 
bus  minimum  est  hterarum,  nemo  est,  quin  litera- 
tissimum  togatorum  omnium,  Q.  Valerium  Soranum, 
lenitate  vocis  atque  ipso  oris  pressu  et  sono  facile 
vincat. 

XII.  Quare,  cum  sit  quaedam  certa  vox  Romani 
iRhetor.)  vol.  i.  2  D 

generis  urbisque  propria,  in  qua  nihil  ofFendi,  nihil 
displicere,  nihil  animadverti  possit,  nihil  sonare  aut 
olere  peregrinum ;  hanc  sequamur ;  neque  solum 
rusticam  asperitatem,  sed  etiam  peregrinam  insolen- 
tiam,  fugere  discamus.  Equidem,  cum  audio  socrum 
meam  Lceliam  (facilius  enim  mulieres  incorruptam 
antiquitatem  conservant,  quod,  multorum  sermonis 
expertes,  ea  tenent  semper,  quae  prima  didicerunt) ; 
sed  eam  sic  audio,  ut  Plautum  mihi  aut  Na^vium 
videar  audire :  sono  ipso  vocis  ita  recto  et  simplici 
est,  ut  nihil  ostentationis  aut  imitationis  afferre  vi- 
deatur :  ex  quo  sic  locutum  esse  ejus  patrem  judico, 
sic  majores  ;  non  aspere,  ut  ille,  quem  dixi,  non 
vaste,  non  rustice,  non  hiulce,  sed  presse,  et  sequabi- 
liter,  et  leniter.  Quare  Cotta  noster,  cujus  tu  illa 
lata,  Sulpici,  nonnunquam  imitaris,  ut  iota  literam 
tollas,  et  E  plenissimum  dicas,  non  mihi  oratores  an- 
tiquos,  sed  messores,  videtur  imitari. 

Hic  cum  arrisisset  ipse  Sulpicius,  Sic  agam  vobis- 
cum,  inquit  Crassus,  ut,  quoniam  me  loqui  voluistis, 
aliquid  de  vestris  vitiis  audiatis.  Utinam  quidem ! 
inquit  ille :  id  enim  ipsum  volumus ;  idque  si  feceris, 
multa  (ut  arbitror)  hic  hodie  vitia  ponemus.  At  enim 
non  sine  meo  periculo,  Crassus  inquit,  possum,  Sul- 
pici,  te  reprehendere,  quoniam  Antonius  mihi  te  si- 
millimum  dixit  sibi  videri.  Tum  ille,  [Tum  quod] 
monuit  idem,  ut  ea,  quae  in  quoque  maxima  essent, 
imitaremur:  ex  quo  vereor,  ne  nihil  sim  tui,  nisi 
supplosionem  pedis,  imitatus,  et  pauca  quaedam  verba, 
et  aliquem,  si  forte,  motum.  Ergo  ista,  inquit  Cras- 
sus,  quae  habes  a  me,  non  reprehendo,  ne  meipsum 
irrideam :  sunt  autem  mea  multo  et  plura,  et  ma- 
jora,  quam  dicis :  quae  autem  sunt  aut  tua  plane, 
aut  imitatione  ex  aliquo  expressa,  de  iis  te,  si  qui  me 
forte  locus  admonuerit,  commonebo. 

XIII.  PraBtereamus  igitur  praecepta  Latine  lo- 
quendi,  quae  puerilis  doctrina  tradit,  et  subtilior  co- 
gnitio  ac  ratio  literarum  alit,  aut  consuetudo  ser- 

monis  quotidiani  ac  domestici,  libri  confirmant,  et 
lectio  veterum  oratorum,  et  poetarum.  Neque  vero 
in  illo  altero  diutius  commoremur,  ut  disputemus, 
quibus  rebus  assequi  possimus,  ut  ea,  qua^  dicamus, 
intelligantur.  Latine  scilicet  dicendo,  verbis  usitatis, 
ac  propiie  demonstrantibus  ea,  quse  significari  ac  de- 
clarari  volemus,  sine  ambiguo  verbo  aut  sermone, 
non  nimis  longa  continuatione  verborum,  non  valde 
productis  iis,  quae  similitudinis  causa  ex  aliis  rebus 
ti:;,nsferuntur,  non  discerptis  sententiis,  non  praspos- 
teris  temporibus,  non  confusis  personis,  non  pertur- 
bato  ordine.  Quid  multa  ?  tam  facilis  est  tota  res,  ut 
mihi  permirum  saepe  videatur,  cum  difiicilius  intelli- 
gatur,  quid  patronus  velit  dicere,  quam  si  ipse  ille, 
qui  patronum  adhibet,  de  re  sua  diceret.  Isti  enim, 
qui  ad  nos  causas  deferunt,  ita  nos  plerumque  ipsi 
docent,  ut  non  desideres  planius  dici.  Easdem  res 
autem  simul  ac  Fusius,  aut  vester  aequalis  Pompo- 
nius,  agere  coepit,  non  aeque,  quid  dicant,  nisi  admo- 
dum  attcndi,  inteUigo ;  ita  confusa  est  oratio,  ita 
perturbata,  nihil  ut  sit  primum,  nihil  ut  secundum ; 
tantaque  insolentia  ac  turba  verborum,  ut  oratio,  quae 
lumen  adhibere  rebus  debet,  ea  obscuritatem  et  tene- 
bras  afierat,  atque  ut  quodammodo  ipsi  sibi  in  di- 
cendo  obstrepere  videantur.  Verum,  si  placet,  quo- 
niam  hasc  satis  spero,  vobis  quidem  certe  majoribus, 
molesta  et  putida  videri,  ad  rehqua  aliquanto  odio- 
siora  pergamus. 

XIV.  Atqui  vides,  inquit  Antonius,  cum  alias  res 
agamus,  quam  te  inviti  audiamus,  qui  adduci  pos- 
sumus,  (de  me  enim  conjicio)  reHctis  ut  rebus  omni- 
bus  te  sectemur,  te  audiamus  :  ita  de  horridis  rebus 
nitida,  de  jejunis  plena,  de  pervulgatis  nova  quaedam 
est  oratio  t^a. 

Faciles  enim,  inquit,  Antoni,  partes  eae  fuerunt 
duae,  quas  modo  percucurri,  vel  potius  paene  prae- 
terii,   Latine  loquendi,  planeque  dicendi :    reliquas 

sunt  magnsB,  implicatae,  variae,  graves,  quibus  omnis 
admiratio  ingenii,  omnis  laus  eloquentice,  continetur. 
Nemo  enim  unquam  est  oratorem,  quod  Latine  lo- 
queretur,  admiratus.  Si  est  aliter,  irrident ;  neque 
eum  oratorem  tantummodo,  sed  hominem,  non  pu- 
tant.  Nemo  extulit  eum  verbis,  qui  ita  dixisset,  ut, 
qui  adessent,  intelligerent  quid  diceret ;  sed  contem- 
sit  eum,  qui  minus  id  facere  potuisset. 

In  quo  igitur  homines  exhorrescunt  ?  quem  stupe- 
facti  dicentem  intuentur  ?  in  quo  exclamant  ?  quem 
Deum,  ut  ita  dicam,  inter  homines  putant  ?  Qui 
distincte,  qui  expUcate,  qui  abundanter,  qui  illumi- 
nate  et  rebus  et  verbis  dicunt,  et  in  ipsa  oratione 
quasi  quemdam  numerum  versumque  conficiunt :  id 
est,  quod  dico,  ornate.  Qui  idem  ita  moderantur,  ut 
rerum,  ut  personarum  dignitates  ferunt,  ii  sunt  in  eo 
genere  laudandi  laudis,  quod  ego  aptum  et  con- 
gruens  nomino. 

Qui  ita  dicerent,  eos  negavit  adhuc  se  vidisse  An- 
tonius ;  et  iis  hoc  nomen  dixit  eloquentiae  soHs  esse 
tribuendum.  Quare  omnes  istos,  me  auctore,  deri- 
dete  atque  contemnite,  qui  se  horum,  qui  nunc  ita 
appellantur,  rhetorum  praeceptis  omnem  oratorum 
vim  complexos  esse  arbitrantur,  neque  adhuc,  quam 
personam  teneant,  aut  quid  profiteantur,  intelHgere 
potuerunt.  Verum  enim  oratori,  qucC  sunt  in  homi- 
num  vita,  quandoquidem  in  ea  versatur  orator,  atque 
ea  est  ei  subjecta  materies,  omnia  quaesita,  audita, 
lecta,  disputata,  tractata,  agitata  esse  debent.  Est 
enim  eloquentia  una  quaedam  de  summis  virtutibus; 
(quamquam  sunt  omnes  virtutes  aequales  et  pares, 
sed  tamen  est  species  alia  magis  aha  formosa  et  illus- 
tris ;  sicut  haec  vis,  quae,  scientiam  complexa  rerum, 
sensa  mentis  et  consilia  sic  verbis  explicat,  ut  eos, 
qui  audiant,  quocumque  incubuerit,  possit  impeUere ; 
quae  quo  major  est  vis,  hoc  est  magis  probitate  jun- 
genda,  summaque  prudentia:)  quarum  virtutum  ex- 

pertibus  si  dicendi  copiam  tradiderimus,  non  eos 
quidem  oratores  effecerimus,  sed  furentibus  qusedam 
arma  dedeiimus. 

XV.  Hanc,  inquam,  cogitandi  pronuntiandique 
rationem,  vimque  dicendi,  veteres  Gr£Eci  sapientiam 
nominabant.  Hinc  illi  Lycurgi,  hinc  Pittaci,  hinc 
Solones,  atque  ab  hac  simihtudine  Coruncanii  ncstri, 
Fabricii,  Catones,  Scipiones  fuerunt,  non  tam  for- 
tasse  docti,  sed  impetu  mentis  simili  et  vokmtate. 
Zadem  autem  ahi  prudentia,  sed  consilio  ad  vitie 
studia  dispaii,  quietem  atque  otium  secuti,  ut  Py« 
thagoras,  Democritus,  Anaxagoras,  a  regendis  civi- 
tatibus  totos  se  ad  cognitionem  rerum  transtulerunt : 
quae  vita,  propter  tranquillitatem,  et  propter  ipsius 
scienticB  suavitatem,  qua  nihil  est  hominibus  jucun- 
dius,  plures,  quam  utile  fuit  rebus  pubHcis,  delecta- 
vit.  Itaque,  ut  ei  studio  se  excellentissimis  ingeniis 
homines  dediderunt,  ex  ea  summa  facultate  vacui  ac 
liberi  temporis,  multo  plura,  quam  erat  necesse,  doc- 
tissimi  homines,  otio  nimio  et  ingeniis  uberrimis  af- 
fluentes,  curanda  sibi  esse,  ac  qusBrenda  et  investi- 
ganda,  duxerunt.  Nam  vetus  quidem  illa  dcctrina 
eadem  videtur  et  recte  faciendi  et  bene  dicendi  ma- 
gistra ;  neque  disjuncti  doctores,  sed  iidem  erant  vi- 
vendi  prseceptores  atque  dicendi ;  ut  ille  apud  Ho- 
merum  Phoenix,  qui  se,  a  Peleo  patre,  Achilli  juveni 
comitem  esse  datum  dicit  ad  bellum,  ut  illum  effi- 
eeret  "  oratorem  verborum,  actoremque  rerum." 
Sed,  ut  homines,  labore  assiduo  et  quotidiano  assueti, 
cum  tempestatis  causa  opere  prohibentur,  ad  pilam 
se,  aut  ad  talos,  aut  ad  tesseras  conferunt,  aut  etiam 
novum  sibi  ipsi  aliquem  excogitant  in  otio  ludum ; 
sic  illi,  a  negotiis  pubhcis  (tamquam  ab  opere)  aut 
temporibus  exclusi,  aut  voluntate  sua  feriati,  totos  se 
alii  ad  poetas,  alii  ad  geometras,  aUi  ad  musicos  con- 
tulerunt ;  ahi  etiam,  ut  dialectici,  novum  sibi  ipsi  stu- 
dium  kidumque  pepererunt,  atque  in  iis  artibus,  quae 
repertae  sunt,  ut  puerorum  mentes  ad  humanitatem 

fingerentur  atque  virtutem,  omne  tempus  atque  a?- 
tates  suas  consumserunt. 

XVI.  Sed,  quod  erant  quidam,  iique  multi,  qui 
aut  in  republica  propter  ancipitem,  qu^e  non  potest 
esse  sejuncta,  faciendi  dicendique  sapientiam,  flore- 
rent,  ut  Themistocles,  ut  Pcricles,  ut  Theramenes, 
aut,  qui  minus  ipsi  in  republica  versarentur,  sed 
hujus  tamen  ejusdem  sapientia^  doctores  essent,  ut 
Gorgias,  Thrasymachus,  Isocrates ;  inventi  sunt,  qui, 
cum  ipsi  doctrina  et  ingeniis  abundarent,  a  re  autem 
civili  et  a  negotiis,  animi  quodam  judicio,  abhorre- 
rent,  hanc  dicendi  exercitationem  exagitarent  atque 
contemnerent ;  quorum  princeps  Socrates  fuit,  is, 
qui,  omnium  eruditorum  testimonio,  totiusque  ju- 
dicio  Graeciffi,  cum  prudentia,  et  acumine,  et  venus- 
tate,  et  subtilitate,  tum  vero  eloquentia,  varietate, 
copia,  quam  se  cumque  in  partem  dedisset,  omnium 
fuit  facile  princeps.  Is  iis,  qui  hcec,  qujc  nos  nunc 
quasrimus,  tractarent,  agerent,  docerent,  cum  nomine 
appellarentur  uno,  quod  omnis  rerum  optimarum 
cognitio,  atque  in  iis  exercitatio,  philosophia  nomi- 
naretur,  hoc  commune  nomen  eripuit,  sapienterque 
sentiendi,  et  ornate  dicendi  scientiam,  re  cohcerentes, 
disputationibus  suis  separavit :  cujus  ingenium  va- 
riosque  sermones  immortahtati  scriptis  suis  Plato 
tradidit,  cum  ipse  literam  Socrates  nullam  reliquis- 
set.  Hinc  discidium  illud  exstitit  quasi  linguas  atque 
cordis,  absurdum  sane  et  inutile  et  reprehendendum, 
ut  alii  nos  sapere,  aUi  dicere  doccrent.  Nam,  cum 
essent  plures  orti  fere  a  Socrate,  quod,  ex  illius  va* 
riis,  et  diversis,  et  in  omnem  partem  difFusis  dispu- 
tationibus,  alius  aliud  apprehenderat ;  proseminatee 
sunt  quasi  familicE  dissentientes  inter  se,  et  multiun 
disjunctae  et  dispares,  cum  tamen  omnes  se  philo- 
sophi  Socraticos  et  dici  vellent,  et  esse  arbitrarentur. 

XVII.  Ac  primo  ab  ipso  Platone  Aristoteles  et 
Xenocrates ;  quorum  alter  Peripateticorum,  alter 
Academiae  nomen  obtinuit :  deinde  ab  Antisthene, 

qui  patientiam  et  duritiam  in  Socratico  sermone 
maxime  adamarat,  Cynici  primum,  deinde  Stoici: 
tum  ab  Aristippo,  quem  illee  magis  voluptariae  dis- 
putationes  delectarant,  CyrenaTca  philosophia  ma- 
navit,  quam  ille  et  ejus  posteri  simpliciter  defende- 
runt :  ii,  qui  nunc  vokiptate  omnia  metiuntur,  dum 
verecundius  id  agunt,  nec  dignitati  satisfaciunt,  quam 
non  adspernantur,  nec  voluptatem  tuentur,  quam 
amplexari  volunt. 

Fuerunt  etiam  alia  genera  philosophorum,  qui  se 
omnes  fere  Socraticos  esse  dicerent;  Eretricorum, 
Herilliorum,  Megaricorum,  Pyrrhoneorum ;  sed  ea 
horum  vi  et  disputationibus  sunt  jamdiu  fracta  et 
exstincta.  Ex  illis  autem,  qua)  remanent,  ea  philo- 
sophia,  quae  suscepit  patrocinium  voluptatis,  etsi  cui 
vera  videatur,  procul  abest  tamen  ab  eo  viro,  quem 
quaerimus,  et  quem  auctorem  publici  consihi,  et  ge- 
rendcE  civitatis  ducem,  et  sententia?  atque  eloquentiae 
principem,  in  senatu,  in  populo,  in  causis  publicis, 
esse  vohimus.  Nec  ulla  tam.en  ei  philosophia)  fiet 
injuria  a  nobis.  Non  enim  repellctur  inde,  quo  ag- 
gredi  cupiet :  sed  in  hortulis  quiescet  suis,  ubi  vult ; 
ubi  etiam  recubans  moUiter  et  delicate,  nos  avocat  a 
Rostris,  a  judiciis,  a  curia,  fortasse  sapienter,  hac 
praesertim  republica.  Verum  ego  non  quaero  nunc, 
quae  sit  philosophia  verissima,  sed  qu£e  oratori  con- 
juncta  maxime.  Quare  istos  sine  ulla  contumelia  di- 
mittamus :  sunt  enim  et  boni  viri,  et  (quoniam  sibi 
ita  videntur)  beati ;  tantumque  eos  admoneamus,  ut 
illud,  etiam  si  est  verissimum,  tacitum  tamen,  tam». 
quam  mysterium,  teneant,  quod  negant  versari  in 
lepublica  esse  sapientis.  Nam,  si  hoc  nobis  atque 
optimo  cuique  persuaserint,  non  potcrunt  ipsi  esse  (id 
^uod  maxime  cuj^nunt)  otiosi. 

XVIIL  Stoicos  autem,  quos  minime  improbo,  di- 
xnitto  tamen ;  nec  eos  iratos  vereor,  quoniam  omnino 
irasci  nesciunt :  atque  hanc  iis  habeo  gratiam,  quod 
soli  ex  omnibus  eloquentiam,  virtutem  ac  sapientiam 

esse  dixenint.  Sed  utrumque  est  in  his,  quod  ab  hoc, 
quem  instruimus,  oratore  valde  abhorreat ;  vel,  quod 
omnes,  qui  sapientes  non  sint,  servos,  latrones,  hostes, 
insanos  esse  dicunt ;  neque  tamen  quemquam  esse 
sapientem.  Valde  autem  est  absurdum,  ei  concionem, 
aut  senatum,  aut  ullum  coetum  hominum  committere, 
cui  nemo  illorum,  qui  adsint,  sanus,  nemo  civis,  nemo 
liber,  esse  videatur.  Accedit,  quod  orationis  etiam 
genus  habent  fortasse  subtile,  et  certe  acutum ;  sed, 
ut  in  oratore,  exile,  inusitatum,  abhorrens  ab  auribus 
vulgi,  obscurum,  inane,  jejunum,  [attamen]  ejusmo- 
di,  quo  uti  ad  vulgus  nullo  modo  possis.  Aha  enim  et 
bona  et  mala  videntur  Stoicis,  et  cseteris  civibus,  vel 
potius  gentibus  ;  alia  vis  honoris,  ignominias,  prsemii, 
supplicii ;  vere,  an  secus,  nihil  ad  hoc  tempus :  sed 
ea  si  sequamur,  nullam  unquam  rem  dicendo  expe- 
dire  possimus. 

Rehqui  sunt  Peripatetici  et  Academici;  quam- 
quam  Academicorum  nomen  est  unum,  sententiae 
duae :  nam  Speusippus,  Platonis  sororis  filius,  et  Xe- 
nocrates,  qui  Platonem  audierat,  et,  qui  Xenocratem, 
Polemo  et  Crantor  nihil  ab  Aristotele,  qui  una  au- 
dierat  Platonem,  magnopere  dissensit :  copia  fortasse, 
et  varietate  dicendi,  pares  non  fuerunt.  Arcesilas 
primum,  qui  Polemonem  audierat,  ex  variis  Platonis 
libris,  sermonibusque  Socraticis,  hoc  maxime  arri- 
puit,  nihil  esse  certi,  quod  aut  sensibus  aut  animo 
percipi  possit :  quem  ferunt,  eximio  quodam  usum 
lepore  dicendi,  adspernatum  esse  omne  animi  sensus- 
que  judicium,  primumque  instituisse,  (quamquam  id 
fuit  Socraticum  maxime)  non,  quid  ipse  sentiret, 
ostendere ;  sed  contra  id,  qucd  quisque  se  sentire 
dixisset,  disputare. 

Hinc  ha3c  recentior  Academia  emanavit,  in  qua 
exstitit  divina  quadam  celeritate  ingenii  dicendique 
copia  Carneades;  cujus  ego  etsi  multos  aiiditores 
cognovi  Athenis,  tamen  auctores  certissimos  laudare 
possum,  et  socerum  meum  Scasvolam,  qui  eum  Roma? 

audivit  adolescens,  et  Q.  Metellum,  L.  F.  familiarem 
meum,  clarissimum  virum,  qui  illum  a  se  adolescente 
Athenis,  jam  affectum  senectute,  multos  dies  audi» 
tum  esse  dicebat. 

XIX.  liiEC  autem,  ut  ex  Apennino  fluminum,  sic 
ex  communi  sapientium  jugo,  sunt  doctrinarum  facta 
divortia,  ut  philosophi,  tamquam  in  Superum  mare 
lonium  defluerent,  Grrascum  quoddam,  et  portuo- 
sum;  oratores  autem  in  Inferum  hoc  Tuscum,  et 
barbarum,  scopulosum  atque  infestum,  laberentur,  in 
quo  etiam  ipse  Ulysses  errasset. 

Quare,  si  hac  eloquentia  atque  hoc  oratore  con- 
tenti  sumus,  qui  sciat,  aut  negare  oportere,  quod  ar- 
guare,  aut,  si  id  non  possit,  tum  ostendere,  quod  is 
fecerit,  qui  insimuletur,  aut  recte  factum,  aut  alterius 
culpa  aut  injuria,  aut  ex  lege,  aut  non  contra  legem, 
aut  imprudentia,  aut  necessario ;  aut  non  eo  nomine 
usurpandum,  quo  arguatur ;  aut  non  ita  agi,  ut  de- 
buerit,  ac  licuerit ;  et,  si  satis  esse  putatis,  ea,  quae 
isti  scriptores  artis  docent,  discere  (quae  multo  tamen 
ornatius,  quam  ab  ilHs  dicuntur,  et  uberius,  expli- 
cavit  Antonius) ;  sed,  si  his  contenti  estis,  atque  iis 
etiam,  quse  dici  voluistis  a  me ;  ex  ingenti  quodam 
oratorem  immensoque  campo  in  exiguum  sane  gyrum 
compeUitis. 

Sin  veterem  illum  Periclem,  aut  hunc  etiam,  qui 
familiarior  nobis  propter  scriptorum  multitudinem 
est,  Demosthenem,  sequi  vultis,  et,  si  illam  prae- 
claram  et  eximiam  speciem  oratoris  perfecti  et  pul- 
chritudinem  adamastis;  aut  vobis  hasc  Carneadia, 
aut  illa  Aristotelia,  vis  comprehendenda  est.  Nam- 
que  (ut  ante  dixi)  veteres  iUi,  usque  ad  ISocratem, 
omnem  omnium  rerum,  quee  ad  mores  hominum, 
quas  ad  vitam,  quse  ad  virtutem,  quae  ad  rempubli- 
cam  pertinebant,  cognitionem  et  scientiam  cum  di- 
cendi  ratione  jungebant;  postea  dissociati  (ut  ex« 
posui)  a  Socrate  diserti  a  doctis,  et  deinceps  a  Socra- 
ticis  item  omnibus ;  philosophi  eloquentiam  despexe- 

nmt,  oratores  sapieiitiam ;  neque  quidquam  ex  al- 
terius  parte  tetigerunt,  nisi  quod  iUi  ab  his,  aut  ab 
iUis  hi,  mutuarentur ;  ex  quo  promiscue  haurirent, 
si  manere  in  pristina  communione  voluissent.  Sed, 
ut  pontifices  veteres,  propter  sacrificiorum  multitu- 
dinem,  tres  viros  epulones  esse  voluerunt,  cum  essent 
ipsi  a  Numa,  ut  etiam  ilkid  ludorum  epulare  sacri- 
ficium  facerent,  instituti ;  sic  Socratici  a  se  causarum 
actores,  et  a  communi  philosophiae  nomine,  separave- 
runt,  cum  veteres  dicendi  et  inteUigendi  mirificam 
societatem  esse  vohiissent. 

XX.  QujE  cum  ita  sint,  paululum  equidem  de  me 
deprecabor,  et  petam  a  vobis,  ut  ea,  quae  dicam,  non 
de  memetipso,  sed  de  oratore,  dicere  putetis.  Ego 
enim  sum  is,  qui,  cum  summo  studio  patris  in  pue- 
ritia  doctus  essem,  et  in  forum  ingenii  tantum,  quan- 
tum  ipse  sentio,  non  tantum  quantum  ipse  forsitan 
vobis  videar,  detulissem,  non  possim  dicere,  me  haec, 
quae  nunc  complector,  perinde,  ut  dicam  discenda 
esse,  didicisse ;  quippe  qui  omnium  maturrime  ad 
pubhcas  causas  accesserim,  annosque  natus  unum  et 
viginti,  nobilissimum  hominem  et  eloquentissimum 
in  judicium  vocarim ;  cui  disciplina  fuerit  forum ; 
magister  usus,  et  leges,  et  instituta  populi  Romani, 
mosque  majorum.  Paulum,  sitiens,  istarum  artium, 
de  quibus  loquor,  gustavi,  quaestor  in  Asia  cum  es- 
sem,  asqualem  fere  meum  ex  Academia  rhetorem 
nactus,  iVletrodorum  ilhmi,  de  cujus  memoria  com- 
memoravit  Antonius;  et,  inde  decedens,  Athenis, 
ubi  ego  diutius  essem  moratus,  nisi  Atheniensibus, 
quod  mysteria  non  referrent,  ad  quae  biduo  serius 
veneram,  succensuissem.  Quare  hoc,  quod  complec- 
tor  tantam  scientiam  vimque  doctrinae,  non  modo 
non  pro  me,  sed  contra  me  est  potius,  (non  enim, 
quid  ego,  sed  quid  orator  possit,  disputo)  atque  hos 
omnes,  qui  artes  rhetoricas  exponunt,  perridiculos. 
Scribunt  enim  de  litium  genere,  et  de  principiis,  et 
de  narrationibus.    Illa  vis  autem  eloquentiae  tanta 

est,  ut  omnium  rerum,  virtutum,  officiorum,  omnis- 
que  naturas,  quag  mores  hominum,  quag  animos,  quae 
vitam  continet,  originem,  vim,  mutationesque  te- 
neat ;  eadem  mores,  leges,  jura  describat,  rempubli- 
cam  regat,  omniaque,  ad  quamcumque  rem  pertine- 
ant,  ornate,  copioseque  dicat.  In  quo  genere  nos 
quidem  versamur  tantum,  quantum  possumus,  quan- 
tum  ingenio,  quantum  mediocri  doctrina,  quantum 
usu  valemus :  neque  tamen  istis,  qui  in  una  philo- 
sophia  quasi  tabernaculum  vitae  suas  collocarunt, 
multum  sane  in  disputatione  concedimus. 

XXI.  Quid  enim  meus  familiaris  C.  VeUeius  af- 
ferre  potest,  quamobrem  voluptas  sit  summum  bo- 
num,  quod  ego  non  copiosius  possim  vel  tutari,  si 
velim,  vel  refellere,  ex  illis  locis,  quos  exposuit  An- 
tonius,  hac  dicendi  exercitatione,  in  qua  Velleius  est 
rudis,  unusquisque  nostrum  versatus  ?  Quid  est, 
quod  aut  Sex.  Pompeius,  aut  duo  Balbi,  aut  meus 
amicus,  qui  cum  Panaetio  vixit,  M.  Vigellius,  de 
virtute  (homines  Stoici)  possint  dicere,  qua  in  dispu- 
tatione  ego  his  debeam,  aut  vestrum  quisquam,  con- 
cedere  ?  Non  est  enim  philosophia  similis  artium  re- 
liquarum :  nam  quid  faciet  in  geometria,  qui  non 
didicerit  ?  quid  in  musicis  ?  aut  taceat,  oportebit,  aut 
ne  sanus  quidem  judicetur.  llsec  vero,  quae  sunt  in 
philosophia,  ingeniis  eruuntur,  ad  id,  quod  in  quo- 
que  verisimile  est,  ehciendum,  acutis  atque  acribus ; 
eaque  exercitata  oratione  poliuntur.  Hic  noster  vul- 
garis  orator,  si  minus  erit  doctus,  attamen  in  dicendo 
exercitatus,  hac  ipsa  exercitatione  communi,  istos 
quidem  [nostros]  verberabit;  neque  se  ab  iis  con- 
temni  ac  despici  sinet.  Sin  ahquis  exstiterit  ali- 
quando,  qui  Aristotelio  more  de  omnibus  rebus  in 
utramque  sententiam  possit  dicere,  et  in  omni  causa 
duas  contrarias  orationes,  praeceptis  illius  cognitis, 
explicare,  aut  hoc  Arcesilae  modo,  et  Carneadis,  con- 
tra  omne,  quod  propositum  sit,  disserat ;  quique  ad 
eam  rationem  adjungat  hunc  rhetoricum  usum,  mo- 

remque  exercitationemque  dicendi,  is  sit  verus,  is 
perfectus,  is  solus  orator.  Nam  neque  sine  forensibus 
nervis  satis  vehemens  et  gravis,  nec  sine  varietate 
doctrinae  satis  politus  et  sapiens,  esse  orator  potest. 

Quare  Coracem  istum  vestrum  patiamur  nos  qui- 
dem  puUos  suos  excluderc  in  nido,  qui  evolent,  cla- 
matores  odiosi  ac  molesti ;  Pamphilumque  nescio 
quem  sinamus  in  infulis  tantam  rem,  tamquam 
pueriles  delicias  aliquas,  depingere :  nosque  ipsi  hac 
tam  exigua  disputatione  hesterni  et  hodierni  diei  to- 
tum  oratoris  munus  explicemus,  dummodo  illa  res 
tanta  sit,  ut  omnibus  philosophorum  libris,  quos 
nemo  oratorum  istorum  unquam  attigit,  compre- 
hensa  esse  videatur. 

XXII.  Tum  Catulus,  Haudquaquam,  hercle,  in- 
quit,  Crasse,  mirandum  est,  esse  in  te  tantam  dicendi 
vel  vim,  vel  suavitatem,  vel  copiam ;  quem  quidem 
antea  natura  rebar  ita  dicere,  ut  mihi  non  solum 
orator  summus,  sed  etiam  sapientissimus  homo,  vi- 
derere :  nunc  intelligo,  illa  te  semper  etiam  potiora 
duxisse,  quae  ad  sapientiam  spectarent,  atque  ex  his 
hanc  dicendi  copiam  fluxisse.  Sed  tamen,  cum  omnes 
gradus  aetatis  recordor  tusG,  cumque  vitam  tuam  ac 
studia  considero ;  neque,  quo  tempore  ista  didiceris, 
video,  nec  magnopere  te  istis  studiis,  hominibus,  li- 
bris,  inteUigo  deditum  ;  neque  tamen  possum  sta- 
tuere,  utrum  magis  mirer,  te  illa,  qua)  mihi  per- 
suades  maxima  esse  adjumenta,  potuisse  in  tuis  tan- 
tis  occupationibus  perdiscere;  an,  si  non  potueris, 
posse  isto  modo  dicere. 

Hic  Crassus,  II oc  tibi,  inquit,  Catule,  primum 
persuadeas  velim,  me  non  multo  secus  facere,  cum 
de  oratore  disputem,  ac  facerem,  si  esset  mihi  de 
histrione  dicendum.  Negarem  enim,  posse  eum  sa- 
tisfacere  in  gestu,  nisi  palaestram,  nisi  saltare  didi- 
cisset :  neque,  ea  cum  dicerem,  me  esse  histrionem 
necesse  esset,  sed  fortasse  non  stultum  alieni  artificii 
existimatorem.  Similiter  nunc  de  oratore,  vestro  im- 

pulsu,  loquor,  summo  scilicet :  semper  enim,  qua- 
cumque  de  arte  aut  facultate  quasritur,  de  absoluta 
et  perfecta  quccri  solet.  Quare,  si  jam  me  vultis  esse 
oratorem,  si  etiam  sat  bonum,  si  bonum  denique, 
non  repugnabo :  quid  enim  nunc  sim  ineptus  ?  ita 
me  existimari  scio.  Quod  si  ita  est,  summus  tamen 
certe  non  sum.  Neque  enim  apud  homines  res  est 
uUa  difiicilior,  neque  major,  neque  quae  plura  adju- 
menta  doctrinas  desideret. 

Attamen,  quoniam  de  oratore  nobis  disputandum 
est,  de  summo  oratore  dicam  necesse  est.  Vis  enim 
et  natura  rei,  nisi  perfecta  ante  oculos  ponitur,  qua- 
lis  et  quanta  sit,  intelligi  non  potest.  Me  autem, 
Catule,  fateor,  neque  hodie  in  istis  libris,  et  cum 
istis  hominibus  vivere ;  nec  vero  (id  quod  tu  recte 
commeministi)  uUum  unquam  habuisse  sepositum 
tempus  ad  disccndum,  ac  tantum  tribuisse  doctrinae 
temporis,  quantum  mihi  puerilis  astas,  forenses  feriae, 
concesserint. 

XXIII.  At,  si  quacris,  Catule,  de  doctrina  ista 
quid  ego  sentiam,  non  tantum  ingenioso  homini,  et 
ei,  qui  forum,  qui  curiam,  qui  causas,  qui  rempubli- 
cam  spectet,  opus  esse  arbitror  temporis,  quantum 
sibi  ii  sumserunt,  quos  discentes  vita  defecit.  Omnes 
enim  artes  ahter  ab  iis  tractantur,  qui  eas  ad  usum 
transferunt ;  aliter  ab  iis,  qui,  ipsarum  artium  trac- 
tatu  delectati,  nihil  in  vita  sunt  ahud  acturi.  Magis- 
ter  hic  Samnitium  et  summa  jam  senectute  est,  et 
quotidie  commentatur :  nihil  enim  curat  aliud :  at 
Q.  Velocius  puer  addidicerat :  sed  quod  erat  aptus 
ad  iUud,  totumque  cognorat,  fuit,  ut  est  apud  Lu- 
cilium, 

"  quamvis  bonus  ipse 
Samnis  in  ludo,  ac  rudibus  cuivis  satis  asper :" 

sed  plus  operae  foro  tribuebat,  amicis,  rei  familiari. 
Valerius  quotidie  cantabat :  erat  enim  scenicus :  quid 
faceret  aliud  ?  At  Numerius  Furius,  noster  familia- 
{Rhetor.)  vol.  i.  2  e 

ris,  cum  est  commodum,  cantat :  est  enim  paterfa- 
milias,  est  eques  Romanus :  puer  didicit,  qucd  dis- 
cendum  fuit.  Eadem  ratio  est  harum  artium  maxi- 
marum.  Dies  et  noctes  virum  summa  virtute  et 
prudentia  videbamus,  philosopho  cum  operam  daret, 
Q.  Tuberonem.  At  ejus  avunculum  vix  intelligeres 
id  agere,  cum  ageret  tamen,  Africanum.  Ista  dis- 
cuntur  facile,  si  et  tantum  sumas,  quantum  opus  sit, 
et  habeas,  qui  docere  fidehter  possit,  et  scias  etiam 
ipse  discere.  Sed,  si  tota  vita  nihil  velis  ahud  agere, 
ipsa  tractatio  et  qusestio  quotidie  ex  se  gignat  ali- 
quid,  quod  cum  desidiosa  delectatione  vestiges.  Ita 
fit,  ut  agitatione  rerum  sit  infinita  cognitio ;  facilis 
usus  doctrinam  confirmet,  mediocris  opera  tribuatur, 
memoria  studiumque  permaneat.  Libet  autem  sem- 
per  discere ;  ut,  si  vehm  ego  tahs  optime  ludere,  aut 
pilas  studio  tenear,  etiam,  fortasse,  si  asseqvii  non 
possim.  At  ahi,  quia  preeclare  faciunt,  vehementius, 
quam  causa  postulat,  delectantur,  ut  Titius  pila, 
BruUa  tahs.  Quare  nihil  est,  quod  quisquam  mag- 
nitudinem  artium  ex  eo,  quod  senes  discunt,  perti- 
mescat.  Namque  aut  senes  ad  eas  accesserunt ;  aut 
usque  ad  senectutem  in  studiis  detinentur ;  aut  sunt 
tardissimi.  Res  quidem  se,  mea  sententia,  sic  habet, 
ut,  nisi  quod  quisque  cito  potuerit,  nunquam  om- 
nino  possit  perdiscere. 

XXIV.  Jam,  jam,  inquit  Catulus,  intelhgo,  Cras- 
se,  quid  dicas;  et,  hercule,  assentior.  Satis  video 
tibi,  homini  ad  perdiscendum  acerrimo,  ad  ea 
cognoscenda,  quae  dicis,  fuisse  temporis. 

Pergisne,  inquit  Crassus,  me,  quas  dicam,  de  me, 
non  de  re,  putare  dicere  ?  Sed  jam,  si  placet,  ad  in- 
stituta  redeamus.  Mihi  vero,  Catulus  inquit,  placet. 

Tum  Crassus,  Quorsum  igitur  haec  spectat,  in- 
quit,  tam  longa  et  tam  aUe  repetita  oratio  ?  Hae  duaB 
partes,  quas  mihi  supersunt,  iUustrandae  orationis,  ac 
totius  eloquentiae  cumulandae,  quarum  altera  dici 
postulat  ornate,  altera  apte,  hanc  habent  vim,  ut  sit 

quam  maxime  jucunda,  quam  maxime  in  sensus 
eorum,  qui  audiunt,  influat,  et  quamplurimis  sit  re- 
bus  instructa.  Instrumentum  autem  hoc  forense,  li- 
tigiosum,  acre,  tractum  ex  vulgi  opinionibus,  exi- 
guum  sane  atque  mendicum  est.  IUud  rursus  ipsum, 
quod  tradunt  isti,  qui  proiitentur  se  dicendi  magis- 
tros,  non  multum  est  majus,  quam  illud  vulgare  ac 
forense.  Apparatu  nobis  opus  est,  et  rebus  exquisitis 
undique  et  collectis,  arcessitis,  comportatis,  ut  tibi, 
CsDsar,  faciendum  est  ad  annum  ;  ut  ego  in  sedilitate 
laboravi,  quod  quotidianis  et  vernaculis  rebus  satis- 
facere  me  posse  huic  populo  non  putabam. 

Verborum  eHgendorum,  et  collccandorum,  et  con- 
cludendorum,  facilis  est  vel  ratio,  vel,  sine  ratione, 
ipsa  exercitatio.  Rerum  est  silva  magna,  quam  cum 
Graeci  jam  non  tenerent,  ob  eamque  causam  juventus 
nostra  dedisceret  pasne  discendo,  etiam  Latini  (si 
Diis  placet)  hoc  biennio  magistri  dicendi  exstiterunt ; 
quos  ego  censor  edicto  meo  sustuleram  ;  non  quo  (ut 
nescio  quos  dicere  aiebant)  acui  ingenia  adolescen- 
tium  nollem,  sed,  contra,  ingenia  obtundi  nolui,  cor- 
roborari  impudentiam.  Nam,  apud  Graecos  qui  ejus- 
modi  essent,  videbam  tamen  esse,  praster  hanc  exer- 
citationem  lingua,  doctrinam  aUquam  et  humanita- 
tem  dignam  scientia  :  hos  vero  novos  magistros  nihil 
intelligebam  posse  docere,  nisi  ut  auderent;  qucd, 
etiam  cum  bonis  rebus  conjunctum,  per  se  ipsum  est 
magnopere  fugiendum.  Hoc  cum  unum  traderetur, 
et  cum  impudentiae  ludus  esset,  putavi  esse  censoris, 
ne  longius  id  serperet,  providere.  Quamquam  non 
haec  ita  statuo  atque  decerno,  ut  desperem,  Latine  ea, 
de  quibus  disputavimus,  tradi  ac  perpohri :  patitur 
enim  et  hngua  nostra,  et  natura  rerum,  veterem  illam 
excellentemque  prudentiam  Grgecorum  ad  nostrum 
usum  moremque  transferri :  sed  hominibus  opus  est 
eruditis,  qui  adhuc,  in  hoc  quidem  genere,  nostri 
nulli  fuerunt :  sin  quando  exstiterint,  etiam  Graecis 
erunt  anteponendi. 

XXV.  Ornatur  igitur  oratio  geiiere  primum,  et 
quasi  colore  quodam  et  succo  suo  :  nam,  ut  gravis,  ut 
suavis,  ut  erudita  sit,  ut  liberalis,  ut  admirabilis,  ut 
polita,  ut  sensus,  ut  dolores  habeat,  quantum  opus 
sit,  non  est  singulorum  articulorum  :  in  toto  spectan- 
tur  haec  corpore.  Ut  porro  conspersa  sit  quasi  verbo- 
rum  sententiarumque  floribus ;  id  non  debet  esse  fu- 
sum  sequabiliter  per  omnem  orationem,  sed  ita  di- 
stinctum,  ut  sint,  quasi  in  ornatu,  disposita  quaedam 
insignia  et  kimina. 

Genus  igitur  dicendi  est  eligendum,  quod  maxime 
teneat  eos  qui  audiant,  et  quod  non  solum  delectet, 
sed  etiam  sine  satietate  delectet :  (non  enim  a  me  jam 
exspectari  puto,  ut  moneam,  ut  caveatis,  ne  exiUs, 
ne  inculta  sit  vestra  oratio,  ne  vulgaris,  ne  obsoleta : 
aliud  quiddam  majus  et  ingenia  me  hortantur  vestra, 
et  aetates :)  diflicile  enim  dictu  est,  quaenam  causa 
sit,  cur  ea,  quee  maxime  sensus  nostros  impellunt 
voluptate,  et  specie  prima  acerrime  commovent,  ab 
iis  celerrime  fastidio  quodam  et  satietate  abaliene- 
mur.  Quanto  colorum  pulchritudine  et  varietate  flo- 
ridiora  sunt  in  picturis  novis  pleraque,  quam  in  ve- 
teribus  !  qua^  tamen,  etiamsi  primo  adspectu  nos 
ceperunt,  diutius  non  delectant;  cum  iidem  nos,  in 
antiquis  tabuUs,  illo  ipso  horrido  obsoletoque  tenea- 
mur.  Quanto  molliores  sunt  et  dehcatiores  in  cantu 
flexiones  et  falsae  voculee,  quam  certas  et  severae ! 
quibus  tamen  non  modo  austeri,  sed,  si  saepius  fiunt, 
multitudo  ipsa  reclamat.  Licet  hoc  videre  in  reUquis 
sensibus ;  unguentis  minus  diu  nos  delectari  summa 
et  acerrima  suavitate  conditis,  quam  his  moderatis  ; 
et  magis  laudari,  quod  ceram,  quam  quod  crocum, 
olere  videatur ;  in  ipso  tactu  esse  modum  et  molli- 
tudinis  et  Ijevitatis.  Quinetiam  gustatus,  qui  est  sen- 
sus  ex  omnibus  maxime  voluptaiius,  quique  dulci- 
tudine  praeter  caeteros  sensus  commovetur,  quam  cito 
id,  quod  valde  dulce  est,  adspernatur  ac  respuit ' 
Quis  potione  uti  aut  cibo  dulci  diutius  potest  ?  cum 

utroque  in  genere  ea,  quae  leviter  sensum  voluptate 
moveant,  facillime  efFugiant  satietatem.  Sic,  omnibus 
in  rebus,  voluptatibus  maximis  fastidium  finitimum 
est ;  quo  hoc  minus  in  oratione  miremur ;  in  qua, 
vel  ex  poetis  vel  oratoribus,  possumus  judicare,  con- 
cinnam,  distinctam,  ornatam,  festivam,  sine  inter- 
missione,  sine  reprehensione,  sine  varietate,  quamvis 
claris  sit  coloribus  picta  vel  poesis  vel  oratio,  non 
posse  in  delectatione  esse  diuturna.  Atque  eo  citius 
in  oratoris  aut  in  poetas  cincinnis  ac  fuco  offenditur, 
quod  sensus,  in  nimia  voluptate,  natura,  non  mente 
satiantur ;  in  scriptis  et  in  dictis,  non  aurium  solum, 
sed  animi  judicio  etiam  magis,  infucata  vitia  nos- 
cuntur. 

XXVI.  Quare,  "i?twr?/"  et  "  PrcBclare!''  quam- 
vis  nobis  saBpe  dicatur  :  ^'  Belle  /"  et  '••  Festive  /" 
nimium  saspe  nolo ;  quamquam  illa  ipsa  exclamatio, 
"  No7i  potest  melhis,^''  sit  velim  crebra  :  sed  habeat 
tamen  illa  in  dicendo  admiratio  ac  summa  laus 
umbram  aliquam  et  recessum,  quo  magis  id,  quod 
erit  ilkiminatum,  exstare  atque  eminere  videatur. 
Nunquam  agit  hunc  versum  Roscius  eo  gestu,  quo 
potest, 

"  Nam  sapiens  virtuti  honorem  pra^mium,  haud 
prajdam,  petit :" 

sed  abjicit  prorsus,  ut  in  proximos, 

"  Ecquid  video  ?  ferro  septus  possidet  sedes  sa- 
cras  !" 

incidat,  adspiciat,  admiretur,  stupescat.  Quid  ille 
alter, 

"  Quid  petam  praesidii  ?" 

quam  leniter  !  quam  remisse  !  quam  non  actuose ! 
instat  enim 

"  O  pater !  o  patria  !  o  Priami  domus  !" 

in  quo  tanta  commoveri  actio  non  posset,  si  esset  con- 

2  E  3 

sumta  superiore  motu  et  exhausta.  Neque  id  actores 
prius  viderunt,  quam  ipsi  poetce,  quam  denique  illi 
etiam,  qui  fecerunt  modos,  a  quibus  utrisque  sub- 
mittitur  aliquid,  deinde  augetur,  extenuatur,  infia- 
tur,  variatur,  distinguitur. 

Ita  sit  nobis  igitur  ornatus  et  suavis  orator,  (nec 
tamen  potest  aliter  esse)  ut  suavitatem  habeat  auste- 
ram  et  sohdam,  non  dulcem  atque  decoctam :  nam 
ipsa  ad  ornandum  prcBcepta  quas  dantur,  ejusmodi 
sunt,  ut  ea,  quamvis  vitiosissimus  orator,  explicare 
possit.  Quare,  ut  ante  dixi,  primum  silva  rerum  ac 
sententiarum  comparanda  est,  qua  de  parte  dixit 
Antonius :  hjec  form.anda  filo  ipso  et  genere  orationis, 
illuminanda  vcrbis,  varianda  sententiis. 

Summa  autcm  laus  eloquentia^  est,  amplificare  rem 
ornando ;  quod  valet,  non  sokim  ad  augendum  ali- 
quid  et  tollendum  altius,  dicendo,  sed  etiam  ad  ex- 
tenuandum  atque  abjiciendum. 

XXVII.  Id  desideratur  omnibus  iis  in  locis,  quos 
ad  fidem  orationis  faciendam  adhiberi  dixit  Antonius, 
vel  cum  explanamus  ahquid,  vel  cum  conciliamus 
animos,  vel  cum  concitamus.  Sed  in  hoc,  qucd  pos- 
tremum  dixi,  amplificatio  potest  plurimum  ;  eaque 
una  laus  oratoris  est  propria  maxime.  Etiam  major 
est  illa  exercitatio,  quam  extremo  scrmone  instruxit 
Antonius  (primo  rejicicbat)  laudandi  et  vituperandi. 
Nihil  est  enim  ad  exaggerandam  et  amplificandam 
orationem  accoramodatius,  quam  utrumquc  horum 
cumulatissime  facere  possc.  Consequentur  etiam  illi 
loci,  qui,  quamquam  proprii  causarum,  et  inhasren- 
tes  in  earum  nervis  esse  debent,  tamen,  quia  de  uni- 
versa  re  tractaii  solent,  communes  a  veteribus  nomi- 
nati  sunt ;  quorum  partim  habent  vitiorum  et  pecca- 
torum  acreni  quamdam  cum  amplificatione  incusa- 
tionem,  aut  querelam,  contra  quam  dici  nihil  solet, 
nec  potcst,  ut  in  depcculatorem,  in  proditorem?  in 
parricidam ;  quibus  uti,  confirmatis  criminibus,  opor- 
tet ;  aliter  enim  jejuni  sunt,  atque  inanes :  alii  au- 

tem  habent  deprecationem,  aut  miserationem ;  alii 
vero  ancipites  disputationes,  in  quibus  de  universo 
genere  in  utramque  partem  disseri  copiose  licet :  qucs 
exercitatio  nunc  propria  duarum  philosophiarum,  de 
quibus  ante  dixi,  putatur  ;  apud  antiquos  erat  eorum, 
a  quibus  omnis  de  rebus  forensibus  dicendi  ratio  et 
copia  petebatur.  De  virtute  cnim,  de  officio,  de  a^quo 
et  bono,  de  dignitate,  utilitate,  honore,  igncminia, 
praemio,  pcena,  similibusque  de  rebus,  in  utramque 
partem  dicendi  animos,  et  vim,  ct  artem  habere  de- 
bemus.  Sed,  quoniam,  de  nostra  posscssione  depulsi, 
in  parvo  et  eo  htigioso  praediolo  relicti  sumus,  et, 
aUorum  patroni,  nostra  tenere  tuerique  non  potui- 
mus  ;  ab  iis  (quod  indigrissimum  est)  qui  in  iiostrum 
patrimonium  irrupcrunt,  quod  opus  est  nobis,  mutue- 
mur. 

XXVIII.  Dicunt  igitur  nunc  quidem  illi,  qui  ex 
particula  parva  urbis  ac  loci  nomen  habent,  et  Peri- 
patetici  philosophi  aut  Acadcmici  iiominantur,  (olim 
autem,  propter  eximiam  rerum  maximarum  scien- 
tiam,  a  GrcEcis  poKtici  philosophi  appellati,  univer- 
sarum  rerum  pubUcarum  nomine  vocabantur)  omnem 
civilem  orationem  in  horum  alterutro  gencre  versari, 
aut  definita?  controversias  certis  temporibus  ac  reis, 
hoc  modo  :  Placeatne  a  Carthaginiensibus  captivos 
nostros,  redditis  suis,  recuperari  ?  aut  infinite  de 
universo  genere  quaerentis  :  Quid  omnino  de  captivo 
statuendum  ac  sentiendum  sit  ?  Atque  horum  supe-: 
rius  illud  genus  causam  aut  controversiam  appellant ; 
eamque  tribus,  lite,  aut  deUberatione,  aut  laudatione,^ 
definiunt :  haec  autem  altera  quaBstio  infinita  et  quasi 
proposita,  consultatio  nominatur,  atque  hactenus  lo« 
quuntur, 

Etiam  hac,  in  instituendo,  divisione  utuntur,  sed 
ita,  non  ut  jure  aut  judicio,  ut  denique  recuperare, 
amissam  possessionem,  sed  ut,  ex  jure  civili  surculo 
defringendo,  usurpare  videantur.  Nam  iUud  alterum 
genus,  quod  est  temporibus,  locis,  reis  definitum, 

obtinent,  atque  idipsum  lacinia.  Nunc  enim  apud 
Philonem,  quem  in  Academia  maxime  vigere  audio, 
etiam  harum  jam  causarum  cognitio  exercitatioque 
celebratur.  Alterum  vero  tantummodo  in  prima  arte 
tradenda  nominant,  et  oratoris  esse  dicunt :  sed  ne- 
que  vim  neque  naturam  ejus,  nec  partes  nec  genera 
proponunt ;  ut  prseteriri  omnino  fuerit  satius,  quam 
attentatum  deseri :  nunc  enim  inopia  reticere  intelli- 
guntur ;  tum  judicio  viderentur. 

XXIX.  Omnis  igitur  res  eamdem  habet  naturam 
ambigendi,  de  qua  quasri  et  disceptari  potest,  sive  in 
infinitis  consultationibus  disceptatur,  sive  in  iis  causis 
quae  in  civitate  et  in  forensi  disceptatione  versantur  : 
neque  est  uUa,  quse  non  aut  ad  cognoscendi  aut  ad 
agendi  vim  rationemque  referatur.  Nam  aut  ipsa 
cognitio  rei  scientiaque  perquiritur ;  ut,  Virtus  su-. 
amne  propter  dignitatem,  an  propter  fructus  aliquos, 
expetatur  ?  aut  agendi  consilium  exquiritur,  ut,  Sit- 
ne  sapienti  capessenda  respubHca  ?  Cognitionis  au- 
tem  tres  modi,  conjectura,  definitio,  et  (ut  ita  dicam) 
consecutio.  Nam,  quid  in  re  sit,  conjectura  quseritur, 
ut  illud,  Sitne  in  humano  genere  sapientia  ?  Quam 
autem  vim  qu^eque  res  habeat,  definitio  explicat ;  ut, 
si  quaeratur,  Quid  sit  sapientia  ?  Consecutio  autem 
tractatur,  cum,  quid  quamque  rem  sequatur,  inqui- 
ritur ;  ut  illud,  Sitne  aliquando  mentiri  boni  viri  ? 

Redeunt  rursus  ad  conjecturam,  eamque  in  qua- 
tuor  genera  dispertiunt :  nam  aut,  quid  sit,  quaeri- 
tur,  hoc  modo  :  Naturane  sit  jus  inter  homines,  an 
opinionibus  ?  aut,  quae  sit  origo  cujusque  rei  ?  ut, 
Quod  sit  initium  legum,  aut  rerum  publicarum  ? 
aut  causa,  et  ratio ;  ut,  si  qu^eratur,  Cur  doctissimi 
homines  de  maximis  rebus  dissentiant  ?  aut  de  im- 
mutatione  :  ut,  si  disputetur,  Num  interire  virtus  in 
homine,  aut  num  in  vitium  possit  conveiti  ? 

Definitionis  autem  sunt  disceptationes,  aut  cum 
quaeritur,  quid  in  communi  mente  quasi  UTipressum 
sit ;  ut,  si  disseratur,  Idne  sit  jus,  quod  maximas 

parti  sit  utile :  aut,  cum,  quid  cujusque  sit  proprium, 
exquiritur  :  ut,  Ornate  dicere,  propriumne  sit  ora- 
toris,  an  id  etiam  aliquis  prosterea  possit  ?  aut,  cum 
res  distribuitur  in  partes  ;  ut,  si  qucsratur,  Quot  sint 
genera  rerum  expetendarum,  aut,  sintne  tria,  corporis, 
animi,  externarumque  rcrum  ?  aut,  cum,  quae  forma, 
et  quasi  naturalis  nota  cujusque  sit,  describitur,  ut, 
si  quajratur  avari  species,  seditiosi,  gloriosi. 

Consecutionis  autem  duo  prima  quasstionum  ge- 
nera  ponuntur  :  nam  aut  simplex  est  disceptatio,  ut, 
si  disseratur,  Expetendane  sit  gloria  ?  aut  ex  com- 
paratione ;  Ivaus  an  divitice  ma.^is  expetendas  sint. 
Simplicium  autem  sunt  tres  mcdi,  de  expetendis  fu- 
giendisve  rebus :  ut,  Expetendine  honores  sint  ?  Num 
fugienda  paupertas  ?  dc  cequo  aut  iniquo ;  ut,  ^- 
quumne  sit  ulcisci  injurias  etiam  propinquorum  ? 
de  lionesto  aut  turpi ;  ut  hoc,  Sitnc  honestum,  glo- 
riae  causa  mortem  obire  ?  Comparationis  autem  duo 
sunt  modi ;  unus,  cum,  idemne  sit,  an  ahquid  in- 
tersit,  quaeritur;  ut,  metuere  et  vereri;  ut  rex  et 
tyranrms ;  ut  assentator  et  amicus :  alter,  cum, 
quid  praestet  aUud  alii,  quaeritur  ;  ut  ilhid,  Optimine 
cujusque  sapientes,  an  populari,  laude  ducantur  ?  At- 
que  eae  quidem  disceptationes,  quae  ad  cognitionem 
referuntur^  sic  fere  a  doctissimis  hominibus  descri- 
buntur. 

XXX.  Quag  vero  referuntur  ad  agendum,  aut  in 
officii  disceptatione  versantur  (quo  in  genere,  quid 
rectum  faciendumque  sit,  quseritur ;  cui  loco  omnis 
virtutum  et  vitiorum  est  silva  subjecta),  aut  in  ani- 
morum  ahqua  permotione  aut  gignenda,  aut  sedanda 
tollendave,  tractantur.  Huic  generi  subjectae  sunt 
cohortationes,  objurgationes,  consolationes,  misera- 
tiones,  omnisque  ad  omnem  animi  niotum  et  impul- 
sio,  et  (si  ita  res  feret)  mitigatio. 
>  Explicatis  igitur  his  generibus  ac  modis  discepta- 
tionum  omnium,  niliil  sane  ad  rem  pertinet,  si  qua 
in  re  discrepavit  ab  Antonii  divisione  nostra  partitio  ; 

eadem  enim  sunt  membra  in  utriusque  disputationi- 
bus,  sed  paulo  secus  a  me  atque  ab  illo  partita  ac 
distributa.  Nunc  ad  reliqua  progrediar,  meque  ad 
meum  munus  pensumque  revocabo.  Nam,  ex  illis 
locis  quos  exposuit  Antonius,  omnia  sunt,  ad  qu<E- 
que  genera  qusestionum,  argumenta  sumenda:  sed 
aliis  generibus  alii  loci  magis  erunt  apti ;  de  quo, 
non  tam  quia  longum  est,  quam  quia  perspicuum, 
dici  nihil  est  necesse. 

OrnatissimaB  sunt  igitur  orationes  eae,  quas  latis- 
sime  vagantur,  et,  a  privata  ac  singulari  controversia, 
se  ad  universi  generis  vim  explicandam  conferunt  et 
convertunt ;  ut  ii  qui  audiant,  natura,  et  genere,  et 
universa  re  cognita,  de  singulis  reis,  et  criminibus, 
et  litibus  statuere  possint.  Hanc  ad  consuetudinem 
exercitationis  vos,  adolescentes,  est  cohortatus  Anto- 
nius ;  atque,  a  minutis  angustisque  concertationibus, 
ad  omnem  vim  varietatemque  vos  disserendi  tradu- 
cendos  putavit.  Quare  non  est  paucorum  libellorum 
hoc  munus,  ut  ii,  qui  scripserunt  de  dicendi  ratione, 
arbitrati  sunt,  neque  Tusculani,  atque  hujus  ambu- 
lationis  antemeridiange,  aut  nostras  pomeridian^e  ses- 
sionis.  Non  enim  solum  acuenda  nobis  neque  pro- 
cudenda  lingua  est,  sed  onerandum  complendumque 
pectus  maximarum  rerum  et  plurimarum  suavitate, 
copia,  varietate. 

XXXI.  Nostra  est  enim  (si  modo  nos  oratores  su- 
mus,  si  in  civium  disceptationibus,  si  in  periculis,  si 
in  deUberationibus  publicis,  adhibendi  auctores  et 
principes  sumus)  nostra  est,  inquam,  omnis  ista  pru- 
dentise  doctrineeque  possessio,  in  quam  homines, 
quasi  caducam  atque  vacuam,  abundantes  otio,  (no- 
bis  occupatis)  involaverunt,  atque  etiam  aut  irriden- 
tes  oratorem,  ut  ille  in  Gorgia  Socrates,  cavillantur, 
aut  aliquid  de  oratoris  arte  paucis  praccipiunt  Hbellis, 
eosque  rhetoricos  inscribunt ;  quasi  non  iUa  sint  pro- 
pria  rhetorum,  quc8  ab  iisdem  de  justitia,  de  officio, 
de  civitatibus  instituendis  et  regendis,  de  omni  vi- 

vendi,  denique  etiam  de  natura^  ratione,  dicuntur. 
Quae  quoniam  jam  aliunde  non  possumus,  sumenda 
sunt  nobis  ab  iis  ipsis,  a  quibus  expilati  sumus ;  dum- 
modo  illa  ad  hanc  civilem  scientiam,  quo  pertinent, 
et  quam  intuentur,  transferamus :  neque  (ut  ante 
dixi)  omnem  teramus  in  his  discendis  rebus  setatem ; 
sed,  cum  fontes  viderimus,  quos  nisi  qui  celeriter 
cognorit,  nunquam  cognoscet  omnino,  tum,  quoties- 
cumque  opus  erit,  ex  iis  tantum,  quantum  res  petet, 
hauriamus.  Nam  neque  tam  est  acris  acies  in  naturis 
hominum  et  ingeniis,  ut  res  tantas  quisquam,  nisi 
monstratas,  possit  videre ;  neque  tanta  tamen  in  re- 
bus  obscuritas,  ut  eas  non  penitus  acri  vir  ingenio 
cernat,  si  modo  adspexerit. 

In  hoc  igitur  tanto  tam  immensoque  campo,  cum  li- 
ceat  oratori  vagari  libere,  atque,  ubicumque  constite- 
rit,  consistere  in  suo,  facile  suppeditat  omnis  apparatus 
ornatusque  dicendi.  Rerum  enim  copia  verborum  co- 
piam  gignit :  et,  si  est  honestas  in  rebus  ipsis  de  qui- 
bus  dicitur,  exsistit  ex  rei  natura  quidam  splendor  in 
verbis.  Sit  modo  is,  qui  dicet  aut  scribet,  institutus 
liberaliter  educatione  doctrinaque  puerili,  et  flagret 
studio,  et  a  natura  adjuvetur;  et,  in  universorum  ge- 
nerum  infinitis  disceptationibus  exercitatus,  orna- 
tissimos  scriptores  oratoresque  ad  cognoscendum  imi- 
tandumque  cognorit :  nae  ille  haud  sane,  quemad- 
modum  verba  struat  et  iUuminet,  a  magistris  istis 
requiret :  ita  facile,  in  rerum  abundantia,  ad  orationis 
ornamenta,  sine  duce,  natura  ipsa,  si  modo  est  exer- 
citata,  labetur, 

XXXII.  Hic  Catulus,  Dii  immortales  !  inquit ; 
quantam  rerum  varietatem,  quantam  vim,  quantam 
copiam,  Crasse,  complexus  es  !  quantisque  ex  angus- 
tiis  oratorem  educere  ausus  es,  et  in  rnajorum  suorum 
regno  collocare  !  Namque  illos  veteres  doctores  auc- 
toresque  dicendi  nuUum  genus  disputationis  a  se 
alienum  putasse  accepimus,  semperque  esse  in  omni 
orationis  ratione  versatos.  Ex  quibus  Eleus  Hippias, 

cum  OlympiaiT}  venisset,  maxima  illa  quinquennali 
celebritate  ludorum,  gloriatus  est,  cuncta  paene  au- 
diente  Grascia,  nihil  esse  ulla  in  arte  rerum  omnium, 
quod  ipse  nesciret ;  nec  solum  has  artes,  quibus  libe- 
rales  doctrinsB  atque  ingenuse  continerentur,  geome- 
triam,  musicam,  literarum  cognitionem,  ct  poetarum, 
atque  illa,  q\iv2  de  naturis  rcrum,  qusc  de  hominum 
moribus,  qucc  dc  rcbuspublicis  dicerentur ;  sed  an- 
nulum,  quem  haberet,  pallium,  quo  amictus,  soccos, 
quibus  indutus  esset,  se  sua  manu  confeqisse.  Scili- 
cet  nimis  hic  quidem  est  progressus  :  sed  ex  eo  ipso 
est  conjectura  facilis,  quantum  sibi  illi  ipsi  oratores 
de  prsDclarissimis  artibus  appetierint,  qui  ne  sordidi- 
ores  quidcm  repudiarint.  Quid  dc  Prodico  Chio, 
quid  dc  Thrasymacho  Chalcedonio,  de  Protagora 
Abderita,  loquar  ?  quorum  unusquisque  plurimum 
temporibus  ilHs,  etiam  de  natura  rerum,  et  disseruit 
et  scripsit.  Ipsc  ille  Leontinus  Gorgias,  quo  patro- 
no  (ut  Plato  voluit)  philosopho  succubuit  orator, 
qui  aut  non  est  victus  unquam  a  Socrate,  ncque 
sermo  ille  Platonis  verus  est;  aut,  si  est  victus, 
eloquentior  videlicet  fuit  et  discrtior  Socrates,  et,  ut 
tu  appcUas,  copiosior  et  meUor  orator.  Scd  hic,  in 
illo  ipso  Platonis  libro,  de  omni  re,  qua^cumque  in 
disceptationem  quasstionemque  vocaretur,  sc  copio- 
sissime  dicturum  esse  profitetur ;  isque  princcps  ex 
omnibus  ausus  est  in  conventu  poscere,  qua  de  re 
quisque  vellet  audire :  cui  tantus  honos  habitus  est 
a  GraDcia,  soli  ut  ex  omnibus,  Dclphis,  non  inaurata 
statua,  sed  aurea,  statueretur.  Atque  ii,  quos  ncmi- 
navi,  inultique  praiterea  summi  diccndi  auctores,  uno 
tempore  fuerunt :  ex  quibus  intelligi  potest,  ita  se 
rem  haberc,  ut  tu,  Crasse,  dicis ;  oratorisque  nomen 
apud  antiquos,  in  Gra^cia,  majore  quadam  vel  copia 
vel  gloria  floruisse.  Quo  quidem  magis  dubito,  tibine 
plus  laudis,  an  Graecis  vituperationis,  esse  tribuen- 
dum  statuam  ;  cum  tu,  in  alia  lingua  ac  moribus 
natus,  cccupatissima  in  civitate,  ve!  privatorum  neg- 

otiis  paene  omnibus,  vel  orbis  terrae  procuratione,  ac 
summi  imperii  gubernatione  districtus,  tantam  vim 
rerum  cognitionemque  comprehenderis,  eamque  om- 
nem  cum  ejus,  qui  consilio  et  oratione  in  civitate 
valeat,  scientia  atque  exercitatione  sociaris  ;  illi,  nati 
in  literis,  ardentesque  his  studiis,  otio  vero  diffluen- 
tes,  non  modo  nihil  acquisierint,  sed  i»c  relictum 
quidem  et  traditum  et  suum  conservaverint. 

XXXIII.  Tum  Crassus,  Non  in  hac,  inquit,  una, 
Catule,  re,  sed  in  aliis  etiam  compluribus,  distribu- 
tione  partium  ac  separatione  magnitudines  sunt  ar- 
tium  diminutae.  An  tu  existimas,  cum  esset  Hippo- 
crates  ille  Cous,  fuisse  tum  alios  medicos  qui  morbis, 
alios  qui  vulneribus,  alios  qui  oculis,  mederentur  ? 
num,  geometriam  Euclide  aut  Archimede,  num  mu- 
sicam  Damone  aut  Aristoxeno,  num  ipsas  literas 
Aristophane  aut  Callimacho  tractante,  tam  discerptas 
fuisse,  ut  nemo  genus  universum  complecteretur,  at- 
que  ut  alius  aliam  sibi  partem,  in  qua  elaboraret, 
seponeret  ? 

Equidem  saepe  hoc  audivi  de  patre  et  de  socero 
meo,  nostros  quoque  homines,  qui  excellere  sapien- 
tiae  gloria  vellent,  omnia,  quas  quidem  tum  haec  civi- 
tas  nosset,  solitos  esse  complecti.  Meminerant  illi 
Sex.  jElium,  M'  vero  Manilium  nos  etiam  vidimus 
transverso  ambulantem  foro :  quod  erat  insigne,  eum., 
qui  id  faceret,  facere  civibus  omnibus  consilii  sui  co- 
piam  :  ad  quos  olim  et  ita  ambulantes,  et  in  solio  se- 
dentes  domi,  sic  adibatur,  non  solum  ut  de  jure  civili  ad 
eos,  verum  etiam  de  filia  collocanda,  de  fundo  emen- 
do,  de  agro  colendo,  de  omni  denique  aut  officio  aut 
negotio,  referretur.  Haec  fuit  P.  Crassi  illius  veteris, 
hasc  Ti.  Coruncanii,  haec  proavi  generi  mei,  Scipionis, 
prudentissimi  hominis,  sapientia,  (qui  omnes  ponti- 
fices  maximi  fuerunt)  ut  ad  eos  de  omnibus  divinis 
atque  humanis  rebus  referretur ;  iidemque  et  in  se- 
natu  et  apud  populum,  et  in  causis  amicorum,  et 
domi  et  militiiE,  consilium  suum  fidemque  praesta- 
iRh€tor.)  VOL.  1.  2  f 

bant.  Quid  enim  M.  Catoni,  prseter  hanc  politissi- 
mam  doctrinam  transmarinam  atque  adventiciam, 
defuit  ?  num,  quia  jus  civile  didicerat,  causas  non 
dicebdt  ?  aut,  quia  poterat  dicere,  juris  scientiara 
negligebat  ?  at  utroque  in  genere  et  laboravit,  efe 
prasstitit.  Num,  propter  hanc  ex  privatorum  negotiis 
coliectam  gratiam,  tardior  in  repubhca  capessenda 
fuit  ?  nemo  apud  populum  fortior,  nemo  melior  se- 
nator  :  idem  facile  optimus  imperator :  denique  nihil 
in  hac  civitate  temporibus  illis  sciri  discive  potuit, 
quod  ille  non  cum  investigarit  et  scierit,  tum  etiam 
conscripserit. 

Nunc,  contra,  plerique  ad  honores  adipiscendos^ 
et  ad  rempubhcam  gerendarn,  nudi  veniunt  atque 
inermes  ;  nulla  cognitione  rerum,  nulla  scientia  or- 
nati.  Sin  ahquis  exceilit  unus  e  multis  ;  efrert  se,  si 
unum  aliquid  afFert,  ut  bellicam  virtutem,  aut  usum 
ahquem  miUtarem  (quas  sane  nunc  quidem  obsoleve- 
runt),  aut  juris  scientiam,  ne  ejus  quidem  universi 
(nam  pontificium,  quod  est  conjunctum,  nemo  discit)^, 
aut  eloquentiam,  quam  in  clamore  et  in  verborum 
cursu  positam  putant :  omnium  vero  bonarum  ar- 
tium,  denique  virtutum  ipsarum,  societatem  cognatio- 
nemque  non  norunt. 

XXXIV.  Sed,  ut  ad  Graecos  referam  orationem, 
(quibus  carere  in  hoc  quidem  sermonis  genere  non 
possumus  ;  nam  ut  virtutis  a  nostris,  sic  doctrina& 
sunt  ab  illis,  exempla  repetenda)  septem  fuisse  di- 
cuntur  uno  tempore,  qui  sapientes  et  haberentur  et 
vocarentur.  Hi  onmes,  praeter  IMilesium  Thalen, 
civitatibus  suis  praefuerunt.  Quis  doctior  iisdem  illis 
temporibus,  aut  cujus  eloquentia  Hteris  instructior 
fuisse  traditur,  quam  Pisistrati  ?  qui  primus  Homeri 
libros,  confusos  antea,  sic  disposuisse  dicitur,  ut  nunc 
habemus.  Non  fuit  ille  quidem  civibus  suis  utilis  ; 
sed  ita  eloquentia  floruit,  ut  literis  doctrinaque  prae- 
staret.  Quid  Pericles  ?  de  cujus  dicendi  copia  sic  ac- 
cepimus,  ut,  cum  contra  voiuntatem  Atheniensium 

loqueretur  pro  salute  patrice,  severius  tamen  id  ip- 
suni,  quod  ille  contra  populares  homines  diceret, 
populare  omnibus  et  jucundum  videretur :  cujus  in 
labris  veteres  comici,  etiam  cum  illi  maledicerent 
(quod  tum  Athenis  lieri  licebat),  leporem  habitasse 
dixerunt,  tantamque  in  eo  vim  fuisse,  ut  in  eorum 
mentibus,  qui  audissent,  quasi  aculeos  quosdam  re- 
linqueret.  At  hunc  non  clamator  aliquis  ad  clepsy- 
dram  latrare  docuerat,  sed,  ut  accepimus,  Clazome- 
nius  ille  Anaxagoras,  vir  summus  in  maximarum 
rerum  scientia.  Itaque  hic  doctrina,  consilio,  elo- 
quentia  excellens,  quadraginta  annos  pra^fuit,  Athe- 
nis,  et  urbanis  eodem  tempore  et  bellicis  rebus. 

Quid  Critias  ?  quid  Alcibiades  ?  civitatibus  suis 
quidem  non  boni,  sed  certe  docti  atque  eloquentes, 
nonne  Socraticis  erant  disputationibus  eruditi  ?  Quis 
Dionem  Syracusium  doctrinis  omnibus  expolivit  ?  « 
non  Plato  ?  atque  eum  idem  ille  non  lingu^  solum, 
verum  etiam  animi  ac  virtutis  magister,  ad  liberan- 
dam  patriam  impulit,  instruxit,  armavit.  Ahisne 
igitur  artibus  hunc  Dionem  instituit  Plato,  ahis  Iso- 
crates  clarissimum  virum  Timotheum,  Cononis, 
praestantissimi  imperatoris,  filium,  summum  ipsum 
imperatorem,  hominemque  doctissimum  ?  aut  aliis 
Pythagoreus  ille  Lysis  Thebanum  Epaminondam, 
haud  scio  an  summum  virum  unum  omnis  Graeciae  ? 
aut  Xenophon  Agesiliium  ?  aut  Philolaum  Archytas 
Tarentinus  ?  aut  ipse  Pythagoras  totam  illam  vete- 
rem  Italias  Grragciam,  quae  quondam  Magna  vocitata 

€St? 

XXXV.  Equidem  non  arbitror.  Sic  enim  video, 
unam  quamdam  omnium  rerum,  quas  essent  homine 
erudito  dignas,  atque  eo  qui  in  republica  vellet  ex- 
cellere,  fuisse  doctrinam ;  quam  qui  accepissent,  si 
iidem  ingenio  ad  pronuntiandum  valuissent,  et  se  ad 
dicendum  quoque,  non  repugnante  natura,  dedissent, 
eloquentia  praestitisse.  Itaque  ipse  Aristoteles,  cum 
florere   Isocratem   nobiUtate   discipulorum   videret. 

quod  ipse  suas  disputationes  a  causis  forensibus  et 
civilibus  ad  inanem  sermonis  elegantiam  transtulis- 
set,  mutavit  repente  totam  formam  prope  disciplinae 
su£e,  versumque  quemdam  Philoctetae  paulo  secus 
dixit :  ille  enim  ''  turpe"  sibi  ait  "  esse  tacere,  cum 
barbaros,"  hic  autem,  "  cum  Isocratem,  pateretur 
dicere."  Itaque  ornavit  et  illustravit  doctrinam  illam 
omnem ;  rerumque  cognitionem  cum  orationis  exer- 
citatione  conjunxit.  Neque  vero  hoc  fugit  sapientis- 
simum  regem,  Philippum,  qui  hunc  Alexandro  filio 
doctorem  accierit,  a  quo  eodem  ille  et  agendi  accipe- 
ret  praecepta  et  loquendi.  Nunc,  si  qui  volet,  eum 
philosophum,  qui  copiam  nobis  rerum  orationisque 
tradat,  per  me  appellet  oratorem  licet ;  sive  hunc 
oratorem,  quem  ego  dico  sapientiam  junctam  habere 
eloquentiae,  philosophum  appellare  malit,  non  impe- 
diam ;  dummodo  hoc  constet,  neque  infantiam  ejus, 
qui  rem  norit,  sed  eam  explicare  dicendo  non  queat, 
neque  inscientiam  illius,  cui  res  non  suppetat,  verba 
non  desint,  esse  laudandam :  quorum  si  alterum  sit 
optandum,  malim  equidem  indisertam  prudentiam, 
quam  stultitiam  loquacem. 

Sin  quaBrimus,  quid  unum  excellat  ex  omnibus, 
docto  oratori  palma  danda  est :  quem  si  patiuntur 
eumdem  esse  philosophum,  sublata  controversia  est. 
8in  eos  disjungent ;  hoc  erunt  inferiores,  quod  in 
oratore  perfecto  inest  illorum  omnis  scientia,  in  phi- 
losophorum  autem  cognitione  non  continuo  inest  elo- 
quentia ;  quaB  quamvis  contemnatur  ab  eis,  necesse 
est  tamen  aliquem  cumuhim  illorum  artibus  afFerre 
videatur.  Haec  cum  Crassus  dixisset,  parumper  et 
ipse  conticuit,  et  caeteris  silentium  fuit. 

XXXVI.  Tum  Cotta,  Equidem,  inquit,  Crasse, 
non  possum  queri,  quod  mihi  videare  aliud  quiddam, 
et  non  id  quod  susceperis,  disputasse ;  plus  enim  ali- 
quanto  attuHsti,  quam  tibi  esset  tributum  a  nobis  ac 
denuntiatum  :  sed  certe  et  hae  partes  fuerunt  tuae,  de 
illustranda  oratione  ut  diceres ;  et  eras  ipse  jam  in 

gressus,  atque  in  quatuor  partes  omnem  orationis 
laudem  descripseras  :  cumque  de  duabus  primis  no- 
bis  quidem  satis,  sed,  ut  ipse  dicebas,  celeriter  exi- 
gueque  dixisses,  duas  tibi  reliquas  feceras,  quemad- 
modum  primum  ornate,  deinde  etiam  apte,  dicere- 
mus.  Quo  cum  ingressus  esses,  repente  te  quasi 
quidam  aestus  ingenii  tui  procul  a  terra  abripuit, 
atque  in  altum  a  conspectu  pagne  omnium  abstraxit. 
Omnem  enim  rerum  scientiam  complexus,  non  tu 
quidem  eam  nobis  tradidisti  (neque  enim  fuit  tam 
exigui  temporis) ;  sed,  apud  hos  quid  profeceris, 
nescio ;  me  quidem  in  Academiam  totum  compulisti. 
In  qua  velim  sit  illud,  quod  Scepe  posuisti,  ut  non 
necesse  sit  consumere  aetatem,  atque  ut  possit  is  illa 
omnia  cernere,  qui  tantummodo  adspexerit :  sed 
etiam  si  est  aliquanto  spissius,  aut  si  ego  sum  tardior, 
profecto  nunquam  conquiescam,  neque  defatigabor 
ante,  quam  illorum  ancipites  vias  rationesque,  et  pro 
omnibus,  et  contra  omnia,  disputandi  percepero. 

Tum  Cassar,  Unum,  inquit,  me  ex  tuo  sermone 
maxime,  Crasse,  commovit,  quod  eum  negasti,  qui 
non  cito  quid  didicisset,  unquam  omnino  posse  per- 
discere;  ut  mihi  non  sit  difficiie  periclitari,  et  aut 
statim  percipere  ista,  quse  tu  verbis  ad  coelum  extu- 
listi ;  aut,  si  non  potuerim,  tempus  non  perdere,  cum 
tamen  his  nostris  possim  esse  contentus. 

Hic  Sulpicius,  Ego  vero,  inquit,  Crasse,  neque 
Aristotelem  istum,  neque  Carneadem,  nec  philoso- 
phorum  quemquam,  desidero :  vel  me  licet  existimes 
desperare  ista  posse  perdiscere,  vel  (id  quod  facio) 
contemnere.  Mihi  rerum  forensium  et  communium 
vulgaris  hasc  cognitio  satis  magna  est  ad  eam,  quam 
specto,  eloquentiam ;  ex  qua  ipsa  tamen  permulta 
nescio  ;  quae  tum  denique,  cum  causa  ahqua,  quje  a 
me  dicenda  est,  desiderat,  quaero.  Quamobrem,  nisi 
forte  es  jam  defessus,  et  si  tibi  non  graves  sumus, 
refer  ad  illa  te,  quae  ad  ipsius  orationis  laudem  splen- 
doremque  i^ertinent;  quaE  ego  ex  te  audire  volui, 

2  r  3 

non  ut  desperarem  me  eloquentiam  consequi  posse, 
sed  ut  aliquid  addiscerem. 

XXXVII.    Tum  Crassus,  Pervulgatas  res  requi- 
ris,  inquit,et  tibi  non  incognitas,  Sulpici.  Quis  enim 
de  isto  genere  non  docuit,  non  instituit,  non  etiam 
scriptum  reliquit  ?  Sed  geram  morem ;  et  ea  dun- 
taxat,  quae  mihi  nota  sunt,  breviter  exponam  tibi ; 
censebo  tamen,  ad  eos,  qui  auctores  et  inventores  sunt 
harum  sane  minutarum  rerum,  revertendum.  Omnis 
igitur  oratio  conficitur  ex  verbis  ;  quorum  primum 
nobis  ratio  simpliciter  videnda  est,  deinde  conjuncte : 
nam  est  quidam  ornatus  orationis,  qui  ex  singulis 
verbis  est;  alius,  qui  ex  continuatis  conjunctisque 
constat.  Ergo  utemur  verbis  aut  iis  quas  propria  sunt 
et  certa  quasi  vocabula  rerum,  paene  una  nata  cum 
rebus  ipsis ;  aut  iis  quae  transferuntur,  et  quasi  alieno 
in  loco  coUocantur ;  aut  iis  qu£e  novamus  et  facimus 
ipsi.  In  propriis  est  igitur  verbis  illalaus  oratoris,  ut 
abjecta  atque  obsoleta  fugiat,  lectis  atque  iUustribus 
utatur,  in  quibus  plenum  quiddam  et  sonans  inesse 
videatur.  Sed,  in  hoc  verborum  genere  propriorum, 
delectus  est  quidam  habendus,  atque  is  aurium  quo- 
dam  judicio  ponderandus  ;  in  quo  consuetudo  etiam 
bene  loquendi  valet  plurimum.    Etiam  hoc,   quod 
vulgo  de  oratoribus  ab  imperitis  dici  solet,   "^  Bonis 
is  verbis,"  aut,  '•''  aliquis  non  bonis  utitur,"  non  arte 
aliqua  perpenditur,  sed  quodam  quasi  naturali  sensu 
judicatur ;  in  quo  non  magna  laus  est  vitare  vitium 
(quamquam  id  est  magnum) ;  verum  hoc  quasi  so- 
lum  quoddam  atque  fundamentum  est,   verborum 
usus  et  copia  bonorum.  Sed,  quid  ipse  aedificet  ora- 
tor,  et  in  quo  adjungat  artem,  id  esse  a  nobis  quae- 
rendum  atque  explicandum  videtur. 

XXXVIII.  Tria  sunt  igitur  in  verbo  simplici, 
quge  orator  afFerat  ad  illustrandam  atque  exornandam 
orationem ;  aut  inusitatum  verbum,  aut  novatum, 
aut  translatum.  Inusitata  sunt  prisca  fere  ac  vetusta, 
et  ab  usu  quotidiani  sermonis  jamdiu  intermissa,  quae 

sunt  poetarum  licentiae  liberiora,  quam  nostrae :  sed 
tamen  [raro]  habet  etiam  in  oratione  poeticum  ali- 
quod  verbum  dignitatem.  Neque  enim  illud  fugerim 
dicere,  ut  Coelius,  "  Q,ua  ternpcstate  Poenus  in  Ita- 
liam  venit :  nec  prolem^  aut  sobolem^  aut  effari^  aut 
nuncupari :  aut,  ut  tu  soles,  Catule,  non  rebar,  aut 
opinabar;  et  alia  multa,  quibus  loco  positis,  grandior 
atque  antiquior  oratio  saepe  videri  solet.  Novantur 
autem  verba,  quae  ab  eo,  qui  dicit,  ipso  gignuntur  ac 
fiunt,  vel  conjungendis  verbis,  ut  hgec  : 

"  Tum  pavor  sapientiam  omnem  mihi  exanimato 
expectorat." 

"  Num  non  vis  hujus  me  versutiloquas  malitias"... 

videtis  enim  et  versutiloquas^  et  expectorat^  ex  con- 
junctione  facta  esse  verba,  non  nata.  Vel  ssepe  sine 
conjunctione  [verba  novantur],  ut  ["  ille  senius^*^ 
ut,  "  Dii  genitales*'],  ut  ''  baccarum  ubertate  in- 
curvescere.''''  Tertius  ille  modus  transferendi  verbi 
late  patet,  quem  necessitas  genuit,  inopia  coacta  et 
angustiis ;  post  autem  delectatio  jucunditasque  cele- 
bravit.  Nam,  ut  vestis,  frigoris  depellendi  causa  re- 
perta  primo,  post  adhiberi  coepta  est  ad  ornatum 
etiam  corporis  et  dignitatem ;  sic  verbi  translatio  in- 
stituta  est  inopiae  causa,  frequentata  delectationis. 
Nam  '^  gemmare  vites  <,**'"' luxuriem  esse  in  herbis^" 
^'  lcetas  segetes^^^  etiam  rustici  dicunt.  Quod  enim 
declarari  vix  verbo  proprio  potest,  id  translato  cum 
est  dictum,  iUustrat  id,  quod  intelligi  volumus,  ejus 
rei,  quam  alieno  verbo  posuimus,  similitudo.  Ergo 
hae  translationes,  quasi  niutuationes  sunt,  cum,  quod 
non  habeas,  aliunde  sumas.  IUae  paulo  audaciores, 
quae  non  inopiam  indicant,  sed  orationi  splendoris 
aUquid  arcessunt:  quarum  ego  quid  vobis  aut  in- 
veniendi  rationem,  aut  genera,  ponam  ? 

XXXIX.  SimiHtudinis  est  ad  verbiim  unum  con- 
tracta  brevit^s,  quod  verbum  in  alieno  loco,  tamquam 

in  suo,  positum,  si  agnoscitur,  delectat;  si  simile 
nihil  habet,  repudiatur.  Sed  ea  transferri  oportet, 
quae  aut  clariorem  faciunt  rem,  ut  illa  omnia  : 

"  Inhorrescit  mare ; 
Tenebrae  conduplicantur ;   noctisque  et  nimbum 

occaecat  nigror ; 
Flamma  inter  nubes  coruscat ;  coelum  tonitru  con- 

tremit ; 
Grando,  mixta  imbri  largifluo,  subita  prascipitans 

cadit ; 
Undique  omnes  venti  erumpunt ;  saevi  exsistunt 

turbines ; 
Fervit  aestu  pelagus." 

Omnia  fere,  quo  essent  clariora,  translatis  per  simi- 
litudinem  verbis  dicta  sunt:  aut  quo  significetur 
magis  res  tota,  sive  facti  alicujus,  sive  consilii,  ut 
ille,  qui  occultantem  consulto,  ne  id,  quod  ageretur, 
inteUigi  posset,  duobus  translatis  verbis  simiHtudine 
ipsa  indicat, 

"  Quandoquidem  iste  circumvestit  dictis,  sepit  se- 
dulo." 

Nonnunquam  etiam  brevitas  translatione  conficitur, 
ut  illud,  "  8i  telum  manu  fugit."  Imprudentia  teli 
emissi  brevius  propriis  verbis  exponi  non  potuit, 
quam  est  uno  significata  translato.  Atque  hoc  in 
genere  perssepe  mihi  admirandum  videtur,  quid  sit, 
quod  omnes  translatis  et  alienis  magis  delectentur 
verbis,  quam  propriis  et  suis. 

XL.  Nam,  si  res  suum  nomen  et  proprium  voca- 
bulum  non  habet,  ut  jje^  in  navi,  ut  nexum^  quod 
per  libram  agitur,  ut  in  uxore  divortium ;  necessitas 
cogit,  quod  non  habeas,  aliunde  sumere:  sed,  in 
suorum  verborum  maxima  copia,  tamen  homines 
aHena  multo  magis,  si  sunt  ratione  translata,  delec- 
tant.  Id  accidere  credo,  vel  quod  ingenii  specimen 
est  quoddam,  transilire  ante  pedes  posita,  et  alia 

longe  repetita  sumere ;  vel  quod  is,  qui  audit,  alio 
ducitur  cogitatione,  neque  tamen  aberrat  (quae  max- 
ima  est  delectatio) ;  vel  quod  singulis  verbis  res  ac 
totum  simile  conficitur ;  vel  quod  omnis  translatio, 
quse  quidem  sumta  ratione  est,  ad  sensus  ipsos  ad- 
movetur,  maxime  oculorum,  qui  est  sensus  acer- 
rimus.  Nam  et  odor  urbanitatis,  et  mollitudo  hu- 
manitatis,  et  murmur  maris,  et  dulcedo  orationis, 
sunt  ducta  a  caeteris  sensibus :  illa  vero  oculorum 
multo  acriora,  quae  ponunt  paene  in  conspectu  animi, 
quas  cernere  et  videre  non  possumus.  Nihil  est  enim 
in  rerum  natura,  cujus  nos  non  in  aliis  rebus  pos- 
simus  uti  vocabulo  et  nomine:  unde  enim  simile 
duci  potest  (potest  autem  ex  omnibus),  indidem  ver- 
bum  unum,  quod  similitudinem  continet,  translatum, 
lumen  afFert  orationi.  Quo  in  genere  primum  fugi- 
enda  est  dissimilitudo :  "  Coeli  ingentes  fornices :" 
quamvis  sphaeram  in  scenam  (ut  dicitur)  attulerit 
Ennius;  tamen  in  sphasra  fornicis  similitudo  non 
potest  inesse. 

"  Vive,  Ulysses,  dum  licet : 
Oculis  postremum  lumen  radiatum  rape." 

Non  dixit,  cape ;  non,  pe^e ;  haberet  enim  moram 
sperantis  diutius  esse  sese  victurum  ;  sed  rape :  hoc 
verbum  est  ad  id  aptatum,  quod  ante  dixerat,  dum 
licet.  Deinde  videndum  est,  ne  longe  simile  sit 
ductum. 

Xlil.  Syrtim  patrimonii,  sco^mlum  libentius  dix- 
erim  ;  Cliarybdim  bonorum^  voraginem  potius  :  fa- 
cilius  enim  ad  ea  quae  visa,  quam  ad  illa  quae  audita 
sunt,  mentis  oculi  feruntur.  Et,  quoniam  hasc  vel 
summa  laus  est  verbis  transferendis,  ut  sensum  feriat 
id,  quod  translatum  sit ;  fugienda  est  omnis  turpi- 
tudo  earum  rerum,  ad  quas  eorum  animos,  qui  au- 
diunt,  trahet  similitudo.  Nolo  morte  dici  Africani 
castratam  esse  rempublicam :  nolo  stercus  curice 
dici  Glauciam:  quamvis  sit  simile,  tamen  est  in 

iitroque  deformis  cogitatio  similitudinis.  Nolo  esse 
aut  majus  quam  res  postulet,  Tempestas  comissa- 
tionis ;  aut  minus,  Comissatio  tempestatis,  Nolo 
esse  verbum  angustius  id  quod  translatum  sit,  quam 
fuisset  illud  proprium  ac  suum  : 

"  Quidnam  est,  obsecro  ?  quid  te  adiri  abnutas  ?" 

meliusesset,  vetas^  prohibes^  absterres:  quoniamille 
dixerat, 

"  Illico  istic,  ne  contagio  mea  bonis,  umbrave,  ob- 
sit." 

Atque  etiam,  si  vereare,  ne  paulo  durior  translatio 
esse  videatur,  mollienda  est,  praeposito  saepe  verbo  : 
ut  si  olim,  M.  Catone  mortuo,  pupillum  senatum 
quis  relictum  diceret,  paulo  durius ;  sin,  ut  ita  cii- 
cam^  pupillum,  aliquanto  mitius.  Etenim  verecunda 
debet  esse  translatio,  ut  deducta  in  alienum  locum, 
non  irruisse,  atque  ut  precario,  non  vi,  venisse  vi- 
deatur.  Modus  autem  nullus  est  florentior  in  singulis 
verbis,  nec  qui  plus  luminis  afFerat  orationi.  *  *  * 
Nam  illud,  quod  ex  hoc  genere  profluit,  non  est  in 
uno  verbo  translato  ;  sed  ex  pluribus  continuatis  con- 
nectitur,  ut  aliud  dicatur,  afiud  intelligendum  sit : 

"  Neque  me  patiar  iterum 
Ad  unum  scopulum  et  telum  classem  Achivum 
oflfendere." 

Atque  illud, 

"  Erras,  erras  :  nam  exsultantem  te,  et  praefiden- 

tem  tibi, 
Repriment  validae  legum  habenae,  atque  imperii 

insistent  jugo." 

Sumta  re  sumli,  verba  ejus  rei  propria  deinceps  in 
rem  aliam  (ut  dixi)  transferuntur. 

XLII.  Est  hoc  magnum  ornamentum  orationis, 
in  quo  obscuritas  fugienda  est.  Etenim  ex  hoc  genere 

fiunt  ea,  quae  dicutitur  genigiTiata.  Non  est  autem  in 
verbo  modus  hic,  sed  in  oratione,  id  est,  in  continua- 
tione  verborum.  Ne  illa  quidem  traductio  atque  im- 
mutatio  in  verbo  quamdam  fabricationem  habet,  sed 
in  oratione : 

"  Africa  terribili  tremit  horrida  terra  tumultu." 

Pro  ^ris^  est  sumta  Africa  :  neque  factum  verbum 
est,  ut,  "  Mare  saxij^ragis  undis ;  neque  translatum, 
ut,  "  Mollitur  mare;''^  sed,  ornandi  causa,  proprium 
proprio  commutatum :  "  Desine^  Roma^  tuos  hos- 
tes^\,.,  et,  "  Testes  sunt  campi  magni.''^  Gravis  est 
modus  in  ornatu  orationis  et  saepe  sumendus  :  ex  quo 
genere  haec  sunt,  Martem  belli  esse  communem ;  Ce^ 
rerem  pro  frugibus ;  Liberum  appellare  pro  vino  ; 
NejHunum  pro  mari ;  curiam  pro  senatu ;  campum 
pro  comitiis;  togam  pro  pace ;  arina  ac  tela  pro 
bello :  quo  item  in  genere  et  virtutes  et  vitia,  pro 
ipsis  in  quibus  illa  sunt,  appellantur :  Luxuriea  quam 
in  domum  irrupit,  et,  Quo  avaritia  penetravit :  aut 
Fides  valuit,  Justitia  confecit.  Videtis  profecto  ge- 
nus  hoc  totum,  cum  inflexo  commutatoque  verbo  res 
eadem  enuntiatur  ornatius :  cui  sunt  finitima  illa 
minus  ornata,  sed  tamen  non  ignoranda,  cum  intel- 
ligi  volumus  aUquid,  aut  ex  parte  totum,  ut,  pro 
aedificiis,  cum  parietes  aut  tecta  dicimus :  aut  ex 
toto  partem,  ut,  cum  unam  turmam  equitatum  po- 
2mli  Romani  dicimus  :  aut  ex  uno  plures, 

"  At  Romanus  homo,  tamen  etsi  res  bene  gesta 

est, 
Corde  suo  trepidat :" 

aut  cum  ex  pluribus  intelligitur  unum, 

"  Nos  sumu'  Romani,  qui  fuimus  ante  Rudini ;" 

aut  quocumque  modo,  non  ut  dictum  est,  in  eo  ge- 
nere  intelUgitur,  sed  ut  sensum  est. 

XLIIL  Abutimur  saepe  etiam  verbo  non  tam  ele'. 

ganter,  quam  in  transferendo ;  sed  etiam  si  licentius, 
tamen  interdum  non  impudenter :  ut  cum  grandem 
orationem  pro  magna,  minutum  animum  pro  parvo, 
dicimus.  Verum  illa  videtisne  esse  non  verbi,  sed 
orationis,  quae  ex  pluribus  (ut  exposui)  translationi- 
bus  connexa  sunt  ?  Haec  autem,  quae  aut  immutata 
esse  dixi,  aut  aliter  intelligenda,  ac  dicerentur,  sunt 
translata  quodam  modo.  Ita  fit,  ut  omnis  singulorum 
verborum  virtus  atque  laus  tribus  exsistat  ex  rebus  : 
si  aut  vetustum  verbum  sit,  quod  tamen  consuetudo 
ferre  possit ;  aut  factum  vel  conjunctione,  vel  novi- 
tate,  in  quo  item  est  auribus  consuetudinique  [par- 
cendum ;]  aut  translatum,  quod  maxime,  tamquam 
stellis  quibusdam,  notat  et  illuminat  orationem. 

Sequitur  continuatio  verborum,  quae  duas  res 
maxime,  collocationem  primum,  deinde  modum 
quemdam  formamque,  desiderat.  Collocationis  est 
componere  et  struere  verba  sic,  ut  neve  asper  eorum 
concursus  neve  hiulcus  sit,  sed  quodammodo  coag- 
mentatus  et  laevis.  In  quo  lepide  in  soceri  mei  per- 
sona  lusit  is,  qui  elegantissime  id  facere  potuit,  Lu- 
cilius, 

"  Quam  lepide  lexeis  compostae !    ut  tesserulae 

omnes 
[Endo]  pavimento,  atque  emblemate  vermicu- 

lato." 

Quae  cum  dixisset  in  Albucium  illudens,  ne  a  me 
quidem  abstinuit : 

"  Crassum  habeo  generum,  ne  rhetoricotero'  tu 
sis." 

Quid  ergo  ?  iste  Crassus,  quoniam  ejus  abuteris  no- 
mine,  quid  efficit  ?  idem  iUud  scilicet,  ut  ille  voluit, 
et  ego  vellem,  melius  aHquanto,  quam  Albucius : 
verum  in  me  quidem  lusit  ille,  ut  solet.  Sed  est  ta- 
men  haec  coUocatio  conservanda  verborum,  de  qua 
loquor,  quae  junctam  orationem  efficit,  quae  cohae- 

rentem,  qua9  lenem,  quae  aequabiliter  fluentem.  Id 
assequemini,  si  verba  extrema  cum  consequentibus 
primis  ita  jungetis,  ut  ne  aspere  concurrant,  neve 
vastius  diducantur. 

XLIV.  Hanc  diligentiam  subsequitur  modus  etiam 
et  forma  verborum,  quod,  jam  vereor,  ne  huic  Ca- 
tulo  videatur  esse  puerile.  Versus  enim  veteres  illi 
in  hac  soluta  oratione  propemodum,  hoc  est,  nu- 
meros  quosdam,  nobis  esse  adhibendos  putaverunt. 
Interspirationis  enim,  non  defatigationis  nostrae,  ne- 
que  librariorum  notis,  sed  verborum  et  sententiarum 
modo,  interpunctas  clausulas  in  orationibus  esse  vo- 
luerunt :  idque  princeps  Isocrates  instituisse  fertur ; 
ut  inconditam  antiquorum  dicendi  consuetudinem, 
delectationis  atque  aurium  causa,  (quemadmodum 
scribit  discipuhis  ejus  Naucrates)  numeris  adstringe- 
ret.  Namque  haec  duo  musici,  qui  erant  quondam 
iidem  poetae,  machinati  ad  voluptatem  sunt,  versum 
atque  cantum,  ut  et  verborum  numero,  et  vocum 
modo,  [delectatione]  vincerent  aurium  satietatem. 
Haec  igitur  duo  (vocis  dico  moderationem,  et  verbo- 
rum  conclusionem),  quoad  orationis  severitas  pati 
possit,  a  poetica  ad  eloquentiam  traducenda  duxe- 
runt. 

In  quo  illud  est  vel  maximum,  quod  versus  in 
oratione  si  efficitur  conjunctione  verborum,  vitium 
est;  et  tamen  eam  conjunctionem,  sicuti  versum, 
numerose  cadere,  et  quadrare,  et  perfici  volumus. 
Neque  est  ex  multis  res  una,  quae  magis  oratorem 
ab  imperito  dicendi,  ignaroque  distinguat,  quam 
quod  ille  rudis  incondite  fundit,  quantum  potest,  et 
id,  quod  dicit,  spiritu,  non  arte,  determinat ;  orator 
autem  sic  illigat  sententiam  verbis,  ut  eam  numero 
quodam  complectatur,  et  adstricto  et  soluto.  Nam, 
cum  vinxit  modis  et  forma,  relaxat  et  liberat  im- 
mutatione  ordinis,  ut  verba  neque  alligata  sint  quasi 
certa  aliqua  lege  versus,  neque  ita  soluta,  ut  va- 
gentur. 

{Rketor,)  VOL.  i.  2  g 

XLV.  Quonam  igitur  modo  tantum  munus  insis- 
temus,  ut  arbitremur  nos  hanc  vim  numerose  dicendi 
consequi  posse  ?  Non  est  res  tam  difficilis,  quam 
necessaria :  nihil  est  enun  tam  teneruni,  ncque  tam 
flexibile,  neque  quod  tam  facile  sequatur,  quocum- 
que  ducas,  quam  oratio.  Ex  hac  versus,  ex  eadem 
dispares  numeri  conficiuntur  ;  ex  hac  hasc  etiam  so- 
luta  variis  modis,  multorumque  generum,  oratio. 
Non  enim  sunt  aUa  sermonis,  alia  contentionis  verba : 
neque  ex  alio  genere  ad  usum  quotidianum,  alio  ad 
scenam  pompamque  sumuntur ;  sed  ea  nos  cum  ja- 
centia  sustulimus  e  medio,  sicut  mollissimam  ceram, 
ad  nostrum  arbitrium  formamus  et  fingimus.  Itaque 
tum  graves  sumus,  tum  subtiles,  tum  medium  quid* 
dam  tenemus :  sic  institutam  nostram  sententiam 
sequitur  orationis  genus ;  idque  ad  omnem  rationem, 
et  aurium  voluptatem,  et  animorum  motum,  muta- 
tur  et  vertitur. 

Sed,  ut  in  plerisque  rebus  incredibiliter  hoc  natura 
est  ipsa  fabricata ;  sic  in  oratione,  ut  ea,  quae  max- 
imam  utilitatem  in  se  continerent,  eadem  haberent 
plurimum  vel  dignitatis,  vel  saepe  etiam  venustatis. 
Incolumitatis  ac  salutis  omnium  causa  videmus  hune 
statum  esse  hujus  totius  mundi  atque  naturae,  rotun- 
dum  ut  ccelum,  terraque  ut  media  sit,  eaque  sua  vi 
nutuque  teneatur ;  sol  ut  circumferatur,  ut  accedat 
ad  brumale  signum,  et  inde  sensim  adscendat  in  di- 
versam  partem ;  ut  hma  accessu  et  recessu  suo  solis 
lumen  accipiat ;  ut  eadem  spatia  quinque  stellag  dis- 
pari  motu  cursuque  conficiant.  Haec  tantam  habent 
vim,  ut  paulum  immutata  cohaerere  non  possint ; 
tantam  pulchritudinem,  ut  nulla  species  ne  excogi- 
tari  quidem  possit  ornatior.  Referte  nunc  animum 
ad  hominum,  vel  etiam  caeterarum  animantium,  for- 
mam  et  figuram :  nullam  partem  corporis  sine  aliqua 
necessitate  affictam,  totamque  formam  quasi  perfec- 
tam  reperietis  arte,  non  casu. 

XLVI.  Quid  in  arboribus,  in  quibus  non  truncus. 

non  rami,  non  folia  sunt  denique,  nisi  ad  suam  reti- 
nendam  conservandamque  naturam  ?  nusquam  ta- 
men  est  ulla  pars,  nisi  venusta.  Linquamus  na- 
turam,  artesque  videanius.  Quid  tam  in  navigio  ne- 
cessarium,  quam  latera,  quam  cavernae,  quam  prora, 
quam  puppis,  quam  antenn^E,  quam  vela,  quam 
mali  ?  qujje  tamen  hanc  habcnt  in  specie  venustatem, 
ut  non  solum  salutis,  sed  etiam  voluptatis  causa,  in- 
venta  esse  videantur.  Columnse  et  templa  et  porticus 
sustinent:  tamen  habent  non  plus  utilitatis,  quam 
dignitatis.  Capitolii  fastigium  illud,  et  caeterarum 
a^dium,  non  venustas,  sed  necessitas  ipsa,  fabricata 
est :  nam  cum  esset  habita  ratio,  quemadmodum  ex 
utraque  tecti  parte  aqua  delaberetur ;  utilitatem  tem- 
pli  fastigii  dignitas  consccuta  est ;  ut,  etiamsi  in  coelo 
statueretur,  ubi  imber  esse  non  posset,  nuUam  sine 
fastigio  dignitatem  habiturum  esse  videatur. 

Hoc  in  omnibus  item  partibus  orationis  evenit,  ut 
utilitatem,  ac  prope  necessitatem,  suavitas  quaedam 
et  lepos  consequatur.  Clausulas  enim,  atque  inter- 
puncta  verborum,  anima^  interclusio  atque  angustias 
spiritus  attulerunt.  Id  inventum  ita  est  suave,  ut,  si 
cui  sit  infinitus  spiritus  datus,  tamen  eum  perpetuare 
yerba  nolimus :  id  enim  auribus  nostris  gratum  est 
inventum,  quod  hominum  lateribus  non  tolerabile 
solum,  sed  etiam  facile,  esse  posset. 

XLVII.  Longissima  est  igitur  complexio  verbo- 
rum,  quae  volvi  uno  spiritu  potest.  Sed  hic  naturae 
modus  est,  artis  alius  :  nam  cum  sint  numeri  plures ; 
iambum  et  trochaeum  frequentem  segregat  ab  oratore 
Aristoteles,  Catule,  vester,  qui  natura  tamen  incur- 
runt  ipsi  in  orationem  sermoncmque  nostrum ;  sed 
sunt  insignes  percussiones  eorum  numerorum,  et  mi- 
nuti  pedes.  Quare  primum  ad  heroum  nos  dactyli  et 
anapaisti  et  spondei  pedem  invitat ;  in  quo  impune 
progredi  licet  duo  duntaxat  pedes,  aut  paulo  plus, 
ne  plane  in  versum  aut  simihtudinem  versuum  inci- 
damus.    Aliss  sunt  geminae,  quibus  hi  tres  heroi 

pedes  in  principia  continuandorum  verborum  satis 
decore  cadunt. 

Probatur  autem  ab  eodem  illo  maxime  paeon ;  qui 
est  duplex.  Nam  aut  a  longa  oritur,  quam  tres 
breves  consequuntur,  ut  ha^c  verba,  Desinite^  Inci" 
pite^  Comprimite ;  aut  a  brevibus  deinceps  tribus, 
extrema  producta,  atque  longa,  sicut  illa  sunt,  Do- 
muerant^  Sonipedes.  Atque  illi  philosopho  ordiri 
piacet  a  superiore  paeone,  posteriore  finire.  Est  au- 
tem  pjeon  hic  posterior,  non  syllabarum  numero,  sed 
aurium  mensura  (quod  est  acrius  judicium  et  cer- 
tius),  par  fere  cretico,  qui  est  ex  longa  et  brevi  et 
longa:  ut 

"  Quid  petam  praesidii,   aut  exsequar  ?   quove 
nunc  ?" 

a  quo  numero  exorsus  est  Fannius,  "  Si,  Quirites, 
minas  illius."  Hunc  ille  clausulis  aptiorem  putat, 
quas  vult  longa  plerumque  syllaba  terminari. 

XLVIII.  Neque  vero  heec  tam  acrem  curam  di- 
ligentiamque  desiderant,  quam  est  iUa  poetarum; 
quos  necessitas  cogit,  et  ipsi  numeri  ac  modi,  sic 
verba  versu  includere,  ut  nihil  sit,  ne  spiritu  quidem 
minimo,  brevius  aut  longius  quam  necesse  est.  Li- 
berior  est  oratio  ;  et  plane,  ut  dicitur,  sic  et  est  vere 
soluta ;  non  ut  fugiat  tamen,  aut  erret,  sed  ut,  sine 
vincuHs,  sibi  ipsa  moderetur.  Namque  ego  iUud  as- 
sentior  Theophrasto,  qui  putat  orationem,  quae  qui- 
dem  sit  poHta  atque  facta  quodammodo,  non  ad- 
stricte,  sed  remissius,  numerosam  esse  oportere.  Et- 
enim,  sicut  ille  suspicatur,  ex  i]lis  modis,  quibus  hic 
usitatus  versus  efficitur,  post  anapaestus,  procerior 
quidam  numerus,  effloruit ;  inde  ille  licentior  et  di- 
vitior  fluxit  dithyrambus ;  cujus  membra  et  pedes, 
ut  ait  idem,  sunt  in  omni  locupleti  oratione  diffusa. 
Et,  si  numerosum  est  id  in  omnibus  sonis  atque  vo- 
cibus,  quod  habet  quasdam  impressiones,  et  quod 
jiietiri  possumus  mtervallis  aequalibus ;  recte  genui 

hoc  numerorum,  dummodo  ne  continuum  sit,  in  ora- 
tionis  laude  ponetur.  Nam  si  rudis  et  impolita  pu- 
tanda  est  illa  sine  intervallis  loquacitas  perennis  et 
profluens,  quid  est  aliud  causas,  cur  repudietur,  nisi 
quod  hominum  aures  vocem  natura  modulantur 
ipsce  ?  quod  fieri,  nisi  inest  numerus  in  voce,  non 
potest. 

Numerus  autem  in  continuatione  nullus  est :  di- 
stinctio,  et  aequaHum,  et  saepe  variorum  intervallorum 
percussio,  numerum  conficit;  quem  in  cadentibus 
guttis,  quod  intervaUis  distinguuntur,  notare  pos- 
sumus  ;  in  amni  praecipitante  non  possumus.  Quod 
si  continuatio  verborum  haec  soluta  multo  est  aptior 
atque  jucundior,  si  est  articulis  membrisque  distincta, 
quam  si  continuata  ac  producta ;  membra  illa  modi- 
ficata  esse  debebunt:  quae  si  in  extremo  breviora 
sunt,  infringitur  ille  quasi  verborum  ambitus :  sic 
enim  has  orationis  conversiones  Grasci  nominant. 
Quare  aut  paria  esse  debent  posteriora  superioribus, 
extrema  primis,  aut  (quod  etiam  est  melius  et  jucun- 
dius)  longiora. 

XLIX.  Atque  haec  quidem  ab  iis  philosophis, 
quos  tu  maxime  diligis,  Catule,  dicta  sunt ;  quod  eo 
saepius  testificor,  ut,  auctoribus  laudandis,  ineptia- 
rum  crimen  eflTugiam. 

Quarum  tandem  ?  inquit  Catulus ;  aut  quid  dis- 
putatione  ista  aflferri  potest  elegantius,  aut  omnino 
dici  subtilius  ?  At  enim  vereor,  inquit  Crassus,  ne 
haec  aut  diflSciliora  istis  ad  persequendum  esse  vide- 
antur,  aut,  quia  non  traduntur  in  vulgari  ista  dis- 
ciplina,  nos  ea  majora  ac  difliciliora  videri  velle  vi- 
deamur.  Tum  Catulus,  Erras,  inquit,  Crasse,  si  aut 
me,  aut  horum  quemquam,  putas  a  te  hasc  opera 
quotidiana  et  pervagata  exspectare.  Ista,  quae  dicis, 
dici  volumus ;  neque  tam  dici,  quam  isto  dici  modo : 
neque  tibi  hoc  pro  me  solum,  sed  pro  his  omnibus, 
sine  ulla  dubitatione  respondeo.  Ego  vero,  inquit 
Antonius,  inveni  tandem,  quem  negarara  in  eo, 

quem  scripsi,  libello,  me  invenisse,  eloquentem.  Sed 
eo  te  ne  laudandi  quidem  causa  interpellavi,  ne  quid 
de  hoc  tam  exiguo  sermonis  tui  tempore,  verbo  uno 
meo,  diminueretur. 

Hanc  igitur,  Crassus  inquit,  ad  legem,  cum  ex- 
ercitatione,  tum  stilo  (qui  et  alia,  et  hoc  maxime  or- 
nat  ac  limat),  formanda  vobis  oratio  est.  Neque  ta- 
men  hoc  tanti  laboris  est,  quanti  videtur :  nec  sunt 
hsec  rhythmicorum  ac  musicorum  acerrima  norma 
dirigenda :  et  efficiendum  est  illud  modo  vobis,  ne 
fluat  oratio,  ne  vagetur,  ne  insistat  interius,  ne  ex- 
currat  longius  ;  ut  membris  distinguatur,  ut  conver- 
siones  habeat  absolutas.  Neque  semper  utendum  est 
perpetuitate,  et  quasi  conversione  verborum,  sed  saspe 
carpenda  membris  minutioribus  oratio  est ;  quae  ta- 
men  ipsa  membra  sunt  numeris  vincienda. 

Neque  vos  paeon  aut  herous  ille  conturbet :  ipsi 
occurrent  orationi :  ipsi,  inquam,  se  ofFerent,  et  re- 
spondebunt,  non  vocati.  Consuetudo  modo  illa  sit 
scribendi  atque  dicendi,  ut  sententiae  verbis  finiantur, 
eorumque  verborum  junctio  nascatur  a  proceris  nu- 
meris  ac  liberis,  maxime  heroo  et  paeone  posteriore 
aut  cretico ;  sed  varie  distincteque  considat.  Notatur 
enim  maxime  similitudo  in  conquiescendo :  et,  si 
primi  et  postremi  illi  pedes  sunt  hac  ratione  servati, 
medii  possunt  latere,  modo  ne  circuitus  ipse  verbo- 
rum  sit  aut  brevior  quam  aures  exspectent,  aut  lon- 
gior  quam  vires  atque  anima  patiatur. 

L.  Clausulas  autem  diligentius  etiam  servandas 
esse  arbitror,  quam  superiora ;  quod  in  his  maxime 
perfectio  atque  absolutio  judicatur :  nam  versus  asque 
prima,  et  media,  et  extrema  pars  attenditur;  qui 
debilitatur,  in  quacumque  sit  parte  titubatum.  In 
oratione  autem,  prima  pauci  cernunt,  postrema  ple- 
rique :  quae,  quoniam  apparent  et  intelliguntur,  va- 
rianda  sunt,  ne  aut  animorum  judiciis  repudientur, 
aut  aurium  satietate.  Duo  enim  aut  tres  sunt  fere 
extremi  servandi  et  notandi  pedes,  si  modo  non  bre- 

viora  et  praecisa  emnt  superiora ;  quos  aut  choreos, 
aut  heroos,  aut  alternos  esse  oportebit,  aut  in  pasone 
illo  posteriore,  quem  Aristoteles  probat,  aut  ei  pari 
cretico.  Horum  vicissitudines  efficient,  ut  neque  ii 
satientur,  qui  audient,  fastidio  similitudinis,  nec  nos 
id,  quod  faciemus,  opera  dedita  facere  videamur. 

Quod  si  Antipater  ille  Sidonius,  quem  tu  probe, 
Catule,  meministi,  solitus  est  versus  hexametros 
aliosque  variis  modis  atque  numeris  fundere  ex  tem- 
pore,  tantumque  hominis  ingeniosi  ac  memoris  va- 
luit  exercitatio,  ut,  cum  se  mente  ac  voluntate  con- 
jecisset  in  versum,  verba  sequerentur;  quanto  id 
facilius  in  oratione,  exercitatione  et  consuetudine  ad- 
hibita,  consequemur  ? 

Illud  autem  ne  quis  admiretur,  quonam  modo 
hsec  vulgus  imperitorum  in  audiendo  notet ;  cum  in 
omni  genere,  tum  in  hoc  ipso,  magna  quaedam  est 
vis  incredibilisque  naturae.  Omnes  enim  tacito  quo- 
dam  sensu,  sine  ulla  arte  aut  ratione,  quae  sint  in 
artibus  ac  rationibus  recta  ac  prava,  dijudicant :  id- 
que  cum  faciunt  in  picturis,  et  in  signis,  et  in  aliis 
operibus,  ad  quorum  intelligentiam  a  natura  minus 
habent  instrumenti ;  tum  multo  ostendunt  magis  in 
verborum,  numerorum,  vocumque  judicio ;  quod  ea 
sunt  in  communibus  inlixa  sensibus,  neque  earum 
rerum  quemquam  funditus  natura  voluit  esse  exper- 
tem.  Itaque  non  solum  verbis  arte  positis  moventur 
omnes,  verum  etiam  numeris  ac  vocibus.  Quotus 
enim  quisque  est,  qui  teneat  artem  numerorum  ac 
modorum  ?  At  in  his  si  paulum  modo  ofFensum  est, 
ut  aut  contractione  brevius  iieret,  aut  productione 
longius,  theatra  tota  reclamant.  Quid  ?  hoc  non 
idem  fit  in  vocibus,  ut  a  multitudine  et  populo,  non 
modo  catervaB  atque  conventus,  sed  etiam  ipsi  sibi 
singuli  discrepantes,  ejiciantur  ? 

LI.  Mirabile  est,  cum  plurimum  in  faciendo  in- 
tersit  inter  doctum  et  rudem,  quam  non  multum 
differat  in  judicando.  Ars  enim,  cum  a  natura  pro- 

fecta  sit,  nisi  [natura]  moveat  ac  delectet,  nihil  sane 
egisse  videatur.  Nihil  est  autem  tam  cognatum  men- 
tibus  nostris,  quam  numeri  atque  voces ;  quibus  et 
excitamur,  et  incendimur,  et  lenimur,  et  languesci- 
mus,  et  ad  hilaritatem,  et  ad  tristitiam,  ssepe  deduci- 
mur  :  quorum  illa  summa  vis  carminibus  est  aptior 
et  cantibus,  non  neglecta,  ut  mihi  videtur,  a  Numa, 
rege  doctissimo,  majoribusque  nostris,  ut  epularum 
sollennium  fides  ac  tibiag,  SaHorumque  versus,  indi- 
cant ;  maxime  autem  a  Grsscia  vetere  celebrata, 
Quibus  utinam  similibusque  de  rebus  disputari, 
quam  de  puerilibus  his  verborum  translationibus, 
maluissetis ! 

Verum,  ut  in  versu  vulgus,  si  est  peccatum,  videt : 
sic,  si  quid  in  nostra  oratione  claudicat,  sentit.  Sed 
poetse  non  ignoscit ;  nobis  concedit :  tacite  tamen 
omnes  non  esse  iUud,  quod  diximus,  aptum  perfec- 
tumque  cernunt.  Itaque  iUi  veteres,  (sicut  hodie 
etiam  nonnuUos  videmus)  cum  circuitum  et  quasi 
orbem  verborum  conficere  non  possent,  (nam  id 
quidem  nuper  vel  posse  vel  audere  ccepimus)  terna, 
aut  bina,  aut  nonnuUi  singula  etiam  verba  dicebant : 
qui,  in  iUa  infantia  naturaU,  (iUud  quod  aures  ho- 
minum  flagitabant)  tendebant  tamen,  ut  et  iUa  essent 
paria,  quae  dicerent,  et  aequaUbus  interspirationibus 
uterentur. 

LII.  Exposui  fere,  ut  potui,  quae  maxime  ad  or- 
natum  orationis  pertinere  arbitrabar.  Dixi  enim  de 
singulorum  laude  verborum;  dixi  de  conjunctione 
eorum ;  dixi  de  numero  atque  forma.  Sed,  si  habi- 
tum  orationis  etiam,  et  quasi  colorem  aUquem,  re- 
quiritis,  est  et  plena  quaedam,  sed  tamen  teres ;  et 
tenuis,  non  sine  nervis  ac  viribus ;  et  ea,  quse  parti- 
ceps  utriusque  generis  quadam  mediocritate  lauda- 
tur.  His  tribus  figuris  insidere  quidam  venustatis, 
non  fuco  UUtus,  sed  sanguine  diffusus,  debet  color. 
Tum  denique  nobis  hic  orator  ita  conformandus  est 
et  verbis  et  sententiis,  ut,  quemadmodum  qui  utun- 

tur  armis  aut  palaestra,  non  solum  sibi  vitandi  aut 
feriendi  rationem  esse  habendam  putant,  sed  etiam, 
ut  cum  venustate  moveantur  ;  sic  verbis  quidem  ad 
aptam  compositionem  et  decentiam,  sententiis  vero 
ad  gravitatem  orationis,  utatur,  [ut  ii,  qui  in  armo- 
rum  tractatione  versantur.] 

Formantur  autem  et  verba,  et  sententiae  paene  in- 
numerabiles,  quod  satis  scio  notum  esse  vobis :  sed 
inter  conformationem  verborum  et  sententiarum  hoc 
interest,  quod  verborum  tollitur,  si  verba  mutaris  ; 
sententiarum  permanet,  quibuscumque  verbis  uti 
velis.  Quod  quidem  vos  etsi  facitis,  tamen  admonen- 
dos  puto,  ne  quid  esse  aliud  oratoris  putetis,  quod 
quidem  sit  egregium  atque  mirabile,  nisi  in  singulis 
verbis  illa  tria  tenere,  ut  translatis  utamur  frequen- 
ter,  interdumque  factis,  raro  autem  etiam  pervetus- 
tis.  In  perpetua  autem  oratione,  cum  et  conjunctio- 
nis  lenitatem,  et  numerorum,  quam  dixi,  rationem 
tenuerimus,  tum  est  quasi  luminibus  distinguenda  et 
frequentanda  omnis  oratio,  sententiarum  atque  ver- 
borum. 

LIII.  Nam  et  commoratio  una  in  re  permultum 
movet,  et  illustris  explanatio,  rerumque,  quasi  ge- 
rantur,  sub  adspectum  psene  subjectio ;  quae  et  in 
exponenda  re  plurimum  valet,  et  ad  iUustrandum  id 
quod  exponitur,  et  ad  amplificandum ;  ut  iis,  qui 
audient,  illud,  quod  augebimus,  quantum  efficere 
oratio  poterit,  tantum  esse  videatur:  et  huic  con- 
traria  saepe  percursio  est,  et  plus  ad  intelligendum, 
quam  dixeris,  significatio,  et  distincte  concisa  bre- 
vitas,  et  extenuatio,  et  huic  adjuncta  illusio,  a  pras- 
ceptis  Caesaris  non  abhorrens  :  et  ab  re  longa  di- 
gressio;  in  qua  cum  fuerit  delectatio,  tum  reditus 
ad  rem  aptus  et  concinnus  esse  debebit :  propositio- 
que,  quid  sis  dicturus,  et  ab  eo,  quod  est  dictum, 
sejunctio,  et  reditus  ad  propositum,  et  iteratio,  et 
rationis  apta  conclusio:  tum,  augendi  minuendive 
causa,  veritatis  superlatio  atque  trajectio:  et  rogatio, 

atque  huic  finitima  quasi  pcrcontatio,  expositioque 
sententiae  suee :  tum  illa,  quae  maxime  quasi  irrepit 
in  hominum  mentes,  aha  dicentis,  ac  signiiicantis, 
dissimulatio ;  [qu£c  est  perjucunda,  cum,  in  oratione, 
non  contentione,  sed  sermone  tractatur;]  deinde  du- 
bitatio,  tum  distributio,  tum  correctio,  vel  ante,  vel 
postquam  dixeris,  vel  cum  aUquid  a  te  ipse  rejicias : 
pra^munitio  est  etiam  ad  id,  quod  aggrcdiare,  et  tra« 
jectio  in  alium :  communicatio,  quae  cst  quasi  cum 
iis  ipsis,  apud  quos  dicas,  dehberatio  :  morum  ac 
vitcB  imitatio,  vel  in  personis,  vcl  sine  ilhs,  magnum 
quoddam  ornamentum  orationis,  et  aptum  ad  animos 
concihandos  vel  maxime,  sa?pe  autem  etiam  ad  com- 
movendos :  personarum  ficta  inductio,  vel  gravissi- 
mum  lumen  augendi;  descriptio,  erroris  inductio, 
ad  hilaritatem  impulsio :  ante  occupatio :  tum  duo 
illa,  quce  maxime  movent,  similitudo  et  exemplum, 
digestio,  interpellatio,  contentio,  reticentia,  commen- 
datio,  vox  quasdam  libera,  atque  etiam  effrenatio, 
augendi  causa :  iracundia,  objurgatio,  promissio,  de- 
precatio,  obsecratio,  decUnatio  brevis  a  proposito, 
non  ut  superior  iUa  digressio,  purgatio,  conciliatio, 
laesio,  optatio,  atque  exsecratio.  His  fere  luminibus 
illustrant  orationem  sententiae. 

LIV.  Orationis  autem  ipsius,  tamquam  armorum, 
est  vel  ad  usum  comminatio  et  quasi  petitio,  vel  ad 
venustatem  ipsa  tractatio.  Nam  et  geminatio  verbo- 
rum  habet  interdum  vim,  leporem  ahas ;  et  paulum 
immutatum  verbum  atque  deflexum,  et  ejusdem  verbi 
crebra  tum  a  primo  repetitio,  tum  in  extremum  con- 
versio,  et  in  eadem  verba  impetus  et  concursio,  et 
adjunctio,  et  progressio,  et  ejusdem  verbi  crebrius  po- 
siti  quaedam  distinctio,  et  revocatio  verbi,  et  illa,  quas 
similiter  desinunt,  aut  quae  cadunt  simihter,  aut  quee 
paribus  paria  referuntur,  aut  quas  sunt  inter  se  similia. 
Est  etiam  gradatio  quaDdam,  et  conversio,  et  verborum 
concinna  transgressio,  et  contrarium,  et  dissolutum, 
et  dechnatio,  et  reprehensio,  et  exclamatio,  et  immi- 


DE  ORATORE,  Lib.  III.  Cap.  55.    347 

nutio,  et  quod  in  multis  casibus  ponitur,  et  quod,  de 
singulis  rebus  propositis  ductum,  refertur  ad  singula, 
et  ad  propositum  subjecta  ratio,  et  item  in  distributis 
supposita  ratio,  et  permissio,  et  rursum  alia  dubitatio, 
et  improvisum  quiddam,  et  dinumeratio,  et  alia  cor- 
rectio,  et  dissipatio,  et  quod  continuatum,  et  inter- 
ruptum,  et  imago,  et  sibi  ipsi  responsio,  et  immu- 
tatio,  et  disjunctio,  et  ordo,  et  relatio,  et  digressio,  et 
circumscriptio.  Ha?c  enim  sunt  fere,  atque  horum 
similia,  (vel  plura  etiam  esse  possunt)  quae  senten- 
tiis  orationem,  verborumque  conformationibus,  illu- 
minent. 

LV.  Qiise  quidem  te,  Crasse,  video,  inquit  Cotta, 
quod  nota  esse  nobis  putes,  sine  definitionibus  et 
sine  exemplis  efFudisse.  Ego  vero,  inquit  Crassus,  ne 
illa  quidem,  quae  supra  dixi,  nova  vobis  esse  arbi- 
trabar;  sed  voluntati  vestrum  omnium  parui.  His 
autem  de  rebus  sol  me  iUe  admonuit,  ut  brevior  es- 
sem,  qui,  ipse  jam  prsDcipitans,  me  quoque  haec  prae* 
cipitem  pajne  evolvere  coegit.  Sed  tamen  hujus  ge- 
neris  demonstratio  est,  et  doctrina  ipsa,  vulgaris : 
usus  autem  gravissimus,  et  in  hoc  toto  dicendi  studio 
difficillimus. 

Quamobrem,  quoniam  de  ornatu  omni  orationis 
sunt  omnes,  si  non  patefacti,  at  certe  commonstrati 
loci ;  nunc,  quid  aptum  sit,  hoc  est,  quid  maxime 
deceat  in  oratione,  videamus :  quamquam  id  quidem 
perspicuum  est,  non  omni  causee,  nec  auditori,  neque 
personae,  neque  tempori,  congruere  orationis  unum 
genus.  Nam  et  causae  capitis  alium  quemdam  verbo- 
rum  sonum  requirunt,  alium  rerum  privatarum  at- 
que  parvarum  :  et  aliud  dicendi  genus  deliberationes, 
aliud  laudationes,  aliud  judicia,  aliud  sermones,  aliud 
consolatio,  aliud  objurgatio,  aliud  disputatio,  aliud 
historia  desiderat.  Refert  etiam,  qui  audiant,  sena- 
tus,  an  populus,  an  judices,  frequentes,  an  pauci,  an 
singuli :  et,  quales  ipsi  quoque  oratores,  qua  sint 
aetate,  honore,  auctoritate,  debet  videri :  tempus  pacis 

an  beUi,  festinationis  an  otii.  Itaque  hoc  loco  nihil 
sane  est,  quod  praecipi  posse  videatur,  nisi  ut  figuram 
orationis  plenioris,  et  tenuioris,  et  item  illius  medio- 
cris,  ad  id,  quod  agimus,  accommodatam  deligamus. 
Ornamentis  iisdem  uti  fere  licebit,  alias  contentius, 
alias  submissius :  omnique  in  re  posse,  quod  deceat, 
facere,  artis  et  naturae  est;  scire,  quid  quandoque 
deceat,  prudentise. 

LVI.  Sed  haec  ipsa  omnia  perinde  sunt,  ut  agun- 
tur.  Actio,  inquam,  in  dicendo  una  dominatur.  Sine 
hac  summus  orator  esse  in  numero  nullo  potest :  me- 
diocris,  hac  instructus,  summos  saepe  superare.  Huic 
primas  dedisse  Demosthenes  dicitur,  cum  rogaretur, 
quid  in  dicendo  esset  primum ;  huic  secundas,  huic 
tertias.  Quo  mihi  melius  etiam  illud  ab  jEschine 
dictum  videri  solet;  qui,  cum  propter  ignominiam 
judicii  cessisset  Athenis,  et  se  Rhodum  contulisset, 
rogatus  a  Rhodiis,  legisse  fertur  orationem  iUam 
egregiam,  quam  in  Ctesiphontem  contra  Demosthe- 
nem  dixerat :  qua  perlecta,  petitum  est  ab  eo  postri- 
die,  ut  legeret  illam  etiam,  quae  erat  contra  a  De- 
mosthene  pro  Ctesiphonte  edita :  quam  cum  suavis- 
sima  et  maxima  voce  legisset,  admirantibus  omnibus, 
Quanto,  inquit,  magis  admiraremini,  si  audissetis 
ipsum  ?  Ex  quo  satis  significavit,  quantum  esset  in 
actione,  qui  orationem  eamdem  aliam  esse  putaret, 
actore  mutato. 

Quid  fuit  in  Graccho  (quem  tu,  Catule,  melius 
meministi),  quod,  me  puero,  tantopere  ferretur  ? 
*'  Quo  me  miser  conferam  ?  quo  vertam  ?  in  Capi- 
toliumne  ?  at  fratris  sanguine  redundat :  an  domum  ? 
matremne  ut  miseram  lamentantemque  videam  et 
abjectam  ?"  Quae  sic  ab  illo  acta  esse  constabat,  ocu- 
lis,  voce,  gestu,  inimici  ut  lacrjmaas  tenere  non  possent. 
Haec  eo  dico  pluribus,  quod  genus  hoc  totum  ora- 
tores,  qui  sunt  veritatis  ipsius  actores,  reliquerunt; 
imitatores  autem  veritatis,  histriones,  occupaverunt. 

LVII.  Ac,  sine  dubio,  in  omni  re  vmcit  imita- 

tionem  veritas :  sed  ea  si  satis  in  actione  efficeret  ipsa 
per  sese,  arte  profecto  non  egeremus.  Verum,  quia 
animi  permotio,  quae  maxime  aut  declaranda  aut 
imitanda  est  actione,  perturbata  sa^pe  ita  est,  ut  ob- 
scuretur  ac  paene  obruatur ;  discutienda  sunt  ea,  quae 
obscurant ;  et  ea,  quse  sunt  eminentia  et  promta,  su- 
menda.  Omnis  enim  motus  animi  suum  quemdam  a 
natura  habet  vultum,  et  sonum,  et  gestum :  totum- 
que  corpus  hominis,  et  ejus  omnis  vultus,  omnesque 
voces,  ut  nervi  in  fidibus,  ita  sonant,  ut  a  motu 
animi  quoque  sunt  pulsae.  Nam  voces,  ut  chordae, 
sunt  intentae,  quae  ad  quemque  tactum  respondeant ; 
acuta,  gravis,  cita,  tarda,  magna,  parva ;  quas  tamen 
inter  omnes  est  suo  quaeque  in  genere  mediocris. 
Atque  etiam  illa  sunt  ab  his  delapsa  plura  genera, 
lene,  asperum  :  contractum,  difFusum  :  continenti 
spiritu,  intermisso ;  fractum,  scissum ;  flexo  sono 
attenuatum,  inflatum.  Nullum  est  enim  horum  si- 
milium  generum,  quod  non  arte  ac  moderatione 
tractetur.  Hi  sunt  actori,  ut  pictori,  expositi  ad  va- 
riandum  colores. 

LVIII.   AHud  enim  vocis  genus  iracundia  sibi 
sumat,  acutum,  incitatum,  crebro  incidens  : 

*•'  Impius  hortatur  me  frater,  ut  meos  malis  miser 
Manderem  natos :" 

et  ea,  quae  tu  dudum,  Antoni,  protulisti, 

"  Segregare  abs  te  ausus :" 
et 

"  Ecquis  hoc  animadvertit  ?  vincite :" 

et  Atreus  fere  totus.  Aliud  miseratio  ac  moeror; 
flexibile,  plenum,  interruptum,  flebili  voce : 

"  Quo  nunc  me  vertam  ?  quod  iter  incipiam  in- 

gredi  ? 
Domum  paternamne  ?  anne  ad  Peliae  filias  ?" 
iRhetor.)  voL.  i.  2  h 

et  illa, 

"  O  pater !  o  patria !  o  Priami  domus  !" 

et  quse  seqiiuntur ; 

"  HcEC  omnia  vidi  inflammari, 
Priamo  vi  vitam  evitari.'* 

Aliud  metus,  demissum,  et  haesitans,  et  abjectum : 

'*  3fulti'  modis  sum  circumventus,  morbo,  exsilio, 

atque  inopia : 
Tum  pavor  sapientiam  mihi  omnem  exanimato 

expectorat : 
Alter  terribilem  minitatur  vitae  cruciatum  et  ne- 

cem: 
Quas,  nemo  est  tam  firmo  ingenio,  et  tanta  confi- 

dentia, 
Quin  refugiat  timido  sanguen,  atque  exalbescat 

metu" .... 

Aliud  vis :  contentum,  vehemens,  imminens  quadam 
incitatione  gravitatis : 

"  Iterum  Thyestes  Atreum  attractum  advenit ; 
Iterum  jam  aggreditur  me,  et  quietum  exsuscitat. 
Major  mihi  moles,  majus  miscendum  'st  malum, 
Qui  illius  acerbum  cor  contundam  et  comprimam." 

Aliud  voluptas,  efFusum,  lene,  tenerum,  hilaratum 
ac  remissum : 

"  Sed  mihi  cum  detulit  coronam  ob  [coUocandas]. 

nuptias, 
Tibi  ferebat,  cum  simulabat  sese  alteri  dare : 
Tum  ad  te  ludibunda  docte  et  dehcate  detulit." 

Aliud  molestia,  sine  commiseratione  grave  quiddam, 
et  uno  pressu,  ac  sono  obductum : 

"  Qua  tempestate  Paris  Helenam  innuptis  junxit 
nuptiis, 

Ego  tum  gravida,  expletis  jam  fere  ad  pariendum 

mensibus : 
Per  idem  tempus  Polydorum  Hecuba  partu  pos- 

tremo  parit." 

LIX.  Omnes  autem  hos  motus  subsequi  debet 
gestus,  non  hic  verba  exprimcns,  sceiiicus,  sed  uni- 
versam  rem  et  sentcntiam,  non  demonstratione,  sed 
signiiicatione  declarans,  laterum  inflexione  hac  forti 
ac  virili,  non  ab  scena,  et  histrionibus,  sed  ab  armis, 
aut  etiam  a  palagstra.  Manus  autem  minus  arguta, 
digitis  subsequens  verba,  non  exprimens :  brachium 
procerius  projectum,  quasi  quoddam  telum  orationis : 
supplosio  pedis  in  contentionibus  aut  incipiendis  aut 
iiniendis. 

Sed  in  ore  sunt  omnia.  In  eo  autem  ipso  domina- 
tus  est  omnis  oculorum  ;  quo  melius  nostri  illi  senes, 
qui  personatum  ne  Roscium  quidem  magnopere  lau- 
dabant.  Animi  est  enim  omnis  actio  ;  et  imago  ani- 
mi  vultus  est,  indices  cculi :  nam  hasc  est  una  pars 
corporis,  quae,  quot  animi  motus  sunt,  tot  significa- 
tiones  et  commutationes  possit  efficere :  neque  vero 
est  quisquam,  qui,  eadem  contuens,  efficiat.  Theo- 
phrastus  quidem,  Tauriscum  quemdam,  dixit,  acto- 
rem  aversum  solitum  esse  dicere,  qui  in  agendo,  con- 
tuens  aliquid,  pronuntiaret.  Quare  oculorum  est 
magna  moderatio:  nam  oris  non  est  nimium  mu- 
tanda  species,  ne  aut  ad  ineptias,  aut  ad  pravitatem 
aliquam,  deferamur.  Oculi  sunt,  quorum  tum  inten- 
tione,  tum  remissione,  tum  conjectu,  tum  hilaritate, 
motus  animorum  significemus  apte  cum  genere  ipso 
orationis :  est  enim  actio  quasi  sermo  corporis ;  quo 
magis  menti  congruens  esse  debet.  Oculcs  autem 
natura  nobis,  ut  equo  et  leoni  setas,  caudam,  aures, 
ad  motus  animorum  declarandos,  dedit.  Quare,  in 
hac  nostra  actione,  secundum  vocem,  vultus  valet : 
is  autem  oculis  gubernatur.   Atque  in  iis  om^nibus, 

quae  sunt  actionis,  inest  quaBdam  vis  a  natura  data  : 
quare  etiam  hac  imperiti,  hac  vulgus,  hac  denique 
barbari,  maxime  commoventur.  Verba  enim  nemi- 
nem  movent,  nisi  eum,  qui  ejusdem  linguae  societate 
conjunctus  est ;  sententiaeque  saepe  acutaenon  acuto- 
rum  hominum  sensus  praetervolant :  actio,  quaB  prae 
se  motum  animi  fert,  omnes  movet:  iisdem  enim 
omnium  animi  motibus  concitantur ;  et  eos  iisdem 
notis  et  in  aliis  agnoscunt,  et  in  se  ipsi  indicant. 

LX.  Ad  actionis  autem  usum  atque  laudem, 
maximam  sine  dubio  partem  vox  obtinet ;  quae  pri- 
mum  est  optanda  nobis ;  deinde,  quaecumque  erit, 
ea  tuenda.  De  quo  illud  jam  nihLl  ad  hoc  praecipiendi 
genus,  quemadmodum  voci  serviatur :  equidem  mag- 
nopere  censeo  serviendum  :  sed  illud  videtur  ab  hu- 
jus  nostri  sermonis  officio  non  abhorrere,  quod,  (ut 
dixi  paulo  ante)  plurimis  in  rebus,  quod  maxime 
est  utile,  id  nescio  quo  pacto  etiam  decet  maxime. 
Nam,  ad  vocem  obtinendam,  nihil  est  utilius,  quam 
crebra  mutatio  ;  nihil  perniciosius,  quam  effusa  sine 
intermissione  contentio. 

Quid  ?  ad  aures  nostras,  et  actionis  suavitatem, 
quid  est  vicissitudine,  et  varietate,  et  commutatione 
aptius  ?  Itaque  idem  Gracchus  (quod  potes  audire, 
Catule,  ex  Erycino  cliente  tuo,  literato  homine,  quem 
servum  sibi  ille  habuit  ad  manum)  cum  eburneola 
solitus  est  habere  fistula,  qui  staret  occulte  post  ip- 
sum,  cum  concionaretur,  peritum  hominem,  qui  in- 
fiaret  celeriter  eum  sonum,  quo  illum  aut  remissum 
excitaret,  aut  a  contentione  revocaret.  Audivi,  me- 
hercule,  inquit  Catulus  ;  et  saepe  sum  admiratus 
hominis  cum  diligentiam,  tum  etiam  doctrinam  et 
scientiam.  Ego  vero,  inquit  Crassus ;  ac  doleo  qui- 
dem,  illos  viios  in  eam  fraudem  in  republica  esse  de- 
lapsos :  quamquam  ea  tela  texitur,  et  ea  incitatur  in 
civitate  ratio  vivendi,  ac  posteritati  ostenditur,  ut 
eorum  civium,  quos  nostri  patres  non  tulerunt,  jam 

similes  habere  cupiamus.  Mitte,  obsecro,  inquit, 
Crasse,  Julius,  scrmonem  istum ;  et  te  ad  Gracchi 
fistulam  refer;  cujus  ego  nondum  plane  rationem 
intelligo. 

IjXI.  In  omni  voce,  inquit  Crassus,  est  quoddam 
medium,  sed  suum  cuique  voci.  Hinc  gradatim  ad- 
scendcre  vocem  utile  et  suave  est ;  (nam  a  principio 
clamare,  agreste  quiddam  est ;)  et  idem  illud  ad  fir- 
mandam  est  vocem  salutare.  Deinde  est  quoddam 
contentionis  extremum,  (quod  tamen  inferius  est, 
quam  acutissimus  clamor)  quo  te  fistula  progredi 
[non]  sinet,  et  tamen  ab  ipsa  contentione  revocabit. 
Est  item  contra  quiddam  in  remissione  gravissimum, 
quoque,  tamquam  sonorum  gradibus,  descenditur. 
Haec  varietas,  et  hic  per  omnes  sonos  vocis  cursus, 
et  se  tuebitur,  et  actioni  afferet  suavitatem.  Sed  fis- 
tulatorem  domi  relinquetis ;  sensum  hujus  consue- 
tudinis  vobiscum  ad  forum  deferetis. 

Edidi,  quie  potui,  non  ut  volui,  sed  ut  me  tempo- 
ris  angustise  coegerunt.  Scitum  est  enim  causam 
conferre  in  tempus,  cum  afferre  plura,  si  cupias,  non 
queas. 

Tu  vero,  inquit  Catulus,  coUegisti  omnia  (quan- 
tum  ego  possum  judicare)  ita  divinitus,  ut  non  a 
Gr^cis  didicisse,  sed  eos  ipsos  hsec  docere  posse, 
videare.  Me  quidem  istius  sermonis  participem  fac- 
tum  esse  gaudeo :  ac  vellem,  ut  meus  gener,  sodalis 
tuus,  Hortensius,  affuisset ;  quem  quidem  ego  con- 
fido  onmibus  istis  laudibus,  quas  tu  oratione  com- 
plexus  es,  expellentem  fore.  Et  Crassus,  "  Fore" 
dicis  ?  inquit:  ego  vero  esse  jam  judico :  et  tum 
judicavi,  cum,  me  consule,  in  senatu  causam  defen- 
dit  Africas,  nuperque  etiam  magis,  cum  pro  Bithy- 
niaB  rege  dixit.  Quamobrem  recte  vides,  Catule : 
nihil  enim  isti  adolescenti,  neque  a  natura  neque  a 
doctrina,  deesse  sentio.  Qua  magis  est  tibi,  Cotta,  et 
tibi,  Sulpici,  vigilandum  ac  laborandum  :  non  enim 
iUe  mediocris  orator  vestrae  quasi  succrescit  getati,  sed 

2h3 

et  ingenio  peracri,  et  studio  flagranti,  et  doctrina  ex- 
imia,  et  memoria  singulari.  Cui  quamquam  faveo, 
tamen  iUum  cetati  suae  praestare  cupio :  vobis  vero 
illum  tanto  minorem  praecurrere  vix  honestum  est. 
Sed  jam  surgamus,  inquit,  nosque  curemus  ;  et  ali- 
quando  ab  hac  contentione  disputationis  animos  nos-  ^ 
tros,  curamque  laxemus.  1 

I.  CuM,  e  Cilicia  decedens,  Rhodum  venissem, 
et  eo  mihi  de  Q.  Hortensii  morte  esset  allatum,  opi- 
nione  omnium  majorem  animo  cepi  dolorem :  nam  et, 
amico  amisso,  cum  consuetudine  jucunda,  tum  mul- 
torum  officiorum  conjunctione,  me  privatum  vide- 
bam,  et  interitu  talis  auguris  dignitatem  nostri  col- 
legii  diminutam  dolebam:  qua  in  cogitatione,  et 
cooptatum  me  ab  eo  in  collegium  recordabar,  in  quo 
juratus  judicium  dignitatis  meae  fecerat,  et  inaugu- 
ratum  ab  eodem;  ex  quo,  augurum  institutis,  in 
parentis  eum  loco  colere  debebam.  Augebat  etiam 
molestiam,  quod,  magna  sapientium  civium  bono- 
rumque  penuria,  vir  egregius,  conjunctissimusque 
mecum  consiliorum  omnium  societate,  alienissimo 
reipublicae  tempore  exstinctus,  et  auctoritatis  et  pru- 
dentiae  suas  triste  nobis  desiderium  reliquerat :  dole- 
bamque,  quod  non,  ut  plerique  putabant,  adversa- 

rium  aut  obtrectatorem  laudum  mearum,  sed  socium 
potius  et  consortem  gloriosi  laboris  amiseram.  Et- 
enim,  si,  in  leviorum  artium  studio,  memcrias  prodi- 
tum  est,  poetas  nobiles  poetarum  sequalium  morte 
doluisse;  quo  tandem  animo  ejus  interitum  ferre 
debui,  cum  quo  certare  erat  gloriosius,  quam  omnino 
adversarium  non  habere  ?  cum  prassertim  non  modo 
nunquam  sit  aut  illius  a  me  cursus  impeditus,  aut 
ab  illo  meus,  sed  contra  semper  alter  ab  altero  adju- 
tus,  et  communicando,  et  monendo,  et  favendo.  Sed, 
quoniam,  perpetua  quadam  felicitate  usus,  ille  cessit 
e  vita,  suo  magis  quam  suorum  civium  tempore,  et 
tum  occidit,  cum  lugere  facilius  rempublicam  posset, 
si  viveret,  quam  juvare ;  vixitque  tam  diu,  quam  li- 
cuit  in  civitate  bene  beateque  vivere ;  nostro  incom- 
modo,  detrimentoque,  si  est  ita  necesse,  doleamus : 
illius  vero  mortis  opportunitatem  benevolentia  potius 
quam  misericordia  prosequamur,  ut,  quotiescumque 
de  clarissimo  et  beatissimo  viro  cogitemus,  illum  po- 
tius  quam  nosmetipsos  diligere  videamur.  Nam,  si 
id  dolemus,  quod  eo  jam  frui  nobis  non  licet ;  nos- 
trum  est  id  malum ;  quod  modice  feramus,  ne  id 
non  ad  amicitiam,  sed  ad  domesticam  utilitatem,  re- 
ferre  videamur.  Sin,  tamquam  illi  ipsi  acerbitatis 
aliquid  acciderit,  angimur ;  summam  ejus  felicitatem 
non  satis  grato  aniip.o  interpretamur. 

II.  Etenim,  si  viveret  Q.  Hortensius,  c^tera  for^ 
tasse  desideraret  una  cum  reliquis  bonis  et  fortibus 
civibus ;  hunc  autem,  prseter  casteros  aut  cum  pau- 
cis,  sustineret  dolorem,  cum  forum  populi  Romani, 
quod  fuisset  quasi  theatmm  illius  ingenii,  vcce  eru- 
dita,  et  Romanis  Greecisque  auiibus  digna,  spolia- 
tum  atque  orbatum  videret.  Equidem  angor  animo, 
non  consilii,  non  ingenii,  non  auctoritatis  armis  egere 
rempublicam,  qu^e  didiceram  tractare,  quibusque  me 
assuefeceram,  quseque  erant  propria  cum  praestantis 
in  republica  viri,  tum  bene  mcratae  et  bene  constitu- 
tae  civitatis.  Quod  si  fuit  in  republica  tempus  uUum, 

cum  extorquere  arma  posset  e  manibus  iratorum  ci- 
vium  boni  civis  auctoritas  et  oratio ;  tum  profecto 
fuit,  cum  patrocinium  pacis  exclusum  est  aut  errore 
hominum,  aut  timore.  Ita  nobismetipsis  accidit,  ut, 
quamquam  essent  multo  magis  alia  lugenda,  tamen 
hoc  doleremus,  quod,  quo  tempore  aetas  nostra,  per- 
functa  rebus  amplissimis,  tamquam  in  portum  con- 
fugere  deberet,  non  inertiae  neque  desidiae,  sed  otii 
moderati  atque  honesti;  cumque  ipsa  oratio  jam 
nostra  canesceret,  haberetque  suam  quamdam  maturi- 
tatem,  et  quasi  senectutem ;  tum  arma  sunt  ea  sumta, 
quibus  ilU  ipsi,  qui  didicerant  eis  uti  gloriose,  quem- 
admodum  salutariter  uterentur,  non  reperiebant. 
Itaque  ii  mihi  videntur  fortunate  beateque  vixisse, 
cum  in  caeteris  civitatibus,  tum  maxime  in  nostra, 
quibus  cum  auctoritate,  rerumque  gestarum  gloria, 
tum  etiam  sapientiae  laude,  perfrui  licuit :  quorum 
memoria  et  recordatio  in  maximis  nostris  gravissi- 
misque  curis  jucunda  sane  fuit,  cum  in  eam  nuper 
ex  sermone  quodam  incidissemus. 

III.  Nam,  cum  inambularem  in  xysto,  et  essem 
otiosus  domi,  M.  ad  me  Brutus  (ut  consueverat)  cum 
T.  Pomponio  venerat,  homines  cum  inter  se  con- 
juncti,  tum  mihi  ita  cari,  itaque  jucundi,  ut  eorum 
adspectu  omnis,  quae  me  angebat  de  republica,  cura 
consederit.  Quos  postquam  salutavi,  Quid  vos,  in- 
quam,  Brute  et  Attice,  nunc  ?  quid  tandem  novi  ? 
Nihil  sane,  inquit  Brutus,  quod  quidem  aut  tu  au- 
dire  velis,  aut  ego  pro  certo  dicere  audeam. 

Tum  Atticus,  Eo,  inquit,  ad  te  animo  venimus,  ut 
de  republica  esset  silentium,  et  aliquid  audiremus 
potius  ex  te,  quam  te  afficeremus  uUa  molestia.  Vos 
vero,  inquam,  Attice,  et  praesentem  me  cura  levatis, 
et  absenti  magna  solatia  dedistis :  nam,  vestris  pri- 
mum  literis  recreatus,  me  ad  pristina  studia  revo- 
cavi.  Tum  ille,  Legi,  inquit,  perlubenter  epistolam, 
quam  ad  te  Brutus  misit  ex  Asia,  qua  mihi  visus  est 
et  monere  te  prudenter,   et  consolari  amicissime. 

Recte,  inquam,  est  visus :  nam  me  istis  scito  literis, 
ex  diuturna  perturbatione  totius  valetudinis,  tam- 
quam  ad  adspiciendam  lucem,  esse  revocatum.  At- 
que  ut,  post  Cannensem  illam  calamitatem,  piimum 
Marcelli  ad  Nolam  proelio  populus  se  Romanus 
erexit,  posteaque  prosperje  res  deinceps  multae  con- 
secutee  sunt ;  sic,  post  rerum  nostrarum  et  commu- 
nium  gravissimos  casus,  nihil  ante  epistolam  Bruti 
mihi  accidit,  quod  vellem,  aut  quod  aliqua  ex  parte 
sollicitudines  allevaret  meas. 

Tum  Brutus,  Volui  id  quidem  efficere  certe  ;  et 
capio  magnum  fructum,  si  quidem,  quod  volui,  tanta 
in  re  consecutus  sum.  Sed  scire  cupio,  quss  te  Attici 
literae  delectaverint.  Istae  vero,  inquam,  Brute,  non 
modo  delectationem  mihi,  sed  etiam,  ut  spero,  salu- 
tem,  attulerunt.  Salutem  ?  inquit  ille,  quodnam  tan- 
dem  genus  istuc  tam  praeclarum  literarum  fuit  ?  An 
mihi  potuit,  inquam,  esse  aut  gratior  ulla  salutatio, 
aut  ad  hoc  tempus  aptior,  quam  illius  libri,  quo  me 
hic  affatus,  quasi  jacentem  excitavit?  Tum  iUe, 
Kempe  eum  dicis,  inquit,  quo  iste  omnem  rerum 
memoriam  breviter,  et,  ut  mihi  quidem  visum  est, 
perdiligenter  complexus  est  ?  Istum  ipsum,  inquam, 
Brute,  dico  librum  mihi  saluti  fuisse. 

IV.  Tum  Atticus,  Optatissimum  mihi  quidem 
est,  quod  dicis :  sed  quid  tandem  habuit  liber  iste, 
quod  tibi  aut  novum,  aut  tanto  usui,  posset  esse  ? 
IUe  vero  et  nova,  inquam,  mihi  quidem  multa,  et 
eam  utiHtatem  quam  requirebam,  ut,  explicatis  or- 
dinibus  temporum,  uno  in  conspectu  omnia  viderem : 
quse  cum  studiose  tractare  coepissem,  ipsa  mihi  trac- 
tatio  literarum  salutaris  fuit;  admonuitque,  Pompo- 
ni,  ut  a  te  ipso  sumerem  aliquid  ad  me  reficiendum, 
teque  remunerandum,  si  non  pari,  at  grato  tamen 
munere:  quamquam  illud  Hesiodium  laudatur  a 
doctis,  quod  eadem  mensura  reddere  jubet,  qua  ac- 
ceperis,  aut  etiam  cumulatiore,  si  possis.  Ego  autem 
voluntatem  tibi  profecto  emetiar;   sed  rem  ipsam 

nondum  posse  videor ;  idque  ut  ignoscas,  a  te  peto. 
Nec  enim  ex  novis  (ut  agricolae  solent)  fructibus  est, 
unde  tibi  reddam  quod  accepi :  sic  omnis  fetus  re- 
pressus,  exustusque  siti  flos  veteris  ubertatis  exaruit ; 
nec  ex  conditis,  qui  jacent  in  tenebris,  et  ad  quos 
omnis  nobis  aditus,  qui  pcene  solis  patuit,  obstructus 
est.  Seremus  igitur  aliquid,  tamquam  in  inculto  et 
derelicto  solo ;  quod  ita  diligenter  colemus,  ut  im- 
pendiis  etiam  augere  possimus  largitatem  tui  mune- 
ris ;  modo  idem  noster  anirnus  efficere  possit,  quod 
ager,  qui,  cum  multos  annos  quievit,  uberiores  efferre 
fruges  solet. 

Tum  ille,  Ego  vero  et  exspectabo  ea,  quse  pollice- 
ris ;  neque  exigam,  nisi  tuo  commodo ;  et  erunt 
mihi  pergrata,  si  solveris.  JMihi  quoque,  inquit 
Brutus,  et  exspectanda  sunt  ea,  quas  Attico  pollice- 
ris,  etsi  fortasse  ego  a  te  hujus  voluntarius  procurator 
petam,  quod  ipse,  cui  debes,  se  incommodo  exactu- 
rum  negat. 

V.  At  vero,  inquam,  tibi  ego,  Brute,  non  solvam, 
nisi  prius  a  te  cavero,  amplius  eo  nomine  neminem, 
cujus  petitio  sit,  petiturum.  Non,  mehercule,  inquit, 
tibi  repromittere  istuc  quidem  ausus  sim :  nam  hunc, 
qui  negat,  video  flagitatorem,  non  illum  quidem  tibi 
molestum,  sed  assiduum  tamen  et  acrem  fore.  Tum 
Pomponius,  Ego  vero,  inquit,  Brutum  nihil  mentiri 
puto.  Videor  enim  jam  te  ausurus  esse  appellare ; 
quoniam  longo  intervallo  modo  primum  anmiadverti 
paulo  te  hilariorem.  Itaque,  quoniam  hic,  quod  mihi 
deberetur,  se  exacturum  professus  est;  quod  huic 
debes,  ego  a  te  peto, 

Quidnam  id?  inquam.  Ut  scribas,  inquit,  ali- 
quid:  jampridem  enim  conticuerunt  tuae  literae. 
Nam,  ut  illos  de  repubhca  Hbros  edidisti,  nihil  a  te 
sane  postea  accepimus :  eisque  nosmetipsi  ad  veterum 
annalium  memoriam  comprehendendam  impulsi  at- 
que  incensi  sumus,  Sed  illa  cum  poteris,  atque  ut 
[possis,]  rogo. 

Nunc  vero,  inquit,  si  es  animo  vacuo,  expone  no- 
bis  quod  quserimus.  Quidnam  est  id  ?  inquam.  Quod 
mihi  nuper  in  Tusculano  inchoasti  de  oratoribus, 
quando  esse  coepissent,  qui  etiam,  et  quales  fuissent : 
quem  ego  sermonem  cum  ad  Brutum  tuum,  vel 
nostrum  potius,  detulissem,  magnopere  hic  audire  se 
velle  dixit.  Itaque  hunc  elegimus  diem,  cum  te  scire- 
mus  esse  vacuum.  Quare,  si  tibi  est  commodum, 
ede  illa,  quae  cceperas,  et  Bruto  et  mihi. 

Ego  vero,  inquam,  si  potuero,  faciam  vobis  satis. 
Poteris,  inquit :  relaxa  modo  paulum  animum,  aut 
sane  (si  potes)  libera. 

Nempe  igitur  hinc  tum,  Pomponi,  ductus  est 
sermo,  quod  erat  a  me  mentio  facta,  causam  Deio- 
tari,  fidelissimi  atque  optimi  regis,  ornatissime  et  co- 
piosissime  a  Bruto  me  audisse  defensam. 

VI.  Scio,  inquit,  ab  isto  initio  tractum  esse  ser- 
monem,  teque,  Bruti  dolentem  vicem,  quasi  defle- 
visse  judiciorum  vastitatem,  et  fori.  Feci,  inquam, 
istuc  quidem,  et  saepe  facio.  Nam  mihi,  Brute,  in  te 
intuenti,  crebro  in  mentem  venit  vereri,  ecquodnam 
curriculum  aliquando  sit  habitura  tua  et  natura  ad- 
mirabilis,  et  exquisita  doctrina,  et  singularis  indus- 
tria.  Cum  enim  in  maximis  causis  versatus  esses,  et, 
cum  tibi  aetas  nostra  jam  cederet,  fascesque  submit- 
teret,  subito  in  civitate  cum  alia  ceciderunt,  tum 
etiam  ea  ipsa,  de  qua  disputare  ordimur,  eloquentia 
obmutuit. 

Tum  ille,  Caeterarum  rerum  causa,  inquit,  istuc 
et  doleo,  et  dolendum  puto ;  dicendi  autem  me  non 
tam  fructus  et  gloria,  quam  studium  ipsum  exerci- 
tatioque,  delectat ;  quod  mihi  nulla  res  eripiet,  te 
prcesertim  tam  studioso.  Etenim  dicere  bene  nemo 
potest,  nisi  qui  prudenter  intelligit.  Quare,  qui  elo- 
quentiae  verae  dat  operam,  dat  prudentiae,  qua  ne 
maximis  quidem  in  beUis  aequo  animo  carere  quis- 
quam  potest. 

Praeclare,  inquam,  Brute,  dicis ;  eoque  magis  ista 

dicendilaude  delector,  quod  cretera,  qus  sunt  quon- 
dam  habita  in  civitate  puicherrima,  ncmo  est  tam 
humilis,  qui  se  non  aut  posse  adipisci,  aut  adeptum 
putet ;  eioquentem  neminem  video  factum  esse  vic- 
toria.  Sed,  quo  facilius  sermo  explicetur,  sedentes, 
si  videtur,  agamus.  Cum  idem  placuisset  iUis,  tum 
in  pratulo  propter  Platonis  statuam  consedim.us. 

Hic  ego,  Laudare  igitur  eloquentiam,  et  quanta 
vis  sit  ejus,  expromere,  quantamque  iis,  qui  sint  eam 
consecuti,  dignitatem  alFerat,  neque  prcpositum  nobis 
est  hoc  loco,  neque  necessarium.  licc  vero  sine  ulla 
dubitatione  confirm.averim,  sive  illa  arte  paiiatur  ali- 
qua,  sive  exercitatione  quadam,  sive  natura ;  rem 
unam  esse  omnium  diificillimam.  Quibus  enim  ex 
quinque  rebus  constare  dicitur,  earum  unaquceque 
est  ars  ipsa  magna  per  sese.  Quare  quinque  artium 
concursus  maximarum,  quantam  vim,  quantamque 
difficultatem  habeat,  existimari  potest. 

VII.  Testis  est  Grascia,  quse,  cum  eloquentias  stu- 
dio  sit  incensa,  jamdiuque  excellat  in  ea,  prasstetqua 
casteris,  tamen  omnes  artes  vetustiores  habet,  et  multo 
ante  non  inventas  solum,  sed  etiam  perfcctas,  quam 
hsec  est  a  Grsecis  elaborata  dicendi  vis  atque  copia. 
In  quam  cum  intueor,  maxime  mihi  occurrunt,  At- 
tice,  et  quasi  lucent,  Athenas  tu^ ;  qua  in  urbe  pri- 
mum  se  orator  extulit,  primumque  etiam  mcnimen- 
tis  et  literis  oratio  est  coepta  mandari.  Tamen,  ante 
Periclem  (cujus  scripta  quaedam  feruntur)  et  Thucy- 
didem,  qui,  non  nascentibus  Athenis,  sed  jam  adul- 
tis,  fuerunt,  litera  nulla  est,  quae  quidem  ornatum 
aliquem  habeat,  et  oratoris  esse  videatur.  Quamquam 
opinio  est,  et  eum,  qui  multis  annis  ante  hos  fuerit, 
Pisistratum,  et  paulo  seniorem  etiam  Solonem,  post- 
eaque  Clisthenem,  multum,  ut  temporibus  illis,  va- 
luisse  dicendo.  Post  hanc  aetatem  aliquot  annis,  ut 
ex  Atticis  monimentis  potest  perspici,  Themistocles 
fuit ;  quem  constat,  cum  prudentia,  tum  etiam  elo- 
quentia  praBstitisse :  post  Pericles,  qui  cum  floreret 

omni  genere  virtutis,  hac  tamen  fuit  laude  clarissi- 
mus.  Cleonem  etiam  temporibus  illis,  turbulentum 
iUum  quidem  civem,  sed  tamen  elcquentem  constat 
fuisse.  Huic  setati  suppares  Alcibiades,  Critias,  The- 
ramenes  :  quibus  temporibus  quod  dicendi  genus  vi- 
guerit,  ex  Thucydidis  scriptis,  qui  ipse  tum  fuit,  in- 
telligi  maxime  potest.  Grandes  erant  verbis,  crebri 
sententiis,  compressione  rerum  breves,  et  ob  eam  ip- 
sam  causam  interdum  subobscuri. 

VIII.  Sed,  ut  intellectum  est,  quantam  vim  ha- 
beret  accurata  et  facta  quodammodo  oratio;  tum 
etiam  magistri  dicendi  multi  subito  exstiterunt ;  tum 
Leontinus  Gorgias,  Thrasymachus  Chalcedonius, 
Protagoras  Abderites,  Prodicus  Ceus,  Hippias  Eleus, 
in  honore  magno  fuit ;  aliique  multi  teraporibus 
eisdem  docere  se  profitebantur,  arrogantibus  sane 
verbis,  quemadmodum  causa  inferior  (ita  enim  lo- 
quebantur)  dicendo  fieri  superior  posset.  lis  oppo- 
suit  sese  Socrates,  qui  subtilitate  quadam  disputandi 
xefellere  eorum  instituta  solebat  verbis.  Hujus  ex 
uberrimis  sermonibus  exstiterunt  doctissimi  viri : 
primumque  tum  philosophia,  non  illa  de  natura, 
quae  fuerat  antiquior,  sed  hasc,  in  qua  de  bonis  re- 
bus  et  malis,  deque  hominum  vita  et  moribus  dispu- 
tatur,  inventa  dicitur.  Quod  quoniam  genus  ab  hoc, 
quod  proposuimus,  abhorret,  philosophos  aliud  in 
tempus  rejiciamus :  ad  oratores,  a  quibus  digressi 
sumus,  revertamur. 

Exstitit  igitur,  jam  senibus  illis,  quos  paulo  ante 
diximus,  Isocrates,  cujus  domus  cunctas  Graecise  quasi 
ludus  quidam  patuit,  atque  officina  dicendi ;  magnus 
orator,  et  perfectus  magister,  quamquam  forensi  luce 
caruit,  intraque  parietes  aluit  eam  gloriam,  quam 
nemo(meo  quidemjudicio)  est  postea  consecutus.  Is 
et  ipse  scripsit  multa  pr^eclare,  et  docuit  alios :  et, 
cum  caetera  melius  quam  superiores,  tum  primus, 
intellexit,  etiam  in  soluta  oratione,  dum  versum  ef- 
fugeres,  modum  tamen  et  numenim  quemdam  opor- 

tere  servari.  Ante  hunc  enim,  verborum  quasi  stnic- 
tura,  et  qusedam  ad  numerum  conclusio,  nulla  erat : 
aut,  si  quando  erat,  non  apparebat  eam  dedita  opera 
esse  quaesitam  :  quae  forsitan  laus  sit :  verumtamen 
natura  magis  tum,  casuque  nonnunquam,  quam  aut 
ratione  aliqua  autobservatione,  fiebat.  Ipsaenim  natu- 
ra  circumscriptione  quadam  verborum  comprehendit, 
concluditque  sententiam  ;  quaa  cum  aptis  constricta 
verbis  est,  cadit  etiam  plerumque  numerose.  Nam 
et  aures  ipsae,  quid  plenum,  quidinane  sit,  judicant ; 
et  spiritu,  quasi  necessitate  aliqua,  verborum  com- 
prehensio  terminatur :  in  quo  non  modo  defici,  sed 
etiam  laborare,  turpe  est. 

IX.  Tum  fuit  Lysias,  ipse  quidem  in  causis  fo- 
rensibus  non  versatus,  sed  egregie  subtilis  scriptor, 
atque  elegans,  quem  jam  prope  audeas  oratorem  per- 
fectum  dicere  :  nam  plane  quidem  perfectum,  et  cui 
nihil  admodum  desit,  Demosthenem  facile  dixeris. 
Nihil  acute  inveniri  potuit  in  eis  causis,  quas  scrip- 
sit,  nihil  (ut  ita  dicam)  subdole,  nihil  versute,  quod 
ille  non  viderit;  nihil  subtiliter  dici,  nihil  presse, 
nihil  enucleate,  quo  fieri  possit  aHquid  limatius : 
nihil  contra  grande,  nihil  incitatum,  nihil  ornatum 
vel  verborum  gravitate,  vel  sententiarum,  quo  quid- 
quam  esset  elatius. 

Huic  Hyperides  proximus,  et  ^schines  fuit,  et 
Lycurgus,  et  Dinarchus,  et  is,  cujus  nulla  exstant 
scripta,  Demades,  ahique  plures.  Haec  enim  astas 
eifudit  hanc  copiam  ;  et,  ut  opinio  mea  fert,  succus 
ille  et  sanguis  incorruptus  usque  ad  hanc  aetatem 
oratorum  fuit,  in  qua  naturalis  inesset,  non  fucatus, 
nitor. 

Phalereus  enim  successit  eis  senibus  adolescens, 
eruditissimus  ille  quidem  horum  omnium,  sed  non 
tam  armis  institutus,  quam  palaestra.  Itaque  delec- 
tabat  magis  Athenienses,  quam  inflammabat.  Pro- 
cesserat  enim  in  solem  et  pulverem,  non  ut  e  militari 
tabemaculo,  sed  ut  e  Theophrasti,  doctissimi  homi- 

nis,  umbraculis.  llic  primus  inflexit  orationem,  et 
eam  mollem  teneramque  reddidit ;  et  suavis  (sicut 
fuit)  videri  maluit,  quam  gravis ;  sed  suavitate  ea, 
qua  perfunderet  animos,  non  qua  perfringeret :  tan- 
tum  ut  memoriam  concinnitatis  su^,  non  (quemad- 
modum  de  Pericle  scripsit  Eupolis),  cum  delectatione, 
aculeos  etiam  relinqueret  in  animis  eorum,  a  quibus 
esset  auditus. 

X.  Videsne  igitur,  ini  ea  ipsa  urbe,  in  qua  et  nata 
et  alta  sit  eloquentia,  quam  ea  sero  prodierit  in  lu- 
cem  ?  Siquidem,  ante  Solonis  aetatem,  et  Pisistrati, 
de  nvilio,  ut  diserto,  memoriffi  proditum  est.  At  hi 
quidem,  ut  populi  Romani  ^etas  est,  senes  ;  ut  Athe- 
niensium  SECcula  numerantur,  adolescentes  debent 
videri.  Nam,  etsi  Servio  Tullio  regnante  viguerunt, 
tftmen  multo  diutius  Athense  jam  erant,  quam  est 
Roma  ad  hodiernum  diem :  nec  tamen  dubito,  quin 
habuerit  vim  magnam  semper  oratio.  Neque  enim 
jam  Troicis  temporibus  tantum  laudis  in  dicendo 
Ulyssi  tribuisset  Homerus,  et  Nestori,  (quorum  alte- 
rum  vim  habere  voluit,  alterum  suavitatem)  nisi  jam 
tum  esset  honos  eloquentiae ;  neque  ipse  poeta  hic 
tam  idem  ornatus  in  dicendo,  ac  plane  orator  fuisset : 
eujus  etsi  incerta  sunt  tempora,  tamen  annis  multis 
fuit  antc  Ro.r.ulum  ;  siquidem  non  infra  supei-iorem 
Lycurgum  fuit,  a  quo  est  disciplina  Lacedaemonio- 
rum  adstricta  leinbus. 

Sed  studium  ejus  generis,  majorque  vis,  agnosci- 
tur  in  Pisistrato.  Denique  hunc  proximo  sascula 
Themistocies  insecutus  est,  ut  apud  nos,  perantiquus ; 
ut  apud  Athenienses,  non  ita  sane  vetus.  Fuit  enim 
regnante  jam  Graecia,  nostra  autem  civitate  non  ita 
pridem  dominatu  regio  liberata.  Nam  bellum  Vol- 
scoruiA  illud  gravissimum,  cui  Coriolanus  exsul  in- 
terfuit,  eodem  fere  tempore,  quo  Persarum  bellum, 
fuit,  simiUsque  fortuna  clarorum  virorum  :  siquidem 
uterque,  cum  civis  egregius  fuisset,  populi  ingrati 
pulsus  injuria,  se  ad  hostes  contulit,  conatumque 

iracundise  suae  morte  sedavit ;  nam  etsi  aliter  est 
apud  te,  Attice,  de  Coriolano,  concede  tamen,  ut 
huic  generi  mortis  potius  assentiar. 

XI.  At  iQe  ridens,  Tuo  vero,  inquit,  arbitratu :  quo- 
niam  quidem  concessum  est  rhetoribus  ementiri  in 
historiis,  ut  aHquid  dicere  possint  argutius.  Ut  enim 
tu  nunc  de  Coriolano,  sic  Clitarchus,  sic  Stratocles 
de  Themistocle  finxit.  Nam,  quem  Thucydides,  qui 
et  Atheniensis  erat,  et  summo  loco  natus,  summus- 
que  vir,  et  paulo  astate  posterior,  tantum  mortuum 
scripsit,  et  in  Attica  clam  humatum ;  addidit,  f  aisse 
suspicionem  veneno  sibi  conscivisse  mortem :  hunc 
isti  aiunt,  cum  taurum  immolavisset,  excepisse  san- 
guinem  patera,  et,  eo  poto,  mortuum  concidisse.  Hanc 
enim  mortem  rhetorice  et  itragice  ornare  potuerunt : 
illa  mors  vulgaris  nullam  praebebat  materiem  ad  or- 
natum.  Quare,  quoniam  tibi  ita  quadrat,  omnia  fu- 
isse  in  Themistocle  paria  et  Coriolano,  pateram  quo- 
que  a  me  sumas  licet :  pra^bebo  etiam  hostiam,  ut 
Coriolanus  sit  plane  alter  Themistocles. 

Sit  sane,  inquam,  ut  lubet,  de  isto  :  et  ego  cautius 
posthac  historiam  attingam,  te  audiente ;  quem  re- 
rum  Romanarum  auctorem  laudare  possum  religio- 
sissimum.  Sed  tum  fere  Pericles,  Xanthippi  filius, 
de  quo  ante  dixi,  primus  adhibuit  doctrinam  :  quas 
quamquam  tum  nulla  erat  dicendi,  tam.en  ab  Anaxa- 
gora  physico  eruditus,  exercitationem  mentis  a  re- 
conditis  abstrusisque  rebus  ad  causas  forenses  popu- 
laresque  facile  traduxerat.  Hujus  suavitate  maxime 
hilarat£e  suntAthenae:  hujus  ubertatem  et  copiamad- 
miratae,  ejusdem  vim  dicendi  terroremque  timuerunt. 

XII.  Haec  igitur  aetas  prima  Athenis  oratorem 
prope  perfectum  tulit.  Nec  enuTi  in  constituentibus 
rempublicam,  nec  in  bella  gerentibus,  nec  in  impe- 
ditis  ac  regum  dominatione  devinctis,  nasci  cupiditas 
dicendi  solet.  Pacis  est  comes,  otiique  socia,  et  jam 
bene  constitutae  civitatis  quasi  alumna  quaedam,  elo- 
quentia.  Itaque  ait  Aristoteles,  cum  sublatis  in  Sici- 

lia  tyrannis,  res  privatce  longo  intervallo  judiciis  re- 
peterentur,  tum  primum,  quod  esset  acuta  illa  gens, 
et  controvcrsa  natura,  artem  et  preecepta  Siculos, 
Coracem  et  Tisiam,  conscripsisse :  nam  antea  nemi- 
nem  solitum  via,  nec  arte,  sed  accurate  tamen,  et  de 
scripto  plerosque,  dicere :  scriptasque  fuisse  et  para- 
tas  a  Protagorii  rerum  illustrium  disputationes,  quse 
nunc  communes  appeilantur  loci.  Quod  idem  fecisse 
Gorgiam,  cum  singularum  rerum  laudes  vitupera- 
tionesque  conscripsisset :  qucd  judicaret  hoc  oratoris 
esse  maxime  proprium,  rem  augere  posse  laudando, 
vituperandoque  rursus  affiigere.  Huic  Antiphontem 
Rhamnusium  similia  quasdam  habuisse  conscripta ; 
quo  neiTunem  unquam  rnelius  ullam  oravisse  capitis 
causam,  cum  se  ipse  defenderet,  se  audiente,  locu- 
ples  auctor  scripsit  Thucydides.  Nam  Lysiam  primo 
profiteri  solitum  artem  esse  dicendi :  deinde,  quod 
Theodoius  esset  in  arte  subtilior,  in  orationibus  au- 
tem  jejunior,  orationes  eum  scribere  ahis  ccepisse, 
artem  removisse.  Similiter  Isccratem  primo  artem 
dicendi  esse  negavisse,  scribere  autem  ahis  sohtum 
orationes,  quibus  in  judiciis  uterentur :  sed,  cum  ex 
eo  (quia  quasi  committeiet  contra  legem,  quo  quis 
judicio  circumveniretur)  saepe  ipse  in  judicium  ycca- 
retur,  orationes  aiiis  de&titisse  sciibere,  totumque  se 
ad  artes  componendas  transtulisse. 

XIII.  Et  GraBcise  quidem  oratorum  partus  atque 
fontes  vides,  ad  nostrorum  annalium  rationem.,  ve- 
teres ;  ad  ipsorum,  sane  recentes.  Nam,  antequam 
delectata  est  Atheniensium  civitas  hac  laude  dicendi, 
multa  jam  memorabilia,  et  in  domesticis  et  in  bel- 
licis  rcbus,  efFecerat.  Hoc  autem  studium  non  erat 
commune  Grgecige,  sed  proprium  Athenarum.  Quis 
enim  aut  Argivum  oratorem,  aut  Corinthium,  aut 
Thebanum,  scit  fuisse  temporibus  illis  ?  nisi  quid  de 
Epaminonda,  docto  homine,  suspicari  libet.  Lace- 
dfemonium  vero,  usque  ad  hoc  tempus,  audivi  fuisse 
ncminem.    I^lenelaum  ipsum,  dulcem  illum  quidem 

tradit  Homerus,  sed  pauca  dicentem.  Brevitas  autem 
laus  est  interdum  in  aliqua  parte  dicendi;  in  uni- 
versa  eloquentia  laudem  non  habet. 

At  vero  extra  Graeciam  magna  dicendi  studia  fue- 
runt ;  maximique  huic  laudi  habiti  honores  iUustre 
oratorum  nomen  reddiderunt.  Nani,  ut  sem^el  e  Pi- 
reeeo  eloquentia  evecta  est,  cmnes  peragravit  insulas ; 
atque  ita  peregrinata  tota  Asia  est,  ut  se  externis 
cblineret  moribus,  cmnemque  iilam  salubritatem  At- 
ticcB  dictionis,  et  quasi  sanitatem,  perderet,  ac  loqui 
psene  dedisceret.  Hinc  Asiatici  oratcres  non  conteni- 
nendi  quidem  nec  celeiitate  nec  copia,  sed  parum 
pressj  et  nimis  redundantes.  Rhodii  saniores,  et  At- 
ticorum  similiores.  Sed  de  Gracis  hactenus  :  etenim 
ha3C  ipsa  forsitan  fuerint  non  necessaria, 

Tum  Brutus,  Ista  vero,  inquit,  quam  necessaria 
fuerint,  non  facile  dixerim  :  jucunda  certe  mihi  fucr 
runt,  neque  solum  non  loiiga,  sed  etiam  breviora 
quam  veUem.  Optime,  inquam :  sed  veniamus  ad 
nostros,  de  quibus  difficile  est  pkis  inteUigere,  quam 
quantum  ex  monimentis  suspicari  Ucet. 

XIV.  Quis  enim  putet  aut  celeiitatem  ingenii  L. 
Bruto  illi,  nobiUtatis  vestrge  principi,  defuisse  ?  qui, 
de  matre  suavianda,  ex  oraculo  ApoUinis,  tam  acute 
arguteque  conjecerit ;  qui  summam  prudentiam  si- 
mulatione  stultitice  texerit ;  qui  potentissimum  regem, 
clarissimi  regis  fiUum,  expulerit,  civitatemque,  per- 
petuo  dominatu  Uberatam^,  magistratibus  annuis,  le- 
gibus  judiciisque  devinxerit ;  qui  coUegce  suo  impe- 
rium  abrogaverit,  ut  e  civitate  regaUs  nominis  me- 
moriam  toUeret :  quod  certe  effici  non  potuisset,  nisi 
esset  oratione  persuasum.  Videmus  item,  paucis 
annis  post  reges  exactos,  cum  plebes  prope  ripam 
Anienis  ad  tertium  mUUarium  consedisset,  eumque 
montem,  qui  Sacer  appeUatus  est,  occupavisset,  M. 
Valerium  dictatorem  dicendo  sedavisse  discordias, 
eique  ob  eam  rem  honores  ampUssimos  habitos,  et 
eum  primum,  ob  eam  ipsam  causam,  IMaximum  essc 

appellatum.  Ne  L.  Valerium  quidem  Potitum  ar- 
bitror  non  aliquid  potuisse  dicendo,  qui,  post  decem- 
viralem  invidiam,  plebem,  in  patres  incitatam,  legi- 
bus  et  concionibus  suis  mitigaverit. 

Possumus  Appium  Claudium  suspicari  disertum, 
quia  senatum,  jamjam  inclinatum,  a  Pyrrhi  pace 
revocaverit :  possumus  C.  Fabricium,  quia  sit  ad 
Pyrrhum  de  captivis  recuperandis  missus  orator ; 
Ti.  Coruncanium,  quod,  ex  pontificum  commenta- 
riis,  longe  plurimum  ingenio  valuisse  videatur  ;  M' 
Curium,  quod  is,  tribunus  plebis,  interrege  Appio 
Caeco,  diserto  homine,  comitia  contra  leges  habente, 
cum  de  plebe  consulem  non  accipiebat,  patres  ante 
auctores  fieri  coegerit ;  quod  fuit  permagnum,  non- 
dum  lege  Masnia  lata. 

Licet  aliquid  etiam  de  M.  Popillii  ingenio  suspi- 
cari,  qui  cum  consul  esset,  eodemque  tempore  sacri- 
ficium  publicum  cum  laena  faceret,  quod  erat  flamen 
Carmentalis,  plebei  contra  patres  concitatione  et  sedi- 
tione  nuntiata ;  ut  erat  lasna  amictus,  ita  venit  in 
concionem,  seditionemque,  cum  auctoritate,  tum  ora- 
tione,  sedavit.  Sed  eos  oratores  habitos  esse,  aut 
omnino  tum  ullum  eloquentiae  praemium  fuisse,  nihil 
sane  mihi  legisse  videor :  tantummodo  conjectura 
ducor  ad  suspicandum. 

Dicitur  etiam  C.  Flaminius,  is,  qui  tribunus  plebis 
legem,  de  agro  Gallico  et  Piceno  viritim  dividendo, 
tulerit,  qui  consul  apud  Trasimenum  sit  interfectus, 
ad  populum  valuisse  dicendo.  Q.  etiam  Maximus 
Verrucosus  orator  habitus  est  temporibus  illis,  et  Q, 
MeteUus,  is,  qui  bello  Punico  secundo  cum  L.  Ve- 
turio  Pliilone  consul  fuit. 

XV.  Quem  vero  exstet,  et  de  quo  sit  memoriae 
proditum,  eloquentem  fuisse,  et  ita  esse  habitum, 
primus  est  M.  Cornelius  Cethegus,  cujus  eloquentiae 
est  auctor,  et  idoneus  quidem,  mea  sententia,  Q.  En- 
nius ;  prassertim  cum  et  ipse  eum  audiverit,  et  scri- 
bat  de  mortuo ;  ex  quo  nuUa  suspicio  est,  amicitiae 

causa  esse  mentitum.  Est  igitur  sic  apud  iUum  in 
nono  (ut  opinor)  annali : 

"  Additur  orator  Corneliu'  suaviloquenti 
Ore  Cethegus  Marcu',  Tuditano  coUega, 
M^rci  filius" 

et  oratorem  appeUat,  et  suaviloquentiam  tribuit ; 
qucE  nunc  quidem  non  tam  est  in  plerisque :  latrant 
enim  jam  quidam  oratores,  non  loquuntur.  Sed  est 
ea  laus  eloquentiae  certe  maxima. 

"  Is  dictu'  oUis  popularibus  oUm, 
Qui  tum  vivebant  homines,  atque  cevum  agitabant, 
Flos  deUbatus  popuU." 

Probe  vero.  Ut  enim  hominis  decus  ingenium,  sic 
ingenii  ipsius  lumen  est  eloquentia,  qua  virum  ex- 
ceUentem  praeclare  tum  iUi  homines  florem  popuU 
esse  dixerunt..."  Suadasque  meduUa."  UsiSco  quam 
vocant  Graeci,  cujus  efFector  est  orator,  hanc  Suadam 
appeUavit  Ennius.  Ejus  autem  Cethegum  meduUam 
fuisse  vult,  ut,  quam  Deam  in  PericU  labris  scripsit 
EupoUs  sessitavisse,  hujus  hic  meduUam  nostrum 
oratorem  fuisse  dixerit.  At  hic  Cethegus  consul  cum 
P.  Tuditano  fuit  beUo  Punico  secundo :  qu^storque 
his  consuUbus  IM.  Cato,  modo  plane  annis  CXL. 
ante  me  consulem :  et  idipsum  nisi  unius  esset  Ennii 
testimonio  cognitum,  hunc  vetustas,  ut  aUos  fortasse 
mukos,  obUvione  obruisset.  lUius  autem  aetatis  qui 
sermo  fuerit,  ex  Naevianis  scriptis  inteUigi  potest. 
His  enim  consuUbus,  ut  in  veteribus  commentariis 
scriptum  est,  Naevius  est  mortuus  :  quamquam 
Varro  noster,  diUgentissimus  investigator  antiqui- 
tatis,  putat  in  hoc  erratum ;  vitamque  Naevii  pro- 
ducit  longius.  Nam  Plautus,  P.  Claudio,  L.  Porcio, 
viginti  annis  post  iUos,  quos  ante  dixi,  consules,  mor- 
tuus  est,  Catone  censore. 

liunc  igitur  Cethegum  consecutus  est  aetate  Cato, 

qui  annis  IX.  post  eum  fuit  consul.  Eum  nos  ut  per- 
veterem  habemus,  qui,  L.  IMarcio  M  '  Manilio  con- 
sulibus,  mortuus  est,  annis  LXXXIIL  ipsis  ante 
me  consulem. 

XVI.  Nec  vero  habeo  quemquam  antiquiorem, 
cujus  quidem  scripta  proferenda  putem,  nisi  quem 
Appii  Caeci  oratio  h^ec  ipsa  de  Pyrrho,  et  nonnullas 
mortuorum  laudationes,  forte  delectant.  Et,  hercules, 
hae  quidem  exstant :  ipsae  enim  familiae  sua  quasi 
ornamenta  ac  monimenta  servabant,  et  ad  usum,  si 
quis  ejusdem  generis  occidisset,  et  ad  memoriam 
laudum  domesticarum,  et  ad  illustrandam  nobilitatem 
suam :  quamquam  his  laudationibus  historia  rerum 
nostrarum  est  facta  mendosior :  multa  enim  scripta 
sunt  in  eis,  quce  facta  non  sunt,  falsi  triumphi,  plures 
consulatus,  genera  etiam  falsa,  et  a  plebe  transitiones, 
cum  homines  humiliores  in  ahenum  ejusdem  nominis 
infunderentur  genus ;  ut,  si  ego  me  a  M'  Tullio 
esse  dicerem,  qui  patricius  cum  Servio  Sulpicio  con- 
sul,  anno  X.  post  exactos  reges,  fuit. 

Catonis  autem  orationes  non  minus  multae  veraa 
sunt,  quam  Attici  Lysiss ;  cujus  arbitror  plurimas 
esse.  Est  enim  Atticus,  quoniam  certe  Athenis  est 
et  natus  et  mortuus,  et  functus  omni  civium  mu- 
nere;  quamquam  Timaeus  eum,  quasi  Licinia  et 
Mucia  lege,  repetit  Syracusas.  Et  quodam  modo  est 
nonnuUa  in  iis  etiam  inter  ipsos  similitudo  :  acuti 
sunt,  elegantes,  faceti,  breves ;  sed  ille  Graecus  ab 
omni  laude  feUcior.  Habet  enim  certos  sui  studiosos, 
qui  non  tam  habitus  corporis  opimos,  quam  gracili- 
tates,  consectentur ;  quos,  valetudo  modo  bona  sit, 
tenuitas  ipsa  delectet :  quamquam  in  Lysia  saepe  sunt 
etiam  lacerti,  sic  ut  fieri  nihil  possit  valentius :  verum 
est  certe  genere  toto  strigosior ;  sed  habet  tamen  suos 
laudatores,  qui  hac  ipsa  ejus  subtilitate  admodum 
gaudeant. 

XVII.  Catonem  vero  quis  nostrorum  oratorum, 
qui  quidem  nunc  sunt,  legit  ?  aut  quis  novit  omni- 

no  ?  At  quem  virum !  Dii  boni !  mitto  civem,  aut 
senatorem,  aut  imperatorem:  oratorem  enim  hoc 
loco  quserimus  :  quis  illo  gravior  in  laudando  ?  acer- 
bior  in  vituperando  ?  in  sententiis  argutior  ?  in  do- 
cendo  edisserendoque  subtilior  ?  Refertae  sunt  ora- 
tiones  amplius  centum  quinquaginta  (quas  quidem 
adhuc  invenerim,  et  legerim)  et  verbis  et  rebus  illus- 
tribus.  Licet  ex  his  eligant  ea,  quae  notatione  et  laude 
digna  sint ;  omnes  oratoriae  virtutes  in  eis  reperien- 
tur.  Jam  vero  "  Origines''  ejus  quem  florem  aut 
quod  lumen  eloquentiee  nonhabent  ?  Amatoreshuic 
desunt,  sicuti,  multis  jam  ante  ssecuHs,  et  Philisto 
Syracusio,  et  ipsi  Thucydidi.  Nam,  ut  horum  con- 
cisis  sententiis,  interdum  etiam  non  satis  apertis,  cum 
brevitate,  tum  nimio  acumine  officit  Theopompus 
elatione  atque  altitudine  orationis  suae  (quod  idem 
Lysias  Demosthenes) ;  sic  Catonis  luminibus  obstruxit 
hasc  posteriorum  quasi  exaggerata  altius  oratio.  Sed 
et  in  nostris  inscitia  est,|  quod  ii  ipsi,  qui  in  Graecis 
antiquitate  delectantur,  eaque  subtilitate,  quam  At- 
ticam  appellant,  hanc  in  Catone  non  noverunt  qui- 
dem.  Hyperidae  volunt  esse  et  Lysise.  Laudo :  sed 
cur  nolunt  Catonis  ?  Attico  genere  dicendi  se  gau- 
dere  dicunt.  Sapienter  id  quidem.  Atque  utinam 
imitarentur,  nec  ossa  solum,  sed  etiam  sanguinem  ! 
Gratum  est  tamen,  quod  volunt.  Cur  igitur  Lysias 
et  Hyperides  amantur,  cum  penitus  ignoretur  Cato  ? 
Antiquior  est  hujus  sermo,  et  quaedam  horridiora 
verba :  ita  enim  tum  loquebantur :  id  muta,  quod 
tum  ille  non  potuit,  et  adde  numeros ;  [et]  aptior  sit 
oratio  :  ipsa  verba  compone,  et  quasi  coagmenta, 
quod  ne  Grasci  quidem  veteres  factitaverunt :  jam 
neminem  antepones  Catoni.  Ornari  orationem  Graeci 
putant,  si  verborum  immutationibus  utantur,  quos 
appellant  TpoTroug^  et  sententiarum  orationisque  for- 
mis,  quae  vocant  ^yr^ixarc/.»  Non  verisimile  est,  quam 
sit  in  utroque  genere  et  creber  et  distinctus  Cato. 
XVIII.  Nec  vero  ignoro,  nondum  esse  satis  poli- 

tum  hunc  oratorem,  et  qua&rendum  esse  aliquid  peif'. 
fectius  ;  quippe  cum  ita  sit  ad  nostrorum  temporum 
rationem  vetus,  ut  nullius  scriptum  exstet  dignum 
quidem  lectione,  quod  sit  antiquius.  Sed  majore  ho- 
nore  in  omnibus  artibus,  quam  in  hac  una  dicendi, 
versatur  antiquitas.  Quis  enim  eorum,  qui  hasc  ma- 
nora  animadvertunt,  non  intelligit,  Canachi  signa  ri- 
gidiora  esse,  quam  ut  imitentur  veritatem  ?  Cala- 
midis  dura  illa  quidem,  sed  tamen  molliora,  quam 
Canachi :  nondum  Myronis  satis  ad  veritatem  ad- 
ducta ;  jam  tamen,  quag  non  dubites  pulchra  dicere  : 
pulchriora  etiam  Polycleti,  et  jam  plane  perfecta,  ut 
mihi  quidem  videri  solent.  Similis  in  pictura  ratio 
est :  in  qua  Zeuxim,  et  Polygnotum,  et  Tim.antem, 
et  eorum,  qui  non  sunt  usi  phis  quam  quatuor  colo- 
ribus,  formas  et  hneamenta  laudamus  ;  at  in  Aetione, 
Nicomacho,  Protogene,  Apelle,  jam  perfecta  sunt 
omnia.  Et  nescio  an  reliquis  in  rebus  omnibus  idem 
eveniat:  nihil  est  enim  simul  et  inventum  et  per- 
fectum :  nec  dubitari  debet,  quin  fuerint  ante  Ho- 
merum  poetas;  quod  ex  eis  carminibus  inteUigi 
potest,  quae  apud  illum,  et  in  Phceacum  et  in  proco- 
rum  epuHs,  canuntur.  Quid?  nostri  veteres  versus 
ubi  sunt  ? 

"  quos  olim  Eauni,  vatesque  canebant, 
Cum  neque  Musarum  scopulos  quisquam  superarat, 
Nec  dicti  studiosus  erat .... 
Ante  hunc". .  . . 

ait  ipse  de  se ;  nec  mentitur  in  gloriando.  Sic  enim 
sese  res  habet :  nam  et  Odyssea  Latina  est  sic  tam- 
quam  opus  aliquod  DaBdali ;  et  Livianae  fabulas  non 
satis  dignae,  quae  iterum  legantur.  Atque  hic  Livius, 
qui  primus  fabulam,  C.  Clodio  Caeci  filio  et  M.  Tu- 
ditano  consulibus,  docuit,  anno  ipso,  antequam  natus 
est  Ennius ;  post  Romam  conditam  autem  quarto- 
decimo  et  quingentesimo,  ut  hic  ait,  quem  nos  se- 
quimur :  est  enim  inter  scriptores  de  numero  annonmn 

controversia.  Attius  autem  a  Q.  Maximo  quintum 
consule  captum  Tarento  scripsit  Livium,  annis  XXX. 
post,  quam  eum  fabulam  docuisse  et  Atticus  scribit, 
et  nos  in  antiquis  com.mentariis  invenimus  ;  docuisse 
autem  fabulam  annis  post  XI.  C.  Cornelio,  Q.  Mi- 
nucio  consulibus,  ludis  Juventatis,  quos  Salinator 
Senensi  proelio  voverat.  In  quo  tantus  error  Attii 
fuit,  ut,  his  consulibus,  XL.  annos  natus  Ennius 
fuerit:  cui  cum  sequalis  fuerit  Livius,  minor  fuit 
aliquanto  is,  qui  primus  fabulam  dedit,  quam  ii,  qui 
multas  docuerant  ante  hos  consules,  et  Plautus  et 
Naevius. 

XIX.  Hsec  si  minus  apta  videntur  huic  sermoni, 
Brute,  Attico  assigna,  qui  me  infiammavit  studio 
illustrium  hominum  setates  et  tempora  persequendi. 
Ego  vero,  inquit  Brutus,  et  delector  ista  quasi  nota- 
tione  temporum  ;  et  ad  id,  quod  instituisti,  oratorum 
genera  distinguere  getatibus,  istam  diligentiam  esse 
accommodatam  puto. 

Recte,  inquam,  Brute,  intelligis  :  atque  utinam 
exstarent  iUa  carmina,  qu£e,  multis  saeculis  ante  suam 
aetatem,  in  epulis  esse  cantitata  a  singulis  convivis  de 
clarorum  virorum  laudibus,  in  "  Originibus"  scrip- 
tum  reliquit  Cato  !  Tamen  illius,  quem  in  vatibus 
et  Faunis  enumerat  Ennius,  beUum  Punicum,  quasi 
Myrcnis  opus,  delectat.  Sit  Ennius,  sane,  ut  est 
certe,  perfectior ;  qui  si  iUum,  ut  simulat,  contem- 
neret,  non,  om.nia  beUa  persequens,  primum  iUud 
Punicum  acerrimum  beUum  reUquisset.  Sed  ipse 
dicit,  cur  id  faciat :  "  scripsere,"  inquit,  "  aUi  rem 
versibus" . .  . .  et  luculente  quidem  scripserunt,  etiam. 
si  minus,  quam  tu,  poUte.  Nec  vero  tibi  aUter  videri 
debet ;  qui  a  Nsevio  vel  sumsisti  multa,  si  fateris : 
vel,  si  negas,  surripuisti. 

Cum  hoc  Catone  grandiores  natu  fuerunt  C.  Fla- 
minius,  C.  Varro,  Q.  Maximus,  Q.  MeteUus,  P. 
Lentulus,  P.  Crassus,  qui  cum  superiore  Africano 
consul  fuit.  Ipsum  Scipionem  accepimus  non  infair- 

tem  fuisse.  Filius  quidem  ejus,  is,  qui  hunc  mino- 
rem  Scipionem  a  Paulo  adoptavit,  si  corpore  valuis- 
set,  in  primis  habitus  esset  disertus.  Indicant,  cum 
oratiunculae,  tum  historia  qugedam  GrcECa,  scripta 
dulcissime. 

XX.  Numeroque  eodem  fait  Sex.  yElius,  juris 
quidem  civihs  omnium  peritissimus,  sed  etiam  ad 
dicendum  paratus.  De  minoribus  autem,  C.  Sulpi- 
cius  Gallus,  qui  maxims  omnium  nobilium  Graecis 
literis  studuit ;  isque  et  oratorum  in  numero  est  ha- 
bitus,  et  fuit  reliquis  rebus  ornatus,  atque  elegans. 
Jam  enim  erat  unctior  quaedam  splendidiorque  con- 
suetudo  loquendi :  nam,  hoc  prastore  Kidos  ApoUini 
faciente,  cum  Thyesten  fabulam  docuisset,  Q.  IMar- 
cio,  Cn.  Servilio  consuUbus,  mortem  obiit  Ennius. 

Erat  iisdem  temporibus  Ti.  Gracchus,  P.  F.  qui  bis 
consul  et  censor  fuit,  cujus  est  oratio  Grasca  apud  Rho- 
dios ;  quem  civem  cum  gravem,  tum  etiam  eloquen- 
tem,  constat  fuisse.  P.  etiam  Scipionem  Nasicam,  qui 
est  Corculum  appellatus,  qui  item  bis  consul  et  cen- 
sor  fuit,  habitum  eloquentem  [aiunt],  illius,  qui  sa- 
cra  acceperit,  filium  ;  etiam  Ij.  Lentulum,  qui  cum 
C.  Figulo  consul  fuit :  Q.  Nobiliorem,  M.  F.  jam 
patrio  instituto  deditum  studio  literarum ;  qui  etiam 
Q.  Ennium,  qui  cum  patre  ejus  in  jEtoHa  militave- 
rat,  civitate  donavit,  cum  triumvir  coloniam  de- 
duxisset :  et  T.  Annium  Luscum,  hujus  Q.  Fulvii 
collegam,  non  indisertum  dicunt  fuisse.  Atque  etiam 
L.  Paulus,  Africani  pater,  personam  principis  civis 
facile  dicendo  tuebatur ;  et  vero  etiam  tum  Catone 
vivo,  qui  annos  quinque  et  octoginta  natus  excessit 
e  vita,  cum  quidem  eo  ipso  anno  contra  Ser.  Galbam, 
ad  populum,  summa  contentione  dixisset;  quam 
etiam  orationem  scriptam  reliquit. 

XXI.  Sed,  vivo  Catone,  minores  natu  multi  uno 
tempore  oratores  floruerunt.  Nam  et  A.  Albinus,  is, 
qui  Grgece  scripsit  historiam,  qui  consul  cum  L.  Lu- 
cullo  fuit,  et  literatus  et  disertus  fuit :  et  tenuit  cum 

hoc  locum  quemdam  etiam  Ser.  Fulvius,  et  una  Ser, 
Fabius  Pictor,  et  juris,  et  literarum,  et  antiquitatis 
bene  peritus.  Q.  que  Fabius  Labeo  fuit  ornatus  iis- 
dem  fere  laudibus.  Nam  Q.  Metellus,  is,  cujus  qua- 
tuor  filii  consulares  fuerunt,  in  primis  est  habitus 
eloquens ;  qui  pro  L.  Cotta  dixit,  accusante  Afri- 
cano ;  cujus  et  aliae  sunt  orationes,  et  contra  Ti. 
Gracchum  exposita  est  in  C.  Fannii  annaUbus. 

Tum  ipse  L.  Cctta  veterator  habitus ;  sed  C.  La;- 
lius  et  P.  Africanus  in  primis  eloquentes :  quorum 
exstant  orationes,  ex  quibus  existimari  de  ingeniis 
[oratorum]  potest.  Sed,  inter  hos,  setate  pauhun  his 
antecedens,  sine  controversia  Ser.  Galba  elcquentia 
praestitit :  et  nimirum  is,  princeps  ex  Latinis,  illa 
oratorum  propria  et  quasi  legitima  opera  tractavit, 
ut  egrederetur  a  proposito  ornandi  causa,  ut  delec- 
taret  animos,  ut  permoveret,  ut  augeret  rem,  ut  mi- 
serationibus,  ut  communibus  locis,  uteretur.  Sed 
nescio  quomodo  hujus,  quem  constat  eloquentia  prae- 
stitisse,  exihores  orationes  sunt,  et  redolentes  magis 
antiquitatem,  quam  aut  Laehi  aut  Scipionis,  aut 
etiam  ipsius  Catonis :  itaque  exaruerunt,  vix  jam  ut 
appareant. 

De  ipsius  Laehi  et  Scipionis  ingenio,  quamquam 
ea  jam  est  opinio,  ut  plurimum  tribuatur  ambobus  ; 
dicendi  tamen  laus  est  in  L^eho  illustrior.  At  oratio 
Lashi  de  collegiis,  non  mehor,  quam,  de  multis 
quam  voles,  Scipionis  :  non  quo  illa  Laehi  quidquam 
sit  dulcius,  aut  quod  de  rehgione  dici  possit  augus- 
tius;  sed  muUo  tamen  vetustior  et  horridior  ille, 
quam  Scipio :  et,  cum  sint  in  dicendo  variae  volun- 
tates,  delectari  mihi  magis  antiquitate  videtur,  et  lu- 
benter  verbis  etiam  uti  paulo  magis  priscis  Laehus. 
Sed  est  mos  hominum,  ut  nohnt  eumdem  pluribus 
rebus  excellere.  Nam,  ut  ex  belhca  laude  adspirare 
ad  Africanum  nemo  potest,  in  qua  ipsa  egregium 
Viriatico  bello  reperimus  fuisse  Laehum ;  sic  ingenii, 
hterarum,  elo(iuentiae,  sapientiae  denique,  etsi  utii- 

que  primas,  priores  tamen  libenter  defenmt  Leelio. 
Nec  mihi  ceeterorum  judicio  solum  videtur,  sed  etiam 
ipsorum  inter  ipsos  concessu,  ita  tributum  fuisse. 
Erat  omnino  tum  mos,  ut  in  reliquis  rebus  melior, 
sic  in  hoc  ipso  humanior,  ut  faciles  essent  in  suum 
cuique  tribuendo. 

XXII.  i\Iemoria  teneo,  Smyrnsc  me  ex  P.  Ru- 
tilio  Rufo  audisse,  cum  diceret,  adolescentulo  se  ac- 
cidisse,  ut  ex  senatus-consulto  P.  Scipio  et  D,  Bru- 
tus  (ut  opinor)  consules  de  re  atroci  magnaque  quce^ 
rerent.  Nam  cum  in  silva  Sila  facta  csedes  esset, 
notique  homines  interfecti,  insimulareturque  familia, 
partim  etiam  liberi,  societatis  ejus,  quas  picarias  de 
P.  Corneho,  L.  Mummio  censoribus  redemisset,  de- 
crevisse  senatum,  ut  de  ea  re  cognoscerent  et  statue- 
rent  consules ;  causam  pro  pubhcanis  accurate,  ut 
semper  soHtus  esset,  eleganterque  dixisse  Lsehum. 
Cum  consules,  re  audita,  '^  amphus"  de  consihi  sen- 
tentia  pronuntiavissent ;  paucis  interpositis  diebus, 
iterum  Lcehum  muUo  diligentius  mehusque  dixisse, 
iterumque  eodem  modo  a  consuhbus  rem  esse  pro- 
latam.  Tum  Lcehum,  cum  eum  sccii  domum  re- 
duxissent,  egissentque  gratias,  et,  ne  defatigaretur, 
oravissent,  locutum  esse  ita :  "  se,  qua^  fecisset,  ho- 
noris  eorum  causa,  studiose,  accurateque  fecisse ;  sed 
se  arbitrari,  causam  illam  a  Ser.  Galba,  quod  is  in 
dicendo  gravior  acriorque  esset,  gravius  et  vehemen- 
tius  posse  defendi."  Itaque  auctoritate  C.  Lsehi 
pubhcanos  causam  detuhsse  ad  Galbam :  illum  au- 
tem,  quod  ei  viro  succedendum  esset,  verecunde  et 
dubitanter  recepisse :  unum,  quasi  comperendinatus, 
medium  diem  fuisse,  quem  totum  Galbam  in  consi- 
deranda  causa,  componendaque  posuisse:  et,  cum 
cognitionis  dies  esset,  et  ipse  Rutilius,  rogatu  socio- 
rum,  domum  ad  Galbam  mane  venisset,  ut  eum  ad- 
moneret,  et  ad  dicendi  tempus  adduceret ;  usque  il- 
lum,  quoad  ei  nuntiatum  esset,  consules  descendisse, 
omnibus  exclusis,  commentatum  in  quadam  testu- 

dine  cum  servis  literatis  fuisse,  quorum  aliis  aliud 
dictare  eodem  tempore  solitus  esset :  interim  cum 
esset  ei  nuntiatum  tempus  esse,  exisse  in  a^des  eo 
colore,  et  iis  oculis,  ut  egisse  causam,  non  commen- 
tatum  putares.  Addebat  etiam,  idque  ad  rem  perti- 
nere  putabat,  scriptores  illos  male  mulcatos  exisse 
cum  Galba ;  ex  quo  significabat,  illum,  non  iu 
agendo  solum,  sed  etiam  in  meditando,  vehementem 
atque  incensum  fuisse.  Quid  multa  ?  magna  ex« 
spectatione,  plurimis  audientibus,  coram  ipso  Laelio 
sic  iUam  causam,  tanta  vi  tantaque  gravitate,  dixisse 
Galbam,  ut  nulla  fere  pars  orationis  silentio  pr^eter- 
iretur.  Itaque  multis  querelis,  multaque  misera- 
tione  adhibita,  socios,  omnibus  approbantibus,  illa 
die,  quaestione  liberatos  esse. 

XXIII.  Ex  hac  RutHiana  narratione  suspicari  li- 
cet,  cum  duae  summaj  sint  in  oratore  laudes,  una 
subtiliter  disputandi,  ad  docendum ;  altera  graviter 
agendi,  ad  animos  audientium  permovendos ;  multo- 
que  plus  proficiat  is,  qui  inflammet  judicem,  quam 
ille,  qui  doceat ;  elegantiam  in  Lcelio,  vim  in  G  alba 
fuisse.  Quae  quidem  vis  tum  maxime  cognita  est, 
cum,  Lusitanis  a  Ser.  Galba  pratore,  contra  inter- 
positam  (ut  existimabatur)  fidem,  interfectis,  T.  Li- 
bone  tribuno  plebis  populum  incitante,  et  rogationem 
in  Galbam,  privilegii  similem,  ferente,  summa  se- 
nectute,  ut  ante  dixi,  M.  Cato,  legem  suadens,  iii 
Galbam  multa  dixit :  quam  orationem  in  "  Ori- 
gines"  suas  retulit,  paucis  antequam  mortuus  est,  an 
diebus,  an  mensibus  ?  Tum  igitur  nihil  recusans 
Galba  pro  sese,  et  populi  Romani  fidem  implorans, 
cum  suos  pueros,  tum  C.  Galli  etiam  filium,  flens 
commendabat ;  cujus  orbitas  et  fietus  mire  misera- 
bihs  fuit  propter  recentem  memoiiam  clarissurii  pa- 
tris :  isque  se  tum  eripuit  flamma,  propter  pueros 
misericordia  populi  commota,  sicut  idem  scriptum 
reliquit  Cato.    Atquc  etiam  ipsum  Libonem  non  iii- 

fantem  video  fuisse,  ut  ex  orationibus  ejus  intelligi 
potest. 

Cum  hsDc  dixissem,  et  paulum  interquievissem, 
Quid  igitur,  inquit,  est  causae,  Brutus,  si  tanta  vir- 
tus  in  oratore  Galba  fuit,  cur  ea  nulla  in  orationibus 
ejus  appareat  ?  quod  mirari  non  possum  in  eis,  qui 
nihil  omnino  scripti  reliquerunt. 

XXIV.  Nec  enim  est  eadem,  inquam,  Brute, 
causa  non  scribendi,  et  non  tam  bene  scribendi, 
quam  dixerint.  Nam  videmus  alios  oratores  inertia 
nihil  scripsisse,  ne  domesticus  etiam  labor  accederet 
ad  forensem ;  pleraeque  enim  scribuntur  orationes 
habita^  jam,  non  ut  habeantur :  aUos  non  laborare, 
ut  meliorcs  fiant ;  nuUa  enim  res  tantum  ad  dicen- 
dum  proficit,  quantum  scriptio :  memoriam  autem 
in  posterum  ingenii  sui  non  desiderant,  cum  se  pu- 
tant  satis  magnam  adeptos  esse  dicendi  gioriam, 
eamqr.e  etiam  majorem  visum  iri,  si  in  existiman- 
tium  arbitrium  sua  scripta  non  venerint :  aHos,  quod 
mehus  putent  dicere  se  posse,  quam  scribere ;  quod 
peringeniosis  hominibus,  neque  satis  doctis,  plerum- 
que  contingit,  ut  ipsi  Galbas ;  quem  fortasse  vis,  non 
ingenii  solum.,  sed  etiam  animi,  et  naturalis  quidam 
dolor,  dicentem  incendebat ;  efHciebatque,  ut  et  in- 
citata,  et  gravis,  et  vehemens  esset  oratio  :  dein,  cum 
otiosus  stilum  prehenderat,  motusque  omnis  animi, 
tamquam  ventus,  hominem  defecerat,  flaccescebat 
oratio ;  quod  iis,  qui  Hmatius  dicendi  consectantur 
genus,  accidere  non  solet,  propterea  quod  prudentia 
nunquam  deficit  oratorem,  qua  iUe  utens  eodem 
modo  possit  et  dicere  et  scribere ;  ardor  animi  non 
semper  adest ;  isque  cum  consedit,  omnis  illa  vis  et 
quasi  flamma  oratoris  exstinguitur.  Hanc  igitur  ob 
causam  videtur  LaeHi  mens  spirare  etiam  in  scriptis, 
Galbae  autem  vis  occidisse. 

XXV.  Fuerunt  etiam  in  oratorum  numero  me- 
diocrium  L.  et  Sp.  I^Iummii,  fratres,  quorum  ex- 

stant  amborum  orationes.  Simplex  quidem  I^.  et 
antiquus :  Sp.  autem  nihilo  ille  quidem  ornatior,  sed 
tamen  adstrictior :  fuit  enim  doctus  ex  disciplina 
StoVcorum.  Multa  sunt  Sp.  Albini  orationes.  Sunt 
etiam  L.  et  C.  Aureliorum  Orestarum,  quos  aliquo 
video  in  num.ero  oratorum  fuisse. 

P.  etiam  Popillius  cum  civis  egregius,  tum  non 
indisertus  fuit.  C.  vero,  filius  ejus,  disertus.  Caius- 
que  Tuditanus  cum  omni  vita  atque  victu  excultus 
atque  expolitus,  tum  ejus  elegans  est  habitum  etiam 
orationis  genus.  Eodemque  in  genere  est  habitus  is, 
qui,  injuria  accepta,  fregit  Ti.  Gracchum  patientia, 
civis  in  rebus  optimis  constantissimus,  M.  Octavius. 
At  vero  M.  ^Emiiius  licpidus,  qui  est  Porcina  dic- 
tus,  iisdem  temporibus  fere,  quibus  Galba,  sed  paulo 
mmor  natu,  et  summus  orator  est  habitus,  et  fuit, 
ut  apparet  ex  oraticnibus,  scriptor  sane  bonus.  Hoc 
in  oratore  Latino  primum  mihi  videtur  et  lenitas  ap- 
paruisse  illa  Grsecorum,  et  verborum  comprehensio, 
etiam  artifex  (ut  ita  dicam)  stilus.  Hunc  studiose 
duo  adolescentes  ingeniosissimi,  et  prope  asquales, 
C.  Carbo  et  Ti.  Gracchus,  audire  soliti  sunt;  de 
quibus  jam  dicendi  locus  erit,  cum  de  senioribus 
pauca  dixero.  Q.  enim  Pompeius  non  contemtus 
orator,  temporibus  illis,  fuit,  qui  summos  honores, 
homo  per  se  cognitus,  sine  uUa  commendatione  ma- 
jorum,  est  adeptus. 

Tum  Ij.  Crassus  multum  potuit,  non  eloquentia, 
sed  dicendo  tamen ;  homo,  non  liberalitate,  ut  alii, 
sed  ipsa  tristitia  et  severitate  popularis ;  cujus  qui- 
dem  legi  tabeilariae  M.  Antius  Briso,  tribunus  ple- 
bis,  diu  restitit,  M.  Lepido  consule  adjuvante ;  eaque 
res  P.  Africano  vituperationi  fuit,  qucd  ejus  aucto- 
ritate  de  sententia  deductus  Briso  putabatur.  Tum 
duo  Caspiones  multum  clientes  consilio  et  lingua, 
plus  auctoritate  tamen  et  gratia,  sublevabant.  Sed 
Pompeii  sunt  scripta  nec  nimis  extenuata,  (quam- 
quam  vcterum  est  similis)  et  plena  prudenticc. 

XXVI.  P.  Crassum  valde  probatum  oratorem  iis- 
dem  fere  temporibus  accepimus,  qui  et  ingenio  va- 
luit,  et  studio,  et  habuit  quasdam  etiam  domesticas 
disciplinas ;  nam  et  cum  summo  illo  oratore,  Ser. 
Galba,  cujus  C.  filio  filiam  suam  collocaverat,  affi- 
nitate  sese  devinxerat ;  et,  cum  esset  P.  Mucii  filius, 
fratremque  haberet  P.  Scsevolam,  domi  jus  civile 
cognoverat.  In  eo  industriam  constat  summam 
fuisse,  maximamque  gratiam,  cum  et  consuleretur 
plurimum,  et  diceret.  Horum.  aetatibus  adjuncti  duo 
C.  Fannii,  C.  et  M.  fihi,  fuerunt;  quorum  Caii 
filius,  qui  consul  cum  Domitio  fuit,  unam  orationem 
de  sociis  et  nomine  Latino,  contra  Gracchum,  reli- 
quit,  sane  et  bonam  et  nobilem. 

Tum  Atticus,  Quid  ergo  ?  estne  ista  Fannii  ?  nam 
varia  opinio,  pueris  nobis,  erat :  alii  a  C.  Persio,  li- 
terato  homine,  scriptam  esse  aiebant,  illo,  quem  sig- 
nificat  valde  doctum  esse  Lucilius :  alii  multos  no- 
biles,  quod  quisque  potuisset,  in  illam  orationem 
contuHsse.  Tum  ego,  Audivi  equidem  ista,  inquam, 
de  majoribus  natu  ;  sed  nunquam  sum  adductus,  ut 
crederem  ;  eamque  suspicionem  propter  hanc  causam 
credo  fuisse,  quod  Fannius  in  mediocribus  oratoribus 
habitus  esset ;  oratio  autem  vel  optima  esset  illo  qui- 
dem  tempore  orationum  omnium.  Sed  nec  ejusmodi 
est,  ut  a  pluribus  confusa  videatur,  (unus  enim  sonus 
est  totius  orationis,  et  idem  stilus ;  nec  de  Persio  re- 
ticuisset  Gracchus,  cum  et  Fannius  de  Menelao  Ma- 
ratheno,  et  de  casteris  objecisset)  prtesertim  cum 
Fannius  nunquam  sit  habitus  ehnguis :  nam  et  causas 
defensitavit,  et  tribunatus  ejus,  arbitrio  et  auctoritate 
P.  Africani  gestus,  non  obscurus  fuit. 

Alter  autem  C.  Fannius,  M.  fihus,  C.  Laelii  ge- 
ner,  et  moribus  et  ipso  genere  dicendi  durior.  Is, 
soceri  instituto,  (quem,  quia  cooptatus  in  augurum 
collegium  non  erat,  non  admodum  diligebat,  prae- 
sertim  cum  ille  Q.  Sccevolam  sibi,  ininorem  natu 
genemm,  practulisset ;  cui  tamcn  Lselius  se  excusans, 

non  genero  minori  dixit  se  illud,  sed  majori  filiaB, 
detulisse)  is  tamen,  instituto  Lcelii,  Pansstium  audi- 
verat.  Ejus  omnis  in  dicendo  facultas  ex  historia 
ipsius  non  ineleganter  scripta  perspici  potest;  quse 
neque  nimis  est  infans,  neque  perfecte  diserta. 

Mucius  autem  augur,  quod  pro  se  opus  erat,  ipse 
dicebat,  ut  de  pecuniis  repetundis  contra  T.  Albu- 
cium.  Is  oratorum  in  numero  ncn  fuit ;  juris  civilis 
intelligentia,  atque  omni  prudentias  genere,  prsestitit. 
L.  Coelius  Antipater,  scriptor  (quemadmcdum  vide- 
tis)  fuit,  ut  temporibus  illis,  luculentus,  juris  valde 
peritus,  multorum  etiam,  ut  L.  Crassi,  magister. 

XXVII.  Utinam  in  Ti.  Graccho,  Caioque  Car- 
bone,  talis  mens  ad  rempublicam  bene  gerendam 
fuisset,  quale  ingenium  ad  bene  dicendum  fuit !  pro- 
fecto  nemo  his  viris  gloria  praestitisset.  Sed  eorum  al- 
ter,  propter  turbulentissimum  tribunatum,  ad  quem, 
ex  invidia  fcederis  Numantini  bonis  iratus,  acces- 
serat,  ab  ipsa  republica  est  interfectus :  alter,  prop- 
ter  perpetuam  in  populari  ratione  levitatem,  morte 
vokintaria  se  a  severitate  judicum  vindicavit.  Sed 
fuit  uterque  summus  orator  (atque  hoc  memoria  pa- 
trum  teste  dicimus) ;  nam  et  Carbonis  et  Gracchi 
habemus  orationes,  nondum  satis  spiendidas  verbis, 
sed  acutas,  prudentiaeque  plenissimas.  Fuit  Grac- 
chus  diligentia  Cornehae  matris  a  puero  doctus,  et 
Gr^cis  Hteris  eruditus ;  nam  semper  habuit  exquisi- 
tos  e  Gr<£ciii  magistros,  in  eis  jam  adolescens  Dio- 
phanem  Mitylenaeum,  Graecias,  temporibus  iUis,  di- 
sertissimum.  Sed  et  breve  tempus  ingenii  augendi  et 
declarandi  fuit.  Carbo,  quoad  vita  suppeditavit,  est 
in  multis  judiciis  causisque  cognitus.  Hunc  qui  au- 
dierant  prudentes  homines,  in  quibus  familiaris  nos- 
ter  L.  GelHus,  qui  se  ilii  contubernalem  in  consu  atu 
fuisse  narrabat,  canorum  oratorem,  et  volubilem,  et 
satis  acrem,  atque  eumdem  et  vehementem,  et  valde 
dulcem,  et  perfacetum,  fuisse  dicebat :  addebat,  in- 
dustrium  etiam,  et  diligentem,  et  in  exercit^tionibus., 

commentationibusque  nmltum  operae  solitum  esse 
ponere.  Hic  optimus,  iUis  temporibus,  est  patronus 
habitus ;  eoque  forum  tenente,  plura  fieri  judicia  coe- 
perunt:  nam  et  qucestiones  perpetuse,  hoc  adoles- 
cente,  constitutae  sunt,  quas  antea  nullae  fuerunt  (L. 
enim  Piso,  tribunus  plebis,  legem  primus  de  pecuniis 
repetundis,  Censorino  et  Manilio  consulibus,  tulit: 
ipse  etiam  Piso  et  causas  egit,  et  multarum  legum 
aut  auctor  aut  dissuasor  fuit ;  isque  et  orationes  re- 
liquit,  quae  jam  evanuerunt,  et  annales,  sane  exiliter 
scriptos) ;  et  judicia  populi,  quibus  aderat  Carbo, 
jam  magis  patronum  desiderabant,  tabella  data: 
quam  legem  L.  Cassius,  Lepido  et  Mancino  consu- 
libus,  tuiit. 

XXVIII.  Vester  etiam  D.  Brutus,  M.  filius,  ut 
ex  familiari  ejus  L.  Attio  poeta  sum  audire  solitus, 
et  dicere  non  inculte  solebat,  et  erat,  cum  literis  La- 
tinis,  tum  etiam  Grascis,  ut  temporibus  illis,  eruditus. 
Quae  tribuebat  idem  Attius  etiam  Q.  Maximo,  L. 
Pauli  nepoti ;  et  vero,  ante  Maximum,  iUum  Sci- 
pionem,  quo  duce  privato  Ti.  Gracchus  occisus  esset, 
cum  omnibus  in  rebus  vehementem,  tum  acrem  aie- 
bat  in  dicendo  fuisse. 

Tum  etiam  P.  Lentulus  iUe  princeps,  ad  rem- 
pubhcam  duntaxat  quod  opus  esset,  satis  habuisse 
eloquentiae  dicitur.  lisdemque  temporibus  L.  Furius 
PhUus  perbene  Latine  loqui  putabatur,  literatiusque 
quam  caeteri.  P.  Sc^vola  valde  prudenter  et  acute, 
paulo  etiam  copiosius ;  nec  multo  minus  prudenter 
M.  ManiUus.  Appii  Claudii  volubiUs,  sed  paulo  fer- 
vidior,  erat  oratio.  In  aUquo  numero  etiam  M.  Ful- 
vius  Flaccus,  et  C.  Cato,  Africani  sororis  filius,  me- 
diocres  oratores;  etsi  Flacci  scripta  sunt,  sed  ut 
studiosi  Uterarum.  Flacci  autem  asmulus  P.  Decius 
fuit,  non  infans  iUe  quidem,  sed,  ut  vita,  sic  oratione 
etiam,  turbulentus. 

M.  Drusus,  C.  F.  qui  in  tribunatu  C.  Gracchum, 
coUegam,  iterum  tribunum,  [fregit,]  vir  et  oratione 

gravis,  et  auctoritate;  eique  proxime  adjunctus  C. 
Drusus  frater  fuit.  Tuus  etiam  gentilis,  Brute,  M. 
Pennus,  facile  agitavit  in  tribunatu  C.  Gracchum, 
paulum  SBtate  antecedens.  Fuit  enim,  M.  Lepido  et 
L.  Oreste  consulibus,  qusestor  Gracchus,  tribunus 
Pennus,  illius  M.  filius,  qui  cum  Q.  Mlio  consul 
fuit :  sed  omnia  is  summa  sperans,  sedilicius  est  mor- 
tuus.  Nam  de  T.  Flaminino,  quem  ipse  vidi,  nihil 
accepi,  nisi  Latine  diligenter  locutum. 

XXIX.  lis  adjuncti  sunt  C.  Curio,  M.  Scaurus, 
P.  Rutilius,  C.  Gracchus.  De  Scauro  et  Rutilio 
breviter  licet  dicere,  quorum  neuter  summi  oratoris 
habuit  laudem ;  et  uterque  in  multis  causis  versatus 
erat.  In  quibusdam  laudandis  viris,  etiamsi  maximi 
ingenii  non  essent,  probabilis  tamen  industria ;  quam- 
quam  iis  quidem  non  omnino  ingenium,  sed  orato- 
rium  ingenium,  defuit.  Neque  enim  refert  videre, 
quid  dicendum  sit,  nisi  id  queas  solute  et  suaviter 
dicere.  Ne  id  quidem  satis  est,  nisi  id,  qucd  dicitur, 
sit  voce,  vultu,  motuque,  conditius.  Quid  dicam 
opus  esse  doctrina  ?  sine  qua,  etiam  si  quid  bene  di- 
citur  adjuvante  natura,  tamen  id,  quia  fortuito  fit, 
semper  paratum  esse  non  potest.  In  Scauri  cratione, 
sapientis  hominis  et  recti,  gravitas  summa,  et  natu- 
ralis  quaedam  inerat  auctoritas,  non  ut  causam,  sed 
ut  testimonium,  dicere  putares,  cum  pro  reo  diceret. 
Hoc  dicendi  genus  ad  patrocinia  m.ediocriter  aptum 
videbatur ;  ad  senatoriam  vero  sententiam,  cujus  erat 
ille  princeps,  vel  maxime:  significabat  enuTi,  non 
prudentiam  solum,  sed,  quod  maxime  rem  contine- 
bat,  fidem.  Habebat  hoc  a  natura  ipsa,  quod  a  doc- 
trina  non  facile  posset:  quamquam  hujus  quoque 
ipsius  rei,  quemadmodum  scis,  prajcepta  sunt.  Hu- 
jus  et  orationes  sunt,  et  tres  ad  L.  Fufidium  libri, 
scripti  de  vita  ipsius  acta,  sane  utiles,  quos  nemo  le- 
git :  at  Cyri  vitam  et  disciplinam  legunt,  praeclaram 
iilam  quidem,  sed  neque  tam  rebus  nostris  aptam. 

nec   tamen   Scauri  laudibus   anteponendam.    Ipse 
etiam  Fufidius  in  aliquo  patronorum  numero  fuit. 

XXX.  Rutilius  autem  in  quodam  tristi  et  severo 
genere  dicendi  versatus  est ;  et  uterque  natura  vehe- 
mens,  et  acer.  Itaque,  cum  una  consulatum  petivis- 
sent,  non  ille  solum,  qui  repulsam  tulerat,  accusavit 
ambitus  designatum  competitorem,  sedScaurusetiam, 
absolutus,  Rutilium  in  judicium  vocavit :  multaque 
opera,  multaque  industria  Rutilius  fuit ;  quce  erat 
propterea  gratior,   quod  idem  magnum  munus  de 
jure  respondendi  sustinebat.    Sunt  ejus  orationes  je- 
junae ;  multa  prseclara  de  jure :  doctus  vir,  et  Graecis 
literis  eruditus,  Pan^tii  auditor,  prope  perfectus  in 
Stoicis ;  quorum  peracutum  et  artis  plemim  orationis 
genus,  sed  tamen  exile,  nec  satis  populari  assensioni 
accommodatum.    Itaque  iUa,  quae  propria  est  hujus 
disciplinas,    philosophorum   de   se   ipsorum  opinio, 
firma  in  hoc  viro  et  stabilis  inventa  est.    Qui  cum 
innocentissimus  in  judicium  vocatus  esset,  (quo  judi- 
cio  convulsam  penitus  scimus  esse  rempublicam)  cum 
essent  eo  tempore  eloquentissimi  viri  L.  Crassus  et 
M.  Antonius  consulares,  eorum  adliibere  neutrum 
voluit :  dixit  ipse  pro  sese ;  et  pauca  C.  Cotta,  quod 
sororis  erat  fiiius,  et  is  quidem  tamen  ut  orator; 
quamquam  erat  admodum  adolescens.    Sed  Q.  Mu- 
cius  enucleate  ille  quidem  et  polite,  ut  solebat,  ne- 
quaquam  autem  ea  vi  atque  copia,  quam  genus  iUud 
judicii,  et  magnitudo  causa?,  postulabat.    Habemus 
igitur  in  Stoicis  oratoribus  Rutilium,  Scaurum  in 
antiquis :  utrumque  tamen  laudemus,  quoniam  per 
illos  ne  heec  quidem  in  civitate  genera  hac  oratoria 
laude  caruerunt.    Volo  enim,  ut  in  scena,  sic  etiam 
in  foro,  non  eos  modo  laudari,  qui  celeri  motu  et 
difiiciH  utantur,  sed  eos  etiam,  quos  statarios  appel- 
lant,  quorum  sit  illa  simplex  in  agendo  veritas,  non 
molesta. 

XXXI,  Et,  quoniam  Stoicorum  est  facta  mentio), 

Q.  ^lius  Tubero  fuit  illo  tempore,  L.  Pauli  nepos, 

nullo  in  oratorum  numero,  sed  vita  severus,  et  con- 
gruens  cum  ea  disciplina,  cjuam  colebat ;  paulo  etiam 
durior  ;  qui  quidem  in  triumviratu  judicaverit  contra 
P.  Africani,  avuncuii  sui,  testimonium,  vacationem 
augures,  quo  minus  judiciis  operam  darent,  non  ha- 
bere :  sed,  ut  vita,  sic  oratione  durus,  incultus,  hor- 
ridus :  itaque  honoribus  majorum  respondere  non 
potuit.  Fuit  autem  constans  civis,  et  fortis,  et  in 
primis  (jrraccho  molestus ;  quod  indicat  Gracchi  in 
eum  oratio :  sunt  etiam,  in  Gracchum,  Tuberonis. 
Is  fuit  mediocris  in  dicendo,  doctissimus  in  dispu- 
tando. 

Tum  Brutus,  Quam  hoc  idem  in  nostris  contin- 
gere  intelligo,  quod  in  Grascis  !  ut  omnes  fere  Stoici, 
prudentissimi  in  disserendo  sint,  et  id  arte  faciant, 
sintque  architecti  paene  verborum ;  iidem,  traducti  a 
disputando  ad  dicendum,  inopes  reperiantur.  Unum 
excipio  Catonem,  in  quo,  perfectissimo  Stoico,  sum- 
mam  eloquentiam  non  desiderem ;  quam  exiguam 
in  Fannio,  ne  in  Rutilio  quidem  magnam,  in  Tu- 
berone  nuUam,  video  fuisse.  Et  ego,  Non,  inquam, 
Brute,  sine  causa ;  propterea  quod  istorum  in  dia- 
lecticis  omnis  cura  consumitur ;  vagum  illud  ora- 
tionis,  et  fusum,  et  multiplex,  non  adhibetur  genus. 
Tuus  autem  avuncukis  (quemadmodum  scis)  habet 
a  Stoicis  id,  quod  ab  illis  petendum  fuit :  sed  dicere 
didicit  a  dicendi  magistris,  eorumque  more  se  exer- 
cuit.  Quod  si  omnia  a  philosophis  essent  petenda, 
Peripateticorum  institutis  commodius  fingeretur  ora- 
tio.  Quo  magis  tuum,  Brute,  judicium  probo,  qui 
eorum  [id  est,  ex  vetere  Academia]  philosophorum 
sectam  secutus  es,  quorum  in  doctrina  atque  pras- 
ceptis  disserendi  ratio  conjungijfcur  cum  suavitate  di- 
cendi  et  copia  :  quamquam  ea  ipsa  Peripateticorum 
Academicorumque  consueiudo  in  ratione  dicendi  ta- 
lis  est,  ut  nec  perficere  oratorem  possit  ipsa  per  sese, 

nec  sine  ea  orator  esse  perfectus.  Nam,  ut  Stoicorum 
adstrictior  est  oratio,  aliquantoque  contractior,  quam 
aures  populi  requirunt ;  sic  illorum  liberior  et  latior, 
'quam  patitur  consuetudo  judiciorum  et  fori.  Quis 
enim  uberior  in  dicendo  Platone  ?  Jovem,  aiunt  phi- 
losophi,  si  Grsece  loquatur,  sic  loqui.  Quis  Aristo- 
tele  nervosior,  Theophrasto  dulcior  ?  Lectitavisse 
Platonem  studiose,  audivisse  etiam,  Demosthenes 
dicitur :  idque  apparet  ex  genere  et  granditate  ver-  ' 
borum  :  dicit  etiam  in  quadam  epistola  hoc  ipse  de 
sese.  Sed  et  hujus  oratio,  in  philosophiam  translata, 
pugnacior  (ut  ita  dicam)  videtur,  et  illorum  in  judi- 
cia,  pacatior. 

XXXII.  Nunc  reliquorum  oratorum  setates,  si 
placet,  et  gradus  persequamur.  Nobis  vero,  inquit 
Atticus,  et  vehementer  quidem,  ut  pro  Bruto  etiam 
respondeam.  Curio  fuit  igitur  ejusdem  ^etatis  fere, 
sane  illustris  orator,  cujus  de  ingenio  ex  orationibus 
ejus  existimari  potest.  Sunt  enim  et  alias,  et,  pro  Ser. 
Fulvio  de  incestu,  nobiHs  oratio.  Nobis  quidem  pue- 
ris,  omnium  optima  putabatur,  quae  vix  jam  compa- 
ret  in  hac  turba  novorum  vohiminum.  Praeclare, 
inquit  Brutus,  teneo,  fj[ui  istam  turbam  voluminum 
eflfecerit.  Et  ego,  inquam,  intelligo,  Brute,  quem 
dicas.  Certe  enim  et  boni  ahquid  attulimus  juven- 
tuti,  magnificentius,  quam  fuerat,  genus  dicendi,  et 
ornatius :  et  nocuimus  fortasse,  quod  veteres  ora- 
tiones,  post  nostras,  non  a  me  quidem  (meis  enim 
iUas  antepono),  sed  a  plerisque,  legi  sunt  desita?. 
Enumera,  inquit,  me  in  plerisque :  quamquam  video 
mihi  multa  legenda,  jam  te  auctore,  quje  antea  con- 
temnebam. 

Atqui  haec,  inquam,  de  incestu  laudata  oratio 
puerilis  est  locis  multis  :  de  amore,  de  tormentis,  de 
rumore,  loci  sane  inanes  ;  verumtamen,  nondum 
tritis  nostrorum  hominum  auribus,  nec  erudita  civi- 
tate,  tolerabiles.  Scripsit  etiam  alia  nonnulla,  et  mul- 

ta  dixit,  et  illustria,  et  in  numero  patronorum  fuit ; 
ut  eum  mirer,  cum  et  vita  suppeditavisset,  et  splen- 
dor  ei  non  defuisset,  consulem  non  fiiisse. 

XXXIII.  Sed  ecce  in  manibus  vir,  et  prsestantissi- 
nio  ingenio,  et  flagranti  studio,  et  doctus  a  puero,  C. 
Gracchus.  Noli  enim  putare,  quemquam,  Brute,  ple- 
niorem  et  wberiorem  ad  dicendum  fuisse.  Et  ille,  Sic 
prorsus,  inquit,  existimo ;  atque  istum,de  superioribus, 
paane  solum  lego.  Immo  plane,  inquam,  Brute,  le- 
gas,  censeo.  Damnum  enim,  illius  immaturo  interitu, 
res  Romanaj  Latinasque  literae  fecerunt.  Utinam  non 
tam  fratri  pietatem,  quam  patriae,  praestare  voluisset ! 
Quam  ille  facile,  tali  ingenio,  diutius  si  vixisset,  vel 
paternam  esset  vel  avitam  gloriam  consecutus  !  Elo- 
quentia  quidem  nescio  an  habuisset  parem  neminem. 
Grandis  est  verbis,  sapiens  sententiis,  genere  toto 
gravis :  manus  extrema  non  accessit  operibus  ejus : 
praeclare  inchoata  multa,  perfecta  non  plane.  Le- 
gendus,  inquam,  est  hic  orator,  Brute,  si  quisquam 
alius,  juventuti.  Non  enim  solum  acuere,  sed  etiam 
alere,  ingenium  potest. 

Huic  successit  aetati  C.  Galba,  Servii  iUius  elo- 
quentissimi  viri  filius,  P.  Crassi  eloquentis  et  juris- 
periti  gener.  Laudabant  hunc  patres  nostri ;  favebant 
etiam  propter  patris  memoriam  ;  sed  cecidit  in  cursu. 
Nam  rogatione  Mamilia,  Jugurthinae  conjurationis 
invidia,  cum  pro  sese  ipse  dixisset,  oppressus  est. 
Exstat  ejus  peroratio,  qui  epilogus  dicitur ;  qui  tanto 
in  honore,  pueris  nobis,  erat,  ut  eum  etiam  edisce- 
remus.  Hic,  qui  in  coUegio  sacerdotum  esset,  primus 
post  Romam  conditam  judicio  publico  est  condem- 
natus. 

XXXIV.  P.  Scipio,  qui  est  in  consulatu  m.ortuus, 
non  multum  ille  quidem  nec  sacpe  dicebat :  sed  et 
Latine  loquendo  cuivis  erat  par ;  et  omnes  sale  face- 
tiisque  superabat.  Ejus  coUega,  L.  Bestia,  bonis  in- 
itiis  orsus  tribunatus  (nam  P.  Popillium,  vi  C.  Grac- 
chi  expulsum,  sua  rogatione  restituit),  vir  et  acer,  et 

non  indisertus,  tristes  exitus  habuit  consulatus.  Nam, 
invidiosa  lege  Mamilia,  [quaestio]  C.  Oalbam  sacer- 
dotem,  et  quatuor  consulares,  L.  Bestiam,  C.  Cato- 
nem,  Sp.  Albinum,  civemque  prjsstantissimum  L. 
Opimium,  Gracchi  interfectorem,  (a  populo  absolu- 
tum,  cum  is  contra  populi  studium  stetisset)  Grac- 
chani  judices  sustulemnt.  • 

Hujus  dissimilis  in  tribunatu,  reliquaque  omni 
vita,  civis  improbus,  C.  Licinius  Nerva,  non  indiser- 
tus  fuit.  C.  Fimbriatemporibus  iisdem  fere,  sed  lon- 
gius  setate  provectus,  habitus  est  sane  (ut  ita  dicam) 
luculentus  patronus,  asper,  maledicus,  genere  toto 
paulo  fervidior  atque  commotior  ;  diligentia  tamen, 
et  virtute  animi,  atque  vita,  bonus  auctor  in  senatu. 
Idem  tolerabilis  patronus,  nec  rudis  in  jure  civili,  et, 
cum  virtute,  tum  etiam  ipso  orationis  genere,  liber  : 
cujus  orationes  pueri  legebamus,  quas  jam  reperire 
vix  possumus. 

Atque  etlam  ingenio,  et  sermone  eleganti,  valetu- 
dine  incommoda,  C.  Sextius  Calvinus  fuit ;  qui  etsi, 
cum  remiserant  dolores  pedum,  non  deerat  in  causis, 
tamen  id  non  saepe  faciebat.  Itaque  consilio  ejus,  cum 
volebant,  homines  utebantur ;  patrocinio,  cum  licebat. 

lisdem  temporibus  M.  Brutus,  in  quo  magnum 
fuit,  Brute,  dedecus  generi  vestro ;  qui,  cum  tanto 
nomine  esset,  patremque  optimum  virum  habuisset 
et  juris  peritissimum,  accusationem  factitaverit,  ut 
Athenis  Lycurgus.  Is  magistratus  non  petivit ;  sed 
fuit  accusator  vehemens,  et  molestus,  ut  facile  cerne- 
res  naturale  quoddam  stirpis  bonum  degeneravisse 
vitio  depravatae  voluntatis.  Atque  eodem  tempore 
accusator  de  plebe  L.  Csesulenus  fuit,  quem  ego  au- 
divi  jam  senem,  cum  ab  L.  SabelHo  multam  lege 
AquUHa  de  [injuria]  petivisset.  Non  fecissem  ho- 
minis  psene  infimi  mentionem,  nisi  judicarem,  qui 
suspiciosius  aut  criminosius  diceret,  audivisse  me 
neminem. 

XXXV.  Doctus  etiam  ,Graecis  T.  Albucius,  vel 

potius,  psene  Graecus.  Loquor,  ut  opinor ;  sed  licet 
ex  orationibus  judicare.  Fuit  autem  Athenis  adoles- 
cens ;  perfectus  Epicureus  evaserat,  minime  aptum 
ad  dicendum  genus. 

Jam  Q.  Catulus,  non  antiquo  illo  more,  sed  hoc 
nostro  (nisi  quid  fieri  potest  perfectius)  eruditus ; 
multae  literae,  summa,  non  vitse  solum  atque  natura?, 
sed  orationis  etiam,  comitas ;  incorrupta  quaedam 
Latini  sermonis  integritas ;  quae  perspici  cum  ex 
orationibus  ejus  potest,  tum  facillime  ex  eo  libro, 
quem,  de  consulatu  et  de  rebus  gestis  suis  conscrip- 
tum  molli  et  Xenophonteo  genere  sermonis,  misit  ad 
A.  Furium  poetam,  familiarem  suum ;  qui  liber 
nihilo  notior  est,  quam  illi  tres,  de  quibus  ante  dixi, 
Scauri  libri. 

Tum  Brutus,  Mihi  quidem  nec  iste  nctus  est,  nec 
illi :  sed  nec  mea  culpa  est ;  nunquam  enim  in  ma- 
nus  inciderunt.  Nunc  autem  et  a  te  sumam,  et  con- 
quiram  ista  posthac  curiosius.  Fuit  igitur  in  Catulo 
sermo  Latinus ;  quae  laus  dicendi  non  mediocris  ab 
oratoribus  plerisque  neglecta  est :  nam  de  sono  vocis, 
et  suavitate  appellandarum  literarum,  quoniam  filium 
cognovisti,  noli  exspectare  quid  dicam :  quamquam 
iihus  quidem  non  fuit  in  oratorum  numero ;  sed  non 
deerat  ei  tamen,  in  sententia  dicenda,  cum  pruden- 
tia,  tum  elegans  quoddam  et  eruditum  orationis 
genus.  Nec  habitus  est  tamen  pater  ipse  Catulus 
princeps  in  numero  patronorum :  sed  erat  taHs,  ut, 
cum  quosdam  audires,  qui  tum  erant  prasstantes, 
videretur  esse  inferior :  cum  autem  ipsum  audires, 
sine  comparatione,  non  modo  contentus  esses,  sed 
mehus  non  quaereres. 

Q.  J^Ietellus  Numidicus,  et  ejus  collega  M.  Sila- 
nus,  dicebant  de  republica,  quod  esset  illis  viris  et 
consulari  dignitati  satis.  iU.  Aurelius  Scaurus  non 
S£epe  dicebat,  sed  poKte  ;  liatine  vero  in  primis  est 
eleganter  locutus.  Qnx  laus  eadem  in  A.  Albino 
bene  lociucndi  fuit.    Nam  flamen  Albinus  etiam  in 

niimero  est  habitus  disertorum.  Q.  etiani  Caepio, 
vir  acer  et  fortis,  cui  fortuna  belli  crimini,  invidia 
populi  calamitati  fuit. 

XXXVI.  Tum  etiam  C.  et  L.  Memmii  fuerunt 
oratores  mediocres,  accusatores  acres,  atque  acerbi : 
itaque  in  judicium  capitis  multos  vocaverunt,  pro 
reis  non  Scepe  dixerunt.  Sp.  Thorius  satis  valuit  in 
populari  genere  dicendi,  is,  qui  agrum  publicum, 
vitiosa  et  inutili  lege,  vectigali  levavit.  M.  Marcellus, 
yEsernini  pater,  non  ille  quidem  in  patronis,  sed  et 
in  promtis  tam.en,  et  non  inexercitatis  ad  dicendum, 
fuit,  ut  filius  ejus,  P.  Lentulus. 

L.  etiam  Cotta,  prcetorius,  in  mediocrium  orato- 
rum  numero,  dicendi  non  ita  multum  laude  proces- 
serat ;  sed,  de  industria,  cum  verbis,  tum  etiam  ipso 
sono  quasi  subrustico,  prosequebatur  atque  imitaba- 
tur  antiquitatem. 

Atque  ego  et  in  hoc  ipso  Cotta,  et  in  aliis  pluri- 
bus,  inteUigo,  me  non  ita  disertos  homines  et  retu- 
lisse  in  oratorum  numerum,  et  relaturum.  Est  enim 
propositum  colligere  eos,  qui  hoc  munere  in  civitate 
functi  sint,  ut  tenerent  oratorum  locum  ;  quorum 
quidem  qu£e  fuerit  adscensio,  et  quam  in  omnibus  re- 
bus  difficilis  optimi  perfectio  atque  absolutio,  ex  eo 
quod  dicam,  existimari  potest.  Quam  multi  enim 
jam  oratores  commemorati  sunt,  et  quam  diu  in  eo- 
rum  enumeratione  versamur,  cum  tamen  spisse  atque 
vix,  ut  dudum  ad  Demosthenem  et  Hyperidem,  sic 
nunc  ad  Antonium  Crassumque  pervenimus  !  Nam 
ego  sic  existimo,  hos  oratores  fuisse  maximos,  et  in 
his  primum  cum  Graecorum  gloria  Latine  dicendi 
copiam  aequatam. 

XXXVII.  Omnia  veniebant  Antonio  in  men- 
tem  :  eaque,  suo  quaeque  loco,  ubi  plurimum  profi- 
cere  et  valere  possent,  (ut  ab  imperatore  equites,  pe- 
dites,  levis  armatura)  sic  ab  iUo  in  maxime  oppor- 
tunis  orationis  partibus  coUocabantur.  Erat  memoria 
summa,  nuUa  meditationis  suspicio :  imparatus  sem- 

per  aggredi  ad  dicendum  videbatur :  sed  ita  erat 
paratus,  ut  judices,  illo  dicente,  nonnur.quam  vide- 
rentur  non  satis  parati  ad  cavendum  fuisse.  Verba 
ipsa,  non  iUa  quidem  elegantissimo  sernione ;  itaque 
diligenter  loquendi  laude  caruit :  neque  tamen  est 
admodum  inquinate  locutus :  sed  illa,  quae  proprie 
laus  oratoris  est,  in  verbis  (nam  ipsum  Latine  loqui, 
est  iUud  quidem,  ut  paulo  ante  dixi,  in  magna  laude 
ponendum ;  sed  non  tam  sua  sponte,  quam  quod  est 
a  plerisque  neglectum  :  non  enim  tam  prseclarum 
est  scire  Latine,  quam  turpe  nescire  ;  neque  tam  id 
mihi  oratoris  boni,  quam  civis  Romani  proprium 
videtur  :)  sed  tamen  Antonius  in  verbis  et  eligendis 
(neque  id  ipsum  tam  leporis  causa,  quam  ponderis), 
et  coUocandis,  et  comprehensione  devinciendis,  nihil 
non  ad  rationem,  et  tamquam  ad  artem,  dirigebat : 
verum  multo  magis  hoc  idem  in  sententiarum  orna- 
mentis  et  conformationibus.  Quo  genere  quia  prasstat 
omnibus  Demosthenes,  idcirco  a  doctis  oratorum  est 
princeps  judicatus.  ^y^^wofra  enim  quas  vocant  Gr^eci, 
ea  maxime  ornant  oratorem ;  eaque  non  tam  in  ver- 
bis  pingendis  habent  pondus,  quam  in  iUuminandis 
sententiis. 

XXXVIII.  Sed,  cum  haec  magna  in  Antonio, 
tum  actio  singularis  ;  quas  si  partienda  est  in  gestum 
atque  vocem ;  gestus  erat  non  verba  exprimens,  sed 
cum  sententiis  congruens:  manus,  humeri,  latera, 
supplosio  pedis,  status,  incessus,  omnisque  motus 
cum  verbis  sententiisque  consentiens ;  vox  perma- 
nens,  verum  subrauca  natura.  Sed  hoc  vitium  huic 
uni  in  bonum  convertebat.  Habebat  enim  flebile 
quiddam  in  questionibus,  aptumque  cum  ad  lidem 
faciendam,  tum  ad  misericordiam  commovendam ; 
ut  verum  videretur  in  hoc  illud,  quod  Demosthenem 
ferunt  ei,  qui  quaesivisset,  quid  primum  esset  in  di- 
cendo,  actionem  ;  quid  secundum,  idem,  et  idem  ter- 
tium,  respondisse.    NuUa  res  magis  penetrat  in  ani- 

mos,  eosque  fingit,  fomaat,  flectit ;  talesque  oratores 
videri  facit,  quales  ipsi  se  videri  volunt. 

Huic  alii  pareni  esse  dicebant,  alii  anteponebant, 
L.  Crassum.  lUud  quidem  certe  omnes  ita  judica- 
bant,  neminem  esse,  qui,  horum  alterutro  patrono, 
cujusquam  ingenium  requireret.  Equidem,  quam- 
quam  Antonio  tantum  tribuo,  quantum  supra  dixi, 
tamen  Crasso  nihil  statuo  fieri  potuisse  perfectius. 
Erat  summa  gravitas  :  erat  cum  gravitate  junctus 
facetiarum  et  urbanitatis  oratorius,  non  scurrilis,  le- 
pos :  Latine  loquendi  accurata,  et  sine  molestia  dili- 
gens,  elegantia :  in  disserendo  mira  explicatio  :  cum 
cle  jure  civili,  cum  de  asquo  et  bono  disputaretur,  ar- 
gumentorum  et  similitudinum  copia. 

XXXIX.  Nam,  ut  Antonius,  conjectura  moven- 
da,  aut  sedanda  suspicione  aut  excitanda,  incredibi- 
lem  vim  habebat ;  sic  in  interpretando,  in  defmiendo, 
in  explicanda  sequitate,  nihil  erat  Crasso  copiosius  : 
idque  cum  saepe  alias,  tum  apud  centumviros  in  M' 
Curii  causa  cognitum  est.  Ita  enim  multa  tum  con- 
tra  scriptum  pro  ssquo  et  bono  dixit,  ut  hominem 
acutissimum,  Q.  Scaevolam,  et  in  jure,  in  quo  illa 
causa  vertebatur,  paratissimum,  obrueret  argumen- 
torum  exemplorumque  copia :  atque  ita  tum  ab  his 
patronis  aequalibus,  etiam  consularibus,  causa  illa 
dicta  est,  cum  uterque  ex  contraria  parte  jus  civDe 
defenderet,  ut  eloquentium  jurisperitissimus  Crassus, 
jurisperitorum  eloquentissimus  Scaevola,  putaretur; 
qui  quidem  cum  peracutus  esset  ad  excogitandum, 
quid  in  jure  aut  in  aequo  verum  aut  esset,  aut  non 
esset,  tum  verbis  erat  ad  rem  cum  summa  brevitate 
mirabiliter  aptus.  Quare  sit  nobis  orator  in  hoc  in- 
terpretandi,  explanandique,  et  disserendi  genere  mi- 
rabilis,  sic  ut  simile  nihil  viderim  :  in  augendo,  in 
ornando,  in  refellendo,  magis  existimator  metuendus 
quam  atlmirandus  orator. 
tumur. 

XL.  Tum  Brutus,  Etsi  satis,  inquit,  mihi  vidcr 
bar  habere  cognitum  Sc^volam  ex  iis  rebus,  quas 
audiebam  Scepe  ex  C.  Kutilio,  quo  utebatur  propter 
familiaritatem  ScaevolcE  nostri,  tamen  ista  mihi  ejus 
dicendi  tanta  laus  nota  non  erat.  Itaque  cepi  volup  . 
tatem,  tam  ornatum  virum,  tamque  excellens  inge- 
nium,  fuisse  in  nostra  republica. 

Hic  ego,  Noli,  inquam,  Brute,  existimare,  his 
duobus  quidquam  fuisse  in  nostra  civitate  prasstan- 
tius :  nam,  ut  paulo  ante  dixi,  consultorum  alterum 
disertissimum,  disertorum  alterum  consultissimum 
fuisse  ;  sic  in  reliquis  rebus  ita  dissimiles  erant  inter 
sese,  statuere  ut  tamen  non  posses,  utiius  te  malles 
similiorem.  Crassus  erat  elegantium  parcissimus, 
Scaevola  parcorum  elegantissimus.  Crassus  in  summa 
comitate  habebat  etiam  severitatis  satis ;  Scasvolae, 
multa  in  severitate,  non  deerat  tamen  comitas.  Licet 
omnia  hoc  modo  :  sed  vereor,  ne  fingi  videantur  haec, 
ut  dicantur  a  me  quodam  modo  ;  res  se  tamen  sic 
habet.  Cum  omnis  virtus  sit,  ut  vestra,  Brute,  vetus 
Academia  dixit,  mediocritas;  uterque  horum  me- 
dium  quiddam  volebat  sequi :  sed  ita  cadebat,  ut  al- 
ter  ex  alterius  laude  partem,  uterque  autem  suam 
totam  haberet. 

Tum  Brutus,  Cum  ex  tua  oratione  mihi  videor, 
inquit,  bene  Crassum  et  Scaevolam  cognovisse,  tuni 
de  te  et  de  Ser.  Sulpicio  cogitans^  esse  quamdam  vc- 
bis  cum  illis  similitudinem  judico.  Quonam,  inquam, 
istuc  modo  ?  Quia  mihi  et  tu  videris,  inquit,  tantum 
juris  civihs  scire  voluisse,  quantum  satis  esset  ora- 
tori ;  et  Servius  eloquentiae  tantum  assumsisse,  ut 
jus  civile  facile  possit  tueri :  aetatesque  vestrae,  ut 
illorum,  nihil,  aut  non  fere  multum,  diiTerunt. 

XLI.  Et  ego,  De  me,  inquam,  dicere  nihil  est 
necesse :  de  Servio  autem  et  tu  probe  dicis,  et  ego 
dicam,  quod  sentio.  Non  enim  facile  quem  dixerim 
phis  studii,  quam  ilkmi,  et  ad  dicendum,  et  ad  oni- 
nes  bonarum  rerum  disciplinas,  adhibuisse :  mmi  et 

in  iisdem  exercitationibus,  ineunte  atate,  fuimiis ; 
et  postea  una  Rhodum  ille  etiam  profectus  est,  quo 
melior  esset  et  doctior :  et,  inde  ut  rediit,  videtur 
mihi  in  secunda  arte  primus  esse  maluisse,  quam  in 
prima  secundus.  Atque  haud  scio,  an  par  principi- 
bus  esse  potuisset :  sed  fortasse  maluit  (id  quod  est 
adeptus)  longe  omnium,  non  ejusdem  modo  aetatis, 
sed  eorum  etiam  qui  fuissent,  in  jure  civili  esse 
princeps. 

Hic  Brutus,  Ai'n'  tu  ?  inquit.  Etiamne  Q.  Scae- 
volge  Servium  nostrum  anteponis  ?  Sic  enim,  inquam, 
Brute,  existimo,  juris  civilis  magnum  usum  et  apud 
Scaevolam,  et  apud  mulfcos,  fuisse :  artem,  in  hoc 
uno  :  quod  nunquam  eflecisset  ipsius  juris  scientia, 
nisi  eam  praeterea  didicisset  artem,  qua3  doceret  reni 
universam  tribuere  in  partes,  latentem  explicare  de- 
finiendo,  obscuravn  explanare  interpretando ;  ambi- 
gua  primum  videre,  deinde  distinguere ;  postremo 
habere  regulam,  qua,  vera  et  falsa  judicarentur,  et 
quae,  quibus  positis,  essent,  quasque  non  essent,  con- 
sequentia.  Hic  enim  attulit  hanc  artem  omnium  ar- 
tium  maximam,  quasi  ]ucem,  ad  ea  quaj  confuse  ab 
aliis  aut  respondebantur,  aut  agebantur. 

XLII.  Dialecticam  mihi  videris  dicere,  inquit. 
Recte,  inquam,  intelligis :  sed  adjunxit  etiam  et  li- 
terarum  scientiam,  et  loquendi  elegantiam,  quse  ex 
scriptis  ejus,  quorum  similia  nulla  sunt,  facillime 
perspici  potest.  Cumque  discendi  causa  duobus  peri- 
tissimis  operam  dedisset,  L.  LuciKo  Balbo,  C. 
AquiUio  trallo ;  GaUi,  hominis  acuti  et  exercitati, 
promtam  et  paratam  in  agendo  et  in  respondendo 
celeritatem  subtUitate  diUgentiaque  superavit :  Bal- 
bi,  docti  et  eruditi  hominis,  in  utraque  re  considera- 
tam  tarditatem  vicit,  expediendis  conficiendisque  re- 
bus :  sic  et  habet,  quod  uterque  eorum  habuit ;  et 
explevit,  quod  utrique  defuit.  Itaque,  ut  Crassus  mihi 
videtur  sapientius  fecisse,  quam  Scsvola :  (hic  enim 
causas  studiose  recipiebat,  in  quibus  a  Crasso  supera- 

batur  ;  ille  se  consuli  nolebat,  ne  qua  in  re  inferior 
esset,  quam  Scagvola)  ;  sic  Servius  sapientissime. 
Cum  enim  duae  civiles  artes  ac  forenses  plurimum  et 
laudis  haberent  et  gratias ;  perfecit,  ut  altera  pras- 
staret  omnibus,  ex  alterii  tantum  assumeret,  quantum 
essct,  et  ad  tuendum  jus  civile,  et  ad  obtinendam 
consularem  dignitatem,  satis. 

Tum  Brutus,  Ita  prorsus,  inquit,  et  antea  puta- 
bam.  Audivi  enim  nuper  eum  studiose  et  frequenter 
Sami,  cum  ex  eo  jus  nostrum  pontificium,  qua  ex 
parte  cum  jure  civili  conjunctum  esset,  vellem  co- 
gnoscere;  et  nunc  meum  judicium  multo  magis 
confirmo  testimonio  et  judicio  tuo  :  simul  illud  gau- 
deo,  quod  et  gcqualitas  vestra,  et  pares  honorum  gra- 
dus,  et  artium  studiorumque  quasi  finitima  vicini- 
tas,  tantum  abest  ab  obtrectatione  invidiaque,  quae 
solet  lacerare  plerosque,  uti  ea  non  modo  non  exul- 
cerare  vestram  gratiam,  sed  etiam  conciliare,  videa- 
tur.  Quali  enim  te  erga  illum  perspicio,  tali  iUum 
in  te  voluntate  judicioque  cognovi.  Itaque  doleo,  et 
illius  consilio,  et  tua  voce,  popukim  Romanum  ca- 
rere  tam  diu  :  quod  cum  pcr  se  dolendum  est,  tum 
multo  magis  consideranti,  ad  quos  ista,  non  translata 
sint,  sed  nescio  quo  pacto  devenerint. 

Hic  Atticus,  Dixeram,  inquit,  a  principio,  de  re- 
publica  ut  sileremus  :  itaque  faciamus  :  nam,  si  isto 
modo  volumus  singulas  res  desiderare,  non  modo 
querendi,  sed  ne  lugendi  quidem  finem  reperiemus. 
XLIII.  Pergamus  ergo,  inquam,  ad  reliqua,  et 
institutum  ordinem  persequamur.  Paratus  igitur  ve- 
niebat  Crassus ;  exspectabatur ;  audiebatur.  A  prin- 
cipio  statim  (quod  erat  apud  eum  semper  accuratum), 
exspectatione  dignus  videbatur  :  non  multa  jactatio 
corporis,  non  inclinatio  vocis ;  nuUa  inambulatio ; 
non  crebra  supplosio  pedis  :  vehemens,  et  interdum 
irata,  et  plena  justi  doloris  oratio ;  muUae,  et  cum 
gravitate,  facetiae :  quodque  difficile  est,  idem  et  per- 
ornatus  et  perbrevis.     Jam  in  aUercando  iuvcnit  pa- 

rem  neminem  ;  versatus  est  in  omni  fere  genere  cau- 
sarum  :  mature  in  locum  principem  oratorum  venit. 
Accusavit  C.  Carbonem,  eloquentissimum  liorainem, 
admodum  adolescens  :  summam  ingenii  non  laudem 
modo,  sed  etiam  admirationem,  est  consecutus.  De- 
fendit  postea  Liciniam  virginem,  cum  annos  XXVII. 
natus  esset :  in  ea  ipsa  causa  fuit  eloqueijtissimus  ; 
orationisque  ejus  scriptas  quasdam  partes  reliquit. 
Voluit,  adolescens,  in  coionia  Narbonensi  causa?  po- 
pularis  aliquid  attingere,  eamque  coloniam  (ut  fecit) 
ipse  deducere.  Exstat  in  eam  legem  senior,  ut  ita 
dicam,  quam  illa  cstas  ferebat,  oratio.  Multa?  deinde 
caus^ ;  sed  ita  tacitus  tribunatusj  ut,  nisi  in  eo  ma- 
gistratu  coenavisset  apud  pra?conem  Oranium,  idque 
nobis  narravisset  Lueilius,  tribunum  plebis  nesci- 
remus  fuisse. 

Ita  prorsus,  inquit  Brutus :  sed  ne  de  ScnsvolfB 
quidem  tribunatu  quidquam  audivisse  videor ;  et  eum 
collegam  Crassi  credo  fuisse.  Oranibus  quidem  aliis, 
inquara,  in  magistratibus,  sed  tribunus  anno  post 
fuit ;  eoque  in  Rostris  sedente,  suasit  Serviliam  le- 
gem  Crassus.  Nam  censuram  sine  Scsevola  gessit. 
Eum  enim  raagistratum  nemo  unquara  Scscvolarum 
petivit.  Sed  Iipsc  Crassi  cum  edita  oratio  est,  quam 
te  saepe  legisse  certo  scio,  quatuor  et  triginta  tum  ha- 
bebat  annos,  totidemque  annis  m.ihi  yctate  prassta- 
bat.  His  enim  consulibus  eam  legcm  suasit,  quibus 
nati  sumus,  cura  ipse  esset  Q.  Cajpione  consule  natus, 
et  C.  LcBlio,  triennio  ipso  rainor,  quara  Antonius : 
quod  idcirco  posui,  ut,  dicendi  Latine  prima  matu- 
ritas  in  qua  setate  exstitisset,  posset  notari ;  et  intel- 
ligeretur  jam  ad  summum  paene  esse  perductam,  ut 
eo  nihil  ferme  quisquam  addere  posset,  nisi  qui  a 
philosophia,  a  jure  civili,  abhistoria,  fuisset  instruc-. 
tior. 

XLIV.  Erit,  inquit  M.  Brutus,  aut  jam  est  iste, 
quem  expectas.  Nescio,  inquam.  Sed  est  etiam  L 
Crassi    in   consulatu,   pro   Q.   Ca^pione,  defension; 

juncta,  non  brevis,  ut  laudatio,  ut  oratio  autem,  bre- 
vis,  postrema  censoris  oratio,  qua  anno  duodequin- 
quagesimo  usus  est.  In  his  omnibus  inest  quidam 
sine  uUo  fuco  veritatis  color.  Quinetiam  comprehen- 
sio,  et  ambitus  ille  verborum  (si  sic  periodum  appel- 
lari  placet)  erat  apud  iUum  contractus  et  brevis ;  et  in 
membra  quaidam,  quae  KwKa  Grasci  vocant,  disper- 
tiebat  orationem  lubentius. 

Hoc  loco  Brutus,  Quandoquidem  tu  istos  oratores, 
inquit,  tantopere  laudas ;  vellem  aliquid  Antonio, 
praster  illum  de  ratione  dicendi  sane  exilem  libel- 
lum,  plura  Crasso,  libuisset  scribere :  cum  enim  om- 
nibus  memoriam  sui,  tum  etiam  disciphnam  dicendi 
nobis  reliquissent.  Nam  SccEVolse  dicendi  elegantiarn 
satis  ex  iis  orationibus,  quas  reliquit,  habemus  cogni- 
tam.  Et  ego,  Mihi  quidem  a  pueritia  quasi  magistra 
fuit,  inquam,  illa  in  legem  Csepionis  oratio ;  in  qua 
et  auctoritas  ornatur  senatus,  quo  pro  ordine  illa  di- 
cuntur,  et  invidia  concitatur  in  judicum  et  in  accu- 
satorum  factionem,  contra  quorum  potentiam  popu- 
lariter  tum  dicendum  fuit.  Multa  in  illa  oratione 
graviter,  multa  leniter,  multa  aspere,  multa  facete, 
dicta  sunt ;  plura  etiam  dicta,  quam  scripta,  quod 
ex  quibusdam  capitibus  expositis,  nec  explicatis,  in- 
telligi  potest.  Ipsa  illa  censoria  contra  Cn.  Domitium 
coUegam  non  est  oratio,  sed  quasi  capita  rerum,  et 
orationis  commentarium  paulo  plenius.  Nulla  est 
enim  altercatio  clamoribus  unquam  habita  majori- 
bus.  Et  vero  fuit  in  hoc  et  popularis  dictio  excellens  : 
Antonii  genus  dicendi  multo  aptius  judiciis,  quam 
concionibus. 

XLV.  Hoc  loco  ipsum  Domitium  non  relinquo : 
nam  etsi  non  fuit  in  oratorum  numero,  tamen  pono, 
satis  in  eo  fuisse  orationis  atque  ingenii,  quo  et  ma- 
gistratus  personam,  et  consularem  dignitatem,  tuere- 
tur :  quod  idem  de  C.  CoeHo  dixerim,  industriam  in 
eo  summam  fuisse,  summasque  virtutes,  eloquentite 
tantum,  quod  esset,  in  rebus  privatis,  amicis  ejus,  iu 

republica,  ipsius  dignitati,  satis.  Eodem  tempore  M. 
Herennius  in  mediocribus  oratoribus,  Latine  et  dili- 
genter  loquentibus,  numeratus  est :  qui  tamen  sum- 
ma  nobilitate  hominem,  cognatione,  sodalitate,  col- 
legio,  surnma  etiam  eloquentia,  L.  Philippum,  in 
consulatus  petitione  superavit.  Eodem  tempore  C. 
Clodius,  etsi,  propter  summam  nobilitatem  et  singu- 
larem  potentiam,  magnus  erat,  tamen  etiam  elo- 
quentiae  quamdam  mediocritatem  afFerebat.  Ejusdem 
fere  temporis  fuit  eques  Romanus  C.  Titius,  qui, 
meo  judicio,  eo  pervenisse  videtur,  quo  potuit  fere 
Latinus  orator,  sine  Graecis  literis,  et  sine  multo  usu, 
pervenire.  Hujus  orationes  tantum  argutiarum,  tan- 
tum  exemplorum,  tantum  urbanitatis  habent,  ut 
paene  Attico  stilo  scriptns  esse  videantur.  Easdem  ar- 
gutias  in  tragoedias,  satis  quidem  ille  acute,  sed  pa- 
rum  tragice,  transtulit.  Quem  studebat  imitari  L. 
Afranius  poeta,  homo  perargutus,  in  fabulis  quidem 
etiam,  ut  scitis,  disertus.  Fuit  etiam  Q.  Rubrius 
Varro,  qui  a  senatu  hostis  cum  C.  Mario  judicatus 
est,  acer  et  vehemens  accusator.  In  eo  genere  sane 
probabilis,  doctus  autem  Grascis  literis,  propinquus 
noster,  factus  ad  dicendum,  M.  Gratidius,  M.  An- 
tonii  perfamiharis,  cujus  praefectus  cum  esset  in  Ci- 
licia,  est  interfectus ;  qui  accusavit  C.  Fimbriam, 
M.  Marii  Gratidiani  pater. 

XLVI.  Atque  etiam  apud  socios  et  Latinos,  ora- 
tores  habiti  sunt  Q.  Vettius  Vettianus,  e  Marsis, 
quem  ipse  cognovi,  prudens  vir,  et  in  dicendo  brevis  : 
Q.  et  D.  Valerii  Sorani,  vicini  et  familiares  mei,  non 
tam  in  dicendo  admirabiles,  quam  docti  et  Grascis  li- 
teris  et  Latinis  :  C.  Rusticellus  Bononiensis,  is  qui- 
dem  et  exercitatus,  et  natura  volubilis.  Omnium 
autem  eloquentissimus  extra  hanc  urbem  T.  Betucius 
Barrus  Asculanus,  cujus  sunt  aliquot  orationes  As- 
culi  habitae :  illa  Romas  contra  Caepionem,  nobilis 
sane,  cui  orationi  Caspionis  ore  respondit  ^lius ;  qui 
scriptitavit  orationes  multas,   orator  ipse  nunquam 

fuit.    Apud  majores  autem  nostros  video  disertissi- 

mum  habitum  ex  Latio  L.  Papirium  Fregelianum, 

Ti.  Gracchi,  P.  F.  fere  aetate ;  ejus  etiam  oratio  est 

pro  Fregellanis,  coloniisque  Latinis,  habita  in  senatu. 

Tum  Brutus,  Quid  tu  igitur,  inquit,  tribuis  istis 

externis  quasi  oratoribus  ?  Quid  censes,  inquam,  nisi 

idem,  quod  urbanis,  praster  unum,  quod  non  est  eo- 

rum  urbanitate  quadam  quasi  colorata  oratio  ?   Et 

Brutus,  Qui  est,  inquit,  iste  tandem  urbanitatis  co- 

lor  ?  Nescio,  inquam :  tantum  esse  quemdam  scio. 

Id  tu,  Brute,  jam  intelliges,  cum  in  Galiiam  veneris. 

Audies  tu  quidem  etiam  verba  quaDdam  non  trita 

RoniiB :  sed  haec  mutari,  dediscique  possunt :  iUud 

est  majus,  quod  in  vocibus  nostrorum  oratorum  re- 

cinit  quiddam  et  resonat  urbanius  :  nec  hoc  in  ora- 

toribus  modo  apparet,  sed  etiam  in  cseteris.  Ego  me- 

mini  T.  Tincam  Placentinum,  hominem  facetissi- 

mum,  cum  familiari  nostro  Q.  Granio  praecone  di- 

cacitate  certare.  Eon',  inquit  Brutus,  de  quo  multa 

Lucilius  ?  Isto  ipso :  sed  Tincam,  non  minus  multa 

ridicule  dicentem,  Granius  obruebat  nescio  quo  sa- 

pore  vernaculo ;  ut  ego  jam  non  mirer,  illud  Theo- 

phrasto  accidisse,  quod  dicitur,  cum  percontaretur  ex 

anicula  quadam,  quanti  aliquid  venderet ;  et  respon- 

disset  iUa,  atque  addidisset,  "  Hospes,  non  pote  mi- 

noris :"  tuHsse  eum  moleste,  se  non  efFugere  hospitis 

speciem,  cum  cEtatem  ageret  Athenis,  optimeque  lo- 

queretur.    Omnino,  sicut  opinor,  in  nostris  est  qui- 

dam  urbanorum,  sicut  illic  Atticorum,  sonus:  sed 

domum  redeamus ;  id  est,  ad  nostros  revertamur. 

XLVII.  Duobus  igitur  summis,  Crasso  et  An- 
tonio,  L.  Philippus  proximus  accedebat,  sed  longo 
intervaUo  tamen  proximus.  Itaque  eum,  etsi  nemo 
intercedebat,  qui  se  illi  anteferret,  neque  secundum 
tamen,  neque  tertium  dixerim.  Nec  enim  in  quadri- 
gis  eum  secundum  numeraverim,  aut  tertium,  qui 
vix  e  carceribus  exierit,  cuni  palmam  jam  primus 
acceperit ;  nec  in  oratoribus,  qui  tantum  absit  a  pri- 

mo,  vix  ut  in  eodem  curriculo  esse  videatur.  Sed 
tamen  erant  ea  in  Philippo,  quae,  qui  sine  compara- 
tione  illorum  spectaret,  satis  magna  diceret ;  summa 
libertas  in  oratione,  multse  facetise :  satis  creber  in 
reperiendis,  solutus  in  explicandis  sententiis ;  erat 
etiam  in  primis,  ut  temporibus  illis,  Grascis  doctrinis 
institutus  ;  in  altercando  cum  aliquo  aculeo  et  male- 
dicto  facetus.  Horum  setati  prope  conjunctus  L.  Gel- 
lius  non  tam  vendibilis  orator,  quam  ut  nescires,  quid 
ei  deesset:  nec  enim  erat  indoctus,  nec  tardus  ad 
excogitandum,  nec  Romanarum  rerum  immemor,  et 
verbis  solutus  satis  ;  sed  in  magnos  oratores  inciderat 
ejus  aetas :  multam  tamen  operam  amicis  et  utilem 
prffibuit ;  atque  ita  diu  vixit,  ut  multarum  aetatum 
oratoribus  implicaretur,  multum  etiam  in  causis  ver- 
saretur. 

lisdem  fere  temporibus  D.  Brutus,  is,  qui  consul 
cum  IMamerco  fuit,  hcmo  et  Graecis  doctus  literis  et 
Latinis.  Dicebat  etiam  L.  Scipio  non  imperite ;  Cn. 
que  Pompeius,  Sex.  F,  aliquem  numerum  obtinebat ; 
nam  Sex.  frater  ejus  prsestantissimum  ingenium  con- 
tulerat  ad  summam  juris  civilis,  et  ad  perfectam 
geometriae  et  rerum  Stoicarum  scientiam.  Item  in 
jure,  et  ante  hos  M.  Brutus,  et  paulo  post  eum  C. 
Bilienus,  homo  per  se  magnus,  prope  simili  ratione 
summus  evaserat :  qui  consul  factus  esset,  nisi  in 
Marianos  consulatus,  et  in  eas  petitionis  angustias, 
incidisset.  Cn.  autem  Octavii  eloquentia,  quae  fuerat 
ante  consulatum  ignorata,  in  consulatu  multis  con- 
cionibus  est  vehementer  probata.  Sed  ab  eis,  qui 
tantum  in  dicentium  numero,  non  in  oratorum  fue- 
runt,  jam  ad  oratores  revertamur.  Censeo,  inquit 
Atticus :  eloquentes  enim  videbare,  non  sedulos,  veUe 
conquirere. 

XLVIII.  Festivitate  igitur,  et  facetiis,  inquam, 
C.  Juhus,  L.  F.  et  superioribus  et  asqualibus  suis 
onuiibus  prasstitit ;  oratorque  fuit  minime  ille  qui- 
dem  vehem.ens ;  sed  nemo  unquam  urbanitate,  nemo 

lepore,  nemo  suavitate  conditior.  Sunt  ejus  aliquot 
orationes,  ex  quibus,  sicut  ex  ejusdem  tragccdiis,  le- 
nitas  ejus  sine  nervis  perspici  potest. 

Ejus  sequalis  P.  Cethegus,  cui  de  republica  satis 
suppeditabat  oratio  :  totam  enim  tenebat  eam,  peni- 
tusque  cognorat :  itaque  in  senatu  consularium  auc- 
toritatem  assequebatur :  sed  in  causis  publicis  nihil, 
in  privatis  satis  veterator  videbatur.  Erat  in  privatis 
causis  Q.  Lucretius  Vespillo  et  acutus,  et  jurisperi- 
tus :  nam  Aphilia  aptior  concionibus,  quam  judiciis. 
Prudens  etiam  T.  Annius  Velina,  et  in  ejus  generis 
causis  orator  sane  tolerabilis. 

In  eodem  genere  causarum  multum  erat  T.  Ju- 
ventius,  nimis  ille  quidem  lentus  in  dicendo,  et  paenc 
tVigidus;  sed  et  cailidus,  et  in  capiendo  adversario 
versutus,  et  praeterea  nec  indoctus,  et  magna  cum 
juris  civilis  intelligentia.  Cujus  auditor  P.  Orbius, 
meus  fere  asqualis,  in  dicendo  non  nimis  exercitatus, 
in  jure  autem  civili  non  inferior  quam  magister  fuit. 
Nam  T.  Aufidius,  qui  vixit  ad  summam  senectutem, 
volebat  esse  similis  horum  ;  eratque  et  bonus  vir,  et 
innocens  ;  sed  dicebat  parum.  Nec  sane  pkis  frater 
ejus,  M.  Virgilius,  qui  tribunus  plebis  L.  Sullas  im- 
peratori  diem  dixit.  Ejus  collega  P.  Magius,  in  di- 
cendo  paulo  tamen  copiosior. 

Sed  omnium  oratorum,  sive  rabularum,  qui  et 
plane  indocti  aut  inurbani  aut  rustici  etiam  fuerunt, 
quos  quidem  ego  cognoverim,  solutissimum  in  di- 
cendo  et  acutissimum  judico,  nostri  ordinis  Q.  Ser- 
torium,  equestris  C.  Gorgonium.  Fuit  etiam  facilis, 
et  expeditus  ad  dicendum,  et  vitag  splendore  multo, 
et  ingenio  sane  probabili,  T.  Junius,  L.  F.  tribuni- 
cius,  quo  accusante,  P.  Sextius,  praetor  designatus, 
damnatus  est  ambitCis.  Is  processisset  honoribus  lon- 
gias,  nisi  semper  infirma  atque  etiam  aegra  valetu- 
dine  fuisset. 

XLIX.  Atque  ego  praeclare  intelligo,  me  in  eo- 
rum  commemoratione  versari,  qui  nec  habiti  sint 

oratores,  neque  fuerint,  praeteririque  a  me  aliquot 
ex  yeteribus,  commemoratione  aut  laude  dignos :  sed 
hoc  quidem  ignoratione:  quid  enim  est  superioris 
cetatis,  quod  scribi  possit  de  iis,  de  quibus  nuUa  mo- 
nimenta  loquuntur,  nec  aliorum,  nec  ipsorum  ?  De 
iis  aatem,  quos  ipsi  vidimus,  neminem  fere  praeter- 
mittimus  eorum,  quos  aliquando  dicentes  vidimus. 
Volo  enim  sciri,  in  tanta  et  tam  vetere  republica, 
maximis  prcemiis  eloquentiae  propositis,  omnes  cu- 
pisse  dicere,  non  plurimos  ausos  esse,  potuisse  pau- 
cos.  Ego  tamen  ita  de  unoquoque  dicam,  ut  intel- 
ligi  possit,  quem  existimem  clamatorem,  quem  ora- 
torem  fuisse.  lisdem  fere  temporibus,  aetate  in- 
feriores  paulo,  quam  Julius,  sed  sequales  prope- 
modum  fuerunt,  C.  Cotta,  P.  Sulpicius,  Q.  Varius, 
('n.  Pomponius,  C.  Curio,  L.  Fuiius,  iM.  Drusus, 
P.  Antistius ;  nec  ulla  setate  uberior  oratorum  fetus 
fuit.  Ex  his  Cotta  et  Sulpicius,  cum  meo  judicio, 
tum  omnium,  facile  primas  tulerunt. 

Hic  Atticus,  Quomodo  istuc  dicis,  inquit,  cum 
tuo  judicio,  tum  ommium  ?  Semperne,  in  oratore  prc- 
bando  aut  improbando,  vulgi  judicium  cum  intei- 
ligentium  judicio  congruit?  An  alii  probantur  a 
multitudine,  alii  autem  ab  iis  qui  inteUigunt  ? 

Recte  requiris,  inquam,  Attice :  sed  audies  ex  me 
fortasse,  quod  non  om.nes  probent.  An  tu,  inquit,  id 
laboras,  si  huic  modo  Bruto  probaturus  es  ? 

Plane,  inquam,  Attice,  disputationem  hanc,  de 
oratore  probando  aut  improbando,  multo  mahm  tibi 
et  Bruto  placere :  eloquentiam  autem  meam  populo 
probari  velim.  Etenim  necesse  est,  qui  ita  dicat,  ut 
a  multitudineprobetur,  eumdem  doctis  probari:  nam, 
quid  in  dicendo  rectum  sit  aut  pravum,  ego  judicabo, 
si  modo  is  sum,  qui  id  possim  aut  sciam  judicare : 
qualis  vero  sit  orator,  ex  eo,  quod  is  dicendo  efRciet, 
poterit  intelligi.  Tria  sunt  enim  (ut  quidem  ego  sen- 
tio)  quae  sint  cfricienda  dicendo  :  ut  doceatur  is,  apud 
qucm  dicctur,  ut  delectetur,  ut  moveatur  vehemen- 

tiiis.  Quibus  virtutibus  oratoris  horum  quidque  effi- 
ciatur,  aut  quibus  vitiis  orator  aut  non  assequatur 
hsec,  aut  etiam  in  his  labatur  et  cadat,  artifex  aliquis 
judicabit.  Efficiatur  autem  ab  oratore,  necne,  ut  ii, 
qui  audiant,  ita  afficiantur,  ut  orator  velit,  vulgi  as- 
sensu  et  populari  approbatione  judicari  solet.  Itaque 
nunquam  de  bono  oratore,  aut  non  bono,  doctis  ho- 
minibus  cum  populo  dissensio  fuit. 

L.  An  censes,  dum  illi  viguerunt,  quos  ante  dixi, 

non  eosdem  gradus  oratorum  vulgi  judicio  et  docto- 

rum  fuisse  ?  De  populo  si  quem  ita  rogavisses :  Quis 

est  in  hac  civitate  eloquentissimus  ?  in  Antonio  et 

Crasso  aut  dubitaret,  aut  hunc  alius,  iUum  aHus  di- 

ceret.    Nemone  Philippum,  tam  suavem  oratorem, 

tam  gravem,  tam  facetum,  his  anteferret,  quem  nos- 

metipsi,   qui  hjBC  arte  aliqua  volumus  expendere, 

proximum  illis  fuisse  diximus  ?  Nemo  profecto.    Id 

enim  ipsum  est  summi  oratoris,  summum  oratorem  po- 

pulo  videri.  Quare  [quod]  tibicen  Antigenidas  dixerit 

discipulo  sane  frigenti  ad  populum,  "  Mihi  cane  et 

J\Iusis  :''  ego  huic  Bruto  dicenti,  ut  solet,  apud  mul- 

titudinem,  "  Mihi  cane  et  populo,  mi  Brute,'*  dix- 

erim ;  ut,  qui  audiant,  quid  efficiatur ;  ego,  etiam 

cur  id  efficiatur,  intelligam.  Credit  iis,  quag  dicuntur, 

qui  audit  oratorem  ;  vera  putat,  assentitur,  probat ; 

iidem  facit  oratio  :  tu,  artifex,  quid  qusris  amplius  ? 

Delectatur  audiens  multitudo,  et  ducitur  oratione,  et 

quasi  voluptate  quadani  perfunditur:    quid  habes 

quod  disputes  ?  Gaudet,  dolet,  ridet,  plorat,  favet, 

odit,  contemnit,  invidet,  ad  misericordiam  inducitur, 

ad  pudendum,  ad  pigendum,  irascitur,  miratur,  spe- 

rat,  timet :  haic  perinde  accidunt,  ut  eorum,  qui  ad- 

sunt,  mentes  verbis  et  sententiis  et  actione  tractantur. 

Quid  est,  quod  exspectetur  docti  alicujus  sententia  ? 

Quod  enim  probat  multitudo,  hoc  idem  doctis  pro- 

bandum  est :  denique  hoc  specimen  est  popularis  ju- 

dicii,  in  quo  nunquam  fuit  populo  cum  doctis  intel- 

iig^ntibusque  dissensio.    Cum  nuilti  essent  oratores 

in  vario  genere  dicendi,  quis  unquam  ex  his  excellere 
judicatus  est  vulgi  judicio,  qui  non  idem  a  doctis 
probaretur?  Quando  autem  dubium  fuisset  apud 
patres  nostros,  eligendi  cui  patroni  daretur  optio, 
quin  aut  Antonium  optaret,  aut  Crassum  ?  Aderant 
multi  alii :  tamen,  utrum  de  his  potius,  dubitasset 
aliquis  ;  quin  alterum,  nemo.  Quid  ?  adolescentibus 
nobis,  cum  essent  Cotta  et  Hortensius,  num  quis,  cui 
quidem  eligendi  potestas  esset,  quemquam  his  ante- 
ponebat  ? 

LI.  Tum  Brutus,  Quid  tu,  inquit,  quaeris  alios  ? 
De  te  ipso  nonne,  quid  optarent  rei,  quid  ipse  Hor- 
tensius  judicaret,  videbamus  ?  qui,  cum  partiretur 
tecum  causas,  (ssspe  enim  interfui)  perorandi  locum, 
ubi  plurimum  pollet  oratio,  semper  tibi  relinquebat. 
Faciebat  ille  quidem,  inquam  ;  et  mihi,  benevolentia 
(credo)  ductus,  tribuebat  omnia.    Sed  ego,  quse  de 
me  populi  sit  opinio,  nescio :  de  reliquis  hoc  affirmo, 
qui  vulgi  opinione  disertissimi  habiti  sint,  eosdem 
intelligentium  quoque  judicio  fuisse  probatissimos. 
Nec  enim  posset  idem  Demosthenes  dicere,   quod 
dixisse  Antimachum,  Clarium  poetam,  ferunt ;  qui 
cum,  convocatis  auditoribus,  legeret  eis  magnum  il- 
lud,  quod  novistis,  volumen  suum,  et  eum  legenteni 
omnes,  prseter  Platonem,  reliquissent,  "  Legam," 
inquit,   ''  nihilominus :  Plato  enim  mihi  unus  in- 
star  est  omnium  millium:"  et  recte:  poema  enim 
reconditum    paucorum   approbationem,    oratio    po- 
pularis  assensum  vulgi  debet  movere.    At,  si  eum- 
dem  hunc  Platonem  unum  auditorem  haberet  De- 
mosthenes,  cum  esset  relictus  a  caeteris,  verbum  fa- 
cere  non  posset.  Quid  ?  tu,  Brute,  posses,  si  te,  ut 
Curionem  quondam,  concio  reliquisset  ?  Ego  vero, 
inquit  ille,  ut  me  tibi  indicem,  in  eis  etiam  causis,  in 
quibus  omnis  res  nobis  cum  judicibus  est,  non  cum 
populo,  tamen,  si  a  corona  relictus  sim,  non  queam 
dicere.  Ita  se,  inquam,  res  habet :  ut,  si  tibias  inflatai 
non  referant  sonunij  abjiciendas  eas  sibi  tibicen  pu- 

tet ;  sic  oratori  populi  aures  tamquam  tibias  sunt ;  eae 
si  inflatum  non  recipiunt,  aut  si  auditor  omnino, 
tamquam  equus,  non  facit,  agitandi  finis  faciendus 
est. 

LII.  Hoc  tamen  interest,  quod  vulgus  interdum 
non  probandum  oratorem  probat ;  sed  probat  sine 
comparatione :  cum  a  mediocri,  aut  etiam  a  malo 
delectatur,  eo  est  contentus  :  esse  melius  non  sentit : 
illud,  quod  est,  qualecumque  est,  probat.  Tenet 
enim  aures  vel  mediocris  orator,  sit  modo  aliquid  in 
eo :  nec  res  ulla  plus  apud  animos  hominum,  quam 
ordo  et  ornatus  orationis,  valet.  Quare  quis  ex  po- 
pulo,  cum  Q.  Scaevolam  pro  M.  Coponio  dicentem 
audiret  in  ea  causa,  de  qua  ante  dixi,  quidquam  po- 
litius  aut  elegantius,  aut  omnino  melius,  aut  exspec- 
taret,  aut  posse  fieri  putaret  ?  Cum  is  hoc  probare 
vellet,  M'  Curium,  cum  ita  hasres  institutus  esset,  si 
pupillus  ante  mortuus  esset,  quam  in  suam  tutelam 
venisset,  pupillo  non  nato  haeredem  esse  non  posse : 
quid  iUe  non  dixit  de  testamentorum  jure  ?  de  an- 
tiquis  formulis  ?  quid,  quemadmodum  scribi  opor- 
tuisset,  si,  etiam  fiho  non  nato,  haeres  institueretur  ? 
quam  captiosum  esset  populo,  quod  scriptum  esset, 
negUgi,  et  opinione  qugeri  voluntates,  et,  interpreta- 
tione  disertorum,  scripta  simplicium  hominum  per- 
vertere  ?  Quam  ille  multa  de  auctoritate  patris  sui, 
qui  semper  jus  iUud  esse  defenderat !  quam  omnino 
multa  de  conservando  jure  civili !  quas  quidem  omnia 
cum  perite  et  scienter,  tum  ita  breviter  et  presse,  et 
satis  ornate,  et  pereleganter  diceret ;  quis  esset  in 
populo,  qui  aut  exspectaret,  aut  fieri  posse  quidquam 
melius  putaret  ? 

LIII.  At  vero,  ut  contra  Crassus  ab  adolescente 
deHcato,  qui,  in  Htore  ambulans,  scalmum  reperis- 
set,  ob  eamque  rem  Eedificare  navem  concupivisset, 
exorsus  est ;  similiter  Scasvolam,  ex  uno  scahiio  cap- 
tionis,  centumvirale  judicium  hcereditatis  eftecisse; 
hoc  in  ulo  initio  consecutus,  multis  ejusdem  generis 

sententiis  delectavit;  animosque  omnium,  qui  ad- 
erant,  in  hilaritatem  a  severitate  traduxit :  quod  est 
unum  ex  tribus,  quae  dixi  ab  oratore  effici  debere. 
Deinde  hoc  voluisse  eum,  qui  testamentum  fecisset, 
hoc  sensisse,  quoquo  modo  filius  non  esset,  qui  in 
suam  tutelam  venisset,  sive  non  natus,  sive  ante  mor- 
tuus,  Gurius  h^eres  ut  esset :  ita  scribere  plerosque,  et 
id  valere,  et  valuisse  semper,  Hsec  et  multa  ejusmodi 
dicens,  fidem  faciebat;  quod  est  ex  tribus  oratoris 
officiis  alterum.  Deinde  sequum  bonum  testamento- 
rum  sententias  voluntatesque  tutatus  est:  quanta 
esset  in  verbis  captio,  cum  in  cssteris  rebus,  tum  in 
testamentis,  si  negligerentur  voluntates !  quantam  sibi 
potentiam  Scaevola  assumeret,  si  nemo  auderet  testa- 
mentum  facere  postea,  nisi  de  illius  sententia  !  Haec 
cum  graviter,  tum  ab  exemplis  copiose,  tum  varie, 
tum  etiam  ridicule  et  facete,  explicans,  eam  admira- 
tionem  assensionemque  commovit,  dixisse  ut  contra 
nemo  videretur.  Hoc  erat  oratoris  officium  partitione 
tertium,  genere  maximum.  Hic  ille  de  populo  ju- 
dex,  qui  separatim  alterum  admiratus  esset,  idem, 
audito  altero,  judicium  suum  contemneret :  at  vero 
intelligens  et  doctus,  audiens  Scaevolam,  sentiret  esse 
quoddam  uberius  dicendi  genus  et  ornatius.  Ab 
utroque  autem  causa  perorata,  si  quaereretur,  uter 
pr^staret  orator,  nunquam  profecto  sapientis  judi- 
cium  a  judicio  vulgi  discreparet. 

LIV.  Qui  praestat  igitur  intelligens  imperito  ? 
magna  re  et  difficili ;  siquidem  magnum  est  scire, 
quibus  rebus  efficiatur,  amittaturve  dicendo,  iUud, 
quidquid  est,  quod  aut  effici  dicendo  oportet,  aut 
amitti  non  oportet.  Praestat  etiam  illo  doctus  auditor 
indocto,  quod  saepe,  cum  oratores  duo  aut  plures  po- 
puli  judicio  probaiitur,  quod  dicendi  genus  optimum 
sit,  intelligit :  nam  iliud,  quod  populo  non  probatur, 
ne  intelligenti  quidem  auditori  probari  potest.  Ut 
enim,  ex  nervorum  sono  in  fidibus,  quam  scienter  ei 
pulsi  sint,  intelligi  solet;  sic  ex  animorum  motu 


DE  CLARIS  ORATORIBUS,  Cap.  55.  407 

cernitur,  quid  tractandis  his  perficiat  orator.  Itaque 
intelligens  dicendi  existimator,  non  assidens  et  at- 
tente  audiens,  sed  uno  adspectu,  et  praeteriens,  de 
oratore  ssepe  judicat.  Videt  oscitantein  judicern,  lo- 
quentem  cum  altero,  nonnunquam  etiam  circulan- 
tem,  mittentem  ad  horas,  quaesitorem,  ut  dimittat, 
rogantem ;  intelligit,  oratorem  in  ea  causa  non  ad- 
esse,  qui  possit  animis  judicum  admovere  orationem, 
tamquam  fidibus  manum.  Idem  si  preeteriens  ad- 
spexerit  erectos  intuentes  judices,  ut  aut  doceri  de  re, 
idque  etiam  vultu  probare,  videantur :  aut,  ut  avem 
cantu  aliquo,  sic  illos  viderit  oratione,  quasi  suspen  - 
sos,  teneri ;  aut  (id  quod  maxime  opus  est)  miseri- 
cordia,  odio,  motu  animi  aliquo  perturbatos  esse  ve- 
hementius ;  ea  si  prsBteriens  (ut  dixi)  adspexerit,  si 
nihil  audierit,  tamen  oratorem  versari  in  illo  judicio, 
et  opus  oratorium  fieri,  aut  perfectum  jam  esse,  pro- 
fecto  inteUiget. 

LV.  Cum  haec  disseruissem,  uterque  assensus  est ; 
et  ego,  tamquam  de  integro  ordiens,  Quando  igitur, 
inquam,  a  Cotta  et  Sulpicio  haec  omnis  fluxit  oratio, 
cum  hos  maxime  judicio  illorum  hominum,  et  illius 
ffitatis,  dixissem  probatos,  revertar  ad  eos  ipsos :  tum 
reliquos,  ut  institui,  deinceps  persequar.  Quoniam 
ergo  oratorum  bonorum  (hos  enim  quaerimus)  duo 
genera  sunt,  unum  attenuate  presseque,  alterum  sub- 
late  ampleque  dicentium ;  etsi  id  mxclius  est,  quod 
splendidius  et  magnificentius,  tamen  in  bonis  omnia, 
quae  summa  sunt,  jure  laudantur.  Sed  cavenda  est 
presso  iUi  oratori  inopia  et  jejunitas  ;  amplo  autem 
inflatum  et  corruptum  orationis  genus.  Inveniebat 
igitur  acute  Cotta :  dicebat  pure  ac  solute ;  et,  ut  ad 
infirmitatem  laterum  perscienter  contentionem  om- 
nem  remiserat,  sic  ad  virium  imbecUlitatem  dicendi 
accommodabat  genus.  Nihil  erat  in  ejus  oratione 
nisi  sincerum,  nihU  nisi  siccum,  atque  sanum  :  iUud- 
que  maximum,  quod,  cum  contentione  orationis  flec- 
tere  animos  judicum  vix  posset,  nec  omnino  eo  ge- 

nere  diceret,  tractando  tamen  impellebat,  ut  idem 
facerent,  a  se  commoti,  quod  a  Sulpicio  concitati. 
Fuit  enim  Sulpicius  vel  maxime  omnium,  quos  qui- 
dem  ego  audiverim,  grandis,  et,  ut  ita  dicam,  tra- 
gicus  orator :  vox  cum  magna,  tum  suavis,  et  splen- 
dida ;  gestus  et  motus  corporis  ita  venustus,  ut  ta- 
men  ad  forum,  non  ad  scenam,  institutus  videretur; 
incitata  et  volubilis,  nec  ea  redundans  tamen,  nec 
circumfluens  oratio.  Crassum  hic  volebat  imitari ; 
Cotta  malebat  Antonium :  sed  ab  hoc  vis  aberat  An- 
tonii,  Crassi  ab  illo  lepos. 

O  magnam,  inquit,  artem !  Brutus ;  siquidem 
istis,  cum  summi  essent  oratores,  duae  res  maximae, 
altera  alteri  defuit. 

LVI.  Atque  in  his  oratoribus  iUud  animadver- 
tendum  est,  posse  esse  summos,  qui  inter  se  sint  dis- 
similes.  Nihil  enim  tam  dissimile,  quam  Cotta  Sul- 
picio ;  et  uterque  cequalibus  suis  plurimum  praestitit. 
Quare  hoc  doctoris  inteUigentis  est,  videre,  quo  ferat 
natura  sua  quemque ;  et  ea  duce  utentem  sic  insti- 
tuere,  ut  Isocratem  in  acerrimo  ingenio  Theopompi, 
et  lenissimo  Ephori,  dixisse  traditum  est,  alteri  se 
calcaria  adhibere,  alteri  frenos.  Sulpicii  orationes 
quae  feruntur,  eas  post  moitem  ejus  scripsisse  P.  Ca- 
nutius  putatur,  aequahs  meus,  homo,  extra  nostrum 
ordinem,  meo  judicio  disertissimus.  Ipsius  Sulpicii 
nuUa  oratio  est :  saepeque  ex  eo  audivi,  cum  se  scri- 
bere  neque  consuesse  neque  posse  diceret.  Cottas, 
pro  [se,]  lege  Varia,  quae  inscribitur,  eam  L.  tEHus 
scripsit  Cottae  rogatu.  Fuit  is  omnino  vir  egregius, 
et  eques  Romanus  cum  primis  honestus,  idemque 
eruditissimus  et  Graecis  hteris  et  Latinis ;  antiquita- 
tisque  nostras  et  in  inventis  rebus  et  in  actis,  scrip- 
torumque  veterum,  Hterate  peiitus  :  quam  scientiam 
Varro  noster,  acceptam  ab  illo,  auctamque  per  sese, 
vir  ingenio  pr^estans,  omnique  doctrina,  pluribus  et 
iUustrioribus  liteiis  expHcavit.  Sed  idem  _^Uus  Stoi- 
cus  esse  vohiit,  orator  autem,  nec  studuit  unquam, 

nec  fuit.  Scribebat  tamen  orationes,  quas  alii  dice- 
rent ;  ut  Q.  Metello  F.  ut  Q.  Caepioni,  ut  Q.  Pom- 
peio  Rufo ;  quamquam  is  etiam  ipse  scripsit  eas, 
quibus  pro  se  est  usus,  sed  non  sine  ^Elio.  His  enim 
scriptis  etiam  ipse  interfui,  cum  essem  apud  iElium 
adolescens,  eumque  audire  perstudiose  solerem.  Cot- 
tam  autem  miror,  summum  ipsum  oratorem,  mini- 
meque  ineptum,  ^Elianas  leves  oratiunculas  voluisse 
existimari  suas. 

LVII.  His  duobus  ejusdem  aetatis  annumerabatur 
nemo  tertius ;  sed  mihi  placebat  Pomponius  maxime, 
vel  dicam,  minime  displicebat.  Locus  erat  omnino 
in  maximis  causis,  prseter  eos,  de  quibus  supra  dixi, 
nemini,  propterea  quod  Antonius,  qui  maxime  ex- 
petebatur,  facilis  in  causis  recipiendis  erat ;  fastidio- 
sior  Crassus,  sed  tamen  recipiebat.  Horum  qui  neu- 
trum  habebat,  confugiebat  ad  Philippum  fere,  aut 
ad  Caesarem  :  Cotta,  [secundum  Philippum  et  Cae- 
sarem,]  et  Sulpicius,  expetebantur.  Ita  ab  iis  sex 
patronis  causas  illustres  agebantur :  neque  tam  mul- 
ta,  quam  nostra  aetate,  judicia  fiebant ;  neque  hoc, 
quod  nunc  fit,  ut  causae  singulae  defenderentur  a 
pluribus,  quo  nihil  est  vitiosius.  Respondemus  iis, 
quos  non  audivimus  :  in  quo  primum  saspe  aliter  est 
dictum,  ahter  ad  nos  relatum :  deinde  magni  in- 
terest  coram  videre  me,  quemadmodum  adversarius 
de  quaque  re  asseveret,  maxime  autem  quemadmo- 
dum  quaeque  res  audiatur.  Sed  nihil  vitiosius,  quam, 
cum  unum  corpus  debeat  esse  defensionis,  nasci  de 
integro  causam,  cum  sit  ab  altero  perorata.  Om- 
nium  enim  causarum  unum  est  naturale  principium, 
una  peroratio :  reliquae  partes,  quasi  membra,  suo 
quaeque  loco  locata,  suam  et  vim  et  dignitatem  te« 
nent.  Cum  autem  difficile  sit,  in  longa  oratione,  non 
aliquando  aliquid  ita  dicere,  ut  sibi  ipse  non  conve- 
niat ;  quanto  difficihus  cavere,  ne  quid  dicas,  quod 
non  conveniat  ejus  orationi,  qui  ante  te  dixerit !  Sed, 
quia  et  labor  multo  major  est,  totam  causam,  quanj 

partem  dicere,  et  quia  plures  ineuntur  gratiae,  si  uno 
tempore  dicas  pro  pluribus,  idcirco  hanc  consuetudi- 
nem  lubenter  adscivimus. 

LVIII.  Erant  tamen,  quibus  videretur  iUius  aeta- 
tis  tertius  Curio,  quia  splendidioribus  fortasse  verbis 
utebatur;  et  quia  Latine  non  pessime  loquebatur, 
usu  (credo)  aliquo  domestico ;  nam  literarum  admo- 
dum  nihil  sciebat.  Sed  magni  interest,  quos  quisque 
audiat  quotidie  domi,  quibuscum  loquatur  a  puero, 
quemadmodum  patres,  paedagogi,  matres  etiam,  lo- 
quantur.  Legimus  epistolas  Corneliag,  matris  Grac- 
chorum :  apparet,  filios  non  tam  in  gremio  educatos, 
quam  in  sermone,  matris.  Auditus  est  nobis  L£eHse 
C.  F.  saepe  sermo :  ergo  illam  patris  elegantia  tinc- 
tam  vidimus ;  et  filias  ejus  Mucias  ambas,  quarum 
sermo  mihi  fuit  notus ;  et  neptes  Licinias,  quas  nos 
quidem  ambas,  hanc  vero  Scipionis  etiam  tu,  Brute, 
(credo)  aUquando  audisti  loquentem.  Ego  vero,  ac 
lubenter  quidem,  inquit  Brutus ;  et  eo  lubentius, 
quod  L.  Crassi  erat  fiHa. 

Quid  Crassum,  inquam,  illum  censes,  istius  Lici- 
niae  filium,  Crassi  testamento  qui  fuit  adoptatus? 
Summo  iste  quidem  dicitur  ingenio  fuisse,  inquit. 
Et  vero  hic  Scipio,  collega  meus,  mihi  sane  bene  et 
loqui  videtur,  et  dicere.  Recte,  inquam,  judicas, 
Brute.  Etenim  istius  genus  est  ex  ipsius  sapientiae 
stirpe  generatum.  Nam  et  de  duobus  avis  jam  dixi- 
mus,  Scipione  et  Crasso;  et  de  tribus  proavis,  Q. 
MeteUo,  cujus  quatuor  filii ;  P.  Scipione,  qui  ex  do- 
minatu  Ti.  Gracchi  privatus  in  libertatem  rempubli- 
cam  vindicavit ;  Q.  Scaevola  augure,  qui  peritissimus 
juris,  idemque  percomis,  est  habitus.  Jam  duorum 
abavorum  quam  est  iUustre  nomen,  P.  Scipionis,  qui 
bis  consul  fuit,  qui  est  Corculum  dictus,  alterius, 
omnium  sapientissimi,  C.  Laehi !  O  generosam,  in- 
quit,  stirpem,  et  tamquam  in  unam  arborem  plura 
genera,  sic  in  istam  domum  multorum  insitam  atque 
illuminatam  sapientiam  ! 

LIX.  SiniDiter  igitur  suspicor,  (ut  conferamus 
parva  magnis)  Curionis,  etsi  pupillus  relictus  est, 
patrio  fuisse  instituto  puro  sermone  assuefactam  do- 
mum ;  et  eo  magis  hoc  judico,  quod  neminem  ex  iis 
quidem,  qui  aliquo  in  numero  fuerunt,  cognovi  in 
omni  genere  honestarum  artium  tam  indoctum,  tam 
rudem.  Nullumillepoetamnoverat;  nullum  legerat 
oratorem ;  nullam  memoriam  antiquitatis  collegerat : 
non  publicum  jus,  non  privatum  et  civile  cognove- 
rat;  quamquam  id  quidem  fuit  etiam  in  aliis,  et 
magnis  quidem  oratoribus,  quos  parum  his  instructos 
artibus  vidimus,  ut  Sulpicium,  ut  Antonium.  Sed 
ii  tamen  unum  illud  habebant  dicendi  opus  elabora- 
tum ;  idque  cum  constaret  ex  quinque  notissimis 
partibus,  nemo  in  aliqua  parte  earum  omnino  nihil 
poterat :  in  quacumque  enim  una  plane  claudicaret, 
orator  esse  non  posset.  Sed  tamen  alius  in  alia  ex- 
cellebat  magis :  reperiebat,  quid  dici  opus  esset,  et 
quomodo  praeparari,  et  quo  loco  locari :  memoriaque 
ea  comprehendebat  Antonius :  excellebat  autem  ac- 
tione :  erantque  ei  quaedam  ex  his  paria  cum  Crasso, 
quaedam  etiam  superiora:  at  Crassi  magis  enitebat 
oratio.  Nec  vero  Sulpicio  neque  Cottae  dicere  possu- 
mus,  neque  cuiquam  bono  oratori,  rem  ullam  ex  illis 
quinque  partibus  plane  atque  omnino  defuisse.  Ita- 
que  in  Curione  hoc  verissime  judicari  potest,  nulla 
re  una  magis  oratorem  commendari,  quam  verborum 
splendore  et  copia :  nam,  cum  tardus  in  cogitando, 
tum  in  instruendo  dissipatus  fuit. 

LX.  Rehqua  duo  sunt,  agere,  et  meminisse :  in 
utroque  cachinnos  irridentium  commovebat.  Motus 
erat  is,  quem  et  C.  JuHus  in  perpetuum  notavit, 
cum  ex  eo,  in  utramque  partem  toto  corpore  vacil- 
lante,  quaesivit,  "  quis  loqueretur  e  lintre  ?"  et 
Cn.  Sicinius,  homo  impurus,  sed  admodum  ridi- 
culus,  neque  aliud  in  eo  oratoris  simile  quidquam. 
Is  cum  tribunus  plebis  Curionem  et  Octavium  con- 
sules  produxisset,  Curioque  multa  dixisset,  sedente 

Cn.  Octavio  collega,  qui  devinctus  erat  fasciis,  et 
multis  medicamentis,  propter  dolorem  artuum,  de- 
libutus,  ''  Nunquam,"  inquit,  "  Octavi,  collegas 
tuo  gratiam  referes ;  qui  nisi  se  suo  more  jacta- 
visset,  hodie  te  istic  muscae  comedissent."  Memoria 
autem  ita  fuit  nulla,  ut  aliquoties,  tria  cum  pro- 
posuisset,  aut  quartum  adderet,  aut  tertium  quae- 
reret :  qui  in  judicio  privato  vel  maximo,  cum  ego 
pro  Titinia  Cottse  peroravissem,  ille  contra  me  pro 
Ser.  Naevio  diceret,  subito  totam  causam  oblitus  est; 
idque  veneficiis  et  cantionibus  Titinia?  factum  esse 
dicebat.  Magna  hsec  iimTiemoris  ingenii  signa :  sed 
nihil  turpius,  quam  quod  etiam  in  scriptis  oblivisce- 
retur,  quid  paulo  ante  posuisset ;  ut  in  eo  libro,  ubi 
se,  exeuntem  e  senatu,  et  cum  Pansa  nostro  et  cum 
Cuiione  filio  colloquentem  facit,  cum  senatum  Cassar 
consul  habuisset,  omnisque  iile  sermo  ductus  e  per- 
contatione  filii,  quid  in  senatu  esset  actum.  In  quo 
multis  verbis  cum  inveheretur  in  Caesarem  Curio, 
disputatioque  esset  inter  eos,  ut  est  consuetudo  dia- 
logorum,  cum  sermo  esset  institutus  senatu  misso, 
[quem  senatum  Caesar  consul  habuisset,]  reprehendit 
eas  res,  quas  idem  Caesar  anno  post,  et  deinceps  re- 
liquis  annis,  administravisset  in  Gallia. 

LXI.  Tum  Brutus  admirans,  Tantamne  fuisse 
oblivionem,  inquit,  in  scripto  prgesertim,  ut  ne  legens 
quidem  unquam  senserit,  quantum  flagitii  commi- 
sisset  ?  Quid  autem,  inquam,  Brute,  stultius,  quam, 
si  ea  vituperare  volebat,  quae  vituperavit,  non  eo 
tempore  instituere  sermonem,  cum  illarum  rerum 
jam  tempora  praeteriissent  ?  Sed  ita  totus  errat,  ut 
in  eodem  sermone  dicat,  in  senatum  se,  Cassare  con^ 
sule,  non  accedere,  [sed]  id  dicat  ipso  consule, 
exiens  e  senatu.  Jam  qui  hac  parte  animi,  quae  cus-^ 
tos  est  cffiterarum  ingenii  partium,  tam  debilis  esset, 
ut  ne  in  scripto  quidcm  meminisset,  quid  paulo  ante 
posuisset,  huic,  minime  mirum  est,  ex  tempore  di» 
centi  solitam  effluere  mentem.    Itaque,  cum  ei  nec 

officium  deesset,  et  flagraret  studio  dicendi,  perpaucae 
ad  eum  causae  deferebantur.  Orator  auteni,  vivis 
ejus  aequalibus,  proximus  optimis  numerabatur,  prop- 
ter  verborum  bonitatem,  ut  ante  dixi,  et  expeditam 
ac  profluentem  quodammodo  celeritatem.  Itaque  ejus 
orationes  adspiciendas  tamen  censeo.  Sunt  illie  qui- 
dem  languidiores  :  verumtamen  possunt  augere  et 
quasi  alere  id  bonum,  quod  in  illo  mediocriter  fuisse 
concedimus ;  quod  habet  tantam  vim,  ut  solum,  sine 
aliis,  in  Curione  speciem  oratoris  alicujus  eflecerit. 
Sed  ad  instituta  redeamus. 

LXII.  In  eodem  igitur  numero  ejusdem  aetatis  C. 
Carbo  fuit,  iUius  eloquentissimi  viri  filius,  non  satis 
acutus  orator ;  sed  tamen  orator  numeratus  est.  Erat 
in  verbis  gravitas ;  et  f acile  dicebat ;  et  auctoritatem 
naturalem  quamdam  habebat  oratio.  Acutior  Q.  Va- 
rius  rebus  inveniendis,  nec  minus  verbis  expeditus : 
fortis  vero  actor,  et  vehemens,  et  verbis  nec  inops 
nec  abjectus,  et  quem  plane  oratorem  dicere  auderes. 
Cn.  Pomponius  lateribus  pugnans,  incitans  animos, 
acer,  acerbus,  ciiminosus. 

Multum  ab  iis  aberat  L.  Fufius ;  tamen  ex  accu- 
satione  M.  Aquillii  diligentiae  fructum  ceperat.  Nani 
M.  Drusum,  tuum  magnum  avunculum,  gravem 
oratorem,  ita  duntaxat  cum  de  republica  diceret ; 
L.  autem  LucuUum  etiam  acutum ;  patremque  tuum, 
Brute,  juris  quoque,  et  pubHci,  et  privati  sane  peri- 
tum ;  M.  Lucullum,  M.  Octavium,  Cn.  F.  (qui 
tantum  auctoritate  dicendoque  vakiit,  ut  legem  Sem- 
proniam  frumentariam  populi  frequentis  suffragiis 
abrogaverit),  Cn.  Octavium,  M.  F.,  M.  Catoneni 
patrem,  Q.  etiam  Catulum  filium,  abducamus  ex 
acie,  id  est,  a  judiciis;  et  in  praesidiis  reipubiicaj, 
cui  facile  satisfacere  possint,  collocemus. 

Eodem  Q.  Caepionem  referrem,  nisi,  nimis  eques- 
tri  ordini  deditus,  a  senatu  dissedisset.  Cn.  Carbo- 
nem,  JM.  Marium,  et  ex  eodem  genere  comphires, 
minime  dignos  elegantis  conventus  auiibus,  aptissi- 

mos  cognovi  turbulentis  concionibus  :  quo  in  genere 
(ut  in  iis  perturbem  aetatum  ordinem)  nuper  L. 
Quintius  fuit ;  aptior  autem  etiam  Palicanus  auribus 
imperitorum.  Et,  quoniam  hujus  generis  facta  men- 
tio  est,  seditiosorum.  omnium  post  G-racchos,  L.  Apu- 
leius  Saturninus  eloquentissimus  visus  est ;  magis 
specie  tamen,  et  motu,  atque  ipso  amictu,  capiebat 
homines,  quam  aut  dicendi  copia,  aut  mediocritate 
prudentiae.  Longe  autem,  post  natos  homines,  im- 
probissimus  C.  Servilius  Glaucia,  sed  peracutus  et 
calHdus,  cum  primisque  ridiculus.  Is,  ex  summis  et 
fortunee  et  vitce  sordibus,  in  praetura  consul  factus 
esset,  si  rationem  ejus  haberi  licere  judicatum  esset : 
nam  et  plebem  tenebat,  et  equestrem  ordinem  bene- 
ficio  legis  devinxerat.  Is  prgetor,  eodem  die,  quo  Sa- 
turninus  tribunus  plebis,  Mario  et  Flacco  consuHbus, 
[pubhce]  est  interfectus ;  homo  simillimus  Atheni- 
ensis  Hyperboh,  cujus  improbitatem  veteres  Attico- 
rum  comcedise  notaverunt. 

Quos  Sex.  Titius  consecutus,  homo  loquax  sane, 
et  satis  acutus,  sed  tam  solutus  et  molHs  in  gestu, 
ut  saltatio  qusedam  nasceretur,  cui  saltationi  Titius 
nomen  esset.  Ita  cavendum  est,  ne  quid  in  agendo 
dicendove  facias,  cujus  imitatio  rideatur. 

LXIII.  Sed  ad  paulo  superiorem  aetatem  revecti 
sumus  :  nunc  ad  eam,  de  qua  aHquantum  locuti  su- 
mus,  revertamur. 

Conjunctus  igitur  Sulpicii  aetati  P.  Antistius  fuit, 
rabula  sane  probabilis,  qui  multos  cum  tacuisset 
annos,  neque  contemni  solum,  sed  irrideri  etiam  so- 
Htus  essst,  in  tribunatu  primum  contra  C.  JuHi  iHam 
consulatas  petitionem  extraordinariam,  veram  cau- 
sam  agens,  est  probatus ;  et  eo  magis,  quod,  eamdem 
causam  cum  ageret  ejus  collega  ille  ipse  Sulpicius, 
hic  pHira  et  acutiora  dicebat.  Itaque  post  tribunatum 
primo  multae  ad  eum  caiisae,  deinde  omnes,  maximae 
quaecumque  era-nt,  deferebantar.  Rem  videbat  acute, 
componebat  diHgenter ;  nicmoria  valebat :  verbis  non 

ille  quidem  ornatis  utebatur,  sed  tamen  non  abjectis, 
Expedita  autem  erat  et  perfacile  currens  oratio.  Et 
erat  ejus  quidem  tamquam  habitus  non  inurbanus : 
actio  paulum  cum  vitio  vocis,  tum  etiam  ineptiis, 
claudicabat.  Hic  temporibus  fioruit  iis,  quibus,  inter 
profectionem  reditumque  L.  Sullee,  sine  jure  fuit  et 
sine  ulla  dignitate  respublica.  Hoc  [etiam  autem] 
magis  probabatur,  quod  erat  ab  oratoribus  qusedam 
in  foro  solitudo.  Sulpicius  occiderat ;  Cotta  aberat, 
et  Curio :  vivebat  e  reliquis  patronis  ejus  astatis 
nemo,  praeter  Carbonem  et  Pomponium;  quorum 
utrumque  facile  superabat. 

LXIV.  Inferioris  autem  astatis  erat  proximus  L. 
Sisenna,  doctus  vir,  et  studiis  optimis  deditus,  bene 
Latine  loquens,  gnarus  reipublicae,  non  sine  facetiis ; 
sed  neque  laboris  multi,  nec  satis  versatus  in  causis ; 
interjectusque  inter  duas  astates  Hortensii  et  Sulpi- 
cii,  nec  majorem  consequi  poterat,  et  minori  necesse 
erat  cedere.  Hujus  omnis  facultas  ex  historia  ipsius 
perspici  potest ;  quae  cum  facile  omnes  vincat  supe- 
riores,  tum  indicat  tamen,  quantum  absit  a  summo, 
quamque  genus  hoc  scriptionis  nondum  sit  satis  La- 
tinis  hteris  illustratum.  Nam  Q.  Hortensii  admodum 
adolescentis  ingenium,  ut  Phidiae  signum,  simul  ad- 
spectum  et  probatum  est. 

Is,  L.  Crasso,  Q.  Scaevola  consulibus,  primum  in 
foro  dixit,  et  apud  hos  ipsos  quidem  consules ;  et, 
cum  eorum  qui  afFuerunt,  tum  ipsorum  consulum 
qui  omnes  intelHgentia  anteibant,  judicio  discessit 
probatus.  Undeviginti  annos  natus  erat  eo  tempore. 
Est  autem  L.  Paulo,  C.  MarceUo  consuhbus,  mor- 
tuus  :  ex  quo  videmus,  eum  in  patronorum  numero 
annos  quatuor  et  quadraginta  fuisse.  Hoc  de  oratore 
paulo  post  plura  cUcemus  :  hoc  autem  loco  voluimus 
aetatem  ejus  in  disparem  oratorum  aetatem  includere  : 
quamquam  id  quidem  onmibus  usu  venire  necesse 
fuit,  quibus  paulo  longior  vita  contigit,  ut  et  cuni 
niulto  majoribus  natu,  quam  essent  ipsi,  et  cum  ali- 

quanto  minoribus,  compararentur.  Ut  Attius,  iisdem 
agdilibus,  ait,  se  et  Pacuvium  docuisse  fabulam,  cum 
ille  octoginta,  ipse  triginta  annos  natus  esset;  sic 
Hortensius,  non  cum  suis  sequaiibus  sclum,  sed  et 
mea  cum  ©tate,  et  cum  tua,  Brute,  et  cum  aiiquanto 
superiore,  conjungitur ;  siquidem  et  Crasso  vivo  di- 
cere  solebat ;  et  magis  jam  etiam  vigebat  cum  Anto- 
nio,  et  cum  Philippo  jam  sene,  pro  Cn.  Pompeii  bo- 
nis  dicente.  In  iUa  causa,  adolescens  cum  esset,  prin- 
ceps  fuit ;  et  in  eorum,  quos  in  Sulpicii  aetate  posui, 
numerum  facile  pervenerat:  et  suos  inter  zequales 
M.  Pisonem,  M.  Crassum,  Cn.  Lentulum,  P.  Len- 
tulum  Suram,  longe  praestitit ;  et  me  adolescentem 
nactus  octo  annis  minorem  quam  erat  ipse,  multos 
annos  in  studio  ejusdem  laudis  exercuit :  et  tecum 
simul,  sicut  ego  pro  multis,  sic  ilie  pro  Appio  Clau- 
dio  dixit,  paulo  ante  mortem. 

LXV.  Vides  igitur,  ut  ad  te  oratorem,  Brute, 
pervenerimus,  tam  multis  inter  nostrum  tuumque 
initium  dicendi  interpcsitis  oratoribus  ?  ex  quibus, 
quoniam  in  hoc  sermone  nostro  statui  neminem  eo- 
rum,  qui  viverent,  nominare  ;  ne  vos  curiosius  elice- 
retis  ex  me,  quid  de  quoque  judicarem,  eos,  qui  jam 
sunt  mortui,  nominabo. 

Tum  Brutus,  Non  est,  inquit,  ista  causa,  quam 
dicis,  quamobrem  de  iis,  qui  vivunt,  nihil  velis  di- 
cere.  Quasnam  igitur,  inquam,  est  ?  Vereri  te,  in- 
quit,  arbitror,  ne  per  nos  hic  sermo  tuus  emanet,  et 
ii  tibi  succenseant,  quos  prceterieris.  Quid  ?  vos,  in- 
quam,  tacere  non  poteritis  ?  Nos  quidem,  inquit, 
faciilime  :  sed  tamen  te  arbitror  malie  ipsum  tacere, 
quam  taciturnitatem  nostram  experiri.  Tum  ego, 
Vere,  inquam,  tibi,  Brute,  dicam :  non  me  existi- 
mavi  in  hoc  sermone  usque  ad  hanc  astatem  esse  ven- 
turum :  sed  ita  traxit  ordo  astatum  orationem,  ut 
jam  ad  minores  etiam  pervenerim.  Interpone  igitur, 
inquit,  si  quos  videtur  •  deinde  redeamus  ad  te,  et  ad 
Hortensium.  Immo  vero,  inquam,  ad  Hortensiuin : 

de  me  alii  dicent,  si  qui  volent.  Minime  vero,  in- 
quit :  nam  etsi  me  facile  omni  tuo  sermone  tenuisti, 
tamen  is  mihi  longior  videtur,  quod  propero  audire 
de  te.  Nec  vero  tam  de  virtutibus  dicendi  tuis,  quae, 
cum  omnibus,  tum  certe  mihi,  notissimae  sunt,  quam 
[quod]  gradus  tuos,  et  quasi  processus  dicendi  stu- 
deo  cognoscere.  Geretur,  inquam,  tibi  mos :  quoniam 
me  non  ingenii  praedicaforem  esse  vis,  sed  laboris 
mei.  Verum  interponam,  ut  placet,  alios ;  et  a  M. 
Crasso,  qui  fuit  aequalis  Hortensii,  exordiar. 

LXVI.  Is  igitur,  mediocriter  a  doctrina  instruc- 
tus,  angustius  etiam  a  natura,  labore  et  industria,  et 
quod  adhibebat,  ad  obtinendas  causas,  curam  etiam 
et  gratiam,  in  principibus  patronis  aliquot  annos  fuit. 
In  hujus  oratione  sermo  Latinus  erat,  verba  non  ab- 
jecta,  res  compositae  diligenter;  nullus  flos  tamen, 
neque  lumen  uUum  ;  animi  magna,  vocis  parva  con- 
tentio ;  omnia  fere  ut  similiter  atque  uno  modo  di- 
cerentur.  Nam  hujus  asqualis  et  inimicus,  C.  Fim- 
bria,  non  ita  diu  jactare  se  potuit ;  qui,  omnia  magna 
voce  dicens,  verborum  sane  bonorum  cursu  quodam 
incitato,  ita  furebat  tamen,  ut  mirarere  tam  alias  res 
agere  populum,  ut  esset  insano  inter  disertos  locus. 

Cn.  autem  Lentukis  multo  majorem  opmionem 
dicendi  actione  faciebat,  quam  quanta  in  eo  facultas 
erat:  qui  cum  esset  nec  peracutus  (quamquam  et 
ex  facie  et  ex  vultu  videbatur)  nec  abundans  verbis 
(etsi  fallebat  in  eo  ipso) ;  sic  intervallis,  exclamatio- 
nibus,  voce  suavi  et  canora  [admirando  irridebat,  ca- 
lebat]  in  agendo,  ut  ea,  quce  deerant,  non  desidera- 
rentur.  Ita,  tamquam  Curio  copia  nonnuUa  verborum, 
nuUo  alio  bono,  tenuit  oratorum  locum  ;  sic  Cn.  Len- 
tulus  caeterarum  virtutum  dicendi  mediocritatem  ac- 
tione  Dccultavit,  in  qua  exceUens  fuit.  Neque  muUo 
secus  P.  Lentulus,  cujus  et  excogitandi  et  loquendi 
tarditatem  tegebat  formae  dignitas,  corporis  motus 
plenus  et  artis  et  venustatis,   vocis  et  suavitas  et 

magnitudo.  Sic  in  hoc  nihil  praeter  actiouem  fuit, 
caetera  etiam  minora,  quam  in  supsriore. 

LXVII.  M.  Piso  quidquid  habuit,  habuit  ex  dis- 
ciplina,  maximeque,  ex  omnibus  qui  ante  fuerunt, 
Graecis  doctrinis  eruditus  fuit.  Habuit  a  natura  ge- 
nus  quoddam  acuminis  (quod  etiam  arte  limaverat), 
quod  erat  in  reprehendendis  verbis  versutum  et  sol- 
lers,  sed  saepe  stomachosum,  nonnunquam  frigidum, 
interdum  etiam  facetum.  Is  laborem,  quasi  cursum 
forensem,  diutius  non  tuHt,  quod  et  corpore  erat  in- 
firmo,  et  hominum  ineptias  ac  stultitias,  quae  devo- 
randae  nobis  sunt,  non  ferebat,  iracundiusque  respue- 
bat,  sive  morose,  ut  putabatur,  sive  ingenuo  libero- 
que  fastidio.  Is  cum  satis  floruisset  adolescens,  mi- 
nor  haberi  est  coeptus  postea :  deinde  ex  virginum 
judicio  magnam  laudem  est  adeptus  ;  et  ex  eo  tem- 
pore  quasi  revocatus  in  cursum,  tenuit  locum  tam 
diu,  quam  ferre  potuit  laborem :  postea,  quantum 
detraxit  ex  studio,  tantum  amisit  ex  gloria. 

P.  Muraena,  mediocri  ingenio,  sed  magno  studio 
rerum  veterum,  literarum  et  studiosus  et  non  impe- 
ritus,  multae  industriae  et  magni  laboris  fuit.  C. 
Censorinus  Grascis  Hteris  satis  doctus,  quod  propo- 
suerat,  expHcans  expedite,  non  invenustus  actor,  sed 
iners,  et  inimicus  fori.  L.  Turius,  parvo  ingenio, 
sed  multo  labore,  quoquo  modo  poterat,  seepe  dice- 
bat.  Itaque  ei  pauc<E  centuriae  ad  consulatum  defue- 
runt. 

C.  Macer  auctoritate  semper  eguit,  sed  fuit  patro- 
nus  propemodum  diligentissimus.  Hujus  si  vita,  si 
mores,  si  vultus  denique  non  omnem  commendatio- 
nem  ingenii  evertisset,  majus  nomen  in  patronis 
fuisset.  Non  erat  abundans,  non  inops  tamen,  non 
valde  nitens,  non  plane  horrida  oratio :  vox,  gestus, 
et  omnis  actio,  sine  lepore  ;  at  in  inveniendis,  com- 
ponendisque  rebus  mira  accuratio ;  ut  non  facile  in 
uHo  diiigentiorem  majoremque  cognoverim ;  sed  eam 

ut  citius  veteratoriam,  quam  oratoriam,  diceres.  Hic 
etsi  etiam  in  publicis  causis  probabatur,  tamen  in 
privatis  illustriorem  obtinebat  locum. 

LXVIII.  C.  deinde  Piso,  statarius,  et  sermonis 
plenus  orator,  minime  iUe  quidem  tardus  in  excogi- 
tando,  verumtamen  vultu  et  simulatione,  multo  etiam 
acutior,  quam  erat,  videbatur.  Nam  ejus  aequalem 
M'  Glabrionem,  bene  institutum  avi  Scasvolag  dili- 
gentia,  socors  ipsius  natura  negligensque  tardaverat. 
Etiam  L.  Torquatus,  elegans  in  dicendo,  in  existi- 
mando  admodum  prudens,  toto  genere  perurbanus. 
Meus  autem  asqualis,  Cn.  Pompeius,  vir  ad  omnia 
summa  natus,  majorem  dicendi  gloriam  habuisset, 
nisi  eum  majoris  giorias  cupiditas  ad  beUicas  laudes 
abstraxisset.  Erat  oratione  satis  amplus  :  rem  pru- 
denter  videbat :  actio  vero  ejus  habebat  et  in  voce 
magnum  splendorem,  et  in  motu  summam  dignitatem. 

Noster  item  aequalis,  D.  Silanus,  vitricus  tuus, 
studii  iUe  quidem  habuit  non  multum,  sed  acuminis 
et  orationis  satis.  Q.  Pompeius,  A.  F,  qui  Bithyni- 
cus  dictus  est,  biennio,  quam  nos,  fortasse  major, 
summo  studio  dicendi,  multaque  doctrina,  incredibUi 
labore  atque  industria ;  quod  scire  possum :  fuit 
enim  mecum  et  cum  M.  Pisone,  cum  amicitia,  tum 
studiis,  exercitationibusque  conjunctus.  Hujus  actio 
non  satis  commendabat  orationem  ;  in  hac  enim  satis 
erat  copia,  in  Ula  autem  leporis  parum. 

Erat  ejus  aequalis,  P.  Autronius,  voce  peracuta 
atque  magna,  nec  aUa  re  uUa  probabiUs  :  et  L.  Oc- 
tavius  Reatinus,  qui  cum  multas  jam  causas  diceret, 
adolescens  est  mortuus.  Is  tamen  ad  dicendum  venie- 
bat  magis  audacter,  quam  parate.  Et  C.  Stalenus, 
qui  se  ipse  adoptaverat,  et  de  Staleno  ^EUum  fecerat, 
fervido  quodam  et  petulanti  et  furioso  genere  dicen- 
di;  quod  quia  multis  gratum  erat  et  probabatur, 
adscendisset  ad  honores,  nisi,  in  facinore  manifesto 
deprehensus,  poenas  legibus  et  judicio  dedisset. 

LXIX.  Eodem  tempore  C.  et  L.  Csepasii  fratres 
fiierunt,  qui  multa  opera,  ignoti  homines  et  repenti- 
ni,  quaestores  celeriter  facti  sunt  oppidano  quodam 
et  incondito  genere  dicendi.  Addamus  huc  etiam,  ne 
quem  vocalem  prasteriisse  videamur,  C.  Cosconium 
Calidianum,  qui,  nuUo  acumine,  eam  tamen  verbo- 
rum  copiam,  si  quam  habebat,  praebebat  populo  cum 
muha  concursatione,  magnoque  clamore.  Quod  idem 
faciebat  Q.  Arrius,  qui  fuit  5l.  Crassi  quasi  secunda- 
rum.  Is  omnibus  exemplo  debet  esse,  quantum  in 
hac  urbe  polleat  muhorum  obedire  tempori,  multo- 
rumque  vel  honori  vel  periculo  servire.  His  enim  re- 
bus,  infimo  loco  natus,  et  honores  et  pecuniam  et 
gratiam  consecutus,  etiam  in  patronorum,  sine  doc- 
trina,  sine  ingenio,  ahquem  numerum  pervenerat, 
Sed,  ut  pugiles  inexercitati,  etiamsi  pugnos  et  plagas, 
Olympiorum  cupidi,  ferre  possunt,  solem  tamen  saspe 
ferre  non  possunt ;  sic  iUe,  cum,  omni  jam  fortuna 
prospere  functus,  labores  etiam  magnos  excepisset, 
ilhus  judiciahs  anni  severitatem,  quasi  solem,  non 
tuht. 

Tum  Atticus,  Tu  quidem  de  fasce,  inquit,  hauris, 
idque  jamdudum  :  sed  tacebam  ;  hoc  vero  non  puta- 
bam,  te  usque  ad  Stalenos  et  Autronios  esse  ventu- 
rum.  Non  puto,  inquam,  existimare  te,  ambitione 
me  labi ;  quippe  de  mortuis  :  sed,  ordinem  sequens, 
in  memoriam  notam  et  aequalem  necessario  incurro. 
Volo  autem  hoc  perspici,  omnilus  conquisitis,  qui  in 
multitudine  dicere  ausi  sint,  memoria  quidem  dignos 
perpaucos;  verum,  qui  omnino  nomen  habuerint, 
non  ita  multos  fuisse.  Sed  ad  sermonem  institutum 
revertamur. 

LXX.  T.  Torquatus,  T.  F.  et  doctus  vir  ex  Rho- 
dia  disciplina  Molonis,  et  a  natura  ad  dicendum  sa- 
tis  solutus  atque  expeditus,  (cui  si  vita  suppeditavis- 
set,  sublato  ambitu,  consul  factus  esset)  plus  facul- 
tatis  habuit  ad  dicendum,  quam  voluntatis.  Itaque 

studio  huic  non  satisfecit :  ofRcio  vero  nec  in  suorum 
necessariorum  causis,  nec  in  sententia  senatoria,  de- 
fuit. 

Etiam  M.  Pontidius,  municeps  noster,  multas  pri- 
vatas  causas  actitavit,  celeriter  sane  verba  volvens, 
nec  hebes  in  causis,  vel  dicam,  plus  etiam  quam  non 
hebes,  sed  efFervescens  in  dicendo  stomacho  saepe 
iracundiaque  vehementius  ;  ut  non  cum  adversario 
solum,  sed  etiam  (quod  mirabile)  cum  judice  ipso, 
cujus  delenitor  esse  debet  orator,  jurgio  saepe  con- 
tenderet.  M.  Messala,  minor  natu  quam  nos,  nuUo 
modo  inops,  sed  non  nimis  ornatus  genere  verborum  ; 
prudens,  acutus,  minime  incautus,  patronus  in  causis 
cognoscendis  componendisque  diligens,  magni  labo- 
ris,  multae  operas,  multarumque  causarum.  Duo 
etiam  Metelli,  Celer  et  Nepos,  nihil  in  causis  versati, 
nec  sine  ingenio,  nec  indocti,  hoc  erant  populare  di- 
cendi  genus  assecuti.  C.  autem  Lentulus  Marcelli- 
nus,  nec  unquam  indisertus,  et  in  consulatu  perelo- 
quens  visus  est,  non  tardus  sententiis,  non  inops  ver- 
bis,  voce  canora,  facetus  satis.  C.  IMemmius,  L.  F, 
perfectus  literis,  sed  Graecis ;  fastidiosus  sane  Lati- 
narum ;  argutus  orator,  verbisque  dulcis  :  sed  fu- 
giens,  non  modo  dicendi,  verum  etiam  cogitandi 
laborem,  tantum  sibi  de  facultate  detraxit,  quantum 
imminuit  industriae. 

LXXI.  Hoc  loco  Brutus,  Quam  vellem,  inquit, 
de  his  etiam  oratoribus,  qui  hodie  sunt,  tibi  dicere 
luberet:  et,  si  de  aliis  minus,  de  duobus  tamen, 
quos  a  te  scio  laudari  solere,  Caesare  et  Marcello,  au- 
direm  non  minus  lubenter,  quam  audivi  de  iis  qui 
fuerunt.  Cur  tandem,  inquam  ?  an  exspectas,  quid 
ego  judicem  de  istis,  qui  tibi  sunt  aeque  noti  ac  mDii  ? 
Mihi,  mehercule,  inquit,  MarceUus  satis  est  notus ; 
Caesar  autem  parum  :  iUum  enim  saepe  audivi ;  hic, 
cum  ego  judicare  jam  ahquid  possem,  abfuit. 

Quid  igitur  de  iUo  judicas,  quem  Scepe  audisti  ? 
Quid  censes,  inquit,  nisi  id,  quod  habiturus  es  siiiii- 

lem  tui  ?  Nas  ego,  inquam,  si  ita  est,  velim  tibi  eum 
placere  quam  maxime.  Atqui  et  ita  est,  inquit,  et 
vehementer  placet :  nec  vero  sine  causa ;  nam  et  di- 
dicit,  et,  omissis  casteris  studiis,  unum  id  egit ;  sese- 
que  quotidianis  commentationibus  acerrime  exercuit. 
Itaque  et  lectis  utitur  verbis  et  frequentibus :  et, 
splendore  vocis,  et  dignitate  motus,  fit  speciosum  et 
illustre,  quod  dicitur ;  omniaque  sic  suppetunt,  ut 
ei  nullam  deesse  virtutem  oratoris  putem  :  maxime- 
que  laudandus  est,  qui  hoc  tempore  ipso,  cum  liceat, 
in  hoc  communi  nostro  et  quasi  fatali  malo,  console- 
tur  se,  cum  conscientia  optimae  mentis,  tum  etiam 
usurpatione  et  renovatione  doctrinae.  Vidi  enim  Mi- 
tylenis  nuper  virum ;  atque,  ut  dixi,  vide  plane  vi- 
rum.  Itaque,  cum  eum  antea  tui  similem  in  dicendo 
viderim,  tum  vero  nunc  a  doctissimo  viro,  tibique 
(ut  intellexi)  amicissimo,  Cratippo,  instructum  omni 
copia,  multo  videbam  similiorem. 

Hic  ego,  Etsi,  inquam,  de  optimi  viri,  nobisque 
amicissimi,  laudibus  lubenter  audio,  tamen  incurro 
in  memoriam  communium  miseriarum,  quarum  ob- 
livionem  quasrens,  hunc  ipsum  sermonem  produxi 
longius.  Sed  de  Cassare  cupio  audire,  quid  tandem 
Atticus  judicet. 

LXXII.  Et  iUe,  Praeclare,  inquit,  tibi  constas, 
ut  de  iis,  qui  nunc  sint,  nihil  velis  ipse  dicere :  et, 
hercle,  si  sic  ageres,  ut  de  iis  egisti  qui  jam  mortui 
sunt,  neminem  ut  praetermitteres ;  nae  tu  in  multos 
Autronios  et  Stalenos  incurreres.  Quare,  sive  hanc 
turbam  efFugere  voluisti,  sive  veritus  es,  ne  quis  se 
aut  prgeteritum  aut  non  satis  laudatum  queri  posset ; 
de  Caesare  tamen  potuisti  dicere,  praesertim  cum  et 
tuum  de  iUius  ingenio  notissimum  judicium  esset, 
nec  iUius  de  tuo  obscurum. 

Sed  tamen,  Brute,  inquit  Atticus,  de  Casare  et 
ipse  ita  judico,  et  de  hoc  hujus  generis  acerrimo  acsti- 
matore  saepissime  audio,  illum  omnium  fere  oratorum 
Latine  loqui  elegantissime ;  nec  id  solum  domestica 

consuetudine,  ut  dudum  de  Lseliorum  et  Muciorum 
familiis  audiebamus ;  sed,  quamquam  id  quoque 
credo  fuisse,  tamen,  ut  esset  perfecta  iUa  bene  lo- 
quendi  laus,  multis  literis,  et  iis  quidem  reconditis  et 
exquisitis,  summoque  studio  et  diligentia,  est  conse- 
cutus.  Quinetiam,  in  maximis  occupationibus,  cum 
ad  te  ipsum  (inquit,  in  me  intuens)  de  ratione  La- 
tine  loquendi  accuratissime  scripserit,  primoque  in 
libro  dixerit,  verborum  delectum  originem  esse  elo- 
quentiae ;  tribueritque,  mi  Brute,  huic  nostro,  qui 
me  de  illo  maluit,  quam  se  dicere,  laudem  singula- 
rem :  (nam  scripsit  his  verbis,  cum  hunc  nomine 
esset  afFatus :  "  ac  si,  cogitata  prseclare  eloqui  ut 
possent,  nonnulli  studio  et  usu  elaboraverunt,  cujus 
te  pasne  principem  copiae,  atque  inventorem,  bene  de 
nomine  ac  dignitate  populi  Romani  meritum  esse  ex- 
istimare  debemus :")  hunc  facilem  et  quotidianum 
novisse  sermonem,  [nunc  pro  relicto  est  habendum.] 

LXXIII.  Tum  Brutus,  Amice,  hercule,  inquit, 
et  magnifice  te  laudatum  puto,  quem  non  solum 
principem  atque  inventorem  copiae  dixerit  (quae  erat 
magna  laus),  sed  etiam  bene  meritum  de  populi  Ro- 
mani  nomine  et  dignitate.  Quo  enim  uno  vinceba- 
mur  a  victa  Graecia,  id  aut  ereptum  illis  est,  aut  certe 
nobis  cum  illis  communicatum.  Hanc  autem,  inquit, 
gloriam,  testimoniumque  Csesaris,  non  tuae  quidem 
supplicationi,  sed  triumphis  multorum,  antepono. 

Et  recte  quidem,  inquam,  Brute,  modo  sit  hoc 
C^esaris  judicii,  non  benevolentiae,  testimonium :  plus 
enim  certe  attuHt  huic  populo  dignitatis,  quisquis  est 
ille,  si  modo  est  aliquis,  qui  non  illustravit  modo,  sed 
etiam  genuit,  in  hac  urbe  dicendi  copiam,  quam  illi, 
qui  Ligurum  castella  expugnaverunt ;  ex  quibus 
multi  sunt,  ut  scitis,  triumphi. 

Verum  quidem  si  audire  volumus,  omissis  illis  di- 
vinis  consihis,  quibus  saepe  constituta  est,  imperato- 
rum  sapientia,  salus  civitatis  aut  belli  aut  domi ; 
multo  magis  orator  praestat  minutis  imperatoribus. 

At  prodest  plus  imperator.  Quis  negat  ?  sed  tamen 
(non  metuo  ne  mihi  acclametis :  est  autem,  quod 
sentias,  dicendi  liber  locus :)  malim  mihi  L.  Crassi 
unam  pro  M'  Curio  dictionem,  quam  castellanos 
triumphos  duos.  At  plus  interfuit  reipublicas,  castel- 
lum  capi  Ligurum,  quam  bene  defendi  causam  M' 
Curii.  Credo.  Sed  Atheniensium  quoque  plus  inter- 
fuit  firma  tecta  in  domiciliis  habere,  quam  Minervas 
signum  ex  ebore  pulcherrimum  ;  tamen  ego  me  Phi- 
diam  esse  maUem,  quam  vel  optimum  fabrum  tigna- 
rium.  Quare  non,  quantum  quisque  prosit,  sed  quanti 
quisque  sit,  ponderandum  est,  prasertim  cum  pauci 
pingere  egregie  possint,  aut  fingere ;  operarii  autem, 
aut  bajuli,  deesse  non  possint. 

LXXIV.  Sed  perge,  Pomponi,  de  Caesare,  et 
redde  quae  restant.  Solum  quidem,  inquit  iUe,  et 
quasi  fundamentum  oratoris  vides,  locutionem  emen- 
datam  et  Latinam ;  cujus  penes  quos  laus  adhuc 
fuit,  non  fuit  rationis  aut  scientiae,  sed  quasi  bonae 
consuetudinis.  Mitto  C.  Laslium,  P.  Scipionem  ; 
aetatis  iliius  ista  fuit  laus,  tamquam  innocentias,  sic 
Latine  loquendi ;  nec  omnium  tamen  :  nam  iUorum 
cequales,  CaecUium  et  Pacuvium,  male  locutos  vide- 
mus.  Sed  omnes  tum  fere,  qui  nec  extra  urbem  hanc 
vixerant,  nec  eos  aUqua  barbaries  domestica  infusca- 
verat,  recte  loquebantur.  Sed  hanc  certe  rem  deteri- 
orem  vetustas  fecit  et  Romae  et  in  Graecia.  Confluxe- 
runt  enim  et  Athenas,  et  in  hanc  urbem,  multi,  in- 
quinate  loquentes,  ex  diversis  locis :  quo  magis  ex- 
purgandus  est  sermo,  et  adhibenda,  tamquam  obrus- 
sa,  ratio,  quae  mutari  non  potest ;  nec  utendum  pra- 
vissima  consuetudinis  regula. 

T.  Flaminiiium,  qui  cum  Q.  JMeteUo  consul  fuit, 
pueri  vidimus.  Existimabatur  bene  Latine  ;  sed  Hte- 
ras  nesciebat.  Catulus  erat  iUe  quidem  minime  in- 
doctus,  ut  a  te  paulo  est  ante  dictum ;  sed  tamen 
suavitas  vocis,  et  lenis  appeUatio  Uterarum,  bene  lo- 
quendi  famam  confecerat.  Cotta,  quia  se,  valde  dUa- 

tandis  literis,  a  similitudine  Grsecae  locutionis  abs- 
traxerat,  sonabatque  contrarium  Catulo,  subagreste 
quiddam  planeque  subrusticum,  alia  quidem,  quasi 
inculta  et  silvestri  via,  ad  eamdem  laudem  pervenerat. 
Sisenna  autem,  quasi  emendator  sermonis  usitati  cum 
esse  vellet,  ne  a  C.  Rusio  quidem  accusatore  deterreri 
potuit,  quo  minus  inusitatis  verbis  uteretur.  Quid- 
nam  istuc  est  ?  inquit  Brutus :  aut  quis  est  iste  C. 
Rusius  ?  Et  ille,  Fuit  accusator,  inquit,  vetus,  quo 
accusante  Chritilium,  Sisenna  defendens  dixit,  quae- 
dam  ejus  sputatilica  esse  crimina.  Tum  C.  Rusius, 
*'  Circumvenior,"  inquit,  "  judices,  nisi  subvenitis. 
Sisenna  quid  dicat,  nescio  :  metuo  insidias.  Sputati- 
lica  !  quid  est  hoc  ?  Sputa  quid  sit,  scio :  tilica 
nescio."  Maximi  risus  :  sed  nie  tamen  familiaris 
meus  recte  loqui  putabat  esse,  inusitate  loqui. 

LXXV.  Caesar  autem,  rationem  adhibens,  con- 
suetudinem  vitiosam  et  corruptam  pura  et  incorrupta 
consuetudine  emendat.  Itaque,  cum  ad  hanc  elegan- 
tiam  verborum  Latinorum  (quse,  etiamsi  orator  non 
sis,  et  sis  ingenuus  civis  Romanus,  tamen  necessaria 
est)  adjungit  illa  oratoria  ornamenta  dicendi;  tum 
videtur  tamquam  tabulas  bene  pictas  collocare  in 
bono  lumine.  Hanc  cum  habeat  prsecipuam  laudem 
in  communibus,  non  video  cui  debeat  cedere.  Splen- 
didam  quamdam,  minimeque  veteratoriam,  rationem 
dicendi  tenet,  voce,  motu,  forma  etiam  magnifica  et 
generosa  quodammodo. 

Tum  Brutus,  Orationes  quidem  ejus  mihi  vehe- 
menter  probantur ;  complures  autem  legi.  Atque 
etiam  commentarios  quosdam  scripsit  rerum  suarum ; 
valde  quidem,  inquam,  probandos :  nudi  enim  sunt, 
recti,  et  venusti,  omni  ornatu  orationis,  tamquam 
veste,  detracto.  Sed,  dum  voluit  alios  habere  parata, 
unde  sumerent,  qui  vellent  scribere  historiam;  in- 
eptis  gratum  fortasse  fecit,  qui  volent  illa  calamistris 
inurere;  sanos  quidem  homines  a  scribendo  deter- 
ruit.    Nihil  enim  est,  in  historia,  pura  ct  illustri 

2  o  '^ 


426     DE  CLARIS  ORATORIBUS,  Cap.  76. 

brevitate  dulcius.    Sed  ad  eos,  si  placet,  qui  vita  ex- 
cesserunt,  revertamur. 

LXXVI.  C.  Sicinius  igitur,  Q.  Pompeii  iUius, 
qui  censor  fuit,  ex  fxlia  nepos,  quaestorius  mortuus 
est,  probabilis  orator :  jam  vero  etiam  probatus,  ex 
hac  inopi  ad  ornandum,  sed  ad  inveniendum  expe- 
dita  Hermagorse  disciplina.  Ea  dat  rationes  certas 
et  prcecepta  dicendi ;  quag  si  minorem  habent  appa- 
ratum,  (sunt  enim  exilia)  tamen  habent  ordinem,  et 
quasdam  errare  in  dicendo  non  patientes  vias.  Has 
ilie  tenens,  et  paratus  ad  causas  veniens,  verborum 
non  egens,  ipsa  illa  comj^aratione  disciplinaque  di- 
cendi  jam  in  patronorum  numerum  pervenerat. 

Erat  etiam  vir  doctus  in  primis  C.  ViseUius  Varro, 
consobrinus  meus,  qui  fuit  cum  Sicinio  aetate  con- 
junctus.  Is  cum,  post  curulem  aedilitatem,  judex 
qu^stionis  esset,  est  mortuus :  in  quo  fateor  vulgi 
judicium  a  judicio  meo  dissensisse :  nam  populo 
non  erat  satis  vendibilis ;  praeceps  qusedam,  et  cum 
idcirco  obscura,  quia  peracuta,  tum  rapida,  et  cele- 
ritate  caecata  oratio :  sed  neque  verbis  aptiorem  cito 
alium  dixeriiTi,  neque  sententiis  crebriorem.  Prae- 
terea  perfectus  in  literis,  jurisque  civilis  jam  a  patre 
Aculeone  traditam  tenuit  disciplinam. 

Reliqui  sunt,  qui  mortui  sint,  L.  Torquatus,  quem 
tu  non  tam  cito  rhetorem  dixisses,  (etsi  non  deerat 
oratio)  quam,  ut  Graeci  dicunt,  ttoA/t^koi'.  Erant  in 
eo  pluruiKe  liteife,  nec  esQ  vulgares,  sed  interiores 
quasdam  et  reconditae  ;  divina  memoria,  summa  ver- 
borum  et  gravitas  et  elegantia ;  atque  hcec  onmia  vitcc 
decorabat  dignitas  et  integritas.  Me  quidem  admo- 
dum  delectabat  etiam  Triarii,  in  illa  aetate,  plena 
literatse  senectutis  oratio.  Quanta  severitas  in  vultu ! 
quantum  pondus  in  verbis !  quam  nihil  non  consi- 
deratum  exibat  ex  ore  ! 

Tum  Brutus,  'l'orquati  et  Triarii  mentione  com- 
motus,  (utrumque  enim  eorum  admodum  dilexerat) 
JVtC  ego,  inquit,  (ut  oniittam  ca?tera,  quas  sunt  innu- 

Mierabilia)  de  istis  duobus  cum  cogito,  doleo,  nihil 
tuam  perpetuam  auctoritatcm  de  pace  valuisse :  nam 
nec  istos  exceilentes  viros,  nec  multos  alios  prae- 
stantes  cives,  respublica  perdidisset.  >Sileamus,  in- 
quam,  Brute,  de  istis,  ne  augeamus  dolorem ;  nam 
et  prceteritorum  recordatio  est  acerba,  et  acerbior  ex- 
spectatio  reliquorum.  Itaque  omittamus  lugere  ;  et 
tantum,  quid  quisque  dicendo  potuerit,  (quoniam  id 
quffirimus)  pra^dicemus. 

LXXVII.  Sunt  etiam  ex  iis,  qui  eodem  bello  oc- 
ciderunt,  M.  Bibulus,  qui  et  scriptitavit  accurate,  cum 
prjssertim  non  esset  orator,  et  egit  multa  constanter : 
Appius  Claudius,  socer  tuus,  coUega  et  familiaris 
meus  ;  hic  jam  et  satis  studiosus,  et  valde  cum  doc- 
tus,  tum  etiam  exercitatus  orator,  et  cum  auguralis, 
tum  omnis  publici  juris,  antiquitatisque  nostrss  bene 
peritus  fuit.  L.  Domitius  nuHa  iUe  quidem  arte,  sed 
Latine  tamen,  et  multa  cum  libertate,  dicebat :  duo 
praeterea  Lentuli  consulares,  quorum  Publius  ilie, 
nostrarum  injuriarum  ultor,  auctor  salutis,  quidquid 
-habuit,  quantumcumque  fuit,  illud  totum  habuit  ex 
disciplina  :  instrumenta  naturae  deerant :  sed  tantus 
animi  spiendor,  et  tanta  magnitudo,  ut  sibi  omnia, 
quae  clarorum  virorum  essent,  non  dubitaret  adscis^ 
cere,  eaque  omni  dignitate  obtineret:  L.  autem  Len- 
tulus  satis  erat  fortis  orator,  si  modo  orator ;  sed  co- 
gitandi  non  fercbat  laborem.  Vox  canora,  verba  non 
horrida  sane,  ut  plena  esset  animi  et  terroris  oratio. 
Quaereres  in  judiciis  fortasse  melius ;  in  republica, 
quod  erat,  esse  judicares  satis.  Ne  T.  quidem  Pos- 
tumius  contemnendus  m  dicendo  :  de  republica  vero 
non  minus  vehemens  orator,  quam  beUator,  fuit : 
elirenatus,  et  acer  nirais,  sed  bene  juris  pubUci  leges 
atque  instituta  cognoverat.  o 

Hoc  loco  Atticus,  Putarem  te,  inquit,  ambitiosuna 
e^se,  si  (ut  dixisti)  ii,  quos  jamdiu  coUigis,  viverenfc. 
Omnes  enim  commemoras,  qui  ausi  aUquand.Q  suQt 

stantes  loqui,  ut  mihi  imprudens  M.  Servilium  prffi- 
teriisse  videare. 

LXXVIII.  Non,  inquam,  ego  istuc  ignoro,  Pom- 
poni,  multos  fuisse,  qui  verbum  nunquam  in  publico 
fecissent,  cum  melius  aliquanto  possent,  quani  isti 
oratores  quos  colligo,  dicere  :  sed,  his  commemo- 
randis,  etiam  iliud  assequor,  ut  intelligatis  primum, 
ex  omni  numero,  quam  non  multi  ausi  sint  dicere ; 
deinde,  ex  iis  ipsis,  quam  pauci  fuerint  laude  digni. 
Itaque  ne  hos  quidem  equites  Romanos,  amicos  nos- 
tros,  qui  nuper  mortui  sunt,  P.  Commium  Spoleti- 
num,  quo  accusante  defendi  C.  Cornelium ;  in  quo 
et  compositum  dicendi  genus,  et  acre,  et  expeditum 
fuit :  T.  Accium  Pisaurensem,  cujus  accusationi  re- 
spondi  pro  A.  Cluentio ;  qui  et  accurate  dicebat,  et 
satis  copiose :  eratque  prseterea  doctus  Hermagoras 
prseceptis :  quibus  etsi  ornamenta  non  satis  opima 
dicendi,  tamen,  ut  hastse  velitibus  amentatae,  sic  apta 
quaedam,  et  parata  singulis  causarum  generibus,  ar- 
gumenta  traduntur :  studio  autem  neminem,  nec  in- 
dustria,  majore  cognovi.  Quamquam  ne  ingenio 
quidem  qui  prsestiterit,  facile  dixerim,  C.  Pisoni, 
genero  meo.  NuUum  tempus  illi  unquam  vacabat 
aut  a  forensi  dictione,  aut  a  commentatione  domes- 
tica,  aut  a  scribendo,  aut  a  cogitando.  Itaque  tantos 
processus  efficiebat,  ut  evolare,  non  excurrere,  vide- 
retur :  eratque  verborum  et  delectus  elegans,  et  apta 
et  quasi  rotunda  constructio :  cumque  argumenta 
excogitabantur  ab  eo  multa,  et  firma  ad  probandum, 
tum  concinnae  acutaeque  sententise ;  gestusque  natura 
ita  venustus,  ut  ars  etiam,  quae  non  erat,  et  e  disci- 
plina  motus  quidam  videretur  accedere.  Vereor,  ne 
amore  videar  plura,  quam  fuerint  in  illo,  dicere; 
qliod  non  ita  est :  aha  enim  de  iUo  majora  dici  pos- 
sunt :  nam  nec  continentia,  nec  pietate,  nec  uUo  ge- 
nere  virtutis,  quemquam  ejusdem  astatis  cum  illo 
conferendum  puto. 

LXXIX.  Nec  vero  M.  Ccelium  praetereundum 
arbitror,  quaecumque  ejus,  in  exitu,  vel  fortuna  vel 
mens  fuit :  qui,  quamdiu  auctoritati  meae  paruit,  ta- 
Us  tribunus  plebis  fuit,  ut  nemo,  contra  civium  per- 
ditorum  popularem  turbulentamque  dementiam,  a 
senatu  et  a  bonorum  causa  steterit  constantius :  quam 
ejus  actionem,  multum  tamen  et  splendida  et  grandis, 
et  eadem  imprimis  faceta  et  perurbana,  commendabat 
oratio.  Graves  ejus  conciones  aliquot  fuerunt,  acres 
accusationes  tres,  eaeque  omnes  ex  reipublicce  conten- 
tione  suscepta? :  defensiones,  etsi  iUa  erant  in  eo  me- 
liora,  quae  dixi,  non  contemnendse  tamen,  saneque 
tolerabiles.  Hic  cum,  summa  voluntate  bonorum, 
aedilis  curulis  factus  esset,  nescio  quomodo  discessu 
meo  discessit  a  sese;  ceciditque,  posteaquam  eos  imi- 
tari  ccepit,  quos  ipse  perverterat. 

Sed  de  M.  Calidio  dicamus  aliquid,  qui  non  fuit 
orator  unus  e  multis  :  potius  inter  multos  prope  sin- 
gularis  fuit :  ita  reconditas  exquisitasque  sententias 
mollis  et  pellucens  vestiebat  oratio.  Nihil  tam  tene- 
rum,  quam  illius  comprehensio  verborum ;  nihil  tam 
flexibile,  nihil,  quod  magis  ipsius  arbitrio  fingeretur, 
ut  nuUius  oratoris  aque  in  potestate  fuerit :  quae 
primum  ita  pura  erat,  ut  nihil  liquidius ;  ita  libere 
fluebat,  ut  nusquam  adhasresceret :  nullum,  nisi  loco 
positum,  et  tamquam  in  vermiculato  emblemate,  ut 
ait  Lucilius,  structum  verbum  videres  ;  nec  vero  ul- 
lum  aut  durum,  aut  insolens,  aut  humile,  aut  lon- 
gius  ductum :  ac  non  propria  verba  rerum,  sed  ple- 
raque  tralata :  sic  tamen,  ut  ea  non  irruisse  in  ahe- 
num  locum,  sed  immigrasse  in  suum,  diceres.  Nec 
vero  haec  soluta,  nec  dilikientia,  sed  adstricta  numeris, 
non  aperte,  nec  eodem  modo  semper,  sed  varie  dissi- 
mulanterque  conclusis.  Erant  autem  et  verborum  et 
sententiarum  illahimina,  quse  vocant  Grasci  2^;^//aTa, 
quibus,  tamquam  insignibus  in  ornatu,  distingue- 
batur  omnis  oratio.    Qua  de  re  agitur  autem,  illud 

quod  multis  locis  in  jurisconsultorum  includitur  for- 
mulis,  id  ubi  esset,  videbat. 

LXXX.  Accedebat  ordo  rerum  plenus  artis,  actio 
liberalis,  totumque  dicendi  placidum  et  sanum  genus. 
Quod  si  est  optimum,  suaviter  dicere ;  nihil  est,  quod 
melius  hoc  quaerendum  putes.  Sed,  cum  a  nobis  paulo 
ante  dictum  sit,  tria  videri  esse,  qusB  orator  efficere 
deberet,  ut  doceret,  ut  delectaret,  ut  moveret ;  duo 
summe  tenuit,  ut  et  rem  illustraret  disserendo,  et 
anuTios  eorum,  qui  audirent,  devinciret  voluptate. 
Aberat  tertia  illa  laus,  qua  permoveret  atque  incita- 
ret  animos,  quam  plurimum  pollere  diximus ;  nec 
erat  ulla  vis  atque  contentio  :  sive  consilio,  quod  eos, 
quorum  altior  oratio,  actioque  esset  ardentior,  furere 
et  bacchari  arbitraretur ;  sive  quod  natura  non  esset 
ita  factus,  sive  quod  non  consuesset,  sive  quod  non 
posset.  Hoc  unum  illi,  si  nihil  utilitatis  habebat, 
abfuit ;  si  opus  erat,  defuit.  Quinetiam  memini,  cum 
in  accusatione  sua  Q.  GalKo  crimini  dedisset,  sibi 
eum  venenum  paravisse,  idque  a  se  esse  deprehen- 
sum,  seseque  chirographa,  testificationes,  indicia, 
quaestiones,  manifestam  rem,  deferre  diceret,  deque 
eo  crimine  accurate  et  exquisite  disputavisset ;  me 
in  respondendo,  cum  essem  argumentatus,  quantum 
res  ferebat ;  hoc  ipsum  etiam  posuisse  pro  argumen- 
to,  quod  ille,  cum  pestem  capitis  sui,  cum  indicia 
mortis,  se  comperisse  manifesto,  et  manu  tenere  di- 
ceret,  tam  solute  egisset,  tam  leniter,  tam  oscitanter. 
"  Tu  istuc,  M.  CaHdi,  nisi  fingeres,  sic  ageres  ? 
praesertim  cum  ista  eloquentia  alienorum  hominum 
pericula  defendere  acerrime  soleas,  tuum  neghgeres  ? 
Ubi  dolor  ?  ubi  ardor  animi,  qui  etiam  ex  infantium 
ingeniis  elicere  voces  et  querelas  solet  ?  Nulla  per- 
turbatio  animi,  nulia  corporis ;  frons  non  percussa, 
non  femur :  pedis  (quod  minunum  est)  nulla  sup- 
plosio.  Itaque  tantum  abfuit,  ut  inflammares  nostros 
animos ;  somnum  isto  loco  vix  tenebamus,"  Sic  nos 

summi  oratoris  vel  sanitate,  vel  vitio,  pro  argumento 
ad  diluendum  crimen  usi  sumus. 

Tum  Brutus,  Atque  dubitamus,  inquit,  utrum 
ista  sanitas  fuerit,  an  vitium  ?  quis  enim  non  fatea- 
tur,  cum  ex  omnibus  oratoris  laudibus  longe  ista  sit 
maxima,  inflammare  animos  audientium,  et,  quo- 
cumque  res  postulet  modo,  flectere,  qui  hac  virtute 
caruerit,  id  ei,  quod  maximum  fuerit,  defuisse  ? 

LXXXI.  Sit  sane  ita,  inquam :  sed  redeamus  ad 
eum,  qui  jam  unus  restat,  Hortensium :  tum  de  no- 
bismetipsis,  quoniam  id  etiam,  Brute,  postulas,  pauca 
dicemus  ;  quamquam  facienda  mentio  est,  ut  quidem 
mihi  videtur,  duorum  adolescentium,  qui  si  diutius 
vixissent,  magnam  essent  eloquentiae  laudem  conse- 
cuti. 

C.  Curionem  te,  inquit  Brutus,  et  C.  Licinium 
Calvum  arbitror  dicere.  Recte,  inquam,  arbitraris : 
quorum  quidem  alter,  [quod  verisimile  dixisset]  ita 
facile  soluteque  verbis  volvebat  satis  interdum  acu- 
tas,  crebras  quidem  certe  sententias,  ut  nihil  posset 
ornatius  esse,  nihil  expeditius.  Atque  hic,  a  magistris 
parum  institutus,  naturam  habuit  admirabilem  ad 
dicendum.  Industriam  non  sum  expertus :  studium 
certe  fuit.  Qui  si  me  audire  voluisset,  ut  coeperat,  ho- 
nores,  quam  opes,  consequi  maluisset.  Quidnam  est, 
inquit,  istud  ?  et  quemadmodum  distinguis  ?  Hoc 
modo,  inquam.  Cum  honos  sit  praemium  virtutis, 
judicio  studioque  civium  delatum  ad  aliquem,  qui 
eum  sententiis,  qui  suffragiis  adeptus  est,  is  mihi  et 
honestus  et  honoratus  videtur.  Qui  autem,  occasione 
aliqua,  etiam  invitis  suis  civibus,  nactus  est  imperium, 
ut  ille  cupiebat,  hunc  nomen  honoris  adeptum,  non 
honorem,  puto.  Quae  si  ille  audire  voluisset,  maxim^ 
cum  gratia  et  gloria  ad  summam  amplitudinem  per- 
venisset,  adscendens  gradibus  magistratuum,  ut  pater 
ejus  fecerat,  ut  reliqui  clariores  viri.  Quag  quidem 
etiam  cum  P.  Crasso,  M.  F.  cum  initio  astatis  ad 
amicitiam  se  meam  contulisset,  saspe  egisse  me  arbi- 


432   DE  CLARIS  ORATORIBUS,  Cap.  82. 

tror,  cum  eum  vehementer  hortarer,  ut  eam  laudis 
viam  rectissimam  esse  duceret,  quam  majores  ejus  ei 
tritam  reliquissent.  Erat  enim,  cum  institutus  op- 
time,  tum  etiam  perfecte,  planeque  eruditus ;  inerat- 
que  et  ingenium  satis  acre,  et  oradonis  non  inele- 
gans  copia  :  preetereaque,  sine  arrogantia,  gravis  esse 
videbatur,  et  sine  segnitia  verecundus.  Sed  hunc 
quoque  absorbuit  aestus  quidam  non  insoUtge  adoles- 
centibus  gloriae :  qui,  quia  navarat  miles  operam 
imperatori,  imperatorem  se  statim  esse  cupiebat ;  cui 
muneri  mos  majorum  aetatem  certam,  sortem  incer- 
tam,  reUquit.  Ita  gravissimo  suo  casu,  dum  Cyri  et 
Alexandri  similis  esse  voluit,  qui  suum  cursum 
transcurrerant ;  et  L.  Crassi,  et  multorum  Crassorum 
inventus  est  dissimillimus. 

LXXXII.  Sed  ad  Calvum  (is  enim  nobis  erat  pro- 
positus)  revertamur:  qui  [orator  fuisset,]  cum  lite- 
ris  eruditior  quam  Curio,  tum  etiam  accuratius  quod- 
dam  dicendi  et  exquisitius  aiFerebat  genus ;  quod 
quamquam  scienter  eleganterque  tractabat,  nimium 
tamen  inquirens  in  se,  atque  ipse  sese  observans, 
metuensque  ne  vitiosum  colligeret,  etiam  verum  san- 
guinem  deperdebat.  Itaque  ejus  oratio  nimia  reli- 
gione  attenuata,  doctis  et  attente  audientibus  erat 
illustris ;  a  multitudine  autem,  et  a  foro,  cui  nata 
eloquentia  est,  devorabatur. 

Tum  Brutus,  Atticum  se,  inquit,  Calvus  noster 
dici  oratorem  volebat.  Inde  erat  ista  exilitas,  quam 
ille  de  industria  consequebatur.  Dicebat,  inquam, 
ita :  sed  et  ipse  errabat,  et  alios  etiam  errare  coge- 
bat.  Nam,  si  quis  eos,  qui  nec  inepte  dicunt  nec 
odiose  nec  putide,  Attice  putat  dicere ;  is  recte,  nisi 
Atticum,  probat  neminem.  Insulsitatem  enim  et  in- 
solentiam,  tamquam  insaniam  quamdam  orationis, 
odit :  sanitatem  autem  et  integritatem,  quasi  reUgio- 
nem  et  verecundiam  oratoris,  probat.  Haec  omnium 
debet  oratorum  eadem  esse  sententia.  Sin  autem  je- 
unitatem  et  siccitatem  et  inopiam,  dummodo  sit  po- 

llta,  durn  urbana,  dum  elcgans,  in  Attico  genere 
ponit ;  hoc  recte  duntaxat :  sed,  quia  sunt  in  Atticis 
alia  meliora,  videat,  ne  ignoret  et  gradus,  et  dissimi- 
litudines,  et  vim,  et  varietatem  Atticorum.  "  Atti- 
cos,"  inquit,  "  volo  imitari."  Quos  ?  nec  enim  est 
unum  genus.  Nam  quid  est  tam  dissimile,  quam 
Demosthenes  et  Lysias  ?  quam  idem  et  Hyperides  ? 
quam  omnium  horum  iEschines  ?  Quem  igitur  imi- 
taris  ?  Si  aliquem,  cseteri  ergo  Attice  non  dicebant. 
Si  omnes ;  qui  potes,  cum  sint  ipsi  dissunillimi  inter 
se  ?  In  quo  etiam  illud  qusero,  Phalereus  ille  Deme- 
trius  Atticene  dixerit  ?  Mihi  quidem  ex  illius  ora- 
tionibus  redolere  ipsae  Athenae  videntur.  At  est  flori- 
dior,  ut  ita  dicam,  quam  Hyperides,  quam  Lysias. 
Natura  qusedam,  aut  voluntas  ita  dicendi  fuit. 

LXXXIII.  Et  quidem  duo  fuerunt  per  idem 
tempus  dissimiles  inter  se ;  sed  Attici  tamen  :  quo- 
rum  Charisius  [multas  orationes]  scribebat  aliis,  cum 
cupere  videretur  imitari  Lysiam  ;  Demochares 
autem,  qui  fuit  Demosthenis  sororis  fihus,  et  ora- 
tiones  scripsit  aliquot;  et  earum  rerum  historiam, 
quae  erant  Athenis  ipsius  aetate  gestae,  non  tam  hi- 
storico  quam  oratorio  genere  perscripsit.  At  Charisii 
vult  Hegesias  esse  simihs ;  isque  se  ita  putat  Atti- 
cum,  ut  veros  illos  prae  se  paene  agrestes  putet.  At 
quid  est  tam  fractum,  tam  minutum,  tam  in  ipsa 
(quam  tamen  consequitur)  concinnitate  puerile  ?  At- 
ticorum  similes  esse  volumus.  Optime.  Suntne  igi- 
tur  ii  Attici  oratores?  Quis  negare  potest?  Hos 
imitamur.  Quomodo,  qui  sunt  et  inter  se  dissimiles, 
et  aliorum  ?  Thucydidem,  inquit,  imitamur.  Op- 
time,  si  historiam  scribere,  non  si  causas  dicere,  co- 
gitatis.  Thucydides  enim  rerum  gestarum  pronun- 
tiator  sincerus,  et  grandis  etiam  fuit :  hoc  forense, 
concertatorium,  judiciale,  non  tractavit  genus.  Ora- 
tiones  autem,  quas  interposuit,  (multas  enim  sunt) 
eas  ego  laudare  soleo ;  hTiitari  neque  possim,  si  ve- 
lim,  nec  velim  fortasse,  si  possim.  Ut,  si  quis  Fa- 
{Rhetor,)  VOL.  i.  2  p 

lerno  vino  delectetur,  sed  eo  nec  ita  novo  ut  proximis 
consulibus  natum  velit,  nec  rursus  ita  vetere  ut  Opi- 
mium  aut  Anicium  consulem  qu^erat;  (atqui  eaB 
notas  sunt  optimee :  credo :  sed  nimia  vetustas  nec 
habet  eam  quam  quierimus  suavitatem,  nec  est  jam 
sane  tolerabilis :  num  igitur,  qui  hoc  sentiat,  si  is 
potare  velit,  de  dolio  sibi  hauriendum  putet  ?  mi- 
nime :  sed  quamdam  sequatur  aetatem)  ;  sic  ego  istis 
censuerim  et  novam  istam,  quasi  de  musto  ac  lacu, 
fervidam  orationem  fugiendam,  nec  illam  praeclaram 
Thucydidis  nimis  veterem,  tamquam  Anicianam  no- 
tam,  persequendam.  Ipse  enim  Thucydides,  si  pos- 
terius  fuisset,  multo  maturior  fuisset  et  mitior. 

LXXXIV.  Demosthenem  igitur  imitemur.  O  Dii 
boni  !  quid,  quaeso,  nos  aUud  agimus,  aut  quid  aUud 
optamus  ?  At  non  assequimur.  Isti  enim  videlicet 
Attici  nostri,  quod  volunt,  assequuntur.  Ne  illud 
quidem  intelligunt,  non  modo  ita  memoriae  proditum 
esse,  sed  ita  necesse  fuisse,  cum  Demosthenes  dic- 
turus  esset,  ut  concursus,  audiendi  causa,  ex  tota 
Graecia  fierent.  At,  cum  isti  Attici  dicunt,  non  raodo 
a  corona,  quod  est  ipsum  miserabile,  sed  etiam  ab 
advocatis,  relinquuntur.  Quare,  -si  anguste  et  exih- 
ter  dicere  est  Atticorum,  sint  sane  Attici :  sed  in  com- 
itium  veniant;  ad  stantem  judicem  dicant.  Sub- 
sellia  grandiorem  et  pleniorem  vocem  desiderant. 

Volo  hoc  oratori  contingat,  ut,  cum  auditum  sit 
eum  esse  dicturum,  locus  in  subselliis  occupetur, 
compleatur  tribunal,  gratiosi  scribae  sint  in  dando  et 
cedendo  loco,  corona  multiplex,  judex  erectus :  cum 
surgit  is,  qui  dicturus  sit,  significetur  a  corona  silen- 
tium ;  deinde  crebrae  assensiones,  multae  admira-i 
tiones  ;  risus,  cum  velit ;  cum  velit,  fletus :  ut,  qui 
haec  procul  videat,  etiamsi,  quid  agatur,  nesciat,  at 
placere  tamen,  et  in  scena  esse  Roscium,  intelligat. 
Haec  cui  contingant,  eum  scito  Attice  dicere,  ut  de 
Pericle  audivimus,  ut  de  Hyperide,  ut  de  Mchine^ 
.de  ipso  quidem  Demosthene  maxime. 

Sin  autem  acutum,  prudens,  et  idem  sincerum,  et 

solidiim,  et  exsiccatum  genus  orationis  probant,  nec 
illo  graviore  ornatu  oratorio  utuntur,  et  hoc  proprium 
esse  Atticorum  volunt ;  recte  laudant.  Est  enim,  in 
arte  tanta,  tamque  varia,  etiam  huic  minuta^  subtili- 
tati  locus  :  ita  fiet,  ut  ncn  omnes,  qui  Attice,  iidem 
bene ;  sed,  ut  omnes,  qui  bene,  iidem  etiam  Attice, 
dicant.  Sed  redeamus  rursus  ad  Hortensium. 

LXXXV.  Sane  quidem,  inquit  Brutus ;  quam- 
quam  ista  mihi  tua  fuit  perjucunda  a  proposita  ora- 
tione  digressio.  Tum  Atticus,  Aliquoties  sum,  in- 
quit,  conatus,  sed  interpellare  nolui,  Nunc,  quoniam 
ad  perorandum  spectare  videtur  sermo  tuus,  dicam, 
opinor,  quod  sentio.  Tu  vero,  inquam,  Tite.  Tum 
illc,  Ego,  inquit^  ironiam  illam,  quam  in  Sccrate  di- 
cunt  fuisse,  qua  ille  in  Platonis  et  Xenopbontis  et 
-^Eschinis  hbris  utitur,  facetam  et  elegantem  puto :  est 
enim  et  minime  inepti  hominis,  et  ejusdem  etiam 
faceti,  cum  de  sapientia  disceptetur,  hanc  sibi  ipsum 
detrahere,  eis  tribuere  illudentem,  qui  eam  sibi  arro- 
gant ;  ut,  apud  Platonem,  Socrates  in  ccekmi  effert 
laudibus  Protagoram,  Hippiara,  Prodicum,  Gorgi- 
am,  caeteros ;  se  autem  omnium  rerum  inscium  lin- 
git  et  rudem.  Decet  hoc  nescio  quomodo  illum  :  nec 
Epicuro,  qui  id  repreher.dit,  assentior.  Sed,  in  histo- 
ria,  qua  tu  es  usus  in  omni  sermone,  cum,  quahs 
qui&que  orator  fuisset,  exponeres,  vide,  qua^so,  in- 
quit,  ne  tam  reprehendenda  sit  ironia,  quam  in  tes- 
timonio.  » 

Quorsus,  inquam,  istuc?  non  enim  intelligo. 
Quia  primum,  inquit,  ita  laudavisti  quosdam  ora- 
tores,  ut  imperitos  posses  in  errorem  inducere.  Equi- 
dem,  in  quibusdam,  risum  vix  tenebam,  cum  Attico 
Lysia?  Catonem  nostrum  cornparabas,  magnum,  me- 
hercule,  hominem,  vel  potius  summum  et  singula- 
rem  virum  (nemo  dicet  secus) ;  sed  oratorem  ?  sed 
etiam  Lysiae  similem  ?  quo  nihil  potest  esse  pictius. 
JSella  ironia,  si  jocaremur :  sin  asseveramus,  vide, 

ne  religio  nobis  tam  adhibenda  sit,  quam  si  testimo- 
nium  dicamus. 

Ego  enim  Catonem  tuum,  ut  civem,  ut  senatorem, 
ut  imperatorem,  ut  virum  denique,  cum  prudentia 
et  diligentia,  tum  omni  virtute  excellentem,  probo  : 
orationes  autem  ejus,  ut  illis  temporibus,  valde  laudo: 
significant  enim  quamdam  formam  ingenii,  sed  ad- 
modum  impolitam,  et  plane  rudem.  "  Origines  " 
vero  cum  omnibus  oratoris  laudibus  refertas  diceres, 
et  Catonem  cum  Philisto  et  Thucydide  comparares, 
Brutone  te  id  censebas,  an  mihi,  probaturum  ?  Quos 
enim  ne  e  Grascis  quidem  quisquam  imitari  potest, 
iis  tu  comparas  hominem  Tusculanum,  nondum  su- 
spicantem,  quale  esset  copiose  et  ornate  dicere. 

LXXX.VI.  Galbam  laudas ;  si  ut  illius  setatis 
principem,  assentior ;  sic  enim  accepimus :  sin  ut 
oratorem,  cedo,  quseso,  orationes  (sunt  enim),  et  dic, 
hunc,  quem  tu  plus  quam  te  amas,  Brutum,  veUe  te 
illo  modo  dicere.  Probas  Lepidi  orationes  :  paulum 
hic  tibi  assentior,  modo  ita  laudes,  ut  antiquas  : 
quod  item  de  Africano,  de  Laelio,  cujus  tu  oratione 
negas  fieri  quidquam  posse  dulcius.  Addis  etiam  ne- 
6cio  quid  augustius  :  nomine  nos  capis  summi  viri, 
vitasque  elegantissimae  verissimis  laudibus.  Remove 
hsBC :  nsB  ista  dulcis  oratio  ita  sit  abjecta,  ut  eam  ad- 
spicere  nemo  velit.  Carbonem  in  summis  oratoribus 
habitum  scio  :  sed,  cum  in  cseteris  rebus,  tum  in  di- 
cendo,  semper,  quo  nihil  est  melius,  idlaudari,  quale- 
cumque  est,  solet.  Dico  idem  de  Gracchis ;  etsi  de 
iis  ea  sunt  a  te  dicta,  quibus  ego  assentior.  Omitto 
casteros  :  venio  ad  eos,  in  quibus  jam  perfectam  pu- 
tas  esse  eloquentiam,  quos  ego  audivi  sine  controver- 
sia  magnos  oratores,  Crassum  et  Antonium.  De  ho- 
rum  laudibus  tibi  prorsus  assentior :  sed  tamen  non 
isto  modo,  ut  Polycleti  Doryphorum  sibi  Lysippus 
aiebat,  sic  tu  suasionem  legis  Servilias  tibi  magistram 
fuisse.   Hagc  germana  ironia  est.    Cur  ita  sentiam, 

tion  dicam,  ne  me  tibi  assentari  putes.  Omitto  igi- 
tur,  quae  de  iis  ipsis,  qua;  de  Cotta,  quas  de  Sulpi- 
cio,  quae  modo  de  Coelio,  dixeris  ;  ii  enim  fuerunt 
certe  oratores ;  quanti  autem,  et  quales,  tu  videris, 
Nam  illud  minus  curo,  quod  congessisti  operarios 
omnes;  ut  mihi  videantur  mori  voluisse  nonnulli, 
ut  a  te  in  oratorum  numerum  referrentur. 

LXXXVII.  Hasc  cum  iile  dixisset,  Longi  ser- 
monis  initium  [pepulisti,]  inquam,  Attice ;  remque 
commovisti,  nova  disputatione  dignam,  quam  in 
aliud  tempus  differamus  :  volvendi  enim  sunt  libri, 
cum  aliorum,  tum  imprimis  Catonis.  Intelliges,  nihil 
illius  Uneamentis,  nisi  eorum  pigmentorum,  quae  in- 
venta  nondum  erant,  florem  et  colorem  defuisse.  Nam 
de  Crassi  oratione  sic  existimo,  ipsum  fortasse  melius 
potuisse  scribere  ;  alium,  ut  arbitror,  neminem.  Nec 
in  hoc  ironiam  dixeris  esse,  qucd  eam  orationem 
mihi  magistram  fuisse  dixerim  :  nam,  etsi  tu  melius 
existimare  videris  de  ea,  si  quam  nunc  habemus, 
facultate ;  tamen,  adolescentes,  quid  in  Latinis  potius 
imitaremur,  non  habebamus.  Quod  autem  plures  a 
nobis  nominati  sunt,  eo  pertinuit  (ut  paulo  ante 
dixi),  quod  inteUigi  volui,  in  eo,  cujus  omnes  cupi- 
dissimi  essent,  quam  pauci  digni  nomine  evaderent. 
Quare  eipcovy.  me,  ne  si  Africanus  quidem  fuit  (ut 
ait  in  historia  sua  C.  Fannius),  existimari  velim. 

Ut  voles,  inquit  Atticus.  Ego  enim  non  ahenum 
a  te  putabam,  quod  et  in  Africano  fuisset,  et  in  So- 
crate.  Tum  Brutus,  De  isto  postea :  sed  tu  (inquit, 
me  intuens)  orationes  nobis  veteres  expHcabis  ?  Vero, 
inquam,  Brute ;  sed  in  Cumano,  aut  in  Tusculano, 
aliquando,  si  modo  licebit ;  quoniam  utroque  in  loco 
vicini  sumus.  Sed  jam  ad  id,  unde  digressi  sumus, 
revertamur. 

LXXXVIII.  Hortensius  igitur,  cum  admodum 
adolescens  orsus  esset  in  foro  dicere,  celeriter  ad  ma- 
jores  causas  adhiberi  cocptus  est ;  quamquam  inci- 
.derat  in  Cottae  et  Sulpicii  aetatem,  qui  annis  decem 

majores,  excellente  tum  Crasso  et  Antonio,  deinde 
Philippo,  post  Julio,  cuni  iis  ipsis  dicendi  gloria 
comparabatur.  Primum  memoria  tanta,  quantam  in 
ullo  cognovisse  me  arbitror,  ut,  quaj  secum  commen- 
tatus  esset,  ea  sine  scripto  verbis  eisdem  redderet, 
quibus  cogitavisset.  Hoc  adjumento  ille  tanto  sic 
utebatur,  ut  sua  et  commentata  et  scripta,  et,  nuUo 
referente,  omnia  adversariorum  dicta,  meminisset. 
Ardebat  autem  cupiditate  sic,  ut  in  nuUo  unquam 
flagrantius  studium  viderim :  nuUum  enim  patieba- 
tur  esse  diem,  quin  aut  in  foro  diceret,  aut  medita- 
retur  extra  forum :  ssepissime  autem  eodem  die 
utrumque  faciebat.  Attuleratque  minime  vulgare  ge- 
nus  dicendi :  duas  quidem  res,  quas  nemo  alius ; 
partitiones,  quibus  de  rebus  dicturus  esset,  et  coUec- 
tiones ;  memor,  et  quae  essent  dicta  contra,  quaBque 
ipse  dixisset.  Erat  in  verborum  splendore  elegans, 
compositione  aptus,  facultate  copiosus ;  eaque  erat, 
cum  summo  ingenio,  tum  exercitationibus  maximis, 
consecutus.  Rem  complectebatur  memoriter,  divide- 
bat  acute ;  nec  praetermittebat  fere  quidquam,  quod 
esset  in  causa,  aut  ad  confirmandum,  aut  ad  refel- 
lendum.  Vox  canora,  et  suavis :  motus  et  gestus 
etiam  plus  artis  habebat,  quam  erat  oratori  satis. 
Hoc  igitur  florescente,  Crassus  est  mcrtuus,  Cotta 
pulsus,  judicia  intermissa  bello,  nos  in  forum  veni- 
mus. 

LXXXIX.  Erat  Hortensius  in  bello,  primo  anno 
miles,  altero  tribunus  militum :  Sulpicius  legatus 
aberat,  etiam  M.  Antonius :  exercebatur  una  lege 
judicium  Varia ;  casteris  propter  bellum  intermissis. 
Qui  frequentes  aderant  (quamqaam  pro  se  ipsi  dice- 
bant)  oratores,  non  illi  quidem  principes,  L.  Mem- 
mius  et  Q.  Pompeius,  sed  oratores  tamen,  teste  di- 
serto  uterque  Philippo ;  cujus  in  testimonio  contentio 
et  vim  accusatoris  habebat,  et  copiam. 

Reliqui,  qui  tum  principes  numerabantur,  in  ma* 
gistratibus  erant ;  quotidieque  fere  a  nobis  in  con- 

cionibus  audiebantur.  Erat  enim  tribunus  plebis  tum 
C.  Curio;  quamquam  is  quidem  silebat,  ut  erat 
semel  a  concione  universa  relictus.  Q.  JMetellus 
Celer,  non  ille  quidem  orator,  sed  tamen  non  in- 
fans :  diserti  autem  Q.  Varius,  C.  Carbo,  Cn. 
Pomponius;  et  ii  quidem  habitabant  in  Rostris. 
Caius  etiam  Julius,  sedilis  curulis,  quotidie  fere  ac- 
curatas  conciones  habebat:  sed  me  cupidissimum 
audiendi  primus  dolor  percussit,  Cotta  cum  est  ex- 
pulsus.  Reliquos  frequenter  audiens,  acerrimo  studio 
tenebar ;  quotidieque  et  scribens,  et  legens,  et  com- 
mentans,  oratoriis  tantum  exercitationibus  contentus 
non  eram.  Jam  consequente  anno  Q.  Varius,  sua 
lege  damnatus,  excesserat,  Ego  autem,  juris  civilis 
studio,  multum  operse  dabam  Q.  Scaevolas,  P.  F.  qui, 
quamquam  nemini  se  ad  docendum  dabat,  tamen, 
consulentibus  respondendo,  studiosos  audiendi  doce- 
bat.  Atque  huic  anno  proximus,  SuUa  consule  et 
Pompeio,  fuit.  Tum  P.  Sulpicii  in  tiibunatu  quoti- 
die  concionantis  totum  genus  dicendi  penitus  cogno- 
vimus :  eodemque  tempore,  cum  princeps  Academice 
Philo,  cum  Atheniensium  optimatibus,  Mithridatico 
bello  domo  profugisset,  Romamque  venisset,  totum 
ei  me  tradidi,  admirabili  quodam  ad  philosophiam 
studio  concitatus ;  in  quo  hoc  etiam  commorabar  at- 
tentius,  quod,  etsi  rerum  ipsarum  varietas  et  magni- 
tudo  summa  me  delectatione  retinebat ;  tamen  sub- 
lata  jam  esse  in  perpetuum  ratio  judiciorum  videba- 
tur.  Occiderat  Sulpicius  iUo  anno ;  tresque  proximo 
trium  aetatum  oratores  erant  crudeHssime  interfecti, 
Q.  Catulus,  M.  Antonius,  C.  Julius.  Eodem  anno 
etiam  Moloni  Rhodio  Romae  dedimus  operam,  et 
actori  summo  causarum,  et  magistro. 

XC.  Haec  etsi  videntur  esse  a  proposita  ratione 
diversa,  tamen  idcirco  a  me  proferuntur,  ut  nostrum 
cursum  perspicere,  quoniam  vohiisti,  Brute,  possis, 
(nam  Attico  haec  nota  sunt)  et  videre,  quemadmo- 

dum  simus  in  spatio  Q.  Hortensium  ipsius  vestigiis 
pcrsecuti. 

Triennium  fere  fuit  Urbs  sine  armis  :  sed,  orato- 
rum  aut  interitu  aut  discessu  aut  fuga,  (nam  aberant 
etiam  adolescentes  M.  Crassus  et  Lentuli  duo)  pri- 
mas  in  causis  agebat  Hortensius :  magis  magisque 
quotidie  probabatur  Antistius:  Piso  saspe  dicebat; 
minus  saspe  Pomponius,  raro  Carbo ;  semel  aut  ite- 
rum  Philippus.  At  vero  ego  hoc  tempore  omni,  noc- 
tes  et  dies,  in  omnium  doctrinarum  meditations  ver- 
sabar.  Eram  cum  Stoico  Diodoto ;  qui,  cum  habita- 
visset  apud  me,  mecumque  vixisset,  nuper  est  domi 
meae  mortuus :  a  quo,  cum  in  aliis  rebus,  tum  stu- 
diosissime  in  dialectica,  exercebar ;  quae  quasi  con- 
tracta  et  adstricta  eloquentia  putanda  est ;  sine  qua 
etiam  tu,  Brute,  judicavisti,  teillam  justam  eloquen- 
tiam,  quam  dialecticam  dilatatam  esse  putant,  conse- 
qui  non  posse.  Huic  ego  doctori,  et  ejus  artibus  va- 
riis  atque  multis,  ita  eram  tamen  deditus,  ut  ab  ex- 
ercitationibus  oratoriis  nullus  dies  vacuus  esset.  Com- 
mentabar  declamitans  (sic  enim  nunc  loquuntur) 
saepe  cum  M.  Pisone,  et  cum  Q.  Pompeio,  aut  cum 
aliquo  quotidie ;  idque  faciebam  multum  etiam  La- 
tine,  sed  Graece  saepius;  vel  quod  Graeca  oratio,  plura 
ornamenta  suppeditans,  consuetudinem  similiter  La- 
tine  dicendi  afferebat ;  vel  quod  a  Graecis,  summis 
doctoribus,  nisi  Graece  dicerem,  neque  corrigi  possem, 
neque  doceri. 

Tumultus  interim  pro  recuperanda  republica,  et 
crudelis  interitus  oratorum  trium,  Scaevolae,  Carbo- 
nis,  Antistii :  reditus  Cottae,  Curionis,  Crassi,  Len« 
tulorum,  Pompeii :  leges  et  judicia  constituta  :  re- 
cuperata  respublica:  ex  numero  autem  oratorum,, 
Pomponius,  Censorinus,  Murena,  sublati.  Tum  pri- 
mum  nos  ad  causas,  et  privatas  et  publicas,  adire 
coepimus,  non  ut  in  foro  disceremus,  quod  plerique 
fecerunt,  sed  ut,  quantum  nos  efficere  potuissemus, 

docti  in  forum  veniremus.  Eodem  tempore  Moloni 
dedimus  operam :  dictatore  enim  SuUa,  legatus  ad 
senatum  de  Rhodiorum  prsemiis  venerat.  Itaque 
prima  causa  publica,  pro  Sex.  Roscio  dicta,  tantum 
commendationis  habuit,  ut  non  uUa  esset,  qua?  non 
digna  nostro  patrocinio  videretur.  Deinceps  inde  mul- 
tae,  quas,  non  minus  diligenter  elaboratas,  et  tam- 
quam  elucubratas,  efFerebamus. 

XCI.  Nunc,  quoniam  totura  me,  non  n^evo  aliquo 
aut  crepundiis,  sed  corpore  om,ni,  videris  velle  co- 
gnoscere,  complectar  nonnulla  etiam,  quas  fortasse 
videantur  minus  necessaria.  Erat  eo  tempore  in  no- 
bis  summa  gracilitas  et  infirmitas  corporis ;  proce- 
rum  et  tenue  coUum  ;  qui  habitus  et  quse  figura  non 
procul  abesse  putatur  a  vitae  periculo,  si  accedat  la- 
bor,  et  laterum  magna  contentio.  Eoque  magis  hoc 
eos,  quibus  eram  carus,  commovebat,  quod  omnia 
sine  remissione,  sine  varietate,  vi  summa  vccis,  et 
totius  corporis  contentione,  dicebam.  Itaque,  cum  me 
et  amici  et  medici  hortarentur,  ut  causas  agere  desis- 
terem ;  quodvis  potius  pericuhim  mihi  adeundum, 
quam  a  sperata  dicendi  gloria  discedendum,  putavi. 
Sed,  cum  censerem,  remissione  et  moderatione  vocis, 
et  commutato  genere  dicendi,  me  et  pericuhmi  vitare 
posse,  et  temperatius  dicere ;  ut  consuetudinem  di- 
cendi  mutarem,  ea  causa  mihi  in  Asiam  proficiscendi 
fuit.  Itaque,  cum  essem  biennium  versatus  in  cau- 
sis,  et  jam  in  foro  celebratum  meum  nomen  esset, 
Roma  sum  profectus. 

Cum  venissem  Athenas,  sex  menses  cum  Antiocho, 
veteris  Academice  nobilissimo  et  prudentissimo  philo- 
sopho,  fui ;  studiimaque  philosophias,  nunquam  in- 
termissum,  a  primaque  adolescentia  cultum,  et  sem- 
per  auctum,  hoc  rursus  summo  auctore  et  doctore, 
renovavi.  Eodem  tamen  tempore  Athenis  apud  De- 
metrium  Syrum,  veterem  et  non  ignobilem  dicendi 
magistrum,  studiose  exerceri  solebam.  Post  a  me 
Asia  tota  peragrata  est,  cum  summis  quidem  orato- 

ribus,  quibuscum  exercebar  ipsis  lubentibus,  quorum 
erat  princeps  JMenippus  Stratonicensis,  meo  judicio, 
tota  Asia,  illis  temporibus,  disertissimus :  et,  si  nihil 
habere  molestiarum  nec  ineptiarum,  Atticorum  est, 
hic  orator  in  illis  numerari  recte  potest. 

Assiduissime  autem  mecum  fuit  Dionysius  Mag- 
nes :  erat  etiam  yEschyhis  Cnidius,  Adramyttenus 
Xenocles.  Hi  tum  in  Asia  rhetorum  principes  nu- 
merabantur.  Quibus  non  contentus,  Rhodum  veni, 
meque  ad  eumdem,  quem  Romae  audiveram,  Molo- 
nem,  appHcavi,  cum  actorem  in  veris  caiisis,  scripto- 
remque  praestantem,  tum  in  notandis  animadverten- 
disque  vitiis,  et  instituendo  docendoque,  prudentissi- 
mum.  Is  dedit  operam  (si  modo  id  consequi  potuit), 
ut  nimis  redundantes  nos,  et  superfiuentes  juvenili 
quadam  dicendi  impunitate  et  Hcentia,  reprimeret,  et 
quasi  extra  ripas  diffluentes  coerceret.  Ita  recepi  me 
biennio  post,  non  modo  exercitatior,  sed  prope  mu- 
tatus :  nam  et  contentio  nimia  vocis  reciderat,  et  quasi 
deferverat  oratio ;  lateribusque  vires,  et  corpori  me- 
diocris  habitus  accesserat. 

XCII.  Duo  tum  excellebant  oratores,  qui  me 
imitandi  cupiditate  incitarent,  Cotta  et  Hortensius ; 
quorum  alter  remissus,  et  lenis,  et  propriis  verbis 
comprehendens  splute  et  facile  sententiam ;  alter  or- 
natus,  acer,  et  non  taUs,  qualem  tu  eum,  Brute,  jam 
deflorescentem  cognovisti,  sed  verborum  et  actionis 
genere  commotior.  Itaque  cum  Hortensio  mihi  ma.. 
gis  arbitrabar  rem  esse,  quod  et  dicendi  ardore  eram 
propior,  et  aetate  conjunctior.  Etenim  videram  in  iis» 
dem  causis,  ut  pro  M.  Canuleio,  pro  Cn.  Dolabella 
consulari,  cum  Cotta  princeps  adhibitus  esset,  priores 
tamen  agere  partes  Hortensium.  Acrem  enim  orato- 
rem,  incensum,  et  agentem,  et  canorum,  concursus 
hominum,  forique  strepitus,  desiderat. 

Unum  igitur  annum,  cum  rediissemus  ex  Asia, 
causas  nobiles  egimus,  cum  quassturam  nos,  consu- 
Xatum  Cotta,  a)diHtatem  peteret  Hortensius.  Interim 

me  quaestorem  Siciliensis  excepit  annus :  Cotta  ex 
consulatu  est  profectus  in  Galliam  :  princeps  et  erat 
et  habebatur  Hortensius.  Cum  autem  anno  post  e 
Sicilia  me  recepissem,  jam  videbatur  illud  in  me^ 
quidquid  esset,  esse  perfectum,  et  habere  maturita- 
tem  quamdam  suam.  Nimis  multa  videor  de  me, 
ipse  praesertim  :  sed  omni  huic  sermoni  propositum 
est,  non  ut  ingenium  et  eloquentiam  meam  perspi- 
cias  (unde  longe  absum),  sed  ut  laborem,  et  indus- 
triam.  Cum  igitur  essem  in  plurimis  causis,  et  in 
principibus  patronis,  quinquennium  fere  versatus, 
tum  in  patrocinio  Siciliensi  maxime  in  certamen 
veni,  designatus  aedilis,  cum  designato  consule  Hor- 
tensio. 

XCIII.  Sed,  quoniam  omnis  hic  sermo  noster 
non  solum  enumerationem  oratoriam,  verum  etiam 
praecepta  quasdam,  desiderat ;  quid  tamquam  notan- 
dum  et  animadvertendum  sit  in  Hortensio,  breviter 
licet  dicere. 

Nam  is,  post  consulatum,  (credo,  quod  videret, 
ex  consularibus  neminem  esse  secum  comparandum, 
negligeret  autem  eos  qui  consules  non  fuissent) 
summum  illud  suum  studium  remisit,  quo  a  puero 
fuerat  incensus ;  atque  in  omnium  rerum  abundantia 
voluit  beatius,  ut  ipse  putabat,  remissius  certe,  vi- 
vere.  Primus,  et  secundus  annus,  et  tertius,  tantum 
quasi  de  picturae  veteris  colore  detraxerat,  quantum 
non  quivis  unus  ex  populo,  sed  existimator  doctus  et 
intelligens,  posset  cognoscere.  Longius  autem  proce- 
dens,  et  in  casteris  eloquenti^e  partibus,  tum  maxime 
in  celeritate  et  continuatione  verborum  adhaerescens, 
sui  dissimilior  videbatur  fieri  quotidie. 

Nos  autem  non  desistebamus,  cum  omni  genere 
exercitationis,  tum  maxime  stilo,  nostrum  illud,  quod 
erat,  augere,  quantumcumque  erat.  Atque  (ut  multa 
omittam)  in  hoc  spatio,  et  in  iis  post  aedilitatem  an- 
nis,  et  praetor  primus,  et  incredibili  populari  volun- 
tate,  sum  factus.  Nam,  cum  propter  assiduitatem  in 

causis  et  industriam,  tum  propter  exquisitius  et  mi- 
nime  vulgare  orationis  genus,  animos  hominum  ad 
me  dicendi  novitate  converteram.  Nihil  de  me  dicam  : 
dicam  de  casteris,  quorum  nemo  erat,  qui  videretur 
exquisitius,  quam  vulgus  hominum,  studuisse  literis, 
quibus  fons  perfectee  eloquentice  continetur ;  nemo, 
qui  philosophiam  complexus  esset,  matrem  omnium 
bene  factorum  beneque  dictorum  ;  nemo,  qui  jus  ci- 
vile  didicisset,  rem,  ad  privatas  causas  et  ad  oratoris 
prudentiam,  maxime  necessariam ;  nemo,  qui  me- 
moriam  rerum  Romanarum  teneret,  ex  qua,  si 
quando  opus  esset,  ab  inferis  locupletissimos  testes 
excitaret ;  nemo,  qui  breviter  arguteque,  incluso  ad- 
versario,  laxaret  judicum  animos,  atque  a  severitate 
paulisper  ad  hilaritatem  risumque  traduceret ;  nemo, 
qui  dilatare  posset,  atque  a  propria  ac  definita  dis- 
putatione  hominis  ac  temporis,  ad  communem  quae- 
stionem  universi  generis  orationem  traducere ;  nemo, 
qui,  delectandi  gratia,  digredi  parumper  a  causa, 
nemo,  qui  ad  iracundiam  magnopere  judicem,  nemo, 
qui  ad  fletum,  posset  adducere  ;  nemo,  qui  animum 
ejus,  (quod  unum  est  oratoris  maxime  proprium) 
quocumque  res  postularet,  impellere. 

XCIV.  Itaque,  cum  jam  psene  evanuisset  Hor- 
tensius,  et  ego  anno  meo,  sexto  autem  post  iUum 
consulem,  consul  factus  essem,  revocare  se  ad  indus- 
triam  coepit ;  ne,  cum  pares  honore  essemus,  aUqua 
re  superiores  videremur.  Sic  duodecim  post  meum 
consulatum  annos  in  maximis  causis,  cum  ego  mihi 
iUum,  sibi  me  iUe  anteferret,  conjunctissime  versati 
sumus :  consulatusque  meus,  qui  Ulum  primo  levi- 
ter  perstrinxerat,  idem  nos  rerum  mearum  gestarum, 
quas  iUe  admirabatur,  laude  conjunxerat.  Maxime 
vero  perspecta  est  utriusque  nostrum  exercitatio  paulo 
ante,  quam,  perterritum  armis,  hoc  studium,  Brute, 
nostrum  conticuit  subito  et  obmutuit:  cum,  lege 
Pompeia  ternis  horis  ad  dicendum  datis,  ad  causas 
simUUmas  inter  se,  vel  potius  easdem,  novi  venieba- 

mus  quotidie :  quibus  quidem  causis  tu  etiam,  Brute, 
praesto  fuisti,  compluresque,  et  nobiscum  et  solus, 
egisti ;  ut,  qui  non  satis  diu  vixerit  Hortensius,  ta- 
men  hunc  cursum  confecerit.  Annis  ante  decem 
causas  agere  co^pit,  quam  tu  es  natus :  idem,  quarto 
et  sexagesimo  anno,  perpaucis  ante  mortem  diebus, 
una  tecum  socerum  tuum  defendit  Appium.  Dicen- 
di  autem  genus  quod  fuerit  in  utroque,  orationes 
utriusque  etiam  posteris  nostris  indicabunt. 

XCy.  Sed,  si  quserimus,  cur  adolescens  magis 
floruerit  dicendo,  quam  senior,  Hortensius ;  causas 
reperiemus  verissimas  duas.  [Primum,]  quod  genus 
erat  orationis  Asiaticum,  adolescentias  magis  conces- 
sum,  quam  senectuti.  Genera  autem  Asiaticse  dic- 
tionis  duo  sunt ;  unum  sententiosum  et  argutum,  sen- 
tentiis  non  tam  gravibus  et  severis,  quam  concinnis 
et  venustis ;  qualis  in  historia  Timasus,  in  dicendo 
autem,  pueris  nobis,  Hierocles  Alabandeus,  magis 
etiam  Menecles,  frater  ejus,  fuit ;  quorum  utriusque 
orationes  sunt  in  primis,  ut  Asiatico  in  genere,  lau- 
dabiles.  Aliud  autem  genus  est  non  tam  sententiis 
frequentatum,  quam  verbis  volucre  atque  incitatum ; 
qualis  est  nunc  Asia  tota;  nec  flumine  solum  orationis, 
sed  etiam  exornato  et  faceto  genere  verborum ;  iri 
quo  fuit  iEschylus  Cnidius,  et  meus  aequahs  Mi- 
lesius  jEschines.  In  iis  erat  admirabilis  orationis 
cursus;  ornata  sententiarum  concinjiitas  non  erat. 
Haec  autem  (ut  dixi)  genera  dicendi  aptiora  sunt 
adolescentibus ;  in  senibus  gravitatem  non  habent. 
Itaque  Hortensius,  utroque  genere  florens,  clamores 
faciebat  adolescens.  Habebat  enim  et  Menecliumillud 
studium  crebrarum  venustarumque  sententiarum  ; 
in  quibus,  ut  in  illo  Graeco,  sic  in  boc,  erant  quas- 
dam  magis  venustae  dulcesque  sententiae,  quam  aut 
necessariae,  aut  interdum  utiles.  Et  erat  oratio,  cum 
incitata  et  vibrans,  tum  etiam  accurata  et  polita.  Non 
probabantur  haec  senibus.  Scepe  videbam,  cum  irri- 
dentem,  tum  etiam  irascentem  et  stomachantem,  Phl= 

lippum:  sed  mirabaiitur  adolescentes ;  multitudo 
movebatur. 

Erat  excellens  judicio  vulgi,  et  facile  primas  tene- 
bat,  adolescens.  Etsi  enim  genus  illud  dicendi  auc- 
toritatis  habebat  parum,  tamen  aptum  esse  agtati  vide- 
batur :  et  certe,  quod  et  ingenii  qugedam  forma  luce- 
bat,  et  exercitatione  perfecta  erat,  verborumque  ad- 
stricta  comprehensio,  summam  hominum  admira- 
tionem  excitabat.  Sed,  cum  jam  honores,  et  illa  se- 
nior  auctoritas  gravius  quiddam  requireret,  remane- 
bat  idem,  nec  decebat  idem :  quodque  exercitatio- 
nem  studiumque  dimiserat,  quod  in  eo  fuerat  acerri- 
mum,  concinnitasillacrebritasque  sententiarum  pris- 
tina  manebat ;  sed  ea  vestitu  illo  orationis,  quo  con- 
sueverat,  ornata  non  erat. 

Hoc  tibi  ille,  Brute,  minus  fortasse  placuit,  quam 
placuisset,  si  illum  flagrantem  studio,  et  florentem 
facultate,  audire  potuisses. 

XCVI.  Tum  Brutus,  Ego  vero,  inquit,  et  ista, 
quas  dicis,  video  qualia  sint ;  et  Hortensium  mag- 
num  oratorem  semper  putavi,  maximeque  probavi 
pro  Messala  dicentem,  cum  tu  abfuisti.  Sic  ferunt, 
inquam;  idquedeclarat,  totidem,quotdixit,  (utaiunt) 
scripta  verbis,  oratio.  Ergo  ille  a  Crasso  consule  et 
Scaevoia  usque  ad  Paulum  et  Marcellum  consules 
floruit ;  nos  in  eodem  cursu  fuimus  a  Sulla  dictatore 
ad  eosdem  fere  consules.  Sic  Q.  Hortensii  vox  ex- 
stincta  fato  suo  est,  nostra  publico. 

JMeHus,  quseso,  ominare,  inquit  Brutus.  Sit  sane, 
ut  vis,  inquam  ;  et  id  non  tam  mea  causa,  quam 
tua  :  sed  fortunatus  illius  exitus,  qui  ea  non  vidit 
cum  fierent,  quaj  providit  futura.  Sa^pe  enim  inter 
nos  impendentes  casus  deflevimus,  cum  belli  civilis 
causas  in  privatorum  cupiditatibus  inclusas,  pacis 
spem  a  publico  consilio  esse  exclusam,  videremus. 
Sed  illum  videtur  felicitas  ipsius,  qua  semper  est 
usus,  ab  cis  miscriis  qua)  consecuta)  sunt,  morte  viu- 
dicasse. 

Nos  autem,  Brute,  quoniam,  post  Hortensii,  cla- 
rissimi  oratoris,  mortem,  orba?  eloquentiee  qfiasi  tu- 
tores  relicti  sumus,  domi  teneamus  eam,  septam  li- 
berali  custodia :  et  hos  ignotos  atque  impudentes 
procos  repudiemus ;  tueamurque,  ut  adultam  virgi- 
nem,  caste ;  et  ab  amatorum  impetu,  quantum  pos- 
sumus,  prohibeamus.  Equidem,  etsi  doleo,  me  in 
vitam  paulo  serius,  tamquam  in  viam,  ingressum, 
priusquam  confectum  iter  sit,  in  hanc  reipubhcai 
noctem  incidisse ;  tamen  ea  consolatione  sustentor, 
quam  tu  mihi,  Brute,  adhibuisti  tuis  suavissimis  li- 
teris ;  quibus  me  forti  animo  esse  oportere  censebas, 
quod  ea  gessissem,  qure  de  me,  etiam  me  tacente, 
ipsa  loquerentur,  mortuoque,  viverent :  qucB,  si  recte 
esset,  sakite  reipubUcaB;  sin  secus,  interitu  ipso,  tes- 
timonium  meorum  de  republica  consiliorum  darent. 

XCVII.  Sed,  in  te  intuens,  Brute,  doleo;  cujus 
in  adolescentiam,  per  medias  laudes  quasi  quadrigis 
vehentem,  transversa  incurrit  misera  fortuna  reipu- 
bhcce.  Hic  me  dolor  tangit ;  hasc  me  cura  solHcitat, 
et  hunc  mecum,  socium  ejusdem  et  amoris  et  judicii. 
Tibi  favemus  ;  te  tua  frui  virtute  cupimus  :  tibi  op- 
tamus  eam  rempublicam,  in  qua  duorum  generum 
amplissimorum  renovare  memoriam  atque  augere 
possis.  Tuum  enim  forum,  tuum  erat  illud  curricu- 
lum  :  tu  illuc  veneras  unus,  qui  non  Knguam  modo 
acuisses  exercitatione  dicendi,  sed  et  ipsam  eloquen- 
tiam  locupletavisses  graviorum  artium  instrumento, 
et  iisdem  artibus  decus  ornne  virtutis  cum  summa 
eloquentiag  laude  junxisses.  Ex  te  duplex  nos  afficit 
sollicitudo,  quod  et  ipse  repubHca  careas,  et  illa  te. 
Tu  tamen,  etsi  cursum  ingenii  tui,  Brute,  premit 
haec  importuna  clades  civitatis,  contine  te  in  tuis  per- 
ennibus  studiis ;  et  effice  id,  quod  jam  propemo- 
dum,  vel  plane  potius,  effeceras,  ut  te  eripias  ex  ea, 
quam  ego  congessi  in  hunc  sermonem,  turba  patro- 
norum,  Nec  enim  decet  te,  ornatum  uberrimis  arti- 
bus  (quas  cum  donio  haurire  non  jwsses,  arcessivisti 

ex  urbe  ea  quae  domus  est  semper  habita  doctrinse), 
numerari  in  vulgo  patronorum.  Nam  quid  te  exer- 
cuit  Pammenes,  vir  longe  eloquentissimus  Graeciae  ? 
quid  illa  vetus  Academia,  atque  ejus  haeres  Aristus, 
hospes  et  familiaris  meus,  siquidem  similes  majoris 
partis  oratorum  futuri  sumus  ?  Nonne  cernimus, 
vix  singulis  aetatibus  binos  oratores  laudabiles  con- 
stitisse  ?  Galba  fuit  inter  tot  aequales  unus  excel- 
lens,  cui  (quemadmodum  accepimus)  et  Cato  cedebat 
senior,  et  qui  temporibus  illis  aetate  inferiores  fuerunt, 
Lepidus  postea,  deinde  Carbo :  nam  Gracchi  in 
concionibus  multo  faciliore  et  liberiore  genere  dicen? 
di ;  quorum  tamen  ipsorum  ad  aetatem  laus  eloquen- 
tias  perfecta  nondum  fuit :  Antonius,  Crassus,  post 
Cotta,  Sulpicius,  Hortensius,  nihil  dico  amplius  : 
tantum  dico,  si  mihi  accidisset,  ut  numerarer  in  mul- 
tis  ***  si  operosa  est  concursatio  magis  opportuno- 
mm  **^ 

Ccetera  dcsiderantur* 


RHETORICORUM    ET    PHILOSOrHICORUM 
TOMI    IRIMI    FINIS. 


EXCUDIT    T.   DAVISON,    LONDINI. 

